PRAXIS 


FILOZOFSKI DVOMJESEČNIK 


ITOGE ECC 


OTVORENA PITANJA MARKSIZMA — 
pišu: G. Petrović, Dž. Sokolović, O. Žunec, 
L. Veljak, F. Muhić A JEZIK I SPOZNAJA 
— pišu: Z. Kravar, G. Švob, N. Sesardić, 
M. Cekić A SOCIOLOŠKE TEME — pišu: 
I. Kuvačić, S. Drakulić A PORTRETI 1 
SITUACIJE — Č. Veljačić o buddhizmu A 
MISAO I ZBILJA — I. Vlahović: Vrijed: 
nost, novac, cijena A SVEUČILIŠNI ŽI- 
VOT — P. Vranicki o obljetnici Sveučiliš- 
ta A DISKUSIJA — D. Ćosić: Kultura i 
revolucija A POLEMIKA — D. Dragosa- 
vac: Politikantska istina A JEDNA OS- 
TAVKA A PRIKAZI I BILJEŠKE A IN 
MEMORIAM — Maksim Krstulović; Mi- 
guel Enriquez A OBAVIJEST 


OTVORENA PITANJA MARKSIZMA 


B-2 


PRAXIS 


FILOZOFSKI ČASOPIS 


Članovi redakcije: 
Branko Bošnjak, Veljko Cvjetičanin, Danko Grlić, Milan Kangrga, 
Ivan Kuvačić, Gajo Petrović, Žarko Puhovski, Rudi Supek, 
Predrag Vranicki 


Glavni i odgovorni urednici: 
Ivan Kuvačić i Gajo Petrović 


Sekretar redakcije: 
Gvozden Flego 


Tehnički urednik: 
Neven Sesardić 


Clanovi redakcijskog savjeta: 


Kostas Axelos (Pariz), Alfred J. Ayer (Oxford), Hans Dieter Bahr 
(Bremen), Zygmunt Baumann (Tel-Aviv), Norman Birnbaum 
(Amherst), Ernst Bloch (Tubingen), Thomas Bottomore (Brigh- 
ton), Umberto Cerroni (Rim), Robert S. Cohen (Boston), Mladen 
Čaldarović (Zagreb), Božidar Debenjak (Ljubljana), Dimitar Di 
mitrov (Skopje), Mihailo Đurić (Beograd), Marvin Farber (Buf- 
falo), Vladimir Filipović (Zagreb), Eugen Fink (Freiburg), Ivan 
Focht (Sarajevo), Erich Fromm (Mexico City),+ Lucien Goldmann 
(Pariz), Andrć Gorz (Pariz), Jiirgen Habermas (Starnberg), Erich 
Heintel (Beč), Agnes Heller (Budimpešta), Mitko Ilievski (Skop- 
je), Leszek kolale ski (Oxford), Veljko Korać (Beograd), Karel 
Kosik (Prag), Andrija Krešić (Beograd), Henri Lefebvre (Pariz), 
Lucio Lombardo-Radice (Rim), t Georg Lukdcs (Budimpešta), 
tSerge Mallet (Pariz), Herbert Marcuse (San Diego), Mihailo Mar- 
ković (Beograd), Dragoljub Mićunović (Beograd), Stefan Moraw- 
ski (Varšava), Rasim Muminović (Sarajevo), Pierre Naville (Pa- 
riz), Enzo Paci (Milano), Howard L. Parsons (Bridgeport), Za- 
gorka Pešić-Golubović (Beograd), Dušan Pirjevec (Ljubljana), 
David Riesman (Cambridge, Mass.), Veljko Rus (Ljubljana), 
Svetozar Stojanović (Beograd), Abdulah Šarčević (Sarajevo), 
Ljubo Tadić (Beograd), Ivan Varga (Budimpešta), Srđan Vrcan 
(Split), Marx Wartoffsky (Boston), Kurt Wolf (Newton), Georg 
Henrik von Wright (Helsinki), Aldo Zanardo (Bologna), Miladin 
Životić (Beograd). 


Izdavač: 
HRVATSKO FILOZOFSKO DRUŠTVO, ZAGREB 


Tisak Jugoslavenskog Izdanja: Tiskara | knjigovežnica »Joža Rožankoviće,  Slisesk telefon 22-575, 
22-847. Distribucija: Industrijski radnik, poduzeće za pružanje reklamnih usluga, Zagreb, llica 23, 
telefon 440-449. Lektor | korsktor: Milivoj Pilja. Nacrt korica: Irislav Meštrović. 


Prema mišljenju Republičkog sekretarijata za prosvjetu, kulturu 1 fizičku kulturu iz Zagreba, 
broji 4849/1-1972. od 10. XI 1972. časopis je oslobođen plaćanja poreza na promet proizvoda. 


» FILOZOFSKI ČASOPIS 
PRANXI A rUGOSLAVENSKO IZDANJE 


ZAGREB, MAJ — OKTOBAR 1974. GODINA XI, BROJ 3—5 


OTVORENA PITANJA MARKSIZMA 


Gajo Petrović / Povijest i klasna svijest . . . . . . . 263 
Džemal Sokolović / Ospoljenje i otuđenje . . . . . 277 
Ozren Žunec / Metafizika i povijest kod Karla Marxa . . . 287 
Lino Veljak / Marksov pojam revolucije. . . 303 
Ferid Muhić / Dijalog kao grani i nosilac intelektualne od 
govornosti . . . 317 


JEZIK I SPOZNAJA 
Zoran Kravar / ma Metaphysica dokad mekolije je 


a . 331 

Goran Švob / O tvrdnji i i znaku asercije . i ooo 8) 078351 
Neven Sesardić / O izvjesnosti . . . .. 377 
Miodrag Cekić / Konstitutivna uloga prakse u ro 1 . 387 
SOCIOLOŠKE TEME 

Ivan Kuvačić / Postoji li kriza u sociologiji?. . . . . . 403 
Slobodan Drakulić / Industrijski sistem i narkomanija . . 411 


PORTRETI I SITUACIJE 


Čedomil Veljačić / Problem sjedio u eon ka filo- 
zofiji. . . 427 


MISAO I ZBILJA 
Ivan Vlahović / Vrijednost, novac, cijena. . , .,.. 465 


SVEUČILIŠNI ŽIVOT 
Predrag Vranicki / Stota obljetnica modernog Sveučilišta u Zagrebu 509 


DISKUSIJA 
Dobrica Ćosić / Kultura i revolucija . . . . 44.4.4444... 515 
POLEMIKA 
Dušan Dragosavac / Politikantska istina . . . 4... 4.4.4. 4... 523 


JEDNA OSTAVKA 


Pismo Besima Ibrahimpašića . . . 444... 4. 533 
Bilješka redakcije . . + < o aaa a i ea a e. 534 


PRIKAZI I BILJEŠKE 


Nikola Poplašen / Jovan Aranđelović, Filozofija i epohalna svest . . . 537 
Branko Bošnjak / Tomo Vereš, Filozofsko-teološki dijalog s Marxom . 540 
Slobodan Žunjić / Alfred Schmidt, Geschichte und Struktur . . . . 545 
Hrvoje Turković / Douglas Greenlee, Peirce's Concept of Sign. . . . 548 
Žarko Puhovski / Stanley Rosen, G. W. F. Hegel. . . . +... . . 558 


IN MEMORIAM 

Maksim Krstulović: .< < ago 000 4 avi Ra o le #740561 
Nenad Peternac / Miguel Enriquez je poginuo — borba se nastavlja 562 
OBAVIJEST 

Dopis Republičkog savjeta za naučni rad. . . +... 0.0... . . 565 


U »Praxisu« br. 1—2/74 pogrešno su štampani naslovi članaka M. Dam- 
njanovića i H. Brandta koji treba da glase: M. Damnjanović, »Kolo svako- 
dnevlja i istorijski uspon« (str. 147), te H. Brandt, »Ka prirodi, samoozbi- 
ljenju i čovjekovoj društvenoj samoorganizaciji« (str, 159). Molimo čitao- 
ce da uvaže ovu ispravku. 


OTVORENA PITANJA MARKSIZMA 


Di -————+++k+-1 


POVIJEST I KLASNA SVIJEST 


Gajo Petrović 


Zagreb 


Povijest i klasna svijest naizgled su dvije »pojave« ili »stvari« 
toliko različitog opsega i značenja da ih ne bi trebalo međusobno 
»uspoređivati« ni »omjeravati«. Povijest je nužan oblik čovje- 
kova života, jedini mogući prostor njegova društvenoga kretanja, 
a klasna svijest — samo jedan »aspekt« ili »svojstvo« onih pro- 
laznih društvenih »grupa« što ih nazivamo »klasama«. Odnos 
povijesti i klasne svijesti pričinja se tako kao odnos cjeline prema 
jednom svom prolaznom dijelu. 

Ipak, bar jedan značajan mislilac — a bio je to kako znamo 
Gyčrgy Lukacs — insistirao je na bitnoj povezanosti povijesti i 
klasne svijesti, štoviše povijesti i klasne svijesti jedne posebne 
klase — proletarijata. U njegovoj se koncepciji klasna svijest pro- 
letarijata pokazala ne samo kao puki aspekt ili djelić povijesti, 
već kao bitna pretpostavka uspostavljanja doista ljudskog druš- 
tva i prave povijesti. 

Raspravljajući na taj način o odnosu povijesti, društva i 
klasne svijesti Luk4os nije pretendirao na originalnost, već je na- 
glašavao da on daje samo ortodoksnu interpretaciju Marxa i 
marksizma, nasuprot revizionistima i oportunistima. »Marx_je 
— pisao je Luk4cs — već u svojoj ranoj kritici Hegelove filozofije 
prava jasno prikazao poseban položaj proletarijata prema dru- 
štvu i povijesti, stanovište s kojeg njegova bit kao identičnog 
subjekta-objekta društveno-povijesnog razvojnog procesa dobiva 
važenje... Samospoznaja proletanijata ije, dakle, ujedno objek- 
tivna spoznaja biti društva. Težnja za klasnin ciljevima proleta- 
rijata znači ujedno svjesno ostvarivanje objektivnih ciljeva raz- 
voja društva koji, međutim, bez njegova svjesnog doprinosa mo- 
raju ostati apstraktne mogućnosti, objektivne granice.«! 


1) Georg Lukacs, Geschichte und Klassenbewusstsein, Studien uber 


marxistische Dialektik, Sammlung Luchterhand 11 i 
und Berlin 1970, S. 261—268.— and 11, Luchterhand, Neuwied 

Poznato je da Lukacseva knjiga Povijest i klasna svijest ne 
raspravlja samo o pitanju što ga naznačuje naslovom, te da su 
neki elementi ili aspekti ovog pitanja obrađeni u njoj mnogo 
sistematičnije i potpunije nego samo glavno pitanje. Budući da 
nas zanima baš to naslovno pitanje, ne možemo ulaziti u sve one 
zanimljive probleme o kojima Lukćcs u svojoj knjizi raspravlja. 
No, raspravljajući o LukaAcsevu problemu, ne možemo mimoići 
bar dio diskusija što ih je on svojim djelom potakao. 

Međutim, ako je pitanje o odnosu povijesti i klasne svijesti 
tipično LukAcsevo, ono nipošto nije samo njegovo, ni uopće struč- 
no filozofsko, sociološko ili povijesno. Diskusije o odnosu klasne 
svijesti i povjiesti (kao i naizgled općenitije diskusije o svijesti 
i povijesti) vodile su se “i vodit će se i izvan kruga čistih teoreti- 
čara. U našoj vlastitoj povijesti upravo smo prošli kroz fazu u 
kojoj je ideja o ulozi klasne svijesti u povijesti bila oštro kmitizi- 
rana i odbacivana s dviju naizgled suprotnih pozicija: one po 
kojoj je snažna nacionalna svijest nužna pretpostavka i odlučuju- 
ća komponenta smisaonog oblikovanja povijesti i one po kojoj 
povijesti ne treba nikakva »opredijeljena«, »ideološka« svijest 
već samo ona neutralno-objektivna, »naučno-tehnička«. A sad 
smo upravo u fazi u kojoj se Luk&cseva teza o ključnoj ulozi kla- 
sne svijesti vehementno afirmira, samo bez Lukacseve misaone 
produbljenosti (i bez njegove iskrenosti). 

Bez obzira na to, slažemo li se s LukAcsem, on je tu nezaobi- 
lazan, pa u interesu same stvari — ne radi napadanja ili slavljenja 
Lukacsa, čak ne ni radi neke pravednosti prema njemu — mora- 
Imo početi s podsjećanjem na njegovu koncepciju. 


I 


Prije svega treba podsjetiti da koncepciju o odnosu povijesti 
i klasne svijesti što ju je detaljnije razvio u Povijesti i klasnoj 
svijesti Lukc4s sažeto iznosi već u nešto ranijem manjem radu 
Taktika i etika (mađarski, Budimpešta 1919). 

Već u ovom djelu Luk&cs ističe da se klasna borba proletarija- 
ta ne može izjednačiti s klasnom borbom drugih klasa, da ona 
nije neki pojedinačni fenomen, već ima šire značenje, kao sred- 
stvo započinjanja prave ljudske povijesti. »Klasna borba prole- 
tanijata nije puka klasna borba (kad bi bila samo to, bila bi doista 
regulirana samo taktičkim prednostima), nego je ona sredstvo za 
oslobođenje čovječanstva, sredstvo za pravi početak ljudske povi- 
jesti.« 

Međutim, Luk&cs također naglašava da to »sredstvo« nije 
neki mehanizam ili automatizam koji bez volje i udjela pojedinca 


2) Georg LukAcs, Schriften zur Ideologie und Politik (Werkauswahl 
Band 2. Ausgewahlt und eingeleitet von Peter Ludz). Luchterhand, Neuwied 
und Berlin 1967, S. 5 

donosi spas čovječanstvu. Ostvarenja socijalizma nema bez povi- 
jesnofilozofskog razumijevanja smisla povijesnoga kretanja, kao 
ni bez etičke odluke pojedinaca da djeluju na ostvarenju komu- 
nizma kao mogućeg povijesnog cilja. No, moralno ispravno djelo: 
vanje ne pretpostavlja samo neku apstraktnu filozofiju povijesti, 
već i izradu klasne svijesti. 

Klasnu svijest, kao pretpostavku moralno ispravnog (socija- 
lističkog) djelovanja određuje LukAcs pomoću pojma klasnog 
interesa, kao svijest koja se izražavajući klasni interes, izdiže 
iznad svoje puke danosti. Klasni interes kao korelat ovako shvaće- 
ne klasne svijesti određuje se kao svjetskopovijesni poziv, kao 
nešto što se razlikuje ne samo (1) od cjelokupnosti ličnih intere- 
sa pojedinaca koji pripadaju klasi, nego i (2) od trenutnih 
interesa klase kao kolektivnog jedinstva. 

Suprotstavljajući se onima koji traže da se u socijalizmu vode: 
ća uloga u društvu, u interesu samog društva, povjeri tzv. »du- 
hovnim radnicima«, Luk&cs tvrdi da pri rješavanju pitanja o 
mogućnosti smisaonog i usmjeravajućeg uključenja ljudske svi- 
jesti u društveni razvitak treba poći od »nekih važnih tvrdnji 

oje — same dalje nedokažljive i također bez potrebe za dokazom 
— predstavljaju osnove egzistencije i spoznatljivosti društva — 
kao što su to fundamentalni principi geometrije za nauku o 
prostoru.“ 


Te su teze-aksiomi po LukaAcsu slijedeće: 


1. »Razvoj društva određuju isključivo snage koje postoje 
unutar društva (prema marksističkom shvaćanju klasna borba i 
preobražavanje odnosa proizvodnje) .« 


2. »Razvoj društva ima jednoznačno odredljiv, premda još 
nedovoljno spoznati pravac.« 


3. »Taj pravac treba dovesti u određenu, iako još nepotpuno 
spoznatu vezu s ljudskim svrhama; ta je veza spoznatljiva i može 
se učiniti svjesnom, a proces osvještavanja pozitivno utječe na 
sam razvoj.« 

4. »Ova je veza, o čemu smo već govorili, moguća stoga što 
su pokretačke snage društva doduše nezavisne od svake pojedi- 
načne ljudske svijesti, od njene volje i svrhe, ali njihovo postoja- 
nje može biti mišljivo samo u obliku ljudske svijesti, ljudske 
volje i ljudske svrhe.«* 


3) »Kako bi ispravno djelovanje postalo istinskim i ispravnim regulati- 
vom, mora se klasna svijest uzdići iznad svoje zuke faktičke danosti i pro- 
misliti o svom svjetskohistorijskom pozivu i o svijesti svoje odgovornosti. 
Jer klasni interes, čije je postizanje sadržaj klasnosvjesnog djelovanja, ne 
poklapa se ni s cjelokupnošću ličnih interesa pojedinaca koji pripadaju 
klasi, niti s aktualnim, trenutnim interesima klase kao kolektivnog jedin- 
stva. Klasni interesi koji ostvaruju socijalizam i klasna svijest koja ih izra- 
žava znače svjetskohistorijski poziv.« (Op. cit. S. 9) 

4) Op. cit., S. 14 

5) Op. cit. S. 14—15 

Ako razmotrimo ova četiri aksioma, što ih Lukacs doduše 
navodi samo kao »primjere«, prirodno se postavlja pitanje o nji- 
hovoj konsistentnosti. Prva dva tvrde da je razvoj društva odre- 
den klasnom borbom i preobražavanjem odnosa proizvodnje, 
te da ima svoj jednoznačno odredljiv, iako još nepotpuno spoz- 
nat pravac, koji po svemu sudeći treba da bude nezavisan od 
spoznaje. U trećoj saznajemo da ovie enje tog procesa može 
utjecati na sam razvoj, a u četvrtom da retačke snage druš- 
tva mogu postojati samo u obliku ljudske svijesti, što nasu- 
prot početnim mehanističkomaterijalističkim tezama zvuči već 
sasvim »idealistički«. No ostavimo te »pojedinosti« i pogle- 
dajmo šta LukaAcs iz svojih aksioma izvodi. 

Po LukAosu iz tih aksioma proizlazi jednoznačan marksistički 
odgovor na pitanje o duhovnom vođenju: »'Duhovno vođenje' ne 
može biti ništa drugo nego osvještavanje razvoja društva, jasna 
spoznaja bitnoga nasuprot prikrivenim i iskrivljenim formulama, 
dakle spoznaja da je 'zakonitost' razvoja društva, njena potpuna 
nezavisnost od ljudske svijesti, njena sličnost s igrom slijepih 
snaga prirode, samo puki privid, koji može postojati samo dotle 
dok se te slijepe snage ne probude spoznajom do svijesti.«* 

Duhovno vođenje društva može se, dakle, sastojati samo u 
osvještavanju njegova razvoja, a ovo nije u otkrivanju nužnih 
društvenih zakonitosti, nego u spoznaji da su te od ljudske svi- 
jesti nezavisne zakonitosti samo privid. U vezi s tom tezom mogu 
se javiti neke nedoumice: Prije svega, ako se duhovno vođenje 
sastoji samo u osvještavanju društvenog razvoja, to sugerira od 
svijesti nezavisan tok društvenog razvoja; no ako se osvještava- 
nje sastoji u spoznaji da zakonitost društvenog razvoja nije neza- 
visna od svijesti, odatle proizlazi da osvještavanje društvenog 
razvoja ne znači spoznavanje nečeg od spoznaje nezavisnog. 

Buđenje »spoznajom do svijesti« također može djelovati zbu- 
njujuće, jer se spoznaja ponekad smatra specifičnim oblikom 
svijesti. Očito računajući s mogućnošću nesporazuma, LukaAcs 
u fusnoti razjašnjava šta misli pod sviješću i kako zamišlja njen 
odnos prema spoznaji. 


6) Op. cit. S. 15 

7) »Pojam svijesti javio se prvi put u klasičnoj njemačkoj filozofiji i ta- 
mo je razjašnjen. Svijest znači onaj posebni stadij spoznaje u kojem su 
subjekt i spoznati objekt u svojoj supstanciji homogeni, gdje se dakle spo- 
znaja zbiva iznutra, a ne izvana. (Najjednostavniji je primjer za to: moral- 
na samospoznaja čovjeka, npr. osjećaj odgovornosti, savjest, nasuprot spoz- 
najnih metoda prirodnih nauka, gdje spoznati objekt uprkos svojoj spozna- 
tosti ostaje vječno tuđ spoznajnom subjektu). Glavno značenje ove spoz- 
najne metode sastoji se u tome da puka činjenica spoznaje izaziva bitnu 
promjenu u spoznatom objektivu: Ona tendencija koja je u njemu posto- 
jala već prije postaje — izazvana osvještavanjem putem spoznaje — sigur- 
nija 1 snažnija no što je bila prije i no što je bez ove mogla biti. Ali ova 
spoznajna metoda znači također da na ovaj način nestaje razlika između 
objekta i subjekta, a stoga i razlika između teorija i prakse. Ne gubeći ni- 
šta na čistoći, bespredrasudnosti i istini, teorija postaje akcija, praksa. Uko- 
liko spoznaja kao svijest o spoznatom objektu daje veću snagu i sigurnost 

Ovo objašnjenje svijesti i spoznaje još jednom pokazuje os- 
novnu protivurječnost Luk&cseve koncepcije, njegovo kolebanje 
između kontemplativno-pasivističke teorije odraza i Marxova 
mišljenja prakse i revolucije. S jedne strane Luk4cs insistira na 
aktivnoj ulozi svijesti i spoznaje, na tome da već »puka činjenica 
spoznaje izaziva bitnu promjenu u spoznatom objektivu«. S 
druge strane kad precizira u čemu se sastoji ta bitna promjena, 
sve se svodi na to da spoznajom postaje »sigurnija i snažnija« ona 
tendencija »koja je u njemu fabektivu) postojala već prije«, 
odnosno na to da spoznaja daje »veću snagu i sigurnost zakoni- 
tom razvoju objekta«. 

Izgleda da se s tog gledišta ne bi smjelo govoriti o revolucio- 
narnoj ili prevratničkoj ulozi svijesti, već samo o pomoćno-ubr- 
zavajućoj. Međutim Lukacs ipak govori upravo o svjetsko-pre- 
vratnoj moći marksizma: »Svjetsko-prevratna snaga marksizma 
dana je time što je Marx otkrio u klasnoj borbi pokretačku sna- 
gu društvenog razvoja, a njene zakonitosti kao zakone društve 
nog razvoja uopće. Time je on doveo do svijesti pravu i pokre- 
tačku snagu svjetske povijesti, koja je dotad djelovala slijepo, 
bez svijesti, klasnu borbu. Marxovim učenjem razvijena klasna 
svijest proletarijata pokazuje prvi put u povijesti čovječanstva 
da zbiljski pokretački faktori povijesti ne djeluju kao sastavni 
dijelovi neke mašine bez svijesti (ili prema umišljenim motivi- 
ma, što je ovdje isto), nego su oni probuđeni do svijesti da su 
oni prave pokretačke snage povijesti. Duh, pa i smisao društvenog 
razvoja čovječanstva izišao je u klasnoj svijesti što ju 'je stvorio 
marksizam iz stanja nesvjesnosti. Time su zakoni društvenog 
razvitka prestali da budu slijepe katastrofalne i sudbinske sile: 
One su se probudile k samopromišljanju, k svijesti.«? 


Prema ovome klasna borba je i prije Marxa bila pokretačka 
snaga povijesti, a Marx je tu pokretačku snagu osvijestio. No 
nije sasvim jasno što je tim osvještavanjem nastalo i kakav je 
odnos te »Marxovim učenjem razvijene klasne svijesti proleta- 
rijata« prema svijesti proletarijata koja Marxovim učenjem nije 
razvijena? 

nau kn na to pitanje daje razjašnjenje pojma klasne svijesti: 
»Ali klasna svijest proletarijata po sebi je samo korak k toj svi- 
jesti. Jer klasna svijest u svojoj pukoj danosti uspostavlja samo 
odnose neposrednih interesa proletarijata prema zakonitostima 
društvenog razvitka. Konačni ciljevi razvitka leže i za klasnu svi- 
jest proletarijata samo kao apstraktni ideali u jednoj — novoj 
— utopijskoj daljini. Za istinsko  samoosvještavanje (Sich-Be- 
wusstwerden) društva potreban je još jedan daljnji korak: os- 
vještavanje klasne svijesti proletarijata (das Bewusstwerden 


zakonitom razvoju objekta nego što bi to bilo moguće bez nje, ona se već na 
najneposredniji način ukliučila u nevosrednu praktičku akciju, u preob,a- 
žavanja života činom.« (Op. cit., S. 15—16) 


8) Op. cit. S. 17—18 

des Klassenbewusstseins des Proletariats). Taj nužan korak 
znači, nadilazeći direktnu klasnu svijest i nadilazeći nepo- 
srednu suprotnost klasnih interesa spoznati onaj svjetsko-po- 
vijesni proces koji preko klasnih interesa i interesnih borbi 
vodi cilju: besklasnom društvu, oslobođenju od svake privredne 
zavisnosti. Ali za tu spoznaju može puka klasna svijest (isklju- 
čivo priznavanje neposrednih privrednih interesa, koje dolazi do 
izražaja u takozvanoj socijaldemokratskoj realpolitici) pružiti 
samo mjerilo za ispravnost neposrednih koraka.«? 

Međutim ima historijskih situacija — a to su trenuci svjetskih 
kriza — u kojima takvi neposrednim interesima vođeni koraci, 
kao puko tapkanje u mraku, nisu dovoljni. »U tim trenucima 
potrebno je ono što sam nazvao osvještavanjem klasne svijesti 
proletera: svijest o svjetskopovijesnom pozivu (Berufung) klasne 
borbe proletarijata. Ta je svijest omogućila Marxu da stvori novu 
filozofiju, koja svijet revolucionira i ponovo ga gradi. Ta svijest 
čini Lenjina vođom revolucije proletarijata. Ta je svijest. . . jedina 
pozvana da postane duhovnim vođom društva.«!' 

Klasna svijest može tako jedina biti duhovni vođa društva, 
ona omogućuje pojedincima kao što su Marx i Lenjin njihove 
poduhvate, bilo da je riječ o teorijskom poduhvatu stvaranja »no- 
ve filozofije« bilo o »praktičkom« poduhvatu vođenja revoluci- 
je. No, ta klasna svijest nije klasna svijest proletera u njenoj 
faktičnoj danosti, već osviještena klasna svijest proletarijata, svi- 
jest o svjetsko-povijesnom procesu i o svjetsko-povijesnom pozi- 
vu klasne borbe proletarijata. Osvještena klasna svijest tako je 
pretpostavka za Marxa i Lenjina, a u najmanju ruku Marx — 
pretpostavka za osvještavanje klasne svijesti proletarijata — krug 
koji možda i mije tako poročan kako se to na prvi pogled može 
činiti. 

No, kakav je odnos pojedinačnog proletera prema klasnoj svi- 
jesti proletarijata? U jednoj od rasprava što ulaze u zbirku »Etika 
i taktika« Lukacs o tome piše: »Svaki je proleter u skladu sa svo- 
jom klasnom pripadnošću ortodoksni marksist. Ono na što teo: 
retičari mogu doći tek teškim misaonim radom, proleteru je u 
skladu s njegovom pripadnošću proletarijatu uvijek već dano — 
uz pretpostavku da on razmišlja o svojoj pravoj klasnoj pripad- 
nosti io svim konsekvencijama koje iz toga slijede.«" 

Drugim riječima, svaki je proleter u mogućnosti marksist, no 

retvaranje te mogućnosti u zbilju zahtijeva razmišljanje o svojoj 
klasnoj pripadnosti i o konsekvencijama što iz nje slijede. 

U svojim ranim člancima LukaAcs je tako skicirao svoju teoriju 
O povijesti i klasnoj svijesti koju će razraditi u svom glavnom 
je Iako tu ima dosta nejasnošća i nedorečenosti, gotovo svi 
elementi koncepcije koja je izložena u Povijesti i klasnoj svijesti 
već su tu dani. 


10) Op. cit., S. 19 
11) Op. cit., S. 38 

Ostavljajući po strani neka manja preciziranja što ih u tu 
koncepciju unosi Povijest i klasna svijest podsjetit ćemo samo na 
dva važnija: (1) obrazloženje teze da samo proletarijat kao klasa 
može preobraziti cijelo društvo zato što je on totalitet i (2) tezu 
o partiji kao čuvaru klasne svijesti proletarijata. 

Prva teza može se djelomično ilustrirati slijedećim citatom: 
»Totalitet predmeta može se postaviti samo tada, kada je postav- 
ljajući subjekt sam totalitet; kada on stoga da bi mislio sama 
sebe, mora misliti predmet kao totalitet. To stanovište totaliteta 
kao subjekta predstavljaju u modemom društvu jedino i samo 
klase.«' 

Druga teza dolazi do izražaja, na primjer, u slijedećem odlom- 
ku: »Međutim, u dijalektičkom jedinstvu teorije i prakse koje 
je Marx spoznao i osvijestio u oslobodilačkoj borbi proletarijata, 
ne može postojati puka svijest, niti kao »čista« teorija niti kao 
puki zahtjev, la puko treba, kao puka norma djelovanja. I 
zahtjev ima ovdje svoju zbilju. Dakle, ono eia povijesnog pro- 
cesa koje klasnoj svijesti proletarijata utiskuje karakter zahtjeva, 
»latentan i teomijski« karakter, mora se oblikovati kao odgovara- 
juća zbilja i kao takva djelatnost zahvatati u totalitet procesa. 
Taj je oblik proleterske Klesne svijesti partija.«" 

Navedenim naznakama samo je ukratko skicirano LukAcsevo 
učenje u povijesti i klasnoj svijesti. Ta skica svakako je u mno- 
gočemu nepotpuna. No, kako naš cilj nije analiza LukaAcseve kon- 
cepcije ukoliko je Luk&cseva, nego ukoliko je to jedna moguća 
koncepcija suvremene misli, ovo nepotpuno podsjećanje na Lu- 
kacseve teze može biti dovoljno za našu svrhu. Jer naša svrha nije 
ocjena Lukćcsa, nego diskusija o pitanju što ga je on prvi 
oštro postavio, no u kojem su se ogledali i mnogi nakon njega. 


II 


Diskusija o ukratko izloženim Luk&csevim tezama bila. je u 
toku posljednjih pet decenija suviše bogata da bismo je ovdje 
mogli ukratko rezimirati. Umjesto da to pokušavamo, navest će- 
mo kao lju samo dvije moguće kritike Luk&csevih teza s 
gotovo suprotnih pozicija u dva skorašnja ogleda dvaju su- 
vremenih marksista, jednom iz pera poljskog filozofa Adama 
s drugom iz pera engleskog sociologa Thomasa Botto- 

a. 
. U svom radu »Svijest klase i klasna svijest« Adam Schaff 
iznosi misao da je termin »klasna svijest« dvosmislen, jer može 
značiti, prvo, »svijest jedne klase«, odnosno »svijest karakteris- 
tičnu za jednu klasu, to jest »onu svijest koju dana klasa doista 


mA Georg LukAcs, Geschichte und Klassenbewusstseln, Luchterhand 


13) Op. cit., S. 113—114 

ima u danim uvjetima«, a drugo »svijest o klasnim interesima«, 
to jest »shvaćanje kakvi su ti interesi i kakve direktive za akciju 
slijede u danim uvjetima za djelatnost dane klase«. Klasna svijest 
u drugom značenju javlja se opet u dvije varijante: (a) kao »teo- 
rija koja se sastoji od totalne spoznaje pozicije neke dane klase 
unutar specificirane društvene strukture (što uvijek pretpostav- 
lja više ili manje eksplicitno formuliranu teoriju o društvenoj 
strukturi i društvenom razvoju« i (b) kao »ideologija koja se sa- 
stoji od cjelokupnosti ljudskih uvjerenja i stavova (u smislu 
spremnosti da se djeluje) kombiniranih s aktivnim ponašanjem 
s namjerom da se ostvari određeni cilj društvenog razvoja, prihva- 
ćen unutar određenog sistema vrijednosti.«“ Razlikujući ova dva 
elementa unutar klasne svijesti u drugom smislu Schaff ujedno 
ističe njihovu povezanost: »Svijest o interesima jedne klase obič- 
no poprima oblik kombinacije teorije i ideologije (pri čemu je 
odnos između ovih dvaju elemenata kompleksan predmet meta- 
teorijskih analiza); to je zato jer kada dođe do društvenih pita- 
nja, stvar je uvijek u tome da se djeluje, da se teži za određenim 
ciljem, pri čemu je teorijska analiza situacije samo pomoćna.«! 

Ova su dva značenja, po Schaffu, posve različita, jer nije isto 
što jedna klasa doista misli i ono što bi ona u skladu sa svojim 
interesom trebalo da misli. Historija poznaje mnogo slučajeva 
diskrepancije, jaza, pa i direktne opozicije ovih dvaju značenja. 
Do jaza dolazi kad jedna klasa ne shvaća svoje prave interese pa 
djeluje u neskladu ili u suprotnosti s njima, a to se najčešće 
zbiva kod klasa koje se tek rađaju, pa još nisu stekle svijest o 
svojim interesima, no može se zbivati i kod razvijenih klasa, kad 
vladajuća klasa uspije da spriječi članove potlačene klase u raz- 
vijanju njihove klasne svijesti. Ovaj jaz i njegovo prevladavanje 
postaju naročito značajni u vremenima kad nastupi revolucio- 
narna situacija. 

Po Schaffu Lukacs je vidio i razliku između ovih dvaju znače- 
nja »klasne svijesti«, ali on je »bio ustvari zainteresiran samo za 
jedan aspekt ovog pitanja i usredotočio je svoju pažnju na nj.«"“ 
U svojoj zainteresiranosti za drugo značenje tog termina LukaAcs, 
po Schaffu, tretira prvo, tj. psihološku svijest kao quantite 
negligeable. S druge strane, upotrebljavajući isti termin u dva 
razna smisla on upada u kontradikciju i dolazi do parađoksalnih 
tvrdnji poput one da je klasna svijest — klasno određena nesvjes- 
nost o vlastitoj situaciji. 

Da bi se izbjegli takvi paradoksi, Schaff (predlaže da se za dva 
navedena značenja klasne svijesti upotrebljavaju dva razna ter- 
mina, i to tako da se termin »klasna svijest« ostavi kao naziv za 
klasnu svijest u psihološkom smislu, a »klasna ideologija« za onaj 
drugi smisao. Po tom prijedlogu »klasna ideologija označavala 


14) Adam Schaff, »The Consciousness of a Class and Class Conscious- 
mjess« The Philosophical Forum, Vol. III, No 3—4/1972, str. 342 

15) Op. cit. str. 342 

16) Op. cit., D. 346 

bi klasne interese (kako ih vide osnivači neke dane ideologije) 
dok bi 'klasna svijest' označavala ona mišljenja i vjerovanja što 
ih članovi neke dane klase doista dijele.«'" n 

Provođenje ove distinkcije, po Schaffu, ne znači da treba pot: 
puno odvojiti ova dva fenomena. Naprotiv, kad smo proveli dis- 
tinkciju onda možemo jasno izraziti zadatak da se klasna svijest 
podiže na nivo klasne ideologije, to jest da se u faktičku svijest 
radničke klase unese spoznaja o njenim klasnim interesima. Ne- 
briga za podizanje klasne svijesti radničke klase na nivo njene 
ideologije predstavlja po Schaffu sektaštvo. 

U skladu s tim shvaćanjima, glavni je nedostatak Lukacseve 
koncepcije (po Schaffu) što on moguću klasnu svijest proleta- 
rijata ne shvaća kao klasnu ideologiju koju treba svim silama 
unositi u faktičku svijest proletarijata, kako bi se proletarijat 
osposobio za izvršenje svoje historijske misije. 

Prigovor što ga Lukacsu iznosi Thomas Bottomore direktno 
je suprotan. Po njegovu mišljenju osnovna je teškoća Lukacseve 
koncepcije, što on marksizam shvaća kao teoriju klasne ideolo- 
gije koja je ujedno i sama klasna ideologija, a osnovni nedostatak 
— što njegovo raspravljanje nije ni teorijsko ni empirijsko, nego 
ideološko, što se bavi time »kako treba shvatiti marksizam, da 
bi on bio djelotvorni instrument revolucionamog proletarijata«.!' 
Iz Lukacseva razlikovanja između empirijske, faktičke svijesti 
radničke klase i njene moguće svijesti koju ona faktički ne posje- 
duje, po Bottomoreu nužno slijedi LukaAcseva ideja o partiji i 
njenim ideolozima kao otjelovljenju prave klasne svijesti: »U 
praksi mjesto susreta radničke klase s njenom nerazvijenom 
sviješću i intelektualaca predstavlja partija: ali susret je jedno- 
stran, jer partija utjelovljuje prije svega ispravnu teoriju svijeta 
i stoga njom vladaju ideolozi.«'? 

Po Bottomoreovu mišljenju ove predodžbe jako odstupaju od 
Marxova pojma klasne svijesti: »Marx sasvim jasno utvrđuje da 
će radnička klasa vlastitim naporima i iskustvima steći posve 
razvijenu svijest o svojoj situaciji i o svojim ciljevima. On :je što- 
više pretpostavljao da je taj proces već nekako započeo prije nego 
što se on prihvatio svojih vlastitih istraživanja.«" 

Pošto je naveo dva citata iz Marxa (jedan iz Bijede filozofije, 
a drugi iz prethodne primjedbe za »Radničku anketu« iz 1880.) 
Bottomore komentira: »Prema Marxu je radnička klasa bila, dak- 
le, u stanju da postane klasa za sebe i preuzme odgovornost za 
svoju vlastitu sudbinu. Marx nije istraživao kakvu su ulogu u tom 
procesu igrali intelektualci, političke partije i pokreti, ipak izgle- 
da da su ovi u svakom slučaju trebali biti podređeni općem raz- 


17) Op. cit., p. 348 

18) Tom Bottomore, »Klassenbewusstsein und Sozialbewusstsein« in 
Aspekte von Geschichte und Klassenbewusstseln, Herausgegeben von Istvan 
Mećszaros, List Verlag Miinchen 1971, S. 74 

19) Op. cit., S. 80 

20) Op. cit., S. 80 

vitku radničke klase. U krajnjoj suprotnosti prema tome LukAcs 
podređuje radničku klasu racionalnoj svijesti« koju izlažu partij- 
ski ideolozi i time pruža intelektualno opravdanje za neograni- 
čenu diktaturu partije kakva od 1917. karakterizira sva društva 
sovjetskog tipa.«*' 


II 


Da li je u pravu Schaff, kad predbacuje Luk4csu da nije u 
punoj mjeri shvatio razliku između klasne ideologije i klasne svi- 
jesti i potrebu unošenja klasne ideologije u klasnu svijest, ili 
Bottomore kad smatra da je Lukacs podredio radničku klasu 
partijskim ideolozima i diktaturi partije? 

Kad bi Schaffove interpretacije bile adekvatna konsekvencija 
iz Lukacsa, onda bismo se složili s Bottomoreovom kritikom Lu- 
kacsa. No čini se da je Schaff razvio samo jednu lošiju mogućnost 
LukAcseva mišljenja. Lukacs doduše govori o partiji kao čuvaru 
klasne svijesti proletarijata i u takvim se formulacijama skrivaju 
mnoge opasnosti. No kriterijem klasne svijesti Lukacs ne smatra 
mišljenje partijskih foruma ni partijskih ideologija, nego klasne 
interese proletarijata. 

Međutim, nisu li i u Luk&csevu autentičnom shvaćanju sadr- 
žane neke teškoće? 


Po mome mišljenju najveće teškoće i nedostaci LukaAcseve 

pozicije proistječu iz toga, što on nije kritički promislio svoj 

jučni pojam, što nekritički operira pojmovima »povijesti«, 
»pretpovijesti« i »prave povijesti«. 

Lukacseva je glavna teza da je klasna svijest proletarijata 
odlučni uvjet i sredstvo za revolucionarni prijelaz od pretpovi- 
jesti čovječanstva k pravoj povijesti. Ta glavna teza ostaje puka 
fraza, ako se me razjasni, šta se smatra pod poviješću, pretpovi- 
ješću i pravom ljudskom poviješću. U svojoj Povijesti i klasnoj 
svijesti Lukacs međutim sistematski raspravlja o klasnoj svijesti, 
postvarenju, totalitetu, ortodoksnom marksizmu itd, a o biti po- 
vijesti tek tu i tamo ponešto napominje. Te napomene mogu biti 
zanimljive i stimulativne, no daleko su od toga da bi iscrpljivale 
bitno pitanje. Tako saznajemo da povijest više nije »zagonetno 
zbivanje koje se vrši na čovjeku i na stvarima koje bi moralo biti 
objašnjeno djelovanjem transcendentnih moći ili osmišljeno vri- 
jednostima koje su u odnosu na povijest transcendentne. Povijest 
je, naprotiv, s jedne strane — dosad naravno nesvjesni — proiz- 
vod djelatnosti samih ljudi, a s druge strane, slijed onih procesa 
u kojima se oblici te djelatnosti, ti odnosi čovjeka prema sebi 
samom (prema prirodi i prema drugim ljudima) prevraćaju.«? 


21) Op. cit., S. 80—81 
z 5 G. Luk4cs, Geschichte und Klassenbewustsein, Lucbterhand 1970, 

Drugim riječima »povijest je upravo povijest neprekidnih prevra: 
ta oblika E redmetnosti koji oblikuju postojanje čovjeka.«* 

Ma koliko da su poučne, ovakve i slične primjedbe ne rješa- 
vaju problem povijesti ni napose odnos između neautentične pret: 
povijesti i prave povijesti. 

Po mom mišljenju nedovoljno je da se povijest odredi samo 
kao neprekidan niz prevrata u odnosima ljudi prema samima 
sebi, prema prirodi i prema drugim ljudima. Bit je povijesti u 
slobodnoj stvaralačkoj djelatnosti kojom čovjek stvara svoj svijet 
i sama sebe. Možemo se složiti s LukAacsem da se povijest ne može 
objasniti ni osmisliti djelovanjem nekih transcendentnih moći. 
No izvanjske transcendentne moći tu nisu ni potrebne, ne zato 
što u povijesti ne bi bilo transcendiranja, nego zato što je sam 
čovjek bitno transcendencija. Kao prirodno biće koje se razvija 
u granicama prirode čovjek je nužno podvrgnut općim prirodnim 
zakonitostima. No ukoliko ostaje isključivo određen djelovanjem 
prirodnih zakonitosti, on je samo otuđeni čovjek, intelektom ob- 
darena životinja. Čovjekova je bit u prevazilaženju puke prirod- 
nosti, pa je čovjek doista čovjek, a ljudsko društvo doista ljud- 
sko onolike, koliko se čovjek izražava kao slobodno kreativno 
biće prakse, a ljudsko društvo kao slobodna zajednica slobodnih 
ličnosti. Drugim riječima: »Upravo transcendiranje prirodnog, 
prevazilaženje suprotnosti između slijepe nužde i slijepog slučaja 
slobodnom svjesnom djelatnošću čini bit povijesnoga.«* 

Ova bit povijesnoga u dosadašnjoj se povijesti samo nepotpu- 
no realizirala. Marx i Engels pokazali su da se dosadašnja povijest 
u osnovi zbivala po zakonima koji su bili od čovjekove volje neza- 
visni. To ne znači da se dosadašnja povijest razvijala bez svjesnog 
htijenja i nastojanja ljudi. No svojim su nastojanjima ljudi posti- 
Zali rezultate koji su ponekad bili čak i suprotni od onih namjera- 
vanih. To ne znači da su ljudi dosad bili samo slijepe igračke ne- 
kih bezličnih sila. Dosadašnja je povijest bila samo pretpovijest, 
no i ta je pretpovijest, kao samootuđeni oblik ljudske povijesti, 
nešto što se beskrajno razlikuje od svakog puko prirodnog zbi- 
vanja, a u svojim najsvjetlijim trenucima — u trenucima duhov- 
nih i društvenih revolucija — pokazuje najviše mogućnosti istin- 

“ske ljudske povijesti. 

Neki su se— naivni ili vulgarni — marksisti silno oduševlja- 
vali Marxovim otkrićem zakonitosti povijesnog kretanja, smatra- 
jući da je tim otkrićem povijest dobila na vrijednosti, izdignuta 
na nivo prirodnog događanja. U tome su donekle imali i pravo, sa- 
mo što dovođenje povijesti na nivo prirodnog događanja ne zna- 
či veličanje, već odlučnu kritiku te povijesti kao samootuđene. 

: Marx i Engels dobro su vidjeli, a na njihovu tragu i LukaAcs, 
Zi Pije . pretpovijesti k povijesti ne može biti automatski, 
utivan, kontinuiran, da se iz pretpovijesti može prijeći u po- 


23) Ibidem 
24) G. P., Filozofija i revolucija, Zagreb 1974, str. 14 

vijest samo revolucionarnim mijenjanjem nehumanih društvenih 
e uspostavljanjem jednog bitno drukčijeg društva i čo- 
vjeka. 

Marx i Engels, a na njihovu tragu i Lukacs, dobro su vidjeli da 
revolucionarno preobražavanje čovjeka i društva nije moguće kao 
reorganizatorsko-reformatorsko djelo pojedinaca, mudrih vlada: 
ra i njihovih još mudrijih savjetnika, pa čak ni kao široka pro- 
pagandno-prosvjetiteljska i reformatorska djelatnost vladajućih 
slojeva, već samo kao revolucionarni čin, kao praksa »jedne kla- 
se vezane radikalnim lancima, klase građanskog društva koja nije 
klasa građanskog društva, staleža koji je ukidanje svih staleža, 
sfere, koja posjeduje univerzalni karakter svojim univerzalnim 
patnjama i koja ne traži nikakvo posebno pravo, jer joj nije uči- 
njena nikakva posebna nepravda, nego nepravda uopće, koja se 
više ne može pozivati na historijsko, nego samo na čovječansko 
pravo, koja ne stoji u jednostranoj suprotnosti s posljedicama 
njemačkog državnog uređenja, nego u svestranoj suprotnosti s 
pretpostavkama toga uređenja, napokon, jedna sfera, koja se ne 
može emancipirati, a da se ne emancipira od svih ostalih sfera 
društva, i da time ne emancipira sve ostale sfere društva, koja 
je, jednom riječju, potpuni gubitak čovjeka, koja, dakle, može 
sebe zadobiti samo potpunim ponovnim dobivanjem čovjeka. Ovo 
rastvaranje društva u obliku posebnog staleža, jest proletarijat.«*#? 

Marx i Engels, a na njihovu tragu i Luk&cs, vidjeli su da pro- 
letarijat ne može izvršiti svoju povijesnu ulogu, ne postane 
klasa za sebe, ako ne razvije svoju klasnu svijest, svijest o svojim 
klasnim interesima i o mogućnostima da se oni ostvare. 

Kautsky i Lenjin, a na njihovu tragu i mnogi drugi, vidjeli su 
teškoće u pretpostavci da proletarijat može sam spontano razviti 
svoju klasnu svijest i kao izlaz iz te teškoće razvili su teoriju po 
kojoj klasnu svijest kao kakav industrijski proizvod proizvode 
naučenjaci, ljudi koji stoje na nivou suvremene nauke, i koji tu 
proizvedenu, gotovu svijest unose u radničku klasu. 


Nasuprot teoriji o unošenju klasne svijesti u radničku klasu 
izvana neki su (kao npr. Bottomore) zastupali tezu da je takvo 
unošenje nemoguće i da radnička klasa može i mora na osnovu 
svojih klasnih interesa sama razviti svijest o tim interesima. Ovoj 
ideji spontanosti Luk&cs s pravom prigovara da može biti samo 
oslonac i osnovica oportunizma. Ostavljajući po strani pitanje 
O putevima razvoja klasne svijesti, Luk4cs međutim formulira 
tezu o partiji kao nosiocu i čuvaru klasne svijesti. U svom kasni- 
jem predgovoru LukAcs je svoju teoriju o pripisanoj klasnoj 
svijesti sam interpretirao kao nesavršeni oblik Lenjinove teorije 
o unošenju klasne svijesti izvana." Ne bi li ovu samokritiku tre- 


25) K. Marx, F. Engels, Rani radovi, preveo Stanko Bošnjak, redaktor 
P. Vranicki, Naprijed, Zagreb 1967, str. 86 


ura G. Lukacs, Geschichte und Klassenbewusstsein, Luchterhand 

balo shvatiti kao indirektno upozorenje da se njegovo shvaćanje 
ne smije identificirati s previše jednostavnom Lenjinovom teo- 
ijom? 

Teorija o unošenju klasne svijesti u radničku klasu izvana i 
ona po kojoj sami uvjeti njegova on nameću proletari- 
jatu ispravnu klasnu svijest naizgled su direktno suprotne. U 
biti one su identične, jer obje pretpostavljaju da je svijest 
nešto gotovo što se može silom nametnuti. Nasuprot ovakvom 
shvaćanju mislim da jedino lažna svijest može biti nametnuta 
izvana. Istinita svijest može se jedino vlastitim mišljenjem izbo- 
riti. 

Faktičko podizanje radničke klase na nivo njene moguće svi- 
jesti nije ostvarljivo mimo pojedinačnih svijesti pojedinačnih pro- 
jetera: Osvještavanje proletera klasnom sviješću nužno je osvješ- 
tavanje pripadnika radničke klase ne samo kao pripadnika rad- 
ničke klase nego i kao graditelja slobodne zajednice slobodnih 
ljudskih ličnosti. Svojim idealom Marx je proglasio ostvarenje 
društva u kojem će slobodni razvitak svakog pojedinca biti uvjet 
slobodnog razvitka za sve. No takvo se društvo ne može ostvariti 
složnim djelovanjem neke armije (pa bila ona i proleterska) ko- 
jom komandira mudro rukovodstvo (ili koja je na to djelovanje 
prisiljena objektivnim položajem) već samo svjesnom borbom 
slobodno udruženih boraca koji se sami konstituiraju kao zajed- 
nica slobodnih ljudskih ličnosti i koji u zajedničkoj borbi protiv 
istog neprijateljem, a za iste osnovne ciljeve, razvijaju svoje lične 
stvaralačke ljudske potencijale. Ni najdiscipliranija armija robo- 
va, slugu ili činovnika, ne znam kako dobro organizirana i vođe- 
na, ne može ostvariti nešto što je njenoj prirodi suprotno — slo- 
bodnu ljudsku zajednicu. 

.. U kakvom su, dakle, odnosu povijest i klasna svijest proleta- 
rijata? Klasna ije svijest nužan uvjet prave ljudske povijesti. No, 
klasna svijest proletarijata nije svijest proletera koji se bore za 
održanje svog položaja, to je svijest o nužnosti negacije proleta- 
rijata kao klase i ostvarenja besklasne zajednice slobodnih lično- 
sti. Klasna je svijest proletarijata svijest o mogućnosti i putevima 
općečovječanske emancipacije. 

. Njen razvoj nije automatska posljedica društvenog kretanja ni 
njegova posebnog položaja u tom kretanju. Njen kriterij nije u 
DE pnDSti ovom ili onom sloju ili klasi, još manje u članskoj 

jižici neke organizacije. Njena mogućnost založena je u biti 
čovjeka, njena zbilja može se oživotvoriti samo vlastitim činom, 
njen je kriterij samo revolucionarno djelo. 

VAŽNA OBAVIJEST 


Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će godišnja pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi: 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 


MOLIMO VAS DA ŠTO PRIJE UPLATITE VA- 
ŠU PRETPLATU ZA 1975. GODINU! 


OTUĐENJE I OSPOLJENJE 


Džemal Sokolović 


Sarajevo 


U veliku je dilemu stavio Marx današnju zbilju svojom teorij- 
skom postavkom da je rad subjektivna suština privatne svojine." 
On je naravno, ostao dosljedan sebi jer je uvijek, govoreći o uki- 
danju privatne svojine, za što se ne može reći da zasluga pri- 
pada samo njemu, uvijek insistirao na radikalizaciji tog zah: 
tjeva, a to je ono po čemu ga odvajamo od njegovih prethodnika, 
ali i mnogih nasljednika, radikalizaciji koja se sastoji u ukida- 
nju rada. Marx je uvijek, makar implicite, imao u vidu oba ova 
momenta, jer bi tvrditi suprotno značilo odricanje i od onog 
drugog, tj. svaki zahtjev za ukidanjem privatne svojine već tu 
sadrži i istovjetan zahtjev u odnosu prema radu. Ako je rad su- 
bjektivna suština privatne svojine, te se prema tome ispoljava- 
nje njeno u predmetnom obliku pojavljuje kao manifestacije u 
formi privatne svojine, onda nije ukidanje nekog oblika te ma- 
nifestacije, neke forme privatne svojine, samim tim pretpostav- 
ljeno ukidanje i suštine, nego je tek ukidanje suštine pretpos- 
tavka ukidanja svake forme privatne svojine, i obrnuto. No 
kako Marx, ma koliko čitavo njegovo djelo bilo posvećeno zbilj: 
skom ukidanju privatne svojine, nigdje nije, sasvim jasno i eg- 
zaktno, izložio način na koji bi se ukinuo pojam privatne svojine, 
jer nigdje nije izložio precizno kritiku rada i praktički put ozbi- 
ljenja te kritike, to jedini put koji nam sada predstoji jeste po- 
novno uspostavljanje, gotovo već zaboravljenog, odnosa između 
pojmova: rad i privatna svojina. Tek iz tog odnosa, pretpostav- 
ljamo, moguće je uspostaviti i vezu sa odnosom pojmova: otu- 
đenje i ospoljenje. 


. 1) »Subjektivna suština privatnog vlasništva, privatno vlasništvo kao 
djelatnost koja postoji za sebe, kao subjekt, kao ličnost, jest rad.« Karl 
Marx, Ekonomsko-filozofski rukopisi iz 1844. »Rani radovi«, Naprijed, Za. 
greba, Naprijed, Zagreb 1967. str. 267. 

Marxova kritika rada počinje kritikom Hegelova shvatanja 
rada. Mi ćemo se sada pozabaviti kratkim prikazom ie kritike 
što ju je Marx izložio u »Kritici Hegelove dijalektike i filozofije 
Te, a zatim ćemo iznijetii neke od vlastitih objekcija na tu 

ritiku. 


ko*o* 


a) Dvije su stvari koje je Marx uočio u »Fenomenologiji«: 
Hegel je shvatio suštinu rada“, ali isto tako i rad kao suštinu. 
I dok se prvi rezultat pokazuje kao ono što je Hegelovo otkriće, 
kao ono veliko, dotle je ono negativno u Hegelovoj filozofiji to 
što on vidi samo pozitivnu stranu rada, tj. rad kao suštinu. 

Što je to, dakle, suština rada po Hegelu, ako ju je ovaj iz- 
jednačio s »opredmećenjem kao raspredmećenjem« (Entgegen- 
si&ndlichung), sa »ospoljenjem i kao ukidanjem toga ospolje: 
nja«, možemo shvatiti samo ako objasnimo smisao druge te- 
meljne odlike Hegelove filosofije na koju Marx također ukazuje. 


b) Zašto, pitamo se, Hegel izjednačava samosvijest sa čovje- 
kom, zašto je uopće potreban taj identitet, ako je već pretpostav- 
njena apsolutnost svijesti? Nije li izjednačavanje samosvijesti 
sa čovjekom gubitak apsolutnog karaktera samosvijesti, ili je 
to izjednačavanje sa predmetom, tj. čovjekom samo put, preko 
ukidanja te predmetnosti, ka konačnom potvrđivanju svijesti 
kao apsoluta? I najzad, kako je Marx upravo u identitetu samo- 
svijesti i čovjeka pronašao suštinu Hegelova shvatanja rada, a 
u samom radu smisao tog identiteta? 


Dvije su, prema tome, činjenice pred nama. Prva, da je samo- 
svijest = čovjek, i druga, da je baš taj identitet jednak radu, da 
je to upravo suština rada. Suština rada sastoji se za Hegela u 
tome što čovjeka »shvaća kao rezultat svoga vlastitog rada«. Ako 
je čovjek rezultat svoga vlastitog rada, ostaje da riješimo pro- 
blem koji nije zagonetniji od jednačine s jednom nepoznatom, 
te ako je čovjek jednak samosvijesti, onda je, kao rješenje naše 
nepoznate, rad kod Hegela ništa drugo do djelatnost samosvi- 
jesti, tj. potvrđivanje samosvijesti. Ali mi još nismo pokazali da 
je izjednačavanje samosvijesti sa čovjekom, izjednačavanje sa- 
mosvijesti sa predmetom, samo put ka prevladavanju predmeta 
svijesti, samo put ka potvrđivanju samosvijesti, pa zato ne mo- 


2) »Veliko u Hegelovoj 'Fenomenologiji' i njenom konačnom rezultatu 
— dijalektici negativiteta kao principu koji pokreće i proizvodi — jest 
dakle, to što Hegel samostvaranje čovjeka shvaća kao proces, opredine- 
ćenje kao raspredmećenje (Entgegenstandlichung), kao ospoljenje i kao 
ukidanje toga ospoljenja; dakle, što shvaća suštinu rada, a predmetnog 
čovjeka, istinskog čovjeka, jer je zbiljski, shvaća kao rezultat svog vlastitog 
rada.« Ibidem, str. 320. 

3) »Privremeno anticipirajmo još samo slijedeće: Hegel stoji na stajališ- 
tu moderne nacionalne ekonomije. On shvaća rad kao suštinu, kao suštinu 
čovjeka koja se obistinjuje; on vidi samo pozitivnu stranu rada, a ne nje- 
govu negativnu stranu. Rad je postajanje čovjeka za sebe unutar ospolje- 
nja ili ospoljeni čovjek.« Ibidem, str. 320. 

žemo još prihvatiti da je rad potvrđivanje samo samosvijesti, a 
ne i njena predmeta — čovjeka. . . : 

c) Da bismo to pokazali prikazat ćemo ukratko i treći ele- 
ment Hegelove filosofije — »dijalektiku negativiteta«. Hegel, 
tako smo počeli prikaz njegova poimanja rada, shvata suštinu 
rada, ali da bismo mi razumjeli njegovo shvatanje suštine rada 
moramo sebi predočiti i suštinu njegova shvatanja čovjeka, tj. 
da bismo razumjeli suštinu rada koju je Hegel otkrio, mi mora- 
mo razumjeti i suštinu njegova shvatanja čovjeka, kako bismo 
tek tada mogli otkriti i njegovo shvatanje rada kao suštine. 

Kako je čovjek identičan sa samosviješću, tj. rezultat je vlas- 
titoga rada, i kako je prema tome rad predmetna djelatnost sa: 
mosvijesti, to se čovjek, jer je dakle u isto vrijeme rezultat rada 
i identičan sa tom djelatnošću, pojavljuje za Hegela identičan 
sa samosviješću samo zbog njene potrebe za opredmećenjem; 
a samosvijest treba opredmećenje samo radi ukidanja toga op- 
redmećenja, radi raspredmećenja; čovjek postoji samo radi ra- 
da, a rad opet samo radi samosvijesti. Kako predmetno ispolja- 
vanje, kao proizvođenje čovjeka radom, ne bi postalo zbiljskim 
opredmećivanjem, kako ne bi postalo proizvođenje zbiljskog 
čovjeka, predmeta kao subjekta, to samosvijest već tu usposla- 
vlja identitet sa čovjekom, tj. svojim predmetom, ali ne bilo 
kakav identitet. Kako samosvijest može postojati samo u sebi 
samoj, to se njeno opredmećenje pokazuje ne kao njeno djelat- 
no ispoljavanje, nego kao ospoljenje samosvijesti, tj. kao proiz- 
vođenje ospoljenog čovjeka, koje, da bi se potvrdila sama pri- 
roda samosvijesti, njen apsolutni karakter, naravno treba uki- 
nuti. Budući da je, dakle, samosvijest = čovjek, to je predmet- 
no biće, predmet samosvijesti, jednak ospoljenom čovjeku = 
samosvijesti; ta predmetnost, ospoljeni čovjek, data je time što 
je samo samosvijest, a ne zbiljski čovjek, i čovjek samo kao sa: 
mosvijest, data kao subjekt. A to znači: samosvijest ne pretpo- 
stavlja samo to da je ona sve, nego i da je sve samo samosvi- 
jest. Ili, njeno opredmećenje je moguće samo kao ospoljenje; 
da bi se gopoljna u sebi = čovjeku, ona se opredmećuje u ospo- 
ljenu čovjeku. 

Time što čovjeka izjednačava sa samosviješću Hegel nema 
namjere da kaže kako je čovjek isto što i samosvijest, nego to 
da čovjek nije ništa drugo do samosvijest kojoj treba predmetno 
ospoljenje ili ospoljeno opredmećenje da bi se uopšte potvrdila 
kao apsolut. 

To jest, ideja, um, samosvijest može se os oljiti samo tako 
što se neće ozbiljiti. Kako to ospoljenje ipak ima predmetan 
oblik, tj. postoji izvan same samosvijest, to se ospoljenje = 
opredmećenje samosvijesti pokazuje prvo kao ozbiljenje čovje- 
ka, a ovo zatim, jer je jednako samosvijesti, pokazuje ne samo 
kao ospoljenje čovjeka. (Ovdje Hegel blefira; on nastoji ospo- 
ljenje prikazati kao opredmećenje, da bi time ukazao na potrebu 
ne samo ukidanja, negacije tog opredmećenja, nego svako opred- 
mećenje prikazati nepotrebnim, bespredmetnim; ospoljenje na- 
ravno i jeste bespredmetno.) Zahvaljujući tome, samosvijest se, 

kao = čovjek, ozbiljnije da se ipak ne ukida, jer ospoljuje sebe 
u obliku čovjeka, i tako se ponovo vraća u sebe. Za Hegela se 
samosvijest ozbiljuje tako što se ne ozbiljuje, i jedino se tako 
može i zin on to postiže tako što ozbiljenje samosvijesti 

rikazuje jedino mogućim u ospoljenju, u obliku svog drugobit- 
LB — čovjeka; nakon što je u tome uspio, lako je pokazati ne 
samo potrebu ukidanja, nego i nužnost ukidanja toga ospolje- 
nja, koje se zatim (to ukidanje) pokazuje kao konačno potvrđi- 
vanje samosvijesti. Zahvaljujući toj formi samosvijest = čovjek, 
ideja ostaje apsolutna, nedimuta, čak potvrđena kao takva, iako 
se ozbiljuje; i upravo je to ozbiljenje ideje njeno potvrđivanje. 
Prema tome, kod Hegela ozbiljenje ideje ne znači njeno ukida- 
nje, nego njeno vraćanje u sebe, njeno potvrđivanje, apsolutizi- 
ranje. 

Hegel dakle izjednačava samosvijest sa čovjekom samo zato 
da bi samosvijest izjednačio sa samosviješću; čovjek za njega 
postoji samo da bi ga ukinuo. Ali ni to ukidanje nije zbiljsko 
jer ni čovjek nije zbiljski. Negacija je ovdje mišljeno ukidanje 
samo onog mišljenog negativiteta — ospoljenog čovjeka. Samo- 
svijest proizvodi svoju ospoljenu predmetnost da bi ukidajući 
je proizvela sebe, tj. šovjeka, kao ne-predmetnu spiritualnu sup- 
stanciju. Samosvijest = čovjek postaje čovjek = samosvijest. 
Samosvijest treba prirodu, osjetilnost, predmet, čovjeka samo 
zato da bi priroda, osjetilnost, predmet, čovjek trebali samo 
samosvijest, tj. sebe u svom subjektivnom obliku, i tako pres- 
tali biti priroda, osjetilnost, predmet, čovjek. Nalazeći svoj je- 
dini predmet u samosvijesti, tj. u sebi kao samosvijesti, čovjek 
se ukida kao predmetno, tj. prirodno, osjetilno biće. 

Ali, samosvijest misli, jer sve ostalo nije ništa drugo do sa- 
mosvijest, da se njeno opredmećenje, kao njeno ospoljenje, mo- 
že javiti samo kao ona sama, tj. misaono. Međutim, ospoljenje 
se samosvijesti ovdje pokazuje kao zbiljsko; rad koji proizvodi 
čovjeka kao opredmećenje samosvijesti zbiljsko je ospoljenje 
toga čovjeka u obliku privatne svojine. To ospoljenje, jer je 
ono predmetnost samosvijesti, postoji za nju samo kao misaono 
ospoljenje, te se i njegovo ukidanje vrši samo u mislima, u sa 
mosvijesti. 

Ako je dakle samosvijest jedina zbiljnost čovjeka, a ako je 
ospoljenje jeno zbilja samosvijesti, što je onda, u takvim uslo- 
vima, u uslovima u kojima samosvijest = čovjek, putem rada, 
ozbiljuje čovjeka (gdje se zbilja čovjeka pokazuje samo kao os- 
poljenje samosvijesti) samo zato da bi ukinula to ozbiljenje, 
što je dakle uopće zbiljsko? 


4) »S jedne strane, to ukidanje je ukidanje mišljenog bića, dakle 
mišljeno privatno vlasništvo ukida se u mislima morala. A budući da 
mišljenje uobražava da je neposredno drugo sebe sama, osjetilna zbiljnost, 
te da njegova akcija dakako vrijedi i kao osjetilna zbiljska akcija, onda to 
misaono ukidanje, koje svoj predmet u zbiljnosti ostavlja, vjeruje da ga 
je zbiljski prevladao; s druge strane, budući da je sam predmet postao za 
njega misaoni predmet, ono ga stoga i u svojoj zbiljnosti smatra kao 
samopotvrđivanje sebe sama, samosvijesti, apstrakcije.« Ibidem, str. 329. 

Jedino što je u svemu ovome zbiljsko, kada je čovjek već po- 
stao jedino samosvijest, žrtvujući svoju predmetnost i nalazeći 
svoj subjektivitet samo kroz samosvijest, jeste otuđenje čovjeka. 
Mi smo sve do sada govorili samo o ospoljenju kao predmet- 
nom ispoljavanju samosvijesti, ali smo također prikazali i nuž 
nost ukidanja toga ospoljenja. Hegelova je zasluga što je ukida- 
nje ovoga negativiteta — ospoljenja = prikazao ao pretpostav- 
ku ponovnog uspostavljanja pozitiviteta (samosvijesti), ali je 
Hegel zaboravio da je ostao samo proces ospoljavanja samosvi- 
jesti — rad; — baš zato se i ukidanje dimnjak ospoljenja 
čovjeka, pokazuje kao misaono ukidanje samo mišljenog ospo- 
ljenja; ono zbiljsko što nastavlja egzistirati i nakon mišljene ne: 
gacije negativnog jeste sama suština tog negativiteta. Hegel 
zaboravlja da ostaje samosvijest sa svojim zahtjevom za apso- 
lutnošću, pa prema tome i za svojim opredmećenjem — dakle 
radom, tj. za svojim permanentnim ospoljavanjem: ukidanje 
ospoljenja, kako ga je prikazao Hegel, u ovom ili onom obliku, 
uvijek se pokazuje kao istovremeno proizvođenje uslova, pret- 
postavke, mogućnosti ponovnog zahtjeva za opredmećenjem sa- 
mosvijesti, tj. za novim oblikom ospoljenja. Hegelovo ukidanje 
ospoljenja, koje nije ništa drugo do permanetno potvrđivanje sa- 
mosvijesti, jeste isto što i proizvođenje samosvijesti kao per- 
manentne potrebe za ospoljenjem. Ukidanje ospoljenja kao fiksi- 
ranog proizvoda procesa proizvođenja čovjeka, ili drugim riječi- 
ma, procesa ispoljavanja samosvijesti, još uvijek dakle nije i 
ukidanje, nego naprotiv potvrđivanje toga procesa — tj. rada. 
Ukidanje, kakvim ga zamišlja Hegel, samo je vraćanje ospolje- 
nja, ili ospoljena čovjeka, tj. proizvoda rada, u sebe sama, u 
svoju suštinu, tj. u samosvijest, a time i u konstantnu težnju sa: 
mosvijesti za ispoljavanjem — u rad. Ovdje dakle ne samo da 
rad proizvodi ospoljenje, tj. predmetnost samosvijesti, nego i 
ukidanje ospoljenja proizvodi rad, tj. pretpostavku ospoljenja; 
prema tome, ukidanje se ospoljenja neprestano pokazuje kao 
misaono, nezbiljsko, jer se istovremeno neprestano proizvodi, 
dok se kao jedino zbiljsko pokazuje upravo to proizvođenje os- 
poljenja, tj. rad. Ako smo naprije Kr renanog da je otuđenje 
čovjeka jedino zbiljsko, onda je zaključiti da pretpostavljamo 
kako je rad to otuđenje. I zbilja, ako je rad proces proizvođenja 
čovjeka, ali takvog čovjeka kojega treba ukinuti, tj. ospoljena 
čovjeka, kojega treba ukinuti da bi se uopšte potvrdio, a potvr- 
đuje se tako što se vraća u samosvijest koja opet treba njegovo 
ospoljenje, onda rad, koji neprestano proizvodi ospoljenje samo- 
svijesti, tj. čovjeka, i ovoga ukida da bi ga opet zatim trebao os- 
poljiti, i nije ništa drugo nego proces otuđivanja čovjeka od 
bilo kakva ozbiljenja. Ono jedino zbiljsko — otuđenje — nastaje 
dakle ukidanjem svake zbilje. 

I sada smo se najzad približili odgovoru na naša naprijed po- 
stavljena pitanja o Hegelovu shvatanju suštine rada i rada kao 
suštine. 

Suština je rada kao procesa opredmećivanja samosvijesti u 
obliku ospoljena čovjeka, otuđivanje čovjeka u samosvijest, otu- 

đivanje prirode čovjeka, njegove osjetilnosti od samosvijesti; sa- 
mosvijest se ospoljuje u predmetnom obliku svog drugobitka — 
čovjeku, ukidanjem kojeg ostaje samo čovjek kao samosvijest, 
apsolutna svijest, duh u samom sebi; suština je strana rada to 
što proizvodi čovjekovu prirodu, svijet njegovih predmeta, ali 
on proizvodi takvog čovjeka koji je u toj predmetnosti ospolje- 
nje sebe, te se kao takav ukida, tj. opredmećuje u samosvijesti. 
Time se čovjek, poistovjećen sa samosviješću, u svom prirod- 
nom, osjetilnom, predmetnom obliku otuđuje od samosvijesti. 
Čovjek proizveden radom, a to je Hegel otkrio, predmetno se 
odnosi samo prema sebi kao samosvijesti, dok se prema zbilj- 
skim predmetima, osjetilnosti, odnosi samo kao prema vlastitom 
ospoljenju: on se prema njima odnosi samo ako ih posjeduje, 
samo ako je on njihov subjekt, a taj predmetni svijet njegov 
objekt. On se prema prirodi, vlastitoj osjetilnosti, odnosi samo 
kao prema privatnoj svojini, objektu, a ne kao predmetu u kome 
se on, opredmećujući se(be), ozbiljuje. Prema tome, Hegel je 
otkrio suštinu rada ,i to je ono veliko u njegovoj filozofiji, tako 
što je prikazao rad kao proces ospoljenja čovjeka, ali se za He- 
gela rad pojavio i kao suština jer je to proizvođenje ospoljenja 
poistovjetio sa njegovim ukidanjem, tj. vraćanjem u samosvijest 
ili proizvođenjem samosvijesti. 


Rad je kao suštinu Hegel shvatio samo zato jer je suštinu 
rada shvatio samo kao ospoljenje, tj. kao nužnu djelatnost op- 
redmećivanja samosvijesti, a ne i kao otuđenje tog ospoljenja, 
tj. ospoljena čovjeka, unutar same samosvijesti. Zato se kod nje- 
ga ukidanje ospoljenja pojavljuje kao potvrđivanje rada kao 
suštine, tj. kao djelatnosti kojom se samosvijest vraća iz ospo- 
ljenja u sebe. On dakle zaboravlja da to ukidanje ospoljenja, to 
potvrđivanje samosvijesti, uvijek nanovo traži novo ospoljenje 
samosvijesti, njeno ispoljavanje u radu, na koncu u ospoljenom 
čovjeku kao proizvodu rada, čime se čovjek iako jednak samo- 
svijesti, konstantno objektivira, i egzistira u svom objektivitetu 
samo radi subjektiviteta samosvijesti. (To potvrđivanje samosvi- 
jesti, koje traži uvijek ponovno ospoljenje, jeste otuđivanje unu- 
tar samosvijesti.) 


Zato smo i mogli reći da se ospoljenje ovdje pojavljuje kao 
objektivacija otuđenja. Rad kao proces ospoljenja samosvijesti 
nije predmetan odnos, ne proizvodi predmet, čovjeka kao sub- 
jekt, nego samo kao objekt na koji (apsolutizirani) subjektivitet 
— samosvijest, opet jedino može djelovati samo tako što će ga 
pretvarati u sebe, u subjekt. Taj objektivitet — kao ospoljena 
predmetnost samosvijesti, tj. djelatnosti samosvijesti — rada, 
može biti samo privatna svojina. Ona, privatna svojina, kao pred- 
met samosvijesti jeste samo njeno ospoljenje — dakle predmet 
koji nema svoga subjektiviteta i zato ga treba ukinuti. Hegel 
pronalazi ukidanje kao nužnost ozbiljenja samosvijesti (tj. pre: 
tvaranja zbilje u samosvijest), ali on nikada samu samosvijest 
nije ozbiljio (tj. ukinuo, pretvorio samosvijest u zbilju, te se 
i ukidanje zbilje privatne svojine pokazuje kao iluzomno, misao- 

no. Privatna svojina ostaje jedina zbilja, a samosvijest ostaje 
samo samosvijest, jer se nikada nije ni ozbiljila, opredmetila. 

Ovdje se radi o tome da proces ospoljenja samosvijesti — 
rad, opredmećenje samosvijesti proizvodi samo u spoljašnjosti, 
a ne kao ozbiljenje samosvijesti ili zbiljsko opredmećenje samo- 
svijesti. Predmeti samosvijesti, tj. proizvodi rada, jer su samo 
ospoljenje samosvijesti, pokazuju se za čovjeka samo kao ob- 
jekti; čovjek stvara zbiljske predmete i to stvaranje shvata kao 
svoje ospoljenje, a tek njihovo ukidanje (koje se opet sastoji u 
njihovu neprekidnom proizvođenju) shvata kao svoje proizvođe- 
nje. Drugim riječima, dok radi čovjek proizvodi zbiljske predme- 
te, ali jer rad proizvodi čovjeka kao samosvijest i jer čovjek 
samo kao samosvijest radi, to ova radom proizvedena zbilja za 
njega postoji tek kao privatna svojina, tek ukinuta kao zbilja. 


Čovjek, to zbiljsko, osjetilno, predmetno biće djeluje pred- 
metno Zo jer je predmetnosi njegova suštinsko. određenje. On 
stvara, odjelovljuje svijet svojih predmeta, jer je sam postav- 
ljen tim Sredničtina, tj. svojim stvaranjem predmeta. To jest, 
čovjek je prirodno biće i djeluje prirodno jer je priroda njegovo 
suštinsko određenje. On stvara, odjelovljuje svijet prirode, jer 
je sam postavljen tom prirodom, tj. svojim stvaranjem prirode. 
Čovjek je, veli Marx, svojim porijeklom priroda, ali je on kao 
takav jedino, ako je i priroda svojim porijeklom ljudska. 

Međutim, Hegelov čovjek ne shvata stvaranje predmeta kao 
svoje predmetno potvrđivanje, upravo zato jer po svom porije- 
klu nije prirodan, prirodno biće, nego sama samosvijest. A jer 
nije prirodno biće, tj. nije postavljen prirodom, ili, jer nije pred- 
metno biće, tj. nije sam postavljen predmetima, priroda, od- 
nosno predmetnost, nisu njegovo suštinsko određenje. On na- 
lazi svoju jedinu predmetnost u samosvijesti, štoviše tek u uki- 
danju (koje opet može biti samo spiritualno) upravo zbiljskog 
predmetnog svijeta, prirode, on nalazi samosvijest; zato Hegelov 
čovjek, jer je jednak samosvijesti, jeste bog, neprirodno biće 
koje nema svoje prirode izvan sebe sama, čija predmetnost nije 
postavljena prirodom. Njegovo porijeklo nije izvan njega, on 
potječe iz sebe sama. Jer je sam svoje porijeklo, on i jeste bez 
porijekla. 

Hegelov čovjek-bog, kao što smo i rekli, ipak treba predmet- 
nost. Ali kako njegova predmetnost, tj. njegova priroda, nije po- 
stavljena zbiljskim predmetima, tj. zbiljskom prirodom, to se 
rad kao predmetni odnos samosvijesti sa samom sobom, nužno 
pojavljuje kao proizvođenje ospoljenja — privatne svojine. He- 
golov čovjek ne treba zbiljske predmete, prirodu kao subjekt 
(jer bi time prestao biti bog, svoja vlastita priroda, svoj vlas- 
titi predmet), nego samo objekte koje će zatim moći vratiti u se- 
be. I to što on proizvodi, pretvarajući pri tome zbiljsku prirodu 
u svoje ospoljenje — privatnu svojinu, i nije ništa drugo do 


pretvaranje predmetnosti prirode u objektivitet samosvijesti. 
Težeći svojoj apsolutnosti, sebi kao jedinoj zbilji, takav čovjek 
čitavu zbilju, prirodu, pretvara u objekt svoga ospoljenja u či- 


jem ukidanju tek nalazi potvrdu svoga apsolutnog subjektiviteta. 

Hegelov čovjek — bog tako postaje privatni čovjek, privatni vla: 
snik, privatni individuum. Bez predmetnog određenja izvan sebe, 
bez prirode izvan sebe sama, on postaje apsolutni predmet, apso- 
lutna priroda, koja proizvođenje prirode, predmeta prirode, tj. 
proizvođenje prirode kao svoga predmeta, shvata kao svoje ospo- 
ljenje. 

Svaki proizvod rada, kao predmet prisvojen od prirode, shva- 
ta on kao svoje ospoljenje, kao svoj gubitak, i zato tek u nje- 
govu ukidanju, tj. ukidanju predmetnostvi tih predmeta, koje 
se opet sastoji samo u posjedovanju, vlasti nad predmetima, na- 
lazi užitak. Za Hegelovog čovjeka-boga, privatnog čovjeka, pri- 
roda postoji samo ako je on njen vlasnik, a ona njegovo vlas- 
ništvo. 

Kako Hegelov privatni čovjek nije predmetno biće, jer nema 
svoje prirode izvan sebe — nije prirodno biće, tako i priroda za 
njega postoji tek onda kada nije predmet, tj. odvojena od pri- 
rode. Zato priroda koja postoji za privatnog čovjeka — vlasniš- 
tvo, privatna svojina, priroda koja nastaje u radu jest ne-pri- 
roda. Da bi priroda uopšte postojala za privatnog čovjeka on 
ju mora odvojiti, lišiti nje same. Ta priroda koju privatni čovjek 
osjeća kao predmet samo tako što je pretvara u sebe — jesie 
privatna svojina. Porijeklo privatne svojine nije ljudsko jer ju 
čovjek ne treba kao svoju zbiljsku prirodu, svoj zbiljski pred- 
met, nego je posjeduje, ima vlast nad njom kao objektom, samo 
zato jer se to posjedovanje pojavljuje za njega kao predmetni 
odnos, posredovan ospoljenjem, sa samim sobom kao predme: 
tom. Privatni čovjek ne treba nikakve prirode izvan sebe: to što 
on treba prirodu kao privatnu svojinu znači samo da treba pri- 
rodu samo radi sebe sama, radi svog egoističnog apsolutizma; 
trebajući prirodu samo kao privatnu svojinu privatni čovjek tre- 
ba samo sebe. On treba prirodu, i zato ju prisvaja, ali ne kao 
prirodno biće, da bi u tom proizvođenju predmeta prirode po- 
tvrdio sebe kao predmetno biće, nego da bi ukinuo prirodu izvan 
sebe, kao svoje ospoljenje, i pretvorio je u samoga sebe. Prema 
tome, Hegel nije ukinuo boga i pretvorio ga u čovjeka, nego je, 
pretvarajući čovjeka u privatnog čovjeka, ukinuo čovjeka i pre- 
tvorio ga u boga. Priroda koju otkriva privatni čovjek biva ne- 
girana kao takva, jer ju on ne treba kao predmet svoje potrebe, 
nego kao sredstvo zadovoljenja potrebe sebe za sobom kao apso: 
lutnim zadovoljstvom. Privatna svojina, kao priroda lišena svo- 
je prirodnosti, kao ne-priroda, samo posreduje lišavanje čovjeka 
njegove prirodnosti. Pretvarajući sebe u apsolutnu prirodu, ap- 
strahirajući svu zbiljsku prirodu, čovjek se otuđuje od svoga 
porijekla — prirode, i postaje apstraktno, ili što je isto — apso- 
lutno biće. Pretvarajući prirodu u ne-prirodu, čovjek sebe pre- 
tvara u ne-prirodu, privatnu svojinu; apstrahirajući zbiljske 
predmete prirode od njihove prirodnosti i pretvarajući ih samo 
u sebe, u svoje vlasništvo, svoju privatnu svojinu, čovjek sebe 
pretvara u te nezbiljske predmete, postajući i sam nezbiljskim, 
neprirodnim bićem. Pretvaranje prirode u vlastito ospoljenje 
proces je istovjetan sa vlastitim otuđenjem od prirode, tj. sa 

samootuđenjem. Samo što u prvom slučaju imamo posla sa pri- 
vatnom svojinom, a u drugom sa radom. _ 

Tek formirajući takvog čovjeka, tj. privatnog čovjeka, dakle 
čovjeka lišenog svih zbiljskih predmeta i. kao takvog lišenog 
predmetnosti kao njegova određenja, Hegel je i mogao rad, jer je 
Hegelov čovjek proizvod svoga vlastitog rada, shvatiti kao suš- 
tinu: on (rad) proizvodi privatnu svojinu, a time i čovjeka kao 
privatnu svojinu. Naime, jer je rad predmetan odnos samosvi- 
jesti prema prirodi, odnos u kome se samosvijest treba potvrditi 
kao takva, kao apsolutna, onda se priroda u radu pojavljuje kao 
proizvod rada, tj. potvrda samosvijesti, samo kao ospoljeni svi- 
jet prirode, priroda odvojena od same sebe. Rad proizvodi sa- 
mosvijest tako što zbiljsku prirodu apstrahira od njene zbiljno- 
sti, prirodnosti, i tako je predstavlja kao ospoljenje, tj. spoljaš- 
njost samosvijesti. Rad dakle ukida prirodu kao zbilju i proiz: 
vodi privatnu svojinu kao jedinu zbilju samosvijesti = čovjeka. 
Ozbiljujući tako samosvijest rad se i može pojaviti kao proces 
ozbiljenja čovjeka u njegovom privatnom, tj. apstraktnom obli- 
ku. Rad dakle i jeste suština privatnog čovjeka (= privatnog 
vlasništva). 

Kada, međutim, ja kao prirodno biće postavljam neko drugo 
biće u prirodi (drvo, vodu, vazduh ili drugog čovjeka) kao svoj 
predmet, tj. trebam ga, onda ga ja trebam samo kao prirodno 
biće, potvrđujući tek tako prirodnost kao svoje određenje. A 
kao što se moja prirodnost sastoji u tome što nisam odvojen od 
prirode, što trebam prirodu kao svoj predmet, tako se i prirod- 
nost ostalih bića, pa i bića koja ja trebam, sastoji u njihovoj 
potrebi za drugim bićima. Ako sam ja, naime, prirodno biće, 
onda ja to moram biti za sva ostala bića u prirodi; nije dovoljno 
da ja trebam prirodu, i priroda mora trebati mene. 

Ali, kada čovjek sebe zamisli bogom, tj. neprirodnim bićem, 
kao što je Hegel zamislio svog čovjeka, onda takav čovjek, jer 
ni sam nije postavljen prirodom, nije prirodno biće — bog je, 
onda dakle takav čovjek ni biće u prirodi ne može postaviti kao 
svoj predmet, nego tek kada ga postavi kao ne-prirodno biće, 
tj. odvoji ga od prirode, ono može postati njegovim predmetom. 
Taj čovjek, to neprirodno biće, čovjek-bog, jeste privatni čovjek. 
Prema tome, kada čovjek sebe zamisli bogom, onda on ne ostaje 
bog samo u svojoj uobrazilji, nego se kao bog ozbiljuje. 

Hegel dakle nije »izmislio« privatnog čovjeka, nego je pri: 
vatni čovjek proizveo i Hegela. Izjednačavajući čovjeka sa samo- 
sviješću Hegel nije ukinuo zbiljskog čovjeka kao prirodno biće, 
jer je ovaj već odavno bio ukinut kao takav; on samo želi samo 
io ukinuto prirodno biće, privatna čovjeka, prikazati kao apso- 
lutnu prirodu, kao boga. 

Naime, čak i čovjek kao samosvijest treba svoje potvrđivanje. 
Kako se kao takav može potvrditi samo u sebi, on se izvan sebe 
potvrđuje tako što to izvan sebe — u prirodu — proizvodi izvan 
nje same, dakle opet samo u sebi samom, tj. proizvodi je za sebe. 
Rekosmo, to je privatna svojina: privatna svojina je, prema to- 
me, priroda koja postoji samo za čovjeka = samosvijest. Kako 

se privatna svojina, uzeta sama za sebe, pojavljuje za Hegelova 
čovjeka kao njegovo ospoljenje, to se rad kao proces proizvođe- 
nja toga ospoljenja — privatne svojine, sada mora nastaviti. A 
nastavlja se ukidanjem privatne svojine, koje opet nije njeno 
zbiljsko ukidanje, nego se sastoji samo u preokretanju privatne 
svojine iz njena oblika za sebe, koji i ne može postojati, u oblik 
za čovjeka = samosvijest. Pokazat ćemo da to ukidanje privatne 
svojine kao ospoljenja nije ništa drugo do njeno potvrđivanje. 
Hegelova negacija negacije, tj. ukidanje ospoljenja, dakle nega- 
cija privatne svojine nije zbiljska negacija“ Kako je privatna 
svojina, kao proizvod rada, ospoljenje čovjeka, a ona to zbiljski 
i jeste za čovjeka, to se ona kao ospoljenje može ukinuti samo 
tako što će se vratiti u svoju vlastitost — samosvijest. Privatna 
svojina, međutim, ne samo da time nije zbiljski ukinuta, nego je 
time što je ukinuta kao ospoljenje za čovjeka jednakog samo- 
svijesti zbiljski ukinula čovjeka kao prirodno biće. Hegelovo 
»ukidanje« privatne svojine kao ospoljenja, zbiljsko je ukidanje 
čovjeka kao čovjeka. To ukidanje zbiljsko je potvrđivanje pri- 
vatne svojine. 

Sada ćemo, na kraju, uspostaviti odnos između rada i privat- 
ne svojine, na jednoj strani, i otuđenja i ospoljenja, na drugoj. 
Proizvođenje prirode radom, tj. proizvođenje prirode za nepri- 
rodnog čovjeka, za čovjeka kao apsolutno biće, istovremeno je 
proizvođenje čovjeka izvan sebe, tj. njegovo ospoljenje. Dakle, 
to proizvođenje sebe izvan sebe (privatne svojine ili ospoljenja 
čovjeka), tj. proizvođenje prirode izvan prirode, proizvođenje je 
i čovjeka izvan čovjeka (kao zbiljskog, prirodnog bića). I u jed: 
nom i u drugom slučaju to proizvođenje se pojavljuje kao rad, 
samo što u prvom imamo posla sa ospoljenjem, a u drugom sa 
otuđenjem. Ali, za čovjeka koji se poistovjetio sa samosviješću, 
rad koji proizvodi privatnu svojinu, tj. prirodu izvan prirode, 
pojavljuje se kao proizvođenje njegova ospoljenja, dok rad koji 
proizvodi njega samog, dakle isti rad, nije za njega otuđenje nego 
naprotiv njegova suština. Za nas, međutim, sa stajališta zbilj- 
skih, osjetilnih ljudi, rad koji proizvodi otuđenje čovjeka i nje- 
ga kao apsolut, samosvijest, jeste suština i njegova ospoljenja, 
dakle privatne svojine. 

I tako smo, kao što smo i obećali na početku, konačno došli 
do objašnjenja Marxove teze da je rad subjektivna suština pri- 
vatne svojine. Baš kao što je i otuđenje čovjeka subjektivna suš- 
tina objektiviteta njegova otuđenja — tj. ospoljenja. 


5) »Stoga negacija negacije nije kod Hegela potvrđivanje istinskog 
bića baš pomoću negacije prividnog bića, nego potvrđivanjem prividnog 
bića ili bića otuđenog u svom poricanju ili poricanje tog prividnog bića 
kao predmetnog bića koje postoji izvan čovjeka i koje je od njega neza- 
visno, te njegovo pretvaranje u subjekt.« Ibidem, str. 328. 

METAFIZIKA I POVIJEST KOD KARLA MARXA 


Ozren Žunec 


Zagreb 


1. Dva pojma u naslovu čine osnovne kategorije dva pola fi- 
lozofijskog mišljenja — metafizičkog i povijesnog. Što je me- 
tafizika za razliku od povijesti jest pretpitanje onom osnovnom 
što se ovdje želi propitati: da li je i koliko Marxovo određenje 
čovjeka metafizičko ili povijesno? Postoji li metafizička zbilja 
i metafizički čovjek ili samo povijesna zbilja i povijesni čovjek? 
Koji je put postajanja metafizičke zbilje i metafizičkog čovjeka 
poveo zbiljom i povijesnim čovjekom? Da li je metafizič- 

o mišljenje karakteristika građanskog načina mišljenja i nije 
li onda nužno da i Marxa, ako se iskaže kao metafizičar, svrsta- 
mo, protiv svakog priznatog reda, u mislioce građanskog svi- 
jeta? Ovo su neka od pitanja koja se u okviru mogućnosti inter- 
pretacije Marxove filozofije kao cjeline nameću kao bitna. 

Moguće nam je stoga odvažiti se da svrhom ovog rada na- 
značimo ponovno ispitivanje mjesta metafizike i povijesti u Mar- 
xovoj filozofiji težeći pritom prema bitnoj odredbi prirode zbilje 
i čovjeka. Plodno je tlo za istraživanje činjenica da nije nedvos- 
misleno odgovoreno da li je Marxova filozofija metafizička ili 
povijesna u svojoj osnovnoj odredbi, metodi, pa se danas čuje 
da je Hegel metafizičar spram Marxa kao mislioca revolucije 
(= nove metode) uz istovremene tvrdnje da se radi o zapravo 
obrnutom odnosu: da je Marx metafizičar s ekonomijom kao 
određenjem bitka a da je samo Hegel istinski mislilac revolu- 
cije čovjeka. Da li je moguće nazvati Hegela metafizičarom a 
Marxa filozofom povijesnog nastajanja čovjeka, revolucionira- 
nja zbilje, ili postoji nešto što i Marxa čini metafizičarom? Marx 
je istovremeno mislilac i metafizičkog i povijesnog svijeta — 
Pitanje je samo o kojem je ovdje historijskom dijelu zbilje ri- 
ječ — jer se građanski svijet pojavljuje kao metafizički, a »car- 
stvo slobode« kao povijesno. 

2. Čini nam se uputnim prethodno ispitati značenje pojmova 
»metafizika« i »povijest« i pokušati u njihovom razlikovanju 

uočiti njihove osobenosti. Konačno, u obilju značenja koje sva- 
ka od ovih riječi ima, treba za svaku izabrati po jedno kako bi 
se otklonila mogućnost pojmovne konfuzije. 

U etimologijskom' razlikovanju »metafizike« i »povijesti« uo- 
čava se da ovi pojmovi pripadaju dvama bitno različitim dijelo- 
vima univerzuma: zbilji i čovjeku (kao stvaratelju i potvrdite- 
lju zbilje, no i kao bitno različitom biću koje stoji nasuprot 
zbilji). »Metafizika« je kovnica, prvotno upotrijebljena kao 
naslov Aristotelova djela o EPISTEME TON PROTON ARHON 
KAI AITION THEORETIKE, kako bi se naznačilo da to djelo 
redom slijedi spise o fizici (te je ovo META imalo prostorno-sli- 
jednu funkciju). Taj je smisao evoluirao pa je »metafizika« sup- 
stituirana umjesto »teorijske nauke o prvim počelima i uzro- 
cima« i »metafizika« je postala osnovnom filozofijskom discipli- 
nom, ostavši to bez promjene u svojim osnovnim postavkama 
sve do Kanta. Ovo META poprimilo je funkciju načina, pa je 
»metafizika« shvaćena kao filozofijska disciplina koja istražuje 
principe bitka, tj. onog po čemu sva bića jesu. »Fizika (< strg. 
PHYSIS »priroda«) u prasrodstvu je s glagolom (ie.: V bhu, 
by, bi; stind. bheu; lat. fio; strg. PHYO; i u drugom nizu by> 
bi > biti) »biti«, pa se tako »metafizika može zgodno prevesti 
kao mišljenje o pobitku svih bića (tj. biti po nečem; <pobiti 
(»commorari«), pobudem = pobiti, pobijem /»mactare«/). »Me- 
tafizika« se tako ovdje ispostavlja kao mišljenje bitka po ko- 
jem bića uopće jesu. Ovo »biti« bića tu je sasvim nezavisno od 
mogućeg htijenja bića da bude drugačije, da nastaje, propada 
itd; isključuje se mogućnost svjesnog izbora bitka bića, ili sa- 
mostvaranja bića bitka. »Povijest« pak, etimologijski gledano, 
usko je vezana uz čovjekove moći. Naime »povijest« spada u 
grupu riječi nastalih od produktivnog indoevropskog korijena 
V x Weid (od kojeg su i strg. EIDOO, EIDENAI, IDEA itd.) pa 
je istog postanka kao i »historija« (< HISTOREO < HISTOR 
»znajući, obaviješten, koji zna, pouzdanik« < EDIO < V weid) a 
znači ono što je po-viđenju, po-vedenju, (»po znanju«, cf. isto 
porijeklo njem. Wissen, »znati«; stsl. vedeti, slov. vedeti »znati«), 
što netko »zna jer je vidio«, uključuje momente »znanja« ili 
svijesti, što se potpuno razlikuje od puke »po-sebičnosti« polja 
značenja »metafizike«. »Povijest« upućuje na čovjeka kao onog 
koji zna ono što je bilo, a »metafizika« na nesamostalno i ne- 
samosvjesno bivanje svih bića po nekom bitku. Zato je »povi- 
jest« (preko stsl. vedeti »znati, vidjeti«) u vezi s filozofijom 
(kao znanjem), a »metafizika« s fakticitetom kojemu čovjeko- 
vo »viđanje« (u punoj mnogoznačnosti riječi) — nije bitan i ne- 
ophodan element. Metafizičkim mišljenjem nazivamo ono ko- 


1) P. Skok: Etimologijski rječnik hrvatskoga ili srpskoga jezika, Za- 
greb, 1971—1973.; F. Kluge: Etimologisches Wćrterbuch der Deutschen 
Sprache. 20. AUFL. Berlin, 1967.; H. Menge: Langenscheidts Gadsworter- 
EE psehach, Unter Beriichtigung der Etymologie. Berlin—Miinchen— 

iirich, : 

je svakome biću bez razlike misli neki bitak po kojem biće jest; 
a da se pritom biće čovjeka uopće ne razlikuje kvalitativno od 
položaja drugih bića već mu također biva mišljen bitak nezavi- 
san od njegove aktivnosti i svijesti. Povijesno mišljenje kao miš- 
ljenje samostvaranja čovjekova bitka, samo-znanja ide na razbi- 
janje ovog kruga determinacija svih bića nekim biću čovjeka iz- 
vanjskim bitkom i pretpostavlja vlastitost ljudskoj bitka, tj. 
njegovu zavisnost od prakse, za razliku od metafizičkog mišlje- 
nja kao izricanja vječnog jestanja bića (Heidegger će u osnov- 
nom problemu filozofije TI ESTIN pronaći da je filozofija in- 
terpretacija ovog TI) koja bezuvjetno jesu i uopće ne može biti 
pitanje toga EINAI bića, već o stupnju metafizičkog razloga 
ovog ili onog bića. 

. Engels je »metafizici« suprotstavio »dijalektiku« htijući tako 
razbiti statično metafizično opstojanje bića koja nisu ni u opas- 
nosti da propadnu, ni u mogućnosti da nastanu već vječito jesu. 
». . . Svijet ne treba shvatiti kao kompleks gotovih stvari, nego 
kao kompleks procesa, u kom se prividno stabilne stvari isto 
kao i njihove mislene slike u našoj glavi, pojmovi, neprekidno 
mijenjaju, nastaju i nestaju, pri čemu, pored sve prividne slučaj- 
nosti i uprkos svemu trenutnom nazadovanju naposljetku ipak 
pobjeđuje progresivni razvitak. . .« kaže Engels (LF, 39) ali ovaj 
progresivni razvitak procesa odvija se bitno u svijetu u kojem 
prevlađuju neljudska bića, a kako kvalitativna razlika ljudskog 
i neljudskog pobitka ne postoji — sve su to samo dijalektički 
procesi u jednom zatvorenom — i što je najvažnije — unifici- 
ranom svijetu jednakosti svih bića istoga pobitka pri čemu »ma- 
terijalizam« znači nepriznavanje apstraktnih entiteta i njihovo 
pretvaranje u funkciju materijalnosti, to su razlike samo kvan- 
titativno moguće da neljudska bića stvaraju pobitak bića (i se- 
be samih) naprosto zato jer ih više ima, pa su time bitnija. Svr- 
ha procesa ostaje u domeni prirodnog kauzaliteta. Engels navo- 
di da su »sve organske tvorevine prirode, uključujući i ljude, 
proizvod drugog procesa razvoja« (LF, 41) koji je sasvim neo- 
visan o ljudskoj volji. Malo dalje, međutim, on razlikuje histori- 
ju društva od historije razvitka prirode, gdje je ova potonja 
rezultat slijepih sila i njihovog uzajamnog djelovanja kao zako- 
na. »U historiji društva, naprotiv, svi su akteri sviješću obdare- 
ni ljudi, koji djeluju promišljeno (.. .) ovdje se ništa ne doga- 
đa bez svjesne namjere, bez cilja koji se hoće postići.« No, u 
historiji ruštva samo prividno nedostaju zakonitosti: ». . . ta- 
mo gdje na površini vlada slučaj, njime uvijek vladaju unutraš- 


na pa zakoni, i radi se o tome da se ti zakoni pronađu.« 


Ovo usputno dodirivanje Engelsa hoće pokazati da se »dija- 
lektičko« ne može zaista suprotstaviti metafizičkom mišljenju 
ako ono ne nosi radikalan raskid s odnosom pobivanja bića čo- 
vjeka. Kod Engelsa dijalektika je stara metafizika u kretanju; 
ali onaj prvobitni odnos bitnog nerazlikovanja ljudskog od osta- 
lih bića i prisutnost u tom nerazlikovanom ljudskom biću izvanj- 

skih zakonitosti, po kojima biva, ostaje i ovdje. Dakle, dijalek- 
tiku koja je logos zbiljskih procesa ne može se suprotstaviti me- 
tafizici, pa dakle ni uvrstiti na mjesto povijesti. Engels je samo 
Hegel na zemlji, njegova dijalektika je stara metafizika oboga- 
ćena kretanjem i onim čime je Hegel zadužio filozofiju: čudom 
da ex nihilo omne ens qua fit (EphW, 108); međutim, Marxov do- 
prinos jest stav da je čovjekovo biće ono koje po sebi iz ničega 
samo-postaje bićem — činjenica sasvim nemoguća u »dijalekti- 
Ci« prirode. Mi povijest uzimamo kao dijalektiku čovjeka, kao 
takovu djelatnost kojoj ono ništa čovjekova bića (otuđena histo- 
rija rada kao posljedica puke prirodne egzistencije) jest samo 
pretpovijest, samo još uvijek metafizički uvod za samostvaranje 
čovjekova bitka. Nasuprot tome stoji »metafizika« koja objedi- 
njava sve tipove mišljenja u kojemu se ne zbiva povijesni pro- 
ces samonastajanja čovjeka već historijsko ili vanvremensko svr- 
hovito (s vanjskim, ne-ljudskim telosom) bivanje svijeta, miš- 
ljenje koje zbiljsku revoluciju ne vidi kao moguću već kao samo 
političku i ekonomsku, kao izraz onih istih zakonitosti koje vo- 
de igru svijeta. Prava povijest je ozbiljenje filozofije, tj. ozbi- 
ljenje čovjeka koji je za sada samo dvojno biće teorije i prak- 
se. U povijesti se radi o tome da se praksa zbiva na način i s 
razlogom teorije (THEORIA od THEOREO = vidjeti < V *Weid 
> povijest) dok teorija biva praktičkom, tj. aktualnom i nije 
više samo mogućnost, nego je zbilja. 


3. Začetak suvremenog radikaliziranja građanskog svijeta i 
mišljenja u čemu se i ogleda njegova prava građanska priro- 
zofijskoj tako i praktičnoj pojavi, kako u ateističkom obratu 
iz teološke metafizike XVIII stoljeća u mišljenje slobode kao 
zemaljske, tako i u fizičkom dokrajčivanju zemaljske teodiceje. 
Međutim, francuski je materijalizam zadržao metafizički način 
mišljenja u čemu se i ogleda njegova prava građanska priro- 
da; jer pobivanje čovjeka zamijenilo je samo svoj predikat, svo- 
je određenje: na mjesto supstancijaliteta viših ravni došlo je 
mehaničko i »prirodno« uslovljavanje bića i pojava. Povijest tu 
još nije mjesto autogenog razvijanja čovjeka kao predmetnog i 
društvenog zbiljskog bića; francuski materijalisti u najboljem 
slučaju traže (nužne!) odnose između oblika materijalne i du- 
hovne proizvodnje, u čemu se naziru korijeni Marxove ironije 
metafizike. Zamjena racionalno-teološkog kauzaliteta za Ppri- 
rodni nije izražavala bit građanskog čovjeka — njegovu kriznu 
(jer rezultat praktičkog materijalističkog pokreta — francuske 
revolucije i ustanovljenja kapitalističkog društva kao krajnosti 
građanskog svijeta nije ništa drugo do dovođenje građanskog 
svijeta u najkritičnije stanje kada vjekovna suprotnost subjek- 
la i objekta [ili dviju glasa, ako se želi ekvivalent ovoj vječnoj 
suprotnosti u zbilji] dolazi do punog izraza) dihotomiju »za sebe« 
i »po sebi« čitava svijeta — pa je materijalizam morao prvo 
pretrpjeti kritiku klasičnog njemačkog idealizma da bi do- 
spio do pravih rezultata, do konačnog razbijanja metafizike, što 
drugim riječima jest nastanak građanskog svijeta. 

Kantov pokušaj označava i nastavak humanističke tradicije 
materijalizma u svom ograničenju na ljudsko; no dok je ateis- 
tički materijalizam vidio ljudsku zbilju u čovjeku koji ne nalazi 
u svojoj društvenoj i prirodnoj datosti Kant izuzimanje metafi- 
zičke dogme vidi u jedinstvenosti uma u ljudskoj zbilji tj. u 
tome »da o stvarima spoznajemo a priori samo ono što sami 
u njih stavljamo. . .« (KdRV, 29) i da u predmetima koji to 
uopće (za nas) mogu biti nema ničega što ne bi bilo određeno 
subjektom spoznaje. Time je radikalizirana pozicija novovje- 
kovnog mišljenja prispjela u novu dimenziju izbjegavanja svake 
posebičnosti gdje se umjesto sistema bića (klasični oblik meta- 
fizike) stvara sistem pojmova o predmetima (transcedentalna fi- 
lozofija) u čemu teoriji odgovara apriorizam, a etici umna slo- 
boda volje kao oštra suprotnost prirodnom kauzalitetu — pa 
onda istina nije više podudaranje spoznaje i njena predmeta k 
ni su po svojoj prirodi ne-isti, nisu bića jednog danog sustava) 
već je kriterij istine »poklapanje (Ubereinstimmung) nekog sa- 
znanja s općim i formalnim zakonima razuma i uma«. Sadržaj- 
no ispitivanje protegnuto na noumenalnu stvarnost jest logi- 
ka privida, »sofistička umjetnost da se svojemu neznanju prida 
crta istine. . .«, organon koji je »dostojanstvu filozofije potpuno 
neprimjeren« (KdRV, 126—129). Određenje djelovania, etike, 
također je slobodno od svake heteronomije sadržaja, koje mo- 
ralni zakon volje samo uništava (KdPV, passim). Sloboda koja 
je istina prenesena u praktičku oblast određuje se kao nezavi- 
snost volje od svakog drugog osim moralnog zakona, pa se otu- 
da i svaka etička heteronomija može zvati »organon neprimje- 
s dostojanstvu filozofije«, etički privid. Zbiljski život jest pri- 
vid. 


Kant je metafiziku samo zaobišao i nezavisnoj datosti svije- 
ia suprotstavio nezavisni vidokrug i nezavisni djelokrug čovjeka. 
ostavivši njihov međusobni odnos naznačen stalnom diskrepan- 
cijom bića i mišljenja, bitka i trebanja, fenomenalnog i noume- 
nalnog. Ovaj unutrašnji razvoj Kantove filozofije, Marx je (NI, 
212 ss) prenio i na njenu vanjsku, historijsku situaciju, ukazu- 
jući da je upravo razvijanje subjektivnog idealizma bilo bitno 
obilježje njemačke stvarnosti u početku XIX st. kada se nasu- 
prot radikalnom, zbiljskom revolucioniranju noumenalnog i anti- 
nomijskog stavlja spoznaja kao bitna nemoć, »dobra volja« ko- 


ja se nikako ne može ispuniti u onom u čemu se ispunio fran- 
cuski materijalizam. | 


Kantova je filozofija priznanje prirodnog kauzaliteta kao ne- 
mogućeg etosa, kao osnove za vječni rascjep i u samom subjek- 
tu, koji jednim dijelom prebiva u noumenalnom, pa otuda osta- 
je na razmeđi svih antinomija. Kantovo mišljenje kao razdva- 
Janje subjektivnog i metafizičkog našlo je u Hegelovom povijes- 
nom mišljenju istovremeno svoju oštru suprotnost ali i svoj na- 
stavak. Hegel ontologiju iskazuje kao logiku, kao formalizam 
koji ima sadržajnu bujnost zbilje i formalnu razumnost. Isklju- 

čenje dualiteta bitka i mišljenja, njihovo bitno izjednačenje či- 
ni da pojam, rezultat djelatnosti razuma, promatran u svom sa- 
morazvitku, bude osmišljavanje puta zbilje koja je bez njega 
samo slijepa slučajnost, da je mišljenje ono zbiljeko zbilje, ono 
što u toj zbilji uopće jest, a jest samo ako je pojmovno (begre- 
ifende). Bitku pripada tek iskon koji sam za sebe još nije, već 
mora proći kroz ništanje (drugobitak) da bi postao apsolutnim 
rezultatom. U nastajanju (Werden) koje je jedinstvo istovetno- 
sti čistog bitka i čistog ničega (EphW, 108; L, 67), nalazi se pomi- 
renje bitka i mišljenja na jednom višem nivou od samog izjed- 
načenja ontologije i logike. To se dobro vidi u Hegelovoj kon- 
cepciji povijesti gdje je istovremeno prisutan moment nastaja- 
nja, ali i metafizike duha; povijest se kod Hegela uzima kao ko- 
načno objedinjenje subjekta i objekta koje je istovremeno sje- 
dinjenje prijašnjih sjedinjenja ontologije i logike te bitka i ni- 
čega. Ali povijest jest put koji je nama posredovan kao ideja, 
kao ono umno, jer se pomirenje uma i zbilje dešava u umnoj 
zbilji a ne u zbiljskom umu, pa je otuda povijest zapravo po- 
vijest filozofije i filozofske zbilje i povijest je duhovna djelat- 
nost, dijalektika koja osjetilnu zbilju ima dovršenu u pojmu, 
»zeitvolle Logik«. Apsolutni sistem kakav je Hegelov, ne može 
a da pomirenje ne shvati kao dovršeno (»... das Sein in Nichts, 
und das Nichts in Sein — nicht iibergeht, — sondern iibergan- 
gen ist« (L, 67) i otuda se povijest shvaća kao dovršena djelat- 
nost duha, kao duhovna prošlost. Mnoge interpretacije idu na 
to da pokažu kako je Hegel došao do kraja historije u objektiv- 
nom smislu; međutim Hegelovo dovršenje povijesti kao izgrad- 
nje svijeta kroz ukidanje svake predmetnosti, kroz apsolutni 
povratak duha u samoga sebe, oslobođenog svega izvanjskog, 
jest dovršenje povijesti filozofije u kojoj se i zbiva jedina prava 
povijest; osjetilna je povijest moguća samo fenomenološki kao 
napredovanje pojma svijesti o slobodi (PhG, 53) ili pojma slo- 
bode (PhG, 363). Kako um vlada svijetom (Phg, 42) i kako se 
svjetska povijest zbiva na duhovnom (PhG, 50) »kao izlaganje 
duha u vremenu, kao što sebe ideja kao priroda izlaže u prostc- 
ru« (PhG, 117), tako je osjetilnost ljudi negacija povijesti, nje- 
na izvansebičnost iz koje je nužan povratak u duhovnost da bi 
se došlo do istine svog postojanja, jer bitna pretpostavka povi- 
jesti nadvladavanje osjetilnog i u tome se samosvijest shvaća 
kao prošlost. Povijest je dovršena, ne ni kao skup dogođenoga 
ni kao kazivanje toga, već u svom onto-logičkom smislu. U »do- 
vršenoj povijesti« nije skriveno zaustavljanje vremena i povije- 
sti, već (vanvremensko) dovršenje prelaženja bitka u ništa i ni- 
čega u bitak; sve što se bitno trebalo dogoditi već je bilo; više 
ništa ne može biti pa da bude drugačije, da ne bude put posta- 
janja koji se u filozofiji dogodio kao njena vlastita povijest. 
Kada se Hegel opredjeljuje da u toj osjetilnoj zbiljnosti odabe- 
re državu i građanskog čovjeka, kao prošlost (tj. dovršenost) 
filozofijske zbilje onda to znači da ih uzima kao dovršene suš- 
tine. 

»Umna zbilja« jeste suštinska zbilja, pojmovna; »da je ono 
što je umno zbiljsko, dokazuje se upravo proturječnošću neum- 
ne zbilje« (KHFDP, 55). Filozofija je ozbiljena fenomenološki, 
ona je spoznaja koja je i ove tek na završenom svijetu, apso- 
lutno pounutrenje svijesti, koja sebe zna, nakon što je nastala 
i dovršila se.Kako je međutim, povijest kod Hegela hod svjet- 
skog duha i spoznaje slobode, a ne hod zbiljskog, osjetilnog su- 
bjekta i njegove faktične slobode, to se za čovjeka, kojemu pro- 
stor i vrijeme nisu drugotnosti, već njegove vlastite zbiljske ko- 
ordinate, a građanski svijet i država ne suštine, već otuđene sile 
sa zbiljskom moći, povijest javlja kao metafizička sudbina, go- 
tovo kao bitak u klasičnoj metafizici, jer se za čovjeka povijest 
već bitno dogodila. Zato se ni Hegelovo zasnivanje povijesti ne 
može uzeti kao pravo povijesno mišljenje, nego metafizika povi- 
jesti — pri tom odnos subjekta i objekta ostaje bitno neraz- 
riješen, jer filozofska ideja, identitet oblika i sadržaja, »uma 
kao pojmovne spoznaje i ( ...) uma kao supstancijalne biti obi- 
čajne i prirodne zbilje« (GPhR, 17) ostaje u umu samome — »či- 
tava se stvar svodi na to da se za pojedine konkretne odredbe 
nađu odgovarajuće apstrakcije.« (KHFDp, 10) Filozofija kao sa- 
mostvaranje čovjeka ovdje još nije izborena, ona je još uvijek 
na polju razlike supstancijaliteta i zbiljskog individualiteta. Os- 
jetilna zbilja, povijest osjetilnih ljudi nije umna kao takva, ona 
je samo drugotnost u nastojanju Gsohineom rezultatu oboga- 
ćenom povratkom u samog sebe) »zbiljske ideje«. Ona nije um- 
na po ideji zbiljskih ljudi, već je njena umnost u tome da je 
zbiljska u njoj ideja, fenomen, mistični rezultat. »Pravilo je ovo — 
suština pripada logici i postoji u gotovom obliku prije filozofi- 
je prava« — na taj način cijela osjetilna zbilja ostaje »samo pa- 
renteza za filozofiju« (KHFDP, 16), ili, da parafraziramo, filo- 
zofski momenat nije u logici zbilje nego u zbilji logike; logika 
ne služi za dokazivanje zbilje, već zbilja služi za dokazivanje 
logike. Čovjek, primarno subjekt (u fenomenološkom izmire- 
nju sa svojim objektom) ovdje se iskazuje samo kao drugotnost 
pravih subjekata; »apstraktne zbilje, nužnosti i supstancijalno- 
sti« (KHFDP, 15), »duha koji sebe zna i hoće« (GPhR, 220). 


U postavljanju čovjeka na glavu, čineći »čoveka čovekom 
samosvesti umesto samosvest da učini samosvešću čoveka, čo- 
veka stvarnog, koji stoga i živi u jednom stvarnom predmetnom 
svetu«. (SP, 241) Hegel uspijeva doći samo do ograničenja raz- 
riješenog svijeta na samosvijest, na fenomenološku zbilju u ko- 
joj su logikom uklonjena sva protuslovlja subjekt-objekt odno- 
sa. Hegel je jedinstvo metafizičnosti svih metažizičko-mitskih fi- 
lozofija, istovremeno pomirenje svih metafizičkih supstancijali- 
teta (Spinoza, Fichte) u »otuđeni duh svijeta koji se unutar 
svog samootuđenja (fenomenološki, za čovjeka) shvaća misao- 
no. tj, apstraktno«. (RR, 367) Stoga ni zbilja povijesti nije ništa 
drugo do moment ospoljenja duhovne povijesti; djelovanje jest 
logičko, duhovno; zato osjetilna zbilja nije nego otuđenje duha, 
a čovjekova osjetilna djelatnost otuđenje njegove samosvijesti, 

apsolutnog znanja ili djelovanja filozofije same. Čovjek ostaje 
neprirodnim i nepredmetnim bićem, jer je svaka prirodnost i 
opredmećenost samo osposobljavanje samosvijesti, ništa; zato 
ni očovječenje prirodnoga i osjetilne zbilje nije moguće već uvi- 
jek već jeste prevladano kao ništa. 


DVA SMISLA HISTORIJSKOG MATERIJALIZMA 


Marxovu filozofiju karakterizira upravo obrat u zbiljsku po- 
vijest, u »djelatni životni proces« zbiljskih, osjetilnih ljudi, u ko- 
joj se zbiva opredmećenje čovjekovih moći. Promjena funkcije 
subjekta i objekta, bitka i mišljenja, te kritika filozofije uopće, 
formirale su, uz veliki utjecaj političke ekonomije, Marxovo 
shvaćanje historijskog materijalizma koji se onda javlja u dva 
smisla: jednom kao proces nastajanja u zbilji gdje je povijest 
mjesto samoozbiljenja čovjeka i kao takva destrukcija metafi- 
zike kao pobivanja, a sloboda upravo mogućnost da se zbiljski 
bude; a u drugom značenju kao materijalistička konzekvencija 
»istinskog odnosa bitka i mišljenja«, u shvaćanju naime, zavis- 
nosti nastajanja čovjeka kao predmetnog zbiljskog bića i zbilje 
kao čovječne od proizvodnje materijalnog života; ovaj drugi put 
tumačenja odnosa materijalne i »duhovne« (ukupno ljudske) 
proizvodnje za kojeg se krivo drži da je svojstven »zrelom« Mar- 
xu (poslije Bijede filozofije, 1847.) dok bi onaj prvi bio navodno 
karakterističan za »ranog« Marxa s nečistom filozofijskom sa- 
vješću — a zapravo se radi o jednom dosljednom shvaćanju ko- 
je se podjednako nalazi u »Svetoj porodici« i u »Kapitalu« sa- 
mo s tom razlikom što je prvo shvaćanje zacrtavanje prave ljud- 
ske povijesti, komunizma, dok je drugo kritika građanskog svi 
jeta uopće, od mezopotamskih despotija do razvijenog kapita- 
lizma naših dana — ovaj drugi smisao, dakle, nazvali bismo ot- 
krićem metafizike građanskog svijeta uopće, demitologizacijom 
i demistifikacijom svih metafizika, svođenjem na njihove prave 
korijene: kauzalitet proizvodnje roba, ili: ekonomski kauzalitet, 
put ka postvarenju, sublimatu građanskog svijeta. 


A. Obrat u zbiljsku povijest i generatio aequivoca čovjeka 


U zbiljskom samonastajanju čovjeka, u izlaženju iz teorijske 
prakse filozofije, u njenom realiziranju i radikaliziranju, u de- 
mistifikaciji duhovne predmetnosti kao lažne, Marova filozofija 
postavlja se istovremeno kao kritika sadašnjosti, nasuprot ap- 
solutne znanosti duha u Hegela i njene bitne, sistematske, do- 
vršenosti, i kao revolucija, tj. zasnivanje materijalizma »što zbilj- 
nost (...) shvaća (...) kao osjetilnu ljudsku djelatnost, prak- 
su, (...) subjektivno« (RR, 337), što je opreka i idealizmu i sta- 
rom materijalizmu, a istovremeno i njihova istina, njihov za- 
jednički rezultat. Duhovnu je zbilju moguće razriješiti za svag- 
da u (logici, osjetilnu pak zbilju nije moguće konstruirati za sva 
vremena — ona ostaje vječni motiv samobivanja čovjeka u kri- 

tici i revoluciji kao zadacima sadašnjosti. Filozofija je »u službi 
povijesti«, upravo ovakvog mijenjanja zbilje; njezin zadatak ni- 
je da konstruira razriješeni svijet, nego da »demaskira otuđenje 
u njegovim nesvetim oblicima« (RR, 91), da se kritika neba pre- 
tvori u kritiku zemlje, a konstrukcija duhovne u revoluciju uku- 
pne zbilje. Ljudska egzistencija jest posebna u tome što sebe 
proizvodi i to prvo kao materijalnu. »Što individue jesu to zavi- 
si od njihove proizvodnje« (NI, 16) i one treba da stoje na sta- 
novištu predmetnosti koja nije otuđenje samim tim što je ospo- 
ljenje, nego je otuđenje upravo izostanak ovog predmetnog ospo- 
ljenja, izostanak zadobivanja zbilje u akciji bića provedenog 
naturalizma, koje svoje predmete, kao objekte svojih potreba 
izvan sebe, zadobiva tako da u procesu samostajanja, što se za 
Marxa uvijek bitno iskazuje kao povijest (= dijalektika = revo- 
lucija), izlazi izvan sebe da bi ispoljilo svoj život, da bi, naime, 
svoj predmet imalo izvan sebe, ne kao protiv stav u odnosu na 
kojega se biće otuđeno odnosi, nego ga zadobiva time što nje- 
ga stvara, a sebe opredmećuje. »Nepredmetno biće je nebiće (RR, 
325). Osjetilnost nije, dakle, sredstvo za propedeutičku objavu 
ideje (priprava za apsolutno znanje kao pounutrenje) nego je 
uzeta kao skup predmeta predmetnih bića, mjesto samostvara- 
nja zbilje koja jest izvanjska u toliko koliko je osjetilnost čo- 
vjeku izvanjska, pa ovdje prestaje i unutrašnja subjektivna pod- 
vojenost na noumenalno i fenomenalno, jer izvanjsko postaje pra- 
vim unutrašnjim. Ovdje se povijest događa kao generatio aequi- 
voca čovjeka. Povijesna sredina jest društvo kao izmirenje čov- 
jeka s prirodom, kao posljedica revolucije (radikalne, ljudske 
mijene zbilje). »Cjelokupna takozvana svjetska historija nije ni- 
šta drugo do proizvodnja čovjeka pomoću čovjekova rada i ni- 
šta drugo do nastajanje prirode za čovjeka (. . .) očigledan do- 
kaz o (...) rođenju pomoću samoga sebe, o (.. .) procesu na- 
stajanja. . .« (RR, 286). U društvu, revolucioniranoj i radikalizi- 
ranoj zbilji ljudske predmetnosti, treba da se vrši »akt nastaja- 
nja, historija«, istovremeno samostvaranje i potvrđivanje nega- 
cijom, odnosno zadobivanje noumenalnog, prirode, stvari »po se- 
bi«. Bit povijesnoga jest dakle u ostvarivanje vlastite, unutraš- 
nje, nužnosti čovjeka, nužde postojanja bićem vlastite predmet- 
ne zbilje. Ovo ispoljavanje života nipošto ne seže samo do stva- 
ranja individualiteta i prisvajanja prirode, već i stvaranja zbilj- 
skog životu drugih ljudi, u čemu onda i leži razriješenje suprot- 
nosti individualnog i općeg jer se čovjekovo biće nazire kao po- 
zitivan rezultat suprotnosti koje ono samo zadobiva kada se os- 
poljuje i opredmećuje u svom nastojanju. Iščezavanje podvoje- 
nosti individualnosti i »društvene supstancijalnosti« kao laž- 
nih opreka, odvija se dvojako: jednom kao proizvođenje drugih 
ljudi kao vlastite materijalne-životne predmetnosti (rađanje; 
»čovjek i fizički svoje postojanje zahvaljuje čovjeku« (RR, 285), 
a kako »jedno biće je za sebe samostalno tek onda kada stoji 
na vlastitim nogama, (...) kad svoje postojanje zahvaljuje se- 
bi« onda čovjek jest moguć samo u pretpostavci totalnog, zajed- 

ničkog s drugim bićima ispoljavanja života kao društvenih bića; 
ovime se daje naravno i druga strana: da u svom totalnom op- 
redmećenju čovjek kao individuum živi suštinski, jer »kao rod- 
na svijest potvrđuje svoj realni društveni život. . .« (RR, 278) 
Društveno ispoljavanje života jest pretpostavka i rezultat indivi- 
dualnog. Rodni život individuuma jest: individualno ispoljavanje 
rodne suštine. Povijest je ukupnost ovih ispoljavanja, ona čini 
rodni život svih individuuma, totalno prisvajanje ziblje, a zajed- 
no s tim i suštinu društvenog života — »individue (. . .) fizički 
i duhovno, tvore jedna drugu« (NI, 36), dakle iz proizvodnje ma- 
terijalnog života, kao »osnovnog uvjeta cijele historije« (RR, 
372) u što ulazi i materijalna proizvodnja drugih bića, tj. rađa- 
nje, što se zajedno može nazvati stvaranjem prirodno-ljudske 
zbilje, izlazi i proizvodnja društvene zbilje — odnos u kojemu 
nalazimo individuume kako udruženim moćima proizvode rod- 
ni život koji više nije individuumima dat samo kao svijest o 
pripadnosti, nego kao zbiljska revolucija, što je istina novog 
materijalizma — komunizam, upravo pretvaranje rodne svijesti 
individuuma u njihov rodni život. Čovjek je samobit (SP, 111) i 
njegovo vlastito bivanje jest potpuno oslobođeno svakog po-bi- 
vanja, svake izvanjske svrhe, svake metafizičnosti; shvaćanje po- 
vijesti kao proizvodnje svih oblika čovjeka, kao njegova konač- 
noga i istinitoga etosa, kao »delatnosti čoveka koji ide za svo- 
jim svrhama« (SP, 112) jeste onda ozbiljenje teologije u smislu 
pridavanja čovjeku svih apsolutnih predikata. U ovome nazire- 
mo povijesno mišljenje kao ono koje ljudsko biće čini stvarao- 
cem svekolike zbilje a time i vlastitog bitka; njegova egzistenci- 
ja jest ispunjenje vlastite esencije, a esencija rezultat čina. Sva- 
ku moguću metafizičku supstancijalnost koja bi da čovjeka od- 
redi po sebi, oklanja upravo ljudski fiat sebe i zbilje; metafizika 
kao građansko mišljenje podvojenog čovjeka nikada ne može 
doći do ovog rezultata već samo do teorijskog razriješenja u ko- 
jem je, kako to pokazuje povijest filozofije, nužna dikrepancija 
života i metatikume prakse u golom smislu i hipertrofirane 
teorije koja se prikazuje jedinom mogućom praksom. Odnos ie 
obratan: praksa kao dijalektika žavjeka i zbilje jest pravo mje- 
sto teorije. Povijest se ovdje javlja u svom pravom značenju: 
čovjekovo ospoljavanje vlastite nužde u nužnost prirode, zbilje 
uopće — počovječenje zbilje, njeno ponovno, radikalno zasni- 
vanje. 


B. METAFIZIKA GRAĐANSKOG SVIJETA 


Marxovo shvaćanje povijesti kao dijalektike čovjeka i zbilje 
koja se ogleda u čovjekovu ospoljavanju i ponovnom zadobiva- 
nju sebe — ali sada kao biće svekolikog bitka, misli se često da 
je prisutno samo u ranim spisima, koji se vremenski smještaju 
između »hegelijanske« (RDE), i »ekonomističko-historijsko-ma- 
terijalističke« faze Marxovog filozofskog razvoja, od Njemačko- 
Francuskih godišnjaka do Bijeđe filozofije. »Zreli« Marx pisac 
Kapitala, Teorije o višku vrijednosti itd., jest prema ovoj razdio- 

bi već prevazišao svoje »mladenačke grijehe«, i tako sa spisima 
svojih poznijih godina, obračunavši sa svojom lošom savješću, 
došao do spoznaje apsolutne istine. To se obično potkrepljuje 
time što se biografski dokazuje kako se mladi Marx bavio ponaj- 
više Hegelom (RR; KHFDP; većina mladenačkih spisa) pa i grč- 
kom filozofijom (RDE; te mnogi i obilni pripremni radovi za 
disertaciju), da se potom upuštao u bitke s filozofijom samosvi- 
jesti (SP; NI; pa i EdPh) — njegova istraživanja nisu »dosizala 
stvarnost« — a tome Marxu se suprotstavlja »zreli« Marx, koji 
je »negdje oko 1848.« prešao na naučno ispitivanje »stvarnosti« 
(tj. političke ekonomije) što je onda rezultiralo koncepcijama 
koje se u sferi utjecaja »dogmatskog marksizma« nazivaju »ap- 
solutnim istinama« (»gvozdenom logikom stvarnosti«). Mada 
u ovoj »kritičkoj podjeli« Marxova djela nipošto ne nedostaje 
zdrava razuma koji u svemu što se ne bavi fakticitetom vidi »ne- 
stvarno«, »apstraktno«, pače »idealističko« trabunjanje o »nepo- 
stojećim bićima«, ova podjela ipak ima nekog smisla no sasvim 
drugog od onog koji joj se pokušava pridati. Istina je da je 
Marxov interes za zasnivanje filozofije koja bi, kada bi se ozbi- 
ljila, bila komunizam, tj. već skiciran proces dijalektičkog očo- 
vječenja svijeta, ustupio mjesto istraživanju »stvarnosti«, bolje 
rečeno njenim ekonomsko-političkim podlogama, ali u tome ne 
vidimo prijelaz na područje istine, nego u sferu lažnog bitka, u 
»stvarnost« koja je građanski svijet, pri čemu nam onda Marxo- 
vo »istinito« iskazivanje ekonomsko-političkih osnova »stvarno- 
sti« jest prava istina građanskog svijeta, a zapravo laž čovjeka, 
gdje dijalektika još nije očovječenje zbilje nego je zakonitost sa- 
me »stvarnosti« građanskog svijeta, i koja bitno ostaje zatvore- 
na za čovjekovo osposobljavanje kao razriješenje, već je svako 
ospoljavanje otuđenja, baš kao kod Hegela, pa se onda ljudsko 
ne vidi u ponovnom izlaženju van sebe i ponovnom zadobivanju 
vlastitog bića u zajednici sa svim bićima i svom zbiljom, nego 
se ljudsko vidi u apsolutnoj privaciji, povlačenju u sebe i svo- 
ju rodnu prošlost (ono što je već izboreno, goli život, što se og- 
leda kao životinjstvo). Dapače, Marxova misao historijskog ma- 
terijalizma građanskog svijeta poništava čak i ovu privaciju, ni- 
štenje ljudskosti povlačenjem u sebe i svoju prošlost, i prokla- 
mira potpunu zavisnost svijesti (htijenja, volje, duha, društve- 
nih odnosa, ispoljavanja svoje biti itd.) od oblika proizvodnje 
materijalnog života, roba. Zbiljski subjekt povijesti građanskog 
svijeta Marx iskazuje upravo kao razvoj proizvodnih snaga koji 
uvjetuje sve odnose ljudi. Ako se u proizvodnji materijalnog 
života ljudi zbiva otuđenje onda se ono svakako zbiva i u dru- 
štvenim odnosima. Marxovo stanovište da je ekonomsko otuđe- 
nje zbiljska osnova svekolikog otuđenja, da su religija, porodica, 
država, svijest, pa i filozofija kao racionalizacija teologije razni 
oblici privacije, otuđenja koja su u osnovi ekonomska i koja iz 
njega izlaze za određene ekonomske odnose nužnim načinom, 
jest demistifikacija svih metafizika, jest naime inauguracija ma- 
terijalne metafizike ekonomije građanskog društva. Sve klasične 

metafizike, uključujući ovamo i njemački idealizam, išle su za 
tim da zaobiđu pravu metafizičku relaciju čovjeka; apsolutnu 
zavisnost od oblika proizvodnih snaga i odnosa — i da je prika- 
žu apstraktno, mitski, razriješenu ili nerazriješenu u odnosu 
na ljudski pobitak, pa je onda Hegelov preokret metafizike sa- 
mo u tome što mišljenju daje atribut apsolutnog supstancijali- 
teta. Zbiljska metafizika, zbiljsko po-bivanje, zbiljska neslobo- 
da čovjeka da kao samobitno biće ostvaruje svoju nuždu jest 
zemaljska — ona se sastoji u samosvrsi ekonomije. To je vječ- 
na metafizika kojoj su mitski oblici metafizike samo izrazi otu- 
đene svijesti čovjeka. Već od prvih početaka historije građan- 
skog svijeta, od grčkog polisa, traje ta ista metafizička supre- 
macija proizvodnje roba nad čovjekovim ispoljavanjem vlastite 
biti (usp. G, 387). Radi se samo o tome da je zavisnost čovjeko- 
va života od izvanjskih svrha bila u prošlosti građanskog svijeta 
prikrivena mnoštvom mitskih odnosa, pa zato nije ni čudo što 
se predstava klasične metafizičke zavisnosti čovjeka od noume- 
nalnih sila, boga, »bitka«, materijalnosti itd. činila »prirodni- 
jom« za objekte njene vlasti. 


U kapitalizmu, kao ogoljelom obliku građanskog društva liše- 
nom svake mitske ili mističke podloge, dogodilo se razaranje 
svih idiličnih odnosa, između čovjeka i čovjeka nije ostala »ni- 
kakva druga veza osim golog interesa, osim bezosjećajnog 'pla- 
ćanja u gotovu'« (MKP, 6). Tek je u kapitalističkom stadiju gra- 
đanskog društva ekonomska metafizika čovjeka, ekonomsko od- 
ređenje njegova pobitka, moglo biti uočeno kao pravo otuđenje, 
jer je tek u kapitalizmu došlo do čistog oblika ispoljavanja 
zbiljskih metafizičkih sila. Kapitalizam donosi novu situaciju: 
sve neekonomijsko, teorija, filozofija, društveni život itd. jesu 
prividi ukoliko su samostalni, »izdvojeni iz baze«; zato i opet 
dolazi do povlačenja čovjeka kod kuće pa mu se prema kapita- 
lizmu prošli svijet, s kojeg nije bio zderan veo idile, čini višim 
i djetinje se razdoblje čovječanstva čini zrelim, a sva povijest 
odvođenje od zlatnog doba i njegov pad. U kapitalizmu se »pot- 
puno razvijanje onog čovjekovog unutrašnjeg pričanja kao pot- 
puno ispražnjenje (. . .) univerzalno opredmećenje kao total- 
no otuđenje, a rušenje svih određenih jednostranih svrha kao 
žrtvovanje samosvrhe nekoj potpuno izvanjskoj svrsi« (G, 387). 


Marxova koncepcija metafizike građanskog društva polazi od 
materijalne proizvodnje baš kao i kod zasnivanja komunizma 
( =dijalektike=revolucije= povijesti) ali to ovdje nije proizvo: 
dnja »samog oblika općenja« (društvenog, rodnog života) već 
ima potpuno drugačiji smisao. Proizvodnja i rad u smislu gra- 
đanskog svijeta (ovdje, kao i drugdje u ovom radu stojimo na 
stanovištu da se sva dosadašnja historija kretala u domeni gra- 
danskog svijeta i da su razne epohe [robovlasništvo itd.] samo 
različiti pojavni oblici građanskog svijeta od kojih je kapitalizam 
samo najeklatantniji primjer [cf GSS] jesu doista »svjesne ži- 
votne djelatnosti čovjeka« ali ostaju samo sredstvo života a ne 
rodni život (RR, 251). Marx u poznatoj analizi (RR, 245—258) 

pokazuje da takav otuđeni rad doista proizvodi čovjeka ali kao 
robu, »i to u razmjeru u kojem uopće proizvodi robu«, dakle 
potpuno, bez ikakove ograde (— to pogotovo važi za ka italis- 
tičku proizvodnju upravo u ovoj robnoj proizvodnji čovjeka kao 

otpunoj opreci pravnoj povijesti =samostvaranju čovje ova bit. 
ka, može se govoriti o tome da stvarna baza historije zaista jest 
materijalna proizvodnja. Međutim povijest građanskog svijeta 
sasvim je oprečna pravoj, zbiljskoj povijesti, komunizmu, jer 
1. ona nije pravo čovjekovo u deenem ih kroz proizvode rada 
već u njoj ti proizvodi dobivaju samostalan život, postaju pred- 
metni svijet koji je suprotstavljen čovjeku i nije ospoljenje 
njegove biti nego je jedna neljudska samosvrha koja i svog pro: 
izvođača uvlači u tok svog kauzaliteta i neni ga u robu; 
2. u povijesti građanskog svijeta sam rad kao loša spoljašnost 
jest djelatnost kojom čovjek ne stvara društveni život nego sa- 
mo omogućuje fizičku reprodukciju; 3. dolazi do podvajanja na 
»čovjeka« i »prirodu« kao nešto neprijateljsko, jedno drugom 
strano, pa onda povijest nije »nastajanje prirode za čovjeka« 
već podvajanje do potpunog otuđenja; 4. dolazi do izdvajanja 
individua i suprotstavljanja prema drugima — pa se među lju- 
dima uspostavlja robni odnos kao univerzalna zamjena ljudskog 
odnosa eksploatacije, pri čemu onda iščezava mogućnost kapita- 
lista da se u neljudskom odnosu bezdušne eksploatacije dobro 
osjeća, jer je i sam potpuno pao u zavisnost od robne proizvod- 
nje. Marxova rana teza da rad pripada nekom drugom čovjeku 
izvan radnika (RR, 253) doživjela je u Kapitalu (K, 67—70) iz- 
mjenu u tom smislu što rad više ne pripada drugom čovjeku 
nego samim robama koje imaju svoju vlastitu zakonomjernost 
i svrsishodnost, pa je onda ekonomija samo nova racionalna 
teologija. 

Ako se sada promotri historijski materijalizam kao metafi- 
zika građanskog društva, da naime odnosi proizvodnje određu- 
ju društvene odnose (EdPh, 110—111; NI, passim; SP, passim; 
G, itd.) izlazi da je razvoj proizvodnih snaga u smjeru sve rob- 
nije proizvodnje mijenjao u istom smjeru i proizvodne odnose, 
a društvene (generatio aequivoca i robni život) vodio u smjeru 
punog postvarenja i da je šta više ova zakonitost neumitna i 
potpuno nezavisna od volje ljudi — »opšti rezultat do kojeg sam 
došao (.. .) može se ovako formulisati: u društvenoj proizvod- 
nji svoga života ljudi stupaju u određene, nužne odnose, nezavi- 
sne od njihove volje, odnose proizvodnje koji odgovaraju odre- 
đenom stupnju razvitka njihovih materijalnih proizvodnih od- 
nosa. (.. .) Način prolevoe nje materijalnog života uslovljava 
proces socijalnog, političkog i duhovnog života uopće. . .« (PKPE, 

—9 i d., usp. OBLB, 224). Tako onda čovjekova samosvršna 
djelatnost mijenjanja zbilje u pravcu njena ponovnog zadobivanja 
AK pokretačka sila povijesti, već se kao takve javljaju od čov: 

eka nezavisne ekonomske kategorije kao »natpovijesne bitnosti« 
oja čovjeka guraju ponovno u metafizičku ovisnost, a povijest 
pretvaraju u svrhovito napredovanje proizvodnih snaga i tome 
odgovarajućih društvenih odnosa prema Cilju koji je za ljudsku 

zajednicu zagroban i u vremenskom i u ontološko-antropološkom 
značenju. Zato se svi svjetsko-povijesni događaji čine samo kao 
smetenost ljudi u njihovoj zbiljskoj dijalektičkoj djelatnosti — 
a revolucije, tj. mijene proizvodnih, društvenih odnosa, ne izrazi 
mijenjanja već povinovanja zahtjevima nezaustavljivog hoda na- 
pretka proizvodnih snaga tj. puta prema kapitalu kao univer- 
zalnom metafizikumu, ens realissimum-u (usp. G, 438). Tu se 
postvarenje očituje kao otuđenje od totaliteta, ali ne od nekog 
apsoluta izvan čovjeka bez obzira na »komunističku« vrijednost 
(logični put u besklasno društvo ili tendencije povijesti — kao 
ublaženje njene zakonitosti, što je zapravo bitno isto), već kao 
potpuno otuđenje od dijalektike kao ispoljenja svoje biti i samo- 
stvaranja vlastitog bitka. Građanski svijet se onda misli kao 
radni, dakle ne-povijesni, ne-revolucionarni, i ukoliko u njemu 
i ima povijesti i revolucije to su samo kretanja robnog svijeta, 
njegove unutarnje dijalektike, a učestvovanje ljudi u tome svo- 
di se na Hegelov odnos lukavstva uma, tj. lažnog bitka kao pri- 
čina pravog, na podvođenje svoje samosvrhe jednoj goloj vanj- 
skoj svrsi (G, 387). U okviru građanskog svijeta, koji se prihva- 
ća kao zbilja, kao prirodni oblik povijesti i njen kraj, razvija 
se pravi metafizički život, kao potpuno kapitalističko djelova- 
nje čovjeka koji je još samo fenomen ekonomije. Zakoni kapita- 
la i prirode, kao vječni noumenon, jer se otuđenim radom priro- 
da zadobiva u otuđenom obliku, tvore metafizičku podlogu gra: 
čtanskog svijeta. Građanski svijet je ostvarenjem židovstva pro- 
izveo baš u kapitalizmu, kao onom obliku metafizike ekonomi- 
je koji je slobodan od svih nestvarnih elemenata, svoje doista 
»prirodno stanje«. Građanski svijet u djelatnosti čovjeka, radu, 
stvara robu i robu-čovjeka, u zadovoljenju potreba vidi samo 
stimulans robne proizvodnje ,a nikako ne predmetnost čovjeka 
kao njegovu suštinsku potrebu, u odnosu privatnog vlasništva 
vidi zadobivanje predmeta, iako se radi o zadobivanju čovjeka 
od strane samih predmeta, a u novcu, kao otjelovljenju apso- 
lutnog bića, kapitala, vidi koncentriranu stvaralačku snagu — 
fiat bilo kojeg bića, Roba, privatno vlasništvo, podjela rada, no- 
vac i kretanje kapitala čine metafizičko određenje svih bića i 
svako biće jest samo ako je na način kapitala. Tako se Marxova 
koncepcija historijskog materijalizma, shvaćena kao metafizika 
građanskog društva iskazuje kao kritičko metafizičko mišlje- 
nje, kao metafizika lažnog bitka (VA, 54) i bića čije istinsko od- 
ređenje još ne opstoji, kao ironija metafizike. 


5. 


Osnovno pitanje glasi: Da li je moguće da se razvitkom gra- 
đanskog svijeta prispije u pravu povijest? Ili: da li je uopće mo- 
guće da se građanski svijet dokine, ako se njegovim razvitkom 
jača upravo metafizički sustav i metafizičke sile se sve više i vi- 
še osamostaljuju kao samosvrhoviti artificijelni noumenon? Ili: 
može li usavršavanje proizvodnje roba i robo-čovjeka dovesti 
do negacije robe i odnosa koje ono izaziva? 

Drugim riječima, može li politička revolucija, odstranjivanje 
kapitalističkih odnosa dovesti do ukidanja metafizičkih osnova 
građanskog svijeta? Kako je moguć obrat iz metafizike građan- 
skog društva upravu povijest i apsolutno nee an čovjeka? 
Položaj proletarijata, kao klase koja bi taj obrat trebala izvesti 
prema Marxovoj metafizici građanskog društva, potpuno je od- 
ređen proizvodnim odnosima, tj. robnim odnosom i postvare- 
njem. Proletarijat bi trebalo da se istrgne iz kruga zavisnosti 
svojeg pobivanja od izvanjskih svrha. Međutim, razvoj proizvod- 
nih snaga ide upravo u smjeru samopotvrđivanja tih svrha i op- 
ćoj instalaciji kauzaliteta kapitala pa se onda i svijest proletari- 
jata prema metafizičkom konceptu historijskog materijalizma 
razvija u paralelnom pravcu. Kapitalisti i proleteri u razvijenom 
kapitalizmu (konzumnom društvu) dijele zajedničku sudbinu. 
Kod potonjih iščezava materijalna bijeda i sve se više osjećaju 
dobro u svom otuđenju tako da kapitalistička svijest razvitkom 
proizvodnih snaga prelazi polako i na proletere koji u svom 
otuđenju, što se ne manifestira više kao golo izrabljivanje, već 
kao složena ekonomsko-metafizička zavisnost, (umjetne potrebe, 
konzumna histerija itd.) svoje sve veće oneljuđenje, koje se go- 
mila u vlasništvu nad predmetima (kao što je to za kapitaliste 
vlasništvo nad sredstvima za proizvodnju), doživljavaju kao 
»svoju moć i posjeduju u njemu privid ljudske egzistencije 
(Marx o klasnoj svijesti kapitalista; SP, 37). Obje klase bivaju 
u svom oneljuđenju izjednačene i one se u tom otuđenju osje 
ćaju dobro i drže da je upravo nesputani razvitak proizvodnih 
snaga garancija slobode. U čemu se onda može nazrijeti prije- 
lomni trenutak u kojem će doista »postvarenja početi preda- 
vati svoju moć čovjeku«? (PIKS, 134) Nije li proletarijat pro- 
pustio da općom revolucijom privede djelu ozbiljenje filozofije 
u onom trenutku građanskog društva kada sam još nije bio ap- 
solutno zavisan od razvoja metafizičkih sila, tj. kada ga je raz- 
ličitost vlastita položaja od položaja njegove antagonističke kla: 
se silila da mu svijest bude bitno različita i da u građanskom 
svijetu i kapitalizmu ne vidi »prirodni oblik« proizvodnih i dru- 
društvenih odnosa nego zapreku ispoljavanju općečovječanske 
biti i samostvaranju vlastita bitka? Nije li se revolucionarnost 
proletarijata izmijenila u smjeru legalne svijesti? I još: da li je 
političko-ekonomska likvidacija kapitalizma istovremeno i likvi- 
dacija građanskog svijeta? Problem očito nije u kapitalističkom 
svijetu i njegovoj »reakcionarnoj« (zakašnjeloj) poziciji u svjet- 
skoj povijesti, već je problem u metafizičkom, građanskom svi- 
jetu i njegovoj zbiljskoj likvidaciji što onda i jest prava des- 
irukcija metafizike. Prava revolucija i pravo ništenje građan- 
skog svijeta nije u političko-ekonomskom prevratu, već u rađa- 
nju prave povijesti kao svjesnog djela ljudi koje se ne zbiva kao 
otuđeni rad (ili otuđena revolucija) nego kao samonastajanje 
ljudi u društvenom životu ponovno (ili prvi puta) zadobivene 
svekolike zbilje. Promjena mora biti toliko radikalna da stvori 
potpuno nove i drugačije ljude i nov i drugačiji svijet — »ljud- 

ska osjetila za ljudski svijet« (RR, 280) — u kojem povijest vi- 
še nije smetenost života i revolucija nije samo izmjena oblika 
diktature već ukidanje svake diktature osim jedne: nužde čov- 
jeka kao rodnog bića. Marx zato takovu povijest (komunizam) 
i nije nazvao prispjelošću već uvijek »pokretom koji ukida sa: 
dašnje stanje«. Komunizam uzet upravo kao stvaranje komuniz- 
ma jest prava permanentna revolucija zbilje — konstantno ni- 
štenje svake privacije. Komunizam kao povijest čovjeka nije ni 
ideal niti stanje već je upravo izraz svjetsko-povijesnog postoja- 
nja individua koje čineći sebe stvaraju i svijet u cjelini, i nište 
do kraja sve građansko (proizvodnju, klase, podjelu rada, kapi- 
tal, novac), pri čemu građanska podjela prirode, čovjeka i miš- 
ljenja dolazi do bitno novog međusobnog odnosa: do identiteta 
u očovječenoj zbilji. 

MARKSOV POJAM REVOLUCIJE 


Lino Veljak 


Zagreb 


UVOD 


Svrha je ovog teksta pokazati da — ukoliko središnji pojam 
Marxove misli, pojam revolucije, hoćemo pomišljati na doista 
marksovski način, a to onda znači teorijsko = praktično pro 
mišljanje revolucije koja to uistinu jest — moramo revoluciju 
misliti u njezinoj radikalnoj utemeljenosti: povijesnom negati- 
vitetu. 


A) NEGATIVITET 


Dvojaki je karakter negativiteta. To je nihilističko Ništa, ali 
i revolucionarno Ne. 


1. 


Nihilističko Ništa — Ovdje, dakako, nije mjesto za ekspli- 
kaciju svih mogućih ontologijskih određenja pojma Ničega, ka- 
kva su se ona već javljala u povijesti filozofije. Nije, dakle, svr- 
si teksta primjereno problematizirati ni elejski princip da bi- 
tak jest, a nebitak nije; isto tako ne Demokritovo određenje 
nebitka (praznog prostora) kao uvjeta za promjenu bitka; niti 
Platonov, pa i u ekstremnije-eksplicitnijem obliku Plotinovo ute- 
meljenje metafizički-ttamnog Ništa u materiji kao bezdanu zla; 
niti Aristotelovo uvođenje kategorije mogućnosti kao novog ob- 
zora. mišljenja negacije. Naime, negativitet nas interesira kao 
povijesni negativitet, te u tom sklopu nihilističko Ništa isklju- 
čivo kao moment, dio povijesti. 

Kod Hegela se ova nihilistička strana negativiteta promišlja 
u tzv. »nerješivim proturječjima«, gdje na neki način uništenje 
postaje samosvrhom; peloponeski rat ili tridesetgodišnji rat su 

takva nerješiva proturječja, koja iz niskosti ili kukavičluka pro- 
izvode samu nihilističku nevolju. Za razliku od onakvog »rada 
onog negativnog« koji je u funkciji povijesti kao napredovanja 
k slobodi, pa je, prema tomu, neophodan, u samosvrhovitosti 
destrukcije prepoznaje se njenim temeljem zapravo odsutnost 
povijesti, u besperspektivnost datosti zatvoreno kretanje povije- 
sno mrtvog svijeta. Interpretirajući ovaj Hegelov pojam nerje: 
šivog protuslovlja iz »Enciklopedije filozofijskih znanosti« mo- 
gli bismo reći da je on na iznimno transparentni način živ danas 
u kontrarevolucionarnom, nasilju: očuvanje povijesno mrtvog na- 
čina phu života, dakle — Ničega, predstavlja opravdanje 
za nihilističku destrukciju. Tu je nihilizam na djelu u svojoj pu- 
noći besmisla. 

Ono mjesto koje u Hegela ima samosvrha uništenja, kod 
Marxa zauzima samoobnavljanje Kapitala, dakle, zapravo, samo- 
svrha proizvodnje dobara. Nihilističko je Ništa tu identificirano 
s općim zakonom i temeljem građanskog svijeta — s Kapitalom; 
time je građanski svijet u svojoj biti nešto nihilističko. Otuđeni 
rad, vlasništvo, itd. — a sve su to tek modifikacije i izrazi općeg 
zakona građanskog svijeta, tj. Kapitala — iskazuju tu nihilistič 
ku bit postvarujući čovjeka, čime se čovjeku onemogućuje pri- 
svajanje vlastite društvene, tj. ljudske biti. Čovjek bez svoje biti 
— otuđeni čovjek — jest negacija sebe samog, negacija vlastite 
ljudske mogućnosti. U službi autoreprodukcije kapitala, koji je 
onaj najdublji korijen svekolikog onečovječenja i postvarenja, 
Ništa samo, čovjek sebe svodi na nužno samorazaranje vlastite 
mogućnosti da doista bude čovjek i tako od sebe čini ništavno, 
besciljno i besmisleno biće. Ujedno se um građanskog svijeta, 
svijeta koji je u svojim bitnim tokovima, u svojem najzbiljski: 
jem kretanju upravo samoobnavljanje Ničega, spoznajom ovak- 
vog gotovo beznadnog stanja čovjeka unutar toga svog svijeta, 
iskazuje kao neumstven, jer se jedna presudna karika u lancu 
iskazala kao puka fikcija. Um se samoobnavljanja kapitala, oda- 
tle, iskazuje kao ne-um sa stajališta ljudskog uma. Građanski 
um, dakle, biva prokazan kao zakonitost radikalnog nihilizma 
koji hoće sebe samoga. 


Ži 


Revolucionarno Ne — U takvoj bitno i nužno neljudskoj si- 
tuaciji Hegelov princip negativiteta kao ontologijskog karakte- 
ra zbilje dobiva u Marxa lik mogućnosti E nerazrješi- 
vog proturječja, koje je tu samosvrhovitost kapitala i time nuž 
na otuđenost čovjeka. Negativitet se ne uspostavlja više samo 
u formi nihilističkog Ništa, već i kao revolucionarno Ne nihili- 
zmu građanskog svijeta. 


1) Čovjek je u građanskom svijetu određen i u ideologijskim ekspli- 
kacijama građanskog svijeta svagda potvrđivan kao subjekt i cilj tog 
svijeta. 

Hegelovo određenje istine kao cjeline koja mora biti prisut- 
na u svakom pojedinom momentu, tako da je istina jedne cje- 
line ništena ukoliko se bilo koji moment te cjeline ne može po- 
vezati s procesom uma, omogućuje Marxu da odsutnost zbilje 
uma očigledno pokaže na onom segmentu građanskog društva 
kod kojeg je u najvećoj mjeri izražena negacija ljudskih moguć- 
nosti: na radničkoj klasi. No, ne radi se o tome da bi radnička 
klasa bila taj moment nepodudarnosti s umom u inače podu- 
darnoj cjelini, tj. društvenom totalitetu. Takav pristup, konačno, 
ne bi bio u skladu ni s Hegelovom odredbom istine, koja ima 
prvenstveno metodologijski značaj: time što je jedan moment 
cjeline neumstven, podudarnost i zbiljnost kompletnog ostalxa 
te cjeline iskazuje se kao privid. To onda znači da je stanje rad- 
ničke klase u građanskom društvu samo izraz apsolutnog nihi- 
lizma građanskog društva kao takvog, a nipošto ne kriterij um- 
nosti građanskog društva. 

S radničkom klasom stvari stoje tako da je ona od svih mo- 
menata građanskog društva u najvećoj mjeri izraz njegovog ni- 
hilizma, zato što je u njoj čovjek u najvećoj i najočiglednijoj 
mjeri otuđeno, prezreno, poniženo, onečovječeno biće. I upravo 
stoga, revolucionarno. Ne kao negacija negativiteta građanskog 
svijeta u njoj će naći svoje utemeljenje. U proletarijatu dobiva 
građanski svijet unutar sebe nerazdvojivo smještenu radikalnu 
negaciju vlastitih temelja, nerazdvojivu jer proletarijat kao pro- 
letarijat opstoji isključivo u građanskom društvu. Da je ta ne- 
gacija usmjerena na destrukciju kapitala kao općeg zakona i 
najdubljeg temelja građanskog svijeta, jedva je potrebno poseb- 
no napominjati. No, da ta destrukcija nema za cilj samo neka- 
kvu promjenu načina proizvodnje dobara, nego promjenu načina 
proizvodnje života, promjenu koja ima za cilj slobodnog poje- 
dinca, potrebno je možda ipak podsjetiti, već i da bi se shvatila 
bit ove radikalne negacije. 

Ova negacija koja leži u samoj zbilji je za Marxa, kao uosta- 
lom, i za Hegela pokretačko i stvaralačko načelo. Čovjekova dru- 
štvena praksa uspostavlja negativitet kao Ništa nihilizma. Čov- 
jek je tvorac kapitala, unatoč tome, ili, bolje baš zato što je ovaj 
apsolutni zakon onečovječenog ljudskog svijeta. Ali čovjek je 
ujedno i onaj čija društvena praksa utjelovljuje negaciju negati- 
viteta. To je mogućnost čovjeka da bude nosilac revolucionarne 
negacije građanskog svijeta. Ova negacija nije, barem ne po 
Marxu, nešto unutar one koncepcije povijesti po kojoj bi povi 
jest nalazila svoj uzor u metafizičkom procesu bitka, zatvoren 
opći intologijski proces. Ali, drugim riječima, negacija nihilizma 
građanskog svajeta jest u svojoj mogućnosti radikalna — svr- 
ha destrukcije starog kapitala nije uspostavljenje novog kapi- 


. 2) Ovdje nema mogućnosti ozbiljnijeg ulaženja u pitanje odnosa :po- 
jmova »radnička klasa« — »proletarijat«, te ćemo se — uz napomenu da 
se nipošto ne radi o puko terminologijskoj distinkciji — zadovoljiti de- 
finicijom proletarijata kao klasno svjesnog radništva, klase za sebe. 

tala, starih lanaca — novi okovi, već ukidanje svakog kapitala i 
svih mogućih okova; uopćeno: objekt destrukcije je nihilističko 
Ništa kao takvo, i to je onda jednokratni — što, dakako, ne zna- 
či i jednodnevni ili kratkoročni — proces uspostavljanja ljud- 
skog svijeta. Negativnost je zbilje za Marxa povijesni uvjet koji 
se ne može hipostazirati ako neko metafizičko stanje, već pripa- 
da posljednjoj fazi pretpovijesti čovječanstva, građanskome svi- 
jetu. 


3. 


Dijalektika negativiteta — Radikalni je nihilizam građanskog 
svijeta mogućnost revolucionarne negacije. Povijesna  dijalek- 
tika je, dakle, dijalektika negativiteta. Dato stanje je negativno 
(u nihilističkom smislu riječi), a taj negativitet može biti doki- 
nut oslobađanjem mogućnosti koja je u njemu: mogućnosti re- 
volucionarne negacije, dakle negacije negativiteta. Negacija ne- 
gacije vrsi se rušenjem temelja postojećeg, građanskog svijeta i 
uspostavljanjem radikalno novog poretka stvari. Nihilizam gra- 
đanskog svijeta i revolucionarna negacija tog istog svijeta dva 
su različita momenta istog povijesnog procesa, obuhvaćena ljud- 
skim povijesnim djelovanjem. Revolucionarni novum je istina 
destruktivnog svijeta, no upravo stoga se istina ne razvija posto- 
jano, automatski iz ranijeg stanja. Istina se može ozbiljiti tek 
autonomnim činom čovjeka, koji će brisati cjelinu opstojećeg 
nihilizma. 


B) REVOLUCIJA 


Radikalna negacija biti i temelja građanskog svijeta može 
biti samo po čovjeku i samo kroz čovjeka. Drugim riječima, nuž- 
ni uvjet radikalne negacije građanskog svijeta jest to da čovjek 
bude subjekt i objekt revolucije. 


1. 


Proletarijat — Jedna Marxova misao glasi: »Ako proletari- 
jat objavljuje razrješenje dosadašnjeg svjetskog pokreta, onda 
on time izriče samo tajnu svog vlastitog opstanka, jer je on fak- 
tičko razrješenje tog svjetskog poretka«. Ovdje nije izrečeno ni- 
šta drugo, do li konstatacija o radikalno-negativnom karakteru 
proletarijata, koji ovome omogućuje da ukidajući sebe ukida 
građanski svijet kao takav. Uvjet zbiljnosti revolucionarne ne: 
gacije koje nosilac jest proletarijat (a koja, s druge strane, kon- 
stituira amorfnu masu u proletarijat) — na isti način i po isto- 
me principu po komu uvjet radikalne negacije građanskog svi- 
jeta predstavlja identifikacija subjekta i objekta revolucije u 
čovjeku — jest identitet subjekta i objekta proleterske spozna: 
je. Osvješćivanje amorfne mase konstituira ovu u proletarijat, 

spoznajom sebe samoga, dakle spoznajom, proletarijat postaje ra- 
dikalnom negacijom građanskog svijeta. Tome nije jedini razlog 
spoznaja vlastite klasne ugnjetenosti; bilo bi prejednostavno ap- 
solvirano ovo ključno pitanje takvom metodologijom mišljenja 
(koja je, zapravo, izraz sociologizirane svijesti). Radi se o nečem 
mnogo dubljem: Samospoznaja proletarijata je istovremeno adek- 
vatna spoznaja cjeline društva. Da, proleterijat spoznaje vlastitu 
klasnu ugnjetenost, ali i više od toga: Spoznaje svoju ljudsku 
ugnjetenost, pri čemu se onda subjekt ugnjetavanja ne može so- 
ciologijski, politekonomijski itd. smjestiti u povijesno suprotsta- 
vljenu klasu, već se taj subjekt prepoznaje u kapitalu kao općem 
zakonu i bitku (onome po čemu sve što opstoji su građan: 
skog svijeta. Kad bi se radilo o spoznaji pukog klasnog ugnje- 
tavanja, tada bi rješenje bilo izmjena klase na vlasti, ali ne i 
rušenja svjetskog poretka, destrukcija građanskog svijeta u naj- 
dubljim njegovim korijenima 
Spoznajući svoju ljudsku ugnjetenost, otuđenost, nemoguć- 
nost ozbiljenja vlastitih najviših mogućnosti, proletarijat ujed- 
no spoznaje građanski svijet kao cjelinu utemeljenu na odsutno- 
sti mogućnosti ljudskog, neotuđenog, autentičnog života, nemo- 
gućnosti uspostavljanja ljudske egzistencije kao zbiljnosti (ži- 
vog jedinstva s čovjekom biti, koja ovdje jest zajedništvo: identi- 
tet općih i pojedinačnih interesa u generičkom čovjeku kao zbilj- 
skom čovjeku). Stoga interes proletarijata: ukidanje ljudske, ka- 
ko materijalne, tako i duhovne ugnjetenosti, jest interes čov- 
jeka kao generičkog bića; sljedstveno, istinski interes svakog po- 
jedinog čovjeka građanskog društva. Proletarijat, koji je nosi- 
lac ove spoznaje, identične sa spoznajom totaliteta društvenog 
bitka, u najvećem je stupnju odvojen od vlastitih ljudskih mo- 
gućnosti. Neljudski karakter građanskog svijeta u najvećoj je 
mjeri izražen u njemu, i upravo taj najdublji ponor neljudsko- 
sti u kojemu se proleter nalazi, omogućuje mu da bude radikal- 
na negacija nihilizma u komu je posve i bez ostatka utopljen. 
To je objašnjenje za Marxove riječi iz »Komunističkog manifes- 
ta«: »Proleteri nemaju što izgubiti osim svojih okova«. 
Paradoksalno sa stajališta tzv. zdravog razuma, ali istinito 
kad god se radi o tomu da je revolucionarna uloga proletari- 
Jata na povijesnom djelu: Proletarijat, koji je od svoje ljud: 
skosti u najvećoj mogućoj mjeri otuđen, bori se za prave inte- 
rese i svih pripadnika građanske klase umjesto (dapače, redovi- 
to protiv) nje; naravski, za ljudske interese, koji su zajednički 
svim pojedincima. Ono što je tu paradoksalno jest činjenica ma- 
njeg stupnja otuđenosti pripadnika povlaštenih društvenih sloje- 
va — no, ustvrdili bismo da, barem u naše vrijeme, predstavlja 
nedopustivo navlačenje pitanje zbiljskog stupnja otuđenja; ra- 


3) Historijski bi se lako moglo verificirati, barem na fenomenalnom 
planu, bez ulaženja u kompleksniju analizu, da se ponegdje doista tek o 
tome radilo; a time se i »izmjena klase na vlasti« nužno ispostavlja kao 
ostajanje unutar obzora klasnog društva. 

dije bismo govorili o stupnju očevidnosti tog otuđenja s obzi- 
rom na oblike očitovanja. Svaki je pojedinac u građanskome 
svijetu podjednako u službi kapitala, bez obzira na svoju indi: 
vidualnu moć (koja je, ukoliko je unutar okvira građanskog svi- 
jeta, moć boljeg služenja interesima apstraktnog kapitala) i 
bez obzira na socijalnoeškonomski položaj; to što za onoga poje- 
dinca koji nije u stanju zadovoljavati ni svoje elementarne po- 
trebe to nije svejedno, za ovu je konstataciju posve indiferent- 
no, što nije slučaj i s pitanjem odnosa između socijalno-ekonom- 
skog položaja pojedinca i vjerojatnosti njegova osvještenja u 
smislu proleterske samospoznaje. 

Dakle, proletarijat je subjekt = objekt samospoznaje svoga 
negativiteta u dvojakom smislu ovog pojma. Ova samospozna: 
ja — ukoliko je doista adekvatna, tj. konstitutivna, kojom pro- 
letarijat sebe konstituira u proletarijat — bez prijelaza vodi 
praksi destruiranja građanskog svijeta. Upotreba termina »bez 
prijelaza« ne znači da pojava proletarijata na svjetsko-povijes- 
noj sceni nužno uvjetuje neodložnu propast građanskog svijeta, 
već samo to da proletarijat jest revolucionaran po tome što jest 
proletarijat. Ili, bolje, obrnuto: Proletarijat jest po tomu ili ti- 
me što je nosilac revolucionarne prakse, koju, zajedno s Mar- 
xom možemo označiti terminom »klasna borba«, isključujući pri 
tome iz opsega tog pojma sindikalističke i tome slične derivate, 
surogate i falsifikate istinske klasne borbe. 


Subjekt i objekt revolucije — Subjekt i objekt radikalne ne- 
gacije građanskog svijeta, rečeno je, ujedinjeni su u čovjeku. 
No, iz prethodnog je vidljivo da pojam čovjeka kao nosioca re 
volucije ne može biti mišljen u apstraktno-humanitarnoj verzi- 
ji. Ne čovjek naprosto, nego povijesni čovjek, čovjek određenog 
vremena i prostora i svega što uz to ide; ne čovjek naprosto, 
već čovjek-proleter. 

Iz ovoga proizlazi nemogućnost identiteta subjekta i objek- 
ta revolucije, u smislu povijesnog konkretuma tog identiteta. U 
ime i za čovjeka kao takvog, revolucionarni je subjekt određeni 
povijesni tip čovjeka: proletarijat. Naime, tu se radi o tome da 
osloboditeljsku ulogu u odnosu na čovječanstvo, ulogu destruk- 
cije faktičkog oblika ljudskog svijeta, neljudskog u svojoj biti i 
utemeljenog na otuđenom i povampirenom produktu čovjeka — 
kapitalu, destrukcije koja ima za cilj oslobođenje mogućnosti 
doista ljudskog svijeta, preuzima na sebe jedan određeni dio 
čovječanstva. Taj se dio čovječanstva, proletarijat, identificira s 
čovječanstvom uopće, ali u zbiljskim interesima, ukidajući svo- 


4) Pitanje prijelaza samospoznaje svoga nihilističkog karaktera u 
spoznaju svog revolucionarnog karaktera zahtijeva posebnu pažnju. 

je »posebne« interese u korist općeljudskih. Što je tomu razlog, 
vidljivo je iz ranije date definicije proletarijata. Samospoznaja 
kao adekvatna spoznaja cjeline čovječanstva, »dovodi« Rroleta: 
rijat u »povlašteni« položaj. Iz nA PuP jes one u proletari- 
jat konstituirana masa dolazi do neophodnosti preuzimanja ulo- 
ge čovječanstva koje se oslobađa. Proletarijat je, drugim riječi- 
ma, povijesno čovječanstvo, proleter je povijesni čovjek. »Osla- 
tak« čovječanstva nema povijesti, jer je odsutna povijesna mo- 
gućnost odsutna je i budućnost: Ukopanost u nihilizam prole- 
tarijatom povijesno mrtvog svijeta. To, dakako, ništa ne impli: 
cira po mogućnost izlaženja iz takvoga vanpovijesnog stanja za 
bilo kojeg pojedinca iz neproleterskog dijela čovječanstva. 

Slijedi da se nemogućnost identiteta subjekta i objekta revo- 
lucije iskazuje lažnom: Subjekt i objekt revolucije jo čovjek, 
ali ne faktički čovjek, ne čovjek po definiciji pozitivnih antropo- 
logijskih znanosti, već čovjek po određenju svoje mogućnosti do- 
ista ljudskoga. Utoliko proletarijat, kao onaj dio čovječanstva 
koji jedini (jer po tome uopće i jest) ostvaruje mogućnost sa- 
mopromjene i promjene ljudskog svijeta, dakle koji jedini jest 
čovječanstvo ne kao zbir svih živih, mrtvih i mogućih razum- 
nih (?) dvonožaca, nego u naznačenom smislu ljudskoga, ne sa- 
mo da predstavlja čovječanstvo, ne samo da je djelomičnost čor 
vjeka, već — u ovom, a to onda znači povijesno jedino relevan- 
tnom značenju — uistinu jest čovječanstvo, čitavo čovječanstvo 
kao povijesno, dakle i zbiljsko. Razlika subjekta i objekta re- 
volucija ima dakle, tek formalno-logičko opravdanje i sadržaj- 
no je ona ngodrživa i kao takva bi se morala odbaciti da nije 
često predmet nesporazuma. 


3. 


. Revolucionarnost — Radikalna destrukcija građanskog svi- 
jeta, koje je nosilac proletarijat kao zbiljsko čovječanstvo, na 
djelu je pojavom proletarijata na svjetsko-povijesnoj pozornici. 
Konstituirajući se samospoznajom = spoznajom totaliteta, pro 
letarijat započinje to rušenje, u protivnome se ne može govoriti 
O proletarijatu; rušenje, međutim, koje ne ovisi tek o htijenju 
proletarijata, nego i o čitavom nizu tzv. determinanti vremena i 
prostora, od brojnosti, snage, itd. proletarijata pa do stupnja 
konkretne moći autoreprodukcije kapitala, ili — što je isto — 
funkcioniranja starog načina srbizvodi je života, građanskog svi- 
jeta. Uništenje građanskog svijeta ovili io njemu samome — čak, 
u kontekstu mogućnosti autoreprodukcije kapitala, o izlučivanju 
proletarijata kao živuće negacije tog svijeta, a koje je izlučivanje 


5) Diskusije o revolucionarnom subjektu ili o proleterskoj avangardi, 
npr. danas često predstavljaju primjere različitih neprincipijelnih, a re- 
čenima apsolviranih nesporazuma. 


309 


produkt samoga građanskog svijeta (no, to je tema za posebnu 
diskusiju). Ne radi se, dakle o proleterskom voluntarizmu kao ne- 
čemu odlučujućem po trajanje ili propast građanskog svijeta. 
Povijest nije jednoznačni proces. 

No, radi se i o volji. I to o volji kao nerazdvojivome momen- 
tu proletarijata. Spoznaja o neljudskom karakteru opstoječe- 
ga, analitičkim procesom raščlanjena na samospoznaju vlastite 
otuđenosti i spoznaju o nihilističkom karakteru građanskog svi- 
jeta, kao konstituanta proletarijata u sebi nosi i volju da se 
građanski svijet, neljudski, ništavan po temelju svijet, razori i 
zamijeni novim, ljudskim ustrojstvom života. Ovo revolucio- 
narno htijenje proleterska konstituanta nužno sadrži, ukoliko 
nije rezignantna »spoznaja« o nemoći čovjeka u »pokvarenome i 
zlom svijetu« ili štogod sličnoga, tj. ukoliko nije nešto prole- 
terski neutemeljujuće. Tek kada je kao rezultat osvješćujuće 
spoznaje prisutna ova volja, može se govoriti o proletarijatu, jer 
se tek tada nadaje mogućnost revolucije. 

Spoj pojedinačnih ljudskih volja u jedinstvenu, proletersku, 
tj. čovječansku volju, čime se proletarijat kao snaga javlja u 
povijesti, usmjeren je k cilju, koji je negacija negacije, afirma- 
cija ljudskoga. Ozbiljenje cilja determinirano je ciljem samim, 
tj. onim što je kao cilj određeno, a to ne može biti ništa proiz- 
voljno, budući da proleterska svijest, pa odatle i proletarijat, 
nisu sve što samovoljno misli ili hoće da to bude, nego samo 
ono što odgovara čvrsto zadanim kriterijima: unutrašnjoj logici 
same stvari. Ne radi se, međutim, još jednom valja naglasiti, o 
bilo kakvoj vrsti samovolje u određivanju cilja, jer cilj može 
biti jedino ljudska zajednica, a način njenog dosizanja ovisi bit- 
no i o okolnostima (to je ono što smo skraćeno označili kao 
vrijeme i prostor). 


Odatle proizlazi da proleterska volja za izmjenom svijeta ne 
može biti puki povijesni voluntarizam, već da je ona volja za 
ozbiljenjem zadanog cilja na maksimalno moguće kvalitetan na- 
čin (po čemu pojam kvalitete označava čitav niz osobina, kao 
npr. efikasnost, podređenih osnovnoj determinanti — cilju, i 
usklađenih s njime). Nikakva subjektivna želja, ma koliko na 
predna, humana, itd. ne može stoga biti smatrana revolucionar- 
nim htijenjem, ukoliko to nije volja da se građanski svijet destu- 
ira na najbolji mogući način, svagdje i uvijek, ali ne destruk- 
cije same radi, već radi apsolutne destrukcije apsolutnog nihi- 
lizma. Revolucionarnost nije raspoloženje psihički određeno i 
odredivo, već je to praksa revolucionarnog čina koji je u služ: 
bi totalne revolucije. 


4. 


Utopijski temelj revolucije — Pitanje koje se na ovome mje- 
stu neumitno postavlja, može se formulirati i ovako: Nije li re- 
volucionarno htijenje za apsolutnom destrukcijom nihilizma gra- 

đanskog svijeta tek subjektivistički voluntarizam, i pored svih 

rethodnih ograda spram voluntarizma? Nisu li takozvani nihi- 
fizim građanskog svijeta, takozvana nehumanost toga istog svi 
jeta, itd. zapravo nužni temelj ljudskog svijeta uopće, pa je, sto- 
ga, destrukcija građanskog svijeta moguće jedino u obliku uni- 
štenja ljudskog svijeta i čovječanstva? 


To je pitanje koje duboko zadire u samu srž stvari, i o od- 
govoru na njega odlučno ovisi ne samo koncepcija povijesti, 
shvaćanje čovjeka i tomu slično, već — iz ovoga što je netom 
naznačeno — i izvedeno mišljenje revolucije. Prihvaćanje stati- 
čke koncepcije povijesti nužno za sobom povlači i takvo shva- 
ćanje povijesnog negativiteta (u oba modusa) po komu je ovaj 
nerazdvojni moment cjeline, koja se idealno pomiruje u miš- 
ljenju. Dakako, pretpostavka za ovakvo izvođenje je uočavanje 
negativiteta kao povijesno prisutnoga, pri čemu otvorenim osta- 
je pitanje može li se u takvoj statičkoj koncepciji povijesti 
(gdje u pravom smislu te riječi povijesti ni nema) pitanje ne- 
gativiteta i postaviti u drugačijem obliku nego kao pitanje o 
iskonskoj ljudskoj pokvarenosti u svim mogućim varijantama, 
što onda implicira sasvim određeni praktičko-povijesni odgovor: 
afirmaciju nihilističke strane negativiteta kao nužne, i prokazi- 
vanje revolucionarne strane negativiteta kao zla na djelu; time 
se povijesnu pojavu revolucionarnog htijenja određuje kao op- 
ravdanje za nihilistički karakter opstojećega. Statička se koncep- 
cija povijesti češće, međutim, izražava u obliku jednostavne i 
dobro nam znane rezignacije: Dobro, to ne valja, ali tu se ništa 
ne može promijeniti; nemoguće je nešto bitno novo, nekakav 


posve drugačiji poredak stvari i neko još neviđeno utemeljenje 
svijeta. 


Obje spomenute varijante statičke povijesti ne vode računa 
o nečemu što ih u principu ruši, a to je transmetafizički miš- 
ljen pojam mogućnosti kao ono na čemu je povijest utemeljena. 
Čovjek kao biće koje proizvodi povijest (a ova je mjesto nas- 
tanka čovjeka), praksom mijenjanja vlastitog svijeta ozbiljuje 
mogućnost, nepostojeće prevodi u opstojeće; i više od toga: Ozbi- 
ljujući ono još nezbiljsko moguće, čini od ranije nemogućega sa- 
dašnju mogućnost. Na taj se način budućnost, kao budućnost mo- 
gućnosti, dakle budućnost drugačijega, budućnost novoga, ispos- 
tavlja kao ono po čemu povijest jest. Povijest je po budućnosti, 
budućnost je po mogućnosti drugačijega. 


. Nakon ovoga je situacija jasnija. Nihilizam građanskog svi- 
jeta može se braniti isključivo s pozicije koja bi kanila pokazati 
da je ovaj primjeren čovjeku, da je građanski (ili predgrađanski, 
to je ovdje u načelu indiferentno) svijet naprimjerniji oblik 
ljudskog svijeta. Zastupnik te pozicije morao bi pobiti ili ba- 
rem neutralizirati sve primjedbe koje idu na ukazivanje prisu- 
tnosti negacije čovjeka u takvom »najboljem od svih mogućih 
svjetova«, kako bi i dalje argumentirano mogao tvrditi opravda: 
nost ostajanja čovječanstva u takvom obliku uređenja ljudskog 

svijeta. No, obrana starog svijeta na temelju konstatacije nemo- 
gućnosti bitne promjene, u principu je nemoguća! Jer, ako je 
jee stvaralac svojega povijesnog svijeta, biće koje vlastitom 
djelatnošću može taj svoj svijet mijenjati; ako čovjek nemogu- 
će može praksom činiti mogućim, a time svoj svijet dovoditi do 
horizonata još neslućenoga, bitno drugačijega (što sve skupa ov- 
dje ni u kom smislu nije, ili barem još nije vrijednosno odre- 
đeno), onda nihilizam građanskog svijeta nije nešto po defini- 
ciji vječno. To pogotovo važi ako vodimo računa o tomu da 
je nihilizam čovjekov proizvod, proizvod čovjekove povijesne 
prakse, nesvjesne sebe, doduše, ali time ne manje povijesne i ne 
manje djelatne. Ako čovjek može drugačije, onda on doista mo- 
že drugačije, na nov, ljudski način! 

U ovom se obzoru gledano uništenje građanskog svijeta uka- 
zuje u svojoj pravoj dimenziji, kao takva destrukcija koja nije 
osuđena na to da bude izbor između ponovnog uspostavljenja 
nekoga novoga vanjskog obličja starog nihilizma i — kako bi 
to Marx rekao — »svega starog smeća« s jedne, a uništenja čo- 
vjeka s druge strane, nego dohvaćanje onoga što još nije zbilj- 
sko, onoga u — topičnoga koje ljudskom praksom može zadobi- 
ti svoj topos. Negacija negacije iskazuje se tu kao afirmacija, 
ali afirmacija nečega uistinu drugačijeg. Stoga revolucionarno 
htijenje za apsolutnom destrukcijom nihilizma građanskog svi- 
jeta nije niti nikakav subjektivizam, ni voluntarizam, ponajma- 
nje pak subjektivistički voluntarizam, već najdublje uviđanje 
utopijskog karaktera povijesti. Utoliko je ono najzbiljskija isti- 
na povijesti i njome se nihilizam građanskog svijeta u mnogoli- 
kosti svojih modifikacija i varijacija iskazuje u punoći vlastite 
ništavnosti punini podobnosti da bude uništen poput svega što 
više nema povijesnosti. 


5 


Bit revolucije — Ako bismo, dakle, na temelju prethodno is- 
kazanoga htjeli odgovoriti na pitanje što je to revolucija, mogli 
bismo reći da je ona — u Marxovom smislu, tj. proleterska — 
takva destrukcja građanskog svijeta koja u sebi jest stvaranje 
novoga, doista ljudskog svijeta. Od Marxovog poje nmi 
moramo strogo razlikovati i a) revoluciju koja, historijski gle- 
dano, jest revolucija (prijelaz vlasti od natražne k naprednoj kla- 
si, praćen izgradnjom novoga društvenog poretka), ali nije pro- 
leterska; i, pogotovo b) takve »revolucije« koje predstavljaju 
puku proizvoljnost u primjeni termina (»tehnička revolucija«, 
raznorazne latinskoameričke i tome slično »revolucije«, itd.). 
Nerazdvojno povezanu drugu stranu proleterske revolucije pred- 
stavlja proces prevladavanja otuđenog čovjeka i stvaranje novo- 
ga, neotuđenog čovjeka. Ono što proletersku revoluciju bitno od- 
vaja od svih drugih revolucija (ovdje nije riječ o činjenicama na 
koje je proizvoljno i karikaturalno primijenjen ovaj termin), 

jest to da ukidanje eksploatacije karakteristične po revolucijom 
srušeni tip društva znači ukidanje eksploatacije kao takve; .uki- 
danje otuđenja građanskog društva jest ukidanje ljudskog otu- 
đenja uopće i uspostavljanje autentičnoga, neotuđivog čovjeka; 
ukidanje suprotstavljenosti interesa između pojedinaca u gra- 
đanskom društvu označava zadobivanje identiteta pojedinač- 
noga s općeljudskim interesom kao povijesne zbilje. | 

Upravo radi ovih određenja proleterske revolucije nedovo- 

ljno je promišljeno definirati proletersku revoluciju kao rušenje 
ađanskoga a time i svakog neljudskog svijeta. Proleterska 

tature proletarijata kao prijelazne faze na putu u komuni: 
zam. Istinska proleterska revolucija jest radikalna (dakle: u 
korijenima) i apsolutna (dakle: razrješavajuća) negacija gra- 
đanskog svijeta (a ne samo društva ili samo čovjeka) i zamje- 
na društva zajednicom slobodnih, razotuđenih pojedinaca. 

Proleterska revolucija nije — iz gornjega nedvojbeno prois- 

tječe — čin uzimanja vlasti od strane proletarijata. Ovaj čin je 
tek neophodni dio, element totalne proleterske revolucije; nje- 
nim sastavnim dijelom, tj. doista revolucionarnim činom uzi- 
manja vlasti postaje tek ukoliko pripada jednom sveobuhvat- 
nom procesu koji ima značajke radikalne i apsolutne negacije 
građanskoga, a time i svakoga neljudskog svijeta. Proleterska 
je revolucija, dakle, dugoročni proces koji završava tek s išče- 
zavanjem posljednjih ostataka nihilizma građanskog svijeta; du- 
goročan, ali ne i evolucijski proces, jer se tu radi o uništenju 
cijeloga jednog u svojoj ništavnosti vrlo čvrsto utemeljenog svi- 
jeta sa svojim ljudskim otuđenjem, koje je itekako duboko fun- 
dirano u bitku i svijesti građanskog čovjeka. Evolucija je dio 
po O nArnCE procesa jedino kao proces samorastakanja ka- 
pitala. 


6. 


Smisao revolucije — Proleterska je revolucija proces zbilj- 
skog prisvajanja čovjekove biti. Njome pojedinac postaje aktual- 
nim povijesnim subjektom na takav način daje on sam-općost, 
i on sam — zbiljnost ljudske esencije. Cilj, svrha i smisao pro“ 
leterske revolucije je povratak čovjeka samome sebi kao ljud- 
skome, tj. društvenom biću." Destrukcija je građanskog svijeta 
samom sobom, tj. ukoliko jest uništenje građanskog svijeta, uje- 
dno i izgradnja komunizma kao ljudskog svijeta. 


6) No, za ozbiljnu je diskusiju da li bi se s bilo kakvim pretenzijama 
moglo govoriti o dostatnosti ovakvog, uostalom dosad još nigdje zapam- 
ćenoga evolucijskog procesa za proletersku revoluciju. 

') U smislu razlikovanja društva — kao onog oblika ljudskog bivstvo- 
vanja koji svoj vrhunac postiže kao građansko društvo — od zajednice 
— kao zbiljnosti identiteta pojedinačnoga ljudskog interesa — morali 
bismo umjesto termina »društveno« upotrijebiti termin »zajedništveno«. 

Proleterska revolucija, ili — kako je Marx, čini se adekvatni- 
je naziva — komunistička revolucija, upravo iz zahtjeva što ih 
ona sama sebi postavlja kao radikalna negacija građanskog svi- 
jeta prvenstveno je upravljena ne tek protiv privatnog vlasni- 
štva, već protiv rada. Kao ono što je per definitionem repro- 
dukcija kapitala, te odatle ljudsko sudioništvo u procesu samo- 
obnavljanja nihilizma građanskog svijeta, rad je, naime, temelj 
na komu ovaj leži. Stoga je ukidanje rada uvjet za destrukciju 
građanskog svijeta, a nadomještavanje rada slobodnim ljud: 
skim stvaralaštvom kao izrazom mnogostrukih čovječjih poten- 
cijala — uvjet ozbiljenja komunističke zajednice. To nadomje- 
štavanje rada slobodnim stvaralaštvom kao novom, slobodnom 
proizvodnjom života, implicirano je ovdje upotrijebljenim od 
Hegela preuzetim Marxovim pojmom »ukidanje« (Aufhebung), 
gdje se ukidanje ne misli kao destrukcija, nego kao vraćanje 
sadržaja svome istinskom obliku. 


Takva slobodna proizvodnja života producira udruženje slo- 
bodnih pojedinaca, gdje načelo svjetskog poretka nije općeni- 
tost rada, nego opće zadovoljavanje svih pojedinačnih ljudskih 
mogućnosti. Ljudski svijet je — ukoliko je umstven — uteme- 
ljen na čovjekovoj sreći; ne, naravski, u značenju besmisla 
tzv. individualne sreće pojedinca u građanskom društvu utoplje- 
nome u otuđenost neljudskog svijeta. Sreća je ovdje upravo 
zbiljnost mogućnosti punoće čovjekove egzistencije u kojoj čo- 
vjek prisvaja vlastitu ljudsku bit kroz ozbiljavanje cjeline vlas- 
titih najviših mogućnosti. Umnost se tu zbiljski pomiruje s eg- 
zistencijom: umstveni je svijet sretni svijet, a pojam sreće oz- 
načava zapravo punoću osmišljene individualne egzistencije. U 
utopijskoj projekciji sreće kao zbilje ljudskoga, mogućnost se 
umstvene budućnosti nadalje kao smisao komunističke revolucije, 
svrha destrukcije građanskog svijeta. Pojam revolucije tu dobi- 
va punoću svojih dimenzija: Oslonjen na snagu vlastitog uma 
čovjek procesom destrukcije neljudskoga = konstrukcijom ljud- 
skog svijeta, zadobiva svoju raniju otuđenu i u sferu nemogu. 
ćega smještenu ljudsku bit; izgrađujući svoj svijet kao umstve- 
ni, tj. sretni svijet, afirmira on sebe kao stvaralačko biće u pr- 
vobitnom smislu tog pojma (creatio ex nihilo) — iz nihilizma 
građanskog svijeta dolazi on do punoće bitka u ljudskoj zajed- 
nici. 


(e 


Mogućnost revolucije — Pitanje koje se obično tu negdje po- 
stavlja jest upit o tomu da li je komunistička revolucija nuž- 
na. Uobičajeno je, također, Marxa interpretirati tako da mu se 
pripisuje misao o nužnosti komunističke revolucije. Kada pro- 
izvodne snage dosegnu određeni stupanj razvitka i prevladaju 
okvire opstojeće društveno-ekonomske formacije — tvrdi se — 
revolucija neizbježno ruši prevladani sistem. Nije teško utvrditi 

da se tu historijski materijalizam nadomješta materijalističkim 
determinizmom. Isto tako nije teško konstatirati posljedice ova- 
kve interpretacije Marxa. Ma što se dogodilo, građanski je po- 
redak osuđen na propast. Stoga je svejedno da li se umjesto sa 
stvari proleterske revolucije bavimo učvršćivanjem građanskog 
poretka metodom socijalnih reformi (II Internacionala) ili um- 
jesto destrukcije građanskog svijeta destruiramo mogućnost 
ljudskog svijeta u nezapamćenom izopačavanju ideje-vodilje pr- 
ve formalno uspješne proleterske revolucije na svijetu (III In- 
ternacionala) — komunizam će i onako neumitno doći, samo 
da još malo narastu proizvodne snage društva. 


Da li je doista Marx determinist i, mogli bismo reći, fatalist 
u shvaćanju komunističke revolucije? Može se na prvi pogled 
činiti da jest. No, to je površan pristup, koji ne vodi računa o to- 
mu da je subjekt revolucije čovjek, i to konkretni čovjek gra- 
đanskog svijeta — što se samospoznajom vlastite neljudskosti i 
spoznajom nihilističkog karaktera građanskog svijeta uzdigao 
do negatorske svijesti i time do svijesti o mogućnosti i potrebi 
izgradnje čovjeku primjerenog svijeta — proleter. I taj proleter, 
subjekt revolucije, nije nikakva povijesna marioneta koja igra 
igru što je vodi nekakva vanljudska i od ljudskog utjecaja 
slobodna zakonitost razvitka, nekakva neljudska sila. Proleter- 
ska revolucija je izraz i vrhunska mogućnost čovjeka, koji tek 
kao slobodno, stvaralačko biće može biti subjektom epohalnog 
obrata. O čovjeku ovisi što će se s revolucijom zbiti, da li će do 
nje uopće doći i kada. To ne treba shvatiti u voluntarističkom 
smislu, nego tako da proletarijat naoružan istinom starog svije- 
ta kao znanjem o mogućnosti novoga — filozofijom u njenom 
novom marksovskom značenju, može iskoristiti objektivno po- 
voljni trenutak da intenzivira svoju destrukciju građanskog svi- 
jeta u istinskom smislu komunističke revolucije. Koliko god za 
revoluciju zrela situacija bila, od komunističke revolucije neće 
biti ništa sve dok nema materijalno jake i duhovno istinom nao- 
ružane ljudske moći i ljudske odluke da se svijet postavi na 
nove temelje. Tzv. revolucionarna situacija može u odsutnosti 
zbiljski revolucionarnog subjektiviteta dovesti u najboljem slu: 
čaju do krupnih društvenih poteza, ali koji će završiti u restau- 
raciji staroga i prije nego što je do stvaranja novog svijeta u 
ozbiljenom značenju i došlo. Ukratko: Revolucija je moguća, 
ali nije i nužna. Subjektivni, ali ne i subjektivistički moment je 
odlučan po mogućnost komunističke revolucije. 


Prigovor koji se ovomu može uputiti sa pozicije dogmatskog 
mišljenja, svodi se na citat iz Marxa u kojemu se govori kako 
bitak određuje svijest, a ne svijest bitak. Tu se, dakako, doslov- 
ce, mehanicistički i po metodi i po sadržaju tumači ovaj Marxov 
stav, zaboravljajući pri tomu npr. ono što Marx na početku 3. 
teze o Feuerbachu govori o tomu tko mijenja okolnosti (od- 
nosno »bitak«). Ignorirajući bit paraktičko-humanističke, tj. re- 
volucionarne misli, mnogobrojni »marksisti« svode misao re- 

volucije na jednu iz historije zapadnoevropske filozofije dobro 
nam poznatu varijantu metafizike. No, to ovdje nije naš prob- 
lem. 

Komunistička revolucija, zajedno sa svojim ciljem, zajedni- 
com očovječenih individua, danas je utopija. Radi se o tomu da 
revolucionarna praksa radikalne i apsolutne negacije nihiliz- 
ma opstojećega građanskog svijeta, dakle kapitala i svih njego- 
vih derivata i mimikrija, može. komunističkoj utopiji oduzeti 
utopičnost i prevesti je u zbilju. Utopijski karakter povijesnog 
je najveća garancija za mogućnost revolucionarne prakse kao 
prakse temeljitog mijenjanja svijeta. 

Pred teorijskom kontrarevolucijom ili teorijom kontrarevo- 
lucije (pri čemu se pojam kontrarevolucije misli u potpunosti 
svog sadržaja opsega i dosega) stoji u principu nemoguća zadaća: 
Dokazati utopističnost (tj. apsolutnu nemogućnost za razliku od 
utopičnosti) komunističke revolucije. To je, naime, jedina mo- 
guća nužnost obustave revolucionarne nade i njenog nadomje- 
štavanja prepuštanjem suludosti i sve beznadnijem sivilu još 
vrlo čvrstog nihilizma. 

DIJALOG KAO NOSILAC I GARANT INTELEKTUALNE 
ODGOVORNOSTI 


Ferid Muhić 


Skopje 


Čovjek se nalazi u mnogim situacijama, u raznovrsnim sta- 
njima. Sputanost je jedno od resa Biti sputan može, za 
različite ljude, imati veoma raznolik sadržaj. Pozovemo li se na 
Loka, koji je tvrdio da bismo znajući korijene svih riječi, stigli 
do razumijevanja i onih sadržaja i ideja koji su u samom po- 
četku stajali kao impulsi sazdavanja tih riječi, možemo doći 
dotle da »biti sputan«, može značiti i »biti van puta«, biti »sklo- 
njen s puta«. Razumljivo, može da znači i nešto drugo — kao 
na primjer, »biti vezan«, ili »biti onemogućen«, u nešto prenos- 
nijem značenju; pa ipak, ostaje nesumnjivo da se i tada sadrža- 
va sadržaj negativiteta, nemoći, promašaja. 


Sputanost stoji kao rezultat aktiviteta, ukoliko je on ispao 
neuspješan, ili se susreo sa snažnijim aktivitetom, neprijatelj: 
skim prema njemu. I još: ona je rezultat samo tamo gdje pos- 
toji neugašena potreba aktiviteta ,angažmana, i onda kada za 
njihovo provođenje nema realnih mogućnosti. 


Tako se čovjek okreće opasnom iskušenju pripadanja i zala. 
ganja. On izlazi iz zaklona autarkičnosti, jer njegova ličnost pre- 
vazilazi okvire bezbolnog opstanka, zahtijevajući sada već i lični 
uvid, i lični udio. Jer stajanje, ili (u)stajanje protiv nečega što 
ne dira neposrednu i ličnu fizičku egzistenciju, čak, njeno izlaga- 
nje opasnosti zbog takvih nekonkretnih povoda, znači negaciju 
argumenata tijela, ugode, oslabljenje metabolizma, detronizaciju 
svemoći opstanka. Promatranje se zamjenjuje zahtjevom za 
učešćem, za odgovornošću. 


To što odgovornost nije neposredno biološki uslovljena, što 
se ne odupire na razloge fizičkog opstanka, ne znači da je ona 
zato i bezrazložna i da se uopšte ne odupire na bilo kakve raz- 
s Pristup do tih razloga nije, međutim, tako direktan i evi- 

entan. 

Najprije je problematičan obim odgovornosti. Može se, (ba- 
rem se odgovornost upotrebljava u takvom kontekstu) govoriti 
o odgovornosti pred ljudskim društvom, pred istorijom, pred 
nešto užim društvom-državom, pred kolektivom, pred porodicom 
i prijateljima, te najzad, o odgovornosti pred sobom i sopstve- 
nom savješću. 

Takođe se odgovornost nezvanično, a kadikad i zvanično, 
klasifikuje s obzirom na njen intenzitet, ili na njenu težinu. U 
tom slučaju, predviđene sankcije variraju od jede La noo op: 
roštaja do zahtjeva, kojem se nerijetko i udovoljava, da se »od- 
govorni« (tu već kao sinonim za »krivac«) kazni oduzimanjem 
života. Svakako, najčešće mjerilo u ovim slučajevima jeste pro- 
cjena nastale štete: veća šteta, veća odgovornost. Međutim, kao 
i u određenju obima odgovornosti, i ovdje je promakla pogreška 
»zamjene teza«. 

Najzad, čini se razumljivo i to da se odgovornost ne shvaii 
difuzno, neizdiferencirano, već da se ona različito određuje s ob- 
zirom na njen sadržaj: tako se onda govori o moralnoj, fizičkoj, 
intelektualnoj, ili opet, direktnoj i indirektnoj odgovornosti. Ne 
rijetko, odgovornost je klasifikovana i s obzirom na njeno vre- 
mensko trajanje: neke odgovornosti traju regulammo — svaki 
dan od 17, 45', do 20, 15', — dok su druge, stvari trenutka; neke 
odgovornosti se javljaju samo jednom i za kratko, druge su 
»vječne odgovornosti«. 

Razlikovanjem odgovornosti po obimu, implicite je sadržano 
i još jedno obilježje odgovornosti koje zaista jeste bitno za nje- 
zino pravo razumijevanje: odgovornost prema drugima, bez 
obzira na broj tih »drugih«, uvijek je i stvar »objektivnog«, nai- 
me, van-ličnog, van-subjektivnog određenja. Tu vas uvijek mogu 
proglasiti odgovornim, a da se vi, možda, sa njihovom odlukom 
i ne slažete. Naprotiv, ukoliko je riječ o odgovornosti pred, ili 
prema sebi, tu onda u prvi plan izbija lična procjena, koja malo 
mari za to šta će »oni drugi« o njoj misliti. Čovjek ovu odgovor: 
nost može osjećati i onda kada je njen sadržaj širi od ličnog in- 
teresa ili pitanja egzistencije. Razlika je, međutim, u tome što se 
lična odgovornost ne može zatomiti (ako se već javi) niti pri- 
kriti — iz jednostavnog razloga što je čovjek onda osuđen da 
doživotno ostane sa varalicom, tj. sa samim sobom. 

No, isto je tako moguće da čovjek ima i osjećaj odgovorno- 
sti, čak i onda kada objektivno ne snosi nikakvu odgovomost. 
Nešto slično javlja se sa »kompleksom krivnje«, u kom slučaju 
se projektuje značaj sopstvene ličnosti, preko objektivnih gra- 
nica. U takvom slučaju nesumnjivo je neopravdano saglasiti se 
sa mišljenjem na ovakav način »odgovorne« ličnosti. Pa šta je 
onda kriterij odgovornosti? To svakako ne može biti ni druš- 
iveno mjeren stepen zaduženosti ili krivnje, niti samo subjektiv- 
na procjena nečije savjesti. 

Odgovornost je objektivno moguća samo onda i za one pos- 
tupke, kada, i u kojima, presutni značaj za ishod jedne situacije 
leži u ličnom angažmanu. Drugim riječima, odgovornost se pro- 
teže onoliko, koliko dosežu mogućnosti ličnog djelovanja, i uko: 

liko je to djelovanje determinirajući faktor situacije. Područje 
odgovornosti intelektualca, na primjer, pretezalo bi se na oblast 
duhovnog života, i to na onaj dio u kom je on neposredno anga- 
žovan, i najzad, tek u onom stepenu u kom je on zaista objek- 
tivno prisutan, i u kom se nastale posljedice neposredno duguju 
njegovom uticaju ili, pak, u negativitetu, otsustvu njegovog uti- 
caja. 

To je osnova i područje mjerivog u odgovornosti. Ali se svi- 
jet i ljudski život ne sastoji samo iz onog što se može numerič- 
ki, kvantitativno izmjeriti, niti se može na to svesti bez ostatka. 
Ipak, valja potsjetiti, da se dobrim dijelom sastoji i iz toga. 

Ni jedno od ovih određenja nije takvo da bi imalo da važi 
samo u jednom periodu, ili opet samo »danas«. Odgovornost, 
ukoliko se prati kao relativno zaseban fenomen ljudskog živo- 
ta, važi i kroz relativno kontinuiran vremenski presjek, zbog to- 
ga što se mora osloniti na neke temeljne Zare koje su od- 
ređujuće važile, i za koje je opravdano očekivati da će i odluču- 
juće važiti za postojanje ili nepostojanje odgovornosti. A odgo- 
vornost je nesumnjivo jedna od najstarijih institucija ljudskog 
društva, i čovjeka kao individue; pa makar da se život sastoji iz 
onog što »nam se događa preko dana«, dakle iz onog »danas«, 
sadašnjost ipak ne stoji van povijesnog kontinuiteta već valja 
da iz njega crpi i sopstveni dignitet. 

Problem nameće unutrašnju nužnost ukazivanja na još jednu 
mogućnost nesporazuma: kada i gdje se odgovornost javlja? Kao 
vrednovanje i preispitivanje ponašanja u datoj situaciji — bez 
obzira da li je to preispitivanje pokrenuto samo od drugih, ili 
samo od onog koji djeluje, ili i od njih i od njega, odgovornost 
se uvijek temelji na prethodnom djelovanju, na akciji. Otsus- 
tvom djelovanja i akcije u potpunosti ukida i samu mogućnost 
odgovornosti. Mrtav, ili nepostojeći, nije za ništa odgovoran. 
Kao što nema odgovornog nepostojanja, ne može biti ni neodgo- 
vornog postojanja. Jer je svako postojanje u biti djelovanje, a 
svako djelovanje nosi promjenu, pa tako i odgovornost, bez 
obzira hoće li njen daje biti izmjeren ili neće. Pa, ipak je to u 
principu nesumnjivo', konkretan život u pravilu se ne odvija po 
principima niti se po principima ukida i ublažava oštrina ličnih di- 
lema i preispitivanja sopstvenog života i angažmana. Zato se, nešto 
određenije, može reći da je neodgovoran — (ne u smislu etički, ili 
pravno, negativno postavljene kategorije zanemarivanja posto- 
jećih odgovomosti, nego upravo u otsustvu makakvih odgovor- 
nosti) — samo onaj čovjek koji se odrekao djelovanja, onaj 
koji ne zauzima nikakvu ili zauzima najbeznačajniju društvenu 
poziciju.“ Čist je od odgovornosti onaj koji nema nikakav druš- 


.1) Dovoljno je sjetiti se angumenata kojima Merleau-Ponty dokazuje 
univerzalnu nužnost nasilja, već i iz takvih fakata kakvo je prosto tjelesno 
postojanje. 

. 2) Odgovornost radnika kao klase, velika je istorijski upravo zato što 
je njihova društveno-istorijska uloga ne samo značajna, već i određujuća 

tveni uticaj. Upravo ra saznanju i uvažavanju te činjenice, antič- 
ki polis je imao za ideal opću i zajedničku odgovomost slobod- 
nih građana, dok je robovima to pravo odricao, opet, upravo na 
pogrešno procijenjenoj pretpostavci da je i njihova uloga druš- 
tveno najmanja. 

Ni u kom slučaju, međutim, nije neodgovoran onaj koji je 
bio na poziciji sa koje je morao da djeluje, i sa koje je mogao 
da odlučujuće djeluje, ali se uzdržao od bilo kakvog djelovanja; 
dezertiranje ima raznovrsne oblike, ali uvijek sa sobom povlači 
i određenu odgovornost. Otpočinjanje angažmana znači odgo- 
vornost, jednako kao što i prestanak angažovanja nedvosmisle- 
no znači odgovornost. 

U savremenom političkom društvu, koje razvija (čak i onda 
kada ga suzbija) veoma širok prostor za angažovanje, moguć- 
nosti stajanja po strani, uz svu figurativnost ovog izraza, veoma 
su ograničene. Djelovanje i odgovornost ne mogu se izbjeći. 

Ovaj opći fakt, koji određuje sadržaje i mogućnosti ljudskog 
života, uvijek iznova podsjeća na prividnost i lažnost tumačenja 
Prometejevog čina kao herojskog gesta. I mada je taj mit okre- 
nut protiv plašljivih i neodlučnih, on upravo afirmiše njihovu 
sigurnost, istovremeno prijeteći hrabrima strašnom i beznadnom 
sudbinom. U ljudskom životu, međutim, niko ne može »ukrasti 
vatru« za drugoga, a da pri tome ne izmijeni bitno i njegov sta- 
tus neodgovornosti u status odgovornosti. I ne može se ni stati 
nasuprot a da se pri tom samo protivljenje ne afirmiše, pa čak 
i da se ne afirmiše i pravo na ugušivanje i zatomljivanje protiv- 
ljenja. A onda je pitanje snage, a ne prava odlučujuće. 

Jer, čak i ukoliko se čovjek zavarava da je pred njim zaista 
izbor, i da je upravo on Prometej — što je u izvornom mitu 
izričito odreknuto — on će, domisli li dovoljno, stati pred dile- 
mom koju neće moći da prevaziđe herkulovskom odlukom izbora 
puta, već će vazda morati da ostane u području parergi i para- 
Jipomena, zadovoljavajući se da uzgrednost zove suštinom: Mo- 
gu li i na jednu jedinu stvar doista doći? Zar uvijek ne privole, 
ne iznude, ne zavedu? Rečeno zaboli, ili pozove, domami, pa mu 
se ne može odoliti. I da se može postići snaga samostalnosti, 


sreća nedodirnutosti, ponos umnosti koja se podruguje prigovo- 


rima jer su joj pod koljenima — ne ostaje li zauvijek jad neo: 
probanosti, čemer ljušture? 


determinanta društvenog razvoja. Prema tome, procjena društvene pozicije, 
pri a ETA ven u nečije odgovornosti, mora biti objektivna i višedimen- 
zionalna. 

3) Robovi su, zaista, bili unekoliko marginalna klasa, jer nisu niti rato- 
vali, niti su se sistematski bavili naukom, filozofijom, ili umjetnošću — 
osim u rijetkim izuzecima. Kako je, uz to, ono čime su se oni bavili kao 
svojom glavnom djelatnošću — a to je proizvodni društveni rad — bilo još 
i duboko i direktno prezirano, jasno je, da je otsustvo davanja odgovor- 
nosti robovima, bilo direktno uslovljeno pogrešnim mišljenjem da je 1 
njihova funkcija beznačajna za društveni život. Još jednom: primjena 
odgovornost mora biti određena i primjerenom procjenom društveno-aktiv- 
nog položaja. 

Ali ako se odluka ne može pouzdano i nedvosmisleno doni- 
jeti, sasvim je sigurno da se ona ne može izbjeći. Čak i kada se 
stigne dotle da je najveća zrelost u odbijanju prelaženja puta zri- 
jevanja, jer je zrelome ishod tog puta poznat, ne može se izbjeći 
samo putovanje, koliko god ono bilo neprivlačno, niti se može 
kontrolisati u potpunosti, koliko god, opet, bilo uzbudljivo i pri- 
vlačno. X men: . 

Tako se u određenju razloga djelovanja mora uvidjeti da naj- 
općiji razlog, bez obzira na dubinu i sadržaj ličnih preispitiva- 
nja, jeste nužnost izjašnjenja. Pitanje, treba li kraju opravdanje, 
ako je kraj i bez opravdanja, ukazuje na granicu očaja u traga- 
nju, ali ne otkriva nikakav put, niti novu snagu, kojom se može 
gušiti postojanje htijenja za »opravdanjem« ili osjećanjem od- 
govornosti. Izjašnjenje je ontološka realnost ljudskog života. 
Svaki postupak jeste u svojoj suštini »stati uz«, jednako kao i 
»biti protiv«, kao što je i protivljenje uvijek pristajanje uz ono 
suprotno. Pa iako su konkretne ljudske dileme lična prelamanja 
raznovrsnih društvenih, ekonomskih, etičkih, političkih uticaja 
i situacija, izvršena na osnovama ličnog obrazovanja, odgoja i 
cjeline idiosinkratskih osobenosti, njihovo postojanje, kao ne- 
zaobilaznih problema ljudskog života, stoji iznad svakog obrazo- 
vanja i iznad svake lične mogućnosti. 

Ovakvo razlikovanje sadržaja, omogućuje nam da klasifiku- 
jemo određene vrste ljudskih angažmana. Onaj koji nas nepo- 
sredno interesuje jeste intelektualni angažman. Ne ulazeći u slo- 
žena pitanja opravdanosti ovog termina, ili određenja njego- 
vih preciznih granica, pretpostavljamo određenu opštu saglas- 
nost, barem ukoliko se ona odnosi na najširi pojam, koji je uje- 
dno i opće Minken u smislu intelektualnog rada kao profe- 
sije i kao vokacije. Pri tome, intelektualcem, kom pripada odgo- 
vornost, i koji objektivno nosi određenu ličnu i društvenu odgo- 
vomost, ne smatramo samo kabinetskog eksperta, niti opet samo 
društvenim problemima okrenutog aktivistu. I numizmatičko- 
filatelistički zanesenjak, posvećen semantici i lingvistici, ili če- 
mu drugom što za društvena kretanja u globalu, nije bitno, onaj 
koji zanemaruje akciju i djelovanje »tamo napolju«, jeste, ili 
može biti, intelektualac koji nosi odgovornost, bez obzira na nje- 
nu specifičnu, i ponešto usku sadržinu. 

I Su) naučno-kulturni radnik, koji sebe ne može u potpuno- 
sti doživljavati niti ostvariti, ukoliko se aktivno ne interesuje za 
cjelinu šire-društvenih, pa i svjetskih kretanja na svim sline: 
vima, uključujući tu i politiku, nikako se ne može, bez opasno- 
sti da se padne u izolacionizam i netrpeljivost, okvalifikovati 
kao »suhi praktičar«, ili »neintelektualac«. A pogotovu ih pove- 
zuje njihov zajednički i šav razlog, ujedno i njihova osnovna 
Pena i pretpostavka aktivnog postojanja: usmjerenost ka di: 
Jalogu. 
. Dijalog kao temeljna ljudska kategorija može se, kao što je 
implicite već pokazano, pripisati svim ljudima koji žive društve- 
nim životom, pa čak i onima (ukoliko bi takvih bilo) koji zaista, 
a ne samo u duhu, žive kao pojedinci, dakle samostalno. Ovakav 

stav je pretpostavka i velikog filozofa dijaloga, Martina Bubera. 
Prema njemu, »život dijaloga«, ukoliko se dijalog shvati najšire, 
kao neka vrsta razgovora, komunikacije, uzajamnosti, sasvim je 
nesumnjivo, čak i onda kada se svodi na »razgovor« sa priro- 
dom, drvećem, Bogom ili onim što je potpuno anorgansko. Čak 
i uvođenjem specifičnog Buberovog određenja za dijalog još 
uvijek pretpostavlja mogućnost komunikacije sa takvim sadrža. 
jima. Poznata distinkcija na relacije »Ja-Ti« i »Ja-To«, nikako ne 
znači da se ona prva odnosi isključivo na sferu ljudskih odnosa, 
dok bi druga obuhvatala samo one van-ljudske sadržaje. Moguće 
je, naime, da se relacija »Ja-Ti« proteže i na prirodu, drveće, ži- 
votinje, itd., kao što je moguće, i prilično često, da se odnos 
»Ja-To« realizuje upravo sa drugim ljudima. Određujući faktor 
dijaloga nije u prirodi učesnika, već u formi njegovog vođenja 
— dakle u onom Dazwischen — ovo bi bila jedna od temeljnih 
pretpostavki Buberovog shvatanja dijaloga. I valja istaći, veoma 
dak orežni u svojim posljedicama. 


Pravi dijalog, saglasno ovome, mora biti dvostran, aktivan, 
uzajaman, dok je odnos »Ja-To«, mada nalik dijalogu, tipična 
subjekt-objekt relacija, u kojoj jedna strana rodređu e rugu 
sebi, mjereći je prema njenoj upotrebljivosti za sopstvene na- 
mjere. Ukoliko se »život intelektualca« zamijeni za Ruberov ter- 
min »stvarni život« onda će jedna od značajnih njegovih misli 
glasiti: »Sav život intelektualca (pravi, stvarni život) jeste su- 
sret.* Po sebi se razumije da i ovaj susret ima svoje pretpo- 
stavke i određenja, bez kojih o njemu ne može biti ni govora. 
Nije svako susretanje ujedno i susret već samo određen vid 
duhovnog i ličnog otvorenog susretanja može da se smatra za 
susret. Prema Buberovom mišljenju, ljubav je pri tom jedna od 
neophodnih pretpostavki utoliko što, jednako sva i istinski di- 
jalog i izvorni ljudski život, i ljubav sadrži kao svoju osnovnu 
značajku, odgovornost: »Osjećanja borave u čovjeku, ali čovjek 
boravi u ljubavi. (...) Za čovjeka koji voli, ljudi su lišeni, oslo- 
bođeni kvaliteta dobra i zla, mudrosti i ludosti, tako da se izra- 
žavaju u jedinstvenosti, kao Ti. Ljubav nije uživanje divne emo- 
cije, niti ekstaza... već odgovornost Ja za Ti.«* 


A kako su čitava savremena kultura, pa i društveni život, 
prven danas na procjeni, na vrednovanju, na eliminaciji i 
valifikaciji, jasno je da prema Buberovoj dijagnozi u njima ima 


4) O Buberu je neobično mnogo pisano, pa je veoma teško dati potpun 
pregled izdanja njegovih djela, kao i djela posvećenih njemu. Glavna djela 
na koja se ovaj rad oslanja, uglavnom su: 

M. Buber: Betwen Mand and Man; London, 1947 

. M. Buber: Good and Evil; New York, 1953 

M. Buber: I and Thou; Edinburgh, 1937 

. M. Buber: Images of Good and Evil; London, 1952 . 

Two Types of Faith; New York, 1952 (takođe Buberovo djelo) 

M. S. Friedman: Martin Buber — The Life of Dialogue; Chicago, 1955 
) M. Buber: I and Thou — p. 17 

) Isto, p. 14 £. 

veoma malo ljubavi. Ovo, prema Buberu, takođe znači da je, sa 
jednog dalekog strateškog horizonta, bolje izravno mrziti, nego 
li ljude tretirati kao objekte koje treba saznati, ili iskoristiti; 
jer mržnja je još uvijek unutar sfere koja se može preokrenuti 
u ljubav, dok se hladni, kalkulisani, pravedni (»Pravda je slije- 
pa«) pristup otkriva kao umrtvljujući, dehidrirajući »put ka 
sjenima«. Jer one koje ne volimo, i koje ne mrzimo, ne smatramo 
ni stvarnima, pa tako ni sebe ne smatramo odgovornim za njih 
— iako se možemo smatrati veoma zainteresovanim — što je 
svakako nešto sasvim različito. 


Pristupiti drugim ljudima kao samostalnim i zasebnim lič- 
nostima, to je ne samo pretpostavka postojanja dijaloga, onako 
kako ga shvaća Ruber, nego ujedno i pretpostavka svakog dija- 
loga intelektualca sa drugim intelektualcem ili sa njegovom 
užom i širom društvenom okolinom. Budući da je određen na- 
čin njegovog djelovanja, određen je i način na koji opstoji i 
realizuje se njegova odgovornost, određen je, ujedno, i sam nosi- 
lac njegove odgovornosti. On se sastoji u zasad još nedovoljno 
izdifirenciranom i nespecificiranom dijalogu. 


Pri tome dijalog kao područje i medij realizacije odgovorno: 
sti intelektualca ne teži nikakvom proračunu, niti ekvilibristici. 
Ne smjenjuju se — ili ne treba da se smjenjuju — periodi dija- 
loga sa otsustvom dijaloga, niti treba da se uravnoteži dijalog s 
makroa tu sreća nije nikako u zlatnoj sredini, već napro- 
tiv teži krajnosti, poremećaju, prevlasti, i nikada se ne nalazi 
u ravnoteži. Kao što pravi dijalog zahtijeva sve okolnosti — bez 
čijeg poštovanja ne može onda biti ni dijaloga, — tako i inte- 
lektualac konstantno teži, u nesumnjivoj prevlasti motiva, ka 
vođenju dijaloga sa što širim, raznovrsnijim, i novim krugom 
ljudi. Pa ako je njegova suština upravo u tome da se on ne plaši 
vođenja dijaloga i traganja za dijalogom, nego upravo otsustva 
dijaloga i njegovog izbjegavanja, onda se u potpunosti može pri- 
hvatiti poznati tok misli, koje možda i sličnim povodom, mada 
znatno univerzalnije, razvija u »Etici« Spinoza. Suštinska orijen- 
tacija intelektualca biće tada upravo da istraje u duhovnoj slo- 
bodi i otvorenosti spram dijaloga, jer sve, pa tako i on, teži da, 
ukoliko već jest, u tome svom bitku i ostane: »Unaquaeque res, 
quatenus in se est, in suo esse perseverare conatur.« I upravo 
ovo nastojanje ne odnosi se sa takvom snagom i tako bitno na 
nešto drugo, već direktno na to suštinsko određenje: »Conatus 
quo unaquaeque res in suo esse perseverare conatur, nihil ut pra- 
eterk ipsius rei actualem essentiam.« Dakako, ni u pogledu vre- 
mena, ne može ni jedno biće postaviti neke granice, već se nje 
gova težnja za održanjem sopstvene suštine, prevazilazeći pri- 
vremene napore vezane za konkretne i kratkotrajne situacije, 
vezuje isključivo za beskonačnost: »(...) nullum tempus fini- 
tum, sed infinitum involvi.« Tako ovaj Spinozin stav, primjeren 
određenjima koja smo mi naveli, jasno odbacuje svako taktizi- 
ranje u suštinskim sadržajima aktivnosti i života intelektualca 
ukoliko su oni prožeti odgovornošću. | 

Izvorni dijalog, kao najdublji ljudski odnos i kao obaveza 
intelektualca, valja se brižljivo kultivisati, iako svoje korijene 
ima još u najranijem djetinjstvu. Naime, kao što se sposobnost 
dijaloga zapravo objektivno daje već u postojanju djeteta, ma- 
da je, dakle, i to unekoliko poklon, prometejevska vatra, on se 
ipak, ostavljen sebi, okreće svojoj suprotnosti, glaseći se spon- 
tano. Tako Buber veli da: »Mada je u početku relacija (kao 
pretpostavka dijaloga — F. M.) urođeno Ti, koje dijete shvaća 
preko svega onog što susreće (...) i mada je to aprioran od- 
nos... koji postoji između njega i svijeta, on preko susreta sa 
Ti ipak postepeno postaje Ja. Konačno, on gubi odnos sa Ti i 
opaža ga kao izdvojen objekt, kao Ti jednog Ja koje se svelo na 
dimenzije prirodnog objekta.«? 

Njegovanje ove izvorne sposobnosti dovodi do toga da se poje- 
dinac postepeno pretvara u ličnost, ostvarujući tako osnovu za 
vođenje izvornog dijaloga: »Mi smo rođeni pojedinci; ali mi nismo 
rođene ličnosti. (...) Tek ličnosti mogu da uđu u odnosu. Pret- 
postavka odnosa jeste uzajamnost; pretpostavka uzajamnosti 
jeste očuvanje posebnosti. Zato odnos nije ni empatija, ni jedin- 
sivenost, niti identitet. on nije čak ni odnos tipa u kom se ka 
drugom učesniku dijaloga postavlja kao prema »drugom ja« — 
jer se tako samo odnosi prema sebi u projektovanom vidu. Odnos 
jeste tek onda kada se ostane na Ti kao na zasebnoj ličnosti.« 

Prema tome, intelektualac treba da jedan dio odgovornosti 
posveti i pojavi unifikacije, obezličavanja ličnog života, koja kao 
ugrožavanje razvijanja pravog odnosa dijaloga, pokazuje jasne 
tendencije u društvima savremenog tipa. I pri tome, ovakva poja: 
va ne znači mnogo ukoliko samo osporava neke apstraktne prin- 
cipe dijaloga; njen je smisao u tome što proizvodi direktno supro- 
tan tip odnosa koji osiromašuju ljudski život, pa ga čak, ukoliko 
se ovo »ljudski« shvati u punom značenju, i dovode u pitanje. 
Tipičan primjer pretstavlja i samovoljni čovjek (»self-willed 
man«): »On ne poznaje veze, nego samo spoljni svijet, i sopstvenu 
želju da taj svijet iskoristi. On nema sudbine, pošto je definiran 
stvarima i instinktima koje on ispunjava arbitrarnom samovo- 
ljom. On je nesposoban za žrtvu, neprekidno intervenišući da se 
»stvari odvijaju i dalje«. (...) Njegov život nikada ne dostiže do 
značenja i smisla, jer je sačinjen od sredstava koja su u sebi liše- 
na smisla i značenja.«'* Naprotiv, slobodan čovjek, pa tako i onaj 
koji je sposoban za dijalog — što pretstavlja, ako ne određenje, 
a ono cilj intelektualca — odlikuje se upravo time da »nema na- 
mjere ovdje, a sredstava tamo«." 


7) Isto, pp. 26—28 Ea 

8) Utoliko onda, momenat odgoja, primjera, ideologije, stupa u 
prvi plan — mada uvijek i subjektivno transformiran. 

9) M. S. Friedman: Navedeno djelo, p. 61 

10) I and Thou; p. 59 e : : _. 

11) Ovo određenje valja shvatiti u njegovoj etičko-psihološkoj sadržini, 
a ne u smislu neke ontološke identičnosti sredstava i ciljeva, što bi inače 
bilo tautološki neadekvatno. 

Ovo razlikovanje dva tipa čovjeka kod Bubera nema smisao 
neke elitističke distinkcije, već pristup analizi objektivnih neis- 
tovjetnosti koje se susreću, u ovom kontekstu, kod realnih ljudi. 
Idejno, inspiracija je vjerovatno potekla i od Buberovih snažnih 
usvajanja nekih ideja i stavova Dostojevskog, Ničea i Kirkegora. 
Čak je i poznato preokupiranje Dostojevskog problemom zla, u 
veoma sličnim terminima, i unekoliko sličnom sadržaju — koji 
Buber samostalno definiše tek u zrelom dobu — dugo prisutno i 
kod Martina Bubera. 

Angažman intelektualca, nasuprot onim koji to nisu, može 
se u svom značenju otkriti upravo u njegovoj funkciji borca pro: 
tiv zla, koja često završava porazom i koju implicite, pa i ekspli- 
cite pretpostavljaju i Dostojevski (pogotovo preko Stavrogina u 
djelu »Zli dusi«, iako ništa manje i u »Braći Karamazovi«, ili 
»Zločin i kazna«), i Niče, i Kirkegor. Tako Niče, govoreći o pri- 
mitivnom čovjeku i njegovom strahu od zla, postavlja pitanje: 
»Što je zlo? Trostruko: slučaj, neizvjesno, iznenadno. Kako se 
primitivni čovjek bori protiv zla? On to postavlja kao um, kao 
moć, kao samu ličnost. (...) Drugo sredstvo se svodi na tvrđenje 
da je zloća i štetnost samo prividnost, posljedica slučaja, neiz- 
vjesnog, iznenadnog... Treće sredstvo: zlo se interepretira kao 
zasluženo, zlo se opravdava kao kazna.« I onda zaključuje da se 
primitivni čovjek zlu potčinjava, jer, »uvjerenje da u zlu postoji 
dobar smisao, znači da se odustane da se protiv zla bori.«'* 

Kirkegor stvari još više zaoštrava, razlikujući još jedan stepen 
ljudskog propadanja, kao demonsko stanje u kom se zlu više ne 
protivi, već se ono prihvata, dok se prema dobru odnosi sa stra- 
hom: »Individuum je u zlu i strepi od dobra. Robovanje grehu 
je neslobodan odnos prema zlu, a demonsko je neslobodan odnos 
prema dobru.«' 


Bez obzira što je u ovim slučajevima zlo isuviše apstraktno 
određeno, kao hipostaziran i osamostaljen princip koji aktivno 
djeluje, i »u koji« se upada kao u nešto što stoji već završeno i 
definirano, čekajući žrtve, jasno je da se i prema najdinamičnijem 
shvatanju zla, prema zlu u svim njegovim društveno primljenim 
određenjima, mora odnositi intelektualac, tj. onaj koji ga razu- 
mije i obuhvata u negativnom njegovom djelovanju, sa više odgo- 
vornosti od onog koji može proslijediti i registruje samo njegove 
fenomene. 

I mada se ljudski život, da bi bio potpun, mora odvijati tros- 
truko — u »životu sa prirodom«; »životu sa ljudima«; »Životu sa 
inteligibilnim suštinama«, ipak je pravi dijalog, bar ukoliko je 
neposredno vezan sa odgovornošću, moguć tek u »životu sa lju- 
dima«. Ali njegovi razlozi nisu zasnovani na pretpostavci ljudske 
superiornosti i prioriteta pred svijetom prirode, već na jedno- 
stavnoj činjenici da je dijalog, kao dvostrukost i uzajamnost, 


12) Umwertung aller Werte, Band 2; s. 683, Miinchen, 1969 
13) S. Kjerkegor: Pojam strepnje; Beograd, 1970, str. 118 

ujedno najbolji u istorodnosti sugovornika.“ Zbog toga se samo 
u: »Životu sa ljudima ostvaruje kadikad jedinstvo koje dovodi do 
stvarnosti što se ne može izgubiti, kada ljudi znaju i znani su, 
kada ljube i ljubljeni su.«! 

Da bi se ovo, makar i kadikad ostvarivano jedinstvo, moglo 
uopšte realizovati, u dijalogu treba poštovati neka osnovna odre- 
đenja. Naime, dijalog nije samo »govor u dvoje«, ili govor koji 
vode dvoje. Riječi treba da budu postavljene kao nezavisni objek- 
ti koji su na raspolaganju, u onom smislu u kom se one izjedna- 
čuju sa oruđem. Jer, mada životinje upotrebljavaju oruđa, (reci- 
mo, morska vidra upotrebljava kamenje, a majmun povremeno 
koristi štap) one ova oruđa ne zadržavaju, ne predviđaju trans- 
-situacijsku suštinu jednog predmeta, ne tretiraju ga kao zaseb- 
nost koja može da posluži u bilo kojoj prilici, ne uviđaju, dakle, 
samostalnost oruđa, već ga obuhvataju samo kao element situa- 
cije. Tako se ispušta i mogućnost da se potvrdi sopstveno ja u 
onom drugom, ukida se osnova mogućeg dijaloga. koji slijedi tek 
ukoliko partneri riječima pristupaju kao vezivnom tkivu, kao me- 
dium u kom se oba susreću i nalaze. Jer čovjek postaje tek u 
potvrdi da je prisutan i u drugom, ne samo u sebi. Utoliko je jav- 
ni sadržaj idejnog, i uopće kulturnog života, smetnja dijalogu, 
bar utoliko potiče samo iz jednog izvora, sa prejudiciranim one- 
mogućenjem odgovora. 

Prema Buberovom mišljenju, kada se dvije individue »događa. 
ju« jedna drugoj, postoji ključni prostor koji ih povezuje, ukoliko 
su oni u dijalogu, ali koji ih ujedno i prevazilazi svojim znače- 
njem. To je ono što se može uslovno prevesti kao »sfera uzajam- 
nosti« ili »izmeđnosti« (das Zwischenmenschliche), i u čemu je 
neophodno učešće oba partnera, bez obzira da li je recipropitet 
potpun ili nije. To je, ujedno, »dijaloška sfera« koja svoje znače- 
nje postiže tek u razmjeni, a ne u pojedincima, pa čak ni u oba- 
dvojici odjednom." 

Bitna karakteristika pravog dijaloga jeste još i izgovaranje 
upravo onih sadržaja koji se zaista i misle, što znači nužnost uki- 
danja razlike između mišljenog i izraženog — razumije se u smi- 
slu ukinuća prijevare, podvale, laganja, lukavstva — jer se onda 
ljudi naprosto ne susreću. Ovo važi i za izbjegavanje skraćenog, 
nevoljnog ili iskrivljenog priloga razgovoru, jer se tako ukida legi- 
timitet rečenog. Napuštanjem okvira dijaloga, određenih legimite- 
tom kazanog i mišljenog, nanosi se nepopravljiva deformacija 


14) Buber kritikuje poznati Sartrov stav prema kom »čovjek treba da 
se potvrdi kao biće preko kojega postoji svijet«, ubjedljivo, time što moka- 
zuje da, bez obzira što jedan dio svijeta postoji preko rada hiljada genera- 
cija čovječanstva, ipak se u tom proizvođenju čovjek susreće sa već posto- 
jećim bitkom, sa osnovom koja nam je nepoznata, iako iskustveno nesum- 
njiva, i koja je, a to je najvažnije, vremenski i ontološki prioritetna ljud- 
skom radu. Čak se i sama mogućnost rada zasniva na torne. 

15) I and Thou, p. 101 2, . 

16) Upravo iz ispitivanja suštinskih karakteristika ove sfere, dolazi 
Buber do poznate distinkcije dva tipa ljudi: Wesenmensch i Bildmensch. 

onom što se ima reći, a to vodi neizbježnoj destrukciji dijaloga. 
Da se poslužimo Buberovim argumentima, pravi dijalog jeste, pa 
je dakle ujedno i ontološka sfera koja se konstituiše tek preko au- 
tentičnog bića, koje opet svaki falsifikat porazno narušava. 

S druge strane, poštovanje ovih pretpostavki omogućava da 
se dijalog vodi i onda kada se prevazilaze etimološki korijeni ter- 
mina, naime onda kada se vodi razgovor mnogih. Pravi dijalog u 
takvim slučajevima postoji pod pretpostavkom da ni jedan od 
prisutnih, nije unaprijed siguran ili riješen da ništa neće htjeti 
ili smjeti da kaže. Svaki član mora imati u vidu ostale učesnike 
u njihovoj prisutnosti i posebnosti, brižljivo izbjegavajući »glu- 
mački pogled bezlične obuhvatnosti prisutnih u jednom«, obra- 
ćajući se svima sa namjerom da se ustanovi živ uzajamni odnos. 
Na taj način postiže se i »viđenje drugih« kao ličnosti, a ne »kao 
brojeva maskiranih u ljude«, što znači da se obezbjeđuje nužni 
dijaloški tretman." Ukoliko se uslovno shvati smisao apsolutnog 
— što je, nema sumnje, contradictio in adjecto, ali što se može 
opravdati kontekstom — onda se možemo složiti sa Buberom koji 
upravo dijalog smatra načinom dodirivanja apsolutnog: »Čovjek 
dohvata apsolutnost preko dijaloga, jer sve ono čemu se obraća, 
pokazuje se unekoliko necjelovito, nepotpuno. Tako čovjek dodi- 
ruje apsolutno, jer preko znanja o ograničenosti, sa ograničenim, 
on iskušuje neograničenost.'" 

Ozbiljno osporavanje univerzalnosti dijaloga, čak i ukoliko se 
dijalog shvati u najširem smislu a ne u izdiferenciranom Bubero- 
vom značenju, predstavljaju filozofska strujanja definisana i gru- 
pisana oko onog što se naziva »filozofija apsurda«. Pa ukoliko se 
odsustvo dijaloga nudi kao moguća, a možda čak i kao intelektu- 
alno zrelija, a pri svemu tome realna prilika, zašto bi se pravi in- 
tentičnog bića, koje opet svaki falsifikat porazno narušava. 
stav, i još da sa nekim o tome raspravlja, na bilo koji način? 
Jer ako već: »Vjerovanje u smisao života pretpostavlja uvijek 
ljestvicu vrijednosti, izbor, (ako) pretpostavlja da se nešto cijeni 
više od nečeg drugog. . .« kako nas uvjerava Kami u »Mitu o Si- 
zifu«, i ako nas još: »Vjerovanje u apsurd, prema našim odred- 
bama, uči nečemu sasvim suprotnom od toga.« (Isto) — onda 
smo mi pred izborom čiji je ishod stvar naše slobodne odluke. 

Međutim, stvari ne stoje tako: ljestvica vrijednosti i moguć- 
nost izbora nisu rezultat »vjerovanja u smisao života« kada se 
tvrdi da jesu, onda je zaista veoma logično zaključiti da prestanak 
vjerovanja automatski dovod ii do prestanka ljestvice vrijednosti 
i do prestanka nužnosti ili mogućnosti izbora. Ali ove stvari se 
ne duguju vjerovanju u smisao života, nego faktu objektivnosti 
života, što je nešto sasvim drugo. Vjerovali mi ili ne u smisao 
života, dotle dok vjerujemo ili ne vjerujemo, mi život živimo. Pa 
se i vrednovanje i izbor nužno nameću svim ljudima koji donose 


17) Razumije se, mije riječ o tome da postoji neka vodeća strana, koja 
treba sa svoje pozicije da bude dobrohotna, već o tome da naprosto ne 
treba da ima pogiciono vodeće strane u dijalogu. 

neku odluku. Bez obzira da li ćemo pretpostaviti uređen i ka 
uspjehu orijentisan život ili neuređen i ravnodušan život, hoćemo 
li se izjasniti za vođen ili za nevođen život, moramo uvidjeti da 
je i taj ne-vođeni život zapravo način voeđnja života, koji je ne 
samo prihvatanje takvog, nego još i negacija onog drukčijeg, 
vođenog života. Život je uvijek, dok uopšte jeste, htijenje. Htijenje 
je opredjeljenje. Ima mogućnosti da se izabere bilo šta, da se opre- 
dijeli za sve. Za uspjeh i neuspjeh, za ljubav i mržnju, za izlazak 
iz tih polariteta, ahe za ravnodušnost. Za prihvatanje. Ponekad 
čak i za odbijanje, mada je provjera slobode prije u moći odbija- 
nja, nego li prihvatanja, usvajanja. Ali život ne daje mogućnost 
pravog biranja, koje se u slučaju »filozofije apsurda« pretpostav- 
Pp Jer pravo biranje nije u moći da se izabere ovo ili ono, već 

a se izabere i ne izabere. A to je nemoguća mogućnost koja je po- 
ništena faktom življenja. Tako se pokazuje da je struktura ljud- 
skog svijeta, ukoliko se odnosi na onu aktivnu dimenziju koja je 
svjesno vođena, ontološki i bitno dijaloška. Time se afirmiše i mo- 
gućnost usavršavanja dijaloga, jer je podložno svjesnoj izmjeni 
ono što je u biti zasnovano na svijesti. Kao put ka utvrđivanju 
uzajamne saglasnosti ili nesaglasnosti, dijalog će se uvijek odno- 
siti na konkretno određenje sudbinski bitne polarizacije ljudskih 
postupaka i odluka. Pri svemu tome, intelektualac koji je izabrao 
pravi dijalog (nekakav dijalog ili odluku mora odabrati) treba 
da se domogne »znanja koje shvata pravo jedinstvenosti dato nje: 
mu jedinstvenošću njegovog postojanja. ..«'? 


Ali, neće li se time izložiti da često bude sam? Jer od, shvatanja 
jedinstvenosti do osamljenosti, ukoliko se prati »sopstvena mis- 
terija« ili savjest, nije nikada daleko. Međutim, iako je ovo po- 
sljedica sa kojom računa i Buber, on ipak ne misli da će »čovjek 
dijaloga« morati da bude Kirkegorov čovjek koji tek u izdvoje- 
nosti otkriva istinu. To može biti čovjek koji živi sa drugima, 
ali nikada toliko da bi se odrekao lične odgovornosti. 


Ali, opet, to katkada može da bude opasno, dadovede do ne- 
prijatnosti, da zaboli. Šta ako treba osjetiti nevolju i bol? Mada 
ponešto demagoški, odgovor je ipak u ovoj dimenziji nepobitan i 
olakšavajući: »Šta bi te više uplašilo: da osetiš bol koji bi ti odu- 
zeo svest, zbog toga što ti je utroba proparana usijanim gvožđem, 
ili da je vidiš tako proparanu a da ne osetiš nikakvu bol? Bol 
nam govori da postojimo, bol nam govori da postoje oni koje 
volimo. . .a2 


Tek tada kada shvati da je nužno okrenut dijalogu, i da je di- 
jalog njegova izabrana sudbina*', i još kada shvati da je dijalog 


18) Between Man and Man; g. 167 

19) Isto, p. 54 

20) Migel de Unamuno: Tragično osećanje života; Beograd, 1967 

21) U onom značenju »sudbine« koje Buber određuje kao mogućnost 
i privilegiju slobodnih ljudi. Jer, neslobodni, samovoljni, za dijalog ne- 
spremni ljudi, zapravo nemaju sudbinu. 

jedini legitiman nosilac intelektualne odgovornosti, a ne bude 
zaustavljen opasnostima, već stane čitavim svojim životom iza 
tog saznanja, intelektualac će postati autentičan čovjek. . 

»Velikim nazivam onaj karakter koji svojim akcijama i sta- 
vovima zadovoljava zahtjeve situacije dubokom spremmošću da 
odgovori čitavim svojim životom, i to na taj način da ukupnost 
njegovih djelovanja i stavova istovremeno izražava jedinstvo nje- 
govog bića u spremnosti da prihvati odgovornost.« 


22) Between Man and Man, p. 114. U ovaj kontekst sasvim se uklapa 
i misao koju je Ibzen izrekao u jednom od poslednjih intervjua. »Čovjek 
nikada pravo ne živi u onome društvu kojem pripada bez ikakve saodgo- 
Vornosti i saučesništva.« 

VAŽNA OBAVIJEST 


Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će godišnja pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi- 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 


MOLIMO VAS DA ŠTO PRIJE UPLATITE VA- 
ŠU PRETPLATU ZA 1975. GODINU! 

Prava tema Leibnizove filozofije jezika nije jezik nego korela- 
cija jezika i svijesti. Valja još napomenuti da ta korelacija nije us- 
postavljena kao odnos dviju samostalnih cjelina ili kao odnos 
dvaju nesamostalnih a uzajamno povezanih dijelova neke obu- 
hvatnije cjeline, već kao odnos dijela i cjeline. Za Leibniza je 
jezik, prema tome, osobit dio cjelokupnoga sadržaja svijesti, 
preciznije rečeno, pa na kraju i na mogućnost teoretske diobe u 
njegovoj kompleksnoj strukturi. Već u ranijim Leibnizovim spi- 
sima, premda ne još tematski, dolazi do izražaja ta metafizička 
prednost svijesti u odnosu na jezik, manifestirajući se ponaj- 
prije u jasnoj tendenciji da se teoretski izlučeni elementi jezič- 
ne strukture odrede na osnovi njihove funkcionalnosti koja im 
se nužno pripisuje, i to ne kao svojstvo, nego kao isključiv mo- 
dus egzistiranja. Dovoljno je, na primjer, sjetiti se Dijaloga o ve- 
zi između riječi i stvari iz 1677., gdje se prikladnom argumenta- 
cijom ukazuje na nemogućnost bilo kakve spoznaje koja bi se 
odvijala »bez pomoći riječi ili kakvih drugih znakova«. Iako 
se na prvi pogled čini da taj stav ne sadrži u sebi punu metafi- 
zičku određenost, ipak je važno uočiti kako Leibniz bez oklijeva- 
nja pripisuje riječima, zapravo njihovoj osamostaljenoj logičko- 
-semantičkoj funkciji, status pukog pomagala višim aktivnosti: 
ma svijesti. Ali, dok nam se u spomenutom dijalogu otkriva sa- 
mo općenito zahvaćena veza između jezika i spoznajnih proce- 
sa, a donekle — osobito s obzirom na naglašenu metafizičku 
prednost svijesti — i priroda te veze, jedan će važan Leibnizov 
spis iz slijedećega desetljeća nedvosmisleno naznačiti upravo 


1) G. W. Leibniz, Die philosophiscen Schriften in 7 Binden, hersg. v. 
C. I. Gerhardt, Bd. 7. Hildescheim 1965, str. 192. : 

onaj specifičan moment svijesti preko kojega jezična problema- 
tika uopće dospijeva među temeljna pitanja filozofije. Pritom 
mislimo na kratku raspravu pod naslovom Meditacije o spozna- 
ji, istini i idejama. U njoj Leibniz, po kriteriju spoznajno teoret- 
ski vrednovane jasnoće, razlikuje nekoliko temeljnih oblika 
percepcije. Jedan od najviših stupnjeva perceptivne moći, koji 
međutim nije najviši, služi u spoznajnom procesu na taj način 
da i simbolički reproducira svoj predmetni korelat. Upravo taj 
moment spoznavajuće svijesti korespondira na stanovit način 
i u precizno određenoj mjeri s nekim faktičkim ili tek mogućim 
aag ho jezika. Kad, naime, ne bi bilo distinktne i ujedno 
simboličke percepcije, odnosno potrebe za znakovnom reproduk- 
cijom sadržaja spoznaje, jezik ne bi morao postati tema filozo- 
fije, jer bi mu tada u svim točkama bilo moguće suprotstaviti 
ideal intuitivne, simboličkoga posredovanja lišene spoznaje. Is- 
tina, i sama distinktno-simbolička percepcija sa svojim »karakte- 
ristikama« nadmašuje logički izmjerenu spoznajnu vrijednost 
jezika, ali između ta dva područja postoje izraziti paralelizmi, 
dok se, s druge strane, ideja jezika i ideja intuitivne spoznaje 
potpuno isključuju. Logički zakoni znakovnoga posredovanja u 
sklopu distinktno-simboličke percepcije imaju, ako dospiju u ko- 
relaciju s elementima jezične strukture, punu metafizičku pred- 
nost, oni zapravo predstavljaju onaj metafizički motiv koji da- 
je smisao i opseg svoj Leibnizovoj filozofiji jezika, u njima je 
jezik, kao nesamostalan moment svijesti, konačno fundiran. Po- 
trebno je odmah uočiti da će razumljiv napon kojim je obilje- 
žena ta korelacija postati izvor svih onih zanimljivih Leibnizo- 
vih pokušaja u vezi s »univerzalnom karakteristikom«, »Adamo- 
vim jezikom«, ukratko, izvor i poticaj njegove logičko-lingvistič- 
ke utopije. 


Veza između jezika i svijesti uspostavljena je u Leibniza ne- 
obično strogo i stoga ona ne sadrži nijednu komponentu koja ne 
bi bila metafizički motivirana. Ta veza nije, dakle, naprosto po- 
stulirana kao nešto prirodno i samorazumljivo, otprilike onako 
kako se ona općenito postulira u kontekstu novije filozofije, pri- 
je svega pozitivističke. Strogo uzevši, pozitivizam je sam najmanje 
u stanju ispuniti imperativ toga vlastitog postulata, jer u analizu 
jezika umeće različite empirijske zamjene za pravi pojam svije- 
sti. Kod Leibniza, naprotiv, postoji široko korištena teoretska 
mogućnost da se veći dio ukupnog sadržaja svijesti istraži u od- 
vojenosti od jezika i od njegove simboličke funkcije. Prvi i naj- 
znatniji konstituent duhovnoga područja koji se Leibnizu javlja 
potpuno neovisno o jeziku jest percepcija. Istina, pojam percep- 
cije, kako je već i upozoreno, u jednoj svojoj modifikaciji stupa 
u korelaciju s nečim jezičnim, ali ono što pritom postaje realni 
moment tako modificirane percepcije nije jezik sam nego ap- 
straktna simbolička funkcija. Osim toga odnos fundiranja u toj 
korelaciji ide od percepcije prema jeziku, a nipošto obratno. Bit- 
na sloboda percepcije od elemenata jezične strukture, promisli 
li se dobro, sasvim jasno upućuje na to da Leibniz sa svojom fi- 

lozofijom jezika može započeti tek pošto je čitav filozofijski su- 
stav, u ontološkom i spoznajnoteoretskom temelju već dovršen. 
Budući da pojam percepcije i u sferi duše, duha i svijesti, dakle 
na području koje bismo uvjetno mogli zvati antropološkim, ta- 
kođer fungira kao metafizička osnova, filozofija jezika može svo- 
je teoretsko ishodište tražiti u već uspostavljenoj cjelini susta- 
va. U toj cjelovitosti najprije je suodređena ontološka struktu- 
ra svih mogućih predmetnih korelata jezičnoga značenja, suod- 
ređena je i logička forma razumske upotrebe svih simbola, pa 
stoga i verbalnih, a u bitnim je crtama riješeno pitanje o obli- 
ku, smjeru i cilju razumskih procesa koje se jezik kao vanjski 
moment vezuje. 

Nameće se sada posebno pitanje o tome predstavlja li Leibni- 
zova filozofija jezika, tako kako je tematski i metodološki od- 
ređena u kontekstu sustava, svojevrsno ograničenje svoga pred- 
meta. Ako bismo se u potrazi za odgovorom na to pitanje orijen- 
tirali sa stanovišta suvremene jezičnofilozofijske svijesti, mora- 
li bismo Leibnizovu načinu mišljenja odreći sposobnost da obu- 
hvati total problema. Spoznajna funkcija jezika, prati li se nje- 
zina sudbina u povijesti filozofije, gubi svoju tematsku težinu 
već u sklopu prvih reakcija na racionalizam, dakle u Hamanna i 
Herdera, a u devetnaestom stoljeću, osobito prema njegovu kra- 
ju, imperativ logički regulirane i objektivistički usmjerene spo- 
znaje dodirivat će se s općom jezičnom problematikom samo još 
na jednom suženom i vrlo specifičnom području. Kada Brenta- 
nov učenik A. Marty, u oštroj polemici sa stavovima Husserlovih 
Logičkih istraživanja, tvrdi da je zadaća logičara ispitati »kako 
bi jezik morao biti oblikovan da bi na što savršeniji način mo- 
gao služiti spoznaji i znanosti«,' onda on pretpostavlja postoja- 
nje širokoga polja izvanspoznajne upotrebe jezika, pa takvom 
obliku jezične prakse daje izričitu prednost. Bez obzira na to što 
pretjerano širenje jezičnofilozofijske problematike obično do- 
vodi do teoretski dvojbenoga antropologiziranja jezične struktu- 
re — kao u Wundta, u kojega je jezik postao zrcalo svih zami- 
slivih klasa »duhovnih zbivanja«, ili u novokantovaca, napose u 
Cassirera, gdje je jezik stavljen u općenitu analogiju s funkcija- 
ma transcendentalnoga subjekta — ipak je evidentno da logika, 
i to u svome potpuno formaliziranom obliku, nije isključiv re- 
gulativ jezične prakse. Leibnizu, na primjer, već u odnosu na 
G. B. Vica, izmiče relativna samostalnost estetske funkcije je- 
zika, koje je svjestan čak i Hegel kada, iako tek uzgred i bez 
veće određenosti, jezik pjesništva shvaća kao »eine andere Spra- 
che«" Osamostaljenje estetske funkcije samo je dobar primjer 
za objašnjenje općega smjera kretanja refleksije o jeziku posli- 
je Leibniza. Sa stanovišta da je ograničen, a to mu je već, izriči- 
to ili ne, i prigovoreno. Koliko pak ti prigovori pogađaju, nije 


2) A. Marty, Untersuchungen zur allgemeinen G . 
Philosophie, Halle 1908, str. 55. š Prom ni 
3) G. W. F, Hegel, Aesthetik III, Frankfurt 1955, 371. 

lako ocijeniti. Da jezik ne može biti potpuno podređen zako- 
nima spoznaje, moguće je uvidjeti samo ako se pojam spozna- 
je uzme u onom smislu u kojem je formuliran u Kanta i nakon 
njega. Pojam spoznaje u Leibniza- metafizički fundiran u pojmu 
percepcije, ima, međutim, tako općenito značenje da nije nima- 
lo nelogično što mu je, uz čitav niz ontoloških i spoznajnoteoret- 
skih tema, podređen i jezik. Fundiran u spoznajnoj procesual- 
nosti razuma, bitak jezika mora doživjeti značajne restrikcije, 
ali tu se ipak ne radi o ograničenjima u negativnom smislu rije- 
či. Koncentrirajuće djelovanje korelacije na mnogostrukost je- 
zične strukture nužno je, jer Leibniz ne postavlja pitanje o »pri- 
rodnoj« vezi bilo kakvoga mišljenja i sustava verbalnoga ozna- 
čivanja: on, naprotiv, istražuje uvjete mogućnosti da u shvaća- 
nju o simboličkoj percepciji uspostavi sintezu dvaju paralelnih, 
ali načelno odvojenih područja, odvojenih utoliko što jezik nije 
slobodan od primjesa osjetilnosti, a svijest jest. Njega, dakle, 
ne zanima u mnogo čemu zanemariv total jezika, već one crte 
u jezičnoj strukturi na koje je moguće proširiti apriorne zako- 
ne svijesti. Upravo je na taj problem usmjerena sva istinska fi- 
lozofija jezika i ona će ga uporno rješavati, i to uvijek u upravo 
napadnoj ovisnosti o teoretskim modifikacijama apriornoga po- 
dručja. Humboldtova maksima o tome da je u jeziku sve uvijek 
već »ljudsko« i Cassireovo odbijanje da u jeziku uoči nešto što 
ne bi bilo sinteza, jedinstvenost i duh, u neposrednu su dodiru 
s Leibnizovim nastojanjem da se u jeziku fiksira područje kore- 
Jativno u odnosu na prirodu razuma. Samo dok se u Humboldta 
i Cassirera apriorne zakonitosti šire preko čitava antropološko- 
ga područja, u Leibniza su one ograničene na područje mišlje- 
nja, bez obzira radi li se o božanskom ili o ljudskom mišljenju. 
Po svojoj pojačanoj logičkoj strogosti, Leibnizovu modelu odno- 
sa jezika i svijesti još je srodniji Husserlov* način uspostavlja- 
nja korelacije između apriornoga sadržaja »intencionalnih doži- 
vljaja« i »izraza«. U Husserla, naime, utoliko što se u procesu 
označivanja »Gemiitssetzungen« nužno svode na njima imanen- 
tan »doksički pozicionalitet«, ponovno dolazi do izražaja koncen- 
trirajuće djelovanje korelacije. Očigledno je, dakle, da razvoj 
transcendentalne filozofije potvrđuje smisao Leibnizova pitanja 
o odnosu apriornih sadržaja svijesti prema jeziku, a još više smi- 
sao njegova uvjerenja o nužnosti takvoga odnosa. Zato je sasvim 
razumljiva Husserlova tvrdnja iz Logičkih istraživanja, kojom se 
jasno ističe neprolazna vrijednost jezičnofilozofijskih doktrina 
sedamnaestoga i osamnaestoga stoljeća: »Und so trete ich hier 
fir ein gut Stiick Recht der alten Lehre von einer 'grammaire 
gćnćrale et raisonnće', von einer 'philosophischen' Grammatik 
ein; nimlich fir das in ihr, was, obschon in der Wise einer dunk- 
len, unausgereiften Intention, auf das im echten Sinne 'Rationale 
und insbesondere 'Logische' der Sprache, auf das Apriori der 
Bedeutungsform abzielte.«* Iz opisa općega položaja jezične pro- 


4) Isp. Husserl, Ideen zu einer reinen Phiinomenologie I, 8 121, 125. 

blematike u kontekstu Leibnizova idealizma proizlazi da se i u 
njega radi upravo o onome što Husserl zove »das Apriori der 
Bedeutungsform« i da se iz radikalnoga postavljanja toga pitanja 
razvija ideja »univerzalne karakteristike«, ideja jedne, kako smo 
rekli, logičko-lingvističke utopije, koja daleko nadmašuje slič- 
ne pokušaje Arnaulda, Delegarna ili Wilkinsa. 

Fundirajući jezik kao vanjski moment jedne perceptivne mo- 
difikacije u svijesti, koje zakonitosti vrijede a priori, Leibniz je 
pružio opći teoretski model korelacije apriornog područja i 
određenih elemenata jezične strukture. Unaprijed je jasno da 
takvo stanovište zahtijeva metafizički motivirano lučenje u mno- 
gostrukosti jezičnoga bića, pa u tom smislu transcendentalna fi- 
lozofija nema Leibnizu što prigovoriti. Prigovori se mogu staviti 
s druge strane, sa strane empiričkoga proučavanja sveukupnosti 
»jezičnih činjenica«. Može se učiniti kako empirizam nije u sta- 
nju dosegnuti visinu Leibnizova izlaganja i kako bi svaki pokušaj 
korigiranja toga izlaganja s empirističkoga stanovišta morao 
predstavljati primjer nerazumijevanja istinske filozofijske in- 
tencije. To je, zacijelo, točno, ali empirizam je tu, on nepresta- 
no utječe na stanje i razvoj suvremene misli o jeziku, on posta- 
vlja kriterije. Samo zato zaslužuje njegov način, pa čak i ono na- 
ma fajudaljenije u njegovu načinu, vrlo ozbiljnu pažnju. Pored 
svih motiva koji mogu razlikovati jasnu idealističku liniju Leib- 
nizove jezičnofilozofijske misli od empirizma, u ovom je momen- 
tu najvažnije uočiti da empirizam nikada ne nastoji fundirati 
jezične činjenice u nečemu izvan njih samih. Na taj način otpa- 
da potreba ograničenja na momente jezičkoga bitka, pred nama 
je fenomen jezika u otvorenosti svoga totaliteta. Prividna slobo- 
da tako zamišljena istraživanja, njegova potencijalna beskonač- 
nost, kojoj se znanstveni intelekt naivno raduje, njegov suptilan 
način metodološkoga pranje uz najneznatnije dijelove raz- 
mrvljene tematske cjeline, to su momenti koji osiguravaju da- 
nas već očiglednu premoć empirizma u suvremenoj filozofiji je- 
zika. Aprioristička misao, kako smo vidjeli, povlači oštre gra- 
nice, ona mora postupati dogmatski, jer polazi od »sigurnih prin- 
cipa a priori«, pa kad se njezinu uskom području suprotstavi 
razgranata empiristička vizija jezika, razlika je odveć velika a da 
površnom duhu vremena ne bi djelovala uvjerljivo. Ovdje neće- 
mo obnavljati opća mjesta Diltheyeve, Husserlove! ili Heidegge- 
rove kritike* znanosti i znanstvenoga oslanjanja na iskustvo, već 
ćemo, držeći se jezičnofilozofijskoga područja, postaviti jedno 
pitanje na koje bi empirizam, u namjeri da bude smisaon, mo- 
rao imati odgovor, ali na koje on još nikada nije odgovorio. To 


5 Logische Untersuchungen II, Tibingen 1968, str. 338. 

6) Isp.. jedan od prvih Diltheyevih pokušaja utemeljenja »duhovnih 
iP dalje i kritiku empirizma u vezi s time, Gesammelte Werke I, str. 4 

1) Isp. Ideen I, 8 56; Ideen II, 8 2. 

8) Isp. Sein und Zeit, 8 13. 

bi se pitanje moglo ovako formulirati: Je li sve no što je u je- 
ziku empirički dostupno jezik sam? Analognim se pitanjem mo- 
že dovesti u sumnju svako područje empiričke znanstvenosti, jer 
empirizam u procesu spoznajnoga prestrukturiranja svojih pred- 
meta ne pogađa, kako se čini, autentičan odnos njihovih cjeli- 
na prema njihovim dijelovima. Zvuk, na primjer, u svojoj pret- 
postavljenoj materijalnosti nije »dio« ili »moment« jezika, ali 
empirizam tu nije u stanju povući sigurnu granicu. Aprioristič- 
ka misao u tom konkretnom slučaju nije u nedoumici: ona će 
odbaciti materiju zvuka pa će se orijentirati prema logičkoj for- 
mi značenja, kao što čini Leibniz, ili će negirati materijalnu 
narav razumijevanju upućena zvučanja, kako to čini Cassirer." 
Slično kao sa zvukom stoji i s tzv. »psihološkim procesima«. 
Dok se empirizam tu koleba, apriorizam donosi jasna rješenja 
utoliko što spomenutim procesima pripisuje vrijednost a prio- 
ri, ili ih »stavlja u zagrade«. Učinit će se možda da je nerazu- 
mijevanje odnosa dijelova i cjeline u jezičnoj strukturi, samo na 
nešto drukčiji način, svojstveno i Leibnizu, barem u onim nje 
govim važnim raspravicama o »univerzalnoj karakteristici«. Broj, 
kojim Leibniz gleda zamijeniti riječ, zaista nije realan moment 
jezika. Pa ipak, nama se čini da ta čudna koncepcija znaka iznosi 
na vidjelo nešto što jeziku nužno pripada, a čemu prije Leibni- 
za nije bilo teoretskoga pristupa. Dobar dio našega napora bit 
će usmjeren na razumijevanje toga paradoksa. 

Prava i pozitivna jezgra Leibnizove filozofije jezika leži, da- 
kle, u nastojanju da se iznova, naime poslije Platona, Aristote- 
la i skolastika, odredi odnos između jezika i područja ideja ili 
područja na kojem vrijede principi a priori, što je za Leibniza i- 
sto, jer se u njega sve ono što svijest uključuje a priori i što 
nam, prema tome, nikada ne može biti dano preko osjetila svo- 
di na »urođene ideje« i njihove logičke modifikacije. Odmah se 
nameće pitanje o tome zašto Leibniz ne može jednostavno prihva- 
titi klasično Platonovo shvaćanje o odnosu riječi i ideja i o tome 
koji je unutrašnji razlog potrebe za novim i bitno različitim po- 
stavljanjem problema. Precizan odgovor na to pitanje mora mo- 
ći obuhvatiti bar dva nova aspekta što ih je Platonova nauka o 
idejama stekla u filozofiji skolastike i u novijoj filozofiji nakon 
Descartesa. Prije svega, izmijenio se ontološki status ideja, što 
je baš u Leibniza vrlo uočljivo. Ideje u njega ne mogu egzistirati 
na način monada, a time im se poriče mogućnost realnoga po- 
stojanja, jer monade pokrivaju čitavo područje realnoga posto- 
janja: bitak je sveukupnost monada. To ne znači da Leibniz bi- 
tak ideja mora odrediti kao nešto puko subjektivno — jer je 
njihovo mjesto u strukturi božanskoga mišljenja — ali one više 
ne mogu imati realnu egzistenciju." U vezi s time mijenja se i 


9) Nouveaux essais sur I' entendement humain, Liv. III, chap. 1. 

10) Isp. bilj. br. 18, BR 

11) Bitak ideje konstituira se po Leibnizu svagda izvan fenomenologa 
područja, a u sferi duha ili božanskoga intelekta. Isp. Gerh. VI, str. 426. 


336 


odnos ideja prema konstituentima realnog bitka, dakle, odnos 
općega i pojedinačnoga. Dok je platonska ideja (u Aristotelovoj 
interpretaciji) predstavljala samo reduplikaciju osjetilno posto- 
jeće pojedinačnosti, u skolastici i u Descartesa ona se počinje 
približavati pojmu relacije koja nije upućena na stvari nego 
na zakonitosti njihovoga zajedničkoga postojanja. »Descartesov 
je racionalizam na pitanje o odnosu znanja i bitka, općega i po- 
jedinačnoga odgovorio na taj način da je sam prirodni predmet 
razriješio u matematičkoj općenitosti.«" Na isti je način, samo 
još mnogo dosljednije, i Leibniz pretpostavio mogućnost primje- 
ne ideja u iskustvu. Sada, dakle, više ne postoji opće i pojedi- 
načno u pukoj suprotstavljenosti nego u korelaciji koja traži mo- 
mente posredovanja iskustvene mnoštvenosti i idealne jedinstve- 
nosti. I u Leibnizovoj je logici razlika između jedinstvenosti i 
mnoštvenosti od fundamentalna značenja, pa se »unutrašnji na: 
predak što ga u sebi krije svaki novi motiv izgradnje sustava, 
može izmjeriti, kako misli Cassirer, s obzirom na važnost koju 
on ima za to središnje pitanje«.'* Upravo u tom ogranku susta- 
va, u kontekstu pitanja o odnosu jedinstvenosti i mnoštvenosti, 
javlja se Leibnizu motiv simboličkoga posredovanja, a zajedno s 
njim i motiv jezika u cjelini, naravno, u onom smislu u kojem 
Leibniz tu cjelinu razumije. U vezi s takvim teoretskim locira- 
njem simboličke funkcije, a djelomično i funkcije jezika uopće, 
nameću se još neka pitanja. Ako je, naime, posao znaka posredo- 
vati između mnoštvenosti i jedinstvenosti, kakav je oblik podu- 
daranja koji postoji između tih spoznajnoteoretskih određenja i 
različitih verbalnih i gramatičkih elemenata znakovnoga susta- 
va? I u jeziku postoje samostalni, njegovoj strukturi realno pri- 
padni momenti posredovanja između semantičke mnoštvenosti 
i sintaktičke jedinstvenosti. Misao da taj jeziku imanentan po- 
laritet može biti od utjecaja na oblik naših ontoloških predodža- 
ba i na smjer naše spoznaje, da on, jednom riječju, može biti 
»originar gebend«, kako bi rekao Husserl, predstavlja uporište 
najrazličitijih jezičnofilozofijskih doktrina: vrednuje li se taj 
uvid negativno, proizaći će iz njega »kritika jezika« u Mauthne- 
rovu smislu; ako se pak činjenica »es gibt kein Ding wo das 
Wort gebricht« shvati neltralio: otvoren je put prema herme- 
neutičkoj ideji o podudaranja našega iskustva svijeta s granica- 
ma jezika. Sama je misao ipak mnogo starija od vremena for- 
muliranja dviju spomenutih filozofija, a pojavljuje se već u jed- 
nom stavu iz Platonova Kratila, koji je stav i sam po sebi, a 
osobito u kontekstu dijaloga vrlo teško razumljiv. U njemu Pla- 
ton kaže da riječima »razlikujemo stvari kako jesu«.“ Ostavimo, 
međutim, smisao te izreke otvoren (kad bi ona uistinu značila 
ono što se nama čini da znači, stajala bi ona u oštroj proturječ- 


. 12) E. Cassirer, Einleitung u G. W. Leibniz, Hauptschriften III, Leip- 
zig 1904, str. XVIII. 


14) ra Piana u G. W. Leibniz, Hauptschriften I, Hamburg 1966, str. 3. 

nosti s bitnim crtama Platonove filozofije jezika), pa se vrati- 
mo Leibnizovu rješenju problema. Odmah ćemo u tom smislu 
procijeniti da je za njega mnoštvenost unutar znakovnoga susta- 
va pojava od sekundarnoga značenja. Istinska predmetna mno- 
štvenost nema u načinu svoje egzistencije ništa zajedničko s 
različitošću simboličkih oblika, postoji tek naknadna mogućnost 
da se ontološki primarna mnoštvenost podredi principu karak- 
terističnoga označivanja. Metafizički moment koji u Leibniza 
osigurava izvanjezičnu narav mnoštvenosti jest i sam izvanje- 
zično zamišljen pojam percepcije. Kada u Monadologiji čitamo 
da »svaka monada mora biti različita od svih ostalih monada«,"5 
onda znamo da metafizički temelj te različitosti sačinjavaju raz- 
like između perceptivnih sposobnosti pojedinih monada. Na isti 
se način i sintetička funkcija svijesti, preciznije rečeno, njezin 
relacioni karakter odvaja od jezika. Izvanjezičnost je tu izvedena 
iz činjenice što relacija izvorno pripada misaonim procesima naj- 
višega uma," koji procesi nisu upućeni na nužnost simboličko- 
ga reproduciranja svojih sadržaja. Izoliranje jezika od izvorne 
ontološke mnoštvenosti, a osobito od relacionoga karaktera spo- 
znajne procesualnosti, rezultira u Leibniza važnom i zanimlji- 
vom metodološkom posljedicom: u njegovu teoretskom zahva- 
tu riječ iskače u prvi plan; naravno, ne u tom smislu što bi on, 
stavivši u zagrade ostalu jezičnu problematiku, koncentrirao 
svu pažnju na problem riječi, već tako da se sva dostupna pita- 
nja o biti jezika nužno svode na pitanje o bitku i funkciji riječi. 
Za Leibniza jezik, osim formi riječi, nije teoretski dostupan. Ia- 
ko će se možda učiniti da to stanje stvari predstavlja neku oso- 
bitu, čak i negativnu crtu Leibnizove filozofije jezika, ono je ipak 
logična i lako razumljiva posljedica fundiranja jezičnoga bića u 
funkcijama svijesti. Odvojivši jezik od ontološke baze monado- 
loškoga singulariteta, Leibniz je eliminirao pitanje o cjelini je- 
zika. Jezik, doduše, može biti cjelovit, ali sveukupnost njegovih 
semantičkih elemenata nije ocrtana nikakvom ontološki relevan- 
tnom granicom. Čitav u izvornom smislu riječi može biti samo 
univerzum, a ako jezik ne može imati utjecaja na njegovu cjelo- 
vitost, onda potpunost ili nepotpunost broja jezičnih znakova 
može imati samo relativnu važnost. Na sličan način prethodi 
jeziku i objektivna zakonitost sinteze. Principi onih procesa svi- 
jesti koji kao svoj vanjski moment sadrže simboličku funkciju 
opet ne mogu biti izvedeni iz jeziku imanentnih sistentičko-sin- 
taktičkih zakonitosti, jer oni znače samo simboličku modifikaci- 
ju općih principa intuitivne spoznaje. Leibnizu, dakle, ne samo da 
nije dostupna autonomnost sintakse, već mu nije dostupna ni 
subjektivna priroda diskurzivnoga razuma, što će postati do- 
stupno tek nakon Kantova supsumiranja svih zakonitosti sintetič- 
koga rada svijesti pod pojam transcendentalne apercepcije. Sa- 
da je pak jasno zašto u Leibnizovu vidnom polju od nepregledno- 


15) Gerh. VI, str, 609. 
16) Isp. Nouveaux essais, Liv. Il, chap. 25. 

ga mnoštva jezičnih činjenica preostaje samo riječ: svu onu 
principijelnost s kojom se riječ odnosi najprije prema svim ri- 
ječima jezika, a zatim prema drugim riječima, razriješio je 
Leibniz u metafizičkim principima svoje ontologije i spoznajne 
teorije. Nije pretjerano reći da jezik u onom smislu u kojem 
kao organizam postoji za Vica, Hamanna, Herdera ili Humbold- 
ta za Leibniza, i to u potpuno objektivnom smislu, ne postoji. 
U sklopu općenite i apriorne promišljenosti univerzuma ne samo 
jezična, nego i svaka subjektivna autonomnost nužno gubi svoju 
ontološku podlogu. 


II 


Koncentriranje čitave jezičnofilozofijske problematike u for- 
mi osamostaljene riječi motivirano je u Leibniza fakticitetom 
fundirajuće relacije između ideje svijesti i bitka jezika. Ta je 
relacija od temeljnoga utjecaja i na daljnje Leibnizovo razumije- 
vanje jezika, odnosno riječi, i to stoga što otvara mogućnost 
uvijek novih i metafizički dosljednih dioba u strukturi predmeta. 
Najizrazitija takva dioba jest dihtonomija između formalnoga i 
materijalnoga momenta u bitku riječi, pri čemu se značenje ug- 
lavnom poklapa s formalnim momentom, dok se materijalnost 
riječi izvodi uglavnom iz materijalne prirode zvuka. Leibniz, do- 
duše, nije načelnu razliku između zvuka i značenja nigdje defi: 
nitivno formulirao, ali ta ideja posve logično proizlazi kako iz 
onih njegovih tekstova u kojima se govori o čistoj simboličkoj 
funkciji, tak i iz onih u kojima se razmatra empirički dostup- 
na zbiljnost riječi. Konačno, bez jasnoga teoretskog suprotsta- 
vljanja dviju razina jezične strukture ne bi Leibniz nikada do- 
spio do formulacije »univerzalne karakteristike«, najmanje pak 
do nakane da se »karakteristika« konstituira od ne-verbalnih 
semantičkih elemenata. 

Ta bez sumnje provedena dihotomija duhu racionalizma još 
uvijek nije nametala preteške probleme, i Leibniz je postupio 
onako kako su u istoj situaciji postupali Platon, Aristotel, Occam 
i ostali prethodnici ukazalo kao nedostatno tek u okolnostima 
pune prevlasti transcendentalne filozofije i njezina utjecaja na 
filozofiju jezika. Vrlo je tipično što je već Humboldt ustanovio 
relativnu vrijednost oznaka »forma« i »sadržaj«. Kada je riječ 
o komponentama jezične strukture, potrebno je, kako Humboldt 
često opaža, imati na umu da se svaka komponenta može odre- 
diti i kao forma i ako materija." Riječ je, na primjer, forma u 
odnosu na zvuk, dok je u odnosu prema rečenici materija. Ka- 
rakter čiste, metafizički određene materijalnosti, možda bi se 
mogao pripisati samo zvuku, ali tu misao Humboldt, kako se či,- 
ni, ne privodi kraju. Sasvim razumljivo, jer to njegovo koleba- 


17) Die sprachphilosophischen Werke, Berlin 1884, str. 276. 

nje, uostalom, anticipira duh novokantovskoga pokušaja da se 
iz jezika isključe svi zaostaci materijalnosti. Tako je u Cassirera 
osjetilni bitak znaka potpuno razriješen u aprioritetu simbolič- 
ke funkcije: »Simbolički znaci — kaže Cassirer — nisu najpri- 
je postojeći da bi povrh svoga bitka primili određeno značenje, 
već sav njihov bitak proizlazi iz značenja.«" Leibniz, Humboldt 
i novokantovci očigledno su povezani logičnom povijesnom li- 
nijom na kojoj se ekspozicija problema odnosa između zvuka i 
značenja osjetljivo mijenja. Posebno je pitanje u kojoj mjeri te 
promjene mogu imati značenje istinskoga rješenja problema. Či- 
ni se, naime, da transcendentalistička misao nedostatke Leibni- 
zova stanovišta ne uklanja. Ona, doduše, uklanja materijalni 
moment, shvaćajući njegovu osjetilnost kao pojavnost, ali na 
taj je način Leibniz korigiran samo utoliko što sada postoji me- 
todološka mogućnost da se nekada zabačena osjetilnost povede 
pod principe a priori. Bitak riječi shvaća se sada u analogiji s 
općom mogućnosti sinteze između osjetilnosti i razuma. Name: 
će se, međutim, pitanje, mogu li se među razmaknute polove 
jednostavne jedinstvenosti zvuka i značenja unijeti momenti 
posredovanja izlučeni na osnovi apriornih pravila transcenden- 
talne analitike. Ono što se u takvu razumijevanju riječi gubi jest 
mogućnost uvida u specifično jezičnu narav sinteze značenja 
sa zvukom. Ako se zvukovna komponenta verbalnoga znaka od- 
ređuje prema njezinoj pojavi, a to je moguće samo ako je ta 
komponenta već subsumirana pod općenite apriorne uvjete os- 
jetilnosti, onda se, analogno tome, i značenje promatra u nje- 
govoj punoj pripadnosti razumskoj pojmovnosti. Ista općenito- 
st koja ontološki karakterizira zvuk i značenje mora biti svoj- 
stvena i elementima posredovanja između njih. Leibnizovo na- 
čelno neuviđanje jezične prirode značenja nije, dakle, u novo- 
kantovskoj poziciji dosljedno dokinuto. Da je ne samo za razu- 
mijevanje nego i za puku percepciju znaka odlučna uvijek ak- 
tualna fundiranost znakovne forme u regulativnoj ideji cjeline 
jezika, ustanovio je tek Husserl, premda i on samo u stanovitoj 
mjeri. Pristupajući, u istraživanju o izrazu i značenju, problemu 
razumijevanja izgovorenoga ili napisanoga znaka, on kaže: »Die- 
se Mitteilung wird aber dadurch mčglich, dass der Horende nun 
auch die Intention des Redenden versteht. Und tut dies, sofren 
er den Sprachenden als eine Person auffast, die nicht blosse 
Laute hervorbringt, sondern zu ihm spricht.'" Iz toga jasno pro- 
izlazi da zvukovna podloga značenja, za razliku od svih ostalih 
osjetilnih predmeta, nikada ne može biti dana u jednostavnoj 
percepciji. Intencionalnom korelatu percepcije ver alnoga zna- 
ka moraju nužno pripadati osobiti karakteri izvedeni iz pred- 
percektivno konstituirane ideje jezika, ideje u gotovo kantov- 
skom smislu riječi. Pun bitak riječi ne da se karakterizirati »iz- 
vana«, uz pomoć već upostavljene ontološke pojmovne općeni- 


18) Philosophie der symbolischen Formen, I Berlin 1923, str. 42. 
19) Logische Untersuchungen II, str. 33. 

tosti. Upravo to čini ne samo Leibniz nego i duga tradicija na 
koju se on nadovezuje, a u stanovitom smislu i novokantovska 
filozofija jezika. Tu se uvijek polazi od činjenice da se zvukov- 
nost riječi razvija unutar horizonta jednoga osjetila, iz čega, po 
metodi klasične gnozeologije, slijedi zaključak o osjetilnosti 
verbalnoga, baš kao i svega ostaloga zvuka. U tom kontekslu 
ne predstavlja Leibnizova misao nikakav izmzetak, a kako je 
idealitet značenja njegov prvi problem, odbacivanje metafizički 
a zvuka riječi ukazuje se kao moguć i potreban ko- 
rak. 

Što je Leibniz zapravo dobio tim pažljivim i dosljednim od- 
vajanjem značenja od zvuka, čiste simboličke funkcije od puno- 
ga bitka riječi? Nema, ponajprije, nikakve sumnje da je on u 
tom poslu slijedio imperativ svoje spoznajne teorije: bitak jezi- 
ka fundiran je u njega u jednoj osobitoj spoznajnoj funkciji svi- 
jesti, »ljudskoga razuma«, da se preciznije izrazimo. Leibniz, pre- 
ma tome, i u teoretskom slojevanju riječi ide za tim da usta- 
novi gnozeološki procijenjenu mjeru upotrebljivosti znakova u 
procesu distinktnoga percipiranja. Time je na kategoriju znaka 
neposredno protegnut još jedan kriterij tradicionalne spoznaj- 
ne teorije: princip adekvacije. Taj je princip ostvariv tek u uvje- 
tima razumski konstruirane »univerzalne karakteristike« gdje 
se pod karaktenističnosti znaka podrazumijeva njegovo puno po- 
dudaranje s predmetom. Ali premda je adekvacija između znaka 
i predmeta uvjet čistoga idealiteta značenja, Leibniz i običnim 
riječima pripisuje stanovit stupanj podudaranja sa stvarima. Za- 
što pak taj oblik primitivne adekvacije ne može biti logički pro- 
čišćen, već mora biti odbačen? Odgovor je sasvim jasan: zvu- 
čanjem riječi može se slijediti samo zvučanje stvari, pronala- 
zeći u riječi strukturalni korelat zvikovnom momentu svoje po- 
javnosti, stvar još uvijek ne proicira u znakovni sustav svoju 
bit, ono što je čini onim što ona uistinu jest. Istina, sposobnost 
Lautmalereia nije svojstvena svim riječima, ili bar nije u svim 
riječima u istoj mjeri prepoznatljiva, i Leibniz, govoreći o zvu- 
kovnoj korelaciji između riječi i stvari," misli prije na postanak 
jezika nego na njegovo aktualno stanje. Ali upućenost jezika na 
osjetilno dostupno biće manifestira se u još jednom fenomenu u 
kojega se postavljanju Leibniz najoštrije suprotstavlja sve glasni- 
jim empirističkim argumentima. Riječ je o problemu etimolo- 
gije i činjeničnoga. nalaza etimološkoga istraživanja. 

Upoznavši neke zanimljive etimologije Locke je bio iznena- 
đen otkrivši »u kojo su mjeri ovisne naše riječi o osjetilnim ide- 
jama i kako čak one riječi koje su namijenjene izražavanju pot- 
puno neosjetilnih zbivanja i pojmova ipak vuku podrijetlo iz is- 
toga izvora i bivaju očigledno prenošene s osjetilnih ideja na 
složenije pojmove.«"' Pravi uzrok Lockeovu iznenađenju nad či- 


20) Isp. Nouveaux essais, Liv. III, chap. 2. 
21) An Essay Concerning Human Understanding, London 1936, str. 320. 

njenicom što razvoj jezika »dah« pretvara u »duh« nije, među- 
tim, ništa prirodno i samorazumljivo, i njegovi zaključci ne 
proizlaze naprosto iz nemotivirana čuđenja nad neobičnim ot- 
krićem. Locke je, naime, pre e ino da u procesu evolucije 
evoluiraju i naši pojmovi koji nam, osim preko iskustva, nisu 
nikako dani. Prihvati li se ta tipično empiristička hipoteza o 
identitetu ili bar generičkom paralelizmu između verbalnih zna- 
čenja i pojmovnih sadržaja, onda nas ništa ne može priječiti da 
pod stanovitim uvjetima prirodu pojavnosti dovedemo ne samo 
u vezu s genezom značenja nego i s genezom jezika u širem smi- 
slu, upravo s »psihofizičkim uvjetima oblikovanja zvuka«, da 
se izrazimo Wundtovom frazom. U tom bi slučaju svijet ideja 
i pojmova stajao u neposrednom odnosu s pretpostavljenom 
mimetičkom naravi izvornoga imenovanja, zatim sa specifič- 
nim sposobnostima ljudskih govornih organa, jednom riječju, sa 
svim psihofiziološkim činjenicama koje je empirička znanost 
uspjela uočiti u jeziku i oko njega. Priroda univerzalija mogla 
bi se tada tumačiti otprilike onako kako je Mauthner tumačio 
prirodu dekadskoga sistema, izvodeći je iz broja prstiju na ljud- 
skim rukama. Locke ne dospijeva tako daleko, jer se u njega 
evolucija značenja još uvijek dovodi u paralelizam s induktiv- 
nom genezom pojmovnosti, ali podudaranje između indukcije i 
etimološkoga razvoja značenja može u stanovitim uvjetima fun- 
girati kao njihova identičnost, a onda dolazi do spomenutih teo- 
retskih posljedica. 

Kao da pretpostavlja u kojem će se smjeru razvijati empi- 
ristička filozofija nakon Lockea, Leibniz precizno naznačuje nje- 
zina moguća ishodišta pokazujući prikladnom argumentacijom 
njihovu nedostatnost. X, se tiče organa, kaže on, ima i u maj- 
muna organa koji su, poput naših, u stanju oblikovati riječi, 
a ipak se ne vidi da oni (majmuni) nalaze povoda za to.«? Ta 
jasna distinkcija između motiva i uvjeta oblikovanja jezika ne 
samo da ne isključuje ideju jezične povijesti, nego dopušta i 
mogućnost utjecaja na nju sa strane ongansko-materijalnih okol- 
nosti, ali ona genezu i strukturu pojmova načelno određuje či- 
tavu tom kompleksu slučaja. Nadovezujući se na to razlikovanje 
uvodi Leibniz u daljnje izlaganje jednu vrlo lijepo formuliranu i 
značenjem bogatu distinkciju: prirodnu, slučaju i okolnostima 
prepuštenu genezu verbalnoga značenja naziva on »poviješću 
naših otkrića« pa je u tom smislu suprotstavlja »izvoru pojmo- 
va«.* No Leibniz uza sav taj uvid ipak nastoji ostvariti relativnu 
jedinstvenost pojma i značenja, naravno, ne poput Lockea u 

ojega oni dijele zajednički izvor, već u izgradnji neke jedin- 
stvene funkcije nadređene kako poimanju, tako i označivanju. 
Opet je potrebno napomenuti da je on ipuninu te sinteze mogao 
zamisliti samo u obliku »univerzalne karakteristike«, ali i u onim 


22) Kritik der Sprache III, Stuttgart 1970, str. 133. 
23) Nouveaux essais sur I' entendement humain, Berlin 1962, str, 274. 
24) Ibid. str. 276. 

njegovim djelima gdje se razmatra zbiljnost jezika, odnosno 
riječi — na primjer u trećem dijelu Novih ogleda o ljudskom ra- 
zumu — naoko vrlo slobodno istraživanje jezičkoga fakticiteta 
teče usporedo sa smjerom u kojem se grana opća logička pro- 
Blematika Vezanost ekspozicije jezičnofilozofijskoga predmela 
uz logičke principe uočljiva je i onda kad se Leibniz upušta u 
marginalna objašnjenja, kao i u ovom primjeru gdje je riječ o 
odnosu konkretnih i apstraktnih značenja upotrebljenih u spe- 
cifičnim okolnostima: »Stoga vidite, govori Teofil iz Novih og- 
leda svom sugovorniku, kako se djeca i oni koji slabo poznaju 
jezik kojim govore ili predmet o kojem govore služe općim oz- 
nakama mjesto da navedu posebne.«* Leibniz tu problem me- 
đusobnoga odnosa riječi (postavlja u svijetlu uvjerenja o prirod- 
noj logičkoj prednosti apstraktnoga nad konkretnim, on se, u 
stalnoj polemici s Lockeom, koji navodi analogne primjere za 
svoju misao o paralelnom razvoju verbalnih i pojmovnih ap- 
strakcija, spomenutim slučajem govorne prakse bavi kao mo- 
gućim dokazom za svoju opću tezu izgovorenu, ustalom, posve 
nedvosmisleno, a na jednom drugom mjestu istoga teksta: »Mo- 
že se, dakle, reći da su individualna imena postala od imena 
vrste.«* 

Relativno podudaranje značenja i pojmova, djelomična spo- 
sobnost verbalnih znakova da u međusobnim odnosima (osobi- 
to u odnosima na liniji opće — pojedinačno) sačuvaju nešto od 
izvornoga poretka pojmova ne ukazuje, međutim, nigdje na iden- 
titet dvaju korelativnih, ali načelno odvojenih područja. Stoga 
onaj isti etimološki nalaz nad kojim je Locke stajao uvjeren da 
je pronašao definitivnu potvrdu za svoje empirističko stanovište 
ne izazivlje u Leibniza nikakvu posebnu pažnju. Kad se o tome 
povede riječ u Novim ogledima i kad bude izgovoren zahtjev da 
bi za bolje upoznavanje »izvora naših pojmova« bilo korisno is- 
tražiti »kako one riječi kojima izražavamo radnje i pojmove 
posve odvojene od osjetila potječu od osjetilnih predodžaba«, 
Leibniz će imati ovakav odgovor: »To je stoga što su nas naše 
potrebe prisilile napustiti prirodni poredak ideja.«" 

U vezi s problemom etimologije dovodi dosljedna primjena 
Leibnizovih idealističkih principa opet do zaključaka koji bi 
nam se mogli činiti prestrogi i odveć isključivi. Ali ostavimo li 
načas ipo strani ideal etimološkoga načina mišljenja romanti- 
čarske filozofije, vidjet ćemo da Leibniz tu ne nastupa samo sa 
stanovišta vlastitoga zahtjeva za sustavnošću, već da se u nje- 
govu niskom vrednovanju etimološkoga nalaza obnavlja, mož- 
da zadnji put, jedna općenita crta idealističke filozofije jezika. 
Ta već i onaj »etymologischer Rausch«" u Platonovu Kratilu 
nije vodio nekom pozitivnom spoznajnoteoretskom cilju. Samo 


25) Ibid. str. 275. 
26) Ibid. str. 289. 
21) Ibid. str. 276. 
28) H. G. Gadamer, Wahrheit und Methode, Tiibingen 19725, str. 386. 

Leibniz, za razliku od Platona, svoje odbijanje korijenskoga is- 
traživanja značenja opravdava uvjerljivo i sigurno. U navede- 
nim riječima iz Novih ogleda odbijanje je bilo motivirano uvi- 
dom u načelnu različitost između okolnosti u kojima se razvi- 
ja jezik i »prirodnoga poretka ideja«. Pođemo li pak od Leibni- 
zova određenja logičke vrijednosti verbalnoga označivanja, mo- 
ći ćemo motive spomenuta odbijanja formulirati još oštrije. 
Sustav etimološke razgranatosti jezika svodi Leibniz, kako je 
već istaknuto, na prve mimetički oblikovane semantičke ele- 
mente. Verbalni znak koji svome predmetu korespondira po li- 
niji empirijski provjerljive sličnosti ne može imati spoznajnu 
vrijednost u uvjetima razumske spoznaje. Primjerno upućen u 
sve tipične probleme tadašnje filologije, Leibniz dobro zna da se 
primjedba o osjetilnom karakteru podudaranja između riječi i 
stvari ne da proširiti na cjelinu vokabulara nekoga jezika. Stoga 
mora postojati neki općenitiji i bolje angumentiran razlog ukla- 
njanja običnoga jezika iz spoznajnoga procesa. U tom smislu 
služi se Leibniz terminom »nominalna definicija«, kojem suprot- 
stavlja termin »realna definicija«. »Nominalna definicija« zapra- 
vo je ime bilo kojega predmeta koje nam omogućuje da imeno- 
vani predmet posjedujemo u »jasnoj percepciji«, da ga, drugim 
riječima, možemo prepoznati, i to bez obzira da li u njegovoj na- 
zočnosti ili odsutnosti. U osvjetljenju semantičke moći imeno- 
vanja predmet se ukazuje kao neko prepoznatljivo »ne znam 
što«"" To povezivanje ontičke podloge značenja s predmetnim 
supstratom jasnoga percipiranja predstavlja, ako se ukloni od 
same stvari specifična leibnizovska terminologija, izvrsnu i u 
čitavoj kasnijoj transcendentalnoj filozofiji nedosegnutu karak- 
terizaciju intencionalnoga korelata verbalnoga znaka. Ali zašto 
Leibniz poriče mogućnost spoznajne upotrebe tako precizno ka- 
rakterizirana instrumenta? Na to se pitanje može odgovoriti 
na osnovu uvida u osnovne crte riječima suprotstavljenih »kara- 
kterističnih brojeva«. Ti brojevi, služeći u procesu po principu 
korespondencije reguliranu spoznavanju, i sami stoje u podu- 
daranju s označenim predmetima. Samo podudaranje tu nije 
osjetilno provjerljivo ili tek dogovoreno i kao takvo naučeno, 
nego je utemeljeno u punoj spoznatnosti predmeta. U Leibnizo- 
vu se pojmu broja sastaju, dakle, dva oduvijek lučena značenja 
pojma »znak«. Znak je, u najširem smislu riječi, prije svega 
biće oblikovano u svrhu upućivanja perceptivne ili svjesne ak: 
tivnosti na stanovitu predmetnost ili na njezinu pojavu, ako 
pretpostavimo da nam osim pojava ništa drugo nije dano. Osim 
u tom smislu, pojam se, osobito u spoznajnoj teoriji, u otreb- 
ljava u još jednome. Kada Aristotel, na primjer, kaže da naši 
organi u procesu spoznaje ne primaju u sebe predmet nego nje- 
govu formu, onako kako voštana ploča prima formu prstena, ali 
ne zlato ili gvožđe,“ onda taj realni sadržaj svijesti, u odnosu na 


29) Gerh. VI, str. 501. 
30) De anima, 424 a, 20, 

ontičku puninu predmeta, ima prirodu znaka, Ta se dva znače. 
nja svojstvena pojmu »znak« precizno podudaraju u Leibnizo- 
voj koncepciji »karakterističnoga broja«. Broj je znak, jer po- 
put riječi označuje svoj predmet, ali za razliku od riječi njegov 
je bitak, upravo kao bitak spoznajom izlučene forme predmeta, 
konstituiran u ovisnosti o razumski određenoj strukturi pred- 
metnoga korelata. Ali što u stvarima iznosi na vidjelo nume- 
ralna simbolika? Može se reći: relacije. Nešto kasnije razmo- 
trit ćemo od kakva je utjecaja na Leibnizovu filozofiju jezika 
činjenica što u njegovoj teoriji spoznaje upravo pojmu relacije 
pripada najopćenitije značenje. Sada tek usput obraćamo paž- 
nju na jedno Leibnizovo mjesto gdje se veza između znaka, uisti- 
nu »karakterističnoga broja« i relacije, ili veza između »karak- 
teristike« i kombinatorike dade lijepo uočiti. Pri završetku poz- 
natoga spisa o sintezi i analizi Leibniz, poistovjetivši najprije 
»umijeće označivanja« s kombinatorikom, govori o »karakteris- 
tičnim brojevima« kao o »formama ili formulama stvari uopće«. 
Ono u stvarima što se takvim formulama iznosi na vidjelo jest 
»kvalitet općenito ili odnos identiteta i različnosti.«“ Identitet i 
različitost razumijeva Leibniz kao relacije, za razliku od skolas- 
tika, osobito Occama, u kojega kvalitet nije još supsumiran pod 
univerzalije. Kvalitet, dakle, spada među initia metaphysica, pa 
znaci, kojima je dosuđena granica njegova kategorijalnoga op- 
sega, moraju moći stajati pod apriornim principima kombina- 
torike. Nikakva se asocijacija, nikakav međusobni afinitet raz- 
ličitih znakova ne čini Leibnizu tako udaljen od kombinatorič- 
kih principa, kao što je ona relacija s kojom se upoznajemo pra- 
teći stupnjeve etimološke evolucije pojedinih značenja. U siste- 
mu kombinatorike sve je razumsko, u sistemu etimologije ra- 
zumsko se miješa s osjetilnim; kombinatorika se temelji na jed- 
nom jedinstvenom perceptivnom stupnju, a etimologija poka- 
zuje da su pri nastojanju osnovnih semantičkih elemenata ne- 
koga jezika imale udjela i nejasne percepcije, najviše pak jas- 
ne, a distinktne nikada; u kombinatorici je sve bezvremeno, u 
etimologiji ponje: Sa stanovišta tako isključivo određene 
kombinatorike, tako usko definirane simboličke funkcije, ne 
može Leibniz ni otkriti, a kamoli pozitivno vrednovati etimo- 
loškom razvoju svojstvene zakonitosti. A pogleda li se bolje, eti- 
mologija ne samo da sadrži stanovite principe, već su to prin- 
cipi kojih je vrijednost, naravno u strogo određenu smislu apri- 
orna. Taj bi se aprioritet dao u dobroj mjeri karakterizirati već 
u terminima Leibnizove filozofije jezika i teorije spoznaje, pogo- 
tovu stoga što je Leibnizu otvoren vrlo jasan uvid u tehniku eti- 
mološke mijene značenja. Na jednom nadasve zanimljivu mje- 
stu u Novim ogledima on ide dalje od opažanja pukoga faktici- 
teta mijene korijenskoga značenja pa pokušava u svoje razma- 
tranje unijeti određenja i distinkcije, govoreći »kako kroz me- 
tafore, metonimije i sinegdohe bivaju riječi prenošene s jedno- 


31) Gerh. VII, 498. 

ga značenja na drugo, a da se to i ne da svagda slijediti«." Leib- 
niz na žalost ne ide dalje i ne pita se što bi imala značiti ta 
dobro uočena prisutnost metonimično-metaforičkoga prijenos- 
nog sistema u etimološkom sustavu jezika. Ali pitanje o tome, 
makar i neizrečeno, ima svoju težinu. Da bi pak otkrilo ono bit- 
no u samoj stvari, ono mora pitati o prirodi veze između raz- 
ličitih semantičkih izdanaka istoga korijena koji se, kako Leib- 
niz lijepo primjećuje, grupiraju po liniji metaforičke ili metoni- 
mičke srodnosti. Nisu li, naime, spomenuti tropi, pogleda ili se 
bolje, samo vrlo izvorne modifikacije istih onih relacija na koje 
se u Leibniža raspada kategorija kvaliteta i na kojima se teme- 
lji spoznajna vrijednost »univerzalne karakteristike«, ne pretho- 
di li njihovoj upotrebi, ili čak njihovu spontanom javljanju ide- 
ja sličnosti, kontinuiteta i identiteta? To su pitanja koja Leib- 
niz ne postavlja i stoga on ne vidi da i etimologija ima svoje 
principe i da među riječima poteklim iz istoga korijena postoji 
neki, slobodno rečeno, »transcendentalni afinitet«. Ali ni razvoj 
filozofije jezika nakon racionalizma, premda će vrlo brzo poda- 
ti dostojanstvo etimološkom istraživanju, neće se kretati u smje- 
ru razumijevanja apriornih principa evolucije značenja. Rehabi- 
litacija etimološkoga uvida, ostavimo li po strani empirističku 
filozofiju jezika, bit će posljedica prevrednovanja povijesnoga 
karaktera promjene značenja. U Leibniza antropološka podloga 
povijesti jezika ima još uvijek relativno značenje i tek kad ljud- 
ska povijest dobije onaj smisao u kojem se ukazuje Herderu, 
dobit će i etimološki sustav jednu apsolutnu teleološku crtu. 
Hoće li se paralelno s tom novom povijesnom doktrinom razvi- 
ti mogućnosti istinskoga razumijevanja etimološkoga nalaza, ho- 
će li granice Leibnizova stava biti dokinute u onom smislu u 
kojem je to najpotrebnije, otvoreno je pitanje. No dodirnuvši 
problem odnosa simboličke funkcije prema antropološkoj sfe- 
ri, tematiziramo jedan novi aspekt Leibnizova htijenja da se 
identitet znaka oslobodi svih senzualnih primjesa i svih slučajnih 
momenata. Dosada smo razmatrali smisao distingviranja izme- 
đu totaliteta jezičnih činjenica s jedne strane i logičke struktu- 
re znaka s druge. Sada je pitanje: kako Leibniz rješava prob- 
lem subjektivne upotrebe znaka, pripadaju li bitku znaka, koji 
je zamišljen u logičkom prostoru, novi modaliteti kad se on 
nađe u subjektivnoj upotrebi, modificira li se u sferi komuni- 
ciranja ili u sferi pojedinačnoga duševnog života idealitet sim- 
boličke funkcije? 


III 
U filozofiji jezika, barem u njezinu razvoju nakon racionali- 


zma, pitanje o odnosu subjekta i njemu svojstvenih oblika go- 


32) Nouveaux essais, str. 308. 

vorne prakse (na primjer monolog, dijalog) prema intersubjek- 
tivno postojećoj cjelini jezika uvijek je izlazilo u prednji plan. 
Dosta je sjetiti se težine svojstvene Humboldtovu pojmu »unu- 
trašnje jezične forme«, ili čestih estetičkih razmatranja o od- 
nosu individualizirane umjetničke funkcije spram jezika kao ta- 
kvoga, a i suvremene znanstvene distinkcije između jezika i go- 
vora. Ipak se ne treba odviše čuditi kad se uvidi da u Leibniza, 
baš na onom mjestu koje bi predstavljalo točku analognu isho- 
dištima spomenutih doktrina, ne nastaje nikakav osobit i uoč- 
ljiv problem. Drugim riječima, na strukturu lajbnicovski zamiš- 
ljena znaka nije ni od kakva utjecaja činjenica što je tom zna- 
ku korelativan (i to nužno) stanovit oblik subjektivne primjene. 
Taj se »objektivitet« znaka proteže nad sva područja primjene, 
pa je za sam znak irelevantno biva li on upotrebljen u komu- 
nikativnom govoru ili »im einsamen Seelenleben«, da se izrazimo 
Husserlovom distinkcijom. Pogrešno bi bilo pretpostaviti da to 
pitanje Leibniz rješava površno; baš naprotiv, malo je gdje u 
njegovoj jezičnofilozofijskoj misli nazočnost najopćenitijih me- 
tafizičkih principa toliko naglašena i određujuća. Ali, kako se 
čini, to je ujedno i najbesplodniji i prema budućnosti najzatvo- 
reniji aspekt njegove filozofije jezika. O čemu je tu zapravo 
riječ? 

Kako je već rečeno, Leibniz ne pretpostavlja da bitak znaka 
dobiva nove karaktere u sferi subjektivne primjene. Onako ka- 
ko je simbolička funkcija definirana u logičkom prostoru, isto 
se tako pojavljuje u spoznajnim radnjama izoliranih subjekata. 
Načelni kontinuitet između svih slučaja primjene jednoga zna- 
ka ili Znakovnoga sustava prenosi se u Leibniza, u strogo odre- 
đenoj mjeri, i na jezik i njegove verbalne konstituente, pa i na 
tom području otpadaju slične distinkcije, recimo, ona između 
monološke i dijaloške upotrebe verbalnih znakova. Ako je Leib- 
niz u tom pitanju tako određen, gdje onda počinje svijest o ut- 
jecaju najprije nacionalno, a onda individualno zahvaćene sub- 
jektivnosti na intersubjektivno postojeću cjelinu jezika? Teško 
je uistinu odrediti gdje se javljaju korijeni takvih novih shvaća- 
nja problema, jer ono što nalazimo u Humboldta, to je već čitav 
jeziku ili o »univerzalnoj karakteristici« — i subjekta — bez 
jim točkama. Ostavi li se pak sporni povijesni aspekt problema 
po strani, naše se pitanje postepeno i samo od sebe razjašnjuje. 
Način Leibnizova i kasnijega istraživanja odnosa između trans- 
subjektivnoga bitka jezika — bez obzira radi li se tu o običnom 
jeziku ili o »univerzalnoj karakteristici« — i subjekta — bez 
obzira na stupanj općenitosti njegove antropološke podloge — 
dijele jednu zajedničku i podjednako karakterističnu crtu. I ov- 
dje pretpostavljeno je da subjektivna primjena jezičnih znako- 
va mora sadržavati neke principe a priori. Pretpostavka toga ap- 
rioriteta logično proizlazi iz evidencije o konstantnim crtama u 
vrijednosti određena verbalnoga znaka upotrebljena pod različi- 
tim okolnostima. Isti principi ne mogu biti principi a posteriori, 
jer iskustvo, in ultima linea ovisno svagda o zanemarivim mo- 

mentima, ne može sadržavati dostatan broj elemenata logičke 
nužnosti i općenitosti. Kontinuitet verbalnoga znaka i njegovih 
modaliteta ako se pretpostavi da oni postoje — mora se moći 
shvatiti kao korelat apriorne forme odgovarajućih akata svijesti. 
Osobitost je novije filozofije jezika u tome što ona apriorne prin- 
cipe takvih akata pokušava razumijevati kao specifične modifi- 
kacije općega ustroja svijesti ili čak kao posebno grupirane i 
autonomne vrijednosti. »Erzeugungsidealismus« i fenomenologi- 
ja ostvarali su mogućnost da se na svim područjima jezične 
konkretnosti utvrde samostalni principi a priori, da se, drugim 
riječima, otkrije aprionitet svih akata (imenovanja, izražavanja, 
slušanja, razumijevanja) koji konstituiraju cjelinu jezične prak- 
se u njezinoj običnosti. 


Leibniz, međutim, opće uporište svim jezičnim radnjama svoj- 
slvena aprioriteta još uvijek zadržava na neusporedivo apstrakt- 
nijem nivou. Pritom je metafizički osigurana prirodnost korela- 
cije između jezika i svijesti opet od najodlučnijega značenja. Ako 
je naime, bitak jezika fundiran u jednom obliku percepcije, onda 
otpada mogućnost da se uoči bitno jezična narav svih onih mo- 
menata koji održavaju kontinuitet i identitet simboličke funk- 
cije u sferi intersubjektiviteta. U podudaranju dvaju proporcio- 
nalnih izraza ili u semantičkoj ekvivalenciji dviju upotreba isto- 
ga znaka ili znakovnoga skupa ne vidi Leibniz nikakav jezični 
fenomen. Ono što je jezično jest izraz, ponajviše pak njegova 
materija, ali se proporcija i kontinuitet značenja svodi u najma- 
nju ruku na proporciju između pojedinih percepcija." Jezik, da- 
kle, nije konstitutivan za mogućnost intersubjektivnoga razumi- 
jevanja, jer je on samo medij reproduktivnoga formuliranja uvi- 
jek već postojeće korespondencije samostalnih perceptivnih pro- 
cesa. Ali opći princip intersubjektivne ili — što je za Leibniza 
isto — intersupstancijalne proporcije ne može biti izvorno uspo- 
stavljen na nivou osamostaljene percepcije. Tu se kao forma 
rješenja javlja poznati Leibnizov motiv: »prestabilirana harmo- 
nija«. Bog, uzrok svega podudaranja, nalazi se u fundirajućoj 
relaciji prema bitku i biti subjekta-supstance konstituirajući na 
taj način i svakom subjektu svojstvenu perceptivnu sposobnost. 
Bez obzira na pun smisao Leibnizova shvaćanja o krajnjoj fun- 
diranosti subjekta u sustavu prestabilirane harmonije važno je 
uočiti da su zajedno sa subjektom u istom sustavu fundirane 
sve nužne i općenito važeće crte u strukturi i funkciji simbolič- 
ke forme. Leibniz očigledno ne vidi ništa što bi se u unutraš- 
njosti subjektivnoga područja moglo konstituirati neovisno o 
zakonitostima univerzalne harmonije, i stoga se u pokeru i 
njegovu jeziku ništa ne krije, ništa što bi na taj način bilo »ori- 
ginar gegeben«. 


33) Tu proporciju između pojedinih perceptivnih i izražajnih sposob- 
nosti i metafizičke temelje te proporcije objašnjuje Leibniz najbolje u 
spisu Discours de Metaphysique, Gerh. IV. str. 427 i dalje. 

Ipak za puno objašnjenje Leibnizova načina odvajanja sim- 
boličkih sustava od eventualnih autonomnih zakonitosti sub- 
jektivnoga područja neće dostajati uvid u podređenost subjek- 
ta prestabiliranoj harmoniji. Mogućnost razumijevanja jezika i 
mogućnost intersubjektivne komunikacije fungirat će i u trans- 
cendentalnoj filozofiji kao općenita pretpostavka koja načelno 
prethodi svim zakonitostima jezične prakse. Naravno, pojam pre- 
stabilirane harmonije neće se više pojavljivati, ali na njegovu će 
se mjestu pojaviti najrazličitije zamjene, prividno lišene svake 
metafizičnosti, što je ipak samo privid, jer će se mnogi od tih 
pojmova upotrebljavati netematski. Takav je, ako se ne varam, 
Cassirerov pojam duha, koji je u Filozofiju simboličkih oblika 
unesen da uspostavi uvijek već pretpostavljenu harmoniju inter- 
subjektivnoga područja, ispunjenu naknadno praksom oblikova- 
nja i razumijevanja jezičnoga izraza. Mora, dakle, postojati kon- 
kretniji neki aspekt Leibnizova desubjektiviziranja jeziku svoj- 
stvenih zakonitosti, takav aspekt koji se može mijenjati bez po- 
trebe konačnoga uklanjanja svakoga metafizičkog smisla presta- 
bilirane harmonije. Da bi se do rečenoga aspekta dospjelo, po- 
trebno je načas izostaviti iz razmatranja pojam prestabilirane 
harmonije i obratiti pažnju na jednu pojedinost Leibnizove ver- 
zije subjekta, na karakteristike pojma »ja«. Najopćenitije crte 
toga pojma dat će ne samo jasnu sliku o bitnom odnosu izme- 
đu subjekta i jezika u Leibniza, nego i uvid u onu specifičnost 
po kojoj se racionalistička filozofija jezika najoštrije razlikuje 
od transcendentalne. 

U Leibniza se »ja« pojavljuje kao predmet inteligibilne spoz- 
naje, a to je u ovom kontekstu najvažnije: »Osim osjetilnoga i 
slikovitoga percipiranja postoje i čisto inteligibilni sadržaji, 
koji sačinjavaju predmet čistoga razuma. Takav je sadržaj mo- 
ga mišljenja kad mislim na sebe sama«.*“ »Ja« je, dakle, spoznat- 
ljivo u uvjetima razumske spoznaje, ono se može predočiti po- 
sredstvom razumskih pojmova. Logično iz toga proizlazi da na 
isti način boravi »ja« u simboličkoj sferi razumsko-konceptual- 
nog sustava. U svojoj pojmljivosti ono je podređeno sintetič- 
kom i analitičkom smjeru odvijanja spoznaje i popratnih sim- 
boličkih procesa, ono se u cjelini svoga bitka manifestira na na- 
čin otvorenosti razumu i njegovim konceptualno-simboličkim 
radnjama. »Ja« se, eto, konstituira unutar horizonta pojmljivosti 
i mogućnosti znakovne karakterizacije, a ne na nivou na kojem 
se uspostavljaju principi općega ustroja svijesti i onoga logič- 
koga u jeziku. Sve ono što bi preko drukčije zamišljena indivi- 
dualiteta moglo biti uneseno u jezičnu praksu, ne kao predmet 
nego kao princip, u Leibniza je ili uklonjeno ili neopaženo. Ob- 
rat koji će omogućiti da se iznova promisli odnos individualno- 
sti i jezika, zbio se u Kanta, preciznije, u Kantovu shvaćanju o 
»transcendentalnoj apercepciji«. Ovdje spominjemo samo ono 


34) Gerh. VI, 498. 

najbitnije: za razliku od Leibniza Kant »ja« ne drži razumski 
spoznatljivim »denn das Ich ist gar kein Begriff, sondern nur 
Bezeichnung des Gegenstandes des inneren Sinnes«.* Ali ne raz- 
likuju se dvije filozofije samo po tome što jedna vjeruje u mo- 
gućnost da se »ja« razumski spozna, a druga ne. U Kanta se 
»ja« kao »numeričko jedinstvo a priori«" nadređuje principima 
kretanja svijesti između mnoštvenosti i jedinstvenosti, »transcen- 
dentalna apercepcija« jest »objektivno jedinstvo čitave (emipirč- 
ke) svijesti u jednoj svijesti«." Leibnizovo pojmljivo, razumski 
odredivo »ja« u Kanta je dokinuto, ono je iz sfere razumski poj- 
mljivoga preneseno na mjesto objektivnoga jedinstva svega poi- 
manja. Kant, čija misao nigdje ne tematizira tipične probleme 
filozofije jezika, supsumira pod »transcendentalnu apercepciju« 
sve principe razumske spoznaje, ne ispitujući kakve bi to pos- 
ljedice moglo imati izvan spoznajnoteoretskoga područja. Ali no- 
vo shvaćanje o odnosu individualiteta prema principima spozna- 
je izvršilo je gotov općenit utjecaj na filozofiju jezika. Najpri- 
je je iščezao Leibnizov transparentni i principima prestabilira- 
ne harmonije prožeti subjekt, pa je otpala mogućnost pretpo- 
stavke o modalnoj nepromjenljivosti znakovne forme. U Hum- 
boldta je već subjektivna primjena jezika postala specifičan me- 
dij u kojemu bitak i funkcija znaka dobivaju nove i distinktivne 
karaktere. Načelna podložnost sintetičke procesualnosti svijesti 
»transcendentalnoj apercepciji« od temeljna je orijentacionoga 
značenja za Cassierovu filozofiju jezika, gdje se pokušava usta- 
noviti aprioritet sintetičko-sintaktičkih akata svijesti na nivou 
izraza, nikada se više u jezičnofilozofijskoj misli subjekt i nje- 
gov jezik neće pojaviti u onako neautonomnoj verziji u kojoj 
se pojavljuju u Leibniza. 

Leibnizova filozofija jezika, koncentrirana oko problema 1o- 
gičke vrijednosti značenja ( i to značenja ukoliko je ono dostu- 
pno u formi teoretski izolirane riječi), kreće se putem uklanja- 
nja materijalne podloge te modusa i faza subjektivne upotrebe 
jezičnih oblika. Ona na taj način želi dospjeti do postulirana ide- 
aliteta logičko-simboličkih funkcija, ali ona pritom odbacuje 
odviše: i »materija« jezika i njegova etimološki zabilježena po- 
vijest i principi njegove subjektivne upotrebe — sve su to mo- 
menti koji su, gledano na drugi način, konstitutivni za sam ide- 
alitet značenja. Drugim riječima, Leibniz ne griješi kada postu- 
lira aprioritet simboličke funkcije, već onda kada u tkivu jezi- 
ka ne primjećuje principe a priori. S druge strane njegov je is- 
tinski prodor u bit jezika zapriječen idejom intuitivne spoznaje, 
koja ideja unaprijed smanjuje vrijednost simbolički posredova- 
na oblika spoznaje. Pretpostavljeni i što je više moguće razvi- 
jeni paralelizam između intuitivne i simboličke spoznaje zahti- 


35) Prolegomena zu einer jeden kiinftigen Metaphysik, Akademieaus- 
gabe IV, 334. 

36) Kritik der reinen Vernuft (A), Akademieausgabe IV, str. 107. 

31) Ibid. str. 123. 

jeva opet supsumiranje pune znakovne funkcionalnosti pod. ne- 
koliko osnovnih imperativa inteligibilne i adekvatne spoznaje. 
Time je pak dokinuta mogućnost da se riječ uzme kao autentič- 
na manifestacija značenja, budući da nijedan oblik veze izme- 
đu verbalnoga signansa i signatuma ne odgovara spoznajnoteo: 
retskim kriterijima. Riječ, dakle, mora ustupiti mjesto drugom 
nekom nosiocu značenja. 


IV 


Taj je nosilac značenja »karakteristični broj«, a sustav tak- 
vih brojeva zove se »univerzalna karakteristika«. 

Ono što je Leibniza dovelo do reduciranja opće simboličke 
funkcije na numeralnu simboliku jest, kako smo vidjeli, nasto- 
janje da se pronađe pogodno sredstvo za izražavanje apriornih 
sadržaja svijesti. Leibniz, drugim riječima, traži sintezu simbo- 
ličke funkcije i pojmova a priori. Upozoreno je malo prije na 
to da lajbnicovski shvaćen znak ne uključuje samo općenitu 
sposobnost upućivanja perceptivne i svjesne aktivnosti na sla- 
novitu predmetnost, već da on predstavlja spoznajno izlučenu 
»formu« ili »figuru« predmeta. Ono specifično i dosada još ne- 
promišljeno u tom shvaćanju jest slijedeće: znakovno određe- 
nje premda mora imati vrijednost a priori. Znak, stojeći u ko- 
respondenciji sa svojim predmetom, ne smije sadržavati nikak- 
ve empiričke primjese. Stoga je Leibniz usmjeren na to da uz 
stanovite modifikacije uključi u apriorno područje i simbolič- 
ku funkciju. 

Područje pojmova a priori u najširem smislu (uključujući tu 
ideje, univerzalije, transcendentalije, urođene ideje, Kantove 
predikamente) ne stoji, kako se na prvi pogled čini, u nekom 
određenom paralelizmu s principima verbalnoga ili numeralnoga 
označivanja. Pojmovi apriorne vrijednosti iznose na vidjelo ono 
najopćenitije u svakom biću: »quodlibet ens est unum, verum, 
bonum«. Znak je, naprotiv, upućen na ontički singularitet, na 
ono što biće čini pojedinačnim. Takva je suprotstavljenost zna- 
ka i apriornoga pojma karakteristična za svu filozofiju od Pla- 
tona do Tome Akvinskoga, za svu onu filozofiju koja ne pretpo- 
stavlja i ne zahtijeva mogućnost iskustvene primjene ideja. Po- 
treba za aprioriziranjem znakovne forme otpada, međutim, i 
tamo gdje se apriornim pojmovima, osim mogućnosti primjenji- 
vanja u iskustvu, odriče sva spoznajna vrijednost. Takvo je sta- 
nje stvari u Kanta. Predikamenti i predikabilije mogu se u nje- 
ga deduktivno primijeniti u spoznaji svake predmetne pojedi- 
načnosti, pa time otpada načelna razlika između općenitosti a 
priori konstitutirane svijesti o predmetu i prirodne upućenosti 
znaka na ontički singularitet. Ali do sinteze simboličke funkcije 
i apriornoga područja svijesti u Kanta ipak ne dolazi. Za razli- 
ku od Leibnizove »intelektualizirane pojave« Kantova se pojava 
ne nalazi ni u kakvoj znakovnoj relaciji prema svome objektu. 

Premda ona nije identična s objektom pa se pod stanovitim uv- 
jetima smije promatrati kao neke vrste signans, otpada moguć- 
nost da se stvar o sebi shvati kao signatum. Značenje pretposta- 
vlja jasnu razlučnost znaka u sustavu znakova, ali isto tako i 
razlučenost označenoga od njegova ontičkoga okružja. Sva je 
mogućnost razlikovanja prenesena u Kanta na nivo pojavnosti, 
dok je stvar o sebi u sebi samoj idiferentna. U Kanta, dakle, ne- 
ma poklanjanja apriornih principa pojavnosti i simboličke funk- 
cije. Jezik i ostali sustavi označivanja nadolaze nakon definitiv- 
na konstituiranja pojavnoga svijeta pa u njihovim odnosima 
prema predmetu ne trebaju biti postulirana pravila a priori. 

Ipak ima jedna faza u razvoju apriorističke gnozeologije u ko- 
joj je došlo do spontana sintetiziranja biti znaka i pojava a pri- 
ori. Takvoj sintezi prethode nekoliki uvjeti: najprije mora po- 
stojati načelna mogućnost primjene pojmova a priori u spozna- 
ji svakoga predmeta, a predmet k tome mora moći biti pomiš- 
ljen objektivno. Toj fazi apriorističke filozofije pripada i. sam 
Leibniz, ali je ona započela mnogo prije njega, još u vrijeme 
procvata skolastike. Već se tamo susreće shvaćanje po kojem 
svaku iskustvenu spoznaju (prima intentio) slijedi određujući po- 
jam a priori (secunda intentio). Između dviju intencija, što je 
najvažnije, ne postoji logički odrediva razlika u stupnju općeni- 
tosti, razlika se sve više počinje razumijevati ontološki. Za Occa- 
na je, na primjer, najodlučnije to što je predmet spoznaje »res 
extra animam«, dok je apriorni pojam »actus inteligendi« ili 
»intentio animae«. Razlika je, dakle, ustanovljena tako da se on- 
tološka odvojenost predmetnosti i pojmovnosti dade lako uoči- 
ti, ali je ujedno otvorena mogućnost razvijanja paralelizma iz- 
među dvaju područja. Pojam a priori ulazi sada u trajnu kore- 
laciju s predmetom, on postaje određujuća i svagda nazočna 
komponenta predmetne spoznaje, on je, kako ga u formi uni- 
verzailje karakterizira Occam, »una intentio in anima naturali- 
ter significans omnes illas res, de quibus predicatur«. Na drugim 
se mjestima pojam određuje kao »signum naturale«* i uopće 
nema sumnje da u skolastičkoj logici i gnozeologiji, osobito, u 
Occama, svijest o nužnosti semantičke komponente u odnosu po- 
jma prema predmetu malazi svoj jasan izraz. Razvoju te svijesti 
pogoduju i općenite crte vladajućega razumijevanja predmetno- 
ga bitka. Predmet je, naime, shvaćen u svojoj objektivnosti, u 
svojoj pripadnosti intelektualno spoznatljivoj cjelini univerzuma 
pa se ontološki razgovijetno diferencira od pojmovnoga znaka. 
Tako on može fungirati kao signatum, jer je njegov bitak kons- 
tituiran izvan duševne intencije, a njegovo je po udaranje s po- 
jmom objektivne i logičke provjerljive vrijednosti. 

Slično kao u skolastika, i u Leibniza se potreba za unošenjem 
momenata znakovnoga posredovanja u odnos pojma prema pred- 
metu javlja kao posljedica metafizički ustanovljene razlike iz- 


38) Occamov je tekst naveden prema: Prantl, Geschichte der Logik im 
Abendlande II, str. 346 i dalje. 

među pojmovnosti i predmetnosti, ideje i monade, mišljenja i 
bitka. Sinteza pojmovnoga aprioriteta i znakovne forme omogu- 
ćena je, dakle, uPrEno onim momentima Leibnizove spoznajne 
teorije koji će uskoro postati prvi cilj Kantove kritike. Leibni- 
zova ideja logički provjerljiva podudaranja između konceptual- 
no-simboličkih akata svijesti i predmetne podloge nije, naime, 
ništa drugo nego jedna od afirmacija mogućnosti izvaniskustve- 
ne primjene razumskih pojmova. Sav smisao Kantove kritike 
transcendentne upotrebe pojmova može se prenijeti i na sim- 
boličku komponentu pojmovnosti. »Karakteristični brojevi«, sto- 
jeći u postuliranoj adekvaciji sa svojim ontičkim korelatom, 
zapravo su intelektualne sheme koje nisu »andererseits sinlich« 
kao Kantove »transcendentalne sheme«." Ali i pored toga što je 
primjena kantovskih kriterija u kritici Leibnizova shvaćanja sim- 
boličke funkcije percipiranja metodološki moguća, ona ipak ne 
može umanjiti značenje osnovnoga Leibnizova jezičnofilozofij- 
skoga dostignuća. Leibniz je razlikujući se u tome i od skolasti- 
ka, postulirao aprioritet znakovne forme kao takve, a opći in- 
telektualni karakter njegova sustava kao da je tek naknadno uv- 
jetovao neprirodno sužavanje područja dodira između znakov- 
nosti i apriornih sadržaja svijesti na neveliko područje nume- 
ralne simbolike. Kant tu misao nije naslijedio i nije predvidio 
mogućnost definicije znakovne forme u uvjetima transcenden- 
talne filozofije, što je učinjeno mnogo kasnije u duhu novokan- 
tovskoga eklekticizma. Bilo bi bez sumnje pretjerano tvrditi da 
Leibnizova teorija znaka nadilazi moć Kantove kritike, ali ona 
predstavlja prvi i gotovo izoliran pokušaj da se, barem i u ob- 
liku numeralne simbolike, promisli nešto što je konstitutivno 
za bit jezika. ' 

Rečeno je već da Leibniz nije prvi otkrio uzajamnost znače- 
nja i aprioriteta. To su uočili još i skolastici. Ali dok skolastici 
govore samo o komponenti semantičkoga posredovanja između 
pojma i predmeta, ostavljajući pritom područje verbalne, a dje- 
lomično i numeralne simbolike po strani, Leibniz pokušava opću 
simboličku funkciju svijesti sa svim njezinim instrumentarijem 
supsumirati pod apriorne principe razumske spoznaje. Razlog je 
tome obratu posve određenih, a što je najvažnije, u bitnoj je vezi 
s promjenama u razumijevanju područja apriorne pojmovnosti. 
Najvažnije je, rekli bismo, da skolastici ne drže svaki logički i 
a rra he nia valjan sud o predmetu nužno apriornim. Ni 
najdosljedniji skolastički pokušaj unošenja predikamenata me- 
đu univerzalije nije bio potpun, pa tako u Occama supstanca i 
akcidens ostaju još uvijek obične, na bazi generičkoga uopćava- 
nja dobivene kategorije. TO odn _hć dn ulazi u sustav predicira- 
nja bez posredovanja univerzalija. To, međutim, neće više biti 
moguće kada Leibniz i kvalitet shvati kao relaciju. U tom slu- 
čaju izricanje onoga što biće jest mora biti u neposrednoj vezi s 


39) Isp. u Kr, d. r. V.: Von dem Sci ti mre : 
str. A 137, B 176. m Schematismus der reinen Vernunft, 

apriornim principima analitičkoga i sintetičkoga rada svijesti. 
Stupajući u horizont izrecivosti biće je uvijek već supsumirano 
Sed principe a priori — eto najvećega dostignuća Kid nižova je- 
zičnofilozofijskoga nastojanja. Misaono dosljedan strogosti vla- 
stita intelektualizma, Leibniz, međutim, ne vidi da se prioritet 
označavanja proteže daleko izvan razumskoga područja, on ne vi- 
di da se simbolička funkcija može dovesti u vezu s principima a 
priori samo zato što svakoj upotrebi simbolike (verbalne ili nu- 
meralne) svagda prethodi unutarjezičnost svega postojećega. Ap- 
rioritet znaka samo je racionalizmu dostupan odsjev izvornosti 
jezičnoga svijeta, daleki signal svemu prethodeće otvorenosti 
bića rječitom razabiranju. Tako se događa da Leibniz specifično 
shvaćenu opsegu intelektualne simbolike pokušava naknadno 
odrediti predmetni domet u krugu onoga ontičkog modaliteta 
koji je već dostupan ne samo imenovanju nego osobitoj, grama- 
tičkim kategorijama definiranoj jezičnoj praksi. Ali mi smo već 
vidjeli i objasnili da Leibniz ne razumije autonomni aprioritet 
gramatike i da za njega gramatika, kao odvojeno i samostalno 
područje sinteze i analize, ne postoji. Otvorenost bića dade se 
verificirati u zakonitostima jezične prakse samo ako su one iden- 
tične sa zakonitostima intelektualne spoznaje. U tom je kon- 
tekstu vrlo pogodno reći i konačnu riječ o Leibnizovu izboru bro- 
ja za znakovni praoblik sustava »univerzalne karakteristike«. 


Ne samo Leibnizova jezičnofilozofijska misao nego i tradici- 
ja na koju se on u tom pogledu oslanja zahtijeva sve izrazitije 
zanemarivanje logičke vrijednosti verbalne simbolike i obraća- 
nje numeralnoj simbolici. Taj se obrat može lijepo razumjeti u 
kontekstu tipično racionalističkoga traženja sinteze između filo- 
zofijske i matematičke metodologije, koje traženje tako snaž- 
no karakterizira Descartesove, Spinozine i Leibnizove logičke i 
spoznajnoteoretske radove. Ali neke su se crte racionalističkoga 
razumijevanja broja, svakako određujuće za doktrinu o »karak- 
terističnim brojevima, javile već u filozofiji skolastike, i to naj- 
jasnije u obliku često dokazivane nemogućnosti da se broj od- 
redi kao podvrsta kategorije kvantiteta, što će reći u strogo ak- 
cidentalnom smislu. Preostalo je, dakle, već skolasticima uni- 
jeti i broj na transcendentalno područje. Ideja o postojanju bro- 
ja na način univerzalija u racionalističkoj je filozofiji rano pri- 

vaćena i još detaljnije razrađena. Već Descartes, u sklopu nje- 
mu svojstvena razumijevanja univerzalija, tvrdi o brojevima sli- 
jedeće: »Tako je i broj samo stanje mišljenja kad se on ne pro- 
matra u ostvarenim stvarima nego naprosto apstraktno ili uop: 
će. To vrijedi o svemu što nosi ime univerzalije.«*“ Upravo je taj 
transcendentalni karakter broja postao metafizička baza Leib- 
nizove teorije znaka: sada kad broj više nije upućen na ontičko 
područje obuhvaćeno opsegom jedne kategorije zaista se može 
reći da »nema ničega što ne bi bilo podređeno broju, on je u 


40) Principia Philosophiae I, Ed. Adam — Tannery vol. VIII, n. 58. 

pravom smislu riječi »metafizički praoblik«.“ Element načelne 
sveobuhvatnosti, adekvatnosti i aprioriteta simboličke funkcije 
svode se u racionalističkoj jezičnofilozofijskoj doktrini na broj, 
a ne na riječ. Riječ se, s druge strane, ne da tako lako odvojiti 
od predmeta i njegova ontološkoga statusa. Kao osjetilna pri- 
rodna reduplikacija supstance — »ima uvijek nečeg prirodnog 
u podrijetlu riječi«,“ kaže Leibniz — ona je i sama supstanca, 
dijeleći sa svojim ontičkim relatom isti ontološki prostor. Kao 
sredstvo usmjeravanja perceptivne i svjesne radnje na stano- 
vitu predmetnost ona je pak neke vrste akcidens, differentia spe- 
cifica jednoga sklopa koji obuhvaća predmet, pojam i znak i ko- 
ji će u psihologističkim interpretacijama preživjeti sve do naših 
dana, pri čemu akcidentalna priroda verbalnoga znaka ne će bi- 
ti dokinuta. Ali nemogućnost da se riječ oslobodi predmetnoga 
ili akcidentalnoga bitka ima svoje metafizičke razloge, a oni su 
u Leibniza neobično naglašeni, prije svega u obliku potrebe da 
se o riječi umuje kao o samostalnom elementu inkoherentne i ne- 
tematizirane cjeline. Iz toga slijedi: istinskom i autonomnom 
aprioritetu principa jezične prakse približit će se ona misao ko- 
ja vezanost riječi za sve riječi jednoga jezika, drukčije rečeno, 
vezanost riječi za idealni totalitet jezika pretpostavi njezinoj veza- 
nosti za predmet i pojam. Zanimljivo je da će se takva misaona 
evolucija odvijati opet u strogoj ovisnosti o promjenama u ra- 
zumijevanju apriornoga područja. Humboldtova misao o načel- 
noj prednosti cjeline jezika nad umjetno i naknadno osamosta- 
ljenim dijelovima nastala je u vremenskom susjedstvu Kantova 
oimanja sintetičkoga rada svijesti, a Cassirerova filozofija jezi- 
a predstavlja, ako se pogleda bolje, samo vrlo specifičnu raz- 
radu transcendentalne analitike. 


Promotri li se pak odnos između Leibnizove i transcendenta- 
lističke filozofije na nešto drukčiji način, učinit će se možda da 
je starija od tih dviju doktrina bogatija za jednu komponentu 
koje se transcendentalizam vrlo brzo lišio. Transcendentalna filo- 
zofija, naime, određena već u svojoj prvoj postkantovskoj fazi 
Fichteovim koncentriranjem aprioriteta na »čin«, sve će manje 
imati na umu supstancijalnu podlogu unutarjezično zatečena bi- 
će pa se u jeziku uskoro neće moći naći ništa što nije duh. Dok tu, 
dakle, znakovni gada, fundira bitak i bit svega onoga što 
bi mu moglo biti korelativno, Leibniz je mislio u uvjetima u ko- 
Jima se i sama korelacija sa svojim pojmovnim i predmetnim 
polom mogla držati konstitutivnom za aprioritet simboličke for- 
me. Leibnizu, prema tome, ne prijeti opasnost izobličenja dos- 
tupnoga bitka u nešto ljudsko-odviše-ljudsko, jer označeno biće 
nije u njega »stvoreno«, »konstituirano«, pa čak, ne smijemo 
gubiti iz vida narav vidnoga polja Leibnizove filozofije, uvjete 
u kojima se njemu biće kao biće uopće pojavljuje. Podrobnija 


41) Gerh. VII, str. 184. 
42) Nouveaux essais, str, 283. 


355 


analiza u tom smislu otkrila bi da Leibnizov pojam bića kao mo- 
nade, premda ne izričito, ipak nosi na sebi pečat još netematizi- 
rana aprioriteta svih onih misaonih radnja za koje se vjeruje da 
omogućuju izlaganje »de ente simplificiter«. Tu biće nije učinje- 
no tek antropomorfnim, nego je, štaviše, intelektualizirano, ne 
pojavljujući se u onom obliku u kojem bi moglo biti uzeto za 
ontološki supstrat istinskoga unutarjezičkog nalaza. Ali čak 
ako ostavimo po strani metafizičku, monadološko-supstancijal- 
nu narav predmetnoga korelata konceptualno-simboličkih pro- 
cesa svijesti, nećemo dobiti nikakvu osobitu ontološku vrijed- 
nost: ono nama daleko u Leibnizovoj filozofiji jezika leži, prije 
nego u njegovoj metafizici, u tome što on ne vidi da unutarje- 
zična inexistentia bića premašuje ontički domet pojedinačnih 
korelacija znaka i predmeta i da se objavljuje manje u riječi- 
ma, a više među njima. A transcendentalna filozofija, u posve- 
mašnjem prevlađivanju Leibnizova stanovišta i usprkos svojoj 
neuklonjivoj težnji da sve čega se dotakne učini uvijek već ljud- 
skim, ipak će kroz pukotinu domišljene ljudskosti uputiti mišlje- 
nje i govorenje na jedan teže stečen, ali utoliko dragocjeniji 
transcendens. Pa ako se u filozofiji jezika ne radi o tome da se 
stvori jezično poprište za razgovor duha sa sobom samim, ne 
radi se ni o tome da se jezik uskladi prema principima hoda 
fantastičnoga »kozmetičkog sata«. Radi se, naprotiv, o tome da 
se u razumijevajućoj vještini uhvati ona numinozna lopta ba- 
čena rukom rilkeovske »vječite suigračice« u nemišljeno sredi- 
šte jezičnoga svijeta Zapada. Leibnizova nas filozofija jezika, 
premda se nalazi beskonačno daleko od te zadaće, ipak zadužu- 
je, jer je u danima neponovljive misaone sigurnosti, a u obliku 
neproturječne sinteze simboličke funkcije s aprioritetom spoz- 
najuće svijesti, smislila nešto što će svoj skroman sjaj za- 
držati i u uvjetima već odavno proglašene »krize«. 

O TVRDNJI I ZNAKU ASERCIJE 


Goran Švob 


Zagreb 


1. Čudna je bila sudbina Fregeove logičke notacije. Još se i 
danas može čuti kako je upravo nejasno i nepregledno pojmov- 
no pismo bilo glavni krivac za dugotrajno nerazumijevanje Fre- 
geovih radova. Oni rijetki logičari koji su ovu notaciju branili 
nastojali su pokazati kako upravo u pogledu jasnoće i pregled: 
nosti ima stanovite prednosti — između ostalog, omogućuje lak- 
še izvođenje supstitucije i odvajanja. Pojmovno pismo sigurno 
nikada neće biti prihvaćeno ni u nekom užem krugu: u njemu 
postoji samo univerzalni kvantifikator, a od istinosnih funkcija 
samo implikacija i negacija, te su formule često vrlo glomazne. 
Najveći mu je nedostatak svakako taj što je neprikladno za 
štampu. Ipak, opća averzija prema ovoj notaciji bila je u svakom 
slučaju pretjerana. I ne sasvim dosljedna. Jedan jedini znak 
pojmovnog pisma učinio se Russellu ne samo korisnim nego i 
neophodnim. Tako je Fregeov znak za sud, sastavljen od okomi- 
te i vodoravne linije ušao u Russellove radove, zatim u White- 
head-Russellova »Principia Mathematica« a odatle u opću upo- 
trebu u kojoj ga nalazimo još i danas. Moglo bi se pomisliti da 
je barem ovdje sve bilo jasno i pregledno. Međutim, prava ulo- 
ga tog znaka u Fregeovim radovima nije nikako samorazumlji- 
va, a nakon Fregea upotrebljavao se u prilično različite svrhe. 
Dug je bio put do Fregeova znaka za sud, u kojem je jedna od 
dvije linije »sadržavala tvrdnju«, preko Russellovog »znaka aser- 
cije« do današnjeg znaka kojim se obilježavaju teoremi ili, 
katkada, naznačava relacija logičkog slijeda između formula. 
Znak je na tom putu ponešto gubio, a ponešto mu se dodavalo. 
Koliko god, međutim, bila velika razlika između današnje i pr- 
votne upotrebe, jedno se stalno isponova javlja: znak »h-« ima 
da znači kako se ono što za njim slijedi tvrdi. Uzmimo slijedeći 
primjer u kojem ovaj znak ima prvenstveno da pokaže kako je 
propozicija uz koju dolazi, istinita, odnosno član klase istinitih 
propozicija (T): 

»Iskaz 'p je u T' skratit ćemo kao r p', što se može čita- 
ti Tvrdimo da p'ili 'Istina je da p«. ! 

Pitanje je, međutim, da li »Tvrdim da p« znači isto što i »Is- 
tina je da p«. Naime, da li je moguće tvrditi neistinu? Ako jest, 
onda u slučaju kada je p neistinita propozicija, »Istina je da 
p« predstavlja neistinitu a »Tvrdim da p« istinitu propoziciju. 
Čini se, s druge strane, da se neistinite propozicije često tvrde. 
Prirodno je reći da dvojica tvrde suprotno. U tom slučaju bar 
jedan tvrdi neistinu. Isto se tako laž katkada određuje kao svje- 
sno tvrđenje neistine. Tako izgleda da između one dvije vrste 
iskaza vlada znatna razlika. Ali, ta je razlika možda još mnogo 
dublja. Da li je uopće opravdano govoriti o istinosnoj vrijedno- 
sti izraza tipa »tvrdim da. . .«? Ovakvi izrazi kao da ne mogu 
biti neistiniti. Naime, da bi bili neistiniti potrebno je da ih se 
ne izriče, u kom slučaju, dakako, ne mogu biti ni istiniti ni ne- 
istiniti. Čini se, prema tome, da analiza koja pristaje običnim 
stavovima, nosiocima istinosne vrijednosti, nije primjerena ova- 
kvim izrazima. Slično izrazima tipa »obećavam da. . .«, »kladim 
se da. . .«, »zaklinjem se da. . .«, izrazi tipa »tvrdim da. . .« pri- 
pali u posebnu vrst jezičkih akata. Oni, naime, nisu opisi ni- 

akvog stanja stvari koje bi postojalo nezavisno od njihova iz- 
ricanja. J. L. Austin nazvao ih je performativnim iskazima 
(»performative utterances«). Izricanje takvih iskaza nije isto 
tako ni opis vlastitog duševnog stanja (odlučnosti, kolebanja, si- 
gurnosti i slično) već naprosto čin obećanja, oklade, zakletve ili 
tvrdnje. Performativni iskazi nikad nisu opisi i zaslužuju poseb- 
nu i specifičnu analizu. Ali, bilo bi pogrešno smatrati svako po- 
javljivanje performativnog iskaza znakom za stvarno izvršen od- 
govarajući jezički akt. Tako, na primjer, svako pojavljivanje re- 
čenice »Tvrdim da pada kiša« ne znači da se prilikom njena ob- 
likovanja doista radilo o tvrdnji i da je netko doista tvrdio da 
kiša pada. Jedno takvo pojavljivanje te rečenice je prisutno up- 
ravo ovdje. Autor ovog teksta nije tvrdio da kiša pada. Zbog to- 
ga je rečenica stavljena u navodnike. Navodnici tako, između os- 
talog, služe kao konvencionalan znak kojim se pokazuje da od- 
ređeno pojavljivanje deklarativne rečenice ne treba shvatiti kao 
autorovu tvrdnju. Pitanje je — da li je moguće uvesti konvencio- 
nalan znak kojim bi se jednoznačno i nedvosmisleno mogli raz- 
likovati stavovi koji se tvrde, od stavova koji se samo razmatra- 
ju, navode ili upotrebljavaju na neki drugi način koji ne odgo- 
vara njihovoj izvornoj upotrebi. Frege je smatrao da je takav 
znak neophodan dio logičke notacije. Teorija suda, u okviru ko- 
je je Fregeovo učenje o tvrdnji, nije nikada bila naročito pozna- 
ta ni popularna, ali je termin »tvrdnja« ušao u logiku i počeo 
se upotrebljavati gotovo kao tehnički termin. Teško je, među- 
tim, danas naći još jedan termin u logici, uz čiju bi upotrebu 
bilo vezano toliko zbrke i nejasnoća. 


= 


1) P. Rosenbloom, The Elements of Mathematical Logic, Dover Publica- 
tions, Inc, 1950, str. 31—32. 

2. Sve je počelo Fregeovim »Begriffsschriftom«. Znak »h-« 
uveden je ovdje kao znak za sud. Udžbenici historije logike često 
navode kako je u ovom djelu dan prvi moderan sistem računa 
sudova. Što je za Fregea sud — to pitanje voli se zaboraviti, 
jer, nije lako dati precizan odgovor. Tako znamo: štogod za Fre- 
gea bio sud, njegov je sistem računa sudova kompletan. Logika, 
slično matematici, ima sumnjivu privilegiju na ovakve navode. 

Frege je zapravo zastupao dvije teorije suda. Prva, rana teo- 
rija, ukratko je izložena na samom početku »Begriffsschrifta«, 
a druga je razvijena kasnije u okviru zrele teorije značenja. U 
ranoj teoriji nalazi se ipak anticipacija zrele teorije, kao što se 
u zreloj nalaze tragovi rane. Jedno je prisutno u čitavom Fregeo- 
vom djelu: sud nije nosilac istinosne vrijednosti. Sud je uviđa- 
nje istinitosti nečeg drugog — a to »drugo« što je istinito ili ne- 
istinito, naziva Frege u »Begriffsschriftu« sadržaj (Inhalt),a u 
kasnijim radovima misao (Gedanke). 

Nije sasvim jasno što je za Fregea u »Begriffsschriftu« sadr- 
žaj suda. Govori se o tome kako nisu svi sadržaji potvrdivi ili pro- 
sudivi, te se na osnovu toga razlikuju prosudivi i neprosudivi 
sadržaji. Katkada se o sadržajima govori kao o sklopovima pre- 
dodžbi, a katkada kao o okolnostima ili činjenicama. Čini se da 
početna poglavlja »Begriffsschrifta« nisu pisana naročito paž- 
ljivo i da je tu Fregeu bilo više do izgradnje logičkog sistema 
nego do stvaranja filozofske teorije. Bitno je, međutim, slije- 
deće: sud je uviđanje istinitosti sadržaja, štogod taj sadržaj bio, 
i izražava se kao deklarativna rečenica. Kao što su u samom su- 
sudu može razlikovati sadržaj i uviđanje istinitosti sadržaja, ta: 
ko se u deklarativnoj rečenici može razlikovati izraz za sadržaj i 
izraz za uviđanje istinitosti tog sadržaja, to jest tvrdnja. U obič- 
nom jeziku ta dva elementa nisu odvojena, ali u pojmovnom 
pismu oni moraju da se odvoje. 


Takva teorija vrlo je problematična. Prvo je pitanje, o kome 
će još biti riječi jer je stalan problem u Fregeovim radovima: 
ne izražava li se ono što je nosilac istinosne vrijednosti kao pot- 
puna deklarativna rečenica. S tim je također u vezi i slijedeće: 
deklarativna rečenica može biti izraz za nečije uviđanje istinito- 
sti nekog, recimo, sadržaja, ali čak ako se to i prihvati — ona 
ne mora nužno izražavati nečije uviđanje. Ako jednom imamo 
gramatička ili logička pravila onda možemo, a to uostalom može 
i stroj, naprosto mehaničkim putem sastavljati rečenice. To 
znači da nisu sve deklarativne rečenice izrazi za sudove. Ali, za- 
što da onda u logici uopće govorimo o sudovima u tom smislu. 
Ovaj je momenat Fregeove rane teorije često kritiziran kao uvo- 
đenje psiholoških elemenata u logiku. S druge strane, deklara- 


2) v. Begriffsschrift, Halle, 1879, str, 1—5. Za kasniju teoriju značenja 
unutar koje se razvija i teorija suda najvažniji su radovi Uber Sinn und 
Bedeutung, Zeitschrift fir Philosophie und philosophische Kritik, 100 
(1892) i Der Gedanke: Eine logische Untersuchung, Beitrige zur Philoso- 
phie des deutschen Idealismus, 1 (1918), str. 58—77. 

tivna rečenica, ili stav, može izražavati nečije »uviđanje istinito- 
sti« kao uvjerenje u istinitost sadržaja, a da pritom sadržaj bude 
neistinit. To se događa kada se u nečem varamo. Što učiniti s ta- 
kvim iskazima, oni čak, čini se nisu ni izrazi za sudove ako je 
sud uviđanje istinitosti, jer ne možemo uviđati istinitost nečeg 
neistinitog, u tome se možemo samo varati. Zašto je Frage u 
»Begriffsschriftu« zastupao toliko kompliciranu a ipak ranjivu 
teoriju, o tome možemo samo nagađati, u svakom slučaju, ne- 
ke od poteškoća uvedenih na prvim stranicama »Begriffsschri- 
fta« neće više nikad potpuno nestati iz njegova djela. Osnovna 
poteškoća pri primjeni ove teorije u izgradnji pojmovnog pisma 
je slijedeća: kako stvarno odvojiti izraz za sadržaj od izraza za 
tvrdnju. Frege smatra da je to moguće čak i u običnom jeziku. 
Polemizirajući protiv predikacione teorije suda i nastojeći da 
pokaže kako je razlikovanje subjekta i predikata potpuno irele- 
vantno za logiku, on govori: 

»U tome potpuno slijedim jezik matematičkih formula u ko- 
jem se također subjekt i predikat mogu samo nasilno razlikova- 
ti. Možemo zamisliti jezik u kojem bi se stav: 'Arhimed je pogi- 
nuo prilikom pada Sirakuze' izrazio na slijedeći način: 'Arhime- 
dova pogibija prilikom pada Sirakuze je činjenica'. I ovdje se 
može, ako se hoće, razlikovati subjekt i predikat ali sada sub- 
jekt nosi čitav sadržaj, a predikat ima samo zadatak da to pri- 

aže kao sud. Takav bi jezik imao samo jedan predikat za sve 
sudove, naime, 'je činjenica'. Vidi se da se tu ne može govoriti o 
subjektu i predikatu u uobičajenom smislu. Jedan je takav jezik 
naše pojmovno pismo a znak -- je njegov zajednički predikat 
za sve sudove.«? 

Osnovno je ovdje, i u tome će se kasnija teorija razlikovati, 
da se govori o tvrdnji kao dijelu rečenice. U skladu s time, kada 
se tvrdnja izrazom »je činjenica« odvoji od sadržaja onda taj 
sadržaj više nije prikazan u obliku deklarativne rečenice u obli- 
ku imenice ili zavisne imenske rečenice. Ispred takvog izraza mo- 
ra stajati znak »—« i prikazati to sve kao stav, odnosno izraz 
za o, Ovaj se znak sastoji od dvije linije. Okomita linija zapra- 
vo sadrži tvrdnju — Frege je naziva Urteilsstrich. Vodoravna 
linija povezuje u cjelinu sve ono što se tvrdi. Njen je naziv u 
»Begriffsschriftu« Inhaltsstrich a u kasnijim radovima Frege je 
naziva naprosto vodoravnom linijom. Tako se implikacija u 
pojmovnom pismu izražava kao 

re A 
B 

»B« je ovdje shematsko slovo koje naznačava antecedens, a 
»A« konsekvens implikacije. Vodoravne su linije povezane oko- 
mitom linijom koju ne treba brkati s okomitom linijom na li- 
jevom kraju. Ova okomita linija služi da poveže dva sadržaja 


3) Begriffsschrift, str. 3-4. 

u relaciju implikacije. Ono na što se odnosi tvrdnja, sadržana 
u maloj okomitoj liniji, nije ni sadržaj naznačen znakom »B« ni 
znakom »A«, nego čitava implikacija »ako B, onda A«. I sada 
je, dakako, preostalo pitanje, kako odrediti ono BiA. 

Prvo, jasno, na osnovu onog primjera s Arhimedovom smrti, 
čini se da bismo na mjesto onih shematskih slova mogli stavlja- 
ti imenice. Uzmimo jednostavan primjer: »Vlak polazi«. Para- 
frazirajmo to prema Fregeovoj uputi i dobit ćemo izraz »Polazak 
vlaka je činjenica«. Djelomično izraženo pojmovnim pismom 
» > polazak vlaka«. Sada kao da imamo odvojenu tvrdnju od 
sadržaja. Međutim, na što se tvrdnja odnosi? Ona pokazuje uvi- 
đanje istinitosti sadržaja. Kojeg sadržaja? Tog da vlak polazi. 
Ali taj sadržaj tamo uopće nije prikazan. Nitko nije rekao da 
vlak polazi. Sadržaj je sam polazak vlaka. I taj bi sadržaj tre- 
bao biti istinit kad kažemo da uviđamo njegovu istinitost. Me- 
đutim, sam polazak vlaka može biti lagan ili nagao, zakasnjeli 
ili uranjen, ali kako da bude istinit ili neistinit? Isto važi i za Ar- 
himedovu smrt: kako da je nazovemo istinitom? Frege ne govori 
o prirodi odnosa između znaka za sadržaj i samog sadržaja — 
sadržaj je naprosto »dan« znakom ili sklopom znakova. Moglo 
bi se pokušati da se ovo pitanje riješi tako da se umjesto imeni- 
ca upotrebljavaju zavisne rečenice. Ako je početni primjer »Ki- 
ša pada« dobili bismo izraz »To da kiša pada je činjenica« i ko- 
načno »|I>- to da kiša pada«. Sada međutim dolazimo u nepri- 
liku upravo zbog neodređenog odnosa između znaka i samog sa- 
držaja. Jer ako lijevi znak ima da naznači naše uviđanje istini- 
tosti sadržaja, onda desni dio i sam mora da bude znak za nešto 
istinito ili neistinito. Ali na osnovu čega da smatramo izraz »to 
da kiša pada« istinitim ili neistinitim ili znakom za nešto istinito 
ili neistinito. Ne možemo reći »'to da kiša pada' istina je ako kiša 
pada«. Naime, »to da kiša pada« nije nikakvo ime ni opis niti je 
uopće samostalan izraz. »To da kiša pada« ne izražava niti ne 
znači to da kiša pada. To se na prvi pogled čini paradoksalnim, 
kao kad bi netko rekao »'A' ne znači A«, ali izrazi poput »to da 
kiša pada« nemaju sami za sebe nikakvo određeno značenje, jer 
se javljaju isključivo unutar složenog konteksta u kojem ili na- 
suprot kojem tek imaju svrhu i smisao. U gornjem se primjeru 
taj izraz javlja jednom unutar a jednom izvan navodnika i u to- 
me je bitna razlika. '»To da kiša pada«' označava »To da kiša pa- 
da« ali »To da kiša pada« ne znači ni ne izražava to da kiša pada. 
To da kiša pada izražava se, ili »daje« riječima »kiša pada«. Uko- 
liko nam netko kaže »to da kiša pada« pomislit ćemo sve prije 
nego da nam je dao neki sadržaj čiju bismo istinitost ili neisti- 
nitost trebali uvidjeti. Ako nam kaže »kiša pada« onda možemo 
uvidjeti istinitost ili neistinitost toga što je rekao. Samo, tada 
se radi o izrazu koji »sadrži Urteilsstrich«, ukoliko smo ostali 
pri interpretaciji prema kojoj taj znak dolazi lijevo od izraza 


koji nije potpuna deklarativna rečenica. 
\ 


Ima u »Begriffsschriftu« na samom početku, jedno mjesto 
koje daje mogućnost drugačije interpretacije: 

»neka 


I——— A 
znači sud: Suprotni se magnetski polovi privlače. Tada 
—— A 


neće izražavati taj sud, nego će samo trebati da u čitaocu proiz- 
vede predodžbu privlačenja suprotnih magnetskih polova, mo: 
žda zato da bi se odatle nešto izvelo i na tome ispitala ispra- 
vnost misli. U tom slučaju parafraziramo to riječima 'okolnost 
da' [der Umstand dass] ili 'stav da' [der Satz dassl]«. 

Samo, ako se ovo prihvati kao mjerodavno, onda stvari stoje 
još gore. Jer sada desno od vodoravne linije stoji kompletan 
slav odnosno čitava deklarativna rečenica iz koje bi onda vodo- 
ravna linija trebala preuzeti tvrdnju i učiniti ono izrazom za 
neku neutralnu pretpostavku, a tvrdnja bi zatim opet bila do- 
dana okomitom linijom. Tako bismo dobili transformaciju: »ki- 
ša pada«, »okolnost da kiša pada«, i konačno »okolnost da kiša 
pada je činjenica«. Ovaj posljednji izraz ne znači, dakako, ni- 
šta više nego prvi. Taj aspekt »odvajanja« tvrdnje često je spo- 
minjao Wittgenstein. 

Frege je vjerojatno toliko nastojao na odvajanju izraza za 
sadržaj od izraza za tvrdnju da bi razlikovao tvrđenje čitave im- 
plikacije od tvrđenja pojedinih njenih članova. Tako tvrdeći ne- 
ku implikaciju, na primjer, »Ako kiša pada, trava raste«, ne tvr- 
dim niti to da kiša pada niti to da trava raste, nego to da ako 
prvo, onda drugo. To je doista mogao biti Fregeov motiv. Ali 
određenje suda kao uviđanja istinitosti sadržaja i identifikacija 
izraza za sud s deklarativnom rečenicom ili stavom bio je neo- 
pravdan i nesretan potez od kojeg se Frege zapravo nikada nije 
oporavio. Naime, očito je da svaka deklarativna rečenica »sadr- 
Ži« tvrdnju — rečenicom »Sunce sija«, na primjer, tvrdi se da 
Sunce sija. Ona takvu tvrdnju čuva i u slučajevima kada se ne 
upotrebljava da bi se njome nešto tvrdilo — kao u ovom tekstu 
gdje je upotrebljena kao primjer. Tako se može govoriti o tvrd- 
nji kao dijelu ili obliku deklarativne rečenice, ili s druge strane, 
kao o činu tvrdnje, odnosno kao o normalnoj upotrebi takve re- 
čenice. U čitavom Fregeovom djelu ova dva smisla riječi »tvrd- 
nja« nisu dovoljno razlikovana. U »Begriffsschriftu« i ostalim 
radovima iz tog razdoblja naglasak je na tvrdnji kao dijelu re- 
čenice, kao nečem što se iz rečenice može izvući tako da preo- 
stane samo izraz za sadržaj. U kasnijim radovima naglasak je na 
činu tvrdnje, ali čak i u posljednjim radovima kada se uvodi iz- 
raz »potvrdna snaga« nije sasvim jasno da li se u običnom go- 
voru ta tajanstvena snaga nalazi u obliku rečenice ili u nečem 
drugom. Iz takve zbrke potiče nastojanje da se odstrani tvrd- 
nja iz članova implikacije. Zašto odstraniti tvrdnju koja je sa- 


4) Begriffsschrift, str. 2. 

držana u riječima »kiša pada« unutar složenog izraza »Ako kiša 
pada, onda trava raste«. Dapače, ukoliko takav izraz hoćemo 
analizirati kao primjer istinosno-funkcionalne implikacije osta- 
vit ćemo one izraze kao potpune deklarativne rečenice i među- 
sobno ih izolirati: »[kiša pada] 2 [trava raste]«. Ako pritom 
imamo na umu gornje razlikovanje onda tu ne može doći ni do 
kakve zbrke. Pri tome, dakako, možemo zastupati najrazličitije 
teorije suda i istine. Samo, takvo jednostavno rješenje nije se 
Fregeu, bar u početku, činilo prihvatljivim, jer sud je za njega 
uviđanje istinitosti sadržaja a izražava se de larativnom rečeni- 
com, pa bi otuda slijedilo da onaj tko tvrdi gornju implikaciju 
ipak tvrdi i da kiša pada i da trava raste, ili u najmanju ruku iz- 
ražava dva suda. Tako se u »Begriffsschriftu« desno od vodora- 
vne linije nalaze izrazi koji kao da jedan čas ijesu a drugi čas 
nisu deklarativne rečenice. Isto se tako vodoravna linija pomiče 
čas desno, čas lijevo, odnosno, u nekim prilikama izraz za sud 
nastaje dodavanjem okomite linije izrazu za sadržaj koji se sa- 
stoji od vodoravne linije i onog što za njom slijedi, a ponekad 
se čitav znak »r-« dodaje izrazu za sadržaj koji je, na kraju 
krajeva, uvijek čitava deklaralivna rečenica. U svakom slučaju, 
već u »Begriffsschriftu« je prisutna koncepcija karakteristična i 
za kasniju Fregeovu teoriju prema kojoj se mišljenje, odnosno 
stvaranje suda zbiva kroz prethodno poimanje neke neutralne 
pretpostavke, spoznaju njene istinitosti i izricanje tvrdnje. To 
da bi i ta pretpostavka mogla biti izražena u obliku deklarativ- 
ne rečenice, Frege jedva da se usudio priznati. 


3. Nesretan izraz »sadržaj suda« izbačen je iz Fregeove upo- 
trebe nekoliko godina nakon »Begriffsschrifta«. Na njegovo mje- 
sto stupili su izrazi »misao« i »istinosna vrijednost«. Loša stra- 
na onog izraza bila je, prema Fregeu, ta što se uzimao čas u 
logičkom čas u psihološkom smislu“ Zanimljivo je da izraz »sud« 
kao ni znak za sud nisu izbačeni iz upotrebe. Sada je, međutim 
znak za sud dobio određeniji zadatak. On više nije imao analo- 
giju u riječima običnog jezika i nije se mogao prevesti izrazom 
poput onog »je činjenica«. Bio je to čudan znak koji »ništa ne 
označava niti što izražava nego nešto tvrdi«.* 


Stavovi ili deklarativne rečenice predstavljaju, po Fregeu, po- 
sebnu vrstu vlastitih imena. Vlastita imena su izrazi koji ozna- 
čavaju jedan i samo jedan predmet. Predmet koji je označen 
vlastitim imenom možemo nazvati značenjem imena, ili, da bis- 
mo ga razlikovali od značenja u širem smislu, denotacijom. Fre- 
geov termin je »Bedeutung«. Pored denotacije, značenje u ši- 
rem smislu obuhvaća još nešto. Uzmimo čuven Russellov pri- 


5) v. Fregeove opaske uz Jourdainov tekst The Development of the 
Theories of Mathematical Logic and the Principles of Mathematics; u G. 
Frege: Kleine Schriften, hsg. von I. Angelleli, Hildesheim, 1962, str. 337. 

6) v. na primjer, Funktion und Begriff, Jena, 1891, str. 22, isto tako 
Grundgesetze der Arithmetik I, str. 9—10. 

mjer: imena »Walter Scott« i »autor Waverleya« imaju istu de- 
notaciju, tj. označavaju jednu određenu osobu. Ono po čemu se 
značenje tih imena razlikuje Frege naziva smisao [Sinn]. Pita- 
nje da li ta dva imena imaju zajedničku denotaciju bilo je svo- 
jevremeno zagonetka za ljude kojima je bio poznat smisao oba 
imena i denotacija prvog. Vlastita imena označavaju denotaciju i 
izražavaju smisao. Stavovi su također vlastita imena. Tako, na 
primjer, stavovi »Mjesec je manji od Zemlje« i »2+2=4 ima. 
ju zajedničku istinosnu vrijednost — oba su istinita. Istinosna 
vrijednost je, prema Fregeu, denotacija stava ili deklarativne re- 
čenice. Postoje dvije istinosne vrijednosti: Istinito i Neistinito. 
Svi istiniti stavovi označavaju Istinito, a neistiniti Neistinito. S 
druge strane, istiniti odnosno neistiniti stavovi razlikuju se dalje 
međusobno po smislu. Smisao stava je misao [Gedanke] koja 
je njime izražena. Prema Fregeu misao nije ništa subjektivno i 
zavisno od čina mišljenja — ona je upravo ono što se mišlje- 
njem shvaća. Sud je prijelaz od misli ka njenoj istinosnoj vri- 
jednosti, odnosno uviđanje da je neka misao istinita. Tako je 
prvo u nastanku suda — shvaćanje misli, odnosno mišljenje. Na- 
kon toga zbiva se uviđanje istinitosti misli — odnosno sam sud. 
Konačno dolazi izricanje tog suda u obliku deklarativne rečeni- 
ci. Ali, ako je deklarativna rečenica naprosto vlastito ime za is- 
tinosnu vrijednost, onda izricanje takve rečenice još nije samo 
po sebi izraz za sud. Ono je analogno izricanju ostalih vlastitih 
imena i u samom tom izricanju još nema ništa što bi govorilo da 
je stav koji se izriče upravo ime Istinitog. Reći da je ono što 
se govori istina, ili da je taj stav ime za Istinito ništa ne mije- 
nja. Na taj se način samo stvara novo ime za istinosnu vrijed- 
nost. Na primjer, »2+2=4« je ime za Istinito. »2+2=4' je Is- 
tinito« i opet je vlastito ime upravo za Istinito. Isto je tako i 
»(2+2=4)=(3+2=5)« opet ime za Istinito jer oba složena zna- 
ka imaju istu istinosnu vrijednost. Tako u svim ovim izricanji- 
ma ili ispisivanjima vlastitih imena Istinitog nema ničeg što bi či- 
tav izraz prikazalo upravo kao vlastito ime za Istinito. Frege za- 
to uvodi, ili bolje rečeno ostavlja, poseban složen znak, koji tre- 
ba da prikaže stav kao tvrdnju. Vodoravna linija više se ne zove 
Inhaltsstrich nego naprosto vodoravna linija [Waagerechte] a 
okomita linija i dalje se naziva Urteilsstrich. Osnovna je teza, 
dakle, da je potrebno i moguće jednim znakom osigurati jedno- 
značnu i nedvosmislenu razliku između stavova koji se tvrde 
i onih koji imaju neku drugu ulogu. 


7) Istinosne vrijednosti su, prema Fregeu, predmeti. Izrazi »Istinito« i 
»Neistinito« kao prevod Fregeovih termina »das Wahre« i »das Falsche« 
vjerojatno nisu naročito sretni. Posebno je u našem jeziku ovakva upo- 
treba velikih slova neprirodna, iako dosta česta u filozofskim tekstovi- 
ma, Ovdje se ipak učinila neophodnom da bi se ovi izrazi, kao imenice, 
štoviše, kao vlastita imena, razlikovali od odgovarajućih pridjeva ili pri- 
loga. Ono Istinito kao denotacija istinitog stava nije njegovo svojstvo. 
Isto tako, ovdje nije primjeren ni izraz »istina«. Termin »Wahrheit« Fre- 
o Poea u posebnom smislu. Usp. napose uvodni dio teksta Der 

edanke. 

Ovdje se odmah može postaviti pitanje kako je taj problem 
riješen u prirodnim jezicima i na osnovu čega se u prirodnom 
jeziku tvrdnja kao čin razlikuje od ostalih jezičkih akata. Frege 
smatra da je u konkretnim izricanjima tvrdnji u običnom go- 
voru prisutna potvrda snaga [behauptende Kraft]. Teško je. 
međutim, iz Fregeovih tekstova vidjeti kakva je priroda te »sna- 
ge«. Čini se da Frege nikada nije sasvim raskrstio s tezom iz 
»Begriffsschrifta« prema kojoj je tvrdnja prisutna u samom 
obliku deklarativne rečenice. Tako se i u kasnim radovima ko- 
leba između tvrdnje kao čina i tvrdnje kao dijela rečenice. Ipak, 
mora se naglasiti da nakon članka »Uber Sinn und Bedeutung« 
Frege zapravo nije smio da govori o tvrdnji kao dijelu rečenice 
koji bi se mogao stvarno izolirati od znaka za sadržaj. Zato, jer 
se razlikovanje istinosne vrijednosti kao denotacije, i misli kao 
smisla stava provodi u tom članku kroz analizu čitavih deklara- 
tivnih rečenica iz običnog jezika. Ta se distinkcija onda primje- 
njuje na znakove koji u pojmovnom pismu stoje desno od vodo- 
ravne linije. Oni, prema tome, moraju predstavljati potpune de- 
klarativne rečenice. U tom je slučaju i u pojmovnom pismu čita- 
va deklarativna rečenica ime za istinosnu vrijednost, a znak 
» I-« trebao bi joj dati »potvrdnu snagu« koju ona sama po sebi 
nema. Drugim riječima, znak »- « treba da ispisivanje potvrdne 
rečenice učini činom tvrdnje. To je jedina interpretacija Fregea 
koja može sačuvati koherentnost njegova sistema u cjelini. Pa 
ipak, upravo u posljednjim radovima može se čuti stara tema 
iz »Begriffsschrifta«: 

»Upitna i deklarativna rečenica sadrže istu smisao, ali dekla- 
rativna rečenica sadrži još nešto, naime, tvrdnju. Zato u dekla- 
rativnoj rečenici treba razlikovati dvoje: sadržaj koji je isti kao 
u odgovarajućoj upitnoj rečenici i tvrdnju. Oboje su u deklara- 
tivnoj rečenici tako čvrsto povezani da je lako previdjeti njihovu 
odvojivost« .? 

Pitanje je, jasno, kako shvatiti onu »odvojivost«, ali dosljed- 
na primjena ovog stavka onemogućila bi, u svakom slučaju, 
primjenu distinkcije smisla i denotacije na znakove desno od 
vodoravne linije. Naime, u tom bi slučaju čitav znak za sud, 
uključujući i Urteilsstrich, predstavljao ime za Istinito, barem 
ukoliko se oslanjamo na tekst »Uber Sinn und Bedeutung«. Ne 
vjerujem da bi se o zavisnim rečenicama tipa »to da...« ili pak 
o imenicama moglo govoriti kao o samostalnim imenima za isti- 
nosne vrijednosti i siguran sam da bi Fregeova analiza značenja 
takvih izraza dala sasvim drugačije rezultate. Ona ih je doista 
i dala, u onoj mjeri u kojoj je kod Fregea provedeno ispitivanje 
značenja takvih izraza. Prema tome, desno od vodoravne linije 
mora stajati čitava deklarativna rečenica. Isto tako, u složenim 
izrazima, odnosno implikacijama, glavna vodoravna linija po- 
vezuje u cjelinu složenu deklarativnu rečenicu na koju se odnosi 


8) Der Gedanke, str. 62. 

Urteilsstrich. Zato ona »tvrdnja« koja je sadržana u rečenici 
(u kopuli ili nečem drugom) i koja određenu rečenicu čini de- 
klarativnom nije prikazana Urteilsstrichom. Nesporazumi oko 
toga što Urteilsstrich stvarno ima da predstavlja proizlaze up 
ravo otuda što su dva smisla riječi »tvrdnja« kod Fregea pomije- 
šana, a ova zbrka proizlazi iz teorije prema kojoj je sud uviđa- 
nje istinitosti sadržaja, odnosno misli, a izražava se deklarativ- 
nom rečenicom. Uloga Urteilsstricha u »Begriffsschriftu« bila je 
prvenstveno »formativna«: pomoću njega se tamo tvorio potpun 
stav. Pa ipak, budući da je stav ili deklarativna rečenica izraz 
za sud, odnosno izraz za nečije uviđanje istinitosti sadržaja, on 
ima i »performativnu« ulogu: stav je, naime, i tvrdnja. U kas- 
nijim radovima naglasak je na performativnoj ulozi, zato jer se 
moralo dopustiti da desno od vodoravne linije stoje čitave dekla- 
rativne rečenice. Međutim, zbrka oko toga što tvrdnja doista je- 
ste, nije nikako uklonjena. Uvođenje termina »potvrdna snaga« 
još je više zamutilo čitav problem. Sve je počelo na prvim stra- 
nama »Begriffsschrifta« i ona interpretacija, danas gotovo opće 
prihvaćena, po kojoj je uvođenje Urteilsstricha nužna i prirodna 
posljedica Fregeove teorije o stavovima kao vlastitim imenima 
istinosnih vrijednosti, predstavlja u najmanju ruku simplifika- 
ciju. Možda bi bilo opravdanije govoriti o čitavoj kasnoj teoriji 
kao o napornom pokušaju da se uklone protivrječnosti iz »Be- 
griffsschrifta« a da pritom pojmovno pismo bude sačuvano u 
cjelini. Koliko je termin »potvrdna snaga« neodređen i koliko je 
i u kasnim radovima odnos između suda i deklarativne rečenice 
problematičan, jasno se pokazuje u ovom odlomku: 


»Uviđanje istinitosti iskazujemo deklarativnom rečenicom. 
Za to nam nije potrebna riječ 'istinito'. Pa i onda kada je upo- 
trebimo, prava potvrdna snaga ne leži u njoj nego u obliku de- 
klarativne rečenice [in der Form der Behauptungssatzes] i gdje 
ova izgubi svoju potvrdnu snagu, riječ 'istinito' ne može je više 
vratiti. To se događa kada ne govorimo ozbiljno...« »Glumac 
ništa ne tvrdi, niti laže čak kada izgovara nešto u čiju je neisti- 
nitost uvjeren...« »Zato se uvijek mora pitati da li ono što je 
prikazano kao deklarativna rečenica stvarno sadrži tvrdnju. . .« 
»Deklarativna rečenica često uz misao i tvrdnju sadrži i treći 
sastavni dio na koji se tvrdnja ne proteže... Riječi kao 'avaj' i 
'hvala bogu' pripadaju ovamo.«* 


Ovdje se, očito, o tvrdnji ili »potvrdnoj snazi« govori kao o 
nečem što je sadržano u samoj rečenici, odnosno u njenom ob- 
liku, ali istovremeno i kao o nečem što se iz tog oblika može 
odstraniti. Međutim, tvrdnja koja je sadržana u deklarativnoj 
rečenici, i na osnovu koje deklarativnu rečenicu razlikujemo od 
upitne, sigurno ostaje u rečenici i onda kada je izriče glumac 
na pozornici. Još uvijek možemo reći kakvu vrst rečenice glumac 
izriče baš kao što možemo reći i što se tom deklarativnom reče- 


9) op. cit. str. 62—63. 

nicom tvrdi, ili, što ta rečenica tvrdi. Prema tome, ili govorimo 
o »potvrdnoj snazi« kao nečem što ovisi o onome tko tu reče- 
nicu izriče, pa u tom slučaju »potvrdna snaga« pridolazi sa stra- 
ne deklarativnoj rečenici i čini njeno izgovaranje činom tvrdnje, 
ili pak govorimo o toj snazi kao nečem vezanom uz oblik reče- 
nice, što tada ne ovisi o pojedinačnim slučajevima izricanja. 
Ili govorimo čas o jednom, čas o drugom, u kome je slučaju ter- 
min »tvrdnja« ili »potvrdna snaga« višeznačan. Kao što je reče- 
no, jedina interpretacija koja je kompatibilna s Fregeovom teo- 
rijom značenja jest ona prema kojoj je uloga Urteilsstricha 
prvenstveno »performativna«, odnosno, prema kojoj se znak 
» I> « dodaje kompletnoj deklarativnoj rečenici. 

4. Nije, dakle, svako izricanje deklarativne rečenice čin tvrd- 
nje. Tvrdnja je, na neki način, u rečenici sadržana ali, u nekim 
okolnostima, izričući takvu rečenicu ništa ne tvrdimo. Ili, ne vr- 
šimo čin tvrdnje. Radi jednostavnosti, nazovimo čin tvrdnje 
tvrđenjem. Isto bismo tako kod upitnih rečenica mogli razliko- 
vati upit i pitanje. Rečenica sadrži upit i može ali i ne mora, 
jednom izgovorena, predstavljati pitanje. Ono »sadrži« ne treba 
shvatiti suviše doslovno. Obično je dio rečenice koji sadrži tvrd- 
nju glagol ili predikat s kopulom, ali nije moguće tvrdnju jed- 
nostavno i precizno locirati u određeni dio rečenice. Možda bi 
bilo pravilnije reći da određeni tipovi rečenica naprosto jesu 
tvrdnje. Što se tiče tvrđenja, ili čina tvrdnje, on je normalna 
upotreba takvih rečenica, baš kao što je i pitanje normalna upo- 
treba upitnih rečenica. Mogućnost da se takve rečenice upotreb- 
ljavaju i na druge načine dovela je do stvaranja određenih znako- 
va kojima se ove druge upotrebe mogu razlikovati od normalnih. 
U nekim prilikama navodni znakovi pokazuju da se rečenica ne 
upotrebljava na normalan način. Pitanje je, na koji način u 
običnom govoru razlikujemo ona pojavljivanja deklarativnih re- 
čenica koja doista predstavljaju akte tvrđenja. Frege je, vidjeli 
smo, govorio o »potvrdnoj snazi« koja, na primjer, nije prisutna 
u glumčevim riječima na pozornici. O prirodi te »snage« nije ni- 
šta podrobnije rekao, osim da je za nju potrebna prethodna 
ozbiljnost. Očito je da snaga u ovom slučaju nije ništa fizičko 
i nema ništa s načinom izgovaranja. Isto tako, istinitost rečenice 
ne može biti traženi kriterij. Pokušajmo ipak ustanoviti neki 
kriterij ili opis koji može bar donekle poslužiti za razlikovanje 
akata tvrđenja od ostalih izgovaranja deklarativnih rečenica. Pri 
tome ne treba da nam bude stalo do definicije, jer govorimo u 
upotrebi riječi u običnom jeziku a ne ni o kakvom pojmu. 


Rekli smo, u prvom redu, tvrđenje je vezano uz deklarativne 
rečenice, odnosno uz izraze koji imaju određenu istinosnu vri- 
jednost. Ne uvijek, doduše. Odgovor na pitanje dan je katkada 
u obliku imenice ili potvrdne čestice. Takvi se izrazi ipak mogu 
prodru u odgovarajuće deklarativne rečenice. Na primjer: »Da 
i ste vidjeli optuženog kako preskače ogradu?« — »Da.« Svjedok 
u ovom slučaju nije tvrdio da, nego je tvrdio da je vidio odre- 
đenog čovjeka u određenoj situaciji. Kao što je, za naše svrhe, 

nevažna, tako je nevažno i uvjerenje onog koji izriče tvrdnju u 
istinitost vlastitog iskaza. U gornjem primjeru može se raditi 
o svjesnom tvrđenju neistine pred sudom, i zbog takvog čina 
svjedok može biti kažnjen. Pored toga postoje prilike kada izri- 
čemo iskaze u čiju istinitost smo uvjereni, pa ipak ništa ne tvr- 
dimo. Kada, na primjer, ponavljamo nečije riječi ili pišemo pri- 
mjer na ploči. Zamislimo predavanje o gramatici u kojem pre- 
davač na ploči ispisuje riječi »Bog ne postoji«. Pretpostavimo 
da mu neki vjernik iz publike prigovori da boga ipak ima, pret- 
postavimo isto tako da je predavač uvjeren da boga nema — 
nije ipak vjerojatno da će se razviti teološka rasprava. Predavač 
će reći: »Niste me shvatili, govorimo o gramatici. Nisam sada 
tvrdio da boga nema.« Da li je čin tvrđenja — izricanje dekla- 
rativne rečenice zato da bi se sugovornika uvjerilo u njenu isti- 
nitost? Ni to nije vjerojatno. Što onda s izrazom »Tvrdim da 
lažeš«? Mogli bismo tako nastaviti nizanjem primjera i protu- 
primjera, no nije vjerojatno da bismo na taj način došli do ne- 
kog određenja koje bi pokrivalo našu svakodnevnu upotrebu 
riječi »tvrdnja« a koje istovremeno ne bi bilo preširoko. Pa 
ipak, navedeni primjeri pokazuju mogućnost da se tvrdnja od- 
redi s obzirom na određenu konvenciju unutar koje se zbiva 
tvrđenje. Doista, u navedenim primjerima u kojima se nije ra- 
dilo o tvrđenju ima nešto zajedničko: besmisleno je prigovoriti 
da se nije izricala istinita rečenica ili neki analogan izraz. Kada 
se nešto tvrdi, prigovor da se ne govori istina je smislena reak- 
cija. Ili, tvrđenje je izricanje deklarativne rečenice ili odgovara- 
jućeg izraza unutar konvencije prema kojoj je smislen prigovor 
o neistinitosti onog što se reklo. Ovakvo određenje konvencije 
unutar koje se vrše stanoviti jezički akti nije, dakako, defini- 
cija i možda ne govori mnogo, ali pomaže da se donekle vidi što 
se obično neodređeno misli kada se govori o tvrđenju. Međutim, 
ovakav opis kao da isključuje mogućnost da se neovisno od kon- 
teksta u kome je izraz izgovoren ili napisan, utvrdi radi li se 
doista o tvrđenju. Doista, i u svakodnevnim prilikama, često 
nam to nije jasno. Zato ponekad pitamo sugovornika: »Ozbilj- 
No?«, »Šališ li se?«. Međutim, ako se sugovornik stvarno šali on 
će možda reći: »Ne šalim se« i nastojati da vas uvjeri kako doi- 
sta tvrdi ono što govori, i onog časa kada Imu uputite prigovor 
da ne govori istinu, odnosno, kada doista prihvatite njegov iskaz 
kao tvrdnju, šala je potpuno uspjela — dovedeni ste do potpuno 
besmislene reakcije. Tamo pak gdje se o tvrđenju doista radi, 
takva reakcija ima smisla iako nije uvijek poželjna. Kada je pri- 
govor upućen, onaj tko je izrekao tvrdnju obično će pokušati 
da pokaže kako je u pravu on a ne vi. Ne uvijek. Međutim, čak 
i tamo gdje uopće odbija da s vama razgovara, pokazuje da je 
vaša reakcija na njegovu tvrdnju imala smisla, jer inače će reći, 
poput onog predavača »pa nisi me shvatio«, »ja to ne tvrdim«. 
Poseban nedostatak ovakvog određenja tvrđenja mogao bi biti u 
tome što je tvrdnja određena s obzirom na prigovor o neistini- 
tosti, odnosno s obzirom na drugu tvrdnju. Ne vjerujem ipak, 
da se tu radi o pravom nedostatku. U prvom redu, prigovor kao 

izražavanje sumnje u istinitost onoga što se tvrdilo ne mora biti 
nužno izražen kao deklarativna rečenica. Ali što je još važnije, 
pitanje je, doista, ima li tvrdnje tamo gdje se od početka ne po- 
stavlja mogućnost suprotne tvrdnje, odnosno ima li tvrdnje ta- 
mo gdje nema razgovora. U svakom slučaju, ovo određenje po- 
gađa navedene primjere. Kao što je besmisleno onom predavaču 
prigovoriti da bog ipak postoji, tako je i glumcu besmisleno 
prigovoriti da je jučer govorio neistinu, odnosno da je uveče, 
na primjer, govorio kako zora sviće. Fregeova analiza glumčeve 
tvrdnje čini se, međutim, neispravnom, i upućuje na važnu di- 
menziju našeg problema. Kao što smo vidjeli u navedenom od- 
lomku, prema Fregeu glumac na pozornici ništa ne tvrdi, niti 
uopće može lagati, jer je na pozornici sve varka i nestvarnost. 
Riječima glumca tako nedostaje potvrdna snaga. Zamislimo da u 
običnom jeziku imamo neki konvencionalan znak analogan Ur- 
teilsstrichu u pojmovnom pismu kojim se služimo da bismo raz- 
likovali tvrđenja od ostalih izricanja deklarativnih rečenica. Pre- 
ma Fregeu, glumčeve riječi na pozornici ne bi bile popraćene 
takvim znakom. Međutim i ličnosti u drami također katkada iz- 
govaraju određene izraze kao tvrdnje a katkada ih upotreblja- 
vaju na drugačije načine. Drugim riječima, iako glumac na po- 
zornici ništa ne tvrdi, ličnosti kazališnog komada katkada po- 
nešto tvrde. Ukoliko bi znak tvrdnje postojao u običnom jeziku, 
on bi morao biti reprođuciran u onim prilikama i na pozornici, 
odnosno i ovdje bi morala biti prisutna ista doza »potvrdne sna- 
ge«. U protivnom ne bi se moglo razlikovati između stavova koje 
ličnosti u drami doista tvrde i onih koje samo, recimo, navode. 
Bitka na pozornici je, kaže Frege, samo prividna bitka. To je 
djelomično točno budući da, barem u kazalištu kakvo danas po- 
znajemo, glumci ne ginu u bitkama na pozornici. Međutim, i na 
pozornici postoje bitke »za ozbiljno« i bitke »za šalu«. U onim 
prvim ginu ličnosti drame i to potpuno stvarno. Isto tako, dram- 
ske ličnosti određene stavove doista tvrde, a neke stavove izgova- 
raju, na primjer, radi šale. Ukoliko bi se onaj znak tvrdnje ispuš- 
tao prilikom izgovaranja tvrdnii ličnosti u drami a upotreblja- 
vao inače u svakodnevnom jeziku, kazalište bi izgubilo smisao. 
Bilo bi to kao da vas, danas kad takvog znaka tvrdnje nema, 
nakon svake rečenice upozoravaju da ova drama nije »za ozbilj- 
no« i da ste samo u kazalištu. Međutim, određenje tvrdnje kroz 
konvenciju o prigovoru važi i u ovom slučaju. I ovdje ie tvrđe- 
nje ono izricanje deklarativne rečenice na koje je smisleno rea- 
girati prigovorom. Samo, onaj tko nešto tvrdi doista nije glumac 
nego ličnost u drami a onaj tko prigovor upućuje ili ne upućuje 
je isto tako fiktivna ličnost. Ukoliko prigovor padne iz publike 
on je besmislen i obično se smatra znakom lošeg ponašanja. 
Osobe iz publike naprosto nisu dio drame baš kao ni glumci. 
U pogledu znaka tvrdnje, on bi se morao upotrebljavati i pri 
pričanju šala. U protivnom, bilo bi to kao da danas kad takvog 
znaka nema dodajete nakon svake rečenice poseban znak »za 
šalu« i šala bi tako izgubila svaki smisao. Znak za šalu bio bi 
podjednako besmislen kao i znak »za ozbiljno«. Nemoguće je 

posebnim, konvencionalnim znakom pokazati da se ne šalite jer 
bit je šale u stanovitoj ozbiljnosti. To je isto tako nemoguće 
postići time što ćete reći da se ne šalite. Zamislimo notornog 
šaljivdžiju koji bi u jednom času odlučio da se uozbilji i izjavio 


takvi izrazi predstavljaju. Urteilsstrich ništa ne označava, on na- 
prosto tvrdi i ispisivanje tog znaka uz formulu samo je čin tvrd- 
nje. Ali uz čin ide, kaže i Frege, činilac pa i vrijeme i mjesto. 
Da li je moguće navoditi činove? Nije li, u najmanju ruku, po- 
trebno uz svako takvo navođenje staviti i podatke o tome gdje 
je i kada taj sklop znakova nastao i tko je onaj koji je dodao 
Urteilsstrich? Ukoliko se takvo objašnjenje izostavi, nije jasno 
što predstavlja Urteilsstrich. I ne samo to. Kako da damo pri- 
mjere za logičke formule ili, recimo za valjane sheme zaklju- 
čaka. U takvim prilikama desno od vodoravne linije stoje she- 
matska slova. Međutim, na taj način kao da tvrdimo slova ili 
vršimo slične besmislice. Zanimljivo je kako se Fregeov tretman 
logičkih shema u vezi s Urteilsstrichom mijenjao od »Begriffs- 
schrifta« do kasnih radova. U »Begriffsschriftu« primjeri i she- 
ine uz koje stoji znak tvrdnje, nisu uglavnom stavljani u navod- 
ne znakove. Tako odmah na početku teksta nalazimo izraze po- 
put»HA«ili» A = B«, koji bi po kasnijim kriterijima optu- 
žili autora da govori neistine ili, vjerojatnije, besmislice. Kako 


10) usp. M. Dummett: Frege, Duckworth, London, poglavlje 10: Asserti- 
on, str. 295—363. Dummett izričito naglašava neispravnost Fregeove ana- 
lize glumčeve tvrdnje. U tom pitanju i ovaj se tekst s njime potpuno 
slaže. Dummett, međutim, u opširnoj i vrlo razrađenoj analizi nastoji po- 
kazati opravdanost Fregeova pokušaja da u logiku uvede ispitivanje po- 
sebnih izraza ili operatora, u Dummettovoj terminologiji — »force-opera- 
tors«, od kojih bi jedan bio i znak tvrdnje. Pitanje, međutim, gdje je 
ovdje postavljeno nije ima li istraživanje takvih izraza smisla i svrhe — 
već, što se postiže uvođenjem takvog izraza kao dijela logičkog sistema 1 
logičke notacije, ukoliko je takvo uvođenje uopće moguće, 

ona uloga znaka tvrdnje, koju smo nazvali performativnom, sve 
više jača tako se i kod Fregea pokazuje sve veći oprez pri upo- 
trebi Urteilsstricha. U tekstu »Uber den Zweck der Begriifs- 
schrift« objavljenom tri godine nakon »Begriffsschrifta«, Frege 
se više ne usuđuje staviti desno od vodoravne linije ni shemat- 
sko slovo ni neistinit stav. Kada daje primjer za upotrebu Ur- 
teilsstricha onda to čini isključivo na istinitim stavovima, kao, 
na primjer, »> 2 +3 = 5«. Samo, takva je situacija besmislena 
jer je nestala razlika između primjera i samog tvrđenja, te pro- 
izlazi da Frege u onim tekstovima, između ostalog, tvrdi i trivi- 
jalne aritmetičke stavove, kao na primjer da je 5 suma brojeva 
2i3. U »Grundgesetze der Arithmetik« znak tvrdnje nalazi se 
doduše uz shematska slova, ali sada unutar navodnih znakova. 
U svakom slučaju, uvođenje posebnog znaka koji bi trebao sta- 
jati uz stavove koji se ne navode, ne oslobađa nas potrebe za na- 
vodnim znakovima. Ukoliko se uvođenjem znaka tvrdnje htjela 
izbjeći upotreba navodnika, postigao se suprotan rezultat: do- 
bili smo znak tvrdnje u navodnicima. 


Pa ipak, ova je namjena znaka asercije bila više povezana 
s tvrdnjom od ostalih koje su mu katkada pripisivane. Znak 
kojim ćemo u izgradnji logičkog sistema obilježavati teoreme 
svakako je potreban. Ali takav znak nije još samim time i znak 
tvrdnje. Takvo se razlikovanje teorema od ostalih formula obič- 
no ionako postiže numeracijom teorema. Na taj način se izdva- 
jaju i one formule koje autor smatra istinitim. To može biti 
korisno, ali za logiku nije relevantno. Budući da tvrdnja, kao 
što smo vidjeli, nikako nije izraz za nečije uviđanje istinitosti, 
ni u taktvoj upotrebi ne radi se o znaku tvrdnje u pravom smi- 
slu te riječi. 

Tako je Fregeov Urteilsstrich te kasnije znak tvrdnje ili aser- 
cije kod Russella služio u svrhe različite od one koja mu je bila 
zapravo namijenjena. Ne vjerujem da bi ovaj znak ikada ušao 
u logiku da nije bilo one rane Fregeove teorije prema kojoj se 
u samom obliku potvrdne rečenice može razlikovati izraz za 
tvrdnju od izraza za sadržaj i prema kojoj se složeni statovi, 
na primjer implikacije, sastoje od nekoliko znakova za sadržaje 
i samo jednog znaka za tvrdnju, teorije koja je proizašla iz uvje- 
renja da je nosilac istinosne vrijednosti sadržaj suda, da je sud 


uviđanje istinitosti i da se sud izražava deklarativnom rečeni- 
com. 


6. Zadatak ovog teksta bio je da pokaže odakle proizlaze 
neki nesporazumi prisutni u suvremenim logičkim tekstovima. 
Prigovori upućeni Fregeovoj teoriji ne mogu se nikako shvatiti 
kao razrađena kritika misli ovog velikog logičara. U svakom slu- 
čaju, koliko god Fregeova teorija imala velike slabosti ona ipak 
čini jedan relativno sustavan okvir u kojem se javljaju znak 
tvrdnje kao i sam izraz »tvrdnja«. Ono što se desilo nakon Fre- 
gea bilo je mnogo gore. Znak tvrdnje ostao je u upotrebi, doda- 
vana su mu nova značenja, ali stari smisao nije se nikada sasvim 
izgubio. U Russellovoj je logičkoj teoriji termin »tvrdnja« po- 

stao potpuno višeznačan, a istovremeno je pojam tvrdnje postao 
jednim od prvotnih logičkih pojmova." Uvođenjem modernih 
standarda formalizacije znak tvrdnje postao je dijelom meta- 
jezika. Međutim, čak i ovdje gdje je njegova upotreba relativno 
bezopasna, nije gotovo nikada jasno kakva mu je prava uloga. 
To pokazuje i primjer naveden na samom Počet ovog teksta. 
U svakom slučaju takva široka i intenzivna upotreba jednog 
znaka i jednog termina trebala bi biti popraćena i odgovaraju- 
ćom filozofsko-logičkom analizom, što, kada se radi o tvrdnji, 
nije slučaj. Nije čudo da se tako zapravo uopće ne zna o čemu 
se govori. S druge strane, pitanje na koje ovdje ne može biti 
dan konačan odgovor jest: da li je »tvrdnja« uopće specifično 
logički termin. Ima obiljnih razloga da se takvo mišljenje stavi 
u sumnju. Tvrdnja, kako je ovdje određena, pripada komunika- 
ciji. Ona bi, prihvatimo li klasičnu shemu, predstavljala predmet 
pragmatičkih istraživanja ili, ukoliko takvo nešto postoji, logike 
prirodnih jezika. Pojam tvrdnje bio je u centru Fregeove pažnje 
zbog toga što, prema njegovoj koncepciji, logičar doista tvrdi 
logičke teoreme. Postoji nekoliko razloga zbog kojih se takvo 
mišljenje ne mora učiniti prihvatljivim. U prvom redu, ukoliko 
se radi o formalizaciji logičkog sistema, logičar sasvim sigurno 
ne tvrdi stavove sistema, te su njegove tvrdnje stavovi meta- 
jezika. S druge strane, moglo bi se učiniti kao da se logičkim 
stavovima nema što tvrditi budući da su to samo sheme mo- 
gućih deklarativnih rečenica. Pa čak i ako umjesto o shemama 
govorimo o logički istinitim stavovima izraženim u običnom je- 
ziku, moglo bi se učiniti da i njima nedostaje neki sadržaj zbog 
kojeg bi uopće imalo smisla da se tvrdi." Potrebno je, svakako, 


11) Russell je ustvari uvijek inzistirao na posebno logičkom smislu 
ove riječi. U »Principles of Mathematics« taj posebno logički smisao od- 
ređen je otprilike tako da se samo istiniti stavovi ili propozicije tvrde. U 
našem bi jeziku možda bio prikladniji termin »potvrđivanje«. Taj smi- 
sao riječi »tvrdnja« ovdje nas ne zanima. Pored tog smisla, ova riječ ima, 
prema Russellu, i stanovit psihološki smisao koji je za logiku irelevan- 
tan. Međutim, u »Principia Mathematica« ovaj izraz dobiva smisao o ko- 
jem ie ovdje riječ i koji bismo mogli nazvati pragmatičkim. Već u član- 
ku »Mathematical Logic as Based on the Theory of Types«, gdje se po- 
jam tvrdnje uvodi kao jedan od prvotnih pojmova, govori se o potrebi 
da se »propozicija koja se stvarno tvrdi razlikuje od propozicije koja 
se samo razmatra. . .« U istom članku razvijena je i teza, koja se tako- 
đer ponavlja u »Principia«, o razlikovanju između tvrđenja propozicije 1 
tvrđenja propozicionalne funkcije, to jest, otvorene rečenice. Quine, u 
predgovoru tom članku u Van Heijenoortovoj zbirci »From Frege to 
G&del« napominje kako ta distinkcija zbunjuje samo one čitaoce koji ne 
uviđaju da je besmislena izvan konteksta teorije tipova. 


12) Erik Stenius iznio je svojevremeno tezu prema kojoj logičar igra 
svojevrsnu jezičku igru, upotrebljavajući tautologije poput »Ako kiša pa- 
da, onda kiša pada«, ne u indikativnom načinu već u tzv. logičkom na- 
činu. Glavno pravilo takve jezičke igre moglo bi se sažeti kao »Izgovaraj 
rečenicu u logičkom načinu samo ako je logički istinita tj. samo ako je 
njen deskriptivni sadržaj prazan«. (E. S., Wittgenstein's Tractatus, Oxford, 
1960, str. 211). Na taj bismo način svaki jezički oblik, pa bio on i najve- 
ća besmislica, mogli uklopiti u posebnu »jezičku igru« za koju bismo iz- 

ukoliko ne želimo dati ishitren i preuranjen odgovor na ova i 
ovakva pitanja specificirati govorimo li o stvarnoj praksi koju 
logičar vrši, ili o nečem drugom. Naime, to da su određene dekla- 
rativne rečenice instance logički istinitih shema, nije samo po 
sebi dovoljan razlog da se stvarno ne upotrebljavaju kao tvr- 
đenja. Tako se često dešava, a nema razloga da se to ponekad 
ne desi i logičaru, da ustvrdi instancu logički istinite formule, i 
tada biva upozoren da time nije ustvari ništa rekao i da je za- 
pravo ustvrdio tautologiju. S druge strane, logički istinite for- 
mule znatno teže mogu predstavljati akte tvrđenja. Nije naime 
jasno čemu bi trebalo voditi »tvrđenje« takve formule. U prvom 
redu, ovakve formule najčešće sadrže slobodne varijable i nisu 
istinite na onaj način na koji su istinite rečenice u običnom 
jeziku. Tako se, recimo, za formulu u običnom računu stavova 
može reći da je istinita za svaki izbor istinosnih vrijednosti ele- 
mentarnih stavova i da je zato logički istinita. Međutim, logička 
istinitost koju posjeduje takva formula druge je vrste od istini- 
tosti koju posjeduje njena instanca u običnom jeziku. Rečenica 
»Ako kiša pada, onda kiša pada« upotrebljava se, doduše, u obič- 
nom jeziku češće kao, na primjer, izraz iritacije nečijim stalnim 
zapitkivanjem o tome što ako napolju pada kiša. Možemo, me- 
đutim zamisliti da se i takav izraz doista upotrebljava kao tvr- 
đenje. Teže će to ići sa formulom oblika »Ako p, onda p«, prven- 
siveno zato što takva formula nije dio nijednog jezika kojim se 
govori, iako se možda slični izrazi javljaju u žargonu logičara. 
Kada bismo mogli umjesto one propozicije reći »Svaka propo- 
zicija implicira samu sebe« ili »Ako je neka propozicija istinita, 
onda je ona istinita«, onda bi takav iskaz bio smislen. Ali on više 
ne bi bio prijevod navedene formule. Čini se da tvrđenje onakve 
formule ima otprilike toliko smisla koliko i »tvrđenje« jedne 
jedine sudne varijable, iako ona formula može imati samo jednu 
istinosnu vrijednost, a ona varijabla najmanje jednu od dvije. 
Kako god se odlučili u ovom pitanju, potrebno mu je pristupiti 
s dosta opreza. Netko bi mogao prigovoriti da je neopravdano 
izbaciti formule sa slobodnim varijablama iz skupa izraza koji 
mogu predstavljati tvrdnje. Konačno, ne sadrže li matematički 
izrazi najčešće slobodne varijable? Matematički iskazi ovdje 
ionako predstavljaju veći problem od logičkih. Prvenstveno zato 
što u matematici ne postoji oštra granica između objektnog jezi- 


mislili posebna pravila, Prema Steniusovu mišljenju, budući da su svi 
logički istiniti stavovi tautologije i budući da, kako je to tvrdio Wittgen- 
stein, svi zajedno govore jedno te isto — to jest ništa, nužno dolazimo do 
slijedeće dileme: ili su takvi stavovi zapravo prerušeni stavovi metajezi- 
ka koji ipak nešto govore, ill se pak upotrebljavaju na svojevrstan način 
da bi se skrenula pažnja na ono po čem se razlikuju, recimo na neku vrst 
logičkih činjenica [logical facts]. Ukoliko se ostane pri tome da je takva 
upotreba logički istinitih formula možda jedna od mogućih, onda imamo 
posla s teorijom koju možemo i ne moramo prihvatiti. Ukoliko bi, pak, 
takva, analiza trebala predstavljati opis pravog stanja stvari, odnosno 
opis onoga što logičar doista radi, ona se čini produktom mašte, i rezul- 
tatom težnje za pretjeranom simplifikacijom nimalo jednostavne situacije. 

ka i metajezika. Zato je ovdje nemoguće rješenje koje se čini 
najjednostavnije: svako tvrđenje nekog logički istinitog stava 
zapravo je prikriven iskaz o tome kako je taj stav logički istinit. 
Međutim, u jeziku matematike, koji sada ne uzimamo kao pred- 
met formalizacije nego kao jezik kojim matematičar govori, si- 
tuacija je slična kao u običnom jeziku. Jezik matematičara u 
ovom je smislu ustvari ionako dio običnog jezika u kojem se 
teži za maksimumom komunikacije i razumljivosti, upravo zato 
što ono što se reklo nije uvijek isto kao ono što se htjelo reći, 
a ono što se htjelo reći nije uvijek ono što se mislilo, baš kao 
što i ono što se mislilo nije uvijek ono što se trebalo misliti. 
Tako, na primjer, neki učenik osnovne škole dolazi do rješenja 
nekog zadatka, do jednadžbe, recimo »x = 4 i tvrdi, ako ga upi- 
tate da li je u to siguran, da je upravo x četiri. Ukoliko ga se upi- 
ta koji x i što zapravo taj x ima da bude, onda će se najčešće 
nejasno pokazati da je to upravo »onaj x sa početka zadatka« 
ili, recimo, onaj x koji zadovoljava uvjete dane u početnoj jed- 
nadžbi. Da li se tom prilikom zapravo tvrdila univerzalno kvan- 
tificirana propozicija u kojoj je početna jednadžba antecedens, 
a završna — konzekvens implikacije? Ne vjerujem. Takvo nešto 
možda će se pojaviti ukoliko nastavimo razgovorom, ali to sa- 
svim sigurno nije bilo prisutno na početku. Slična je situacija, 
u pogledu neodređenosti naših iskaza u čitavom jeziku komuni- 
kacije. Sjetimo se obilnih rasprava o problemu kvantifikacije 
i o tome koliko vjerno moderan račun predikata prevodi sta- 
vove iz običnog jezika. Prema tome, razlog zbog kojeg logičke 
formule nisu tvrdnje jest u prvom redu taj što nisu dio jezika u 
pravom smislu te riječi, a tek u drugom redu se može govoriti 
o njihovim specifičnostima s obzirom na slobodne varijable, 
shematska slova, nedostatak sadržaja, i slično. Logičar, mate- 
matičar, svaki znanstvenik ma koliko se apstraktnom discipli- 
nom bavio, govore običnim jezikom koji se, dakako, može do- 
nekle razlikovati s obzirom na jezički inventar ali koji pored tog 
eksplicitnog inventara sadrži još i nepreglednu masu prešutnih 
konvencija, skrivenih nejasnoća, zbog kojih je uvijek opravdano 
pitanje: što si htio, što si mislio, što zapravo tvrdiš.“ Zato logi- 
čar ne igra nikakvu posebnu jezičku igru prema čijim bi pravi- 
lima opravdan potez bio, recimo, izricanje logički istinitog iz- 
raza. Jer, ukoliko se udaljimo od izvornog pojma jezičke igre, 
a ostanemo pri metafori, postoje igre koje se igraju na samo, 


13) Zanimljiv primjer u ovom kontekstu pruža i, inače izvrstan i vr- 
lo pažljivo pisan, udžbenik J. R. Shoenfielda »Mathematical Logic«. Pre- 
ma Shoenfieldu, tvrdeći otvorenu formulu kao, na primjer, "x=x", i uz 
pretpostaku da univerzum predstavlja skup prirodnih brojeva, tvrdimo 
zapravo da je svaki prirodni broj jednak sebi samom. Međutim, sama 
formula to ne znači. Da bismo dobili formulu koja će značiti ono što smo 
ranije tvrdili, uvodimo univerzalni kvantifikator. Shoenfield, nažalost, ne 
goVori što zapravo tvrdimo ukoliko sada tvrdimo ovu, univerzalno kvanti- 
ficiranu formulu. Ovdje se ustvari radi o modernom primjeru starog Ru- 
ssellovog učenja o tvrđenju propozicionalne funkcije. v. str. 12—13 nave- 
denog teksta (izd. Addison-Wesley Publishing Co., Reading, Mass. 1967). 

ali jezik nije jedna od njih: za jezik su osim pravila i igrališta 
potrebna još barem dva igrača. Ukoliko netko s »potvrdnom 
snagom« izriče logički istinitu formulu, moram ga upitati: što 
hoćeš reći — tvrdiš li da je ta formula logički istinita, te je, 
ukoliko se s tim složi, ona tvrdnja premještena u jezik kojim 
razgovaramo. Tada se mogu s njim i sporiti. Ukoliko, on među. 
tim takvu interpretaciju ne prihvati i ponovo »tvrdi« onaj izraz, 
onda ga naprosto ne razumijem, jer izgleda da ne govorim nje- 
govim jezikom. I premda možda mislim da znam što je htio, 
premda možda mislim da on igra »igru« u kojoj je izricanje 
logički istinite formule pravilan potez, ja u tu igru ne rogu ući 
jer u njoj je samo jedan igrač. I premda možda znam daje nje- 
gov potez pogrešan, ne mogu mu ništa prigovoriti. Jer u njego- 
vom jeziku ne mogu reći — slučaj, ti si možda htio izricati lo- 
gički istinite formule, ali to nije to. A ako mu to kažem u mom 
jeziku, nema ničega u njegovu jeziku što bi se mom isk»zu su- 
protstavljalo. Jer on nije ni rekao: tvrdim da je ovo što ću reći 
logički istinita formula. 

Tvrdnje tako nema tamo gdje nema razgovora. Čak ukoliko 
i zamislimo izraz iz umjetnog jezika upotrebljen kao tvrdnja, 
sigurno je da će se on odmah tokom izricanja promijeniti u ne- 
što što nije bio kao dio umjetnog ili formaliziranog jezika. Jer, 
ovaj je jezik — jezik samo u prenesenom smislu. Baveći se svo- 
jim predmetom i nastojeći doći do istine, logičar govori obič- 
nim jezikom i igra istu »jezičnu igru« kao i većina ljudi. Ono 
što tvrdi, nije najčešće dovoljno jasno i uvijek je opravdano pi- 
tanje: što si zapravo htio time reći. To je pitanje opravdano sva- 
gdje gdje se nastoji da mišljenje bude strogo. Međutim, ovo 
se mišljenje vjerojatno ne razvija kroz jednostavan niz: pitanje 
— uviđanje istinitosti misli — tvrdnja, kako je to govorio Frege. 
Tako sigurno nisu nastali ni teoremi u njegovim djelima. Vjero- 
jatnije je da je tvrdnja prisutna već na početku baš kao što je 
pitanje prisutno još i na kraju, jer jedno ne ide bez drugog. 
Tako je mišljenje neka vrst eksperimenta, kojem je bolje nikada 
previše ne vjerovati. Misao, uviđanje istinitosti, tvrdnja i onda: 
-paradoks. Ispitujući korijene paradoksa i tražeći moguće izlaze, 
Frege se uzdržavao od dodavanja male okomite linije uz poje- 
dine formule. Ali, kakva razlika, s njom i bez nje — ista stvar. 

Tako od znaka tvrdnje nikada nije bilo puno koristi. Tamo 
gdje se javljao uglavnom je unosio samo zbrku. Zato je sud- 
bina Fregeove notacije bila čudna, 

VAŽNA OBAVIJEST 


Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će PE pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi- 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 


MOLIMO VAS DA ŠTO PRIJE UPLATITE VA- 
ŠU PRETPLATU ZA 1975. GODINU! 


O IZVJESNOSTI 


Neven Sesardić 


Zagreb 


1 


Da li postoje stavovi u čiju se istinitost ne može sumnjati i 
koje znamo s izvjesnošću? Odgovori li se na ovo pitanje negativ- 
no, može se činiti da se svoj našoj spoznaji izmiče tlo ispod no- 
gu jer u tom slučaju ne bi bilo razloga ni opravdanja smatrati 
neki stav istinitijim od njegove negacije (n. pr. p se može doka- 
zati pomoću q i r,a -p pomoću s i t,a mi po pretpostavci opet 
ne bismo mogli sa sigurnošću znati da li suistiniti qirilisit 
itd.). Prošireno je mišljenje da mora nužno postojati sfera ne- 
sumnjivih i utvrđenih istina koje su podloga i preduvjet dokazi- 
vanja, komunikacije i uopće smislenog govora. Tako bi sva pita- 
nja i nedoumice bili konačno i neopozivo odlučeni navođenjem 
jedne ovakve istine kao početne premise zaključivanja. 


Ono što je apsolutno izvjesno, kažu neki filozofi, može se 
naći jedino u sferi matematike i logike; u prilog tome ide činje- 
nica da nitko neće sumnjati da su dva i dva četiri ili da je svaka 
stvar identična sa samom sobom. Međutim, ovo je pogrešno. 
Treba, naime, razlikovati nužnost od izvjesnosti. Logički i ma- 
tematički stavovi su apriorni, odnosno nužni, a to jedino znači 
da su potpuno neovisni od iskustva: njihova istinitost se utvr- 
duje iz odnosa među simbolima bez obzira što oni označavaju. 
Logički stav »Ili pada kiša ili ne pada kiša« ne govori ništa o 
vremenu (Wittgenstein). Izvjesno je za razliku od nužnog ono 
što se zna kao istinito i u šta se ne može sumnjati, tako da se 
izraz »znati s izvjesnošću« može donekle smatrati tautološkim. 
Poistovjećenje nužnosti i izvjesnosti može biti uzrokovano pogreš- 
nom analizom istinitog stava »Ako znam da p, onda je je nužno 


1) G. E. Moore — »Lectures on Philosophy« &p. 47. 

da p«; jer nije istina da ako znam p, onda je p nužan stav (što 
bi doista impliciralo da sve što se zna, tj. što je izvjesno, u isto 
vrijeme mora biti nužno), nego je istina da ako znam p, onda 
nužno slijedi da je p istinito. Drugim riječima nužnost pripada 
složenom stavu (implikaciji), a ne konsekventu. Ono što ipak 
najviše navodi na pogrešku identificiranja ovih dvaju pojava je 
zamišljanje da postoji neka zasebna idealna sfera logičkih i ma- 
tematičkih istina u koju se prodire intuicijom tj. jednom izvan- 
rednom i nepogrešivom duhovnom sposobnošću (kod Platona 
episteme za razliku od doksa). Zapravo je sigurno da ovakva 
sposobnost uopće ne postoji. Istinitost nužnih i neempirijskih 
stavova se ispituje najčešće na isti način kao kod ostalih propo- 
zicija, naime empirijsikm putem. Jer premda ori nemaju iskus- 
stveni sadržaj, ipak moraju biti izraženi pomoću materijalnih, 
opažljivih znakova (tragovi tinte na papiru, izgovoreni glasovi 
koji se mogu čuti) da bi se uopće znalo o kojem se stavu radi. 
Dakle očito je da se i u utvrđivanju istine logičkih i matematič- 
kih stavova ne može računati na nepogrešivost jer ono u većini 
slučajeva neizbježno uključuje i zahtijeva pomoć osjetila i opa- 
žanja. Važno je uvidjeti da ako se ne prizna da su izvjesni bar 
neki kontingentni stavovi, onda to ne mogu biti ni apriorni. 
(Tako otkazivanje povjerenja našim sjećanjima prošlih događa- 
ja uzdrmava i izvjesnost logičkih aksioma jer se mi pri zavr- 
šetku čitanja formula oslanjamo na to da smo dobro zapamtili 
početak.) Konačno se pokazuje da je cijeli problem u tome da 
li postoje empirijski stavovi u koje se ne može sumnjati i koje 
znamo s izvjesnošću. 


II 


G. E. Moore je naveo propozicije za koje je tvrdio da ih zna 
s apsolutnom izvjesnošću: »Trenutno postoji jedno živo ljudsko 
tijelo koje je moje tijelo. Ovo tijelo je rođeno u neko vrijeme 
u prošlosti i od onda je neprestano postojalo iako ne bez doživ- 
ljavanja promjena; ono je bilo, na primjer, mnogo manje kad 
je rođeno i nakon nekog vremena nego što je sada. Stalno otka- 
ko je rođeno, bilo je ili u kontaktu ili nedaleko od pe 
zemlje; i, u svakom trenutku otkako je rođeno, postojale su ta- 
kođer druge stvari s oblikom i veličinom u tri dimenzije od ko- 
jih je ono bilo na različitim udaljenostima. . . «* U vezi s ovim 
i sličnim »nesumnjivo istinitim« stavovima Moore je uočio vrlo 
važnu, a teško primjetnu distinkciju, razlikovanje značenja i a- 
nalize značenja: »Izraz kao 'Zemlja je postojala već mnogo go- 
dina' je upravo tip nedvosmislenog izraza, čije značenje svi mi 
razumijemo. Svatko tko zauzme suprotno stanovište mora, pret- 
postavljam, da miješa pitanje da li razumijemo njegovo znače- 


2) G. E. Moore — »Philosophical Papers« 2. 33. 

nje (koje svi mi sigurno razumijemo). s potpuno različitim. pi- 
tanjem da li znamo što on znači, u smislu da možemo dati pra- 
vilnu analizu njegovog značenja.«* Zdrav razum je tako obranjen 
tvrđenjem da postoje neki stavovi koje svi ljudi bez teškoća 
razumiju, a čak i znaju s najvećom sigurnošću da su oni istini- 
ti; jedino analiza njihovog značenja, prevođenje u jednostavnije 
i jasnije izraze predstavlja problem, tek u toj sferi prisutni su 
sumnja, nesigurnost i zabluda. Posao filozofa je, dakle, analiza, 
a ne ispitivanje istinitosti ovih propozicija koja je utvrđena i 
svima poznata. mam 

»Obrani zdravog razuma« mogu se iznijeti dva prigovora: 

1) Ne postoje stavovi zdravog razuma. Naime, nemoguće je 
navesti neke propozicije koje bi sačinjavale osnovu zdravora- 
zumskog pogleda na svijet, jer sve te propozicije može odobra- 
vati i tvorac najnevjerojatnijih filozofskih teorija (o sveopćem 
prividu, o nepostojanju izvanjskog svijeta). Zdrav razum se up- 
ravo odlikuje određenim načinom analiziranja nekih stavova ko- 
ji mogu biti prihvaćeni i od »ekstravagantnih« filozofa u dru- 
kčijoj analizi. Tako n. pr. dok zdrav razum propoziciju »x je 
fizički predmet« prevodi otprilike s »x je izvanjski uzrok osje- 
ta«, dotle filozof fenomenalist smatra da to treba značiti »x je 
logička konstrukcija iz osjetilnih podataka«. 

2) Da li Moore može dokazati da zna sve one stavove koje 
je nabrojio? Jasno je da iz nečije tvrdnje »Znam da p« ne sli- 
jedi da on zbilja zna da p. Da bih znao da p moraju biti ispunje- 
na tri uvjeta: a) p mora biti istinito; b) moram vjerovati da 
p; c) moram imati pravi razlog da vjerujem da p, tj. moram 
znati neku drugu propoziciju g iz koje mogu zaključiti na p. 
Upravo zbog ovog trećeg uvjeta opravdano je uvijek pitati za 
razlog znanja. Međutim, Moore priznaje da na pitanje kako zna 
i da li uopće zna navedene stavove može jedino odgovoriti da 
mu se čini da ih doista zna s izvjesnošću. No u slučaju znanja, 
za razliku od vjerovanja, sumnje i sl. nije dovoljno pozvati se 
na neki vlastiti osjećaj iil doživljaj kao dokaz. 

Svoje insistiranje na tome da zna s apsolutnom sigurnošću 
istinu zdravorazumskih propozicija Moore ipak pokušava oprav- 
dati tvrdeći da moraju postojati stvari koje se znaju, ali se ne 
mogu dokazati.“ To se čini i dosta uvjerljivo, jer ako svako zna- 
nje traži dokaz, nužno se zapada u beskonačni regres i na kraju 
bi se moralo zaključiti da uopće nema stavova koje bi bilo tko 
znao. U položaju da mora neke stavove proglasiti nesumnjivo 
istinitim i nedokažljivim nije čudno da se Moore odlučio upra- 
vo za one propozicije koje se u svakodnevnim situacijama i ži- 
votu uvijek pretpostavljaju kao apsolutno izvjesne. Svi ljudi 
bez razlike ponašaju se tako kao da postoje stvari izvan njih, 


G. E. Moore — »Philosophical Papers« p. 37. 

A. J. Ayer — »Metaphysics and Common Sense« p. 117. 

.3) G. E. Moore — »Lectures on Philosophy« P. 47. p. 149.; »Philoso- 
phical Papers« p. 44. p. 150.; »Philosophical Študies« Pp. 57. 

kao da drugi ljudi nisu automati, nego živa bića obdarena du- 
hom i osjećanjima itd. Nikada nije bilo čovjeka, osim možda 
Pirona; čiji bi način života bio u skladu s ekstremnim skepti- 
cizmom. Jer premda u filozofiji doista sve može biti stavljeno u 
pitanje, ipak postoje stavovi u čiju istinitost u običnim, svako- 
dnevnim prilikama naprosto ne možemo sumnjati. Tvrdeći sa- 
mo to da zna ove propozicije s apsolutnom sigurnošću Moore 
je ostavio mnoga vrlo značajna i teška pitanja bez ikakvog od- 
govora: Na koji način ih on zna? Da li se ovdje radi o neposred- 
nom sagledavanju njihove istinitosti nekim mističnim uvidom? 
Koji je status ovih stavova u našoj spoznaji? Zašto nije moguće 
sumnjati u njih? 

Mooreovo rješenje i sva ova s njim povezana pitanja zainte- 
resirala su Wittgensteina tako da se on dosta bavio tom proble- 
matikom tokom zadnjih dviju godina svog života. Fragmentar- 
no pisane i razbacane bilješke na ovu temu objavljene su 1969. 
u knjizi pod naslovom »O izvjesnosti«. 


III 


Wittgenstein se slaže s Mooreom da moraju postojati neki 
stavovi u čiju se istinitost ne može sumnjati. No razlog njiho- 
ve izvjesnosti nije to što su oni nesumnjivo istiniti ili to što 
ih mi nepogrešivo znamo, nego činjenica da oni predstavljaju te- 
melj i nužni preduvjet naše međusobne komunikacije, razumije- 
vanja i uopće smislenog govora. Tako se zapravo Wittgenstein 
više ne interesira za eventualnu faktičku istinitost ili lažnost, ne- 
go jedino za ulogu i status ovih propozicija u zgradi naše spoz- 
naje. Moore je još bio na dobrom putu kada je tvrdio da negdje 
mora biti kraja traženju dokaza da se nešto zna. Ako se p zna 
na osnovu q, q na osnovu s itd., mora se konačno doći do pro- 
pozicije koja je zadnja karika u lancu i koja se ne može doka- 
zati ili učiniti vjerojatnom pomoću nekog drugog stava. Moore- 
ova je greška u tome što je i ove zadnje, osnovne stavove pro- 
palo istinitim i što je tvrdio da ih zna. Jer, odredi li se znanje 

ao opravdano (obrazloženo) vjerovanje u istinitost propozici- 
je koja i jeste istinita, onda doista nemam prava reći da znam 
nešto čemu više ništa ne mogu navesti u prilog kao opravda- 
nje. Pored toga što je, dakle, nepravilno reći da netko zna ove 


. ..6) »Dosljedan bijaše i u životu, ne uklanjajući se ničemu i ne čuva- 
jući se, susrećući sve što god bi naišlo, kola, obronke, pse i uopće ništa 
se ne pouzdajući u osjetila. Bio je, ipak, spašavan, kako priča Antigon 
iz Karista, od prijatelja koji su išli za njim... ... Doživio je blizu deve- 
deset godina.« (Diogen Laertije IX, 62.) 

7) »Mi možemo pitati, Koji nas razlozi navode da vjerujemo u po- 
stojanje tijela? ali je uzalud pitati, Postoji li tijelo ili ne? To je ono što 
moramo uzeti kao gotovo u svim našim razmišljanjima.« (D. Hume — 
»A Treatise of Human Nature«, p. 187.) 

stavove, lako je na isti način zaključiti da oni nisu ni istiniti ni 
lažni, nego besmisleni.“ Usprkos svemu njihov značaj i važnost 
su neprecjenjivi: da bi dva čovjeka mogla uopće jedan drugog 
razumjeti, oni moraju zajednički pretpostaviti nešto kao apsolut- 
no izvjesno i izvan sumnje na temelju čega tek postaje moguće 
komuniciranje između njih. Ako u razgovoru s nekim smatram 
vjerojatnim da me osjetilo sluha vara u bitnim pojedinostima, 
ili da moj sugovornik pod riječima koje izgovara podrazumijeva 
nešto sasvim različito od mene, onda one za mene nemaju nika- 
kvog smisla i predstavljaju doista samo prazan zvuk. I ne sa- 
mo to, nego »onaj tko nije siguran ni u jednu činjenicu, ne mo- 
že isto tako biti siguran ni u smisao svojih riječi«. 


Kada ljudi razumiju jedan drugog, znači da igraju istu je- 
zičku igru. U okviru jedne jezičke igre sugovornici se moraju 
pridržavati određenih pravila i normi da bi mogli komunicirati. 
Tako se pokazuje da je moguće razilkovati sadržaj, predmet raz- 
govora (iskustveni stavovi — Erfahrungssatze) s jedne strane, 
i pravila igre koja su nužni preduvjet bilo kakve komunikacije 
s druge strane. Znati pravila jezičke igre znači znati kako smi- 
sao neke riječi varira s promjenom konteksta, kako protuma- 
čiti izvjesnu gestu u nekoj specifičnoj situaciji, što slijedi ili se 
može zaključiti iz određenih propozicija itd. Insistiranje na to- 
me da sve što je uopće smisleno može to biti jedino u okviru 
jezičke igre karakterizira misao kasnog Wittgensteina. Novost 
u knjizi »O izvjesnosti« je tvrđenje da zapravo nema oštre raz- 
like između pravila jezičke igre i stavova izrečenih unutar nje." 
Naime, postoje propozicije koje naizgled empirijske u stvari fun- 
giraju kao norme tj. pravila. N. pr. propozicija »Ja znam da se 
zovem tako i tako« izgleda da može biti istinita ili lažna. Reklo 
bi se da čak postoji mogućnost (iako vrlo rijetko) da se varam 
kad kažem da znam svoje ime. Sve to ide u prilog tvrdnji da 
je navedeni stav ipak čisto empirijske prirode. No to je jedna 
od propozicija koje Wittgenstein ubraja u gramatičke stavove, 
tj. pravila jezičke igre. Igra s vlastitim imenima odvija se i zas- 
niva se na pretpostavci da svako zna svoje ime. Upotreba i kori- 
šćenje ove vrste riječi omogućeni su i dirigirani ponašanjem u 
skladu s tom pretpostavkom. Ja mogu smatrati da mi se neko 
predstavlja pod lažnim imenom, ili da se šali, ali ne mogu bez 
nekog razloga sumnjati u to da on svoje ime zapravo dobro zna. 
Ljudima se, istina je, događa (n. pr. u stanju amnezije ili ludi- 
la) da zaborave kako se zovu, ali za te izuzetne situacije uvijek 
postoji objašnjenje u okviru naše jezičke igre (n. pr. medicin- 


. .8) »Ako je istinito ono što je obrazloženo, onda razlog niie i 
ni lažan« (»Ober Gewissheit« 8 205) ' Rk 
9) »Uber Gewissheit« 8 114. 
10) »Prinuđen sam vjerovati da nije iskustveni stav sve ono što ima 
Za e (»Ober Gewissheit« 8308); »Nema oštre gra- 
u metodolo sta i 
Gewissheit« g 318). Vova 1 stavova unutar inetode.« (»Uber 

ska dijagnoza). Nasuprot ovim rijetkim prilikama koje se ipak 
daju racionalno objasniti bilo bi potpuno besmisleno pretpo- 
staviti da neko ne zna svoje ime zato što ga nije dobro zapam- 
tio, ili zato što ga je svaki put pogrešno čuo i sl. Nikad ne mo- 
žemo prihvatiti ni najmanju vjerojatnost ovih apsurdnih hipo- 
teza jer one izlaze izvan okvira naše jezičke igre. Treba jasnije 
izložiti što to znači: ljudi ne nauče svoja imena kao što se uče 
napamet pjesme i stihovi koji se daju lako zaboraviti sasvim 
prirodnim putem; nije istina da nakon nekog vremena poslije 
rođenja kad već počinjem dovoljno shvaćati, neko dođe i kaže 
mi »Ti se zoveš tako i tako« ili »Ovo je tvoje ime«. Znanje ime- 
na neprimjetno proizlazi iz cijelog načina života jer je uvijek 
vezano za bezbroj različitih konkretnih situacija i prilika: čovje- 
ka zovu, predstavljaju, oslovljavaju, prozivaju, pišu mu pisma, 
spominju ga itd. Sve su te situacije moguće jedino ako ni dotič. 
na osoba ni njegovi prijatelji uopće ne sumnjaju u to da sasvim 
dobro znaju kako se on zove. Jer ukoliko nisam siguran da znam 
nečije ime, glupo bi bilo misliti da ga mogu nekom drugom 
predstaviti i sl. Iz toga se vidi da je izvjesnost znanja vlastitih 
imena zapravo implicirana i prešutno pretpostavljena u svim 
tim raznim oblicima jezičke igre." Zato se može i s pravom reći 
da se tu radi o pravilu i postulatu koji tek otvara mogućnost za 
bilo kakav vid komunikacije. Wittgenstein daje i druge primje- 
re za ovakve kvaziempirijske stavove; u normalnim situacija- 
ma su to n. pr. propozicije: »Znam da imam dvije ruke«, »Znam 
da je drvo ovo što sada trenutno vidim«, »Znam da nisam nikad 
bio na Mjesecu«, »Znam da postoje fizički predmeti« itd. 


Zanimljivo je pitanje kako se dolazi do toga da se neki sta- 
vovi uzmu kao osnova jezičke igre. Čini se na prvi pogled da 
bi utvrđivanje i učenje pravila trebalo prethoditi samoj upotre- 
bi jezika. No zapravo se ta pravila nikada eksplicitno ne nauče, 
čak ni ne spominju, već se samo iz određenog načina jezičkog 
Pa može zaključiti što mu služi kao norma i temelj. Ta- 

o nitko ne uči dijete da postoje fizički predmeti, nego jedino 
što da s njima radi (n. pr. da se uspne i sjedne na stolicu, ali ne 
i to da stolica postoji!) Pravila i norme pokazuju se dakle tek 
u određenom načinu postupanja i zapravo se uspostavljaju ne- 
svjesno i istovremeno s nastankom same jezičke igre. Jasno je 
iz ovoga da mi pravila i norme ne biramo kao prikladnije i ko- 
risnije od nekih drugih; mi ih zatičemo gotove, bez opravda- 
nja, više kao rezultat našeg načina života, nego racionalnog iz- 

ora, 


11) »Ali što bi me moglo natjerati da posumnjam u to da je ovaj 
čovjek N. N. koga poznajem godinama? Ovdje bi se činilo da sumnja 
povlači sve za sobom i strmoglavljuje u kaos.« (»Uber Gewissheit« 8 613) 

12) »Zašto se ne uvjerim da imam dvije noge kad hoću da se usta- 
nem sa stolice? Nema nikakvog zašto. Jednostavno to ne činim. Tako se 
ponašam.« (»Uber Gewissheit« & 148) »Moraš imati u vidu da je jezička 
igra tako reći nešto nepredvidivo. Mislim: Ona nije obrazložena. Nije 

IV 


Wittgenstein se, kao što je već rečeno, suprotstavio Mooreu 
tvrdeći da nije istina da mi znamo one temeljne stavove; mi se 
jedino moramo ponašati kao da ih znamo (ne smijemo u njih 
sumnjati) ako hoćemo postaviti bazu za međusobnu komuni- 
kaciju.“ Postoji mogućnost da se tu prevarimo, tj. da neka za 
nas apsolutno izvjesna propozicija zapravo ne bude istinita, ali 
čak i u tom slučaju imamo pravo istrajati u svojoj sigurno- 
sti!'' Razumijevanje je baš omogućeno time što u okviru. jedne 
jezičke igre i sistema mišljenja svima (prešutno i nesvjesno) 
služe kao podloga i temelj iste propozicije. No ako je doista ta- 
ko, izgleda teško objasniti kako to da mi ipak možemo razum- 
jeti nekog ko izriče sumnju u pogledu ovih, za nas nepobitnih 
istina. Wittgenstein i tu ima rješenje: ako neki čovjek u nor- 
malnoj situaciji kaže da nije siguran da ima dvije ruke samo za- 
to što ih trenutno ne percipira, nećemo reći da je pogrešio, ne- 
go da je umno poremećen. To zapravo znači da mi više ne mo- 
žemo razumjeti njegovo ponašanje; takvog čovjeka ne smatra- 
mo racionalnim, jer sumnja u ono što je osnova naše racional- 
nosti. Možda u nekom drugom sistemu mišljenja ili drugoj. je- 
zičkoj igri njegova sumnja ima smisla, ali nama je on nedo: 
stupan. On i mi imamo različite osnovne pretpostavke, odnosno 
temeljne stavove, a »gdje se doista sreću dva principa, koji se 
međusobno ne mire, tamo svako onog drugog proglašava buda- 
lom i krivovjernikom.«' 


Treba razlikovati ponašanje koje proizlazi iz zablude ili po- 
greške i ostaje unutar iste jezičke igre i ono koje izlazi izvan 
njenih okvira. U sklopu jednog sistema mišljenja moguće je 
sumnjati u neku od njegovih temeljnih istina; uvjet da ta sum- 
nja bude racionalna je samo to da bude opravdana razlogom. 
Wittgenstein i eksplicitno kaže da je umna poremećenost raz- 
ličita od zablude (koja spada u jezičku igru!) u tome što ima 
jedino uzrok, a ne i razlog." Tako je potpuno razumljivo i nor- 
malno ponašanje čovjeka koji, kad se poslije prometne nesre- 
će budi u bolnici iz narkoze, nije siguran da li ima dvije ruke 


racionalna (ni neracionalna). Ona stoji tu — kao naš život.« (»Uber 
Gewissheit« 8 559). 
as od dno je ze ovo: ki o bi : S ovim fundamentalnim stva- 

a promijeniti svoje mišljenje?" ini mi se da je odgovor na 
to: "Ne smiješ ga promijeniti. Upravo u tome leži to da su one 'funda- 
mentalne'.'« (»Uber Gewissheit« 8512) »Mogao bih reći: Moore ne zna 
ono što tvrdi da zna, ali to stoji za njega čvrsto isto toliko koliko i za 
mene.« (»Uber Gewissheita 8151). 
ne 14) »Bilo bi posve pogrešno reći: vjerujem da se zovem L. W. A točno 
je: ne mogu se u tome varati. Ali to ne znači da sam u tome nepogrešiv.« 
(»Uber Gewissheit« & 425) »Imam pravo reći "Ovdje se ne mogu varati', 
čak i kad sam u zabludi.« (»Uber Gewissheit« 8 663). 

15) »Uber Gewissheit« 8 611. 

16) »Uber Gewissheit« 74. 

dok se ne uvjeri pogledom. On, naime, ima razlog da sumnja. 
Naprotiv, za čovjeka koji prije nego se rukuje s prijateljem pro- 
vjerava ima li još uvijek desnu ruku, moramo se složiti da nije 
pri zdravoj pameti. Njegovo ponašanje zapravo i ne možemo na- 
zvati sumnjanjem, jer se riječ »sumnja« odnosi samo na pos- 
tupanje koje je u skladu s pravilima naše jezičke igre; ». . . po- 
rez koji bismo bili spremni smatrati pogreškom, 'loš potez', ni- 
je uopće potez u toj igri. (U šahu razlikujemo dobre i loše po- 
teze, i nazivamo greškom ako kraljicu izložimo lovcu. Ali nije 

reška promovirati pješaka u kralja)«." Racionalna sumnja ne- 
EGE drugog čovjeka dovodi me u nedoumicu treba li i ja da 
sumnjam ili ne; to je pitanje da li njegovo sumnjanje proizlazi 
iz neke greške ili iz tačnog uvida u stanje stvari. Ako sam us- 
pio ispitati relevantne činjenice, onda poslije faze oklijevanja i 
možda neugodnosti (kad sam u neizvjesnosti o nekim za mene 
važnim »životnim« stvarima), donosim odluku: n. pr. »Sada 
znam da je čovjek imao pravo«. No neracionalna sumnja (uv- 
jetno tako nazvana) ostavlja nas uvijek hladnim i nezaintere- 
siranim, zato što ne pruža ništa što bi u okviru naše jezičke 
igre važilo kao razlog za sumnju. Ona se zbog toga nikada i ne 
uzima ozbiljno što se dobro vidi u priči o onom filozofu kome 
je prilično laknulo kad je čuo da mu je auto nestao iz garaže 
samo zato što ga nitko u to vrijeme nije opažao. 


V 


Po mom mišljenju moguća su dva prigovora Wittgensteino- 
voj koncepciji izvjesnosti: 


1) Nije istina da uopće ne možemo razumjeti čovjeka koji ne- 
gira neki od temeljnih stavova. Mi proglašavamo ludim i umno 
poremećenim jedino onog koji prihvaća sve naše osnovne pro- 
pozicije i sistem mišljenja, a iznenada u nekoj novoj situaciji po- 
činje da se ponaša potpuno drukčije. Tako ako me neki moj poz- 
nanik uspije uvjeriti da on doista smatra da predmeti nestaju 
kad ih nitko ne opaža, pomislit ću da nešto s njim nije u redu; 
ali to dolazi jedino zato što sam sve do tada vjerovao da on pri- 
hvaća moju jezičku igru. No pretpostavim li da netko od počet- 
ka i konzekventno provodi ovakvo tumačenje svih mogućih do- 
gađaja, mogu za njega reći da mi je stran i čudan, ali ne i to da 
ga ne razumijem ili da je neracionalan. Njegove i moje temelj- 
ne propozicije su različite, ali imaju ista mjesta u našim siste- 
mima. Njegov i moj svijet su jedan te isti, samo ga gledamo 
i objašnjavamo (analiziramo) svaki na svoj način. 


. 2) Nije besmisleno tvrditi neki od osnovnih stavova. Dok se 
igra izvjesna jezička igra, onda doista nema smisla izricati nje- 


17) »Blue Book« 2. 67. 

na pravila; ona su, naime, u njoj pretpostavljena i njen su nu- 
žan uvjet. No izvan nje mora biti moguće utvrditi da li je ta 
određena propozicija istinita ili neistinita. Wittgenstein se s 
ovim ne bi složio; on smatra da svaki stav ima smisao jedino 
u okviru neke jezičke igre, tj. kad se poene da se nešto 
postigne u nekoj specifičnoj situaciji. Otuda dolazi prezir prema 
filozofiji koja se bavi rečenicama odvojenim od njihovog kon- 
teksta i funkcije, dakle, besmislicama.“ Ovakav stav prema (fi- 
lozofiji rezultat je Wittgensteinove teorije značenja koja je izlo- 
žena i opširno obrazložena već u »Filozofskim istraživanjima«. 
Ali diskusija o tome izašla bi izvan okvira teme ovog eseja. 


VI 


Konačno se pokazalo iluzornim smatrati da posjedujemo ne- 
ko znanje koje bi bilo potpuno izvan sumnje. Nema apsolutnih 
i čvrstih istina koje bi bile sigurne i zaštićene od nepovjerljivo- 
sti skeptika. Za svaku propoziciju koju držimo istinitom postoji 
uvijek (u većoj ili u manjoj mjeri) vjerojatnost da smo se preva- 
rili i da smo u zabludi. Dakle, ne postoje stavovi u koje ne bismo 
mogli sumnjati i u tom smislu doista nema ničeg izvjesnog. No, 
s druge strane, ima stvari u koje ljudi u konkretnim i svakodnev- 
nim životnim situacijama nikada ne sumnjaju; u tim bi prilika- 
ma, naime, sumnja neizbježno prouzrokovala bitnu promjenu 
u ponašanju. Ono što omogućuje određeni način ponašanja je- 
ste upravo to da se neke stvari ne dovode u pitanje. To ne znači 
da smo mi svjesni razloga ili da uopće postoji opravdanje da 
budemo apsolutno sigurni u istinu nekih stavova; naprotiv, tek 
se naknadno iz našeg ponašanja pokazuje da su za nas neke stva- 
ri izvan sumnje. Ovdje se ne radi o svjesnoj i racionalnoj, već 
O primitivnoj i životinjskoj izvjesnosti. Naprosto postoji nešto 
što se u svakodnevnom životu ne dovodi u razmatranje, nešto 
što uvijek ostaje po strani i o čemu se ne razmišlja; utoliko 
se zapravo i može govoriti o izvjesnosti jer svaki oblik mišlje- 
nja i refleksije donosi sa sobom tračak sumnje i svijest o mo- 
gućnosti zablude. Za čovjeka zato mora uvijek ostati nešto čvr- 
sto i stabilno na osnovu čega je moguće orijentiranje i postupa- 
nje u konkretnim praktičnim situacijama. Gdje se djeluje i po- 
duzima akcija, tamo mora postojati sfera koja nije podložna 
skepsi i razmišljanju uopće. Ono što pripada toj sferi karakte- 
rizira i ukazuje na određeni način života i gledanja na stvari što 
sve nije izabrano odlučivanjem između jasno predočenih raz- 
nih mogućnosti. Jer čovjek se mora već na neki način ponašati 
i živjeti da bi mogao bilo o čemu razmišljati. No zbog čega je 


: 18) »Sjedim s nekim filozofom _u vrtu; on nekoliko puta ponavlja 
Znam da je ovo drvo', pri čemu pokazuje na jedno drvo u našoj blizini. 
Netko treći dolazi i čuje to, a ja mu kažem: 'Ovaj čovjek nije šenuo: 
mi samo filozofiramo.« (»Uber Gewissheit« 467). 

izvjesno i van sumnje baš ovo, a ne nešto drugo, za to nema i ne 
može biti razloga i opravdanja: jednostavno se tako postupa, a 
ne drukčije. Potpuna obrazloženost svih pojedinosti (koliko je 
to uopće moguće) stvara dobru filozofiju, ali loš život. 


386 


KONSTITUTIVNA ULOGA PRAKSE U SAZNANJU 


Miodrag Cekić 


Beograd 


Iz Marxove antropologije i ontologije može se zaključiti da 
čovek u osnovi svojoj nije misaono nego praktično delotvorno 
biće. Osnovni oblik čovekovog postojanja i življenja je delatna 
čulna praksa o svetu materijalnih predmeta.. Iz tog fundamen- 
talnog načina čovekovog postojanja oblikuje se biće (sveta), čo- 
vekov društveno-istorijski svet, pa razume se i njegov duh, celo- 
kupna njegova svest i saznanje. Čovekova delotvorna praksa 
predstavlja ono postolje na kome se izgrađuje njegovo saznanje. 
Obim i granice tog saznanja, pa i anticipacije budućeg, određe- 
ne su, u svakom datom momentu istorije, nivoom i savršen- 
stvom čovekove delatnosti. I sama vrednost ljudskog saznanja 
procenjuje se prema njenoj efikasnosti u praksi čovekovog me- 
njanja prirode i društvene stvarnosti. Tako se za Marxa svi gno- 
seološki problemi kao u jednoj žiži sustiču u pojmu prakse, iz 
nje izviru, i njome se objašnjavaju i dokazuju. Zato je za njega 
uloga prakse za saznanje konstitutivna. 

Da je praksa konstitutivna za saznanje, što znači da bez de- 
latne čulne prakse ne može biti saznanja, ali ne saznanja u smi- 
slu pukog (misaonog) znanja ili ideje o nečemu, nego sazna- 
nja kao onoga što prožima celokupno čovekovo biće, konsekven- 
cija je osnovne činjenice da su principi, teorije i ideje samo sred- 
stva čovekovog praktičnog delanja i menjanja stvarnosti. S pro- 
menom preobražavalačke prakse menjaju se, naravno, i principi, 
teorije i ideje koje joj služe. Shvatanje saznanja kao sredstva ne 
bi trebalo uzeti u uskom pragmatičkom smislu kao podobnost 
ideja da se iz njih izvuče ova ili ona korist, ili u uskom mahis- 
tičkom smislu kao podobnost ideja da se njima ekonomiše u 
mišljenju, ili u nekom drugom uskom smislu te reči. Saznanje je 
sredstvo čovekovog postojanja i delovanja, pa je njegov (antro- 
pološki i) gnoseološki smisao, kao što pokazuje istorija nauke i 
društva, u tome da hipotezama i anticipacijama učestvuje u pra- 
ksi čovekovg menjanja sveta, i ono to čini uvek, pa i onda kad 

su te hipoteze i anticipacije pogrešne, kao i onda kad se tvorci 
tih misaonih tvorevina ne brinu o (naučnoj i društvenoj) praksi. 
U Marxovom smislu reči, saznanje je uvek anticipacija budućeg, 
nacrt praktične akcije, plan ljudskog delovanja, jer se suština 
ljudskog delovanja ne može ni zamisliti bez te komponente saz- 
najnog, misaonog, idejnog planiranja i anticipiranja. 


Ovaj gnoseološki aktivizam došao je do izraza i u poznatoj 
Marxovoj 11. tezi o Fojerbahu. »Filozofi su, kaže Marx na tom 
mestu, svet samo različito tumačili, ali radi se o tome da se on 
izmeni«.' U celini posmatrana ova teza se ne bi mogla održati, 
jer je nemoguće, ako se usvoji Marxovo shvatanje izraženo na 
mnogim drugim mestima, da se svet samo tumači, pošto je svako 
tumačenje integralni deo akcije menjanja sveta. Ali meni ovde 
nije stalo do toga da iznalazim protivrečnosti u ovoj Marxovoj 
tezi usputno zapisanoj. Hteo bih samo da istaknem Marxovu 
usmerenost protiv pasivne kontemplacije (koja je uostalom u 
krajnjoj liniji takođe jedan oblik angažovanja) u ime aktivnog 
učeća u praktičnoj društvenoj akciji. Njegova osnovna intenci- 
ja, koja se pokazuje usprkos formalnoj neodrživosti 11. teze o 
Fojerbahu, bila je u prevladavanju spekulacije Hegela i njegovih 
nastavljača i u realizaciji teorije, ideje, mišljenja, jer je upravo 
praktična realizacija ta koja konstituiše te saznajne tvorevine. 

Na osnovu svoje praktične delatnosti čovek saznaje svet izvan 
sebe, druge ljude pa i sebe samog kao praktično delotvorno bi- 
će“ Zavisno od stepena razvitka svoje čulne preobražavalačke 
prakse čovek razvija svoj duh, svoju svest i svoje saznanje. Splet 
ideja proističe iz ljudske materijalne prakse. »Pitanje da li je 
ljudskom mišljenju svojstvena predmetna istinitost — nije pita- 
nje teorije, nego pitanje prakse.«* Istinitost i moć mišljenja do- 
kazuje se, po Marxu, u praksi. Problemi mišljenja izolovanog od 
pe retvaraju se u sholastička, ili kako bismo mi danas re 

li, u akademska pitanja. Sve misaone protivrečnosti rasplinjuju 
se onog momenta kad se svedu na nivo praktične delatnosti i kad 
se shvate kao kristalisani proizvodi same prakse. Iz stvarnog 


1) K. Marx, Teze o Fojerbahu (1845. godine), u delu: K. Marx i F. En- 
gels, Izabrana dela u dva toma, II Tom, Beograd 1950, str. 393. 

2) Ova gnoseološka teza o poreklu saznanja iz prakse izražena je kod 
Marxa eksplicitno s punom snagom životnog uverenja. Ali se slična teza 
o saznavanju sveta njegovim menjanjem može naći i kod mnogih drugih 
filozofa i pisaca i pre i posle Marxa, a naročito kod onih koji su pisali 
nemačkim jezikom, Tako je Gete u Razgovorima s Ekermanom iskazao 
misao da se stvarno i potpuno nešto može naučiti i saznati samo ako se 
čovek oko toga praktično potrudio (J. P. Eckerman, Gespriiche mit Goet- 
he in den letzten Jahren seines Lebens, 1823—1832, Zweiter Band, Berlin 
1831—1832, S. 22). Možda bi bilo korisno potražiti, a to izlazi izvan okvi- 
ra ovog rada, vezu između ove gnoseološke teze o delovanju kao odredbi 
mišljenja i činjenice da je u nemačkom jeziku glagol najbitnija determi- 
nanta rečenice, kao i dalju vezu između ove jezičke činjenice i narodno- 
“psihološke osnove naroda čiji je to jezik. ' 

3) K. Marx, Druga teza o Fojerbahu (1845. godine), u delu: K. Marx i 
F. Engels, Izabrana dela u dva toma, II Tom, Beograd 1950, str. 391 

procesa proizvodnje i iz načina saobraćanja koji iz njega proisti- 
če objašnjavaju se svi oblici svesti, i to podjednako mitologija, 
religija i drugi mistifikovani oblici svesti, kao i istinito saznanje 
predmeta. Čoveka pojedinca takođe ne procenjujemo na osnovu 
onoga što on misli da jeste, nego na temelju onoga što radi, što 
je stvorio i kao delo za sobom ostavio. Isto tako, jedna teorija, a 
naročito Marxova teorija i posebno istorijski materijalizam, ni- 
je gotova istina, kompletno rešenje ili prosta mišljevina koja ima 
vrednost i istinitost u sebi samoj, nego je rukovodstvo za akciju 
odnosno rukovodstvo pri izučavanju predmeta.“ Vrednost i isti- 
nitost teorije potvrđuje se odnosno opovrgava u praksi (menja- 
nja sveta ili izučavanja predmeta). Pri tome je redovan slučaj 
da se jedna teorija u praksi modifikuje, dopunjuje i precizira 
(izuzetno se ona može u potpunosti potvrditi ili oboriti), jer je 
materijalna društvena praksa podloga, cilj i merilo saznanja. 


Ako su pojmovi i principi sami po sebi nesaobraženi stvar- 
nosti, dakle ako su nešto čisto teorijsko i nedovršeno, onda se 
uvek mora preći na praksu da bi se oni prilagodili stvarnosti, 
da bi postali delotvorni, celoviti i dovršeni. To je ono što je 
Marx mislio pod prevladavanjem odnosno ostvarenjem filozofi- 
je, što prevedeno na jezik gnoseologije, znači da se saznanje 
stvarno konstituiše tek praktičnom delatnošću, a ne samo čul- 
nim opažanjem i misaonom interpretacijom kao što je to slučaj 
u kontemplativnoj teoriji saznanja. Ali se pri tome ne sme izgu- 
biti iz vida jedna veoma važna stvar. Ostvaren, dovršen i prak- 
tično proveren pojam ili princip, naime, nije više samo pojam 
ili princip, nije više teorijski saznati pojam ili princip. To je ona 
istina do koje je došao već Kant, naime da saznanje na osnovu 
prakse nije teorijsko saznanje, da to saznanje nije univerzalno 
znanje koje zadovoljava teorijsku svest, nego nešto neteorijsko 
i parcijalno, što ima smisla samo u odnosu na praktičnu svest. 
Zašto, kad se o praksi govori kao o konstitutivnom sastavnom 
delu saznanja, treba istovremeno imati na umu da je i saznanje 
takođe integralni deo prakse. Marx je usvojio Hegelovo dinami- 
čko shvatanje subjekta saznanja, ali ne kroz stupnjeviti razvitak 
oblika saznajne svesti, nego kroz naizmenično međusobno uslo- 
vljavanje subjektove prakse i saznanja. 


.. Nagomilane teorijske protivrečnosti ne mogu se rešiti teo- 
rijskim putem. »Rješenje teoretskih suprotnosti moguće je samo 
na praktičan način, samo čovekovom praktičnom energijom, i 
njihovo rješenje nije stoga nikako samo zadatak spoznaje, nego 
stvaran životni zadatak, koji filozofija nije mogla riješiti upravo 


4) Ovo, naravno, nije originalno Marxovo otkriće, nego je bilo prisu- 
tno u celoj nemačkoj klasičnoj filozofiji, pa ga nalazimo i kod Kanta ko- 
Ji kaže: »Ideja je zapravo samo jedan heurističan, a ne ostensivan po- 
jam; ona ne pokazuje kakav je jedan predmet, već pokazuje kako mi pod 
njegovim rukovodstvom treba da tražimo svojstva i vezu među predme- 
tima iskustva uopšte«. (1. Kant. Kritika čistog uma, Beograd 1932, str. 345. 

zato, što je isti zadatak shvatila samo kao teoretski zadatak. S 
druge strane, nagomilane teškoće delatne prakse ne mogu se re- 
šiti na nivou same prakse, nego jednim adekvatnim teorijskim 
zahvatom. Često se na uprošćen način tvrdi da je praksa merilo 
istine. Ova teza, uzeta za sebe, ne samo da je jednostrana nego 
je i lažna. Kriterijum istine je uspešno menjanje sveta, ali je is- 
to tako kriterijum uspešnog menjanja sveta istinita teorija. Prak- 
sa i teorija su, za Marxa, toliko neodvojive da se slobodno mo- 
že reći da je i samo teorijsko mišljenje jedan oblik praktične de- 
latnosti, jedan oblik stvaralačke izmene sveta." Prema gledištu 
Bogdana Šešića, mišljenje je bilo neposredno upleteno u praktič- 
nu delatnost samo u ona davna vremena kad još nije bilo izgra- 
đene nauke, ali je ono kasnije postalo samostalno u odnosu na 
neposrednu praktičnu delatnost." Mada i Bogdan Šešić smatra 
da je mišljenje i tada u krajnjoj liniji povezano s praktičnom 
delatnošću, ipak mislim da nema potrebe insistirati na različitom 
stepenu povezanosti mišljenja s praksom, jer je i samo mišlje- 
nje jedna praksa. Teorijsko mišljenje, naučno eksperimentisanje, 
industrija, politika, itd. samo su različiti vidovi čovekove prak- 
tične delatnosti. Potrebno je samo napomenuti da se nijedan 
oblik delatnosti ne može izolovati od drugih, pošto svi oni čine 
jedno jedinstveno područje čovekovog istovremeno ljudskog i sa- 
znajnog postojanja i delovanja. 

Zato i analiza spoznajnog procesa ne može poći od gotovih 
saznajnih rezultata, tj. niti od oseta niti od pojma, kao što su 
to činile pa i danas čine jednostrane empirističke i racionalis- 
tičke teorijsko-spoznajne doktrine, nego od delatne prakse koja 
je dovela do formiranja tih saznajnih tvorevina. Tako, polazeći 
od prakse kao saznajnog činioca, treba da razmotrimo sledeće 
relacije: (a) između s jedne strane prakse i s druge strane opa- 
žanja i mišljenja, (b) između s jedne strane opažanja i s druge 
strane prakse i mišljenja, i (c) između s jedne strane mišljenja 
i s druge strane prakse i opažanja. 


(a) Čovekova materijalna praksa bila je (a to je i danas) 
onaj činilac koji je čovekovo saznanje izobrazio, s jedne strane, 
do prefinjenosti čulnog opažanja i, s druge strane, do apstrakt- 
ne virtuoznosti naučnog i filozofskog mišljenja. Ta materijalna 
praksa uvek posreduje između opažanja i mišljenja, ali ne kao 
neka spoljašnja spona, nego kao unutrašnja veza koja prožima 
oba pola saznajnog procesa. Uvođenjem prakse u teorijsko-sa- 
znajno istraživanje Marx je proširio tradicionalni pojam iskus- 


5) K. Marx, Ekonomsko-filozofski rukopisi iz 1844. god., treći rukopis, 
odeljak: Privatno vlasništvo i komunizam, u delu: K. Marx i F, Engels, 
Rani radovi, Zagreb 1953, str. 233—234. 

6) .Uporedi: G. Petrović, Istina i odraz, u knjizi: Neki problemi teorije 
odraza, 1960, str. 32. 

7) B. Šešić, Logika I, Beograd 1958, str. 51. 

8) Slično mišljenje zastupa i Maks Rafael u svojoj Teoriji duhovnog 
stvaranja na osnovi marksizma, Sarajevo 1960, str. 51. 

tva. Dok je kod empirista iskustvo shvatano samo kao stvar čul- 
nog odnosa prema svetu, a kod Kanta kao jedinstvo opažanja 
i mišljenja, Marx je u pojam iskustva uklljučio još i delotvornu 
praksu, »praktičnu ljudsku čulnu delatnost«. Delotvorna praksa 
implicira jedinstvo opažanja i mišljenja; ona orijentiše subjekt 
saznanja, s jedne strane, u odabiranju čulnih podataka koje će 
uzeti u obzir, a s druge strane, u njihovom interpretiranju i uk- 
lapanju u jedan sistem. Praksa je bitni činilac i opažanja i miš- 
ljenja. 

Skeptici i agnostici izneli su niz argumenata kojima se ospo- 
rava adekvatno čulno saznanje predmeta (psihofiziološkdjrazlike 
između ljudi kao i između pojedinih čulnih organa, ragličitost 
sveukupnog prethodnog znanja i iskustva kao i specifična usme- 
renost svesti u datom momentu čulnog posmatranja, promenlji- 
vost i relativnost opaženih fenomena, čulne varke itd.). Svi ti 
argumenti teško se mogu pobiti logičkom argumentacijom. Ali 
te teškoće rešava ljudska praksa, koja određene predmete (i 
njihove osobine) proizvodi ili iskorišćava, i na taj način obezbe- 
đuje korespondenciju između njih i naših opažanja. Pozivanje 
na praksu, naravno, nije »čisto« gnoseološki argument, koji bi 
kontemplativni teoretičari saznanja poštovali, jer se oni kreću 
samo na tlu logičke dokazanosti. Ali u tome i jeste razlika iz- 
među njih i Marxa, između čistog teoretičara i onoga koji je 
jasno saznao nedovoljnost teorijskog mišljenja. Praksa je ta 
koja, s jedne strane, potvrđuje Čili negira) opažanje i, s druge 
strane, izaziva potrebu za novim opažanjima u obradi određene 
predmetnosti. Pasivno čulno posmatranje samo je jedan moment 
praktične delatnosti. Zato se može reći da je opažanje, doduše, 
izvesna veza s objektivnom stvarnošću, ali je to labava, neodre- 
đena i indirektna gnoseološka veza između subjekta saznanja i 
objekta saznanja. Tek je materijalna praksa (a s njom i pomoću 
nje i čulno opažanje) prava, direktna i stvarna medijacija sub- 
jekta i objekta i uslov da opažanje postane stvarni element ljud- 
skog saznanja predmeta. 

Čovekova stvaralačka praksa otklanja i skepsu u pitanju 
adekvatnog misaonog saznanja predmeta. Mišljenje se razvilo 
(i danas se razvija) na praksi menjanja sveta. »Bitnu i najbližu 
osnovu čovečjeg mišljenja čini... menjanje prirode od strane 
čoveka«.“ Poniklo na toj praksi menjanja prirode, čovekovo mi- 
šljenje se uvek vraća oreksl anticipirajući delotvorne postupke 
kojima se proizvode predmeti i oruđa delovanja kojih ranije nije 
bilo. Stvoreni objekti i stečena iskustva mišljenjem se provera- 
vaju, i tako se postiže adequatno rei et IHreljectjs. Ono što je 


9) Ovo je Engelsov argument, s kojim bi se i Marx složio (Razvitak 
socijalizma od utopije do nauke, Uvod engleskom izdanju 1892. godine, u 
Ta va Ka F. Engels, Izabrana dela u dva toma, II Tom, Beograd 

, Str. 95, 96). 


10) F. Engels, Dijalektika prirode, B : . (Citi . 
ment jez IŠT4 : I E). prirode, Beograd 1951, str. 237. (Citiran frag 

proizvedeno po (misaonom) planu dokazuje slaganje tog plana 
s proizvedenim predmetima. Logički argumenti sami za sebe ni- 
kada ne mogu dokazati slaganje mišljenja s predmetom, i onaj 
ko ne izlazi izvan okvira kontemplacije mora ostati agnostik. 
Praksa transcenduje spekulaciju i na izvestan način kida tkivo 
formalne dokazanosti. Ali upravo time ona snebiva teoriju stvar- 
nim argumentima. Praksa, s jedne strane, potvrđuje (ili odba- 
cuje) misaone hipoteze, i s druge strane, provocira nove hipoteze 
neophodne za savlađivanje date predmetnosti. Tako se (misaona) 
ME de pokazuje samo kao jedan moment praktične de- 
atnosti. 


Delotvorna praksa dokazuje misaone tvorevine saznajnog su- 
bjekta. Tako su ideje prirode, kauzaliteta i determinizma proiz- 
vodi čovekove prakse. Priroda za čoveka postoji samo ukoliko 
ju je on svojim delovanjem pretvorio u (svoju) prirodu. Priroda 
po sebi, čista priroda, priroda izvan ljudske prakse je samo jed- 
na apstrakcija, i to najsiromašnija apstrakcija. Pokušaj određi- 
vanja te prirode mora se završiti u mitologiji." Ideja kauzaliteta, 
tj. ideja nužne uzročne veze između dve pojave, rađa se i doka- 
zuje takođe praktičnom delatnošću. Bez te delatnosti svaka suk- 
cesija između dve pojave ostaje nedokazana, i skeptik je tada u 
pravu.“ S razlogom je primećeno da je Engels ovde propustio 
da istakne da čovekova delatna praksa ne samo dokazuje kauza- 
litet, nego ga pre svega proizvodi i izaziva." Ova primedba je 
umesna, jer je čovekova praksa uvek nešto kompleksno: ona je 
istovremeno akt čovekovog postojanja u biću, izraz i potvrda 
ljudske čovečnosti, a ndssolosli proces saznavanja i dokazivanja, 
moralni akt, estetska proizvodnja, industrija, eksperiment itd., 
pa se ne može izdvojiti u čistom, npr. gnoseološkom vidu kao 
proces dokazivanja. Ali kad govorimo o dokazivanju (misaonih) 
ideja, onda možemo uzeti praksu u njenom tako reći gnoseološ- 
kom svojstvu, tj. u njenoj ulozi dokazivanja misaonih tvorevina 
(ne zaboravljajući pri tome da je ona uvek celina čovekovog ži- 
vota i postojanja, a ne samo jedan gnoseološki činilac). Ovakav 
gnoseološki karakter prakse odnosi se na ideju kauzaliteta isto 
kao i na ideju determinizma. Određeni oblici i načini praktične 
delatnosti, s jedne strane, izazivaju, a s druge strane, potvrđuju 
ideju determinizma. Ali sam determinizam, kao što ističe A. Le- 
febvre,“ nije konstrukcija čistog razuma, nego proizvod prakse. 
Delatni čovek je proizvođač i spona različitih determinizama. 
Svojim zahvatom u tok prirodnog dešavanja čovek je razbijao 


11) Uporedi: H. Lefebvre, Dijalektički materijalizam, Zagreb 1959, str. 


12) F. Engels, Dijalektika prirode, Beograd 1951, str. 236—237. (Ovaj 
fragment je iz 1874. godine). 

3) M. Kangrga, Reč u diskusiji na IV Stručnom sastanku Jugoslo- 
EE udruženja za filozofiju, u knjizi: Neki problemi teorije odraza, 
str. A 

14) Dijalektički materijalizam, Zagreb 1959, str. 97—98. 

svet u mnoštvo različitih determinizama, ali ga sve uspešnije 
praksa vodi na jedinstvo svih determinizama, na ideju sveopšteg 
determinizma. Čovek dakle proizvodi determinizam i samim tim 
ga i dokazuje. pan 

Na osnovu toga možemo zaključiti da je saznanje jedinstvo 
čulnog i misaonog, ali ne (samo) po psihofiziološkoj nužnosti ili 
po nekoj društvenim normama predodređenoj harmoniji presta- 
biliranoj harmoniji), nego preko čovekove delatne prakse. Ma- 
terijalna praksa sjedinjuje opažanje i mišljenje ne samo kao 
njihov posrednik, nego i kao ono što prožima oba ova pola sa- 
znajnog procesa. Po tome se Marxovo shvatanje bitno razlikuje 
od ranijih teorijsko-spoznajnih koncepcija. Dok je kod njih su- 
bjekt saznanja interpretiran pretežno kao pasivan prijemnik 
(kod racionalista je, istina, subjekt saznanja aktivan, ali samo 
u sferi mišljenja), dotle je kod Marxa subjekt saznanja aktivan 
i u oblasti opažanja i u oblasti mišljenja, i to posredstvom sub- 
jektove materijalne prakse, pa i saznanje tako dobija jednu čvr- 
stu objektivnu podlogu. Marx usvaja Hegelovu identičnost for- 
me i sadržine, ali je ne posmatra na nivou hegelovske duhovne 
nužnosti, nego na tlu materijalne delotvorne prakse. 

(b) Čulno saznanje, kako neposredno čulno saznanje preko 
bioloških čula tako i posredno čulno agr pomoću različitih 
instrumenata, implicira, s jedne strane, praksu, s druge strane, 
mišljenje. 

Suprotno Feuerbachovom  receptivnom shvatanju čulnosti 
Marx je došao do uverenja da je već svaka senzacija jedna de- 
latnost subjekta saznanja. Opažanje je, zapravo, gnoseološki re- 
čeno, »primećivanje«, međuakcija između subjekta i objekta," 
psihološki rečeno, reakcija, antropološki rečeno, aktivno menja- 
nje sveta. Eksperimentalna psihologija je potvrdila da bez odgo- 
vora nema stimulansa,“ a savremena estetika smatra da je već 
(čulno) posmatranje jedno oblikovanje. Subjekt saznanja je ak- 
tivan u opažanju, i od te njegove aktivnosti umnogome zavisi 
šta će on stvarno opažati. 


Prema Marxovom shvatanju, svako opažanje sadrži u sebi i 
misaone elemente. To je znao i Goethe, kad je, polazeći od svoje 
umetničke prakse, tvrdio: da se već pri pažljivom pogledu u 
svet razmišlja." Do ovog gnoseološkog stava Marx je došao na 
osnovu svoje sociološke-filozofske anticipacije novog društvenog 
uređenja, u kome neće biti privatne svojine. Ukidanje privatne 
svojine omogućuje emancipaciju ljudskih čula, oko postaje ljud- 
skim okom, a opaženi predmet ljudski predmet, predmet koji 
potiče od čoveka za čoveka. »Stoga se čula neposredno u svojoj 


15) B Rasel, Istorija zapadne filozofije, Beograd 1962, str. 750, 749. 

16) P. Naville, De VAlićnation a la Jouissance, Paris 1957, P. 188, note 2. 

.17) Ovo je gledište i E. Cassirera, koji je također naveo ovo Geteovo 
mišljenje (E. Cassirer, Philosophie der symbolischen Formen, III Teil, 


Berlin 1929, S. 16—20). 

praksi postala teoretičari«." Zato je za Marxa čulnost osnova 
svake nauke, ali čulnost ne samo u smislu kontemplativne čulne 
svesti kao za empiriste, nego i u smislu čulne potrebe, ljudski 
date i istorijski razvijene." Oseti su, s jedne strane, osnova nauč- 
nog mišljenja koje interpretira postojeće empirijsko iskustvo, 
s druge strane, osnova teorijskih konstrukcija koje anticipiraju 
nova u stvarnosti (još) nepostojeća iskustva. Sama čula su ogra- 
ničena, ali njihov značaj i jeste u tome što im se mišljenje ne sa- 
mo pridružuje, nego ih svojim saznajnim mogućnostima upotpu- 
njuje, proširuje i osmišljava. Na primeru otkrića da mravi vide 
i ono što ljudsko oko ne vidi, Engels je pokazao da ograniče- 
nost oka nije prepreka adekvatnom saznavanju, nego je štaviše 
uslov takvog saznavanja." Dubina i svestranost (misaonog) raz- 
mišljanja omogućuju ograničenom pojedinačnom (čulnom) po- 
smatranju da postane stvarni element saznanja predmeta. 

Opažanje ne može biti bez mišljenja; oba su nerazdvojno 
povezana, i tek zajedno mogu konstituisati saznanje prirode, ko- 
ja i sama čini jedinstvo dvaju analognih polova — pojave i suš- 
tine. Jedinstvo opažanja i mišljenja Marx tvrdi zajedno s nemač- 
kim klasičnim filozofima, pa zato odbacuje naivnu pretenziju 
ranijih empirista i njihovih današnjih pozitivističkih nastavljaća 
na izdvajanje čistih čulnih datosti. 


(c) Kao što praksa pretpostavlja opažanje i mišljenje, a opa- 
žanje sadrži praksu i mišljenje, tako i mišljenje, sa svoje strane, 
implicira praksu i opažanje. 


Pripravljeni čovekovom delotvornom praksom i aktivnim opa- 
žanjem pojmovi se izgrađuju i međusobno povezuju u mišlje- 
nju. Makoliko »odvojene« od čulne neposrednosti, misaone tvo- 
revine se konačno kroz praksu vezuju za objektivnu stvarnost. 
Saznanje na nivou pojmova također je jedan moment praktične 
delatnosti, jer su pojmovi i teorije anticipacije, kojima se ljudi 
rukovode u proizvođenju objekata i menjanju prirode i društva. 

Mišljenje ne može postojati ni nezavisno od opažanja. Iako 
apstraktni, pojmovi ipak reprodukuju i reprezentuju određene 
opažaje ili komplekse opažaja. Kao Kant, i Marx je smatrao da 
su pojmovi bez opažanja prazni. Paralelno s usavršavanjem mi- 
sonih tvorevina teklo je usavršavanje sposobnosti čulnog opaža- 
nja (najpre usavršavanje bioloških čula, a zatim usavršavanje 
instrumenata za čulno opažanje), a i jedno i drugo bilo je uslov- 
ljeno stalno rastućim mogućnostima delotvorne ljudske prakse, 
koja je u stanju da prevaziđe svaki dostignuti nivo i granicu sa- 
znanja. 


18) K. Marx, Ekonomsko-filozofski rukopisi iz 1844. god., treći _ruko- 
pis, odeljak: Privatno vlasništvo i komunizam, u delu: K. Marx i F. En- 
gels, Rani radovi, Zagreb 1953, str. 232. 

19) Ibid., S. 235. ; 

20) F. Engels, Dijalektika prirode, Beograd 1951, str. 247. (Ovaj frag- 
ment je iz 1882. godine). 

Posle ovog razmatranja prakse u odnosu na saznajne moći 
opažanja i mišljenja, pogledajmo kako se konstitutivna uloga 
prakse u saznanju manifestuje s obzirom na bitne odlike ljud- 
skog bića, tj. s obzirom na čovekovu predmetnost, delotvornost, 
prirodnost, društvenost i istoričnost. Ova analiza nameće nam se 
već samom činjenicom što je kod Marxa saznanje samo jedan 
vid čovekovog postojanja i delovanja i da se teorijsko-saznajna 
diskusija ne može odvojiti od antropologije. . ' 

(a) Čovek može saznati predmete samo ako ih proizvodi. 
Drugim rečima, proizvodeći predmete čovek proizvodi i predme- 
te saznanja. Pod predmetima treba razumeti ne samo materijalne 
predmete i materijalna oruđa za njihovu proizvodnju nego i 
misaone predmete i intelektualne instrumente, kao što su broj, 
tačka, krug, diferencijal (u matematici), prostor, masa, sila, 
atom (u prirodnoj nauci), zakon vrednosti, statistički prosek 
itd. (u sociologiji), »idealni tip« Maxa Webera, »bazična ličnost« 
Abrama Kardinera itd. Pri tome za čoveka postaje predmetom 
ono što odgovara njegovim suštinskim svojstvima; a njegovim 
suštinskim svojstvima odgovaraju (i njegovim predmetom po- 
staju) ne samo spoljašnji predmeti, nego i drugi ljudi, pa i on 
sam, I tako, dok se predmet kao predmet potvrđuje u čoveku, 
posredstvom njigovih bioloških potreba disanja i hranjenja, po- 
sredstvom njegovih čulnih moći opažanja (gledanja, slušanja 
itd.), posredstvom njegovih duhovnih sposobnosti osećanja, pred- 
stavljanja, mišljenja, prijateljstva, saradnje, samopoštovanja 
itd., dotle se i čovek kao čovek izražava i afirmiše u predmetu 
koji mu služi za disanje, hranjenje, opažanje, predstavljanje, 
mišljenje, prijateljstvo, samopoštovanje itd. Čovek i njegov pred- 
met (življenja i saznavanja) međusobno su tako sjedinjeni da 
se i jedan i drugi mogu razvijati i usavršavati samo jedan po- 
moću drugog. Zato su za Marxa subjekt saznanja i objekt sazna- 
nja samo apstraktno zamišljeni polovi jednog jedinstva — čove- 
kovog postojanja u biću. 

(b) O konstitutivnoj ulozi prakse u saznanju s obzirom na 
čovekovu odliku delotvornosti ovde bi trebalo reći sledeće. Bit- 
na čovekova odlika je svesna, slobodna i univerzalna praktična 
delatnost. Ali ta delatnost, zbog izvesnih dehumanizujućih dru- 
štvenih sila, nije uvek takva, i ono što je Marx konačno i hteo 
bilo je da se čovekova aktualna praksa vrati sebi samoj i potvrdi 
kao slobodna društvena delatnost. Tom osnovnom cilju podre- 
đeno je kao jedan od instrumenata i samo saznanje, koje se uvek 
transcenduje u stvaralačku društvenu akciju. Ali ta društvena 
akcija, odvijajući se u okvirima otuđenja, mora biti revolucio- 
narna, »praktično-kritička delatnost«. »Podudaranje menjanja 
okolnosti i ljudske delatnosti može se shvatiti i racionalno razu- 
meti samo kao revolucionarna praksa.«"! A svaka revolucionarna 


21) K. Marx, Treća teza o Fojerbahu (vidi i prvu i četvrtu tezu), 1845. 
godine, u delu: K. Marx i F. Engels, Izabrana dela u dva toma, II Tom, 
Beograd 1950, str. 392; 391—392. 

praksa implicira, s jedne strane, misaonu anticipaciju budućeg 
i, s druge strane, težnju za spajanjem umetnosti i stvarnosti, sa- 
znanja i akcije, ideje i realnosti." Tako je Marx moralno delova- 
nje i misaonu praksu Kanta, Fichtea i Hegela preformirao u re- 
volucionarnu delotvornu praksu, i sve svoje koncepcije izgradio 
polazeći od ovog oblika čovekovog delovanja. Ipak, Marx je i 
sam vršio suptilne naučne analize, a imao je razumevanja i za 
druge oblike čovekove prakse, te je njegov pojam prakse univer- 
zalan, obuhvatajući proizvodnu, društvenu, političku, naučnu i 
filozofsku praksu. Ali, uprkos tome, Marxovi zaključci i rešenja 
zasnivaju se na revolucionarnoj društvenoj praksi, koja se ras- 
prostrla na sve ostale vidove prakse, otkrivajući u njima uvek 
ono što je revolucionarno i društveno značajno. Iz te činjenice 
lako je objasniti Marxovo shvatanje saznanja kao prakse i kon- 
stitutivnu ulogu prakse u saznanju. 


(c) Pošto je čovek prirodno biće, dakle, deo je prirode, on 
može saznati prirodu. Zato za Marxa nema teorijske granice u 
saznanju prirode van čoveka i prirode u čoveku. Čovekovo sa- 
znavanje prirode deo je univerzalne povezanosti prirode sa so- 
bom samom. 

(d) Saznanje predmeta moguće je samo preko proizvodnje 
predmeta, a kako se proizvodnja predmeta ostvaruje jedino u 
zajedničkom delovanju ljudi, to je i saznanje uslovljeno ljud- 
skom komunikacijom i kolaboracijom u proizvodnji. Ali čove- 
kova društvenost je ne samo uslov njegovog saznanja, nego su 
i sami pojmovi i ideje izraz postojećih društvenih odnosa između 
ljudi. »Isti ljudi koji društvene odnose uređuju saobrazno na- 
činu svoje materijalne proizvodnje, proizvode i principe, ideje, 
kategorije, saobrazno svojim društvenim odnosima.«*? Iz druš- 
tvene akcije nastaju i one ideje koje nadahnjuju veliki broj lju- 
di, i koje se kroz tu koordiniranu akciju ostvaruju i potvrđuju. 
Individualno saznanje dobija, za Marxa, svoj smisao samo onda 
kad se sliva u društveno saznanje, i kad se kroz društvenu pra- 
ksu proverava, dopunjuje i afirmiše. 

(e) Uz društvenost saznanja dolazi i istorijska određenost 
saznanja. Naučno saznanje se »crpe iz kritičkog saznavanja isto- 
rijskog kretanja.«"“ Marx je više puta isticao da je njegova filo- 
zofija (i sociologija i politička ekonomija) samo teorijski izraz 
i ideološko sredstvo jednog društvenog pokreta — pokreta mo- 
dernog Petan u njegovoj borbi za emancipaciju. Sazna- 
nje se, dakle, formira iz okolnosti jednog istorijskog momenta, 
u okviru koga ima svoj opseg, smisao i vrednost. Uopšteno go- 
voreći, saznanje je društveno-istorijski determinisano, ono je 


22) Uporedi: M. Kangrga, Filozofija i zbilja — smisao i karakter Marxo- 
zahtjeva za izmjenom svijeta, Filozofija 1961, br. 3—4, str. 88. 

23) K. Marx, Beda filozofije, Beograd 1946, str. 99—100. 

24) K. Marx, O Prudonu (1865. godine), u delu: K. Marx i F. Engels, 
Izabrana dela u dva toma, I Tom, Beograd 1949, str. 367. 

funkcija delotvorne prakse određene društvenoristorijske situa- 
cije, i utoliko je ograničeno. Ali ta granica nije stalna, pošto i sa- 
znanje, sa svoje strane, transcenduje svoje vreme i svojim anti- 
cipacijama otvara nove horizonte, podižući samu društveno-isto- 
rijsku praksu na viši nivo. To određivanje saznanja društveno- 
-istorijskim okolnostima i određivanje tih okolnosti saznanjem 
ukazuje na to da Marx pretvara subjekt saznanja iz individuuma 
u rod, prenosi ga s njegove pojedinačne egzistencije na čove- 
kovo generičko biće. To Marxovo gnoseološko generičko biće 
predstavlja pandan konscijencijalističkim konstrukcijama »sve- 
sti uopšte«, ali je postavljanjem u društveno-istorijske okvire 
konkretnije određeno. Pošto se antropološko generičko biće os- 
tvaruje u dimenziji svetske istorije, to se samim tim i gnoseološ- 
ko generičko biće realizuje u kontinuitetu istorije. Istorija je 
međutim ostvarenja ne samo ljudskog humanog bića nego i nje- 
govog adekvatnog saznanja predmeta. 


Ako sad pređemo na određivanje gnoseološkog statusa sub- 
jektove prakse, potrebno je da se za trenutak vratimo na odnos 
prakse i teorije. Već sam rekao da su teorija i praksa tako po- 
vezane da se međusobno uslovljavaju i impliciraju. Zato se može 
reći da je praksa merilo teorije, kao što je i teorija merilo pra- 
kse. Kritikujući »kritičke kritičare« (Bruna Bauera i drugove) 
Marx je ocrtao odnos između interesa i ideje u ime koje se taj 
interes realizuje: ideja se ne sme razlikovati od interesa, ukoliko 
želi da bude istinski stvarna i delatna.'" »Teorija se u jednom 
narodu uvijek samo utoliko ostvaruje, ukoliko je ostvarenje nje- 
govih potreba.«* Interesi, potrebe i materijalna praksa formi- 
raju i određuju ideje, teorije, saznanje. Ove duhovne tvorevine, 
sa svoje strane, postaju sredstva realizacije ljudskih interesa i 
potreba i čovekove materijalne prakse. Jedna teorija izgrađuje 
se na temelju postojeće prakse, ali služi podizanju prakse na 
viši nivo. Nova savršenija praksa zahteva novu višu teoriju, a 
ova opet, sa svoje strane, ponovo unapređuje praksu, i tako se u 
međusobnom uticanju i potpomaganju i teorija i praksa stalno 
menjaju, obogaćuju i usavršavaju. Na osnovu podataka o polo- 
žaju, brzini kretanja i poremećajima kretanja planeta Newton 
je došao do teorije o opštoj gravitaciji u prirodi i kosmosu. Ova 
teorija omogućila je nova uspešna posmatranja i otkrića novih 
planeta, a time i upotpunjavanje i preciziranje te teorije. Psiho- 
lozi su posmatrali propratne pojave različitih frustracija i na 
osnovu toga došli do opšteg teorijskog zaključka da svaka fru- 
stracija izaziva agresiju. Ovaj stav, opet, omogućuje da se iza 


25) K. Marx i F, Engels, Sveta porodica, Beograd 1959, str. 135—136. 
»Nesumnjivo važi teza Karla Marxa«, veli Max Scheller »da se ideje koje 
nemaju iza sebe nikakvih interesa i strasti. . . običavaju neminovno »bla- 
mirati« u svjetskoj go nesta (Max Scheller, Položaj čovjeka u kozmosu, 
PE sre str. 53). 

. Marx, Uz kritiku Hegelove filozofije prava (1844. godine), u 
delu: K. Marx i F. Engels, Rani radovi, Zagreb 1953, Si. : . 

svakog oblika agresije potraže užroci u frustraciji, odnosno da 
se sprečavanjem frustracije suzbija i agresija. Iz ovih primera 
se vidi da niti teorija prethodi praksi, niti praksa teoriji, već da 
su one jedna drugoj naizmenično oslonac i merilo. Zato je pra- 
ksa konstitutivna za saznanje, ali je isto tako i saznanje konsti- 
tutivno za praksu. 

Ako sad za trenutak napustimo taj opšti odnos između teo- 
rije i prakse, pa se upitamo: ima li slučajeva da je teorija sama 
sebi merilo ili da je takođe i praksa sama sebi dovoljna, moramo 
odgovoriti pozitivno. Kad se uzmu u razmatranje vremenski i 
prostorno ograničeniji nizovi teorijskih argumenata ili praktič- 
nih postupaka, onda se može konstatovati da su ti argumenti 
odnosno postupci često sami za sebe održivi. Prelaz sa teorije 
na praksu kao oslonac i merilo, i obratno, prelaz sa prakse na 
teoriju kao kriterijum ne vrši se u svakoj sekvenci razmišljanja 
ili delanja, nego samo u malo većim razmacima, upravo onda 
kad se zapadne u nedoumicu da li je niz argumenata odnosno 
niz postupaka na dobrom putu. To bi bilo slično kretanju po 
nepoznatom terenu uz pomoć geografske karte: ovu kartu ne 
bismo posmatrali posle svakog koraka ili posle svakih deset 
pređenih metara puta, nego posle većih rastojanja, a naročito 
onda kad nismo sigurni da li smo još uvek na pravom putu. 
Teorija je, dakle, često sama sebi sudija, kao što je i praksa 
često sama sebi dovoljna. Ali in ultima linea teorija ima svoj kri- 
terijum u praksi, a praksa u teoriji. 

Tako, ako teoriju i praksu posmatram samo gnoseološki, mo- 
gu reći da su one jednako vredne za saznanje. Ali ako ne želim 
da se ograničim na gnoseološko stanovište (a to prevazilaženje 
čisto gnoseološkog stanovišta moram izvršiti zajedno s Mar- 
xom), onda teorija i praksa nisu jednako vredne. Antropološki 
posmatrano, praksa je fundamentalna odredba čovekovog života, 
a time i njegovog saznanja, pa je stoga i gnoseološki, makar i 
posredno, važnija i primarnija od teorije. Čovek je, po Marxu, 
praktično delatno biće, a (teorijsko) saznanje je samo sredstvo 
njegovog delanja. U kontinuitetu celog mog izlaganja Marxovih 
teorijsko-saznajnih shvatanja ovaj ne samo antropološki nego 
i gnoseološki (ali uvek istovremeno: i antropološki i gnoseološ- 
ki) primat prakse nad teorijom pokazuje se kao dovoljno obraz- 
ložen i dokazan. 


Praksa, dakle, nije i ne može biti samo gnoseološka katego- 
rija. Praksa je osnovni oblik i sadržaj čovekovog življenja, pa je 
upravo zbog toga i gnoseološki činilac. Uzeti praksu samo u gno- 
seološkom smislu kao kriterijum istine znači zapasti u jedan 
apsurd. Da se to ne bi desilo, potrebno je ući pre svega u antro- 
pološki sadržaj Marxovog učenja, da bi se iz te žiže njegove filo- 
zofije povukle gnoseološke konzekvencije. Da sam praksu po- 
smatrao samo kao nešto što se teoriji naknadno dodaje kao neko 
spoljašnje merilo njene istinitosti, ostao bih nemoćan pred jed- 
nom serijom kontraargumenata, od kojih ću navesti samo sle- 

eće: 

(a) Ako je praksa samo kriterijum istine, onda bi svaku ide- 
ju i teorijsku konstrakciju, bez obzira na njenu imanentnu vred- 
nost, trebalo pokušati ostvariti, da bi se videlo da li je sposobna 
za egzistenciju. Nije ni potrebno spominjati kolike bi materi- 
jalne i ljudske žrtve to ponekad iziskivalo. 

(b) Ako je praksa samo kriterijum istine, onda bi celo po- 
glavlje teorije saznanja o vrednosti mišljenja moralo otpasti 
kao nemoguće. Preostao bi jedino još prelaz u praksu kao po- 
božna predanost jednoj neshvatljivoj sudbini. Time bi se likvidi- 
rala nauka kao mogućnost i oruđe predviđanja posledica ljud- 
skih radnji. 

(c) Ako je praksa samo kriterijum istine, i ako se pri tome 
misli pre svega na revoluciju, onda je svaka filozofija suvišna. 
Jer ako tek praksa može da nam kaže da li je teorija istinita, 
onda ćemo filozofirati uvek samo post festum, a uloga filozofije, 
koja treba da nas ponekad sačuva od mistifikacija, zabluda i 
opasnosti, bila bi svedena na nulu. Ako bi filozofija celu istinu 
ostavljala u nadležnost praksi, onda bi ona morala, ako ne bi 
sasvim iščezla, još jedino da opravdava pogreške, umesto da se 
potrudila da nas poštedi od njih. Najzad, ako je praksa samo 
kriterijum istine, onda bi se veoma često dešavalo da se, osim 
stvarnih ljudskih interesa, potreba i mogućnosti, u praksi ispro- 
bavaju pre svega nerealne želje i iluzije. Tako bi se palo na nivo 
potpunog gnoseološkog skepticizma. 


(d) Ako je praksa samo kriterijum istine, onda se ne bi mogla 
povući demarkaciona linija između magije i tog gnoseološkog 
prakticizma. I magičar se, naime, na isti način poziva na praksu. 
Kad biste magičara upitali zašto on uvek iznova veruje da nje- 
gove magijske delatnosti izazivaju posledice koje on očekuje, on 
bi se pozvao na praksu. Njegova praksa uvek potvrđuje njegovu 
magiju: ako je, naime, posle njegovih bajanja usledio očekivani 
efekt, onda je praksa potvrdila njegovu magijsku pretpostavku 
(npr. ako posle magijskog izlivanja vode ili kupanja dođe do 
kiše), a ako njegove vražbine ne izazovu željene efekte (npr. ako 
magijsko kupanje ne donesu kišu), onda magičar to objašnjava 
dejstvom kontramagije, koja je dejstvovala ranije ili je jača od 
njegove magije itd., pa je praksa i ovoga puta potvrdila »istinu« 
njegove magije. Na sličan način zastupnik teorije o praksi kao 
jedinom kriterijumu istine može podjednako uspešno da ob- 
jasni i svoje pogotke i svoje promašaje. Ako se ideja verifikuje 
u praksi, ona je »istinita«, a ako se ne verifikuje, ona je »neisti- 
nita«. I kao što je magičar odbio da prizna da je cela njegova ma- 
gija neistinita, iako u izvesnim slučajevima »donosi« očekivane 
efekte, tako se i zastupnik teorije o praksi kao jedinom krite- 
rijumu istine spasava time što neuspele i neverifikovane ideje 
i teorije naknadno proglašava neistinitim. Tako spoljašnja pri- 
mena prakse kao merila istine spušta praksu na nivo magije. 

(e) Ako je praksa samo kriterijum istine, onda se time priz- 
naje da se o istini ne može teorijski raspravljati, niti se može 
racionalno odlučivati. Uvek se mora čekati na nešto spoljašnje 

i iracionalno, što će tek naknadno nama ljudima pokloniti pot- 
punu istinu. To je apologija neodređenosti i hazarderstva, apolo- 
gija pustih želja, san o nemogućem, eshatološki kvijetizam. Pra- 
ksa shvaćena kao spoljašnji činilac isprobavanja istinitosti na- 
ših teorija definitivno raskida s kauzalitetom dešavanja i s deter- 
minizmom objašnjavanja. 

(f) Ako je praksa samo kriterijum istine, onda se time obez- 
vređuje i anulira racionalna teorijska delatnost subjektivnog 
mišljenja. Spoljašnjost De u odnosu na teoriju degradira 
subjekt (a time i subjekt saznanja) na nivou instikata i emo- 
cija. Teorijsko rešenje filozofskih problema ostavlja se neobuz- 
danom hiru nagonske instinktivno-emocionalne sfere čovekove 
duševnosti. 


(g) Ako je praksa samo kriterijum istine, onda i sama pra- 
ksa gubi svoj gnoseološki smisao. Ako se, naime, praksa do te 
mere izoluje od teorije da joj služi samo kao poslednji korektiv, 
onda je i prelaz s teorije na praksu jedan (u gnoseološkom smi- 
slu reči) nepremostivi transcenzus. Teorija koja se stvara mimo 
i nezavisno od prakse (da bi se tek naknadno podvrgla praktič- 
nom proveravanju) očigledno i ne traži njihovu praksu, ona je 
sama sebi dovoljna, pa se naknadno uvođenje prakse pokazuje 
gnoseološki deplasirano. Tako se pozivanje na praksu svodi na 
ignorisanje filozofije, na priznanje da je saznanje subjekta ne- 
što nestvarno i nemoćno. 

Na osnovu svega ovoga može se reći da praksa ne može biti 
samo kriterijum istine. Uzimanje prakse za kriterijum istine po- 
čiva na nerazumevanju Marxovih poziva za revolucionarnim 
praktičnim delovanjem u vreme (pred 1848. godinu) kad je zbi- 
lja trebalo privremeno napustiti teoriju i preći na samu praksu. 
Ali iz toga ne sleduje da je uvek i svuda na svakom koraku po- 
trebno jedno spoljašnje praktično proveravanje svake trivijalne 
tvrdnje. 

Ali ako praksu ne treba uzeti samo ako spoljašnji kriterijum 
istine, ne bi se smelo otići ni u drugu krajnost, pa praksu shva- 
titi samo kao jednu kategoriju. Ako bi se tako postupilo, onda 
bi sa Marxovo shvatanje subjektove prakse kao sadržaja i me- 
dijuma saznanja svelo na jednu od kontemplativnih teorija saz- 
nanja. Na taj način zapostavilo bi se ono što je kod Marxa bitno, 
a to je samo praktično delovanje, pošto Marxova filozofija nije 
samo jedna teorija, nego istovremeno i jedna određena praksa. 
U Marxovoj interpretaciji praksa nije pojmovni odraz nečega 
što se nalazi izvan čoveka, nego je svojstvo čoveka, koji ne može 
postojati a da ne deluje. I sama teorija je jedan oblik praktične 
delatnosti, odnosno sama teorija je sredstvo prakse. Zato u 
Marxovim delima i nema posebnih knjiga ili odeljaka o praksi 
kao kategoriji u odnosu na druge teorijsko-saznajne kategorije. 
Marxov pojam prakse je bitni atribut čoveka, pa stoga i bitni sa- 
držaj, oblik, sredstvo, medijum i kriterijum saznanja subjekta. 

Praksa, dakle, nije samo kriterijum istinitosti saznanja. Prak- 
sa je fundamentalni konstituens celokupnog saznanja na isti na- 


400 


čin kao što je fundamentalni konstituens čovekovog postojanja, 
jer je čovek, kako u životu, tako i u saznanju, stvaralačko isto- 
vremeno i teorijsko i praktično biće. Zbog toga je tzv. teorija 
odraza kao opšta teorija saznanja, a pogotovo kao o nn 
uloge subjekta u saznanju, neodrživa. Prema Marxu, čovek je ak- 
tivno stvaralačko biće prakse, i to u svom postojanju u biću, u 
društvu, u istoriji, pa i u saznanju, a teorija odraza degradira ga 
na pasivan prijemnik spoljnih utisaka. Zato je toj teoriji i po- 
treban spoljni kriterijum istine. Za teoriju odraza praksa je za- 
pravo postala otuđeni i neumoljivi arbitar istine. Na taj način 
teorija odraza razdvaja teoriju od prakse, a subjekt saznanja ce- 
pa na dva dela, od kojih je jedan racionalan ili nemoćan, a dru- 
gi moćan ili iracionalan. 

Polazeći od shvatanja čoveka kao praktičnog stvaralačkog bi- 
ća Marx je sjedinio teoriju i praksu u jedinstven proces, u kome 
se praktično delovanje subjekta saznanja spaja sa samim sazna- 
jnim tvorevinama. Marx je pri tome izbegao obe moguće kraj- 
nosti, tj. i pragmatičko svođenje saznanja na praksu i hegelov- 
sko svođenje prakse na saznanje. Kad radi i stvara, subjekt pro- 
izvodi ne samo materijalne predmete i oruđa (praksa) nego i 
intelektualne predmete i oruđa (teorija) potrebne za taj rad i 
stvaranje, dakle on izgrađuje saznajne tvorevine koje ponekad 
nemaju svoje korelate u svetu čulnog iskustva. Ali subjekt saz- 
nanja nije aktivan samo tada, nego i onda kad formira pojmo- 
ve o predmetima koji imaju svoje materijalne, čulno opipljive 
korelate u svetu iskustva. U oba slučaja subjekt saznanja je ak- 
tivan. Ta njegova aktivnost manifestuje se u radu i stvaralaštvu, 
a to su aktegorije koje će teorijski-saznajno biti analizovane u ne- 
koj drugoj raspravi. 

VAŽNA OBAVIJEST 


Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će godišnja pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi- 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 


MOLIMO VAS DA ŠTO PRIJE UPLATITE VA- 
ŠU PRETPLATU ZA 1975. GODINU! 


SOCIOLOŠKE TEME | 
Pa e 


POSTOJI LI KRIZA U SOCIOLOGIJI? 


Ivan Kuvačić 


Zagreb 


novu za vlastito širenje i institucionalizaciju. 


Preuzimajući od religije funkciju društvene integracije soci- 
ologija se nužno usmjeruje prema svakodnevnom i aktualnom. 
Od nje se očekuje, da u razmatranju neposrednih društvenih 
problema pruža takve odgovore, koji neće ljude razdvajati i sup- 
rotstavljati, već će ih povezivati i ujedinjavati. Naravno, ona to 
vrši neuporedivo slabije od religije, zbog čega se ponekad sma- 
tra, da to i ne može biti njena prava funkcija. Stvar je u tome, 
što nauka, koja se oslanja na racionalno mišljenje i iskustvene 
činjenice, nikada ne može postići takav stepen harmoničnog mi- 
renja suprotnosti, kakav osigurava razrađeni sistem mistične 
eshatologije. Tu se očito radi o fundamentalnoj razlici u pristu- 
pu, jer je racionalno shvaćanje suprotstavljeno mističnom vje- 
rovanju. 

Ako pobliže razmotrimo evropsko feudalno društvo u njego- 
voj cjelini, brzo ćemo se uvjeriti, da zemaljsku podjelu rada i 
hijerarhiju opravdava odgovarajuća »nebeska« hijerarhija, to jest 
ova posljednja je konačna idejna instanca, na koju se oslanjaju 
svi faktori društvene integracije. U svođenju svega što jest i što 

će biti na ono što je unaprijed objavljeno i zapisano, ta ideolo- 
gija je bila nesumnjiva i efikasna, sve dok se nije počeo raspa- 
dati feudalni sistem proizvodnje. Ona je razvila jedinstvenu i 
sveobuhvatnu mrežu ideoloških institucija s mnogim detaljno 
razrađenim, a ponekad i suptilnim manipulativnim postupcima. 
No osnovni postupak je prilično jednostavan, jer se može svesti 
na pacifikaciju metodom premještaja: 

— Uzroci svih mogućih nevolja nisu realni, nisu opipljivi. 
Stoga ne možemo bitno mijenjati postojeću situaciju. No može- 
mo promijeniti naš odnos prema samima sebi i prema situaciji 
u kojoj se nalazimo. To činimo na taj način, što okrećemo leđa 
zemaljskim nevoljama i problemima i u prvi plan ističemo ta- 
va pitanja kao što su: Otkuda dolazimo? Zašto smo na svijetu? 
Kuda odlazimo poslije smrti?— 

Sociologija nas odlučno vraća zemaljskim problemima i nji- 
hovom racionalnom osmišljavanju i rješavanju. Ona time, bar 
na prvi pogled, suzuje krug pitanja, što nipošto ne znači da time 
osigurava veću vjerojatnost prikladnijih odgovora, ako oni tre- 
ba da vrše sari rbd funkciju. To se može dobro ilustrirati na 
primjeru Durkheimove koncepcije društvene podjele rada, koja 
je i danas vrlo aktualna, jer stoji u osnovi suvremenog funkcio- 
nalističkog pristupa problemu društvene stratifikacije. Taj pri- 
stup polazi od pretpostavke, da u industrijskom društvu ljudi 
neće prihvatiti i adekvatno ispunjavati diferencirani sistem dru- 
štvenih uloga, ako za-to nisu na specifičan način stimulirani. 
Stimulacija polazi od ljudskih težnji i potreba, koje su potencio- 
nalno neograničene. Međutim, kada bi svi ljudi imali isti niz neo- 
graničenih potreba i želja, suvremena kompleksna socijalna 
struktura ne bi uopće bila moguća. Stoga društvo određuje kako 
razne ciljeve za razne individue i grupe, tako isto i sredstva, ko- 
ja se mogu koristiti u dohvatanju tih ciljeva. 

Odavde proizlazi da stratifikacioni sistem nejednakosti kao 
takav ima bitno motivacionu funkciju, jer služi kao mehanizam, 
koji potiče najsposobnije ljude, da vrše najvažnije i najodgovor- 
nije uloge. Da nema tog stratifikacionog mehanizma, to jest, ka- 
da bi se relativno podjednako nagrađivali svi poslovi, društvo bi 
bilo inertno i neefikasno. Odavde je Durkheim izveo zaključak 
prema kojem stratifikacioni sistem društvene nejednakosti ima 
važnu moralnu funkciju u dvostrukom smislu: s jedne strane, 
on se pokazuje kao objektivno dobar, jer omogućuje napredak 
na bazi izbora i takmičenja, a s druge strane, njega se tako može 
kvalificirati na osnovu subjektivnog doživljavanja pojedinaca, 
jer-na podjelu rad treba gledati kao na izvor višeg tipa ljudske 
solidarnosti. U skladu s tim treba svesrdno prihvatiti Taylorov 
projekt misaonog odjela, koji će sve više preuzimati funkcije 
upravljanja i koordinacije, dok će ostali dijelovi skladno funk- 
cionirati. 

No nesumnjivo je, da je i sam Durkheim uviđao, kako mnoge 
činjenice modernog razvoja pobijaju njegovu teoriju. On je to 
nastojao objasniti okolnošću, što moderni stratifikacioni sistem 
stimulira samo one vrijednosti koje uključuju individualni us- 

pjeh, a pritisak prema ličnom uspjehu pod svaku cijenu, glavni 
je izvor anomije. Stoga u potrazi za r ešenjem u smislu jačanja 
društvene solidarnosti on oživljava ideju profesionalnih korpo- 
racija, pričem idealizira normativni poredak feudalizma, koji je 
svakom pojedincu pružao osjećaj, da mu je život smislen i ispu- 
njen u okvirima njegove zatvorene društvene grupe. Obrazlažu- 
ći tu ideju on kaže da jedino profesionalne grupe imaju moral- 
nu snagu, koja je sposobna da obuzda pojedinačne egoizme, da 
gaji u srcima radnika živo osjećanje zajedničke solidarnosti, da 
sprečava, da se zakon jačeg tako surovo primjenjuje na indus- 
trijske i trgovačke odnose. Tu je anticipirana ideja radničke par- 
ticipacije i suradnje u modificiranju i učvršćivanju kapitalistič- 
kog sistema, koja će se poslije sve do naših dana stalno javlja- 
ti i obnavljati na nivou korporacije. Analogija s feudalizmom sa- 
ino je uslovno opravdana uz obaveznu dopunu, da je u njemu 
bitnu funkciju vršila kršćanska eshatologija. Pokušaji da .se i u 
kapitalizmu zasnuje analogan korporativni sistem i da ga se 
adekvatno ideološki posreduje i integrira, vode stvaranju fašis- 
tičkih država, koje ne umanjuju, već naprotiv povećavaju sup- 
rotnosti cjelokupnog sistema. n.. 

Na taj nas je način integrativna sociološka teorija dovela do 
ironičnog zaključka, da se ljudi moraju osjećati slobodnijim u 
zatvorenom integriranom sistemu, nego u otvorenom sistemu, ko- 
ji pruža maksimum individualnog izbora i mobilnosti. I, što je 
možda još značajnije, taj ideološki zaokret u svojim prvim prak- 
tičnim varijantama nije nas približio, već nas je još više udaljio 
od teorijski pretpostavljenog cilja. 

U vrijeme kada u građanskoj sociologiji postaje dominantna 
integrativna orijentacija, javlja se marksistička sociologija, koja 
kao projekcija proleterskih težnji i stremljenja ne postavlja pi- 
tanje o funkcionalnom—jedinstvu i društvenoj kontroli, već po- 
lazi ođ“teza da SVAKU drustvo sadrži SJENE SVOT VIEStTog uni- 
štenja. Kao što su enciklopedisti u pročišćavanju terena za raz- 
voj građanskog društva bili beskompromisno kritični i subver- 
zivni prema feudalizmu, takav je i Marx prema kapitalizmu. Us- 
vojivši metodu, koja se malo brine za faktore ravnoteže, već pr- 
venstveno ispituje prijelaz iz jednog stanja u drugo, Marx je us- 
mjerio svu svoju energiju na kritičko proučavanje osnovnih će- 
lija postojećeg sistema. Točno je da on istovremeno skicira ob- 
rise mogućeg, boljeg društva, no on to radi imanentno metodom 
»bespoštedne kritike svega postojećeg«. 

Temeljni instrument tog rušilačkog pothvata je njegova rad- 
na teorija vrijednosti, koju je tako vješto smjestio u okvire op- 
će teorije otuđenja, da je ona i danas uz određene modifikacije 
operativna, u uvjetima koji se mnogo razlikuju od onih, koje je 
on ispitivao. Stvar je u tome, što se njegova teorija ne svodi na 
suhoparnu analizu rente, ma nadnice itd., već ide mnogo 
dublje stavljajući u prvi KAR pitanje o položaju i sudbini suv- 
remenog čovjeka, čija su bitna svojstva i potencije degradirana 
na položaj robe, kojom se trguje, na puko sredstvo u službi op- 
lođivanja kapitala. Nasuprot tome u Marxa je jasno istaknut za- 

htjev, i to ne u obliku apstraktnog postulata, već kao realni pro- 
gram, u kojem čovjek nije sredstvo, već cilj proizvodnje. U to- 
me je bit kritike političke ekonomije kapitalizma i ključ za ra- 
zumijevanje Marxove analize suvremenog svijeta, za koju nije 
dovoljno reći da je naučna, već je još važnije istaći, da ima hu- 
manističku zasnovanost i polazište. 

Gornje pitanje je okosnica, na kojoj se sukobljavaju suprot- 
ne struje u sociologiji i ločnoe ropskih, socijalističkih zemalja. 
Naime, nesumnjivo je, da se zbog težnje prema funkcionalistič- 
koj stabilizaciji u sociologiji tih zemalja sve više zanemaruje 
Marxova epohalna humanistička vizija. U skladu s tim se »kri- 
tički aspekt« analize proglašava »negatorstvom«, koje vodi u 
anarhizam i pojačano se ističu »konstruktivni elementi« marksi- 
stičke dijalektike. Na toj osnovi se učvršćuje teorija, koja doka- 
zuje, da je u tim zemljama moguće revolucionirati nauku i teh- 
nologiju, a da se pritom ne mijenjaju ostali dijelovi sistema. To 
znači da treba težiti rastućem materijalnom obilju u okviru fik- 
siranih društvenih odnosa. Ova orijentacija neizbježno vodi moć- 
noj organizaciji, u kojoj sve veću snagu kompleksnog rutinskog 
rada prati sve manja sloboda ličnosti. Glavni nosioci te teorije 
su takozvane tehnobirokratske strukture, podržavane od širo- 
kog i ekspanzivnog sloja službenika, visokokvalificiranih radni- 
ka, tehničara, inženjera i ekonomista, koji teže višem materijal- 
nom standardu i nisu opterećeni normama revolucionarne ideo- 
ologije. Oni traže veće raspone u plaćama i položaju kao predu- 
vjet za ubrzani razvoj i modernizaciju proizvodnje. 

Nasuprot toj dominantnoj struji u sociologiji istočnoevrop- 
skih socijalističkih zemalja postoje manje i relativno izolirane 
grupe branitelja kritičnog pristupa, koje stavljaju u prvi plan 
potrebu neprestane borbe protiv uvjeta i posljedica »klasne po- 
djele rada«, koja očito postoji i u socijalizmu. Time oni artiku- 
liraju aspiracije donjih slojeva radničke klase, to jest u prvom 
redu nekvalificiranih i polukvalificiranih radnika, a zatim i ne- 
kih drugih kategorija stanovništva, čija primanja stoje na gra- 
nici životnog minimuma. Smatrajući da globalni tehnički napre- 
dak ne može biti jedini kriterij razvoja, oni uporno stavljaju 
takva pitanja kao što su: Ima li eksploatacije u našem društvu? 
ili: Da li je Marxova teorija otuđenja operativna i u socijalistič- 
kom društvu? Po njihovom mišljenju zanemarivanjem takvih pi- 
tanja napušta se pozicija socijalizma, jer postoji realna opasnost, 
da se u tim zemljama vertikalna socijalna diferencijacija izrodi 
u zatvoreni stratifikacioni sistem. Ova sociološka orijentacija, na- 
ravno, nije podjednako zastupljena u svim socijalističkim zem- 
ljama; ona je nesumnjivo do sada bila najjača u Jugoslaviji, 
što je i razumljivo, ako se ima u vidu, da je usko povezana sa si- 
stemom radničkog samoupravljanja. 

Iz našeg izlaganja slijedi, da se sociologija Istoka približava 
sociologiji Zapada utoliko što danas i jedna i druga prvenstve- 
no obavljaju funkciju društvene inte racije. To približavanje ni- 
je rezultat afilijacije i seljenja i Slave održva težnju za sta- 
bilizacijom i suradnjom, koja postoji i u jednom i u drugom 

sistemu. Ista je stvar i sa kritičkom sociološkom strujom i. na 
Zapadu i na Istoku, čije postojanje nije rezultat vanjskog, ne- 
prijateljskog utjecaja, kako to tvrde apologete na jednoj i na 
drugoj strani, već odražava težnju za promjenom. »Seljenje funk- 
cionalizma na Istok«, ili »Seljenje marksizma na Zapad«, ako se 
ti izrazi bukvalno shvate, blokira naučni pristup pitanju i otva- 
ra put za legalizaciju političke represije. Mi naravno, time ne po- 
ričemo svako međusobno utjecanje ideja, koje nesumnjivo po- 
stoji i na jedno mi na drugom planu. Tako je na primjer očito, 
da se funkcionalizacija pojedinih Marxovih stavova na Istoku 
vrši pod neposrednim utjecajem Parsonsa i nekih drugiln zapad- 
nih teoretičara. Ako se kaže, da i u marksizmu polazna i!konač- 
na jedinica sociološke analize nije čovjek, već struktura žao dio 
socijalnog sistema, onda je stvar potpuno jasna. Tu se dapače 
nasličuje svojevrsni paradoks, koji se sastoji u tome, što funk- 
cionalizam, koji bar na izgled polazi od globalnog, od Sistema, 
preporučilje proučavanje malih grupa, koje spontano održava- 
ju red, dok Marx uzima kao osnovu čovjeka, a bavi se velikim 
društvenim grupama koje se sukobljavaju i ugrožavaju red i si- 
gurnost. 

To utjecanje nije jednostrano, jer se u najnovije vrijeme u 
društvene nauke na Zapadu snažno probija gledište prema kojem 
autonomnog ljudskog pokretača zamjenjuje okolina. Kaže se 
da u normalnim prilikama čovjek propušta samo one stimulan- 
se, koji su biološki korisni, no mnogobrojni eksperimenti po- 
kazuju da se uvjeti mogu aranžirati na takav način, da čovjek 
isto kao i životinja obraća pažnju na jedan objekt, a ne na drugi. 
Odavde se izvodi zaključak da su sloboda i dostojanstvo kao 
svojstva autonomnog čovjeka preživjele kategorije. 

Time se na anglosaksonskom području otvara pristup gnoseo- 
logiji, koja je sasvim suprotna onoj, koju je s tako mnogo ele- 
gancije i duha početkom osamnaestog vijeka zasnovao biskup 
Berkeley i koja je nakon dvjesta godina našla svoju sjajnu po- 
tvrdu u teoriji istine Williama Jamesa. Tezom da »svijet postoji 
ukoliko je percipiran«, Berkeley stavlja u centar autonomnu 
djelatnost subjekta. Tvrdnjom »da ne bi bilo percepcije, kad ne 
bi bilo svijeta koji se percipira«, Skinner obrće Berkeleyevu 
tezu i dodaje da je osnovna kategorija društvenih nauka socijal- 
na kontrola, koju treba interpretirati u smislu »da ne djeluje 
čovjek na svijet, već svijet djeluje na čovjeka«. Kad bismo raz- 
motrili nastanak te teorije linijom afilijacije ideja, ne bismo 
samo otkrili da se radi o znatnom utjecaju ruskog fiziologa 
Pavlova, već bismo mogli ustanoviti, da najsolidniju zasnova- 
nost gornjih stavova pruža staljinistička teorija odraza. No takav 
posao ne bi bio od velike koristi za nauku, jer temeljne izvore 
navedenog zaokreta treba tražiti u okolnosti nestanka laisse-faira 
sa američke scene i njegove zamjene moćnom birokratskom 
strukturom vojno-industrijskog kompleksa. 

. Za sada je nedvojbeno da ekonomsko i političko približavanje 
i suradnju dvaju moćnih sistema prate ideološke modifikacije 
i kompromisi, čime se po logici same stvari suzuje prostor kri- 

tičkoj orijentaciji na jednoj i drugoj strani. Kao što se u Sjedi- 
njenim Državama i u mnogim drugim zapadnim zemljama danas 
mnogo pažljivije razmatra idejno-politički profil kandidata za 
univerzitetske nastavnike, tako se postupa i u istočnoevropskim 
zemljama, gdje su već do sada mnogi istaknuti predstavnici kri- 
tički orijentirane marksističke sociologije morali napustiti svoja 
mjesta, a taj proces je i dalje u toku. 

Ako sada postavimo pitanje, u kojoj mjeri je suvremena so- 
ciologija na Zapadu i na Istoku uspješna u funkciji društvene 
integracije, onda odgovor nije jednostavan. Tu se odmah nameće 
usporedba s religijom, od čega smo i započeli ovo izlaganje s 
napomenom, da se sociologija u toj funkciji pokazala inferior- 
nom. Ona doduše u tome djelomično imitira religiju, jer poprima 
oblik utvrđenih i nepromjenjivih stavova, koji su okrenuti pro- 
šlosti, no ona iz kruga svog razmatranja izbacuje sva mistična 
i eshatološka pitanja. Taj racionalni pristup je bio vrlo prikladan 
u konfrontaciji s feudalnom ideologijom, ali se pokazao fatalno 
ograničen u situaciji kada je trebalo stvarati vlastite manipula- 
tivne mitove. Ideologija građanskog liberalizma s kultom indi- 
vidualne slobode, koja je teško prelazila granice nacionalnih 
država, danas je gotovo potpuno diskreditirana. Marksizam je 
s eshatološkom vizijom komunističkog svijeta, koja traži da se 
siđe s neba na zemlju, uspješno parirao religiji sve dok i u 
njemu nije došlo do rascjepa između riječi i djela i dok nije 
izbio oštar sukob između Sovjetskog Saveza i Kine. Danas je 
motivaciona snaga te vizije u razvijenim zemljama Evrope i 
Amerike, koje su predmet ovog razmatranja, jako oslabila. 


Zbog toga na Zapadu već od ranije, a danas već i na Istoku 
prevladava gledište o funkciji sociologije kao praktične disci- 
pline, koja pomaže da se racionalno osmisle i na konstruktivan 
način objasne i riješe važni problemi tekućeg razvoja. Po toj 
trećoj funkciji sociologija se sve više približava ekonomiji, kr 
vu, tehnologiji, slijedeći psihologiju, koja je već ranije pošla u 
tom pravcu i zbog toga postala vrlo renomirana disciplina. Za- 
bvaljujući toj funkciji sociologija doživljava pravu ekspanziju 
na Zapadu i na Istoku. Ona takorekuć iz dana u dan zauzima 
nova područja, počevši od proučavanja malih grupa, osmišlja- 
vanja pojedinih djelatnosti, zvanja i uloga, praćenja političkih 
i kulturnih događaja, pa sve do proučavanja globalnih sistema 
i konstruiranja futuroloških projekata, u čemu obilno koristi 
statističke i eksperimentalne tehnike. Ova orijentacija naglašava 
akademsku stručnost, koju povezuje s težnjom za vrijednosnom 
neutralnošću. 


No, ma koliko ta težnja bila praćena dobrim namjerama, 
teško se oteti utisku, da je ona u vrlo velikom stupnju iluzorna. 
Naime, sama sociološka, empirijska istraživanja nisu plemeniti 
pothvati stručnosti na opće dobro čovječanstva, kako to pomi- 
šlja poneki mladi istraživač-entuzijasta, već su ona najvećim 
dijelom sastavni dio efikasnog funkcioniranja privrednih i poli- 
tičkih organizacija. To_znači da je njihov domet i rezultat uglav- 

nom unaprijed proračunat i programiran. Osim toga, treba imati 
u vidu da je među ostalim financiranje tih istraživanja moćno 
sredstvo kontrole i subverzije, koju stalno vrše centri i agencije 
društvene moći na univerzitetima i u ostalim naučnim instituci- 
jama. Mnogobrojni istraživački projekti na području društvenih 
nauka, iza kojih stoje velika financijska sredstva, moćna su po- 
luga pomoću koje vlast lomi samostalnost i istinoljubivost mno- 
gih ljudi u naučnim kolektivima. Nije nimalo slučajno, što je 
usprkos brzom razvoju istraživačkih tehnika, došlo do prave 
stagnacije u istinskim istraživanjima; velika sociološka istraži- 
vanja iz prve polovine i sredine našeg vijeka, koja su postavila 
temelje empirijskoj orijentaciji discipline, stoje kao usamljeni 
međaši, koje se često citira, a slabo slijedi. 

Gornje razmatranje nas navodi na oprez u smislu, da ono što 
može biti predstavljeno kao manifestna funkcija sociologije, 
treba razlikovati od njene moguće latentne funkcije. Taj oprez 
podupire i okolnost što ekspanzija sociologije kao praktične dis- 
cipline svjedoči o mijenjanju takozvane globalne društvene svi- 
jesti industrijskog društva, koja je sve manje mistična i iracio- 
nalna, a sve više praktična i racionalna. Ljude se orijentira da 
misle isključivo na ono što je tu, na ono što se da izračunati i 
predvidjeti i što je prema tome strogo razgraničeno od svega 
što vodi društvenim konfliktima i potresima. Stara ideologija, 
koja se iluzorno bavila sudbinskim pitanjima odživjela je svoj 
vijek, a nju je zamijenio prakticizam, koji pozitivno posreduje 
i raspreda sve moguće oblikeai-strane-Hudskog življenja, no uvi- 
jek površno i naizgled neutralno. Disciplina, koja usvaja takav 
vid analize, može i dalje manifestno prisvajati aureol nauke, no 
Jatentno ona obavlja sasvim drugu funkciju. To je ona funkcija, 
koju ima u vidu Simmel, kada kaže »da je ravnoteža između 
istine i neznanja bitna za društveni život svake zemlje«. Socio- 
loške analize i interpretacije, koje se kreću u navedenoj ravni, 
ne mogu zahvatiti ili otkriti životnu istinu, ali je mogu neutrali- 
zirati, prekriti, otupiti, zaobići, to jest mogu vršiti ulogu amor- 
tizera, koji otupljivanjem grubih sudara omogućuje relativno 
elastično i bezbolno kretanje po unaprijed određenoj trasi. 


Da li to znači da je sociologija ušla u krizu? 


Odgovor na to pitanje traži da se prethodno opredijelimo ob- 
zirom na bitnu funkciju sociologije. Ako prihvatimo gledište, da 
ona svoj bitni smisao nalazi u funkciji društvene integracije, go- 
vor o krizi je potpuno izlišan. Naprotiv, u tom slučaju valja go- 
voriti o procvatu sociologije, koja uspostavljanjem veza, održa- 
vanjem kongresa i masovnom proizvodnjom korisnih publikacija 
zadobiva sve veći ugled i u pojedinim zemljama i u međunarod. 
nim razmjerima. Glavna zapreka, koja izaziva ne samo oprez 
nego i odbojnost prema tom gledištu, je njegova ideološka su- 
protstavljenost nauci, što temeljitiji uvid uvijek ponovo otkriva, 
usprkos mistifikacijama i obmanama. Osim toga, teško je zao- 
bići historijsku činjenicu, da se sociologija javlja u prelomnim 
situacijama, kada ljudi odlučno stavljaju u pitanje postojeći so- 

cijalni sistem: građanska sociologija se javlja u vrijeme raspada 
srednjovjekovnog feudalnog jedinstva, a marksistička na osnovi 
opće krize građanskog pogleda na svijet. To drugim riječima 
znači da je sociologija u svom izvornom, autentičnom obliku 
komparativno-kritička refleksija o društvu, koja je usmjerena 
na prevladavanje rutinske svakodnevnosti putem temeljitog preo- 
kreta postojećih stvari i odnosa. Ta usmjerenost nužno pretpos- 
tavlja distancu u odnosu na svoj predmet, što znači da je njeno 
ishodište u vizionarskoj ideji mogućeg, povijesno višeg reda 
stvari i odnosa. Bez vizionarske platforme, koja omogućava re- 
fleksivnoj misli da na postojeće gleda kao na nemoguće, nema 
odlučnog slobađanja od svakodnevnog ekonomskg i političkog 
racinaliteta, pa prema tome ni otvorenosti prema budućem. Tu 
se nema u vidu, što smo već istakli, samostalni tok ideja u njiho- 
vom odnosu prema drugim idejama, već ideje na putu njihovog 
pretvaranja u nove ideje, pokrete i institucije, odakle slijedi, da 
nije dovoljno pitati, da li misao stremi prema stvarnosti, već 
i obrnuto, da li stvarnost stremi prema određenoj misli. Prema 
tome, ako polazeći od ovog drugog izvornog određenja sociologi- 
je u skladu sa situacijom, koju smo samo naznačili u njenim os- 
novnim obrisima, prihvatimo tezu o krizi sociologije u razvije- 
nim zemljama Evrope i Amerike, tada u skladu sa zahtjevima 
našeg pristupa valja pretpostaviti, da se u prvom redu toliko i 
ne radi o unutarnjim slabostima nauke o društvu, koliko o sa- 
mom društvu, koje je u svojim osnovnim tokovima toliko zaba- 
vljeno procesom pukog rasta i stabilizacije, da bez većih teškoća 
blokira sve pokušaje revolucionarnog samoprevladavanja iz per- 
spektive kvalitetno novih mogućnosti vlastitog razvoja. 

INDUSTRIJSKI SISTEM I NARKOMANIJA 


Slobodan Drakulić 


Zagreb 


UVOD 


Zadatak ovog teksta, kako se iz naslova nadaje, jest utvrđiva- 
nje odnosa između industrijskog sistema i narkomanije, odnos- 
no situiranost narkomanije u industrijskom sistemu. Narkoma- 
nija shvaćena kao uživanje droga starija je, historijski gledano, 
od industrijskog sistema, budući je uživanje droga nesumnjivo 
prisutno kroz čitavu historiju čovječanstva, pa se spominje u 
nizu prastarih tekstova u svim dijelovima svijeta. No ovdje će 
biti riječi samo o narkomaniji u današnjim društvima i to po- 
sebno u onima koja nazivamo srednje ili visokorazvijenim ob- 
zirom na stupanj razvitka proizvodnih sredstava i odnosa. O 
uživanju droga kroz historiju neću govoriti iz više razloga od 
kojih navodim slijedeće: 

a) Proučavanje uživanja droga kroz historiju nije neophod- 
no za razumijevanje te pojave danas. 

b) Takvo proučavanje bi zahtijevalo ogroman istraživački 
napor i suviše prostora za iznošenje rezultata, što mi je oboje 
nemoguće. 


Pod pojmom industrijski sistem podrazumijevam kako »ka- 
pitalistička« tako i »socijalistička« društva pa i jugoslavensko. 
To ne znači da između pojedinih »kapitalističkih« i »socijalis: 
tičkih« društava ne vidim razlike, no meni su za potrebe ovog 
rada mnogo važnije sličnosti, koje proizlaze iz činjenice da se i 
u prvom i drugom slučaju radi o sistemu, društvenom sistemu 
koji je prvenstveno industrijski, a tek zatim »kapitalistički« ili 
»socijalistički«. Kako je za razumijevanje narkomanije od pre- 
sudnog značenja sagledanje uvjeta i načina življenja pojedinaca 
i socijalnih grupa u nekom društvu, i kako su oni vrlo slični i u 
»kapitalizmu« i »socijalizmu«, pa tako na jednak način utiču 
na pojavu narkomanije, bilo je upravo neophodno da usta- 

hovim zajednički nazivnik za oba društvena sistema: industrij- 
ski sistem. U suprotnom, morao bih govoriti o »socijalističkim«, 
odnosno »kapitalističkim« narkomanima, što bi bilo neoprav- 
dano i apsurdno. 

No da bih mogao dati odgovor na pitanje sadržano u naslo- 
vu i zadatku iz njega izvedenom, smatram da je potrebno reći 
što se ovdje misli pod industrijskim sistemom, a zatim što je 
droga i narkomanija, te koje vrste narkomanije danas u indus- 
trijskim društvima postoje, i koje socijalne grupe i pojedinci 
su njihovi nosioci. Tek nakon toga moglo bi se doći do odgovo- 
ra na pitanje: zašto narokomanija i zašto baš ove vrste narko- 
manija u industrijskom društvu? 


INDUSTRIJSKI SISTEM 


Industrijskim nazivam svaki društveni sistem u kojem su, 
bez obzira na oblik vlasništva nad sredstvima za proizvodnju, 
sve potrebe pojedinaca, pojedinih socijalnih grupa i društva u 
cjelini podređene industrijskom rastu ili »naučno-tehničkom 
progresu«, koji se izjednačava sa rastom proizvodnje i potrošnje 
dobara, pa čak i ljudi (stručnjaka). Pojedince se u procesu so- 
cijalizacije, prilagođavanja ili konformiranja pokušava tako »ob- 
likovati« posredstvom niza institucija, da on »naučno-tehnički 
progres« poistovjećuje s ljudskim progresom ili progresom u 
ljudskosti. Govoreći o industrijskom sistemu i socijalizaciji I. 
Kuvačić u svojoj knjizi »Obilje i nasilje« između ostalog kaže 
da tu ima »u vidu one institucije koje kao porodica, škola, crk- 
va i mnoge druge društvene i državne ustanove vrše funkciju so- 
cijalizacije i kontrole i na taj način osiguravaju stabilizaciju 
sistema. Sistem je industrijski i njegovi osnovni cljevi su efikas- 
na proizvodnja roba, konstantna ekspanzija proizvodnje, bezu- 
vjetna obaveza u odnosu na tehnološku promjenu, preferencija 
posjedovanja roba širenju dokolice. Iz ovog već jasno proizlazi 
da nije sistem potčinjen čovjeku i njegovim potrebama, već da 
se čovjek nalazi u službi sistema. Ovdje treba dodati da je u 
skladu s navedenim ciljevima ograničena aktivnost koja određu- 
je čovjekov položaj u sistemu, mnogo važnija od cje ova čo- 
vjeka. Dapače, postoji tendencija da se čovjeka tretira isklju- 
čivo kao nosioca tačno određene funkcije, te da ga se u potpu- 
nosti svede ili izjednači s aktivnošću koju on vrši u sistemu. 
Marljivost i preciznost su tražena svojstva, a njihova je osnova 
novčana stimulacija.« (I. Kuvačić: Obilje i nasilje, Praxis, Za- 
greb 1970.) 

Za proučavanje narkomanije, a posebno za otkrivanje njenih 
uzroka bitna je ona teza po kojoj »nije sistem potčinjen čovje- 
ku i njegovim potrebama, već da se čovjek nalazi u službi siste- 
ma.« Kad ovoj tezi pridodamo i onu po kojoj je »ograničena ak- 
tivnost koja određuje čovjekov položaj u sistemu, mnogo važnija 
od cjelovitog čovjeka dobivamo izvrsno oslikanu predodžbu 
čovjeka u industrijskom sistemu. Čovjek je doveden u situ- 
aciju da zanemaruje ne puku većinu, već upravo svoje bit- 

no ljudske potrebe i mogućnosti razvitka u ljudskosti pa je 
umjesto cjelovitom ličnošću postao advokatom, šoferom, psi- 
hijatrom ili bilo kojom drugom vrstom idiota. Umjesto »idio- 
tizma seoskog života« javlja se idiotizam gradskog života, koji i 
pored svega nije manje idiotski. Čovjekov život se odvija izme- 
du rada, spavanja i ishrane i sjedenja pred televizorom. Nijedna 
od ovih »aktivnosti« nije kreativna. Čovjek je potrošač usluga, 
dobara i drugih ljudi (žene na pr.). 


S druge strane, ovakva ljudska pozicija ne proizvodi revolu- 
cionare, ljude koji bi težili stalnoj i korjenitoj preobrazbi svi- 
jeta u pravcu stvaranja sve humanijih društava i konačno zajed- 
nica. U industrijskom sistemu ljudi ne vide potrebu za promje: 
nom (budući materijalno obilje smatraju svrhom egzistencije), 
pa ona time (na način revolucije) prestaje biti moguća. Tu smo 
sada blizu problema uzroka pojave današnjih narkomanija: bu- 
dući je nemoguće mijenjati zbiljski svijet, valja izmijeniti pre- 
dodžbu o njemu. To je zadatak na ispunjenju kojeg su radile 
sve dosadašnje religije i većina filozofija, bijegom bogu, bogovi- 
ma ili »čistoj nauci«, filozofiji, umjetnosti. A to je zadatak i 
cilj narkomanije. To ću pokušati dokazati kroz slijedeća pogla- 
vlja ovog rada. Pređimo sada na definiranje pojmova droge i 
narkomanije. 


DROGE 


Drogama nazivam sve one tvari koje, uzete u određenoj koli- 
čini, mijenjaju uobičajeno stanje svijesti, odnosno doživljava: 
nje svijeta i samoga sebe. Kad kažem »uzete u određenoj količi- 
ni«, imam na umu to da gotovo svaka tvar uzeta minimalno (a u 
ovisnosti o njezinom djelovanju na čovjeka) ne izaziva nikakve 
primjeine promjene, dok gotovo svaka tvar uzeta u prekomjer- 
noj količini dovodi do trovanja i slično. Tako na primjer puše- 
nje jedne mrvice duhana ili marihuane, pijenje kapi alkohola ili 
rastopljene tablete amfetamina neće proizvesti nikakve promje- 
ne u ponašanju pojedinca ili njegovim percepcijama. S druge 
strane, pušenje stotine cigareta duhana ili marihuane, pijenje 
desetak litara alkohola (misli se naravno na alkoholna pića) ili 
pedesetak tableta amfetamina u toku jednog dana, izazvalo bi 
trovanje ili čak i smrt uživaoca. Za svaku vrstu droge moguće 
je ustanoviti količinu koja izaziva promjenu »uobičajenog sta- 
nja svijesti, odnosno doživljavanja svijeta i samoga sebe«. Ovo 
»uobičajeno stanje svijesti« nije, naravno jednako za svakog 
pojedinca u svakom društvu i kulturi i u svakom periodu his- 
torijskog razvitka. Tako meskalin ne izaziva jednake »halucina- 
cije« (bolji termin je vizije) kod Pueblo Inidijanaca i bijelaca 
iz Sjedinjenih Država Amerike. Isto tako će njegovo djelovanje 
biti različito kod shizoidne ili »normalne« osobe itd. Za našu 
sredinu je karakteristično uživanje alkohola, a opće je poznato 
da njegovo konzumiranje različito utječe na ponašanje i per- 
cepcije različitih osoba. Isti je slučaj sa svim drugim drogama 

Po gore navedenoj definiciji u droge bi spadale i neke tvari 
koje se obično nazivaju lijekovima (amfetamini, barbiturati), 
zatim one tvari koje se u našoj sredini već tradicionalno uživa- 
ju (kava, čaj, duhan, alkohol), zatim opijati (derivati opijuma) 
i one tvari koje danas svi nazivaju drogama (hašiš, marihuana, 
LSD, meskalin itd.). Potpunu listu droga je nemoguće navesti, 
budući ih ima na hiljade, a to za potrebe ovog rada nije nikako 
potrebno. 

Ovdje bih želio napomenuti da bi gornju definiciju droga 
irebalo dopuniti u tom smislu što bi se konstatiralo da i neu- 
zimanje određenih tvari izaziva efekte slične onima koje izazi- 
vaju neke droge. Gladovanje ili nespavanje na primjer, ima kao 
posljedicu neke halucionogene efekte, ukoliko se prakticira od- 
ređeno vrijeme. Dva sata gladovanja nemaju takvih efekata, dok 
je gladovanje preko izvjesne dužine vremena smrtonosno. Ovu 
primjedbu dodajem u svrhu boljeg i potpunijeg razumijevanja 
narkomanije. Jer navedene vrste neuzimanja određenih tvari 
prakticiraju se često u svrhu postizanja ekstatičnih stanja svi: 
jesti, baš kao što se u istu svrhu uzimaju droge. I u jednom i 
drugom slučaju svrha poduzete akcije jest želja za promjenom 
uobičajenog stanja svijesti, a to je predmet slijedećeg poglavlja. 


NARKOMANIJA 


U skladu s navedenom definicijom droge, narkomanijom na- 
zivamo želju za uzimanjem droge sa ciljem mijenjanja uobičaje- 
nog stanja svijesti, odnosno doživljavanja svijeta i samoga sebe. 
Želim odmah napomenuti da narkomaniju treba razlikovati od 
adikcije. Jer, nankomanija podrazumijeva isključivo psihičku 
zavisnost od droge. Tolerancija je mala ili nikakva (tolerancijom 
nazivam potrebu za povećanjem doza u cilju postizanja željenog 
efekta), dok su apstinencijalni simptomi slabi ili ih nema (ap- 
stinencijalnim simptomima nazivam, obično neugodne, reakcije 
na prestanak uživanja neke droge). Adikcija, s druge strane, 
podrazumijeva narkomaniju (psihičku zavisnost), ali i fiziološ- 
ku zavisnost (koja se izražava kroz apstinencijalne simptome) i 
toleranciju. Narkomanija, prema tome prerasta u adikciju tek 
pri upotrebi adiktivnih droga. Kao neadiktivne droge navest 
ću marihuanu, hašiš, LSD, čaj, dok su adiktivne opjum, morfin, 
heroin, alkohol, duhan, kao i gotovo sva sredstva za umirenje i 
stimuliranje, koje liječnici tako izdašno prepisuju bolesnicima i 
ne samo njima. Naravno da je stupanj adiktivnosti ovih droga 
različit, a varira i od pojedanca do pojedinca. Napominjem da 
je razlika između adiktivnih i neadiktivnih droga u radovima 
stranih a i jugoslavenskih autora nedovoljno ili nikako istak- 
nuta. X 


NARKOMANIJE STARIH 


Pod narkomanijama starih podrazumijevam uživanje dro- 
ga kao što su duhan, alkohol, kava, kao i takozvane tabletoma: 

nije. To ne znači da navedene droge ne uživaju i mladi ljudi, a 
isto tako ne znači da stariji ljudi ne uživaju droge čija upotre- 
ba je karakteristična za mlade. Jer, kako kaže D. Solomon, »upo- 
treba marihuane se rapidno širi među povlaštenima i učenima, 
jednako među studentima koledža i profesorima« (»The Mari: 
juana Papers«, Panther Books, London 1969, str. 21). Ipak, jed- 
ni su nosioci jedne, a drugi druge tendencije, jedni pretežno uži- 
vaju jedne, a druge druge vrste droga. 

Pod »mladima« ovdje podrazumijevam ljude do trideset go- 
dina starosti, dok su »stari« oni iznad te dobne granice. 

»Stari« pretežno uživaju »dozvoljene« droge, dakle one kojih 
nabava, prodaja, posjedovanje i uživanje nije zabranjeno, dok 
»mladi« pretežno uživaju ove druge, zabranjene droge. 

Čini mi se sasvim razumljivom činjenica da se »stari« rijetko 
(premda sve češće) odlučuju na upotrebu zabranjenih droga, 
jer njihovo uživanje povlači za sobom neugodne sankcije društva: 
hapšenje, gubitak zaposlenja i onoga što M. Antonijević naziva 
»uspjehom« i »samopoštovanjem i poštovanjem od strana dru: 
gih«, kao i zato što upotreba većine zabranjenih droga utječe na 
smanjenje opće efikasnosti i društveno-poslovne uspješnosti po- 
jedinca. Dakle, i jednokratne i dugotrajne posljedice uživanja 
ovih droga odvraćaju »stare« od njih, jer je njihovo uživanje 
nepoželjno sta stanovišta čovjeka koji ne želi biti u raskoraku 
sa sistemom vrednota u postojećim industrijskim društvima (u 
koja ubrajam i Jugoslaviju). 

Tako oni, u skladu s onim što je već rečeno na početku ovog 
rada, ne želeći i ne mogući mijenjati svijet, mijenjaju svoju pre- 
dodžbu, svoj doživljaj svijeta, no to čine dozvoljenim sredstvi- 
ma. Za tablete P. Laurie kaže da »nema doma bez njih«, ili tako- 
đer karakteristično, da se »barbiturate smatra normalnom, pri- 
jateljskom karakteristikom života« (Petar Laurie, »Drugs, Me- 
dical, Plyhological, and Social Facts«, Penguin Books, Harmond- 
sworth 1969, str. 70). A svakodnevno smo svjedoci propagira- 
nja upotrebe alkoholnih pića, duhana i slično, kojih su konzu- 
menti većinom ljudi iznad dobne granice od trideset godina. 

Razmotrimo sada moguće uzroke narkomanije »starih«. Os- 
novni uzroci leže u načinu proizvodnje, podjeli rada i sljedstve- 
no položaju pojedinca u društvu. A za čovjeka u današnjim in- 
dustrijskim sistemima se može reći da on ne radi zato da bi 
živio, zadovoljavao svoje potrebe, već, stavljanjem proizvodne 
efikasnosti i potrošnje dobara (uz što je usko vezano stvaranje 
umjetnih potreba) kao društvenog ideala u prvi plan, čovjek ži- 
vi zato da bi radio. On želi zaraditi čak i više nego što može po- 
trošiti, čitavo se vrijeme, premda već bogat, ponašajući kao da 
će, ukoliko ma i na trenutak prestane zarađivati, sutra umrije- 
ti od gladi. Suvremena industrijska društva putem sredstava 
masovnih komunikacija potenciraju taj pritisak na pojedinca 
jenu čovjek ima ovoliko i čini to i to) u cilju razvijanja sve 
novih i novih umjetnih potreba, za čije zadovoljavanje onda tre- 
ba proizvoditi, trošiti, ukratko funkcionirati. A kako je pojava 
ove vrste pritiska relativno nova, njoj su danas izloženi pretež- 

no ljudi koji su sada u svojim tridesetim godinama i stariji, pa 
sve do određene dobne granice, od oko šezdeset godina, kada 
taj pritisak više nije efikasan, pa je čak i teško moguć, budući 
se tu radi o vrlo starim ljudima, koji više nisu proizvodno ak- 
tivni i koji, prema tome, nisu nikada ni bili uklopljeni u taj ili 
takav sistem manipulacije. 

Mladi ljudi, s druge strane, velikim dijelom još nisu uvučeni 
u industrijski sistem, te glavni pritisak leži na takozvanim sre- 
dovječnim dobnim grupama, qu između tridesete i šezdesete 
godine života. Ova grupacija je i glavni nosilac onoga što nazi- 
vamo ekonomskim progresom. Istraživanja sa područja indus- 
trijske sociologije i psihologije ukazuju na to da ti ljudi plaća- 
ju vrlo visoku cijenu svoje proizvodno-potrošačke efikasnosti. 
Prisjetimo se samo podataka o porastu broja neuroza i drugih 
psihičkih oboljenja među gradskim stanovništvom. Istraživanja 
s tog područja otkrivaju da psihička oboljenja postaju sastavni 
dio »normalne« ličnosti. 

S druge strane ova dobna grupacija nije našla, i još uvijek 
ne nalazi načina da se odupre spomenutom pritisku, pa joj tako 
ostaju gotovo isključivo droge kao sredstvo održanja kakvog 
takvog integriteta ličnosti. To su s jedne strane stimulansi kao 
preludin, benzedrin, amfetamin, i slično, koji omogućuju aktiv- 
nost; s druge pak strane su tablete za smirenje, te duhan i al- 
kohol, koje trebaju zaustaviti pokrenuti organizam i omogućiti 
mu nužni odmor. Čovjek tako biva objekt samome sebi, stimu- 
lirajući se i uspostavljajući po potrebi. Obzirom da danas ve- 
ćina ljudi u industrijskim društvima uživa barem neke od svih 
postojećih droga, moramo zaključiti da bi se čovječanstvo, ob- 
zirom na uživanje droga, moralo definirati kao skup narkoma- 
na od kojih su neki i adikti. Proizlazi da narkomanije starih ni- 
kako nisu »problem« već posljedica nečega što je istinski prob- 
lem, a to je neshvaćanje potrebe korjenite promjene načina ži- 
vota i odnosa prema takozvanom ekonomskom napretku koje- 
mu čovjek žrtvuje samoga sebe. 


Za ovu dobnu grupaciju u potpunosti važi.dio Marxovog pis- 
ma Rugeu iz 1843. godine, gdje on kaže da bi »u grudima ovih 
ljudi trebalo tek ponov probuditi čovjekovo osjećanje vlastite 
vrijednosti, slobodu. Samo ovo osjećanje koje je s Grcima nesta- 
lo iz svijeta, a s kršćanstvom se izgubilo u nebeskom plavetni- 
lu, može iz društva opet stvoriti zajednicu ljudi za ostvarenje 
njihovih najviših ciljeva, tj. demokratske države« (Marx — En- 
gels, S radovi, Naprijed — Sloboda, Zagreb — Beograd 1973, 
str. 45). : 

U industrijskom sistemu većina ljudi unovčuje slobodu, a 
osjećanje vlastite vrijednosti doživljava isključivo kroz »uspjeh« 
i »samopoštovanje i poštovanje od strane drugih.« A da bi tako 
raščerećen uopće nastavio živjeti, što se u industrijskom sistemu 
gotovo isključivo svodi na »funkcionirati«, čovjek se okreće dro- 
gama koje mu to, ne bez štetnih, pa i vrlo štetnih posljedica 
po njegovo psihofizičko zdravlje omogućuju. No ove narkoma- 

nije su time društveno korisne, pa stoga nisu zabranjene. Dru- 
gačije je s ostalim vrstama narkomanija, kao što ću pokušati 


pokazati. 


NARKOMANIJE POSEBNIH GRUPA 


Govoreći o narkomanijama »starih«, implicirao sam postoja- 
nje narkomanije »mladih«, pri čemu je osnovni princip podjele 
dob, a pokazuje se da se ona poklapa i sa uzimanjem određe- 
nih droga. Narkomanije posebnih grupa izdvajaju se po svojim 
nosiocima, koje ne izdvajam po dobi već po ulozi koju imaju u 
čitavoj narkomanskoj populaciji. Radi se o književnicima, filo- 
zofima, egzistencijalnim pobunjenicima, učenjacima itd., koji su 
drogom pokušavali eksperimentirati u svrhu dopiranja do dub. 
ljih, viših ili širih područja svijesti, podsvijesti ili nadsvjesti. 

Kad se govori o njihovoj situiranosti u čitavoj narkomanskoj 
populaciji, valja reći da oni zauzimaju posebno mjesto i da ima: 
ju jak utjecaj na »mlade«, dok je njihova veza i utjecaj na sta- 
re mala ili nikakva. 

U pogledu narkomanija posebnih grupa već postoji nešto kao 
tradicija. Da ne idemo dalje u prošlost, u devetnaestom su sto- 
ljeću predstavnici ove grupe bili Gautier, Poe, Baudelaire i mno- 
gi drugi. 

No između njih i suvremenih predstavnika ove grupe postoji 
velika razlika. Ona je u tome što suvremeni pisci kao Ginsberg, 
Kerouac (umro 1969), Burroughs, Ferlinghtetti i drugi (A. Hux- 
ley na primjer), nemaju osjećaja krivice zbog uzimanja droga, 
koji je kod njihovih preteča bio nesumnjivo prisutan. Štoviše, 
ovi naši suvremenici su od narkomanije stvorili ideologiju koja 
čini jedan od osnovnih sastavnih elemenata one socijalne pojave 
kojoj možemo pridati zajednički nazivnik kontra ili alternativne 

ulture. 


Gore spomenuti predstavnici narkomanija posebnih grupa 
mogli su nemati osjećaj krivice zbog kršenja društvenih normi 
ponašanja zbog toga što su već početkom šezdesetih godina dva- 
desetog stoljeća dio jednog pokreta u narastanju, pokreta koji 
ima vlastiti sistem vrednote koji je suprotstavljen »općevaže- 
ćem« sistemu vrednota i koji ga negira. A u tom kontrasistemu 
vrednota, droge zauzimaju vrlo visoko mjesto. Predstavnici nar- 
komanija posebnih grupa devetnaestog stoljeća nisu bili u ovak- 
vom položaju, pa je kod nijh stalno prisutna nesigurnost u sa- 
me sebe i ono što čine. 


Sa šezdesetim godinama dolazi do eksplozije narkomanije 
među umjetnicima a i učenjacima, filozofima i, naravno, širokim 
krugovima pobunjene omladine. Droga ulazi u književnost na 
velika vrata, a u muzici gotovo dominira pa je karakterističan 
na pr. slijedeći stih: gom čizmu od sjajne, sjajne kože, sja- 
jne kože u mraku«, gdje je motiv izabran tako da izaziva odre- 
đene efekte kod onih koji uživaju droge. Krajem šezdesetih go: 
dina, sa pojavom takozvane underground štampe, gerila ili ulič- 

nog teatra, underground filma i psihodeličkog slikarstva, može 
se govoriti o novoj kontra ili alternativnoj kulturi u punom smi- 
slu tih termina. A upravo su predstavnici narkomanija posebnih 
grupa najizrazitije utjecali na formiranje te kulture, unoseći u 
nju misticizam, metafizičnost, pacifizam i sljedstveno, sklonost 
istočnjačkim religijsko-filozofijskim sistemima kojih porijeklo 
dobrim dijelom također možemo tražiti u djelovanju droga. 

Kao primjer navest ću dijelove 119. himne, desete knjige Rg 
vede pod naslovom »Pjesnik se Laba opio žrtvenim pićem« u 
prijevodu Č. Veljačića iz njegove knjige »Filozofija istočnih na- 
roda« I (Izdanje Matice hrvatske, Zagreb 1958): »Svih mi se pet 
naroda ne čine većim no u oku trun. 


Osjećam se pijanim od some. .. 

Veličinom nadmašujem nebo i ovaj zemaljski kraj. 
Osjećam se pijanim od some. . . 

Časkom ću Zemlju gurnuti kuda hoću ja! 

Osjećam se pijanim od some. . . 

Jednim sam krilom na nebu, dok drugo mete prah. 
Osjećam se pijanim od some. . .« 


Kaže da je Buddha odmah nakon što se rodio, kazao slije- 
deće: »Gore nebo, dolje zemlja, samo meni pripada najveća čast.« 
Osjećaj koji je mogao stajati iza ove rečenice (bez obzira kad 
je i da li je uopće izrečena od Buddhe) čini mi se vrlo sličnim 
onome koji stoji iza »Jednim sam krilom na nebu, dok drugo 
mete prah«, a za tzv. »novi senzibilitet« pobunjene omladine 
bjelačkih zemalja (i ne samo njih) također je karakterističan 
ovaj osjećaj. A radi se o dosezanju kozmičke svijesti, gdje je 
sve ja i ja je sve, a koju veći dio čovječanstva ipak može dose 
ći samo putem koji je naznačio Marx u već navedenom izvatku 
iz »Ranih radova«: »U grudima ovih ljudi trebalo bi tek ponovo 
probuditi čovjekovo osjećanje vlastite vrijednosti, slobodu. Sa- 
mo ovo osjećanje koje je s Grcima (i ne samo njima, S.D.) ne- 
stalo iz svijeta, a s kršćanstvom (i ne samo njim, S.D.) se izgubi- 
lo u nebeskom plavetnilu, može iz društva (kurziv moj, S.D.) 
opet stvoriti zajednicu (kurziv moj, S.D.) ljudi. . .« itd., a što o- 
bezbjeđuje životne uvjete u kojima je kozmička svijest ljudska 
svijest, u kojima ja zbiljski jesam ti, a ti zbiljski jesi ja. Droge 
mogu proizvesti taj osjećaj, čak i tu svijest, no ona onda slobod- 
no lebdi nad čovjekom i njegovim zbiljskim životom. Nije li to 
otuđenje? Ipak, valja naglasiti da su neki predstavnici narko- 
manije posebnih grupa djelovali u pravcu stvaranja zajednica 
ljudi, većinom manjeg obima (komune), a o ishodu tog djelo: 
vanja još nema smisla govoriti. Reći ću samo da takvo djelova- 
nje ima smisla jedino ukoliko je ofanzivno, ukoliko obuhva- 
ća sve veći broj ljudi, ukoliko je ekonomski (barem djelomično) 
samodostatno i ukoliko kao svoj cilj ima obuhvatanje čitavog 
čovječanstva u općeljudsku zajednicu. 

No kritika narkomanija posebnih grupa od strane »stručnja- 
ka« industrijskog sistema, polazi sa sasvim drugačijih pozicija. 

Kao primjer ću navesti kritiku A. Huxleya i njegovih psihodelič- 
kih iskustava iznesenih u knjizi »The Doors of Perception«, od 
strane J. Bukelića (koji je, usput rečeno, jedan od trojice recen- 
zenata knjige M. Todorovića, »Droge i čovekova psiha«, u zbobr- 
niku radova »Narkomanije mladih«: »Lišen svoga ja, a zaokup 
ljen farmakološkim egom, on na nestvaran način percipira sto- 
licu, doživljava je svojim otuđenim ja, ali sebi dopušta drskost 
da nam prkosi (kurziv moj, S.D.) tvrdnjom »da stolica nije ono 
što mi mislimo da jeste«, dolazeći tako na pozicije formalno lo- 
ičkih igrarija.« (»Narkomanije mladih«, str. 66). To što J. Bu- 
elić nema nimalo volje da pokuša shvatiti doživljaj A. Huxleya, 
tragično je za njega kao naučenjaka (doktora neuropsihijatrije), 
no najtragičnije je to što on nema snage da shvati sebe i svoj 
doživljaj A. Huxleya. Jer čak i bez obzira na to je li istina da je 
Huxley tada bio »lišen svoga ja, a zaokupljen farmakološkim 
egom«, pa »na nestvaran način percipira stolicu«, a »sebi dopu- 
šta drskost da nam prkosi tvrdnjom »da stolica nije ono što mi 
mislimo da jeste«, dolazeći tako na pozicije formalno logičkih 
igrarija«, sigurno je istina da J. Bukelić lišen svog sopstva, svo- 
je ljudskosti i slobode (kao uostalom i svi mi), a »zaokupljen« 
superegom, na neljudski način doživljava A. Huxleya, a nas uvje- 
rava (svojim superegom) da »nam« A. Huxley »prkosi« svojim 
izvještajem iz područja svijesti koje je dosegao djelovanjem 
meskalina, ostajući tako na poziciji implicitne obrane industrij- 
skog sistema, jer to u spomenutom zborniku dosljedno čini. Tak- 
vi radovi ne trebaju nikome doli onima kojima je važniji opsta- 
nak neljudskog sistema od opstanka ljudi, no ne na način pu- 
kog »preživljavanja«. 
Ostaje mi da pređem na posljednju grupu narkomanija, nar- 
komanije mladih. 


NARKOMANIJE MLADIH 


. Teze i zaključci ovog poglavlja zasnivaju se na istraživanju ko- 
je sam proveo početkom 1972. g. u Zagrebu. Upitnikom, koji je 
sadržavao stotinu pitanja, obuhvatio sam uzorak od 35 narko- 
mana. Ispitanici su bili na slobodi, tj. nisu odgovore davali u 
zatvoru ili psihijatrijskoj klinici, što je, držim, bitno utjecalo 
na istinitost odgovora. Jer, narkomani koji u času ispitivanja 
nisu lično slobodni, daju takve odgovore kojima se nadaju izvu- 
ći iz zatvora ili klinike. Njihovi su odgovori prepuni lamentaci- 
Ja i negativnih stavova prema drogi, pa oni time ne odgovaraju 
kao narkomani, ne govore istinu. 

Premda je istraživanjem obuhvaćeno samo područje Zagreba, 
na osnovu vlastitog poznavanja situacija i pojedinaca u drugim 
dijelovima Jugoslavije i Evrope, zaključujem da te podatke mo- 
gu primijeniti, s izvjesnim korekturama, na sveukupnu narko- 
mansku populaciju. Pod korekturama mislim u prvom redu na 
podvlačenje razlike između jugoslavenske narkomanske popu- 
lacije mladih i onih u Evropi i Americi u pogledu kontra ili al- 
ternativne kulture. Naime, dok je ona potpuno formirana (što 

ne isključuje daljnji proces mijenjanja) u Evropi i posebno 
Americi, pa se čini da je već i u opadanju, kod nas ona jedva da 
je u zametku, a nije izvjesno da će se uopće oblikovati. Rekao bih 
da narkomani u Jugoslaviji predstavljaju subkulturu radije no 
kontra ili alternativnu kulturu. Odnosno, posebnost mladih nar- 
komana u odnosu na cjelokupnu populaciju Jugoslavije, odnosi 
se na odnose i norme ponašanja vezane gotovo isključivo uz na- 
bavu i uživanje droga, dok je »nadgradnja« (štampa, muzika, 
književnost, film itd.) »uvezena« iz inostranstva ili je uopće 
nema. 

Ili, drugim riječima, mladi narkomani u Evropi i Americi 
(jednim dijelom) pretendiraju na revolucionarnost barem u 
sferi kulture, a posebno umjetnosti, a ponekad čak i politike i 
ekonomije, dok su mladi narkomani kod nas gotovo isključivo 
puki uživaoci droga. 

To naravno ne znači da je većina narkomana u svijetu »revo- 
lucionarno« orijentirana. Štoviše takva je manjina, no radi se o 
aktivnoj i vrlo »glasnoj« manjini, koja se osim toga ne svodi 
na nekoliko pojedinaca. Ona jest manjina, no nije malobrojna, 
a snagu joj potencira vezanost uz fenomen opće pobune omla- 
dine protiv industrijskog sistema kao takvog. Takvih pojedina- 
ca u Jugoslaviji gotovo da nema, odnosno radi se o najviše ne- 
koliko stotina ljudi. Većina omladine, pa i narkomana, još uvi- 
jek prihvaća »blagodati industrijske civilizacije«. Jer, premda je 
narkomanija nesumnjiv izraz neprihvaćanja industrijskog dru- 
štva, to ne znači da je svaki narkoman toga svjestan. Narkoma- 
ni su većinom pobunjenici »po sebi«, i tek postepeno (i nipošto 
svi) postaju pobunjenici »za sebe«. A kako broj narkomana br. 
zo raste, treba, držim, očekivati i povećan broj pobunjenika pro- 
tiv industrijskog društva i u nas. 

Ovo »zaostajanje« naše situacije za onom u Evropi i Americi, 
objašnjavam zaostajanjem (po stupnju razvitka) našeg indus- 
trijskog sistema za evropskim i američkim. Osim toga, kod nas 
još nije došlo do stapanja narkomanske i studentske pobunjenič- 
ke populacije, iako je taj proces nesumnjivo započeo. 

I, na kraju, izvjestan učinak u nešto sporijem (premda sve 
bržem) rastu narkomanske populacije u Jugoslaviji, u odnosu 
na onu Evrope i Amerike, nesumnjivo ima i činjenica što se ju- 
goslavenski društveni sistem ipak u velikoj mjeri razlikuje od 
onih »zapadnih demokracija«. Jer, držim da su egalitarizam i nar- 
komanija (barem u industrijskom sistemu) obrnuto proporcio- 
nalni, a jugoslavensko društvo, premda nije egalitarističko, u 
svom sistemu vrednota sadrži nesumnjive egalitarističke kom- 
ponente. Ove posljednje primjedbe iznosim uz ovoliko opreza 
i ograda stoga što ne želim da se shvati da želim izricati pohva- 
le u odnosu na jugoslavensko društvo (jer to mi nije cilj), a is- 
to tako ne želim umanjiti neke njegove nesumnjive prednosti u 
odnosu na društvene sisteme (a time i ljudsku situaciju) zema: 
lja »zapadnik d&emokracija«. ; 

Nakon ovih nužnih predobjašnjenja pređimo na analizu nar- 
komanija mladih. Među omladinom je najrasprostranjenije uži- 

vanje hašiša, marihuane i LSD-a, i to kako u Evropi i Americi, 
tako i kod nas. Zanimljivo je napomenuti da ni jedna od tih dro- 
ga nema adiktivna svojstva, a ipak se ta činjenica često zao- 
bilazi. RO RT 

Obzirom na položaj u društvu, mladi ljudi imaju pred sta- 
rijima jednu nesumnjivu prednost: oni, naime, dobrim: dijelom 
još nisu uključeni u industrijski sistem; oni tu uživaju izvjesnu, 
mada ograničenu slobodu izbora. Mladi ljudi koji još nisu uklju: 
čeni u ritam zarađivanja lakše dolaze do spoznaje da takve stva- 
ri kao što su ljepota, humanost, dostojanstvo, trajanje života 
leže sasvim izvan dohvata sistema u kojem žive. Oni u isto vri- 
jeme na temelju svakodnevnog iskustva u porodici i u društvu 
dolaze do uvjerenja da i sami moraju napustiti brigu o ovim 
stvarima ako se žele uspješno uključiti u život nakon završetka 
školovanja. Tu je zaista uzrok kolebanja i pobune ne samo ame- 
ričke (misli se SAD) već i naše omladine. Industrijsko društvo 
treba rušiti, da bi se oslobodio prostor stvaranju Marxove »za- 
jednice ljudi«. 

Tako, iz situacije promatrača koji ima pravo na nadu da mo- 
že izbjeći sudbinu svojih prethodnika, mladi čovjek odustaje, 
postaje otpadnik od industrijskog društva. A kako »mladi, bi- 
jedno obrazovani kao što jesu, ne donose sa sobom gotovo ni- 
šta osim zdravih instinkata« (T. Roszak, »The Making of a Coun- 
ter Culture«, N. York 1969, str. 41), oni mogu birati između dvo- 
ga: 1. političkog aktivizma, sa ciljem rušenja postojećeg poret- 
ka i stvaranja ili nestvaranja novog, i 2. traženja načina za mije- 
njanje vlastite svijesti i stvaranja »paralelne zbilje« u vidu ko- 
muna, vlastite štampe, muzike, teatra, književnosti, filozofije 
itd., o čemu sam već govorio, a što je, s aspekta pojave narko- 
manije predmet ovog razmatranja. 

Jedan je veliki dio mladih ljudi koji su se odmetnuli od in- 
dustrijskog društva, otkrio da već i oni sami djeluju i misle ona- 
ko kako ih se programiralo u djetinjstvu. U pokušajima samo- 
preodgajanja, neki se okreću  istočnjačkim religijsko-filozofij- 
skim sistemima, u čemu značajnu ulogu igraju predstavnici 
onoga što sam nazvao »posebnim grupama«. Put za svakoga se 
našao u drogama. Marihuana, hašiš i LSD, zatim meskalin (u 
mnogo manjim razmjerima), omogućili su mladim ljudima da 
se probiju van okvira mišljenja i doživljavanja koje je određi- 
vala struktura industrijskog sistema. Razvija se čak i neke vrste 
kult droga, pa se počinje govoriti o ekstatičkim svecima (koji 
su to postali zahvaljujući LSD-u), pa se čak išlo u krajnost tvrd- 
njom da duhovni razvoj uopće nije moguć bez upotrebe droga. 

.Tako su mladi narkomani (velik dio) pokušali promijeniti 
svijet promjenom svojih predodžbi o njemu. Vidjevši drugi svi- 
jet ili bar drukčiji svijet, oni međutim nisu napustiil, a nekmoli 
izmijenili ovaj jedini. A malen je broj onih koji su svoje vizije 
iz svijeta droga vezivali uz akciju za ostvarenje tih vizija na 
jednom mjestu na kojem je to moguće na Zemlji. Tako se uži- 
vanje droga svodi na »trip«, putovanje koje je onda nalik na 
»vikend« malograđana. To je izvrsno zapazio H. Marcuse i izra- 

zio slijedećim riječima: »Današnji pobunjenici hoće da vide, da 
čuju, osjete nove stvari na novi način: oni oslobođenje povezu- 
ju s rastvaranjem uobičajene i sređene zamjedbe. Ekstaza dro- 
giranjem uključuje rastvaranje ega, oblikovanog postojećim 
društvom, jedno mjesto rastvaranja, kratka života. No, umjetno 
i »privatno« oslobođenje anticipira, na iskrivljen način, nužnost 
društvenog oslobođenja: revolucija mora istodobno biti revo: 
lucija u zamjedbi, koja se pratiti materijalnu i intelektualnu 
preobrazbu društva stvarajući novu estetski okolicu. 


Svjesnost o potrebi takve revolucije u zamjedbi, novog sen- 
soriuma, možda je srž istine psihodeličkih istraživanja. No, o- 
na je iskvarena kad njezin narkotički karakter donosi privreme- 
no odrešenje ne samo od uma i racionalnosti postojećeg sistema, 
nego i od te druge racionalnosti koja treba da promijeni posto- 
jeći sistem, kad je osjetljivost oslobođenja ne samo prijekih po- 
treba postojećeg poretka, već i onih pripadnih oslobađanju. Na- 
mjerno nevezano, povlačenje stvara umjetni raj unutar društva 
od kojeg se povlači. Oni tako ostaju predmet za zakon ovog dru: 
štva, koje kažnjava neefikasne izvedbe. Za razliku od toga, radi- 
kalno preoblikovanje društva uključuje sjedinjenje nove osjet- 
ljivosti s novom racionalnošću. Mašta postaje produktivna ako 
postaje posrednik između osjetljivosti, s jedne strane, i, kako te- 
orijskog, tako praktičnog uma, s druge strane, te u toj uskla- 
đenosti sposobnosti (u kojoj je Kant vidio znamen slobode) vodi 
preobrazbu društva«. (H. Marcuse, Kraj utopije — Esej o oslo- 
bođenju, Stvarnost, Zagreb 1972.). 


Ostaje da vidimo hoće li do ostvarenja te »usklađenosti spo- 
sobnosti« u širim krugovima šire omladinske i posebno narko: 
manske populacije, doći u budućnosti jer su takvi pojedinci da- 
nas u manjini. 


NARKOMANIJE I INDUSTRIJSKI SISTEM 


Osim po vrstama droga (morfinomanija, alkoholizam, ili po 
grupama, tabletomanije itd.), što se najčešće čini, narkomanije 
se može svrstati i po različitim socijalnim grupama, što sam u- 
činio u tri prethodna poglavlja. Ova mi se podjela čini značaj- 
nijom na isti način na koji je podjela na klase svih pojedinaca 
u jednom društvu značajnija od podjele na sljedbenike pojedi- 
nih političkih partija, premda su i ove podjele zanimljive. Uko- 
liko prihvatimo da je narkomanija socijalni fenomen, onda je, 
držim, najprimjereniji pristup istraživanju te pojave onaj koji 
polazi od onih socijalnih grupa koje su nosioci pojave, a zatim 
putem ustavljavanja njihovg položaja u globalnom društvu, iz: 
nalazi moguće uzroke pojave. Ostajanje na razini pojedinačnih 
slučajeva nezadovoljavajuće je. Ono se treba primjenjivati u 
slučajevima adikcije, dakle kliničkim slučajevima, koje sam ov- 
dje samo uzgred spominjao budući bi me to odvelo i suviše u 
širinu, a istoga što je broj adikata u odnosu na totalitet narko- 
manske populacije vrlo, vrlo malen, s izuzetkom alkoholičara i 

pušača duhana, no razmatranje adikcija bilo koje vrste je van 
interesa ovog rada. p. 

Ukratko se može reći da je osnovna karakteristika i svrha nar- 
komanija starih produženje funkcioniranja pojedinca u indus- 
trijskom sistemu. Sve te nar omenije su društveno korisne, a 
većina ih je vrlo štetna po psihofiziologijsko zdravlje pojedinca, 
dok su gotovo sve »legalne«. Društvo, dakle pomaže pojedincima 
u njihovom naporu da produže funkcionirati, pa i po cijenu adi- 
kcije. Narkomanije mladih, s druge strane, »ilegalne« su, a mla: 
di ih upotrebljavaju (pretežno) kao sredstvo bijega iz industrij- 
skog sistema, naporedo ili unutar kontra ili alternativne kulture 
Ove narkomanije su (još uvijek) društveno štetne, premda rje- 
đe prerastaju u adikciju. No budući su jedan od temelja (bezus- 
pješnog) otpora pobunjene omladine u odnosu na industrijski 
sistem, društvo ih progoni. No, sa primjetnim opadanjem kon: 
tra ili alternativne kulture pobunjene omladine, ovaj pobunje- 
nički aspekt narkomanija mladih iščezava, pa se one svode na 
puko »uživanje droga«, pa se i njihova društvena štetnost sma- 
njuje. Općenito govoreći u idealnotipskim terminima, narkoma- 
nijama starih bi odgovaralo društvo tipa »Vrlog novog svijeta« 
A. Huxleya, dok bi narkomanijama mladih odgovarala zajednica 
poput »Otoka« istog autora, odnosno industrijski sistem se pri- 
bližava, svojim razvojem, »Vrlom novom svijetu«, dok mladi 
poi pokušavaju u njemu održati i proširiti svoje »Oto- 

e«. Ishod ove borbe je još uvijek neizvjestan, no u svakom 
slučaju jedna od dvije sukobljene strane će nadvladati, što bi 
(obzirom na razornost industrijskog sistema), moglo značiti iš- 
čezavanje čovječanstva uništenjem (na ovaj ili onaj način) Zem- 
lje kao planete, u slučaju prevladavanja industrijskog sistema, 
koji bi se mogao manifestirati u »1984«-toj verziji »Vrlog novog 
svijeta«, dok bi se modificirana alternativna kultura vjerojatno 
manifestirala kao komunizam, kao ozbiljeni humanizam. No ovo 
ne treba shvatiti kao tezu po kojoj je sva omladina, pa čak ni 
većina, pobunjena, kao ni da su narkomani beziznimno pobunje- 
nici. Nema sumnje da je jedan dio omladine motiviran isklju: 
čivo onim što može biti označeno kao pomodno i efemerno. Za 
njih je bitno da svojom pojavom i ponašanjem privuku pažnju 
i da se izdvoje. No oni nisu začetnici pokreta već su pridošlice, 
koje je lako prepoznati zbog pozerstva i težnje za publicitetom. 


Druga grupacija, kod koje je odjeća i ponašanje samo vanjski 
izraz dubljeg moralnog i intelektualnog preloma, mnogo je zna- 
čajnija za shvaćanje biti pokreta. U nju spadaju oni omladinci, 
koji svoje neslaganje s uobičajenim pravilima igre izražavaju na 
taj način, što odbijaju da uđu u igru, što se izoliraju od sistema 
i nastoje pronaći neke nove obrasce života. »Oni teže prema no- 
voj senzibilnosti koja je negacija efikasne industrijske racio- 
nalnosti, što znači da se suprotstavljaju dobro odgojenoj i prila- 
gođenoj omladini s kojom se lako manipulira. U skladu s tim 
oni a iomeja ke čistunstvo puritanskog morala i nastoje da moral: 
ni i seksualni bunt ujedine s političkim. No ovaj posljednji mo- 

Ve je kod njih slabije naglašen.« (»Obilje i nasilje«, str. 
143). 

A Susan Sontag smatra »da postoji duboka suglasnost izme- 
đu seksualne, redefinirane revolucije i političke, redefinirane re- 
volucije. Biti socijalist i uzimati neke droge (u potpuno ozbilj- 
nom duhu: kao tehnika za istraživanje nečije svijesti, ne kao 
sredstvo umirenja ili stimulansa) ne predstavlja dvije nezdruži- 
ve stvari; ne postoji nezdruživost između istraživanja unutar- 
njeg prostora i popravljanja društvenog prostora.« (S. Sontag: 
»Stilovi radikalne volje«, Mladost, Zagreb 1971. str. 179). 

Tu smo sada na području »seksualne revolucije«, koja je kao 
socijalni fenomen karakterističan upravo za pobunjenu omladi- 
nu, usko povezana s narkomanijom. Tu ćemo također vidjeti 
razliku između odnosa žena — muškarac u industrijskom siste- 
mu i po »Otocima« alternativne kulture. Pogledajmo što o tom 
odnosu kaže Marx u »Ekonomsko filozofskim rukopisima« iz 
1844: »U odnosu prema ženi kao plijenu i služavci zajedničkog 
uživanja izražena je beskrajna degradacija u kojoj čovjek po- 
stoji za sebe samog, jer tajna tog odnosa ima svoj nesumnjiv, 
odlučan, otvoren, otkriven izraz u odnosu muškarca prema ženi 
i u načinu kako se shvaća neposredni, prirodni rodni odnos« 
(»Rani radovi«, »Privatno vlasništvo i komunizam«, Naprijed — 
Sloboda, Zagreb — Beograd 1973., str. 274). A alternativna kul- 
tura pokušava ženu od »plijena i služavke zajedničkog uživanja« 
pretvoriti u čovjeka, za razliku od feminističkih pokreta koji 
u krajnjoj konsekvenci vode u situaciju u kojoj će i muškarac 
i žena biti međusobno »plijen i služavka zajedničkog uživanja«. 
A tome vodi i industrijski sistem. Muškarac i žena pretvaraju 
se tako u međusobno više ili manje ravnopravne robove siste- 
ma, a doživljavaju jedno drugo kao objekt. 

Predstavnici alternativne kulture uviđaju ovaj besmisao, ko: 
ji je itekako društveno koristan, jer sistem sada eksploatira i 
ženu, a ne samo muškarca, a povrh svega preuzima na sebe od- 
goj njihove djece u svom nastojanju da kontrolira i manipuli- 
ra život čovjeka u totalitetu. Predstavnici sistema uviđaju sub- 
verzivnost alternativne kulture (u koju su narkomanije mladih 
inkorporirane dobrim dijelom), pa dolazi do poznatih progo- 
na, posebno protiv narkomana, pod plaštom borbe protiv »nar- 
komanije kao bolesti«. , 

Najbolja potvrda ove teze je izjava Dr Mirka Perovića, sudi- 
je Vrhovnog suda Jugoslavije, koji prema M. Todoroviću, s pra- 
vom ističe: »U borbi protiv narkomana (ikurziv moj, S.D.) težiš- 
te društva ne sme biti na pravnoj strani. Protiv ove pojave ne 
može se efikasno boriti sudom (kurziv moj, S. D.), zakonima i 
kažnjavanjem. To je poslednji vid borbe.« Droge i čovekova psi- 
ha, Beograd 1970. — Premda sigurno nenamjerno, M. Perović je 
izrekao protiv koga se društvo treba boriti: »protiv narkomana«, 
a ne narkomanije, a budući se »sudom, zakonima i kažnjava- 
njem« ta borba nije »efikasna«, to treba biti njen »poslednji 
vid«. Prije toga treba obraditi »javno mnijenje« putem sredstava 
masovnih komunikacija, što se već nekoliko godina čini, te 

uvjeriti roditelje, učitelje, profesore itd., kako su narkomanije 
opasna stvar za »našu djecu«, premda su svi ili gotovo svi 
»borci« protiv narkomana i sami narkomani, osim ono malo 
puritanskih asketa koji se poput fanatičnih svećenika drogiraju 
vlastitim asketizmom. 

Ova borba uperena je i protiv narkomana posebnih grupa, 
no valja naglasiti da se ona redovito odvija u okviru borbe pro- 
tiv mladih narkomana. Narkomanije posebnih grupa u Jugosla: 
viji su tek u začecima, a u onoj mjeri u kojoj postoje ostaju za- 
ivorene u uske krugove poznanika zbog straha od progona. 

Da li je uopće opravdana borba protiv narkomanije? Držim 
da nije. Ima smisla jedino liječenje adikata, pa i ono je sumnji 
vo. Uzroci narkomanije kao socijalne pojave leže u osnovama 
industrijskog sistema i jedino humanistički komunizam (ozbi- 
ljen) mogao bi dokidati ovu pojavu, no samo u smislu pukog 
uživanja droga. 

Eksperimentiranje drogama, u cilju dosezanja nedosegnutih 
područja čovjekove svijesti možda nije ni mudro dokidati. 

Ono što treba rušiti i protiv čega treba raditi je industrijski 
sistem kakav sam opisao, koji je uzrok ne samo narkomanija, 
već i kriminala, prostitucije itd. On je uzrok i većine kako psi- 
hičkih tako i fiziologijskih oboljenja; on je uzrok uništavanja 
prirode, a tire i čovjeka. 

Narkomaniju se često naziva i zlom. No istinsko »zlo« je sam 
industrijski sistem čiji predstavnici još ne umiju upregnuti nar- 
komaniju u svoja kola. Čim u tome uspiju, oni će moći koraknu- 
ti u svoj »Vrli novi svijet«, ukoliko ih prije toga ne preplave po- 
jedinci i »Otoci« alternativne kulture. Ipak, kako se sada čini, 
industrijski sistem ima u toj borbi više izgleda. To znači da ih 
čovjek ima manje. No sve to je područje jednog uvelike futuris- 
tičkog rada (koji bi bio vrlo zanimljiv), no ovdje je potrebno 
samo kao zaključna naznaka. 

VAŽNA OBAVIJEST 


Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će godišnja pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi- 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 


MOLIMO VAS DA ŠTO PRIJE UPLATITE VA- 
ŠU PRETPLATU ZA 1975. GODINU! 


PORTRETI I SITUACIJE 
he rzia mevp bo vi jo 


PROBLEM NIŠTAVILA U BUDDHISTIČKOJ FILOZOFIJI 
Čedomil Veljačić 


Cejlon 


I. BUDDHO 


1. Tada redovnik Anando oslovi Blaženoga ovako: 
— Svijet nije ništa, svijet nije ništa, tako se kaže, gospo- 
dine. Ali u kojem smislu se kaže, gospodine, da svijet nije 
ništa? 
— Zato, Anando, jer svijet nije ništa ni po sebi (attćna) 
ni za sebe (attaniyćna), kaže se da svijet nije ništa. A šta 
to, Anando, nije ništa ni po sebi ni za sebe? Oko, Anando, 
nije ništa ni po sebi ni za sebe. Prizori nisu ništa ni po 
sebi ni za sebe. Vidna svijest nije ništa ni po sebi ni za 
sebe. Vidni doživljaj nije ništa ni po sebi ni za sebe. (Isto 
važi i za ostale vrste osjetnih doživljaja.) A ni osjećaj koji 
nastaje na osnovu razumijevanja doživljaja, bilo da je 
ugodan ili neugodan ili ni-ugodan-ni-neugodan, nije ništa 
ni po sebi ni za sebe. — Eto zato, Anando, jer svijet nije 
ništa ni po sebi ni za sebe, kaže se da svijet nije ništa. 
(Samyutta-nikćyo XXXV, 85) 


U ovom tekstu instrumental zamjenice 'sebe' (att4, sansk. 
ćtmć) prevodim 'po sebi', smatrajući filosofski smisao tog izraza 
analognim Kantovu 'an sich'. Attaniyena je instrumental prisvoj- 
ne zamjenice za iste osnove. Smisao tog izraza, 'za sebe', sma- 
tram analognim Hegelovu 'fiir sich' i Sartreovu 'pour soi'. Riječ 
atta (sansk. 4tma) poprimila je u indijskoj filosofiji upanišad- 
skog ili ranog ved&ntinskog razdoblja — još prije Buddhe — 
značenje analogno (iako ne identično) evropskom pojmu duše, 
preuzetom iz biblijskih religija. Tome pojmu u indijskim religi- 
jama u Buddhino doba odgovaraju izrazi s različitim konotaci- 
jama: 4tmaA ('sebe', ili samosvojstvo u vedanti), đivam ('život' u 
đainizmu), pudgalah (pali puggalo, 'ličnost', izraz udomaćen u 
tom značenju osobito u ranoj buddhističkoj karakterologiji ( pug- 

gala-pannatti). Pobijajući teorije o »postojanoj, vječnoj i nepro- 
mjenjivoj« supstanciji duše', Buddho se u raznim govorima kri- 
tički osvrće na sve te nazive i vidove vjere u besmrtnost duše. 
Uz đainsku teoriju o besmrtnosti individualne duševne monade 
(đivam), Buddho se najčešće osvrće kritički na vedAntinsku teo- 
riju o duši kao samosvojstvu (ć4tma4), pa svoju negaciju tog on- 
tičkog principa naziva an-atta-“vado (sansk.) nair-Atmya-vadah). 
Materijalizam Buddho odbija kao teoriju koja se osniva na prin- 
cipu »tam đivam tam sariram«, ili duša je identična s tijelom«. 

Iz našeg polaznog teksta proizlazi da se Buddhina negacija 
duše osniva na njegovu učenju o 'ništavilu' (sunnata, sansk. sA- 
nyatć) i ništetnosti svijeta. U sistematskom izvodu tog učenja u 
kasnijoj buddhističkoj filozofiji (počevši od NAgćrđune, 2. v. 
n. e.) teza o negaciji duše se opravdano dodaje kao corollarium 
obuhvatnije teze o ništavilu bitka uopće. 


U tom je smislu Buddhina negacija 'duše' (anatt4) sažeta u 
formuli 'triju bitnih obilježja! (ti-lakkhanam) čovjekova bića-u- 
-svijetu. Lapidarni izraz tog stava nalazimo u stihovima Dham- 
mapade 271-279: 


2. Sve su tvorevine nepostojane 
(Sabbe sankhdćr4 anićća ti —) 
Sve su tvorevine mukotrpne 
(Sabbe sankhćrća dukkha ti —) 
Sva su bića lišena vlastitog svojstva 
(Sabbe dhammdđć anattđ ti —) 


— Mudrac kada to uvidi, odvraća se od patnje. To je put 
pročišćenja. : 

Zamjena izraza Sankhćrć ('tvorevine') sa dhammd4 ('bića') u 
zaključnoj izreci ukazuje na to da je posljednji stav generaliza- 
cija logički izvedena iz prethodnih dvaju: Zato jer su sve 'tvo- 
revine' (ili 'sastojci' bića) nepostojane i (zbog toga) mukotrpne, 
bolne pojave — zato su sva bića tek pojave lišene zasebnosti 
(atmaA) ili »srži« (s4ro), kako Buddho često puta naziva ontičku 
ništetnost pojave ljudskog bića (puggalo). 

Silogistički smisao ove formule postaje sve očevidniji u kas- 
nijim sanskrtskim formulacijama mahćyćnam filosofije, gdje se 
tročlani izvod zamjenjuje i dopunja četveročlanim, pa i petero- 
članim, da bi se istakao upravo izraz sinyam ('ništetan') kao 
I) premisa pod koju se supsumira nepostojanje 'duše' (an-dt- 
ma): 


2 a. Nepostojanje su sve tvorevine 
(Anityćh sarva-samskćrćh) 


1) Usp. Bhagavad-gita, II, 21—24. . x 

2) Izbor tekstova o toj temi sadržan je u mojem članku »Nekoliko 
spornih tema u Buddhinu stavu prema religiji« (v. osobito tekst »Pjena« 
— S. XXII, 95) u Republici, god. XXVII, br. 12 (1971). 

Mukotrpne su sve tvorevine 
(duhkhah sarva-samskarćh) 


Ništetna su sva bića ' 
(sinyćh sarva-dharmih) 


Lišena vlastitog svojstva su sva bića (ndtmćnah sarva- 
.dharmćh) — a kao peti stav se u mahćydni redovno dodaje: 


Spokoj je utrnuće (sćntam nirvćnam). 


Tako se Buddhin akozmizam, ili akozmički humanizam, su- 
protstavlja najprije kozmičkom stavu svih ostalih učenja o biti 
i smislu svijeta i života. 


Obilježje 'akozmizam' za 'racionalni sistem' Buddhina umo- 
vanja ne bi trebalo shvatiti kao još jednu tipičnu izm-ističku 
naljepnicu za njegovu škrinju kulturne baštine Istoka. Kad bi 
trebalo pojam akozmizma odrediti u odnosu prema modernim 
filosofijama egzistencije, ja ne bih znao da ga izrazim bitno 
drukčije ni sažetije nego što je definiran u slijedeće dvije Bud- 
dhine izreke iz najstarijih p4li tekstova, od kojih je prva kozmo- 
loška, a druga eksplicitno antropološka: 


3. Prva Buddhina izreka poslije duhovnog 'probuđenja' (bud- 
dhattam) glasi: 


Kroz bezbroj sam života, nošen tokom zbivanja, 

uzalud tražio graditelja tog zdanja. 

Mučna je trajnost preporađanja. 

Graditelju, sada si uočen! Više me nećeš kućiti! 

Slomljeni su svi potpornji, istrgnuta greda svoda. 

Duh se je iščahurio iz sumnje. Konačno je uništena žeđ 
života. 


(Dhammapadam, 153—154) 
4. Na pitanje Rdhitasse (Anguttara-nikdyo, IV,45): 


. — Je li moguće, gospodine, putujući svijetom doznati, uvi- 
djeti i doseći kraj, gdje više nema ni rađanja, ni starenja, ni 
umiranja, ni nastanka, ni prestanka? — 


Buddho odgovara: 

— Ja, prijatelju, tvrdim da to nije moguće..., ali ne tvrdim 
da je moguće dokrajčiti patnju, a da se ne dosegne kraj svijeta, 
nego ukazujem na to da je upravo u ovom tijelu čiji je uzrast 
ograničen, a spoznaja oskudna, sadržan svijet, pojava svijeta, 
dokončanje svijeta i put koji vodi dokončanju svijeta. 


3) Za razne formulacije ovih osnovnih obilježja egzistencije u san- 
skrtskim ma&hyAnam tekstovima usp. osobito E. Zamotie Le Traitć de 
la grande vertu de sagesse de NAgArjuna (Mah&prajnaparamitasistra), 
ea o pR- 1368—1370 (n. 1), Publications de l'Institut orientaliste de 

Putujući se neće nikad stići svijetu dd kraja; 

a dok se ne stigne do kraja svijeta, nema rješenja patnje. 

Zato mudar znalac svijeta oskudnošću života dokončava 

svijet; 

Mirujući spoznaje kraj svijeta i smiruje želju i za ovim 

svijetom i za onkraj-svijeta. 

Nije isključeno da je ovaj čuveni tekst bio poznat Schopen- 
haueru kad je ishodište Kantove filosofije izrazio riječima: 

Mi zato sve dogmatičare uspoređujemo s ljuđima koji zamiš- 
ljaju da je dovoljno da ustrajno idu ravno naprijed, pa će doći 
do kraja svijeta. No Kant je oplovio kuglu zemaljsku i pokazao 
da horizontalnim kretanjem ne možemo naći izlaz, iako to mož- 
da nije nemoguće postići u vertikalnom smjeru. Zato se može 
reći da nas Kantovo učenje dovodi do uvida da početak i kraj 
svijeta ne treba tražiti izvan nas, nego u nama.“ 

Buddhina akozmička religija, koja se ne osniva ni na vjeri u 
apsolutni bitak (»božanstva«) ni u apsolutno biće (»duše«)*, od. 
ređuje svoj izvorni smisao izrazom »put pročišćenja« (visuddhi- 
-maggo) od metafizičke zablude (pali aviđđ4, sansk. avidyd), 
koja nije tek metalogička. Cilj ili »plod« toga puta je »utrnuće 
bez ostatka« (niravasćsa nibbćnam). Metafora plivanja protiv 
»struje egzistencije« (bhavanga-sdto) iscrpljuje se u dosegu 
»druge obale«. Sve su te metafore pred-buddhističkog, prven- 
stveno đainskog porijekla. Najistaknutije obilježje đainskog 
»probuđenog« i »utihnulog« mudraca, ili »pobjednika« (bud- 
hah, muni, virah) je tirthakarah ili »vodič preko rijeke«. 

Budući da su svi ti simbolički izrazi preuzeti iz obuhvatnije 
baštine predodžbenog svijeta indijske kulture, specifična su od- 
ređenja njihova značenja od odlučne važnosti za diferencijaciju 
izvornog smisla i autentičnosti Buddhina učenja. Značaj »druge 
obale«, koja je po Buddhinoj definiciji »s onu stranu dobra i 
zla«, obilježen je upravo ontološkom ništetnošću toga predodž- 
benog simbola u slijedećem tekstu: 


5. — Ja sam, Sakko;' da ogromnu bujicu 
pređem bez oslonca nisam sposoban. 
Uputi me na neko uporište, 

ti čiji je pogled sveobuhvatan, 

da o njega oprt pređem bujicu. 


— Pažljivo motreći ništavilo — odvrati plemeniti — 
u pouzdanju da tu nije ništa 


4) Kritika Kantove filosofije u Svijetu kao volja i predodžba (citat 
oK) mojoj knjizi Schopenhauer and Buddhism, Kandy 1970, & 5. 10, 
str. : 

5) O problemu definicije religije s tog stanovišta vidi moj članak 
»Why is Buddhism a Religion?« u Indian Philosophical Annual, Vol. VI, 
1970 (University of _Madras, 1971). 

6) Buddhino plemensko ime. 

i da ničeg nema, pređi bujicu. 

Odrekav se strasti, odvraćen od riječi, 

ugasivši žeđu,. pogledom natkrili 

i veliki igrokaz. . 

di sa A K5. od svih strasti odvrati čežnju — 

Upasivo upita plemenitog — 

i  urdavši se š ništavilo odbaci sve ostalo, 

oslobođen krajnjim razrješenjem uvida, 

može li u tom ostati postojan 

i riješiti se svih posljedica? prama 

_ Da, ko od svih strasti odvrati čežnju, 

plemeniti odvrati Upasivi, 

i pouzdavši se u ništavilo odbaci sve ostalo, 

oslobođen krajnjim razrješenjem uvida, 

taj može u tom ostati postojan 

i riješiti se svih posljedica. 

— A ako u tom ostane postojan 

tako kroz mnogo godina, reci mi, 

hoće li mu u tom istom dosegu 

rashlađena svijest postići razrješenje? 

— Kao kad plamen nasrtajem vjetra 

biva razagnat i izmiče cilju, 

ne zahvaća žižu na uljanici, 

isto tako i utihnuli mudrac 

razriješen namjernosti tijela 

umiče cilju, ne zahvaća žižu. 

— A ko postigne svrhu, zar više ne postoji, 

zar doista preboljeva za svagda? 

To mi još, šutljivi, dobro razjasni, 

kako si uvidio tu istinu. 

— Za onoga ko postigne tu svrhu 

nema više mjerila — odgovori plemeniti — 

niti išta što bi ga izrazilo. 

odakle je sve iskorijenjeno, 

iskorijenjen je i svaki izražaj. 

(Sutta-nipćto, 1069—1076) 

Ako se simbol »druge obale« tim dosegom poništava, za- 
što ga je Buddho preuzeo da obilježi svoj put pročišćenja — 
Plivanje protiv struje? Je li mu namjera bila isključivo pole- 
mička, kako bi to htjeli kritičari koji mu prigovaraju agnosti- 
cizam? U Brahma-đdla-suttam (1. govor u zbirci dugih govora), 
u drugom odsječku poglavlja u kojem opisuje četiri antino- 
Inije ijalektičkog uma o kojima raspravlja i Kant (konačnost 
i beskonačnost svijeta u vremenu i prostoru, kauzalitet i problem 
apsolutnog bića),' Buddho u intermezzu koji razdvaja prve dvije 

7) Nešto opširniji prikaz te analogije pokušao sam da dadem u članku 
»Dependence of Punar-bhava on Karma in Buddhi ilosc a : 
an Philosophical Annual, Vol. I, 1965. mm a m0 IS 

antinomije od drugih dviju izričito odbija agnostičko stanovište, 
obilježavajući ga ovim riječima: »Neki isposnici i brahmani iz- 
miču kao jegulje, služeći se smicalicama kako god da im se pos- 
tavi pitanje..., zato jer nemaju neposrednog uvida ni u ono što 
je ispravno ni u ono što je neispravno.« 

U našem 5. tekstu (kao i u prethodnom 4.) Buddhina je oče- 
vidna namjera da uputi sagovornika da krajnji smisao učenja 
o ništavilu neće nikad razotkriti dijalektičkim sredstvima onto- 
loškog mišljenja, nego jedino slijedeći neposredni doživljajni 
put kontemplativnog zadubljenja (Ah4nam). Konstitutivni smi- 
sao ili dimenziju doživljaja ništavila u toj strukturnoj cjelini ob- 
razložen je u slijedećem tekstu. 


6. Sažeti govor o ništavilu (C4la-sunnata-suttm iz zbirke 
Mađdhima-nikdyo, govor 121.) 


Uvodne napomene 


(a) Za potpunije razumijevanje slijedećeg teksta bilo bi po- 
željno da je čitalac upoznat barem sa shematskim pregledom 
strukture riipa- i arapa-dhdnam (sadržanom u mojem članku 
»Đhanam, apstraktna umjetnost buddhističke kontemplacije«, u 
časopisu »Praxis«, br. 1/2 1967). 

(b) Od neposrednije je važnosti prethodno upozorenje da se 
u slijedećem tekstu, u tački (5) ukrštavaju i popunjaju dva 
specifična termina za 'ništavilo': širi pojam sunnam (sansk. sA- 
nyam, koji je i obilježje za matematski znak ništice, pa se može 
specifičnije prevesti sa 'nulitet') i 4kinćannam (u našem tekstu 
akinćann'ćyatanam, »područje ni-čega«), neomatsko područje 
neposrednog spoznajnog doživljaja u dosegu određenog stepena 
kontemplativnog zadubljenja (3. stepen ariipa-đdhanam). U slije- 
dećem poglavlju ćemo vidjeti kako se pojam sunnam može spe- 
kulativno iskoristiti u svrhu ontoloških i kozmoloških teorija. 
Akinćannam obilježava isključivo doživljajno stanje ili »područ- 
je« svijesti koja konvergira nuli. Po toj konvergenciji svijest je 
još uvijek svjesna sama sebe, pa upravo zbog toga reduktivni 
proces kontemplacije (epohć, buddhistički ćitta-vivćko) nije još 
dovršen, kako se vidi iz razjašnjenja doživljajnih stanja u slije- 
dećim tačkama (6—8). 

— Ovako sam čuo. Jednom je zgodom Blaženi boravio u 
gradu SAvatthi, u istočnom gaju, u zgradi Migarine majke. 
Tada redovnik Anando, kad je pred večer izišao iz osamljenog 
boravišta, otiđe da posjeti Blaženoga. Kad ga je pozdravio i 
sjeo sa strane, redovnik Anando oslovi Blaženoga ovako: 

— Jednom zgodom, gospodine, kad je Blaženi boravio kod 
plemena Sakya, u njihovu gradu Nagarakam, čuo sam nepo- 
sredno od Blaženoga i zapamtio ove riječi: »Anando, ja sada 
pretežno boravim u stanju ništavila (sunnat4).« Jesam li to, 
gospodine, dobro čuo, dobro shvatio, dobro upamtio i dobro 
se sjetio? 

— Sigurno, Anando, da si to dobro čuo, dobro shvatio, 
dobro upamtio i dobro se sjetio. — Kao što u ovoj zgradi 
Mig4rine majke nije preostalo ništa od slonova i goveda, ko- 
nja i kobila, ništa od zlata i srebra, ništa od družina muška- 
raca i žena, a sve što je tu osniva se na jedinstvu ove pros- 


(1) jačke zajednice — — tako je i u duhu isposnika koji ne ob- 


(2) 


(3) 


raća pažnju ni predodžbi sela ni predodžbi ljudi, nego na 
osnovu predodžbe o šumi održava jedinstvo pažnje. On tom 
predodžbom (sann4) šume prožimlje, bistri, stišava i oslo- 
bađa duh. Tada spoznaje: »Brige koje nastaju na osnovu pre- 
dodžbe sela više ne postoje, a ni brige koje nastaju na osnovu 
predodžbe ljudi. Jedina briga koja postoji ograničena je na 
jedinstvo (pažnje) na osnovu bredodžbe o šumi. Ovako us- 
mjereno predočavanje ne uključuje ništa (sunnam) od pre- 
dodžbe sela, a ni od predodžbe ljudi. Neponišteno (asunna- 
tam) je samo jedinstvo (pažnje) na osnovu predodžbe o šu- 
mi«. Tako za ono što nije tu uviđa: »To nije ništa.« Preostaje 
ono što je tu. Takav je, Anando, njegov adekvatni, nesme- 
tani, pročišćeni pristup ništavilu (sunnat4). 

A za tim, Anando, isposnik više ne obraća pažnju ni pre- 
dodžbi ljudi ni predodžbi šume, nego na osnovu predodžbe 
o zemlji održava jedinstvo pažnje. Tom predodžbom zemlje 
prožimlje, bistri, stišava i oslobađa duh. — Kao kad se vo- 
lovska koža napne na stotinu klinova, tako da na njoj ne 
ostane nijedan nabor, isto tako, Anando, isposnik ne obraća 
pažnju ni uzvisinama ni udubinama zemljišta, ni nanosima 
rijeke, drvlju ni kamenju, ni brdima ni dolinama, nego na 
osnovu predodžbe o zemlji održava jedinstvo pažnje. — Tada 
spoznaje: »Brige koje nastaju na osnovu predodžbe ljudi više 
ne postoje, a ni brige koje nastaju na osnovu predodžbe šu- 
me. Jedina briga koja postoji ograničena je na jedinstvo 
(pažnje) na osnovu predodžbe o zemlji...« (Nastavak od- 
lomka je analogan prethodnome. To važi i za formulaciju 
slijedećih stepeni redukcije neomatskog područja. Odlomci 
3—6 odnose se na četiri stepena arpa-đhinam #) 

A za tim, Anando, isposnik više ne obraća pažnju ni pre- 
dodžbi šume ni predodžbi zemlje, nego na osnovu predodž- 
be područja neograničenog prostora održava jedinstvo paž- 
nje. Tom predodžbom područja neograničenog prostora pro- 
žimlje, bistri, stišava i oslobađa duh. Tada spoznaje: »Brige 
koje nastaju na osnovu predodžbe šume više ne postoje, 
a ni brige koje nastaju na osnovu predodžbe zemlje. Jedina 
briga koja još preostaje ograničena je na jedinstvo (paž- 
njo na osnovu predodžbe područja neograničenog prosto- 

«<... 


8) O tim reduktivnim strukturama vidi moj članak »Đhanam, apstrak- 


m umjetnost buddhističke kontemplacije« u časopisu Praxis, br. 1/2, 

(4) A za tim, Anando, isposnik više ne obraća pažnju ni pre- 
dodžbi zemlje ni predodžbi područja neograničenog prosto- 
ra, nego na osnovu područja neograničene svijesti" održava 
jedinstvo pažnje. Tom predodžbom područja neograničene 
svijesti prožimlje, bistri, stišava i oslobađa duh... 

(5) A za tim, Anando, isposnik više ne obraća pažnju ni pre- 
dodžbi područja neograničenog prostora ni predodžbi pod- 
ručja neograničene svijesti, nego na osnovu predodžbe pod. 
ručja ni-čega (akinćannam) održava jedinstvo pažnje. Tom 
predodžbom područja ni-čega prožimlje, bistri, stišava i os- 
lobađa duh. Tada spoznaje: »Brige koje nastaju na osnovu 
predodžbe područja neograničenog prostora više ne postoje, 
a ni brige koje nastaju na osnovu predodžbe područja neo- 
graničene svijesti. Jedina briga koja još postoji ograničena 
je na jedinstvo (pažnje) na osnovu predodžbe područja ni- 
-čega. Ovako usmjereno predočavanje ne uključuje ništa 
(sunnam) od predodžbe područja neograničenog prostora, 
a ni od predodžbe područja neograničene svijesti. Neponi- 
šteno (asunnatam) je samo jedinstvo (pažnje) na osnovu 
predodžbe područja ničega (akinćannam)...« 

(6) A za tim, Anando, isposnik više ne obraća pažnju ni pre- 
dodžbi područja neograničene svijesti ni predodžbi područja 
ni-čega, nego na osnovu predodžbe ni-predočavanja-ni-nepre- 
dočavanja održava jedinstvo pažnje. Tom predodžbom pod- 
ručja ni-predočavanja-ni-nepredočavanja prožimlje, bistri, 
stišava i oslobađa duh... 

(7) A za tim, Anando, isposnik više ne obraća pažnju ni pre- 
dodžbi područja ni-čega ni predodžbi područja ni-predoča- 
vanja-ni-nepredočavanja, nego na osnovu sabranosti (samđ. 
dhi) duha (ćeto) bez obilježja održava jedinstvo pažnje. 
Tom sabranošću bez obilježja prožimlje, bistri, stišava i os- 
lobađa duh (ćittam)'" Tada spoznaje: »Brige koje nastaju 
na osnovu predodžbe područja ni-čega više ne postoje, a ni 
brige koje nastaju na osnovi predodžbe područja ni-predoča- 
vanja-ni-nepredočavanja. Jedina briga koja još preostaje og- 
raničena je na ovo tijelo čiji život zavisi od šest područja 


9) Jedino na ovom mjestu u cijelom govoru izostavljena je riječ »pre- 
dodžba« ispod »područja« o kojemu je riječ. Tako se u slijedećoj rečeni- 
ci, i dalje, govori o predodžbi istog tog područja »svijesti« (vinn&nam), 
izostavljanje apozicije u prvoj referenciji nije možda slučajno ili pogre- 
šno, budući da je u ovom slučaju najprije svijest sama područje svog 
neposrednog doživljaja (u smislu Husserlova termina 'reell'), a isto se 
naknadno, u refleksiji, može govoriti o predodžbi područja svijesti kao 
'intencionalnom korelatu' neposrednog doživljaja te čiste svijesti. U budd- 
hističkoj interpretaciji ovdje je primijenjen princip netranscendiranja 1 
ne-ekstatičnosti svih kontemplacionih doživljaja u metodi postojanje paž- 
nje' (sati-patth4nam): motrenje »svijesti u svijesti, pojava u pojavama ...« 

10) Izraz ćittam označava izrazito intelektualnu svijest (mišljenje), 
dok A se ććto, u prethodnoj rečenici, mogao možda specifičnije prevesti 
sa , g 

osjetnosti." Ovako usmjereno predočavanje ne uključuje ni- 
šta (sunnam) od predodžbe područja ni-čega (akinćannam ), 
a ni od predodžbe područja ni-predočavanja-ni-nepredočava- 
nja. Neponišteno (asunnatam) je samo ovo tijelo čiji život 
zavisi od šest područja osjetnosti.« ... ' 2 
(8) I dok tako više ne obraća pažnju ni predodžbi područja ni- 
čega, a ni predodžbi područja ni«predočavanje-ni-nepredo- 
čavanja, nego na osnovu sabranosti duha be zobilježja odr- 
žava jedinstvo pažnje i tom sabranošću bez obilježja pro- 
žimlje, bistri, stišava i oslobađa duh, isposnik spoznaje: 
»Ova je sabranost duha bez obilježja čvrsto utemeljena i 
proniknuta. Pa ipak je i sve ono što je čvrsto utemeljeno i 
proniknuto tek nepostojana i prolazna pojava.« — Ko je i to 
spoznao i uvidio, tome se duh oslobađa taloga strasti, taloga 
bivstvovanja, taloga neznanja. U oslobođenome se spoznaja 
oslobođenja očituje ovako: »Iscrpljeno 'je rađanje, iživljen 
je asketski život, učinjeno je šta je trebalo učiniti, tako da 
više ništa ne preostaje. Brige koje potječu iz taloga strasti 
više ne postoje, a ni brigpe koje potječu iz taloga bivstvo- 
vanja i iz taloga neznanja. Briga koja još preostaje ograni- 
čena je na ovo tijelo čiji život zavisi od šest područja osjet- 
nosti.« — I spoznaje da mu tako usmjereno predočavanje ne 
uključuje ništa od taloga strasti ni od taloga bivstvovanja 
ni od taloga neznanja. Neponišteno je samo ovo tijelo čiji 
život zavisi od šest područja osjetnosti. Tako za ono što nije 
tu uviđa: »To nije ništa.« Preostaje ono što je tu. — I spoz- 


11) Aristotel u knjizi De sensu raspravlja o problemu »koordinacije 
pet osjetila i četiri elementa« fzičke tvari (437a i d.). Ta je tema tipična 
za staru indo-iransku mitološku teoriju iskustva, na osnovu kulta »ele- 
menata« kao »bogova« (devA), a osjetila kao njihovih »moći«(indriyam), 
Taj je kult materije u Iranu dokinuo Zarathušštra, zamijenivši ga kultom 
vrlina u odgovarajućem broju i hijerarhiji. Dok je ista teorija doprla do 
Kine, već se je toliko degenerirala da je problem o kojem raspravlja 
Aristotel riješen tako da je u listu tvarnih elemenata uključeno i »drvo«. 
U indijskim sistemima samkhyA i vaišćšikam raspravlja se isti problem 
na istom nivou teorijske apstrakcije kao kod Aristotela. Buddho je »nau- 
čnua (lokAyatam) osnovu te analitiččke teorije iskustva preuzeo vjeroja- 
tno od đaina. — Aristotel u De anima (424 b) smatra da »uz ovih 5 na- 
brojanih osjetila ne postoji još i šesto« (razum). I spomenuti indijski si. 
stemi zastupaju uglavnom isto stanovište na srodnim pretpostavkama o 
funkcijama »duše« kao i Aristotel. Buddho, međutim, odbijajući pretpo- 
stavku duše u svim njenim oblicima, odbija i Aristotelovsko rješenje i 
zastupa suprotnu alternativu o razumu (mano, lat. mens) kao »šestom 
osjetilu«. O toj mogućnosti raspravlja, ali je odbija, i Aristotel. Ipak se 
Aristotelova teorija o duši kao entelehiji najviše približava Buddhinoj 
koncepciij funkcionalne »psihologije bez duše«, samo što zbog nedostat- 
ka adekvatne pretpostavke ne može doseći tako jednoznačnu određenost 
kao Buddhina. (Usp. De anima, 413a—246b). Taj sam problem kompara- 
tivno obradio u neobjavljenoj disertaciji o indijskoj i helenskoj filosofi- 
Ji. — Mitološki karakter ove analitičke teorije iskustva u modernoj filo- 
Sofiji, osobito kod Humea i Kanta, razotkrivaju tek M. Weber i M. Sche- 


ler, svodeći ga na puritansku kršćansku sumnju u vjerodostojnost osjet. 
nog iskustva. 

naje: »Budući da je ovo, onda je i ono.«'* — Takav je, Anan- 
i njegov adekvatni, nesmetani, pročišćeni pristup ništa 
vilu. 

Svi aspekti i brahmani, Anando, koji su u dalekoj prošlosti 
dosegli potpuno čisto konačno ništavilo (sunnatć) i održali se 
u njemu. I u budućnosti — kao i u sadašnjosti — isto će tako 
svi asketi i brahmani koji dosegnu potpuno čisto konačno ništa- 
vilo i održe se u njemu doseći upravo to potpuno čisto i konačno 
ništavilo i održati se u njemu. Zato i vi, Anando, treba da nasto- 
jite da dosegnete to potpuno čisto i konačno ništavilo i da se 
održite u njemu. 

Tako je rekao Blaženi. A redovnik je Anando radosno prihva- 
tio njegov govor. 

Još jedan tekst, koji upozorava na razliku kategorijalnih 
područja »ni-čega« i »ništavila« kao predmeta kontemplativnog 
iskustva je 

7. Godatta-suttam (Samyutta-nikdyo, XLI, 7) 

Jednom je zgodom redovnik Gćdatto boravio u mjestu Mić- 
ćhikasandi. Tu ga posjeti domaćin Ćitto..., pa kad je sjeo po- 
red njega, redovnik Godatto ga oslovi ovako: 

— Jesu li, domaćine, oslobođenje duha u bezgraničnosti, 
oslobođenje duha u ni-čemu, oslobođenje duha u ništavilu i oslo- 
bođenje duha bez obilježja pojave različite po smislu i značenju, 
ili su im smisao i značenje jednaki? 

—  Ujednom su pogledu, gospodine, te pojave različite po 
smislu i značenju, a u drugom su pogledu jednake. Evo, gospo- 
dine, u kojem su pogledu te pojave različite po smislu i znače- 
nju: 

Isposnik duhom dobronamjernosti prožimlje jednu stranu 
svijeta, a za tim drugu, pa treću i četvrtu, uzduž i poprijeko, svu- 
da i u svakom smislu prožimlje čitav svijet duhom obuzetim do- 
bronamjernošću, prostranim, uzvišenim, neograničenim, bez mrž- 
nje i zlonamjernosti. Isto tako prožimlje čitav svijet... duhom 
obuzetim milosrđem. .., suradnošću. .. i ravnodušnošću. . . To 
se, gospodine, naziva bezgraničnim oslobođenjem duha. 

A kakvo je, gospodine, oslobođenje duha u ni-čemu? — Kad 
isposnik potpuno nadiđe područje neograničene svijesti, onda 
dosiže do spoznaje da nema ničega i boravi u području ni-čega. 
To se, gospodine, naziva oslobođenje duha u ni-čemu.'? 

A kakvo je, gospodine, oslobođenje duha u ništavilu? — Kad 
isposnik otiđe u šumu, kad sjedi u podnožju stabla ili u praznoj 
prostoriji i kad zorno shvati, »Ovo nije ništa ni po sebi ni za 
sebe« — to se, gospodine, naziva oslobođenjem duha u ništavilu. 


12) Buddhina prvobitna formulacija zakona uzročnosti, razrađena u 
slijedećem poglavlju uz tekst 11. a 

13) Na ovoj tački se rekapitulacija tematskih struktura kontemplacije 
(Bhdvanš) ukrštava sa trećim stepenom arapa-4h&nam iz prethodnog 
eksta. 

A kakvo je, gospodine, oslobođenje duha bez obilježja? — 
Kad isposnik odvrati pažnju od svih obilježja, te dosegne i za- 
drži sabranost (samAdhi) duha bez obilježja, to se naziva oslo- 
bođenjem duha bez obilježja. pa 

U tom su pogledu te pojave različite po smislu i značenju. 
A u kojem su pogledu, gospodine, te iste pojave jednake? 

Privlačnost, odbojnost i neizvjesnost su uzroci razgraničenja. 
U isposniku u kome su iscrpljeni izljevi strasti, ti su uzroci od- 
stranjeni, iskorijenjeni kao što od palme s odsječenom krošnjom 
preostaje tek napušteno deblo. U tom se smislu, gospodine, sma- 
ira da je od svih vrsta bezgraničnog oslobođenja duha i oslobo- 
đenja duha u ni-čemu, oslobođenja duha u ništavilu, oslobođenja 
duha bez obilježja, najuzvišenije ono oslobođenje duha koje je 
nepokolebivo, jer u tom nepokolebivom oslobođenju duha ništa 
više nije ni privlačno, ni odbojno, ni neizvjesno. Privlačno je, 
gospodine, nešto, odbojno je nešto, neizvjesno je nešto, a to je 
upravo odstranjeno i iskorijenjeno... iz isposnika u kome su 
iscrpljeni izljevi strasti... — U tom su pogledu te pojave jed- 
nake po smislu i značenju. 


II. NAGARĐUNA 


Buddhino izvorno učenje o ništavilu bitka i ništetnosti bića, 
njegov akozmički stav i ontološki nihilizam, koji nije ni spoz- 
najnoteorijski ni religijsko-moralni — (prema osnovnom mate- 
matskom značenju termina: pali sunnam, sanskrt šAnyam, latin- 
ski nihil) — postao je, iz shvatljivih razloga, osnov cjelokupnog 
kasnijeg razvoja buddhističke filosofije, u toku 1. tisućljeća n. e. 
Takav razvoj iz unutarnjih bitnih pobuda postaje još shvatljiviji 
kad u povijesnoj perspektivi usporedimo nihilistički idealizam 
filosofskih škola s alternativnim rješenjima istog problema u 
buddhističkim popularnim religijama, koje nihilističkim konsek- 
vencijama nastoje da umaknu 'zdravorazumskom' vjerom u kau- 
zalnu strukturu zbivanja u svijetu na isključivo biološko-evolu- 
tivnim pretpostavkama vjere u principe cikličkog razvoja sve- 
mira koji jest (a ne samo da "liči na') »dozrijevanje ploda« (kar- 
ma-vipako). 

Ta alternativa idealističkom nihilizmu kasnijih filosofskih 
škola polazi od izvorno Buddhine »analitičke razrade« (vibhađ- 
đa-vado) lanca uzročno »uslovljenog nastanka« ( patićća-samup- 
pddo, sansk. pratitya-samutpddah) pojava koje izvan uzajamne 
zavisnosti faktora egzistencije (sankhAro) u »kontinuitetu« (san- 
tanam) »toka zbivanja« (samsđro) niti postoje niti znače išta 
odredivo ni »po sebi« ni »za sebe«. 

. Sve buddhističke škole, pa i religijske, usvajaju taj prvi prin- 
cip isključivo relativne uslovljenosti egzistencije. Pojam »prvog 
uzroka« stran je indijskoj filosofiji od iskona. Prva karika lanca 
uzajamno uslovljenog nastanka svih pojava i simultanog karak- 
tera njihove pojavne cjelovitosti ( patićća-samuppaćdo) je metafi- 

zičko »neznanje« (aviđđa, sansk. avidyđ), karakteristično i za 
predbuddhističku vedsko-upanišadsku filosofiju koja, za razliku 
od helenske, nikad ne prolazi od ontoloških nego isključivo od 
epistemoloških pretpostavki znanja i umovanja. Za indijsko je 
umovanje prastavna (iako često tek implicitna) definicija da 
filosofsku misao čini filosofskom tek njen refleksivni karakter, 
njen iskonski obrat ka sebi samoj, kritička dvojba o ograničeno- 
sti vjerodostojnosti vlastitog dosega: 


Od koga usmjerena misao teži k odredištu? 
.. . Što je sluh sluha, duh duha i riječ riječi 
...vid oka...? 
(Kena-upanišad) 
U slijepu tamu ulazi tko se klanja neznanju, 
u još veću tamu ide, tko uživa u spoznanju. 
(1ša-upanišad) 


Na tim se osnovama u razvoju buddhističke filosofije javlja 
problem realnosti višeg i nižeg reda, a i dijalektičkog »ponište- 
nja« (a ne ontičkog »uništenja«) relativne neautentičnosti real- 
nog svijeta uopće. Pitanje o »apsolutnom« korelatu sa stanovi- 
šta buddhističke teorije relativiteta je neumjesno. Čitava kas- 
nija buddhistička filosofija je napor da se objasni to stanovište. 


Dok religijska svijest u tom relativističkom rasponu realno- 
sti traži svrhovito obrazloženje egzistencije i mogućnosti smisle- 
nog opstanka čovjekova neautentičnog bića, ne samo unutar nego 
i izvan raspona pojedinačnog rođenja-i-smrti, s filosofskog sta- 
novišta (čiju prvu eksplicitnu formulaciju nalazimo kod Nagar- 
dune, u 2. v. n. e.) relativnosti realiteta suprotstavlja se jedino 
apsolutnost ništvovanja. Zbog toga Nagarđuna uporno, upravo 
sa zastrašujućom namjerom, ističe da će njegovu tezu najneis- 
pravnije shvatiti onaj ko ništavilo kao alternativu realnosti hipo- 
stazira u »negativni apsolut« i temelj (4lambanam) metafizičke 
teze: 

8. Pobjednici“ su ništavilo (šaAnyat4) definirali kao napušta- 
nje svih gledišta (drišti, grčki doxa).'" One koji zastupaju 
gledište o ništavilu kao tezu treba smatrati nepopravlji- 
vima. 

(Madhyamaka-kdrika, XIII, 8) 


Sa ispravnog stanovišta, po shvaćanju Na&garđune, i sama 
ideja apsoluta postaje besmislena tamo gdje joj se ništa ne su- 
protstavlja, gdje je dokinuta antitetičnost. — Ako ne postoje re- 
lati, kako da postoji apsolut? — pita se NAgArđuna (M. k. VII, 


14) Đino, epitet kojim se najčešće oslovljava reformator đainizma, 
Buddhin savremenik i takmac Mahaviro, pridaje se često i Buddhi, kao 
što se, isto tako često, MahaAviro naziva buddhom (»budnim«). 

.15) U nastavku ću u citatima iz sanskritske buddhističke književno- 
sti originalne termine navoditi samo u sanskritskom obliku, 

33). U istom smislu upozorava da poništanje ne treba shvatiti ni 
kao pobudu: — Kad ništavilo postane svrha ništavila, onda je 
pogibeljno (M. k. XXIV, 7). 

Egzistencijalni strah koji su od početka izazivali Buddhini 
govori o ovoj temi bilježe i objašnjavaju u više navrata već os- 
novni pali tekstovi: 


9. ...I tako, isposnici, netko zastupa ovakvo gledište: »Takav 
je svijet, a je moje samosvojstvo ( atta, duša), takav 
ću biti poslije smrti: trajno, postojano, vječno nepromje- 
njivo biće — takav ću uvijek biti i ostati.« Kad tfkav čo- 
vjek čuje tath4gatu (Buddhu) ili njegova učenika koji na- 
učava iskorijenjivanje svih ustaljenih, autoritativnih, jed- 
nostranih i pristranih gledišta, u svrhu smirenja svih pod- 
streka, odricanja od svih sklonosti, dokončanja žudnje i 
strasti, raskida, utrnuća (nibbćnam, sansk. nirvdnam) — 
takav će čovjek tada pomisliti: »Ta to će me skršiti, to će 
me upropastiti, i više me neće biti.« Zbog toga tuguje, ja- 
dikuje, nariče i obezumljen se tuče u prsa. To je, eto, is- 
posnici, unutarnji užas pred nebićem. 

(Alagadd'Apama-suttam, Usporedba sa zmijom 
22. govor u zbirci Međđhima-nikdyo) 


Nagarđunin cejlonski učenik Aryadeva, u svom djelu Catuh- 
-šatakam (400 strofa), izražava isti potresni utisak koji izaziva 
djelo njegova učitelja: »Šta da učinimo, kad uopće ništa ne po- 
stoji?... I samo ime ovog učenja (t. j. šanya-vaduh, učenje o 
ništavilu) izaziva užas.« (184 i 289) Na sve te teškoće Nagarđuna 
odgovara osnovnim logičkim principom svoga učenja o »beste- 
meljnosti« (nirAlambanam) bića: 


10. Onome kome je ništavilo logično, tome je sve logično, 
a onome kome ništavilo nije logično, ništa nije logično. 
(M. k. XXIV, 14) 


Drugim riječima: Uz pretpostavku bitka kao apsolutnog svoj- 
stva, biće je apsurdno. 


. Filosofski argumentacija tog stava usredotočena je na pobi- 
janju teze o transcendentnom dosegu zakona kauzaliteta, sve- 
denog u opisanom smislu (pratitya-samutpadah) na uzajamnu 
uslovljenost i povezanost pojava (dharma) u doživljajnim toko- 
vima svijesti. Nagarđuna se u tu svrhu služi svojevrsnom dijalek- 
tičkom metodom, na čiji ćemo se specifični karakter (u pogledu 
rješavanja antinomija) posebno osvrnuti naknadno, u vezi s ne- 
izbježnim kozmološkim implikacijama do kojih dijalektičko umo- 
vanje neminovno dovodi. 

Nagarđunino osnovno djelo, Madhyamaka-kArika, počinje po- 
glavljem o uzročnosti. Prva strofa glasi: 


Nikada i nigdje nijedno biće ne nastaje ni samo iz sebe, 
ni iz ničeg drugoga, ni i iz sebe i iz drugoga (zajedno), a 
ni neprouzročeno. 

Nagarđunino polazno stanovište formulirano je ovdje na os- 
novu Buddhine logičke teorije egzistencijalnog suda, ćatuh-koti- 
kam (tetralemma): Ni bitak, ni nebitak, ni i-bitak-i-nebitak, niti 
ni-bitak-ni-nebitak ne može izraziti egzistencijalni smisao pra- 
stavnog uvida.“ S istog tog stanovišta Nagarđuna u nastavku iz- 
ričito i odrješito odbija Buddhinu prvobitnu formulaciju načela 
uzročnosti, na kojoj se osniva kasnija zamjena ontološkog prin- 
cipa ništavila teološkom interpretacijom formule o uzajamnoj 
uslovljenosti relata u toku pojavnog zbivanja (pratitya-samut- 
padah). Teološka interpretacija, razrađena skolastički u Bud- 
dhaghosinu autoritativnom djelu »Put pročišćenja« (Visuddhi- 
-maggo), koristi ovu analitičku formulu (citiranu u slijedećem 
tekstu) kao nadomjestak vjere u supstancijalnu trajnost i quasi- 
identitet duše, koju Buddhino prastavno načelo ništavila negira. 

U tom se rasponu historijski formulira središnji problem 
međustavnog određenja buddhističke filosofije i njenih dijalek- 
tičkih mogućnosti. U tekstu 6. (8), v. bilj. 12), naišli smo na prvu 
formulaciju načela uzročnosti: »Budući da je ovo, onda je i 
ono« (imasmin atthi, idam hoti). To načelo nije podređeno me- 
tafizičkom »prvom uzroku«, nego krajnjem uvidu u ništavilo, 
uvidu kojim se konačno u cjelini poništava i sam relativni smi- 
sao ulančenosti uzroka i posljedica. Ta kategorijalna struktura 
svijeta pojavne egzistencije i Buddhina formulacija uzročnosti 
u tom relativističkom smislu, razrađena u primjeni na tok zbi- 
vanja koji konstituira čovjekovo biće-u-svijetu, sažeta je ovako 
u metodološkom odsječku Buddhina govora u Anguttara-nikdyi, 
X, 10, 92: 


11. — Šta je usavršena metoda? — Budući da je ovo, onda 
je i ono. Ako nastaje ovo, nastaje i ono. Ako nema ovoga, 
nema ni onoga. Ako ovo prestane, prestaje i ono. Evo 

ako: 


1) Na neznanju se osnivaju izrazi volje. 

2) Na izrazima volje se osniva svijest. 

3) Na svijesti se osniva (razlikovanje) imena-i-lika. 

4) Na (razlici) imena-i-lika se osniva (razlika) šest pod- 
ručja osjetnosti. 

5) Na područjima osjetnosti se osniva doticaj. 

6) Na doticaju se osnivaju osjećaji. 

7) Na osjećajima se osniva žeđ za životom. 

8) Na žeđi za životom se osniva prianjanje uz život. 

9) Na prianjanju se osniva bivanje. 

0) Na bivanju se osniva rađanje. 

1) Na rađanju se osniva 


. .16) P. Vuk-Pavlović, u »Spoznaji i spoznajnoj teoriji«, poziva se u $vo- 
joj formulaciji »prastava znanja« na indijske i kineske uzore. U daljnjoj 
razradi historijske eksplifikacije prelaza od prastava na međustav ona 
: a ELI filosofiji služim se ovdje terminologijom njegove struk- 
urne analize. 

(12) starost i smrt, jad i nevolja, patnja, žalost i očaj. 
— Prestankom starosti i smrti prestaje rađanje. 

— Prestankom rađanja prestaje bivanje. 

I tako prestaje čitavo to gomilište patnje." 

Slijedeći tekst je prijevod prvog povije Nagarđuninih Mđ- 
dhyamaka-karika (pouke u stihovima o Srednjem putu) u cjelini. 
Uz naknadne dodatke iz tradicionalnih komentara potrebna su i 
uvodna razjašnjenja prevodioca o komparativno-filosofskim krite. 
rijima koji su utjecali na izbor terminologije za ovu interpre- 
taciju. 

a) Analogije s Kantovom transcendentalnom dijalektikom 

Upozorio sam u uvodnom dijelu ovog poglavlja da je isho- 
dište indijske filosofije uopće u refleksivnom obratu kojim se 
misao usmjerava k analitici transcendentalne strukture spoznaj- 
nih kategorija i svojih vlastitih kategorijalnih omeđenja. Razra- 
da te teze u daljem historijskom razvoju indijskog umovanja po- 
staje važna i za kriterij prevodilačke interpretacije. Ta teza po- 
stulira uvid u isključivo transcendentalno-logičko važenje spoz- 
najnih kategorija, pa i transcendentalno-estetskih pretpostavki 
spoznaje (koje i indijska filosofija, osobito buddhistička, kao 
i Kant, luči od kategorija razumskog pin Te implikacije 
postaju sve jasnije iz dopunskih komentarskih tekstova. 

Stcherbatsky je u interpretaciji tih tekstova upozorio na ana- 
logiju sa Zenonom iz Eleje u »dedukciji našeg uobičajenog shva- 
ćanja kretanja ad absurdum«." Nije teško vidjeti iz niže preve- 
denog teksta da NaAgArđunina dijalektika, već po tome što joj 
tema nije »kretanje« nego «uzročnost« uopće u svojim aprior- 
nim analitičkim aspektima, ima neusporedivo dalekosežniji op- 
seg. Začudno izrazita svjedočanstva o tome nalazimo već u os- 
novnim pali tekstovima. Upozorio sam ranije na osnovnu analo- 
giju s Kantovom shemom četiriju antinomija u središnjem dije- 
lu Buddhina najdužeg govora Brahma-đAdla-suttam (Digha-nikd- 
lo 1. (Vidi bilj. 7) Pretpostavljam da će jedna od tih analogija, 

oja se odnosi na osnovnu kategorijalnu strukturu od koje po- 
lazi Nagarđuna, biti dovoljna da čitaocu već prima facie olakša 
uvid u ishodišni smisao N&gaArđuninog kritičkog stanovišta. 
U primjedbama uz tezu treće antinomije Kant ističe: 


...i u slučaju prirodnog kauzaliteta prinuždeni smo da 
se zadovoljimo apriornim znanjem da je pretpostavka 


17) Usp. moj članak »Pitanja o moralnoj odgovornosti u razgovorima 
Gotame Buddhe«a i razgovor s golim isposnikom u prilogu tom članku, u 
Encyclopaedia moderna, br. 20, 1972. Opširnija. razrada ove strukture s 
isto stanovišta sadržana je u disertaciji dr Rade Iveković, »The Problem 
of Soul m Pali Buddhism«, Delhi University 1972. 

18) Th. Stcherbatsky, The Conception of Buddhist Nirvana, Leningrad, 
The Academy of Sciences of the USSR, 1927. Str. 140. 

takve uzročnosti neophodna, iako smo potpuno nesposob- 
ni da shvatimo kako biće jedne stvari omogućava biće 
druge..., 

— au primjedbama uz antitezu: 
Jer, kad pouku o realnosti iskustva ne bi dobili od iskus- 
tva samog, a priori nikad ne bi mogli zamisliti mogućnost 
tog besprekidnog slijeda bića i nebića. 


Iz ranije spomenutog prastavnog ishodišta indijske filosofije 
u najširem smislu, gdje filosofska misao potječe iz refleksivnog 
kritičkog stava prema subjektu spoznaje i granicama njegovih 
spoznajnih mogućnosti (avidyć) i sposobnosti (wram4nam), a 
ne iz naivne vjere u 'realnost' predmeta spoznaje, potječe i sa- 
glasnost da je praktična djelatnost (artha-kriyd) jedini kriterij 
realnosti pojavnog svijeta, razlikovanje realnosti od iluzije i po- 
javnosti od pričina. Na specifičnu obradu toga kriterija u ško- 
lama buddhističkog idealizma osvrnut ćemo se i u nastavku. 


Dalekosežnost ove prve orijentacije analogije nadopunjava 
slijedeća, ne manje eksplicitna, nego još značajnija analogija 
na koju nailazimo u kasnijoj kritičkoj razradi Kantovske pro- 
blematike kategorijalnih Siukrura spoznaje: 


b) Nigćrđuna-Shopenhauer, četverostruki korijen načela do- 
voljnog razloga 


U drugoj strofi Madhyamaka-karikć Nagarđuna podvlači apo- 
diktičnost tvrdnje da »postoje četiri vrste uslovljenosti pojava: 
(fizičkim) uzrokom, (razumskim) osnovom, neposrednim odno- 
som i odlukom (hetuh, 4lambanam, anantaram, adhipateyam). 
Petog uslova nema.« 


Schopenhauer svoja »četiri korijena« obilježava ovako: 

Načelo dovoljno razloga bivanja — zakon kauzaliteta, na pod- 
ručju objektivnog realnog 
svijeta. 

Načelo dovoljnog razloga spoznaje — zakonitost istine, na 
području uma. 

Načelo dovoljnog razloga bitka — apriornost uvida, na trans- 
cendentalno-estetskom po- 
dručju prostora i vreme- 


na. 
Načelo dovoljnog razloga djelatnosti — zakon motivacije, na 
području volje. 


U potrazi za ranijim pokušajima formulacije ovih četiriju 
korijena Schopenhauer nalazi prvu analognu četveročlanu she- 
mu kod Aristotela (Analyt. post. II. 11, p. 94 a 21), koji govori 
O četiri vrste »uzroka« (causae): prvi razrješava šta stvar jeste, 
drugi šta je nužna pretpostavka da nešto bude, treći šta je prvi 
pokretač nečega, četvrti ono zbog čega je. U skolastičkoj razradi 
ta su načela formulirana kao causae materiales, formales, effici- 
entes et finales. 

Tako se u indijskoj formulaciji, već u Buddhinoj shemi »uza- 
jamne uslovljenosti« (pratitya-samutpadah), »uslovu« u ovom 
širem smislu (pratyayah) razlikuje od »uzroka« (hetuh), jasno 
je da, bar do izvjesne mjere, i u NagArđuninu slučaju važi Scho- 
penhauerova uvodna primjedba: »Plato i Aristotel ovo (načelo) 
još ne uspostavljaju formalno kao glavni princip, ali ga često 
izriču kao istinu koja je očita sama po sebi.«'" Zbog toga ni u 
našem slučaju primjena Schopenhauerove terminologije u do- 
slovnom smislu prevodilački ne bi bila umjesna. 

Riječ pratyayah (»uslov« u ovom prijevodu) izražava prven- 
stveno do-slijednost u slijeđenju pravila, apriorno važenje nje- 
gove primjene u našem slučaju. Schopenhauerov izraz Grund 
(čije je značenje u njemačkom znatno šire od značenja našeg 
izraza »razlog«), odgovarao bi specifičnije sinskritskom ćlamba- 
nam (doslovno 'podrška' ili 'potporanj'), pa ga zato i prevodim 
»osnov« u smislu umnog obrazloženja za razliku od objektivne 
uslovljenosti prirodnih pojava vanjskim uzrocima. Pojam »us- 
lov« treba dakle shvatiti šire i obuhvatnije i od 'uzroka' i od 
'razloga' u modernoj evropskoj filosofskoj terminologiji, ne sa- 
mo zato jer bitno obuhvaća i slijedeća dva kategorijalna oblika 
uslovljenosti, nego još i više zato što je za značenje tog pojma u 
indijskoj filosofiji uopće bitno bilježje njegova korelata ne kao 
»posljedice« nego kao »ploda« (phalam). Savremena evropska 
filosofija je spontano došla do uvida da kategorijalni smisao 
'uslovljenosti' 'ploda' nije ni iz daleka iscrpljen historijski od- 
ređenim značenjem korelata uzrok-posljedica u prirodnim zna- 
nostima, i da kategoriju 'ploda' ne treba brkati s kategorijom 
'posljedice', ili prvu smatrati tek metaforičkom analogijom dru- 
ge. Biološki orijentirana prirodna znanost može kategoriji »do- 
zrijevanja ploda« opravdano i u nemetaforičkom smislu dati 
prednost pred mehanicističkom shemom uzročnosti." Zato u sli- 
jedećem prijevodu sanskrtski izraz phalam prevodim uvijek do- 
slovno sa »plod«, izostavljajući izraz »posljedica« u cijeloj četve- 
rostrukoj strukturi, dok termin 'uzrok' upotrebljavam samo kao 
evropski ekvivalent za hetuh. u užem smislu ove kategorijalne 
strukture. 


c) 'Bitak' i 'biće' 

Posljednja terminološka analogija, čija diferencijalna analiza 
zaslužuje posebnu pažnju, mora ovdje ostati svedena na formal- 
no razlikovanje izraza _'bitak' i 'biće', u našem tekstu satam i 
bhavah. Budući da buddhizam negira bitak u apsolutnom (sup- 


stancijalnom ili statičkom) smislu, ovdje je osnovno značenje 
izraza bhavah 'ono što biva“, a satam 'ono što jeste'. Zato je bitno 


19) Ueber die vierfache Wurzel des Satzes vom zureichenden Grunde. 
1. KI TE Str. 9. 

j om je problemu posvećen moj članak »Karma — The Ripenin 
Fruit« (by Bhikkhu Na&najivako) u Main Currents in Modren Thought 
Vol. 29, No. 1 (New York 1972). 

obilježje 'bića', u najširem značenju te riječi, da je isključivo 
proces bivanja (zbivanje), da je sinonimno sa svojom vremeni- 
tošću (temporalitet). Sartreovo dijalektičko određenje čovjeko- 
va bića kao »onoga što nije, a ne onoga što jeste«, važi u bud- 
dhizmu kao aksiomatsko određenje bića uopće. 


12. Ndgarđuna, Pouka u stihovima o Srednjem putu, 1. pogl., 
Provjera uslova (Madhyamaka-karikaA, 1. Pratyaya pariksa)" 
I Nigdje i nikada nijedno biće ne nastaje 
ni samo iz sebe, ni iz drugoga, ni iz sebe i iz drugoga (za- 
jedno), a ni neprouzročeno. 

II Postoje četiri vrste uslovljenosti: uzrokom (hetuh), osno- 
vom ćlambanam) neposrednim odnosom (anantaram) i 
odlukom (adhipateyam). Petog uslova nema. 

III U tim uslovima ne možemo ustanoviti postojanje bića po 
sebi (svabhćvo), a gdje nema bića po sebi, nema ni bića 
po drugome. 

IV Djelatnost nije ni uslovljena ni neuslovljena. 

Uslovi nisu ni uključeni u djelatnost, a ni isključeni iz nje. 

V Ako se uslovi pojavljuju samo u uslovljenom nastanku 
pojava, kako mogu da se pojave ne-uslovi tamo gdje nema 
njima uslovljenih pojava? 

VI Ni nebitak ni bitak (satah) nije uslovljen dovoljnim raz- 
logom. Čemu može nebitak da bude uslov? Čime da bude 
uslovljen bitak? 

VII Ako pojave (dharmdh) ne nastaju ni iz bitka ni iz nebitka, 
a ni iz bitka-i-nebitka, kako možemo ustanoviti da je uzrok 
djelatan? 

VIII Pretpostavka je da tako određena pojava nema (trans- 
cendentnog) osnova. Ako pojava nastaje bez osnova, otkud 
da taj osnov stekne naknadno? 

IX Nije moguće ustanoviti prestanak pojava koje nisu ni 
nastale. Šta, dakle, da pretpostavimo kao neposredni po- 
vod, a šta tek treba da uslovi minule pojave? 

X_ Bića koja ne bivstvuju po sebi ne mogu biti zbiljska (sat- 
ta). Prema tome ne može da važi ni tvrdnja: »Ako ovo je- 
ste, onda ono biva« 

(satidam asmin bhavatiti). 


XI Plod nije (sadržan) ni u pojedinim uslovima, a ni u 
njihovoj ukupnosti. Kako onda da bude proizvod uslova u 
kojima nije sadržan? 


21) Za sanskritski tekst vidi: Bibliotheca Buddhica IV, Mđlamadhya- 
maka — kaArikAs de NAgArjuna avec la PrasannapadA Commentaire de 
Candrakirti, publić par Louis de la Valće Poussin, St. — Petersbourg 1903. 
Noviju redakciju sanskritskog teksta (latinicom) sadrži djelo Kenneth K. 
Inada, N&gArjuna: A Translation of hist MdlamadhyamakakArika, Tokyo, 
The Kokuseido Press, 1970. Knjiga Th, Stcherbatskoga, navedena u bilje- 
šci 18, sadrži i engleski prijevod I. i XXV. pogl. Nagarđunina djela i Ćan- 
drakirtijeva komentara. 

XII Ako i nebitak proizlazi iz takvih uslova 
zašto onda nema ploda i tamo gdje nema takvih uslova? 
XIII Plod dozrijeva od uslovima koji ni sami nisu samostalni. 
Kako može dozrijevanje ploda da bude uslovljeno tako 
nesamostalnim činiocima? . : 
XIV Dosljedno tome dozrijevanje ploda nije ni uslovljeno ni 
neuslovljeno. 
Kako da iz nebića ploda ustanovimo uslovljenost ili neus- 
lovljenost (njegova dozrijevanja)? 


13. Razrada osnovnih teza prema Candrakirtijevu Razjašnjenju 
(Prasanna-pidah, 7. stoljeće) 


Uz analogiju s Kantom 


U komentaru prve strofe Ćandrakirti ističe da je NAgarđuna 
utvrdio da se moramo zadovoljiti pretpostavkom o uzročnosti 
usvojenom u praktičnom životu, ne očekujući mogućnost meta- 
fizičkog razjašnjenja. Uz svoju parafrazu ovog razjašnjenja 
Stcherbatsky* navodi analogiju s Kantovim rješenjem prve anti- 
nomije, da svijet nije ni konačan ni beskonačan, zato jer pojave 
ne postoje po sebi. U Ćandrakirtijevoj formulaciji buddhističko 
se stanovište ne razlikuje u krajnjem zaključku od ostalih kla- 
sičnih sistema indijskih »pogleda na svijet« (daršanam), da je 
praktična djelatnost (artha-kriy4) jedini kriterij realnosti pojav- 
nog svijeta i razlikovanja realnosti od iluzije, da pojavnost nije 
pričin. 

Uz Ćandrakirtijevo obrazloženje ishodišne NAgArđunine teze 
da »biti uzajamno uslovljen« (korelativan) znači »ne biti po 
sebi« (sva-bhćvena), Stcherbatrsky citira Kantovo određenje 
stvari-po-sebi kao »korelata jedinstva mnogostrukosti u osjet- 
nom opažanju« 

.. Candrakirti raspravlja dalje o stanovištu osnivača buddhis- 
tičke spoznajnoteorijske logike Dignage (6. st.), koji je obradio 
teoriju o »dva izvora spoznaje« i o »dvostrukom obliku spoznat- 
dvoga: ra ea sepria i pd njega »potpuno nezavisne 
sintetske djelatnosti mišljenja«." Kritikujući DignaAginu teorij 

iskustva, Candrakiirti zaključuje: : ka E 

Naša se tvrdnja ne može pobijati na osnovu neposrednog 

iskustva, jer ni pouzdanost tog iskustva nije dokazana.« 

.S tim u vezi Candrakirti citira i Nag&rđunin spis »Pobijanje 
prigovora«, gdje Nagarđuna formulira pitanje: 

Ako svaka spoznaja predmeta zavisi od vjerodostojnosti iz- 

vora spoznaje ( pramanam), od čega zavise ti izvori spoznaje? 
prija na analiza osjetnosti i mišljenja dovodi Ćandra- 

ija do zaključka da su ta dva izvora spoznaje po svojoj biti 


22) Op. cit., str. 107. 
23) Id,, 154. 
24) Dignaga, Ny&yabindu, 6. 15. Usp. Stcherbatsky, op. cit., str. 156. 

takva da im je svojstvo (4tma-bh4vah) i biće (satt4) određeno 
isključivo dvostrukom strukturom spoznatljivoga. »Dokaz samo- 
svojnosti vlastitog bića« (svabhaviki siddhih) ni naših spoznaja 
ni spoznajnih predmeta nije moguć »zbog nepostojanja bića po 
sebi« (asati bhava svaripe). 

Ako dakle konstitutivni elementi predmetnosti (u neomat- 
skom smislu) ne mogu da postoje bez intencionalne usmjereno- 
sti ka predmetu, pa zato tvrdimo da stvar po sebi ne postoji; 
ako ne postoji (intencionalni) »utemeljitelj« (4lambanakah) 
stvarnosti, onda ne može postojati ni sama stvar. 

Zato se kauzalna uslovljenost dokaz ontičke ništetnosti. 


Uz analogiju sa Schopenhauerom 


Institucija na intencionalnoj usmjerenosti spoznajnog akta 
ukazuje na neotsko značenje »osnovnog« uslova (4lambanam) 
egzistencije pojava. U komentaru uz drugu strofu NaAgA4rđunina 
djela Candrakkirti obrazlaže razliku uslovljenosti  »uzrokom« 
(hetuh) i »osnovom« (4lambanam) ovako: 

Ako jedno biće proizvodi drugo, tj. ako je njihov uzajamni 
odnos usporediv s odnosom sjemenke i biljke, taj se odnos 
naziva uzročnim (hetuh); a ako je nešto u svom nastanku 
usmjereno ka nečem drugome u smislu u kojem je doživljaj 
uvijek usmjeren prema predmetu, taj se odnos naziva (raz- 
ložnim) osnovom (4lambanam). 

U istom smislu postoji saglasnost među filosofskim školama 
ovog razdoblja buddhističke filosofije da »razlog« u ovom smislu 
treba shvatiti kao obrazloženje jednog »trenutačno lokalizira- 
nog«, ili trenutačno opstojnog atoma zbivanja* sveopćom uslov- 
Pana svijeta-zbivanja ili svijeta-svekreta (serve-dharmćh = 

agat). 


Pretpostavke transcendentalne estetike 


Obrada transcendentalnog značenja pojmova prostora i vre- 
mena nije u indijskoj filosofiji sprovedena paralelno u eksplicit- 
noj koordinaciji. Transcendentalni smisao pojma prostora jasno 
je istaknut u analitičkoj kategorizaciji ključnih pojmova već u 
osnovnim pali tekstovima. Pojam ćkćšah se u tom smislu i u 
vedskoj tradiciji bitno razlikuje od empirijskog astronomsko- 
-geografskog pojma diš. Dok je vedski pojam dkćšah bio meta- 
fizički nosilac svojstva stvaralačke pra-supstancije zvuka (u vi- 
bracionoj teoriji materije), buddhistički pojam prostora u trans- 
cendentalnom (paramdrtham) izričito je lišen svih tih metafizič- 
kih (lokuttaram, doslovno »transmundanih«) svojstava, pa se 
po tom »pročišćenom«*" karakteru bitno razlikuje i od »praznog 


25) Ćandrakirtijev komentar uz Nagarđuninu strofu VIII. Usp, Stcher- 
batsky, op. cit., str. 174. 

26) Op. cit., str. 172, uz strofu VII. : : 

27) Pojam transcendentalno »čistih« struktura (šuddharthah) i »speci- 
fičnih obilježja« (svalaksanam) predmetnosti razradila je iscrpnija Dig- 

prostora« i identificira s vrhovnom kategorijom transcendental- 
ne strukture pojava uopće — ništavilom (šinyat4). 

U djelu M4dhyamika-šdstram (IV 2) NAgarđuna primjenom 
svoje dijalektičke metode izvodi logičku nemogućnost postoja- 
nja praznog prostora prije određenja pojmovne biti, jer »kad bi 
postojao prije takvog određenja, onda bi to bio prostor bez biti«, 
predodžbeno i pojmovno nezahvatljiv.? n.. 

Prema Ćandrakirtijevoj intenpretaciji »prazan prostor nije ni- 
šta (Akinćanam)«. Po tom je transcendentalnom smislu prostor 
na istoj razini s pojmom nirvćne, koji isto tako nije ense »ni 
biće,, ni bitak«, nego mu je smisao jednako transcendentalan, 
a ne transcendentan. Ćandrakirti citira mahćyćnam tekst u ko- 
jem Buddho obrazlaže nirvinu upravo tom kategorijalnom rav- 
nomjernoću s transcendentalnim pojrmom prostora: 

»Čvor zamršen praznim prostorom, razmršen praznim pros- 
torom.«* 

U tom isključivo transcendentalnom važenju obaju pojmova 
sadržano je dalje tipično razjašnjenje tvrdnje o identitetu sam- 
sćre (svijeta kao fenomenalnog procesa ili »toka«) i nirvđne ili 
njegova poništenja (»utrnuća«), uz pretpostavku da noumental- 
ni bitak ne postoji. Područje nirvđne je isto što i područje pro- 
stora = »ni-šta« (4kimćanam). Funkcija obaju pojmova je jed- 
nako ograničena na proces čiste spoznaje (viđnaptimatra). Ko to 
ne može da uvaži, taj ne može shvatiti krajnji smisao Buddhina 
učenja. Ta osnovna teza Nagarđunine i čitave kasnije tzv. »ma- 
hayanam« filosofije bit će dalje objašnjena u odsječku o Nagar 
đuninoj dijalektici. 

Vrijeme 

Problemu vremena posvećeno je 19. poglavlje Nagarđunina 
osnovnog djela. Slijedeći tekst je prijevod tog poglavlja u cjelini. 
Prethodno je potrebno napomenuti: 1. Ovo je poglavlje naknad- 
na specifikacija pojma čistog vremena i osniva se tematski na 
2. poglavlju, čiji je središnji problem analiza odnosa supstancije 
i kretanja. (Na tu ćemo se problematiku osvrnuti u naknadnim 
kritičkim napomenama.) — 2. U pali buddhizmu, iako u vremen- 


nagina škola (6.—7. V.) u teoriji konstitucije predmeta u predrefleksivnoj, 
»trenutačnoj«, prastavnoj datosti (ksanika-vadah). Tri osnovna termina 
te konstitutivne strukture, preveo je Stcherbatsky doslovno sa tri odgo- 
varajuća termina Kantove filosofije: 

šuddha kalpana = reine Vernunft 

naa = reines Objekt 

u pratyaksam = reine Sinnlichkeit 

Padine Logic, Vol II, str. 33. — New York, Dover Publications). 

, 8) Usp. Kantovu primjedbu o nemogućnosti iskustva "praznog prosto- 
ra: »Ovdje mi nije namjera da pobijam pojam praznog prostora, on mo- 
že postojati i tamo gdje naše predodžbe ne mogu, zato jer ne mogu do- 
seći tako daleko, pa zato ne može doći ni do iskustvenog opažanja koeg- 
zistencije, No takav prostor nije predmet mogućeg iskustva.« (Kritika či- 
stog uma. Treća analogija iskustva u Transcendentalnoj analitici II.). 

29) Usp. Stcherbatsky, The Conception of Buddhist Nirvana, str. 211. 

ski kasnijoj analizi transcendentalnog karaktera pojma vremena, 
u Buddhaghosinu djelu Atthasđlini (komentar prve knjige Abhi- 
dhamme [»fenomenologije«], Dhammasangani)  rezimiran je 
transcendentalni smisao pojma vremena ovako: »Mudrac je vre- 
menom razjasnio mišljenje, a mišljenjem vrijeme.«* 
j 


14. Nagarđuna, Pouka u stihovima o Srednjem putu, 19. pogl: 
Kritika pojma vremena (Kala pariksA) 
I Kad bi sadašnji događaji i oni koji se još nisu zbili slijedili 
iz prošlih, 
i sadašnjost i budućnost bi bila u prošlom vremenu; 
II a kad sadašnji događaji i oni koji se još nisu zbili ne bi bili 
(sadržani) u prošlosti, 
kako bi ih mogli smatrati zavisnim (od prošlosti)? 
III Ipak sadašnjost i budućnost ne mogu postojati ni nezavisne 
od prošlosti. 
IV Isti se postupak može primijeniti i za obilježavanje ostalih 
razlika dvaju vremenskih razdoblja, 
a i (prostornih) odnosa — na pr. gornji, donji, srednji; ili 
jednak i sl. 
V Vrijeme bez trajanja se ne da shvatiti, a trajno vrijeme ne 
postoji. 
Kako da spoznajno shvatimo nezahvatljivo vrijeme? 
VI Ako je vrijeme uslovljeno bićem, kako da shvatimo vrijeme 
bez određenja bića? 
No budući da biće uopće ne postoji (»nije«), kako da postoji 
»bude«) vrijeme? 
(Ili: Budući da negiramo biće uopće, kako da afirmiramo 
vrijeme?) 


Napomene 

UZ strofu III usporedi Kantov zaključak u 2. analogiji iskus- 

talne estetike: 

Kad bi vrijeme bilo inherentno u stvarima kao objektivno 
određenje, ...onda ne bi moglo prethoditi stvarima kao 
uslov, a ne bi ga mogli ni razabrati ni uvidjeti posredstvom 
Sintetskih iskaza a priori. 

Uz strofu II Iusporedi Kantov zaključak u 2. analogiji iskus- 

tva (Transcendentalna logika, knj. 2, pogl. 2, III, 3, B): 

Realnost koja bi slijedila iza praznog vremena, drugim rije- 

čima, početak kojemu ne prethodi nikakvo stanje stvari isto 

je tako nezamišljiv kao i samo pra vrijeme. Zato je svako 
zamjećivanje događaja opažaj koji slijedi iza nekog drugog 
opažaja. 


30) Usp. razradu problema vremena na osnovu tog principa u knjizi 
Nyanaponika Thera, Abhidhamma Studies, Kandy, Buddhist Publication 
Society, 1965. Str. 104—126. 

Nag4rđunina dijalektička intencija možda bi se ovdje. dala 
neposrednije interpretirati Hegelovim izvodom nezahvatljivosti 
bitka u vremenu: pe . 2 

'Sada' koje uočavamo je ono što je bilo, a ta njegova istina 

nije istina bitka, onoga što jeste. Neosporno je: istina da 

jeste bilo, ali ono što jeste bilo doista nije zbiljsko. Ono jeste, 

a pitanje se je suštinski odnosilo na ono što jeste, na bitak." 

Uz strofu IV usporedi Kantov zaključak S 7c Transcenden- 
talne estetike: 

Vrijeme je formalni uslov a priori svake vrste pojava. : 

Za interpretaciju vremenskih i prostornih odnosa navedenih 
u ovoj strofi specifičnije bi mogla da posluži analogija sa Scho- 
penhauerovim trećim korijenom načela dovoljnog razloga, koje- 
mu u N&gA4rđuninu osnovnom načelu odgovara treća vrsta uslov- 
ljenosti pojava neposrednim odnosom (anantaram): 

Struktura prostora i vremena je takva da su im svi dijelovi 

u uzajamnom odnosu kojim je svaki od tih dijelova određen 

i uslovljen drugim... Ti su odnosi specifični i potpuno raz- 

ličiti od svih drugih mogućih odnosa naših predodžbi po to- 

me što ih ne možemo shvatiti razumom nego jedino i isklju- 
čivo zrenjem. Tako nije moguće shvatiti razumom ono što je 
gore i dolje, desno i lijevo, straga i sprijeda, ispred i iza. 

Zakon koji tako određuje uzajamne odnose dijelova prostora 

i vremena nazivam načelom dovoljnog razloga bitka, princi- 

pium rationis sufficientis essendi." 

' Uz strofu V usporedi Kantovo razjašnjenje u 8 8 Trans. este- 
tike: 

Oni koji zastupaju apsolutnu realnost prostora i vremena, 

bilo da ih smatraju bitno postojećim ili tek inherentnim kao 

modifikacije u stvarima, nužno zapadaju u krajnje protuslov- 
lje s načelima iskustva. 

Zato Kant smatra opravdanom idealističku teoriju prema 
kojoj ne postoji mogućnost starog dokaza realnosti izvanjskih 
predmeta. 

Nedostaci eksplicitnosti, osobito u pogledu uvida u apriorne 
strukture, na koje je u ovoj usporedbi moguće ukazati u NAgAr- 

inoj formulaciji transcendentalno-estetskih teza (čija se raz- 
rada u korijenskim (mAlam) tekstovima principijelno prepušta 
komentarima) smanjuje se donekle u kontekstu njihove pri- 
mjene na problematiku supstancije i kretanja, čija je obrada 
prethodila u 2. pogl. Madhyamaka-k&rik4, pa ćemo se zato na to 


. 31) Fenomenologija duha, A. Svijest, I. Izvjesnost na razini osjetnog 
iskustva. . . Moje se parafraze Hegela ovdje i u nastavku osnivaju na 
engleskom prijevodu, J. B. Baillie, Hegel, The Phenomenology of Mind, 

don, Muirhead Library of Philosophy, 1949, pa ću po tom izdanju na- 
Voditi stranice: Str. 156. — Hegelovu Logiku iz Enciklopedije filosofskih 


znanosti citirat ću na osnovu englesk: ij 
of Hegel, Oxford, Clarendon, 1874. o Pojovoća VI, Wallace, The Logle 


32) Schopenhauer, Op. Cit., pogl. 6. 8 37, str. 92. 

poglavlje ukratko osvrnuti. S druge strane, diferencijalna ana- 
liza, u koju u ovom nacrtu nije moguće zalaziti, trebala bi da uz 
očite razlike u historijskom nivou razrade ovih načela uvaži u 
prvom redu razliku u intenciji NAgarđunine dijalektičke metode 
od Kantova eksplicitnog kriticizma. Na taj problem će biti po- 
trebno da se osvrnemo u odsječku o Nagarđuninoj dijalektici. 


Supstancija i kretanje 


15. U 2. poglavlju Madhyamaka-kdrika, o »pojavama koje 
to još nisu« (gat4gata pariksa), koje slijedi iza poglavlja 
o uslovima zbivanja, Nagarđuna formulira među ostalim 
ove teze: 

15. U 2. poglavlju Madhyamaka-karikć, o »pojavama koje su 
se zbile i onima koje to još nisu« (gdtagata pariks4), koje 
slijedi iza poglavlja io uslovima zbivanja, Nagarđuna formu- 
lira među ostalim ove teze: 


VI 
VII 


X 


XLI 


XV 


XVIII 


XXI 


XXV 


Nema prolaznosti bez onoga što je prolazno. 

Ako se, dakle, prolaznost ne može razdvojiti od onoga 
što je prolazno, kako može ono što je prolazno biti bez 
prolaznosti? 

Pretpostavka da je prolazno ono što prolazi vodi u krivi 
zaključak da je ono što je prolazno nezavisno od pro- 
laznosti. Pa ipak ono što je prolazno iziskuje prolaznost. 
Prolaznost ne potječe iz onoga što je prošlo, ni iz onoga 
što nije prošlo, a ni iz onoga što sada prolazi. Odakle 
onda potječe prolaznost? 

Doista, ono što je prošlo ne postoji, a ne postoji ni ono 
što nije prošlo. Kako da postoji nešto treće, odvojeno 
i od onoga što je prošlo i od onoga što nije prošlo? 

Nije logično tvrditi da je prolaznost istovjetna s onim 
što prolazi, a ni da je ono što prolazi različito od pro- 
laznosti. 

Budući da se ono što prolazi i prolaznost ne osnivaju 
ni na istovjetnosti ni na različitosti bića, kako da im 
spoznamo osnovu uopće? 

Biće onoga što jeste i onoga što nije ne slijedi trovrsnu 
prolaznost (tj. 1. bitak ili zbiljnost bića (sad-bhtitam), 
3. i-bitak-i-nebitak bića (sadasad-bhitam). Zato ne po- 
stoji ni prolaznost, ni ono što prolazi, ni ono što treba 
da prođe (ili: ni zbivanje, ni ono što se zbiva, ni ono 
što treba da se zbude). 


Napomene 


Usporedi uz strofu X i opće pretpostavke ovog poglavlja sli- 

jedeće Kantove primjedbe: srdt 
Odsječak o vremenu u Transc. estetici (8 5) počinje riječima: 
Vrijeme nije empirijski pojam. Ni koegzistencija, a ni slijed 
ne bi bili zamjetljivi, kad predodžba vremena ne bi postojala 
kao apriorna osnova. 

Pod kraj S 8 istog odsječka Kant zaključuje: ' a 
Transcendentalna estetika ne može pojam kretanja ubrojiti 
u svoje apriorne datosti, jer se vrijeme samo ne mijenja, 
nego jedino ono što je u vremenu. .. 
U ranije citiranoj drugoj analogiji iskustva (B) Kant ističe: 
Kako da zaključujemo neposredno iz djela o postojanosti 
onoga što djeluje, ma da je to bitan i specifičan riterij uh 
stancije (fenomena)? ...Na osnovu načela uzročnosti djela 
su uvijek prva osnova svih promjena u pojavama, pa prema 
tome ne mogu biti svojstva subjekta koji se i sam mijenja, 
jer bi u tom slučaju druga djela i drugi subjekt bili potrebni 
da odrede tu promjenu. 

Regressus in infinitum je logički argument na koji se Nagar- 
đuna poziva u svakom poglavlju dokazujući središnju tezu svoga 
djela. 

anekćrtham andnćrtham: »ni identitet ni raznovrsnost« 


16. Madhyamaka-karika, 25. Nirvana pariksa 

XV Značenje tvrdnje da nirvćnam nije ni nebitak ni bitak 
(trebalo bi da) se osniva na izvjesnosti znanja o tome šta 
je nebitak, a šta bitak. 

XVI Ako se nirvđćnam definira kao ni nebitak ni bitak, tko 
da (odatle) shvati šta je ni-nebitak-ni-bitak? 


Nasuprot tezi navedenoj u strofi XV, strofa XVI potvrđuje 
princip neprimjenjivosti pravila ćatuh-korti (tetralemma) na poj- 
movno određenje nirvđne. 

Stcherbatsky međutim smatra da iz XV strofe »i iz slijedećih 
aforizama slijedi da četvrti dio quadrilemme, tj. da je nirvanam 
ni biće ni nebiće, predstavlja rješenje kojemu je sklona škola 
Madhyamika.«* Pošto u istom kontekstu govori o očitosti »trans- 
cendentalne ili apsolutne (!) egzistencije«, koja »ne može biti 
ništa drugo nego simultana negacija« antitetičnosti bitka i ne- 
bitka u biću, smatram da je time dovoljno jasno izražena njego- 
va sklonost da pravilo ćatuh-koti reducira na Hegelovski trokut 
i da fiktivni 'negativni apsolut' (o kojem Stcherbatsky još ne 
govori) interpretira u smislu Hegelove sinteze. Time bi se Bud. 
dhina metoda »srednjeg puta«, po kojoj je Nag&rđunina škola 
mAidhyamika-vadah dobila svoje ime, svela na Hegelov »terminus 
medius, koji na taj način predočuje dvije krajnosti jednu drugoj 
i djeluje kao posrednik u njihovoj uzajamnoj djelatnosti«.*“ 

Gornji sam tekst (16.) naveo u vezi sa posljednjom strofom 
(XXV) prethodnog teksta (15.) o »trovrsnoj prolaznosti«. Na 
teškoće koje proizlaze iz specifičnih razlika Buddhina »srednjeg 
puta« i rješavanja dijalektičkih suprotnosti »iz središta« (mađ- 


LL 


33) Op. cit., str. 201 n. 


34) Fenomenologija duha, B. Samosvijest, IV. B., pod kraj odsječka o 
»nesretnoj svijesti«. Str. 264. 

dhćna) od analognih funkcija »srednjeg člana« u Hegelovoj di- 
jalektičkoj silogistici osvrnut ću se kritički u odsječku o NagaAr- 
đuninoj dijalektici. Prethodno je potrebno, u vezi s napomena- 
ma o analogijama u transcendentalnoj estetici, da se osvrnemo 
ina osnovnu temu transcendentalne logike. 


Problem kategorija (paddrthah) 


S obzirom na kritičke stavove prema granicama spoznaje 
(pramdnam) u skolastičkim sistemima indijske filosofije NAgar- 
đunina vremena, strukturna analiza kategorijalnih sklopova sli- 
jedi različite kriterije. Ipak je svima zajednička tendencija 
svođenja kategorijalnih struktura na shemu uzročnog odnosa, 
koji se smatra najobuhvatnijim i prvobitnim, a predodređen je 
biološki zasnovanom teorijom djelatnosti (karma) i »dozrijeva- 
nja ploda« (phala-vip4kah), kako je istaknuto u uvodnim napo- 
menama uz prvo poglavlje Nagarđunina djela. Toj tendenciji na- 
lazim u post-kantovskoj filosofiji najbližu analogiju kod Scho- 
penhauera. Ovdje ću dodati samo jednu od najizrazitijih potvrda 
transcendentalnog smisla NaAgarđunina shvaćanja kategorijalne 
strukture mišljenja iz Madhyamaka-karika, XVII, 9: 


Budući da kontinuitet mišljenja potječe iz razuma, 
ni porijeklo ploda misli ne može biti vanrazumsko. 


Nigćrđunina dijalektika 


Prikaz Nagarđunine filosofije ništavila (sunya-v4dah) u Ma- 
dhyamaka-karikama, polazeći od problema uzročne zavisnosti u 
uzajamnosti svih pojava (dharmd), doveo nas je do dijalektič. 
kog principa »ni identitet, ni različitost«: 

Istovjetnost uzroka i posljedice nije moguća, 

ali isto tako nije moguća ni različitost uzroka i posljedice. 


, 


Kad bi se Na4garđunina dijalektika završavala tim zaključ- 
kom, ne bi bila buddhistička, a ne bi opravdala ni naslov osnov- 
nog djela njegove škole madhyamikah, učenje o »srednjem pu- 
tu« — madhyama pratipad, kojim je Buddho već u svom prvom 
govoru (Dhamma-ćakka,ppavatanam, »Pokretanje točka istine«), 
održanom u banareskom Srnjaku (Sarnath), obilježio svoje uče- 
nje. 

Riječ madhyamaka- u naslovu Nagarđunina djela ističe up- 
ravo važnost trećeg člana dijalektičke strukture spoznajnog pro- 
cesa koji dijalektičke suprotnosti rješava »napuštanjem« (pra- 
hanam), tačnije »razumijevanjem smisla napuštanja« (prihdna- 
-pariđnć) aporetskih stanovišta ili »gledišta« (drsti, grčki doxa). 
Spoznajnoteorijska intencija tog »napuštanja« nije isključivo ne- 
gativna kao u Pyrrhonovu stavu epohć, čiji je indijski uzor u 
buddhističčkoj verziji ( Šittaviveko) specifičan za metodu kon- 
templativnog zadubljenja (đh4nam)" izrazito ne-dijalektičan. 


35) Vidi bilj. 8. u I, pogl. 

Nasuprot tome, isticanje proturječnog karaktera antinomija 
uma, iz kojih NAgarđunina transcendentalna analitika traži izlaz 
»iz središta« (mađđhena u slijedećem p4li tekstu 18.), otvara 
neposredne mogućnosti pozitivnih rješenja, srodnijih Kantovoj 
nego Hegelovoj intenciji. Klasične primjere takvog usmjerenja 
dijalektičke misli nalazimo već u osnovnim pali tekstovima Bud. 
dhinih govora, čija jednoznačnost na prvi pogled isključuje mo: 
gućnost svođenja ove dijalektike »srednjeg puta« na iracionalis- 
tičke stramputice 'religijsko-mističkog negativizma', pa i hegelov- 
ske religijske metafizike Apsoluta. 


Tročlana struktura u procesu oblikovanja svijesti u smislu 
Hegelova »suprotstavljanja faktora svjesnog života na svakom 
stepenu razvoja duha«*, vrlo se često primjenjuje i u Buddhinim 
govorima, počevši od sloja osjetne i misaone svijesti, pa do pod- 
ručja etičkog rasuđivanja. Evo nekoliko primjera: 


17. Svijest je uvijek određena onim neposrednim povodom na 
osnovi koje nastaje. Svijest koja nastaje na osnovi vida 
i likova naziva se vidnom sviješću... Svijest koja nastaje 
na osnovi tijela i dodira naziva se tjelesnom sviješću. Svi- 
jest koja nastaje na osnovu razuma (mano) i pojavnosti na- 
ziva se sviješću razumijevanja." 
(M. 38) 


18. »Sve jeste«, ta je tvrdnja jedna krajnost (anto). »Ništa nije« 
(doslovnije: »Sve (u smislu cjelovitosti ili 'apsoluta') nije« 
—sabbam natthi), ta je tvrdnja druga krajnost. Napuštajući 
obje te krajnosti, Usavršeni ukazuje na istinu iz središta 
(mađđhena): Na neznanju se osnivaju izrazi volje, na izra- 
zima volje se osniva svijest... (Vidi nastavak formule u 


tekstu 11.) dao ' 
. XXII, 90 


19. Ista se formula o napuštanju krajnosti često upotrebljava u 
19. Ista se formula o napuštanju krajnosti često upotreb- 
ljava u isticanju Buddhina »napuštanja dobra i zla« (punna-pđ- 
pa-pahino- kusala-akusala-pahino): 


36) Fen., Predgovor, str. 96. 


. 37) Schopenhauer U 2. izd. (1847) dispertacije o četverostrukom kori- 
jenu načela dovoljnog razloga (5 41, str. 134—5), polazeći od citata iz 
upanišadi o strukturi osjetne svijesti, dolazi do zaključka: ». . . isto je 
tako i s nekim na bilo koji način određenim predmetom odmah usposta- 
vljen i subjekt koji ga spoznaje na isti taj način. U tom je smislu sveje- 
dno da li kažem. . . da predmete treba podijeliti u tu vrstu razreda, ili 
da su subjektu svojstvene tako razlučne sposobnosti spoznaje.« — Isti- 
canje specifične funkcije »tijela« (kA4yo) u istoj strukturi osjetne svijesti 
(izrazitije razrađeno u nekim drugim o2ali tekstovima, na pr. o »posma- 
tranju tijela u tijelu«) moglo bi se usporediti sa Schopenhauerovom te- 


zom o tijelu (Leib) kao »ne dn i 
189) istog djela, »neposrednom predmetu«, osobito u 8 22 (str. 

Uravnotežen je (sud onoga) ko je napustio dobro i zlo. 
(Sutta-nipato, 520) 
Neustrašiv je onaj ko je s punom pažnjom napustio dobro 
i zlo.* 
(Dhamma-padam, 39) 


Buddhin je izraz »srednji put« višeznačan kao i Hegelov iz- 
raz Aufhebung, ali u smislu koji je za buddhiste nepovoljniji. 
Pa ipak specifični metodološki smisao »srednjeg puta«, kako je 
izražen u tekstu 18., upućuje uvijek, gdjegod se ponavlja, na rje- 
šenje aporija izdizanjem iznad (prahanam u smislu Aufhebung) 
nižeg diskurzivno-logičkog (vitarka-vićArah) sloja (»područja« 
ili »tla« — ćyatanam ili bhimi) na područje transcendentalnog 
smisla (param-arthah) spoznajnog procesa. Takvo 'napuštanje', 
ili uzajamno 'poništenje' dijalektičkih suprotnosti uvijek slijedi 
iz pozitivnog refleksivnog dosega umne spoznaje na razini višeg 
sloja uviđanja istine (vipassan4), bilo na području teorijskog ili 
praktičkog uma. U tom je smislu i dosegu značenje termina pra- 
lićnam analogno Hegelovu obilježavanju sinteze višeznačnim iz- 
razom Aufhebung, iako spoznajni doseg buddhističkog dijalek- 
tičkog postupka u njegovu transcendentalnom značenju ne mo- 
žemo svesti na značenje 'sinteze' Hegelovskih antitetičkih sta- 
vova. Razlog tome nije (kako se često olako zaključuje) u nedo- 
statku kriterija, ili čak poimanja, sintetske funkcije mišljenja 
u buddhističkoj filosofiji, nego je na suprotnoj strani, u zatvo- 
renosti Hegelove dijalektičke koncepcije u okvir kozmološkog i 
teleološkog dokaza metafizičke biti Apsoluta. Hegelova filosofija 
historije, skučena u »Fenomenologiji duha« na dogmatske pret- 
postavke kršćanske teologije, trebala je da posluži eksplifikaciji 
tog Apsolutnog pojma. Tertium comparationis, na osnovu kojeg 
je jedino moguća analiza sličnosti i razlika izvornog dijalektič- 
kog zamaha u buddhističkoj filosofiji s metafizičkim izvodima 
Hegelova pojma dijalektičkog apsolutizma, treba tražiti u isho- 
dišnom zauzimanju stava, s jedne i s druge strane, prema koz- 
mološkom problemu, gdje se motiv buddhističkog akozmizma 
(ne samo Nagarđunina ontičkog, nego ponajprije Buddhina 
vrednosno-ontološkog) suprotstavlja samovoljno zatvorenom 
krugu kozmološkog dionicima Hegelove dijalektike. Nihilizam 
stinya-vćde je spoznajna pretpostavka akozmizma isto onako kao 
što je dijalektički apsolutizam pretpostavaka kozmološke anga- 
Žiranosti Hegelove metafizike koja zbog toga nužno kulminira 
U glorifikaciji apsolutističke države — Civitas Dei. 


38) Nietzscheu je bila poznata Buddhina formulacija stanovišta »on- 
kraj dobra i zla«. U & 155 »Volje za moć«, kaže: »Za buddhistički ideal je 
vitno oslobođenje od dobra i zla«. U »Jenseits von Gut und Bčse« (3. dio, 
O religiji), u 56. aforizmu govori o »azijskom i superazijskom« uvidu u 
način mišljenja koji je »krajnja negacija svijeta — s onu stranu dobra i 
zla«, pa prigovara »Buddhi i Schopenhaueru« da su još uvijek zavedeni 


moralnim zabludama, a svoje stanovište smatra potpunijim i dosljed- 
nijim. 

Na nekritičnost teleoloških pretpostavki na kojima se osniva 
Hegelova metafizička koncepcija svijeta ukazivao je osobitom 
oštrinom i upornošću Schopenhauer." Jedna je od bitnih i izu- 
zetnih karakteristika budhističkog stanovišta da mu nisu po- 
trebne nikakve teleološke pretpostavke ni nadopune pojma kau- 
zaliteta, shvaćenog u opisanom smislu primarno biološke katego- 
rije karme u okviru NAgarđunine logičke diferencijacije četvero- 
vrsnog značenja principa uslovljenosti svih pojava. NagArđunin 
izvod da je tako shvaćen zakon egzistencijalne uslovljenosti do- 
kaz ontičke i ontološke ništetnosti bića, nalazi proširenu potvrdu 
i u dosegu izvornog postulata Buddhine asketske discipline prak- 
tičnog uma, »onkraj dobra i zla«. 

Antiteleološka argumentacija Schopenhauerova determiniz- 
ma (osobito u studijama o temeljnim problemima etike) po bit- 
noj intenciji odgovara tom indijskom kozmološkom relativizmu. 
Analogija bi se u znatnoj mjeri mogla proširiti i na kritiku teleo- 
logizma u djelu N. Hartmanna, Teleologisches Denken, iako to 
djelo zbog mehanicističke orijentacije u shvaćanju principa kau- 
zaliteta po svojim pozitivnim intencijama djeluje već nesavreme- 
no i s evropskog stanovišta (osobito u usporedbi s razvojnim 
tokom Whiteheadove misli na istom području filosofskih pret- 
postavki prirodnih znanosti), a iz istog razloga ostaje potpuno 
strano motivima indijskog antiteleologizma. Taj je raspon u 
filosofskim interpretacijama teorije kauzaliteta u znatnoj mjeri 
smanjila, s evropske strane, vitalistička filosofija, koja počevši 
od Bergsona pronalazi spontane putove zbliženja s kategorijama 
indijskog mišljenja." 

Hegel o buddhističkom principu ništavila 

Hegelova Logika, u Enciklopediji filosofijskih znanosti, spo- 
minje buddhističku teoriju ništavila, u VIII. poglavlju, o teoriji 
bitka, u 8 87. Raspravljajući o antitetičkim definicijama Apsolu- 
ta, »Apsolut je bitak« i »Apsolut je ništa«, Hegel upozorava naj- 
prije na Kantovski smisao druge definicije, ističući da je ona 
implicirana u tvrdnji da je stvar po sebi neodređena, pa je pre- 
ma tome lišena i oblika i materije. No u krajnjem smislu ta de- 
finicija tvrdi da je, »kao kod buddhista, ništavilo princip svih 
stvari, krajnji smisao i svrha svega«. U zaključku razjašnjenja 
istog paragrafa Hegel ističe da ni oni koji definiraju Boga samo 
kao bitak nisu u ništa boljem položaju »nego buddhisti, koji 
Boga svode na ništa, pa iz tog principa izvode dalji zaključak 
da je uništenje sredstvo kojim čovjek postaje Bog«. Slijedeći 
8 88. polazi od sinteze koja sadrži rješenje ove dijalektičke sup- 
rotnosti: Istina bitka i ništavila je u njihovom jedinstvu, a to 
je jedinstvo bivanje. 

U buddhističkoj filosofiji načelo bivanja je priznato u svom 
osnovnom smislu i razrađeno u širem opsegu Buddhina učenja 


39) Usp. op. cit. & 20, str. 36—49. 
40) Vidi bilj. 20. 

o nepostojanosti (aniććam), koja je prvo od triju iskonskih obi- 
lježja (lakkhanam) egzistencije uopće." Saglasnost s Hegelom 
na od mjestu možemo formulirati s buddhističkog stanovišta 
ovako: 

Bitak i nebitak su prevladani, ili sintetizovani, u relativitetu 
bivanja, a samim tim su i de-apsolutizovani. U ovoj je formula- 
ciji naglasak na dva termina Po kojima se osnovno učenje bud- 
dhista o nepostojanosti razlikuje od Hegelove teorije bivanja: 

1. Hegelov termin »ništa« zamijenjen je buddhističkim zna- 
čenjem termina »nebitak«. 

2. Prevladavanje (Aufhebung) suprotnosti u sintezi s bud- 
dhističkog stanovišta treba shvatiti kao konačnu negaciju Apso- 
luta u bilo kojoj daljoj dijalektičkoj ili trans-dijalektičkoj funk- 
ciji ili ontičko-ontološkom statusu. Dijalektički se proces zavr- 
šava negacijom Apsoluta. Jako, dakle, buddhist priznaje nivo ra- 
cionalne sinteze u dijalektici, on ne priznaje da istom logičkom 
nužnošću tako priznatoj relativnosti bitka i nebitka treba da od- 
govara postuliranje bilo kakvog apsolutnog korelata (pa ni »ne- 
gativnog apsoluta«, koji se ovom logikom buddhistima želi na- 
turiti s pseudo-vedantinskog stanovišta). 

Važnost prve razlike u terminima (1.) sastoji se u tezi da se 
'ništa' (sanyam) u buddhizmu suprotstavlja hegelovskom Apso- 
lutu i da se ne primjenjuje na polarni odnos bitka prema nebit- 
ku. Egzistencijalna dilema ovog posljednjeg odnosa eliminirana 
je osnovnim principom buddhističke logike egzistencijalnih su- 
dova, ćatuh-koti, na osnovu kojega, kako smo vidjeli, »ni bitak, 
ni nebitak, ni ibitak-i-nebitak. niti ni-bitak-ni-nebitak« ne može 
da izrazi egzistencijalni smisao i sadržaj ljudskog bića-u-svijetu. 
Nijedna izvedenica iz glagola 'biti' ne može adekvatno izraziti 
neposredni uvid (vipassanć) u krajnji smisao (param-4rthah) 
takvosti (tathat4) tog opstanka. 

Na transcendentalnom nivou (4yatanam), opisanom u tekstu 
br. 6./I. pogl.), gdje izraz sinyata nalazi svoju prvobitnu prim- 
jenu, ništavilo nije suprotnost bitka. Suprotnost bitka je jedno- 
stavno nebitak (i to implicitno samo u relativističkom okviru 
principa ćatuh-koti). Razlika između ništavila i nebitka vrlo je 
pažljivo razrađena već u najstarijim pali tekstovima. Tu se raz- 
likuje, s jedne strane, princip ništavila (sAnyat4) kako ga je us- 
vojio Buddho i kako su ga kasnije razradili buddhistički filosofi 
počevši od Nagarđune (i to ne u svojstvu sljedbenika popular- 
nih mah4ydnam religija), a s druge strane teorija o 'razorivosti' 
(uććheda-vćdo) supstancije svijeta, izrazito, materijalistička vje- 
ra u bitak bića. Ta je materijalistička vjera krajnja suprotnost 
ontološkom nihilizmu idealističke filosofije škole sAny4-vadah. 


41)Ostala su dva: patnja (egzistencijalna skrb) i nepostojanje traj- 
nog principa ili samosvojstva duše. Vidi Inoj članak, Aniccam — The 
Buddhist Theory of Impermanence, u Main Currents in Modern Thought, 
Vol. 27, No. 5, New York 1971. 

Materijalističku tezu uććheda-vime Buddho odbija u stan- 
dardnim tekstovima o toj temi zajedno s njenom 'eternalistič- 
kom' antitezom, koju naziva sassata-vćdo, ili vjera u nerazorivu 
stabilnost apsolutnog bitka: 

20. U govoru »Usporedba sa zmijom« (Alagaddipama-sut- 
tam, M. 22), ta je teza formulirana ovako: 

Ovo je svijet. Ovo je svojstvo (att4). A ja (svojstvenik) bit 

ću poslije smrti trajan, postojan, vječan i nepromjenjiv, vječ- 

no ću ostati postojan — ... To je stanovište potpuno bezum- 
no (zaključuje Buddho). 

U ovom dijalektičkom odnosu prema temeljnoj tezi brah- 
manske vjere u 'apsolut' vedske objave buddhistički egzegeti su 
odabrali za svoj školski primjer antiteze princip razorivosti' 
materije, istaknut u uććheda-vćdi kao jedan od niza aspekata, 
koje je moguće apstrahirati iz ranog indijskog materijalizma, i 
tako su mu pridali nesrazmjerno uveličanu važnost. U standard- 
noj formuli mnogih pali tekstova uććheda-vado se spominje kao 
treće od šest heretičkih učenja, od kojih su većina prikazana kao 
materijalističke nauke o svijetu i prirodi stvari (lok4yatam)." 
Iz važnosti koja se pridaje ovoj specifičnoj antitezi u skolastič- 
koj strukturi buddhističke misli, jasno proizlazi da je druga od 
gore citiranih Hegelovih napomena o buddhizmu (»da je unište- 
nje sredstvo kojim čovjek postaje Bog«) neadekvatna i zazorna 
za sve autentične buddhističke škole, koje izraz uććhedo upravo 
u tom smislu objašnjavaju kao 'uništenje' i odbacuju ga na istoj 
dijalektičkoj osnovi s 'eternalizmom'. Nasuprot tome čuvena je 
Buddhina nihilistička teza da čovjek »ni u ovom životu« nije 
ništa, pa prema tome nema šta u njemu ni od njega da bude ra- 
zoreno.“ 


Moderne interpretacije Ndgarđunine dijalektike 
Moderni indijski (bolje rečeno anglo-brahmanski) pokušaji 
egzegetskog »razjašnjenja« Nagarđunina sistema stinya-vddo do 
nedavno su redovno polazili od pokušaja neposredne primjene 
shema Hegelovske dijalektike na NAgArđuninu logičku argumen- 
taciju. Na tu ih je površnost očito navodila mnogo sugestivnija 
analogija Hegelove ideje Apsoluta s vedantinskom idejom sveo- 
buhvatnosti Brahmana. Zadnja namjera takvog svođenja bud- 
dhističkog principa relativnosti, ćatuh-koti, na apsolutističku 
podlogu primitivnije ontološke dihotomije bitka i ništavila bila 
je, kako ćemo vidjeti iz primjera njihovih konkretnih diskusija, 
da re-apsorbiraju, u duhu Hegelova neprevedivog Aufhebunga: 
prosin (ontološki, a ne epistemološki) nihilizam buddhistič- 
og siinya-vade, na ovom historijski drugostepenom nivou teo- 


42) Vidi prijevod cijelog odlomka iz D. 2 u mojoj »Filosofiji istočnih 
naroda« I. dio, str. 273—277, 

š 43) Usp. moj prijevod Buddhina razgovora s Yamakom, iz Samytta-ni- 

TAN rima u »Tri Buddhina govora«, Encyclopedia moderna, br. 20, 

rijske razrade, u quasi-vedantinski apsolutizam. Tako je Hege- 
lovski pojam sinteze kao apsolutni ontološki i kozmološki pre- 
duvjet i omeđenje smislenog dijalektičkog mišljenja bio učitan 
(ili 'interpoliran ) u izvornu buddhističku anti-ontološku inten- 
ciju. 

Spomenuo sam da je ta neohinduistička tendencija utjecala 
nepovoljno i na Stcherbatskoga (iako, kako ćemo vidjeti u na- 
stavku, taj utjecaj nije bio prvobitan u formaciji njegova mišlje- 
nja). — Govoreći o »uzajamnim odnosima buddhizma i vedante«, 
u »Buddhističkoj logici«“, Stcherbatsky ističe činjenicu da »prvo 
razdoblje buddhističke filosofije predstavlja dio kontradiktorno 
oprečan filosofiji upanisadi«. Pa ipak, u toku povijesnog razvoja 
taj »duh pobune protiv monizma ... nije uspio da preživi, niti je 
mogao da uništi indijski monizam koji je ostao nepokolebiv, 
duboko ukorijenjen u svoje brahmanske utvrde. Nasuprot tome, 
monizam je preuzeo ofanzivu i konačno se pobjednički uvri- 
ježio u srcu nove vrste buddhizma.« Na osnovu tih pretpostavki, 
koje se danas redovno osporavaju i sa indijskih i sa evropskih 
stanovišta, Stcherbatsky je pokušao da razjasni kako je Na&gar- 
đunina škola »stekla dijalektički temelj« i kako su kasnije škole 
buddhističke filosofije bile uspostavljene »kao idealistički sis- 
tem«. 


Relativna prednost koju je Stcherbatsky priznao vedantin- 
skom monizmu (advaitah Šankarine škole) kulminira nekoliko 
decenija kasnije u indijskoj verziji (bolje rečeno karikaturi) u 
autoritativnom, iako krajnje površnom djelu benareskog pro- 
fesora T. R. V. Murtija, The Central Philosophy of Buddhism.“ 
Tu je i samo proširenje isključivog naglaska na Hegelovskoj ana- 
logiji apsolutizirano kao kriterij interpretacije Nagarđune s ten- 
dencijom da se »središte buddhističke filosofije« konačno svede 
na pseudo-Nagarđuninu koncepciju negativnog apsoluta (po uzo- 
ru YAđnavalkye u Brhad-ćranyaka upanisadi, »ne to, ne to«, tj. 
doseg Apsoluta metodom eliminacije). Autoritet na kojem se 
temelji Murtijeva argumentacija »nepogrešivo je određen« u 
djelima njegova učitelja Radhakrishnana i od njega nekritički 
preuzet za osnovu učenikova apologetskog djela: »Buddha nije 
sumnjao u realnost nirvćne (Apsoluta). Nagarđunin sAnya- 
-vadah trebalo je saglasno tome postulatu svesti na ortodoksnu 
dogmu »hinduizma« (pogrdnog islamskog naziva za sve oblike 
indijskog »nevjerništva«) i tako ga raz-interpretirati (to explain 
away) po dobroj staroj indijskoj komentarskoj metodi. 


Potpuno različit, trijezan i historijski vjeran panditski pri- 
stup problemu uzajamnih odnosa buddhizma i advaita-vedćnte 
(odnosa koji su od pred-Šankarinih vremena uvijek bili ekstrem- 
no protivnički i samo na taj način se uzajamno stimulirali) na- 


ea Buddhist Logic, Vol. I., p. 21—22. — New York, Dover Publications, 
45) London, Allen and Unwin, 1955. Za slijedeće navode v. str. 48. 

lazimo u studiji T. M. P. Mahadevana o Gauđapadi (Šankarinu 
pra-učitelju).“" Ta knjiga sadrži i neophodnu kritiku nekih rani- 
jih pokušaja, početkom 20. vijeka, da se buddhizam i advaita 
vedćntah svedu na zajednički nazivnik i da se tako izobliči i je- 
dan i drugi izvorni tok staroindijske misli. I u evropskim novi- 
jim djelima ideja »negativnog apsoluta« kao i niz drugih nekri- 
tičkih pojmova (koji su djelovali i na Stcherbatskoga (nailaze 
na oštru kritiku, osobito u djelima E. Lamottea i njemu bliskih 
predstavnika belgijske i francuske škole." 

Među istaknutim evropskim filosofima kulture polovinom 
20. vijeka NAgArđuninoj je filosofiji posebnu pažnju posvetio 
Karl Jaspers, u zaključnom poglavlju svoga djela Die Grossen 
Philosophen I, koje je već i po svojem uvodu i općoj koncepciji 
vanredno važno za savremeni pristup problemima i metodi kom- 
parativne filosofije. Neusporediva je prednost Jaspersova pri- 
stupa našoj specifičnoj problematici u ovom poglavlju da struč- 
ni izvori na kojima se osniva ne sadrže skoro ni traga anglo- 
-brahmanskih spekulacija neohinduista o kojima je do sada bilo 
riječi. Izvor svojih podataka Jaspers nalazi u još i danas najob- 
jektivnijim, znanstveno iscrpno obrađenim prijevodima M. Wal- 
lesera“, koji su prethodili popularnijim radovima Stcherbatsko- 
ga. Srećom i Jaspersova konsultacija Stcherbatskoga bila je po- 
voljnija od podsticaja koje su od njega preuzeli neo-hinduisti. 
Iz Stcherbatskova ranijeg rada o spoznajnoj teoriji i logici kas- 
nijih buddhista, na koje se Jaspers poziva“, preuzeo je neospor- 
no pouzdan osnovni uvid da »buddhist, kad negira realnost po- 
javnog svijeta, pri tome dosljedno ostaje, dok vedantist nasu- 
prot tome negira realnost pojavnog svijeta samo zato da bi po- 
tvrdio istinski bitak Brahmana«. Bit je cijele razlike upravo u 
toj dosljednosti, koju filosof Jaspersove obuhvatnosti pogleda i 
shvaćanja problematike 'graničnih situacija' filosofije i religije 
ne može da previdi, bez obzira na neophodne nedostatke pri- 
kaza, razjašnjive oskudnošću stručnog uvida u izvore. Tako na 
pr. preuzima izraz 'praznina' mjesto 'ništavilo' kao evropeizirani 
ekvivalent za sfinyat4, ne potpadajući pri tome ipak tipičnoj eg- 
zistencijalnoj reakciji horror vacui s kojim se u evropskoj 
filosofiji prvi smiono suočio Nietzsche u svojim pozitivnim i ne- 
gativnim ocjenama buddhizma. U tom smislu usporedba onoga 


46) Gaudapada, A Study in Early Advaila, University of Madras, 1960. 
47) Usp. E. Lamotte, L'Enseignement de Vimalakirti, Introduction, 
str. 37. id, i Le Traitć de la Grande Vertu de Sagesse de Nagarjuna, To- 
rei 2 nadan kin Louvain, Biblioth&que du Museon, 1962. 
. J. May, La osophie bouddhique i tudi : 
hica SVIT dra p p que de la vacuitć, Studia Philosop 
48) Jaspers se poziva na Die mittlere Lehre des Nagarjuna, Heidel- 
berg 1911, 1912, a i na Walleserov prijevod Prajnaparamita sutra. 

49) .Th. Stcherbatsky, Eekenntnistheorie und Logik nach der Lehre 
der spiteren Buddhisten (prijevod s ruskog), Miinchen-Neubiberg 1924. 
Slijedeći citat je iz K. Jaspers, Die grossen Philosophen I, Miinchen, Pi- 
per, 1957, str. 946. 

što Jaspers naziva NAgAarđuninom filosofijom (a što doista pred- 
stavlja neusporedivo šire koordinate buddhističke misli i u pro- 
stornom i u vremenskom pogledu) sa Nietzscheom sadrži op- 
ravdano najsmionije komparativno-filosofske uvide koje se Jas- 
pers usađuje da iznese (na str. 953—4). 


Nema dugo vremena (možda svega nekoliko godina) otkad 
su se neki, najmjerodavniji, zapadni, a i japanski, stručnjaci na 
ovom području odvažili da upozore na proturječnost interpreta- 
cije buddhističkog smisla izraza siinyam eufemizmom 'prazan'. 
Možda se najjasnije izrazio (iako tek u jednoj skromnoj bi- 
lješci u knjizi o tibetanskoj filosofiji)" H. V. Guenther: »Odba- 
civanje prijevoda termina stong-pa-nyid (sAnyat4) sa 'emptiness' 
ili 'void' osniva se na slijedećim primjedbama: sinyata nije po- 
suda koja se može isprazniti, niti postoji išta što bi se moglo 
izvaditi iz sinyate. Izbor termina 'praznina' ('emptiness') potje- 
če iz vremena kad je pod utjecajem idealizma duh bio zamišljan 
kao sadržatelj ideja i kad se čista praznina ('emptiness') po- 
tječe iz vremena kad je pod utjecajem idealizma duh bio zami- 
šljan kao sadržitelj ideja i kad se čista praznina (empty blank- 
ness) činila idealnim dosegom transcendiranja. U školi Tsong- 
-kha-pe (14. vijek), gdje tibetanska filosofija dosiže vrhunac raz- 
voja, »stinyata je eksplicitna negacija: stvari ne postoje kao ta- 
kve nezavisno od naših oznaka kojima su obilježene kao ovo ili 
ono«. 


K. Inada, autor ranije spomenutog prijevoda Nagarđuninih 
Madhyamaka-kćrika (v. bilj. 21), je manje dosljedan i manje iz- 
razit u isticanju činjenice da je snyat4 stanje u kojem ništa ni- 
je »ispražnjeno« ni »odstranjeno iz čovjekova bića i njegovih 
djelatnosti« (op. cit., str. 14). Težište je njegove kritike u uvod- 
noj interpretaciji na pobijanju hipoteza o »apsolutizmu« i »mo- 
nizmu« ove filosofije. 


Kod Jaspersa od početka ne nailazimo ni na pokušaj apsolu- 
tističkih hipoteza, pa ni njihovu kritiku. Na jednom se mjestu 
neminovno pojavljuje i u vezi s Nagarđunom njegova koncepcija 
»sveobuhvatnosti« (das Umgreifende)-koncepcija iz indijske per- 
spektive na prvi pogled vedantinska. Ipak njegova interpretacija 
buddhističkog ekvivalenta tog temeljnog pojma ostaje daleko 
(kao i cijela Jaspersova filosofija egzistencije) od tendencija 
grubog kozmološkog ontologiziranja, te razotkriva jedno kom- 
parativno-filosofski vrijedno nijansiranje ishodišnog razmeđa 
dviju glavnih struja indijske filosofijske misli:  NaAgarđunina 
»pretpostavka nije teza, nego sveobuhvatno koje se ispoljava 
u strukturama mišljenja i u usporedbama. Sve misli su uronjene 
u jednu atmosferu bez koje bi izumrle. One osvjetljavaju pret- 
postavljenu strukturu mišljenja koju NAg4rđuna bez takvog mi- 


I ase Philosophy in Theory and Practice, Pelican Books, 1972, 
str, : 

šljenja ne bi mogao da Do zahvati« (str. 950). Riječi koje 
sam podvukao čini mi se da potvrđuju pretpostavku od koje 
polazi i moj pokušaj da i u Nagarđuninu slučaju buddhistički 
spoznajni idealizam prikažem kao izvorno transcendentalnu filo- 
sofiju. Budući da specifične racionalne strukture, od kojih se 
NagArđunina filosofija nikad ne udaljuje, Jaspersu nisu dovolj- 
no poznate u njihovim historijskim omeđenjima, nego ih tek na- 
zire u prostorno i vremenski skoro neograničenom opsegu (koji 
obuhvaća čak i japanski zen!), podrazumijevajući pod Nagar- 
đuninom filosofijom preko tisuću godina razvitka najznatnijeg 
dijela općeazijske misli — shvatljiva je Jaspersova suzdržljivost 
da takvom konglomeratu (koji je sam oformio) ekstremno racio- 
nalnih i ekstremno iracionalnih pristupa toj »sveobuhvatnosti« 
buddhističke misli prilazi s krajnje opreznim evropocentristič- 
kim podozrenjima i onda kad mu se čini potrebno razinterpreti- 
rati toliko neosporne vlastite uviđaje kao što su ovi: »Izgleda 
da je osnovna struktura izažeta logičkim mišljenjem.« Ili: »Pri 
tome možda dolazi do otkrića nužnosti logičkog Inišljenja.« 
(Usp. str. 950.) — Prethodno je i Jaspers utvrdio da se ovo »naj- 
dublje osvjetljenje svijeta i sebe« zbiva »u ne-apsolutnom-bitku 
(im Nicht-apsolut-Sein) svake pojave.« (Str. 949.) 


Jaspersov prikaz tako potvrđuje prednost i neminovnost au- 
tentičnog filosofskog prilaženja aktualnosti ove problematike na 
području univerzalne filosofije kulture. Potreba razotkrivanja 
neposredne vrijednosti još neupoznatih ili već zaboravljenih riz- 
nica univerzalne kulturne baštine treba da bude najprije oštro 
razlučena od staretinarskih iluzija filosofski nekompetentnih 
stručnjaka koji vjeruju u mogućnosti doslovne klišejske rekon- 
strukcije žive misli davno umrlih mislilaca, autentifikacije jezič- 
nih relikvija čija ih živa snaga uopće ne zanima, nego im se čini, 
ukoliko je uopće osjete, kao opasna stramputica historiografske 
objektivnosti. Historičar filosofije, međutim, kako je podvukao 
Jaspers u metodološkom uvodu istom djelu, neophodno mora da 
bude i sam filosof, za razliku od historičara umjetnosti, koji ne 
mora biti umjetnik. 


Iako je Jaspers pokušao da zađe dublje u jednu specifičnu 
strukturu indijske filosofske misli (što mu nije u potpunosti 
uspjelo) nego njegovi veliki prethodnici u tom poduhvatu — 
Schopenhauer i Nietzsche — očito je da taj njegov kasni poku- 
šaj nije mogao više da ima onako snažan utjecaj na unutarnje 
formiranje njegove vlastite misli kakav se ispoljio u borbi 
spomenutih prethodnika — u slučaju Schopenhauera da ovlada 
buddhističkim pogledom na svijet, a u slučaju Nietzschea da ga 
prevlada." 


31) Usp. moju knjigu Schopenhauer and Buddhism (by Bhikkhu NA- 
najivako), Kandy, Budhist Publication Society, 1970, i još neobjavljeni 
rad The Phtlosophy of Disgust — Buddho and Nietzsche. 

III. VASUBANDHU 


U daljem razvoju spoznajnoteorijske problematike u buddhis- 
tičkoj filosofiji od odlučne je važnosti za prekretnicu od ranijih 
tendencija fenomenološkog (abhi-dharm4 = peri phainomena) 
»realizma« (prema modernim analoškim ocjenama) ka spoznaj- 
noteorijskom (viđndna-vddah) idealizmu (viđnapti-mdtram, 'og- 
raničen na spoznajnu svijest') zaokret u tom smjeru u temelj- 
nim i sistematičkim djelima Vasubandhua, u 4. vijeku n. e. U 
prvom razdoblju svog rada Vasubandhu je u enciklopedijskom 
djelu Abhidharima-košah u devet opširnih studija razradio osnov- 
ne kategorijalne strukture spoznaje prema prvobitnim klasifika- 
cijama elemenata pojavnosti (dharmć) čija sistemacija u tom 
smislu počinje već u zbirkama pali tekstova Buddhinih govora 
(Sutta-pitakam) (osobito u dva posljednja poglavlja zbirke du- 
gih govora, Digha-nik4yo, 33—34). Ta je sistematizacija u Vasu- 
bandhuovoj enciklopediji (košah) koncentrirana na teme konsti- 
tutivnih elemenata pojava (dhdtu), gdje su obuhvaćeni i fizički 
i psihički vrednosni elementi u inkluzivnom, a ne u ekskluziv: 
nom smislu; zatim na uzročnu uslovljenost djelatnosti (karma), 
na razine kontemplativnog zadubljenja i uvida (đdhAnam), te ko- 
načno na buddhističku negaciju svih teorija o duši (pudgalah). 

Prelaz od ovog analitičkog na kasniji sintetički dio Vasuban- 
dhuove fenomenologije obilježava se u biografskim prikazima 
razvojnog toka njegove misli obraćenjem od stanovišta hinayđ- 
nam realizma na idealističko učenje mahćydćne. U tom drugom 
razdoblju Vasubandhu je sažeo svoje teze u dva kraća djela: 
Vimsatik4 (20 teza) i Trimšika (30 teza). 


Spoznajno teorijska škola viđndna-vćdah, za čiji su razvoj u 
toku nekoliko slijedećih stoljeća ova djela od osnovne važnosti, 
proširuje analizu spoznajnog procesa u fenomenološku razradu 
psihičkog doživljaja uopće. Sklop problema na koje je vrijedno 
ovdje letimično ukazati obuhvaća oblikovanje predmeta (Ge- 
stalt) u vezi sa djelatnošću neosviještene zalihe (4layah) arhe- 
tipskim klica (biđam, usp. hypokeimenon) u podlozi dinamič- 
nih struktura u toku zazbiljnosti. Tu se spoznajnoteorijska škola 
izrazito odvaja od statičkih i semantičkih tendencija atomis- 
tičke analize elemenata subjektivno-objektivne strukture pojava 
u ranijim abhi-dharma školama. Teorija trenutačnosti (ksanika- 
-vadah), koja je neposredno poslije Buddhe prevladala u siste- 
matizaciji atomskih 'elemenata' (dhćtu) pojavnosti, bila je go- 
tovo potpuno zanemarila interes za sintetske funkcije svijesti, 
koji se obnavlja tek u ovom razdoblju viđnćna-vćde. 


52) Za citate u ovom poglavlju usporedi: Sylvain Lćvi, Matćriaux pour 
I'ćtude du systeme vijanaptimštra, Paris, Bibliotha&que de I'Ecole des 
Hautes Etudes, 1932. — Vasubandhuovo ranije enciklopedijsko djelo, 
Abhidharma-košah, preveo je na francuski Louis de la Valiće Poussin, 
Paris, P. Geuthner (Socićtć Belge d'ćtudes Orientales), 1924. i d. 


462 


Problem oblikovanja (Gestaltung) potječe iz kritičke spozna- 
je neadekvatnosti atomističke teorije iskustva** i njene analitič- 
ke (vibhadđđa-vado) jednostranosti. 


21. U Trimšiki Vasubandhu ističe (u razradi 1. teze): 


Neosnovan je prigovor da su skupine atoma (predmet opa- 
žanja, jer sami atomi ne sadrže obilježje skupina. 

U Vimšatiki tvrdi (u 11. tezi): : 

U pogledu atomskih čestica elementi (dhdtu) nisu ni jedno- 
vrsni ni mnogovrsni, a nisu ni skupine atoma. Prema tome 
teorija atomskih čestica ne pruža zadovoljavajuće rješenje. 

Drugim riječima, 'elementi' opažanja su dijelovi organski 
(ili kategorijalno) preodređenih svrhovitih cjelina. 

S druge strane Vasubandhu u istom kontekstu odbija pretje- 
rani idealizam NAgArđunine škole koja (izraženo modernim 
terminima) ne razlikuje fenomenološku raznovrsnost noeze i 
noeme. Teza koju Vasubandhu odbacuje glasi: 


»Svijest o sebi (4tm4) i njen pojavni predmet (dharmah) 
su (jednako) imaginarni, u krajnjem smislu ne postoje.« — 
Ovo je učenje pretjerano i ne može se usvojiti. 


Postojani oblik nije zahvatljiv vidnim osjetom, nego je zami- 
sao razuma. U Vimšatiki (17) sposobnost opažanja oblika je ob- 
PREH sposobnošću pamćenja kao bitne funkcije podsvjesnog 
toka. 

U razjašnjenju 3. teze u Trimšiki razum (ćetas) je definiran 
kao sposobnost zadržavanja misli (ćittam u širem smislu Des- 
cartesova ili Husserlova cogito) na predmetu, tako da se isti 
a zadrži pred nizom trenutaka (santćnam) opažajnog 
toka. 

Osnaženje latentnih sklonosti imaginacije u podsvijesti (4la- 
ya-vidnanam) dovodi do privida svijesti o sebi i do privida liko- 
va koji su potpuno idejne (imaginarne) prirode. To su »metafo- 
re« ili prototipovi koji u dubinskoj riznici (4layah) podsvijesti 
djeluju od pamtivijeka, a da ne postoji ništa izvanjsko što bi 
realno odgovaralo toj svijesti o sebi (Atm4) ili pojavama (dhar- 
mah), kaže Vasubandhu u razjašnjenju 1. teze Trimšike. U raz- 
jašnjenju slijedeće strofe se ističe da je 

dozrijevanje ploda' sloj svijesti koji nazivamo klijalištem, 

jer sadrži svekoliko sjemenje... svih vrsta strasti. 


.. Osnov je podsvijesti prema tome i ovdje (kao kod Freuda) 
libido. U napomenama uz 19. tezu se ističe da je ta podsvjesna 
zaliha različita od zamjedbi osjetne (na pr. vidne) svijesti. 


. 53) Paralelu buddhističke teorije trenutačnosti svih psiho-fizičkih po- 
Java (dharma) sa Russellovom teorijom događaja (events) obradio sam 
u članku Aniccam — The Buddhist Theory of Impermanence, u zbirci 
don Basic Facts of Existence I, Kandy, The Wheel Publication 186/187, 

U razjašnjenju 15. teze Vasubandhu citira svoju raniju izreku: 


Svijest o ličnim svojstvima je duboka i istančana;; ona pro- 
tječe kao rijeka raznoseći svo sjemenje. Nisam to objavio 
(ranije) zbog nedozrelih umova koji bi pogrešno shvatili da 
je ta struja ličnosti vlastitost sebe (4Atm4). 


A uz tezu 20.: 


Svi su elementi imaginacije nerealni, dakle ne postoje, a pri- 
roda se tih pojava ne može razjasniti kao igra uzroka i uzroč- 
nika. 


Problem op i u razjašnjenjima uz prvu tezu, Vasu- 
bandhu načimlje ovako: 


Pod svojstva stvari se svrstava sve ono što djeluje na njeno 
oblikovanje posredstvom (kategorijalnih) oblika koji se u 
samim stvarima ne nalaze. 


Zaključak cijelog izvoda možemo naći u tezi 17.: 


Pošto se, dakle, imaginacija sastoji od jednostavne preobraz- 
be, pa prema tome ono što nam predočava ne sadrži zbiljski 
predmet, i pošto ne postoje elementi (predmetnosti), (mora- 
mo zaključiti) da je sve što postoji sama svijest. 


Problem realiteta prvobitnog prednacionalnog iskustva, koje 
je u budhističkoj filosofiji zamišljivo jedino u smislu trenutačne 
konstitucije prastavnog jezgra ili klice (biđam) slijeda među- 
stavne razrade predmeta spoznaje procesom dijalektičke diferen- 
cijacije po logičkom načelu isključenog trećega, koje se u indij- 
skoj logici javlja tek u ovoj školi (apoha-vddah), razrađuje, u 
sklopu viđnina-vćde logička škola Dignage (6.—7. st.).U taj raz- 
voj spoznajnoteorijske logike buddhističkog idealizma nije mo- 
guće u ovom prikazu dalje zalaziti. Tu je problematiku uzorno 
obradio i dokumentirao Th. Stcherbatsky u svom posljednjem 
opširnom djelu o buddhističkoj logici. 

Tako razvoj buddhističke filosofije kritičkog razdoblja, iza 
razdoblja NagArđunine dijalektičke škole, postepeno dovodi u 
pitanje i osnovna načela idealističkog nihilizma. Prelaz na spoz- 
najnoteorijski realizam, iako se osjeća kasnije (osobito izvan 
Indije), ne dosiže nikada punu snagu razvoja ekvivalentnog 
idealističkom smjeru viđnćna-vddah škole, iz čijeg se okrilja 
nikad ni ne izdvaja. 

MISAO I ZBILJA | 


VRIJEDNOST, NOVAC I CIJENE 


Ivan Vlahović 


Zagreb 


I 


Pi 


1. Vrijednost je svrsishodno društveno potrebno trošenje 
radne snage na predmet rada da bi se taj — uz pomoć sredstava 
rada — pretvorio u proizvod rada za podmirenje društvenih 
potreba. Vrijednost je izdatak u radu, tj. ulaganje živog rada 
što je unutrašnjost, endogeni aspekt ekonomskog fenomena. 
Cijena je fenomen razmjene i, na osnovi nje, raspodjele društve- 
nim radom stvorene vrijednosti. Tokovima društveno-potrebnog 
trošenja radne snage stvara se vrijednost; egzogenim tokovima 
cijena teku dohoci. Dakle, skratka: izdavanje u društveno-potreb- 
nom radu, što znači u živom radu, koji se izražava radnim vre- 
menom stvara se dodata vrijednost: primitak u novcu, je do- 

odak. 


U građanskom društvu, koje karakterizira vladavina stvari 
(u privatnom vlasništvu) nad živim radom, sve je obrnuto: 
» .. dohodak postaje izvorom robne vrijednosti, umjesto robna 
vrijednost izvorom dohotka, i robna vrijednost se pojavljuje 
kao »sastavljena« iz različitih vrsta dohodaka: ovi dohoci odre- 
đeni su nezavisno jedan od drugoga, a zbrajanjem opsega nji- 
hove vrijednosti određuje se cjelokupna vrijednost robe...«, 
kako to razlaže Marx prikazujući apsurd »prazna razgovora« 
Adama Smitha, šire razrađujući istu misao u »Trojnom obras- 
cu« (sedmi odjeljak trećeg sveska »Kapitala«).* 


. Uočavanje ovog quid pro quo prvi je uvjet samoprevladava- 
nja građanske svijesti, a time i početak razumijevanja fenomena 
samoupravljanja. U suštini, samoupravljanje je društveni odnos 
u kojem živi rad upravlja Prbižvodn jom za zadovoljavanje druš- 


*) Usporedi Marx, Kapital, II svezak, str. 335. 

tvenih potreba, te na toj osnovi upravlja i svim dohocima prema 
kriterijima efikasnosti živog rada kao i društvenih potreba. 

Taj obrat sačinjava bit društveno-ekonomske revolucije. Za 
nju su potrebni objektivni i subjektivni preduvjeti, a među 
njima, prije svega, razotkrivanje zakona ekonomskog razvitka 
modernog društva. Taj historijski zadatak na ravni teorije svjet- 
skog radničkog pokreta ujedno je i smisao ozbiljenja filozofije, 
ostvarenja jedinstva prakse i teorije, riječi i djela. 

Sraslost izdavanja u radu kao svrsishodnog trošenja radne 
snage — vrijednosti i dohotka što je primitak u novcu, u obliku 
najamnine, održavana je u svijesti izoliranog, razjedinjenog na- 
jamnog radnika klasnom strukturom društva koja se u svijesti 
radnika neprekidno reproducira otuđivanjem viška vrijednosti 
bilo po osnovi privatne svojine na sredstvima za proizvodnju 
bilo monopolom upravljanja viškom rada od strane otuđenih 
struktura putem njegovih pojavnih oblika. Sraslost vrijednosti 
i cijene kvantitativnim novčanim oblicima (dohocima) osnova 
je cjelokupnom postvarenju društvenih odnosa u kojima teče 
ono kupovanje i prodavanje radne snage kao robe, što i jest 
»osnovni uvjet kapitalističke proizvodnje«. Sraslost vrijednosti 
i cijene dakle ima uzrok u eksploataciji živog rada, u reproduk- 
ciji svih oblika otuđenja viška vrijednosti od proizvođača koji 
je sveden na najamnu radnu snagu. Tu je i uzrok kretanju vul- 
garne ekonomike misli koja se kreće samo u pojavnim ekonom- 
skim relacijama, tj. u relacijama stvari, te se na osnovama po- 
stvarenja, odnosno otuđenja viška vrijednosti, rascvjetavaju i 
svi otpori razvitku naučnog socijalizma, hrane se malograđanski 
i nacionalistički stavovi i produžava svoj vijek vulgarna ekonom- 
ska misao ostavljajući društvo bez naučne interpretacije ekonom- 
skih pojava u suvremenom svijetu. 


2. Suprotno građanskom ili pak naprosto zbunjenom idea- 
liziranju kategorije dohotka, nužno se nameće reinterpretacija 
teorije radne vrijednosti sa svrhom da se ovladavaju pojavni 
oblici, vraćanjem unutrašnjem svijetu tj. stvaranju vrijednosti 
živim radom, da bi se odatle krenulo na ovladavanje pojavnim 
odnosima, a u suštini viškom vrijednosti. U svijetu samih pojav- 
nih relacija, u oblasti cijena i novca, u robno-novčanim relacija- 
ma, bez njihova usidrenja u stvaranju vrijednosti živim radom, 
nije moguće naći postupke kojima bi se mogle realizirati eko- 
nomske pretpostavke političke revolucije i političkog revolucio- 
narnog htijenja radničke klase; ekonomija u dinamičkoj ravno- 
teži, ekonomija superiorne proizvodnosti rada, ekonomija viso- 
kog životnog standarda proizvođača zasnovana je na: oslobađa- 
nju rada ka oslobađanju radnog čovjeka od svih oblika postva- 
renja tj. od svih oblika njegovog otuđenja od viška vrijednosti. 


.3. U povijesnom razvitku društva prisutna su dva oblika 
djelovanja zakona vrijednosti: 


— djelovanje zakona vrijednosti u nerazvijenom obliku, koje 
se poklapa s razdobljem jednostavne robne proizvodnje 1 

— djelovanje zakona vrijednosti u razvijenom obliku, koje 
se poklapa s epohom razvijene robne proizvodnje. 

Polazište analize je teorija radne vrijednosti. Naredna kate- 
gorija je oblik ispoljavanja vrijednosti. Slijedi veza između 
oblika ispoljavanja vrijednosti i oblika cijene, tj. oblik novča- 
nog ekvivalenta, i, konačno, oblik normalne cijene kao osnovice 
za raspodjelu, uz koju je vezana opća ekonomska ravnoteža cje- 
line društvene reprodukcije u uvjetima kada se upravljanje pre- 
nosi u sam živi rad (kao centar ukupne društvene reprodukcije) 
i na toj osnovi otvara proces dinamično-ravnotežnog razvoja 
uvjeta rada i reprodukcije radnog čovjeka. 

Nerazvijeni oblik vrijednosti je gravitacioni oblik vrijedno- 
sne cijene, a razvijeni oblik vrijednosti je gravitacioni oblik: 


a) dohodne cjene, koja se historijski javlja u određenim druš- 
tveno-ekonomskim odnosima što ih karakterizira privatna, 
grupna ili državna svojina na sredstvima za proizvodnju i 
javljanje (ili ekonomsko zadržavanje) radne snage u obliku 
robe (ili bar izvan stvarnog ekonomskog, odlučivanja o ukup- 
nim uvjetima reprodukcije); 


b 


hi 


razvijenog oblika vrijednosne cijene, koji se javlja u određe- 
nim društveno-ekonomskim odnosima što ih karakterizira 
podruštvljenje sredstava za proizvodnju i samog rada tako 
da živi rad postaje mjerilo vrijednosti i sam princip raspo- 
djele, u okviru čega se prevladava radna snaga kao roba: 
radna snaga postaje sam živi rad. 


Razlika između dohodne cijene i vrijednosne cijene, i to bilo 
u nerazvijenom njenom obliku ili u razvijenom obliku vrijedno- 
sne cijene, u tome je što je dohodna cijena uvijek izraz raspodje- 
le vrijednosti prema tzv. faktorima proizvodnje, prema sredstvi- 
ma za proizvodnju i prema radnoj snazi koja je svedena putem 
najamnine na robu, tj. roba radna snaga, ili radna snaga koja se 
tretira kao roba, izjednačuje se sa sredstvima za proizvodnju, 
dok je i nerazvijeni i razvijeni oblik vrijednosne cijene izraz ras- 
podjele vrijednosti isključivo prema društveno-potrebnom živom 


radu, tj. prema jedinom i isključivom stvaraocu društvene radne 
vrijednosti. 


Cijena proizvodnje (kapitala) u povijesnom je razvitku naj- 
savršeniji spontano nastali oblik dohodne cijene. Višak vrijed- 
nosti se tim oblikom rasporeuđje prema oba faktora proizvodnje, 
tj. Prema cijeni koštanja kapitala, tako da kao profit (formiran 
na osnovi prosječne profitne stope) pripada vlasniku sredstava 
za proizvodnju, ili na osnovu monopola upravljanja reprodukci- 
Jom. Cijena proizvodnje, kao i svaka dohodna cijena, nužan je ob- 
lik klasne ili neprevladane klasne) diferencijacije društva, jer 
se tim oblikom vrši privatno ili od proizvođača otuđeno prisva- 
janje društvenog viška vrijednosti. Dohodna pak cijena u suvre- 
menom svijetu izvan buržoaskog društva izraz je ili neprevlada- 
nih odnosa otuđenja ili kratkih spojeva u ekonomskoj spoznaji. 

Osnovna opća karakteristika dohodne cijene nepodudarnost 
je njena oblika s oblikom vrijednosti, protivurječnost između 
pojave i suštine: ona nije oblik stvaranja vrijednosti i raspodjele 
ujedno, nego je samo oblik prisvajanja živim radom proizvedene 
vrijednosti, kao dohotka zbog čega joj i pripada naziv dohodna 
cijena, a generički je posljedica »upada« opredmećenog svojin- 
skog elementa u svijet živog rada i radne vrijednosti. Za najsavr- 
šeniji oblik dohodne cijene, za cijenu proizvodnje (kapitala), 
Marx je to adekvatno ovako izrazio: »Shvatljivo je i to zašto oni 
isti ekonomisti koji se bune protiv određivanja vrijednosti roba 
radnim vremenom, količinom rada koju one u sebi sadrže« (da- 
kle ne količinom rada koja je u robama utrošena, naša bilješka), 
»uvijek govore o cijenama proizvodnje kao o centrima oko kojih 
se kolebaju tržišne cijene. Oni to sebi mogu dozvoliti zato što 
je cijena proizvodnje već sasvim izopačena i prima facie (oči- 
gledno) bespojmovan oblik robne vrijednosti, oblik kakav se 
javlja u konkurenciji, dakle u svijesti vulgarnog kapitalista, pa 
dakle i u svijesti vulgarnog ekonomista.«* 

4. Kako je poznato iz marksističke teorije, zakon vrijedno- 
sti u pojavnom obliku karakterističnom za kapitalističku robnu 
proizvodnju bio je objašnjen tek onda kada je Marx u najam- 
nini uočio novčani ekvivalent za radnu snagu u prometu izme- 
đu rada i kapitala. U prometu između rada i kapitala nije se 
radilo naime, o vrijednosti rada već o vrijednosti radne snage 
kao robe u izrazu najamnine, a koja je, u skladu s mehanizmom 
kapitalističke robne proizvodnje, data u novčanom izrazu kao 
vrijednost radne snage. Na taj se način najamninom ostvarila 
homogenost ekonomskih fenomena, zasnovanih na robi i na 
novcu. Identificirajući radnu snagu kao robu u izrazu novčane 
najamnine, Marxova teorijska misao je ujedno uglavila i suštinu 
razlike između najamnine i vrijednosti koju živi rad stvara, tj. 
sam otuđeni višak vrijednosti, ekonomsku osnovu klasnog druš- 
tva. Održavanje prometa između radne snage kao robe i kapi- 
tala, a time i održavanje kapital-odnosa, moguće je sve dotle 
dok se živi rad kao trošenje radne snage svodi na najamni rad, 
dakle i na novčanu najamninu, opredmećeni pak rad na novčani 
kapital. Najamnina i na toj ekonomskoj osnovi utemeljeni od- 
nosi proizvodnje temeljne su odrednice zakona vrijednosti što 
djeluje u obliku cijene proizvodnje odnosno dohodne cijene, 
koja radnu snagu svodi na robu jednaku svakoj drugoj robi. 

Svojim novčanim oblikom, najamnina, kako kaže Marx, pri- 
kriva besplatni rad najamnog radnika, te se na obliku najamni- 
ne stvara iluzija da je sav rad plaćen. »Na ovom obliku, koji od 
naših očiju prikriva stvarni odnos i štoviše pokazuje baš njegovu 
suprotnost, počivaju svi pravni pojmovi radnika, sve mistifika- 
cije kapitalističkog načina proizvodnje, sve njegove iluzije o 
slobodi, sve apologetske brbljarije vulgarne ekonomije . . .«* 


*) Marx, Kapital, III svezak, str. 165. 
*) Marx, Kapital, I svezak, str. 471. 

Marx je najamninu učinio centralnim problemom oko kojeg 
se okreće razumijevanje cjelokupne kritike građanske političke 
ekonomije, a tim je nužno ukazao i na teorijske osnove prevla- 
davanja klasnih načina proizvodnje i raspodjele, otkrićem dvo- 
jakog karaktera rada kao apstraktnog i kao konkretnog rada. 
Ako je, naime, sklop pojavnih novčanih ekonomskih kategorija 
kapitalizma, kao najamnog sistema izveden iz logike novčane 
najamnine, onda bi, po logici, sklop ekonomskih kategorija koje 
historijski prevladavaju najamni sistem nužno morao biti izve- 
den iz živog rada. Živi rad u tom a očito ne ostavlja nika- 
kav prostor za kategoriju kapitala (kao svojinskim odnosom 
opredijeljeni oblik organizacije reprodukcije), a kako taj nije 
generički faktor vrijednosti, nema ni osnova (kao ni bilo kakvih 
potreba) za raspodjelom izvan radnih odrednica. Živi rad nije, 
međutim, razvojem proizvodnih snaga Inogao ostati na nivou 
izoliranih, nezavisnih, privatnih radova. On je postao društveni 
rad kao negacija individualnih radova, tako da radno vrijeme — 
vrijednost, sadržano u robama, nije više individualno radno vri- 
jeme nego je društveno radno vrijeme, društveno-potrebno radno 
vrijeme, i, kao takvo, zajedničko radno vrijeme svih radnih 
ljudi društva. Odatle sraslost u robi dijalektičke protivurječ- 
nosti vrijednosti-ulaganja u radu i cijene-primanja u novcu, koja 
ima svoj izvor u radnoj snazi kao robi u izrazu najamnine, može 
biti prevladana samo dovođenjem u odnos konkretnog rada pre- 
ma apstraktnom radu. Kako je konkretan rad izmjerljiv i uvjet- 
no sabrojiv kao jedinstveno radno vrijeme, a apstraktan rad ori- 
ginarno vidljiv samo u cjenovnom izrazu, očito je da se kao 
transformaciona kategorija javlja određena novčana jedinica kao 
»prirodna« veza između vrijednosti, tj. ulaganja u radu, i cijene, 
tj. dohotka-primanja u novcu. Ta se novčana jedinica u isto vri- 
jeme javlja i kao mjerilo vrijednosti, i kao mjerilo cijena, i kao 
mjerilo radne efikasnosti, ali i kao mjerilo u raspodjeli — po- 
trošnji u njenom najširem smislu. Razvijeni oblik vrijednosne 
cijene u tom kontekstu prevladava dohodnu cijenu. Suština eko- 
nomskog fenomena i pojavnih relacija dovodi se ponovo u pot- 
pun sklad: oblik stvaranja vrijednosti, dat radom kao ulaganjem 
živog rada mjereno radnim vremenom u okviru društvenih po- 
treba, i oblik raspodjele ne protivurječe, raspodjela teče isklju- 
čivo po efikasnosti živog rada. S obzirom na izmijenjeni društve- 
ni odnos, transformaciona novčana jedinica sa navedenom ulo- 
gom ima naziv (naslov) jedinice dohotka proizvođača.“ 


..5. S obzirom na značenje iznesenih distinkcija i transforma- 
cije čini se kao korisno da se da dopunski i rekapitulativni osvrt 
na iznesena pitanja. 

Vrijednostulaganje u živom radu, cijena-novčano primanje u 
robi naporedo je postojanje dviju protivurječnih strana. Roba 


*) Dalje izlaganje o ovom centralnom fenomenu ekonomije oslobođe- 
nog rada traži izmjenu metodskog pristupa, te će se nastaviti kasnije. 

je jedinstvo tog osnovnog ekonomskog protivurječja, i to zato 
što je specifična roba-radna snaga, korištena na kapitalističkoj 
osnovi u izrazu najamnine, baza tog osnovnog ekonomskog je- 
dinstva suprotnosti. Kategorijama robe, novca i najamnine, pu- 
tem navedenog osnovnog ekonomskog jedinstva suprotnosti u 
robi, zatvorio se krug kapitalističkog oblika proizvodnje, s pro- 
fitom kao osnovnim motivom privređivanja. Socijalistička revo- 
lucija (kao trajan oblik društvene mijene na osnovama društve- 
ne i naučno-tehničke revolucije), budući da se u njoj radi o no- 
vim ekonomskim odnosima kojih je bit u tome da se putem 
klasne borbe realizira neposredno upravljanje živog rada, kao 
društvenog rada, viškom rada, nužno mora u robi to osnovno 
jedinstvo suprotnosti, stvoreno na kapital-odnosu, razoriti i time 
razvoj proizvodnih snaga historijski dalje pomaknuti u interesu 
sebe neposrednog proizvođača, što je i materijalna pretpostavka 
samoukidanju sebe kao najamnika. 

Vrijednost-cijenu ne povezuje novčani ekvivalent već naslov- 
na jedinica dohotka proizvođača u izrazu novčanih ekvivalenata 
kojih je rast u (naslovnoj) jedinici dohotka proizvođača nužno 
razmjeran rastu društvene produktivnosti rada. U tom se kon- 
tekstu jedinica dohotka proizvođača, što je novčani pretvornik 
vrijednosti u cijenu, a time i veza između vrijednosti i cijene, 
dijalektički javlja u osobnom dohotku proizvođača kao novo 
osnovno jedinstvo suprotnosti, čime bi se prevladalo kapitalis- 
tičko osnovno jedinstvo suprotnosti u robnom obliku. Jedinica 
dohotka proizvođača ne javlja se, naime, kako je naglašeno, 
samo kao novčani pretvornik vrijednosti u cijene, odnosno kao 
dijalektička veza na relaciji vrijednost-cijena, već se javlja i kao 
osnovno ekonomsko jedinstvo suprotnosti, i to time što je 'jedi- 
nica dohotka proizvođača istovremeno, kao opredmećenje druš- 
tvene produktivnosti u novčanom izrazu, mjerilo društvene radne 
efikasnosti, tj. mjerilo društvenog rada, ujedno i mjerilo indivi- 
dualne potrošnje. To je, čini se, kategorija koja izražava Lenji- 
nov zahtiev za iedinstvom mjere rada i mjere potrošnje kao nuž- 
nog dijalektičkog jedinstva suprotnosti što revoluciju čini dje- 
latnom u nužnom epohalnom prijelazu od kapitalizma prema 
socijalizmu. Dakle, to bi nužno mjerilo društvenog rada čovjeka 
kao proizvođača i mjerilo individualne potrošnje proizvođača 
kao potrošača, u tom jedinstvu suprotnosti proizvodnje- potroš- 
nje, bilo izraz društvenog radnog bogatstva kao osnovnog jedin- 
stva suprotnosti ekonomske sfere socijalističke revolucionarne 
epohe u negiranju kapitalističkih oblika bogatstva izraženih u 
robi, čime bi, zbog izmjene društvenih odnosa, roba prestala bi- 
ti nosilac osnovnog jedinstva suprotnosti (vrijednost-cijena, stva- 
ranje-prisvajanje), jer je živi rad, kao društveni rad, osnova 
stvaranja društvene radne vrijednosti, prestao biti roba. Jedini- 
ca dohotka proizvođača bila bi na taj način ekonomska katego- 
rija koja omogućuje prevladavanje ili razrješenje sraslosti dija- 
lektičke protivurječnosti vrijednosti i cijene u robi. Izvor je ovoj 
sraslosti vrijednosti i cijene u robi radnoj snazi u izrazu najam- 

nine odnosno u kapital-odnosu koji najamninu čini nužnim obli- 
kom u eksploatacjji živog rada. Uočavanjem jedinice. dohotka 
proizvođača u osobnom dohotku proizvođača moguće je povući 
i razliku između živog rada rada-vrijednosti, što je ulaganje u 
radu mjereno društveno potrebnim radnim vremenom, 1 cijene- 
-oblika primanja u novcu (dohotka), čime se otvara put u dalji 
razvoj teorije radne vrijednosti na temelju teorije osobnog do- 
hotka proizvođača, tj. na spoznaji uloge jedinice dohotka pro- 
izvođača kao nezavisne varijable ekonomskog sistema udruženih 
proizvođača (nasuprot profitu kao nezavisnoj varijabli kapitalis. 
tičke odnosno neprevladane ekonomije prijelaznog razdoblja). 
Izgleda, prema tome i zaključno, da bi na toj osnovi bilo. mogu- 
će prevladati dilemu između rada-vrijednosti i cijene-dohotka, a 
time razumjeti i suštinu viška vrijednosti u Marxovu smislu, i 
to daljom razradom teorije radne vrijednosti, adekvatnom teo- 
rijom cijene kao i teorijom osobnog dohotka udruženog proiz- 
vođača. U tom bi kontekstu bilo moguće riješiti i povezivanje 
samoupravljanja s visokom efikasnošću rada, što za dalji razvoj 
i pobjedu socijalizma ima po lenjinskoj ocjeni presudno zna: 
čenje. 

Tesnja radne vrijednosti, bez dalje razrade do nivoa razvije- 
nog oblika vrijednosti nailazi, po našem uvjerenju, na teškoće 
u objašnjavanju suvremenih oblika transformacije cijene proiz- 
vodnje kao dohodne cijene u dohodnu monopolnu cijenu odnos- 
no u dohodnu cijenu zasnovanu na državnoj svojini na sredstvi- 
ma za proizvodnju. Ta transformacija je odraz transformacije 
monopola vlasništva na sredstvima za proizvodnju i monopol 
upravljanja viškom vrijednosti bez posredovanja svojine. Teori- 
ja pak tzv. dohodne cijene u nas ne pruža nikakvu osnovu za 
postavljanje teorije osobnog dohotka proizvođača. U njoj je, za- 
pravo, teorija osobnog dohotka proizvođača ukinuta time što 
je kao motiv privređivanja istaknuta dohodna stopa na oba fak- 
tora, analogno profitnoj stopi, tj. principu privređivanja u ka- 
pitalizmu. »Dohodna cijena« bi prema tome bila teorijska nega- 
tivna a ne pozitivna (tj. dijalektička) negacija cijene proizvod- 
nje. Ustvari, »dohodna cijena« je još dublje »izopačenje oblika 
vrijednosti« nego što je to cijena proizvodnje. Ona nije više re- 
prezentant individualnog djelovanja koje vrši društvenu funkci- 
ju već, u osnovi svog cilja, grupo-svojinskog koje realizira pose- 
ban interes. Iz profitne stope, a još manje iz dohodne stope, pa 
prema tome ni iz oblika dohodne cijene, ne može se izvesti ni 
oblik vrijednosti, ni djelovanje zakona vrijednosti, pa prema to- 
me ni teorija osobnog dohotka proizvođača kao fundament u 
daljem razvoju proizvodnih snaga i društvenih odnosa u histo- 
rijskom kretanju od kapitalizma prema socijalizmu. S tim u vezi 
se ne može, naravno, izvesti ni oblik raspodjele prema radu. Sa- 


nezavisna promjenljiva, veličina najamnine je zavisna...«, u smislu os- 
novnog obilježja kapitalističke proizvodnje. 

*) Usporedi, Marx, Kapital, I svezak, str. 549: ». .. Veličina profita je 


mo na teoriji osobnog dohotka proizvođača kao jezgrovnoj ka- 
tegoriji cijene, što je oblik primanja u novcu na osnovi rada, mo- 
guće je razviti suvremenu teoriju razvijene vrijednosne cijene 
po tragu dalje razrade teorije radne vrijednosti. Cijena kojom 
teku dohoci kada raspodjela prema radu postane dominantan 
društveni princip ne može biti dohodna cijena već s obzirom na 
razvoj proizvodnih snaga, a time i na javljanje živog rada kao 
subjekta; to može biti samo razvijena vrijednosna cijena kao 
izraz razvijenog oblika vrijednosti. 


JI 


1. Prema izvedenim distinkcijama, kada u daljem tekstu bu- 
de riječi o vrijednosti, podrazumijevat će se ulaganje u radu 
kao svrsishodno trošenje radne snage za zadovoljavanje ukupnih 
društvenih potreba. S obzirom na razlikovanje između nerazvi- 
jenog oblika vrijednosti potrebno je bliže raspraviti i u čemu 
je razlika između ta dva oblika vrijednosti. To se može smatrati 
bitnim za pokušaj daljeg razvoja teorije radne vrijednosti u 
Marxovu smislu, tj. u smislu određivanja vrijednosti trošenjem 
radne snage što se mjeri vremenom potrebnim za proizvodnju u 
svrhu podmirivanja društvenih potreba. : 


Ulaganje u radu izražava se vremenom trajanja rada, ali ne 
fizičkim već ekonomskim jedinicama vremena. Prisutan je, da- 
dakle, neki odnos između stupnjeva složenosti radova što se iz- 
ražavaju kao jednostavan rad; kvalitativne razlike radova svode 
se na jedinstvenu homogenu kvantitetu radnog vremena kao je- 
dinstvene mjere trošenja radne snage. Svođenje raznih radova u 
kapitalizmu se vrši na tržištu, tj. putem cijene za radnu snagu. 
U samoupravnim uvjetima davanje tržištu takve uloge značilo 
bi u samim osnovama produkcionih odnosa zadržati uvjete re- 
produkcije kapitala. Prema tome se svođenje radova na jedin- 
stvenu homogenu kvantitetu kao problem odnosa prost — slo- 
žen rad nužno rješava u unutrašnjosti ekonomskog fenomena, 
tj. kod ulaganja društveno potrebnog živog rada, dakle stvara- 
nja vrijednosti. Još dvadesetih godina ovg stoljeća L. Mises, au- 
strijski ekonomist, nalazio je da je osnovni defekt socijalizma 
u tome što nije kadar izdatak u radu različitih kvalitativnih obi- 
lježja svesti na zajednički nazivnik, odakle zaključuje da socija- 
lizmu nedostaje racionalna osnovica za mjerenje proizvodne sna- 
ge rada, a time i za uspostavljanje ravnoteže unutar fonda ukup- 
nog radnog vremena kojim društvo raspolaže.“ Naravno, to se 


*) L. Mises je smetnuo s uma da komunizam kao sistem ekonomije 
radnog vremena pripada razdoblju visokorazvijenih proizvodnih snaga, u 
kojemu je dokinuta razlika između fizičkog i umnog rada. A ako je po- 
lazio od sovjetskog društva, u kom su razlike u kvalitativnoj 


rada prisutne, jedva mu se ova kritička primjedba može upisati u grijeh: 

ne može učiniti onako nedomišljeno kako to čini vulgarna suv- 
remena ekonomija antlitičkom procjenom radnih mjesta, uva- 
žavajući, uglavnom, pretežnost posla kojim se konkretan radnik 
bavi, tako da onda s istom procjenom seli s posla na posao, ma- 
kakva taj kvalitativna obilježja imao. Nasuprot, nužno je procje- 
njivati poslove, a to znači rastvoriti tehnološki proces na elemen- 
tarne čestice (tehnološke jedinice ili tehnološke tokove), utvrdi- 
ti po tim česticama poslove i staviti ih jedinstvenom analitič- 
kom procjenom u odnos prema poslu koji po svojim obilježjima 

redstavlja jedinicu (mjeru).** To može biti, u načelu, običan 
kvalificiran rad (suvremene industrijske proizvodnje) koji se 
obavlja prosječnom okretnošću, prosječnim intenzitetom i u pro- 
sječnim uvjetima (koji uključuju i prosječnu u društvu prisut- 
nu tehničku opremljenost rada). To bi bio poznati uvjetno-kva- 
lificirani rad (UKR). Kod toga je potrebno uspostaviti sklad iz- 
među vertikalne i horizontalne strukture procjene poslova. Ver- 
tikalna se odnosi na uspostavljanje pravilne gradacije u procje: 
ni svakog konkretnog posla u strogoj povezanosti s procesom 
proizvodnje, a horizontalna znači u društvu kao cjelini postići da 
podjednaki poslovi imaju podjednake procjene vrijednosti poslo- 
va. Ako rezultat procjene označimo kao »faktor posla« sa simbo- 
lom f,i da je RKR = fb = 1,00, tj. da je bazni faktor posla jedini- 
ca, onda su procjenbeni zahtjevi i stupnjevi tisućinke ili stotin- 
ke jedinice, a suma parcijalnih rezultata procjene decimalni raz- 
lomak ispod ili iznad jedinice, na primjer fk-min = 0,67 za naj- 
prostiji rad, fk-max = 2,68 za najsloženiji rad, gdje indeks »k« 
označuje konkretan posao. Odatle proizlazi da je raspon između 
fk-min i fk-max društveno dogovoren kao 1:4. 

Posljedica mehanizma valorizacije kvalitativno različitog ra- 
da s istih polazišta mogućnost je homogenizacije radnog vreme- 
na. 

Ako je, na primjer, na poslu zabilježeno fizičko (naturalno) 
vrijeme (kvalitativno nejednakog) rada 8 sati, a pripada poslu, 
po procjeni, fk = 1,500, taj. rad, kao kvalitativno ujednačen ili 


ni ekonomisti socijalističkog društva nisu iznašli održivi procede svođenja 
rada na isti kvalitativni nazivnik . Postupak koji se, nastavno, sumarno 
izlaže prvi je puta u praksi primijenjen 1961, u okviru teorijske prakse 
koja je predmet ove Tasprave i koja neprekidno teče sistemskim istra- 
živanjima od 1954, godine inspirirana djelom B. Kidriča, 

. **) U vezi s prethodnom bilješkom razlaganje poslova na tehnološke 
jedinice ima izvanredno značenje za vođenje procesa optimalizacije uči- 
naka u privredi: tehnološka jedinica ili tehnološki tok je najmanja sta- 
nica proizvođenja vrijednosti, odakle je moguće (i tako je to u pilotskoj 
praksi na mnogo strana provedeno) svaku pojavu u privredi izučiti u 
krajnje detalje, naravno u okviru ekonomije radnog vremena kao siste- 
ma ili sistemske podloge. Radno vrijeme, kao ekonomsko vrijeme, ujed- 
no je agregacioni princip, koji, uz tzv. društveno-objektiviziranu raspodje- 
lu, omogućava nepogrešivo agregiranje od tehnološkog toka za artikal do 
ekonomije zemlje i likvidaciju svake proizvoljnosti u tumačenju ekonom- 
skih pokazatelja. To je ogromna prednost čistih odnosa koji se usposta- 
vljaju u ekonomiji radnog vremena. 

bomogeniziran rad, ima ekvivalent u 8 X 1,5 = 12 sati homoge- 
niziranog iliti (za razliku prema prirodnom vremenu) ekonom- 
skog vremena. Pod iznesenim pretpostavkama cijeli fond potreb- 
nog radnog vremena društva moguće je izraziti kao sumu eko- 
nomskog vremena. Ova suma ekonomskog vremena u cjelini dru- 
štvene proizvodnje ulazi u određivanje vrijednosti, ali putem 
strukture velikih odjeljaka društvene reprodukcije, tj. putem 
potrebne podjele rada s gledišta interesa neposrednog proizvo- 
đača materijalne proizvodnje, te ova suma ekonomskog vreme- 
na predstavlja ekonomsku kategoriju »živi rad«, simbol »hž«, ko- 
ja je osnova u formiranje društvene vrijednosti. U tom je smislu 
ne treba brkati s individualnim dohocima, koji se povezuju s 
oblikom »nagrađivanje prema radu«, što je vulgarna ekonomija 
isturila u prvi plan, prikrivajući ekonomske odnose stvorene 
podjelom društvenog fonda radnog vremena (kao osnovom od- 
ređivanja vrijednosti) suprotno interesu neposrednog proizvo- 
đača. Pojavni oblik tog je inflacija, produbljavanje jaza između 
razvijenih i nerazvijenih, stvaranje velikih razlika u osobnim 
dohocima, formiranje neradnih dohodaka. 

2. U razlikovanju između pretkapitalističkog i kapitalističkog 
stadija ekonomskog razvitka treba istaknuti da su se u pretka- 
pitalističkom stadiju individualne vrijednosti izjednačavale na 
lokalnom tržištu, opredmećeni rad u sredstvima za proizvodnju 
u poredbi sa živim radom imao je relativno veoma mali udio. 
Razlika u organskom sastavu sredstava među pojedinim proizvo- 
đačima bila je gotovo zanemarljiva. Na takvom stupnju razvoja 
proizvodnih odnosa djelovao je zakon vrijednosti u nerazvije- 
nom obliku time što je neposredno utrošen rad, gotovo podjed- 
nake kvalitete, mjeren vremenom trošenja rada na konkretan 
predmet rada, determinirao cijenu. Nerazvijeni oblik vrijedno- 
sti javlja se kao novostvorena vrijednost (NV), što je bit neraz- 
vijenog oblika vrijednosti i sam sadržaj vrijednosne cijene: 


M 
NV=vV.(1+—) . . < vrijednost (1) 
V 
M 
Wce=C+V.(1+—).n...vrijednosna 
V cijena (2) 
gdje je: 
M novostvorena vrijednost, izražena u vre- 
V.(1+—) = menu; 
V 
C = predmet rada u cjenovnom obliku; 
n = novčani pretvornik u cijene, (u konkret- 


nom slučaju nadnična stopa).* 


*) To je u odjeljku I ovog napisa anticipirana kategorija »jedinica do- 
hotka proizvođača«. 

M Š 
Oblik /V . (1 + — )/, tj. novostvorena vrijednost, identična 
V 


je i u obliku vrijednosti (1) i u obliku cijene (2): suština i po- 
java ne protivurječe. 


U kapitalističkom stadiju razvoja, koji karakterizira slobod- 
no kretanje rada i kapitala iz jedne sfere proizvodnje u drugu, 
što nije bilo ostvarljivo u pretkapitalističko doba, dolazi do for- 
miranja novih potreba u skladu s izmjenama u načinu proiz- 
vođenja života. Javlja se razvoj investicione sfere, a time nastaju 
novi oblici podjele rada na velike odjeljke kapitalističke repro- 
dukcije, u osnovi koje je i javljanje široke lepeze kvalitativnih 
razlika među poslovima. Dok je u pretkapitalističkom stadiju 
bila moguća ekvivalentna razmjena gotovo u svakom pojedinač- 
nom slučaju robne razmjene, suprotno tome se u kapitalistič- 
kom stadiju ravnoteža premješta s pojedinačnog akta razmjene 
u cjelinu društvene vrijednosti. Vrijednost pojedinačne robe ni- 
je više bila određena radom uloženim u njenu proizvodnju, već 
društveno potrebnim radom s gledišta reprodukcije cijeloga ka- 
pitala. Na ovo ukazuje i Marxova misao: ». . . svaki je pojedinač- 
ni kapitalist, kao i cjelina svih kapitalista svake posebne oblasti 
proizvodnje, zainteresiran u eksploataciji cjelokupne radničke 
klase od strane cjelokupnog kapitala i u stepenu te eksploata- 
cije, ne samo iz opće klasne simpatije, nego direktno ekonom- 
ski, zato što, pod pretpostavkom da su sve druge okolnosti, a 
među njima i vrijednost predujmljenog cjelokupnog postojnog 
kapitala, dane, prosječna profitna stopa zavisi od stepena eksplo- 
atacije cjelokupnog rada od strane cjelokupnog kapitala.«* 

To što je cjelina svih kapitala zainteresirana u eksploataciji 
cjelokupne radničke klase, tj. cjelokupnog rada od strane cjelo- 
kupnog kapitala, ima svoju osnovu u razvoja rada od njegova 
lokalnog značaja preko sve razvijenijih oblika prometa do na- 
cionalnog i svjetskog tržišta, a posebno u rastavljanju proizvod- 
nje sredstava rada, tj. investiicone sfere, od proizvodnje potroš- 
nih dobara, te u tim uvjetima izvor vrijednosti (apstraktan rad) 
postaje ukupnost svih radova uloženih u ukupnoj proizvodnji, 
ali homogeniziranih putem tržišta radne snage u obliku cijene 
radne snage kao robe. 


. Dalji razvoj przni snaga doveo je do modernih dina- 
mičkih ekonomskih struktura, tj. do dalje velike podjele društ- 
venog fonda radnog vremena. Ono što je u prošlom vremenu bi- 
lo prisutno u klici, dolazi danas sve jače do izražaja: formirao 
se tzv. treći veliki odjeljak unutar podjele živog rada, a koji 
predstavlja cjelokupnu infrastrukturu društva (škole, nauku, um- 
jetnost, socijalno osiguranje, itd.). Cjelokupni živi rad koji je po- 
treban da se reproducira cjelokupna struktura društva ulazi u 


*) Marx, Kapital, III svezak, str. 164. Podvukli V.—B. 

formiranje vrijednosti. Ali to formiranje vrijednosti, tj. struktu- 
riranje cjelokupnog živog rada na osnovama povećanja zaposle- 
nosti, ne teče bilo kako već u skladu s razvojem proizvodne sna- 
ge društvenog rada. Onaj dio povećane društvene produktivno- 
sti rada koji ne predstavlja osnovu povećanja individualnog ži- 
votnog standarda putem novčanog opredmećenja, materijalna je 
osnovica nove zaposlenosti živog rada. Na taj način povećana 
produktivnost društvenog rada, što je u biti dijalektička nega- 
cija vrijednosti, postaje, dijelom, osnova stvaranju dodate vri- 
jednosti putem nove zaposlenosti. Govoreći klasičnim ekonom- 
skim kategorijama, to bi bila transformacija relativnog viška 
vrijednosti u potreban rad i u apsolutni višak vrijednosti. Na 
taj su način odnosi unutar cjelokune strukture ukupnog živog 
rada društva ono određujuće za definiranje odnosa potrebnog 
rada i »uvjetnog viška rada«.* : 

. Nastavno se na ovo gledište može zaključiti da ukupno troše- 
nje radne snage unutar svih velikih odjeljaka društvene repro- 
dukcije do visine potrebnog rada predstavlja vrijednost svih 
proizvoda rada koji ulaze u osobnu potrošnju članova društvene 
zajednice. Ova vrijednost, tj. ukupnost svih radova kao troše- 
nje radne snage u svim odjeljcima reprodukcije do visine po- 
trebnog rada, apstraktan je rad II odjeljka društvene reproduk- 
cije, tj. vrijednost proizvoda koji ulaze u osobnu potrošnju. Na 
taj način je vrijednost proizvoda rada II odjeljka određena uku- 
pnim radnim vremenom potrebnim za proizvodnju proizvoda 
rada do visine potrebnog rada svih odjeljaka reprodukcije, a ne 
više radnim vremenom uloženim u proizvodnju proizvoda koji 
ulaze samo u osobnu potrošnju. Ovo je sasvim suprotno od za- 
kona vrijednosti odnosno njegovog djelovanja putem nerazvije- 
nog oblika vrijednosti. Ako je do sada bilo sporno da li se dru- 
štveno potrebno radno vrijeme mora shvatiti kao takvo samo u 
tehnološkom smislu ili u smislu njegove društvene korisnosti, 
gornjim izvođenjem se nameće zaključak da se pod društveno- 
-potrebnim radnim vremenom razumije ono radno vrijeme, kao 
trošenje radne snage, koje je potrebno ne samo za reproduk- 
ciju materijalne proizvodnje već i za reprodukciju cjeline dru- 
štvene strukture. Ako je to strukturiranje potrebnog radnog 
vremena izraženo sa stajališta neposrednog proizvođača materi- 
jalne proizvodnje, onda oblik raspodjele teče razvijenim oblikom 
vrijednosne cijene (a ne oblikom dohodne cijene), jer je to ob- 
lik adekvatne cijene putem koje se, može jedino, neposredno up- 
ravljati viškom vrijednosti. 

Razvijeni oblik djelovanja zakona vrijednosti najpotpunije je 
došao do izražaja u modernoj epohi, u kojoj su se razvojem pro- 
izvodnih snaga i društvenih odnosa u kretanju od kapitalizma 
prema socijalizmu ispoljili spomenuti odjeljci društvene repro- 
dukcije: 


. *) O uvjetnom višku rada govorimo zato što je to nova kategorija ko- 
ja pored viška rada sadrži i reprodukciju postojećih uvjeta rada. 

— prvi odjeljak: proizvodnja sredstava rada, u koja ulazi i 
za njih potrebna proizvodnja predmeta rada; 

— drugi odjeljak: proizvodnja namijenjena osobnoj potroš- 
nji u koju ulazi i za njih potrebna proizvodnja predmeta rada; 

— treći odjeljak: proizvodnja cjelokupne društvene djelat- 
nosti izvan materijalne proizvodnje. u 

Prvi i drugi odjeljak sačinjavaju materijalnu proizvodnju ko- 
ja je izravan odnosno neizravan prirodni nosilac trećeg odjelj- 
ka, i to samo ukoliko se treći odjeljak osamostalio te postao ka- 
rakterom svojih usluga prirodnom potrebom radnog čovjeka ko- 
ji se njima koristi bez naknade tako da su njegove usluge dos- 
tupne svim radnim članovima društvene zajednice pod jednakim 
uvjetima, tj. prema potrebi, a to znači bez obzira na njihov udio 
u raspodjeli radom stvorene vrijednosti. U raspodjelu se time 
unosi novi element kao negacija raspodjele prema kvaliteti rada 
tako da je u tom elementu sadržan princip raspodjele prema 
kvantiteti rada: jedan sat rada, na primjer, arhitekta i jedan sat 
rada nosača s gledišta korištenja besplatnih usluga III odjeljka 
imaju jednaku vrijednost. 

Osim ova tri odjeljka, koji sačinjavaju ukupan djelatan živi 
rad društvene zajednice, ima i četvrti odjeljak, a to je odjeljak 
mirovina i socijalne zaštite. U njemu su prisutna samo prima- 
nja bez sudjelovanja živog rada, te ovaj odjeljak ne ulazi u os- 
novicu stvaranja vrijednosti. 


II 


Sav živi rad koji se u društvu obavlja može se, prema izlože- 
nom, svrstati u tri odjeljka: I = proizvodnja sredstava za rad i 
potrebna proizvodnja predmeta rada; II = proizvodnja potroš- 
nih dobara i njihovih predmeta rada i III = živi rad izvan mate- 
rijalne proizvodnje, u infrastrukturi društva. Drugi odjeljak ra- 
da mora dobaviti potrošna dobra za sve odjeljke, te mora biti 
toliko efikasan da omogući transfer rada u ostale odjeljke i da 
pruži materijalnu osnovicu za reprodukciju čovjekove egzistenci- 
je u društvu. Ako živi rad hž razlučimo po odjeljcima, u ukupni 
živi rad ako označimo simbolom hžu, onda je slika ova: 


hž: + hž + hž: = hžu (3) 


. Uvažimo li obrazložena opterećenja koja podnosi hž:, a, ono 
taj mora svojom efikasnošću stvoriti materijalnu bazu, tj. po- 
keke dobra, za ostale odjeljke, na osnovi čega se uspostavlja 

nos: 


hž, + hž E hža hžu 
= — = REFk, 
hž, hž Mo 


Rezultat tog odnosa je radna efikasnost ili koeficij 
. ' jent radne 
efikasnosti (REFk:) drugog odjeljka, u kojem se krije materijal- 

no pokriće vrijednosti osobne potrošnje za rad I, II i III odjelj- 
ka i pokriće reprodukcije uvjeta rada samo II odjeljka. 

Veličina hžu je, u smislu iznesenih postavki, apstraktan rad, 
vrijednost II odjeljka, a hž je konkretan rad, tj. ulaganje ži- 
vog rada kao trošenje radne snage u II odjeljku do visine po- 
trebnog rada proizvođača II odjeljka, ulazeći, kao dio cjeline 
društvenog fonda rada, u određivanje vrijednosti dobara što sa- 
činjavaju cjelinu osobne potrošnje. Relacija REFk: u biti deter- 
minira koeficijent radne efikasnosti u cjelini društvene repro- 
produkcije, kao gravitacioni koeficijent radne efikasnosti, oda- 
kle bi slijedilo da je REFk»: = REFku.* Što zapravo kazuje 
REFk:? To je odnos potrebnog rada uvećanog za uvjetni višak 
rada prema potrebnom radu II odjeljka, tako da REFk — 1 pu- 
tem strukture živog rada označava uvjetni višak rada kao uvjet- 
ni višak vrijednosti, dostignut razvojem proizvodnosti društvenog 
rada, te označava onaj ekonomski centar gravitacije oko kojeg 
se kreću svi oblici uvjetnog viška vrijednosti. 

REFKk: kazuje, prema izrazu (4), koliko jedinica apstraktnog 
rada II odjeljka dolazi na jedinicu konkretnog rada II odjeljka. 
Uzmimo, nasumce, ovu relaciju: 

hžu 3 
—— = — = REFk, = 3 (5) 
hž: 1 

Ona u ovom slučaju, pokazuje da uvjetni višak rada iznosi 
3—1=2, tj. REFk—1, a njegov korelat, potreban rad, 1. Ako či- 
tav dodatni rad (uvjetni višak rada i potreban rad) označimo 
kao jedinicu, onda je struktura ova: 


Potreban rad 0,333 ili 1/3 
Uvjetni trošak rada 0,667 ili 2/3 (6) 
Dodatni rad 1,000 ili 3/3 


Ono što mora veoma upasti u oči u tom demistificiranom svi- 
jetu radne vrijednosti (zato, uostalom, jer je proizvodnja vrijed- 
nosti isključivo rezultat trošenja živog rada), to je da se formi- 
ranje i raspodjela vrijednosti odvija prirodno, neposredno i ne- 
posredno isključivo u svijetu živog rada samog. Međutim, supro- 
tno tome, u kapitalističkom društvu se i raspodjela odvija u svi- 
jetu posredovanosti. Kapital kao društveni odnos u raspodjeli 
se praktično potvrđuje kao strano tijelo, metaforom izraženo: 
kao gusar koji je upao u svijet živog rada da bi izvršio pometnju 
i da bi oteo ono što mu pripada jedino po sili: neplaćeni rad. 

Kako REFk:, u svojoj suštini, rečeno je, determinira koefi- 
cijent radne efikasnosti kao gravitacioni koeficijent radne efi- 
kasnosti u cjelini društvene reprodukcije imali bi da je: 


REFk: = REFku (7) 


*) REFku označava gravitacioni koeficijent radne efikasnosti, cjeline 
društvene materijalne reprodukcije u formiranju radne vrijednosti, a u 
organskoj međuzavisnosti velikih odjeljaka društvene reprodukcije. 

Polazeći od strukture ukupnog fonda društvenog radnog: vre- 
mena, svaki bi odjeljak idruštvene reprodukcije, prema koefi- 
cijentu radne efikasnosti I odjeljka društvene reprodukcije imao 
jednaki koeficijent radne efikasnosti, te se time fond radnog vre- 
mena I i III odjeljka svodi na jednaku vrijednost II odjeljka, 
što je pretpostavka ravnoteže u vrijednosti, ali ne više na osnovi 
jednostavnog već na temelju razvijenog oblika zakona vrijed- 
nosti. 

. Prema tome, izraz ukupne društvene vrijednosti, izveden iz 
rasporeda ukupnog društvenog fonda radnog vremena, ima ovaj 
izgled: 


hžu . REFku = Dpvu (8) 
gdje je: 
hžu fond društvenog radnog vremena: 


REFku = koeficijent radne efikasnosti prema (7); 
Dpvu = društveni proizvod — ukupna vrijednost ukup- 
nog društvenog rada. 


Prema obliku (8) proizlazi da je učinjena distinkcija između 
fonda društvenog radnog vremena i vrijednosti, što predstavlja 
prividnu nelogičnost. 

Fond društvenog radnog vremena je ukupno radno vrijeme 
društva strukturirano na velike odjeljke društvene reprodukci- 
je. Tek se putem tog odnosa (što je izraz strukture potrebnog 
rada i uvjetnog viška rada) ukupno radno vrijeme, kao djela- 
tan živi rad hž, transformira u vrijednost. Vrijednost, kako se 
historijski formirala na kapitalističkoj osnovi, izražena je s više 
radnog vremena od onog radnog vremena koje je potrebno za 
reprodukciju cjelokupne društvene strukture. Tako da je: 


hžu < Dpvu 


U tim okolnostima potreban rad i vrijednost nisu jednake ve- 
ličine izražene u radnom vremenu. Tu je prisutna pojava »na- 
puhavanja« društveno potrebnog radnog vremena putem vrijed- 
nosti te je stvorena osnova otuđenja konkretnog rada (kao po- 
trebnog rada za reprodukciju cjelokupne društvene strukture) 
od apstraktnog rada koji je preuzeo tu funkciju iako REFku ni- 
je voluntaristički određen već je uvjetovan odnosima podjele u- 
kupnog fonda radnog vremena društva na velike odjeljke repro- 
dukcije, a izraz je stope »uvjetnog viška vrijednosti« kao gravi- 
tacionog centra u formiranju svih pojavnih oblika: profita i 
»amortizacije« u kapitalizmu, dobiti i »amortizacije« u etatiz- 
mu, oblika akumulacije u kretanju od kapitalizma prema soci- 
jalizmu. 

Kada socijalizam razvije svoju vlastitu i demistificiranu eko- 
nomsku osnovu određivanja vrijednosti u čistom obliku izvan 
sistema eksploatacije rada tj. kapital-odnosa, vrijedit će odnos: 
hžu=Dpvu, a sam oblik vrijednosti društvenog proizvoda izgle- 
dat će ovako: 

1 
hžu . ——) . REFku = 
(hžu o) u = Dpvu (10) 


vrijednost osobne 
potrošnje 


hžu 
tj. ukupno potrebno radno 
vrijeme, cjelina fonda dru- 
štveno potrebnog radnog 
vremena 


Oblik (10) u svojoj suštini izlazi na oblik hžu =Dpvu. U nje- 
mu se više ne provodi »napuhavanje« vrijednosti kao na kapita- 
lističkoj osnovi, i od koje osnove nužno polazi dalji razvoj i 
transformacija nasljednog ekonomskog sistema društvene pro- 
izvodnje tako da je fenomen »napuhavanja vrijednosti« prisutan 
i u prijelaznoj fazi. Nasuprot eksteriorizaciji u formiranju vrije- 
dnosti, što karakterizira kapitalizam, javit će se na vlastitoj eko- 
nomskoj osnovi socijalističkog društva interiorizacija u formi- 
ranju vrijednosti tj. pounutrenje vrijednosti, što bi bila jedna od 
njegovih Karakteristike U prvom slučaju, gdje je prisutno »na- 
puhavanje« vrijednosti, rad radnika od 8 sati predstavlja polaz- 
nu netto-veličinu računa, a u drugom slučaju tih 8 sati predsta- 
vlja brutto-veličinu. U prvom slučaju prisutno je dodavanje do 
visine brutta, a u drugom slučaju odbitak do razine netta. Taj 
proces ponutrenja vrijednosti nazivamo unošenjem »viška vri- 
jednosti« u potreban rad: sve je potreban rad, ali sada za pro- 
izvodnju (proizvoda rada i usluga, a ne samo radne snage na os- 
novama provedene transformacije, što je od velike važnosti. Iz 
procesa eksteriorizacije naime, u formiranju vrijednosti, a to 
znači na kapitalističkoj osnovi, izviru upravo suvremeni fenome- 
ni galopirajuće i nezadržive inflacije cijena, koja se ne može 
prevladati nikakvim monetarno-cjenovnim instrumentarijem već 
priznanjem u stvarnim relacijama da je potreban rad za proiz- 
vodnju društveno-potrebnog proizvoda jednak potrebnom radu 
za reprodukciju cjelokupne društveno-potrebne strukture. Po- 
treban rad, formiran na toj osnovi, sadrži u sebi potreban rad 
za reprodukciju individualnih članova društvene zajednice ali i 
za reprodukciju cjeline uvjeta rada. Tako je u potrebnom rad- 
nom vremenu za proizvodnju konkretnog proizvoda sadržana i 
jedna i druga ekonomska osnova. Put do toga vodi preko me- 
đučlanova, u čemu se kao bitan čini razvijeni oblik vrijednosne 
cijene (cijene radne efikasnosti) kao normalne cijene društve- 
ne reprodukcije u kretanju od kapitalizma prema socijalizmu. 
Na taj način prevladavanjem eksploatacije postepeno bi nužno 
nestajao, a zatim sasvim nestao onaj privid, da je sav rad pla- 
ćen, što je osnovni privid na kojem egzistira kapital-odnos. 


480 


Isti onaj proces koji treba otvoriti kod svođenja svih rado: 
va na jedinstvenu kvantitetu homogenizacijom poslova na vri- 
jednosti fb = 1,000, treba otvoriti i kod određivanja društvene 
vrijednosti potrebnim radnim vremenom putem gravitacionog 
koeficijenta radne efikasnosti, izvedenog iz odnosa apstraktnog 
i konkretnog rada II odjeljka društvene reprodukcije, koji je 
način već objašnjen. Jedan se i drugi proces formiranja dru- 
štvene radne vrijednosti u kapitalizmu zbiva putem tržišta, »iza 
leđa proizvođača« stihijnim prodavanjem i kupovanjem radne 
snage, a time i cjelokupne robe što je osnova reprodukcije ka- 
pitala. 


Iz ovog proizlaze dva pitanja: 

a) što je razvijeno djelovanje zakona vrijednosti, i, prema 
tome: kakav je razvijeni oblik djelovanja zakona vrijednosti kao 
dijalektička negacija nerazvijenog oblika djelovanja zakona vri- 
jednosti i 

b) kako se i na koji način vrši raspodjela vrijednosti ukup- 
nog društvenog rada, tj. Dpvu, pa, prema tome, kakv je oblik 
raspodjele na svim nivoima društvene reprodukcije, što je uje- 
dno i pitanje normalne cijene prijelaznog razdoblja od kapita- 
lizma prema socijalizmu? 


IV 


Prije nego što pokušamo odgovoriti na ta pitanja, potrebno 
je uspostaviti vezu između oblika društvene radne vrijednosti 
Dpvu i svakog pojedinog proizvoda, a time i onog koji ulazi u 
osobnu potrošnju. Ova veza ne bi bila ništa drugo nego koefici- 
jent radne efikasnosti REFk: u svojstvu gravitacije vrijednosti, 
kojim se mjeri »uvjetni višak rada«, a time ujedno dokazuje i u 
kojoj su mjeri prirodni uvjeti kao i razvoj proizvodne snage ra- 
da, takvi da jedan dio raspoloživog društvenog fonda radnog 
vremena, u našem primjeru konkretan rad II odjeljka, »dosti- 
že za njihovu reprodukciju i samoodržavanje kao proizvođačaj 
da proizvodnja njihovih potrebnih životnih sredstava ne potroši 
svu njihovu radnu snagu. Tu plodnost prirode čini jednu gra- 
nicu, jednu polaznu točku, jednu osnovu. S druge strane, raz- 
vitak društvene proizvodne snage njihova rada čini drugu«. . . , 
»dakle poljoprivredni rad u najširem ekonomskom smislu, mo- 
ra biti dovoljno plodan da se ne bi sve raspoloživo radno vrije- 
me apsorbiralo u proizvodnji sredstava za ishranu za neposred- 
ne proizvođače; dakle da bude moguć višak poljoprivrednog ra- 
da a s time i višak proizvodnog rada«.* 

Ovo što Marx govori o poljoprivrednoj proizvodnji, vrijedi i 
za sve ano industrijske proizvodnje koje proizvodi rada ulaze 
u II odjeljak društvene reprodukcije. Dakle, za pojedini proiz- 


*) K. Marx, Kapital, III, str. 587. 

vod, a time i za pojedinu grupaciju, granu, a time i za oblast 
proizvodnje, vrijedi načelo da je radna efikasnost onaj odnos u 
proizvodnji vrijednosti koji sintetizira subjektivni uvjet proiz- 
vodnje, tj. da »... neposredni proizvođači moraju raditi preko 
onog vremena koje se zahtijeva za reprodukciju njihove vlasti- 
te radne snage, njih samih«, . . . kao i objektivni uvjet »da oni 
višak rada mogu dati« s obzirom na plodnost, tlo i razvoj dru- 
štvene proizvodne snage rada.“ A radna se efikasnost, kako je 
navedeno, definira kao odnos apstraktnog rada i konkretnog ra- 
da, i to na nivou svakog pojedinog proizvoda, prema obliku: 


= REFku (11) 
hž 

gdje je: 
H = apstraktan rad. 


Oblik (11) je jezgrovni odnos razvijenog oblika vrijednosti, 
a time i jezgrovni odnos raspodjele prema radnoj efikasnosti. 
Tim se oblikom, zapravo, uspostavlja prirodna veza između mi- 
kro-strukture i makro-strukture vrijednosti, i to istim, dakle 
konzistentnim oblikom. 

Na taj bi način struktura društvene radne vrijednosti, izve- 
dene iz rasporeda društveno potrebnog fonda radnog vremena 
strukturiranog na velike odjeljke društvenog rada, izgledala ova- 


ko: 
hž: . REFk: = Dpv, = Hi 
hž: . REFk, = Dpv, = H: (12) 
hž; . REFk» = Dpv: = H: 

i cjelina: 


hžu . REFku = Dpvu = Dpvu: + Dpvu: + Dpvu: = Hu 
Prema tome je: 


u 
— = REFku (13) 
hžu 


Kada jeriječ o apstraktnom radu, tada moramo imati pred 
očima dvije derivacije, a te su: ako je apstraktni rad H deriva- 
cija cijene, onda je to društveno priznato radno vrijeme-vrijed- 
nost; ako je pak derivacija vrijednosti (hž . REFku), tada je 
društveno potrebna vrijednost, ali uz uvjet da je individualni 
hž, putem ukupnog potrebnog radnog vremena, ušao u određi. 
vanje vrijednosti. To i sačinjava duboki smisao svih razvojnih 
planova samoupravne društvene zajednice. ' 

Ova je distinkcija od osnovne važnosti u daljem izvođenju 
modela i u obliku cijene i u obliku vrijednosti. 


*) Marx, op. cit., str. 586/587. 
482 


Vratimo se za trenutak izrazu hžu = hž: + hž: + hžs. Što 
taj ukupni živi rad predstavlja? U smislu Marxova izvođenja, 
to bi bio potreban rad za reprodukciju životne egzistencije svih 
proizvođača. Taj ukupni potreban rad »hžu«, jednak je, u smislu 
dosadašnjeg izvođenja, apstraktnom radu, tj. vrijednosti II od- 
jeljka, pa je prema tome: 


hžu = H: = Dpv: (14) 


i tim se oblikom, zapravo, uspostavlja nužna unutarnja poveza- 
nost u cjelini društvene radne vrijednosti. U tom smislu se mo- 
gu navesti Marxove riječi: »Ma da se rad neposrednih proizvo- 
đača hrane (mi bismo kazali: svih proizvođača kojih proizvod 
rada ulazi u osobnu potrošnju društva), za njih same dijeli na 
potreban rad i višak rada, on ovako u odnosu na društvo pred- 
stavlja samo potreban rad zahtijevan za proizvodnju sredstava 
za ishranu« (mi bismo kazali: sredstava koji ulaze u osobnu po- 
trošnju članova društva).* »Uostalom to se isto zbiva kod svake 
podjele rada u okviru čitavog društva, za razliku od podjele ra- 
da u okviru pojedinačne radionice« . . . Ako je ova raspodjela 
razmjerna, onda se proizvodi različitih grupa prodaju po svo- 
jim vrijednostima (pri daljem razvijanju po cijenama proizvod- 
nje), ili pak po cijenama koje su općim zakonima određene mo- 
difikacijom tih vrijednosti, odnosno cijena proizvodnje. To je 
ustvari zakon vrijednosti kakav se potvrđuje ne u odnosu na po- 
jedinačne robe ili artikle, već na svaki put drukčije cjelokupne 
proizvode posebnih oblasti društvene proizvodnje koje su pod- 
jelom rada postale samostalne; tako da ne samo što je na svaku 
pojedinačnu robu upotrebljeno samo potrebno radno vrijeme, 
nego je od cjelokupnog društvenog radnog vremena upotreblje- 
na u različitim grupama samo potrebna razmjerna količina. Jer 
upotrebna vrijednost ostaje uslov. »Ova kvalitativna granica kvo- 
ia društvenog rada, primjenjivih na različite posebne oblasti pro- 
izvodnje, samo je razvijeni izraz zakona vrijednosti uopće; ma 
da potrebno radno vrijeme ovdje dobiva drugi smisao.«* 


Kao što je stopa viška vrijednosti: 


M 
= (15) 
V 
prevladana koeficijentom radne efikasnosti: 
hžu 
—— = REFk, (16) 


v 


H 
*) Odatle taj živi rad »hže« ulazi u nazivnik, pa imamo >. REFkK, 


tj. odnos ukupnog potrebnog rada prema potrebnom radu II "odjeljka. 
*) K. Marx, Kapital, III, str. 587/588. Potertanje naše. si 

odnosno: 
H: 


hže 


= REFk: (17) 


tako je kategorija novostvorene vrijednosti (NV) prevladana ka- 
tegorijom ukupne dodate vrijednosti, tj. kategorijom društve- 
štvenog proizvoda (Dpv), što je u dosadašnjem izlaganju nazva- 
no potrebnim radom uvećanim »uvjetnim viškom rada« odnosno 
»uvjetnim viškom vrijednosti«. Naime, kategorija ukupne doda. 
te vrijednosti obuhvaća raniju kategoriju novostvorene vrijed- 
nosti i novu kategoriju prenesenu vrijednost održavanja društve- 
nih sredstava rada u funkciji. Vulgarna je ekonomija tu prene- 
senu vrijednost nazvala »amortizacijom« ne shvaćajući da se s 
obzirom na konstituiranje društvene podjele rada na tri odjelj- 
ka s posebnim formiranjem investicione sfere sredstava rada u 
svim odjeljcima nužno mora javiti i živi rad potreban za održa- 
vanje uvjeta rada, tj. društvenih sredstava rada u funkciji. Pre- 
ma tome u kategoriji hžu sadržan je i živi rad koji je potreban 
za održavanje uvjeta rada, što i jest osnova »prenesene vrijed- 
nosti«, pogrešno nazvane »vrijednošću amortizacije«. Tu se, da- 
kle, ne radi, kako je to, uostalom i klasična marksistička misao 
pretpostavljala, o sukcesivnom prijenosu putem rada dijela vri- 
jednosti sa sredstava rada na proizvod rada kao sastavni ele- 
ment robne vrijednosti. Vrijednost amortizacije nije sastavni 
dio vrijednosti dodatnog rada, tj. sastavni dio vrijednosti dru- 
E proizvoda (Dpv), već se vrijednost društvenog proiz- 
voda: 


hžu . REFku = Hu (18) 


strukturira — kako će se još raspraviti — na pojedine elemente 
us kladu s efikasnošću društvenog rada prema relaciji na nivou 
vrijednosti svakog proizvoda rada: 


H 
-— = REFk (19) 
hž 


te se, prema tome, ne radi o zbrajanju sastavnih dijelova već o 
objektiviziranom strukturiranju društvene radne vrijednosti kao 
vrijednosti društvenog proizvoda, koja se javlja kao jedinstvena 
kategorija, čime se prevladava nerazvijeni oblik vrijednosti (NV) 
razvijenim oblikom vrijednosti (Dpv). Dpv je razvijeni oblik 
vrijednosti zato što, pored reprodukcije živog rada i viška rada 
»nerazvijenog oblika vrijednosti«, organski sadrži putem dalje 
reprodukcije živog rada, i reprodukciju dostignutog nivoa uvje- 
ta rada kao društvenih uvjeta. Ali ne samo zbog toga već i toga 
radi što je to izraz razmjernih kvota rasporeda ukupnog društ- 
venog fonda radnog vremena na različite grupacije proizvod- 
nje i na različite društvene potrebe i što se individualna produk- 
tivnost rada mjeri tek u odnosu prema društvenoj produktivno- 

sti rada. Kada je, dakle, riječ o razvijenom obliku vrijednosti, 
kojim je negiran nerazvijeni oblik vrijednosti, radi se o dijalek- 
tičkoj negaciji: njome se održava ono što je bilo vrijedno u ne- 
giranom izrazu i to se novim kvantitativnim-kvalitativnim odno- 
sima potvrđuje u razvijenijem obliku. ' ' 

Na taj način je dat odgovor na prvo postavljeno pitanje: o 
razvijenom djelovanju zakona vrijednosti odnosno o razvijenom 
obliku vrijednosti. Time je ujedno dat odgovor i na pitanje ka- 
kav je i razvijeni oblik vrijednosti s gledišta ukupne društvene 
reprodukcije. Međutim, nije dat odgovor o razvijenom obliku 
vrijednosti s gledišta pojedinačne robne vrijednosti, a time i o 
agregatnom razvijenom obliku vrijednosti s gledišta grupacije, 
grane, itd., polazeći od cijene. 


V 


Polazeći od suštine razvijenog oblika vrijednosti, vrijednost 
svake pojedinačne robe, pa prema tome i svakog agregata rob- 
ne vrijednosti, jednaka je: 


Dpv = . (hž. REFk) razvijeni oblik (20) 
vrijednosti 

Wec = S + (hž. REFk) . n razvijeni oblik (21) 
vrijednosne 
cjeline 


hž . REFk) = dodatna vrijednost; 


=" proporcionalna prenesena vrijednost — predmet rada; 

n = jedinica dodatka proizvođača-novčani pretvornik raz- 
vijenog oblika vrijednosti u razvijeni oblik vrijednos- 
ne cijene. 


Oblik (hž . REFK), tj. dodata vrijednost, identična je i u raz- 
vijenom: obliku vrijednosti (20) i u razvijenom obliku vrijedno- 
sne cijene (21). Suština i pojava ne protivurječe. 

Teorijski više ne bi miela biti dileme o tome što predstav- 
lja € u nerazvijenom obliku vrijednosne cijene, a što S u razvi- 
jenom obliku vrijednosne cijene. Posve u skladu s Marxovom 

oncepcijom, i »C« i »S« predstavljaju isključivo predmet rada 

ao nosilac upotrebne i prometne vrijednosti kada sredstva za 
proizvodnju postaju društvena. Prema tome otpada dilema o to- 
me kolika je u »C« odnosno u »S«, pored vrijednosti predmeta 
rada, tzv. amortizacija, tj. vrijednost sredstava rada. Do ranije 
dileme je došlo zbog toga što je Marx nerazvijenim oblikom vri- 
jednosti objašnjavao fenomene kapitalističke reprodukcije, tj. 
fenomene nastale negacijom nerazvijenog oblika vrijednosti raz- 
vijenim oblikom vrijednosti. Prema tome, amortizacija nije po- 
stala integralnom kategorijom vrijednosti »C« već integralnom 
kategorijom vrijednosti dodatnog rada odnosno vrijednosti dru- 
štvenog proizvoda Dpv. 

O jedinici dohotka proizvođača, kao obliku novčanog ekviva- 
lenta kojim se vrijednost pretvara u cijenu, bit će naknadno go- 
vora. Za sada: jedinica dohotka proizvođača n i koeficijent rad- 
ne efikasnosti REFk» predstavljaju gravitacione centre oko kojih 
se kreću svi fenomeni ekonomije. 


VI 


Sva se dosadašnja razmatranja kreću na području izdataka u 
društvenom radu. Ako se stajalište izmijeni pa se ekonomski 
procesi razmotre sa stajališta primitka, tj. dohotka u novčanim 
jedinicama, onda se kategorija živi rad na nivou mikro struktu- 
re transformira u kategoriju osnovnog osobnog dohotka proiz- 
vođača, simbol »d«. 

Polazeći od kategorije »d« = 1, kao izraza sraslosti izdava- 
nja u radu kao trošenja radne snage hž i primitka, što je doho- 
dak u novcu realiziran u razmjeni rada, i, prema tome, polazeći 
od realizacije kao 1, možemo napisati da je vrijednost jednog 
sata društvenog rada, kao vrijednost robne jedinice, jednaka: 


Pv=dv.e=1 (22) 

Pv = vrijednost 1 sata društvenog rada kao vrijednost robne 
jedinice; 

dv = proporcija osobnog dohotka oslobođena kapital-odnosa 
u strukturi vrijednosti Pv = 1; 

e = granična vrijednost beskonačnog niza, baza prirodnih lo- 
garitama, s brojevnom vrijednošću 2,71824... ; 

x = eksponent na bazi »e«, koji označava efikasnost društve- 


nog rada kao dublji izraz oblika REFK. 


Funkcija Pv = dv.e* je ujedno prirodna unutarnja veza iz- 
među strukture razvijenog oblika vrijednosti i strukture razvi- 
jenog oblika vrijednosne cijene, te je istodobno i osnova raspo- 
djele vrijednosti društvenog proizvoda, jer se tom funkcijom iz- 
ražava organska veza između izraza e i REFk.* Ona je usposta- 
vljena ekonometrijskim sistemom, koji je izveden s dvije polaz- 
ne osnove: dv =1 i iz Pv = |, te je variranjem x na bazi e do- 
o teža u svim varijacijama efikasnosti, tj. da je: Pv = dv. 
e = 

Ovim je izvođenjem, zapravo, dat opći izraz ravnotežne radne 
ekonomije, i to bez ikakvih posredovanja hk vaopovoa rada, jer 
se kreće isključivo u domeni živog rada, dakle bez posredovanja 
kapitala i profita (i svih njihovih travestija, preimenovanja i 
prekvalifikacija). Tu su posredovanja dakle i oblici eksploataci- 
je suvišni. Oni su ionako isključivo vezani uz prodor privatne 


*) Računski je x = log REFK : log e, s tim da je taj REFk definiran 
polazeći od d=liPv=il. 

svojine i njene logike u svijet rada i radne logike kao i prodo- 
ra monopola upravljanja. Jer ovdje se ne radi o dohodnoj cijeni 
već o razvijenom obliku vrijednosne cijene. U razvijenom obliku 
vrijednosne cijene, kao pojavnom izrazu razvijenog oblika vrije- 
dnosti, prisutan je samo živi rad i njegov odnos u društvenoj po- 
djeli rada uz isključenje svih oblika posredovanja, a time i otu- 
đenja. Posrednici, naime, kao i u svemu, nikad ne djeluju stvari 
ili sredine radi; oni posluju sebe radi. Oni su suvišnost u zdravu 
organizmu svijeta rada, strano tijelo, tek (nasilno) otvaranje 
jedne mogućnosti čije postojanje na višem nivou razvoja proiz- 
vodnih snaga smeta ravnotežnim tokovima, a i tome da se opća 
ravnoteža pomakne u korist proizvođača kako bi se negirao po- 
srednik, taj bit bitka eksploatacije. Pred očima se rastvara, da- 
kle, ekonomija ljudskog promišljanja. U njoj radni ljudi pro- 
matraju cjelinu i, tim putem, dijelove i njihove kvantitativno- 
-kvalitativne ovisnosti, oni promatraju pojedinačno, posebno i 
opće s težnjom da ih usklade i integriraju. Tako se hegelovski 
»Das Wahre ist das Ganze« svijeta spoznaje u svijetu ozbiljenja 
filozofije pretvara u »Das Richtige ist das Ganze«. Uostalom, taj 
»Das Richtige« (ili »Das Zutreffende«) integrira teoriju i praksu. 


U svijetu rada i totaliteta, razvijeno djelovanje zakona vrijed- 
nosti ispoljava se kao zakon razmjerne raspodjele rada na veli- 
ke odjeljke društvene proizvodnje, i, u okviru tih odjeljaka, na 
grane, na radne asocijacije, na pojedine proizvode i usluge. Ta 
je ravnoteža, očito, dinamička, a data je funkcijom kao vezom 
između razvijenog oblika vrijednosti i strukture razvijenog obli- 
ka vrijednosne cijene po izrazu (22): 


Pv=dv.e=1 


Ako bismo uzeli da je Pv = 1, promatrajući na taj način, u 
stvari, robnu jedinicu u smislu njene vrijednosti, onda je: 


1 1 
odnosno e = (23) 
e* dv 


dv = 


. Ovi odnosi pokazuju da je izdatak živog rada, a ujedno i pri- 
mitak osnovnog osobnog dohotka — vrijednost u jedinici pro- 
izvoda, obrnuto razmjeran efikasnosti rada, odnosno da je efi- 
kasnost rada obrnuto razmjena izdatku u živom radu, ujedno i 
primitku osnovnog osobnog dohotka — vrijednosti, sadržanog 
u jedinici proizvoda. U suštini, to je ujedno i funkcija ekonom- 
ske efikasnosti rada, jer je e samo dublji izraz za (19) H : hž = 
REFK. 

Ova razmatranja pripadaju, međutim, analitici dinamičke 
ravnoteže kao takve, a ona je u ovom izlaganju pretpostavljena 
kao imanentna modelu koji polazi od rasporeda rada kao izraza 
životnih M rijeka neposrednog proizvođača. U tome je živi rad 
stvaralački princip vrijednosti, a efikasnost rada izražava nje- 

govu ravnotežnu raspodjelu u društvu, tj. sintezu subjektivnih 
i objektivnih uvjeta društvenog rada, o kojima je, u smislu Mar- 
xove koncepcije, govoreno. Ali uspostavljanje same dinamičke 
ravnoteže, kao proces, nužno jest, može biti i mora ostati — na 
osnovama živog rada i njegove produktivnosti — domena ljud- 
skog promišljanja, neovisno o tome što izneseni izraz dinamičke 
ravnoteže kod toga može biti od neposredne koristi kao ekonom- 
ski instrumentarij prevladavanja kapital-odnosa. 

U uspostavljanju dinamičke privredne ravnoteže ljudsko pro- 
mišljanje na osnovama udruženog rada ima dva poveza: plan 
(u smislu cjelovitog društveno-ekonomskog modela predviđanja 
kao izraza za znanstveno podgrađenu društvenu dogovornost i 
koordinaciju ulaganja rada i služenja uvjetima rada) i tržiš- 
te (u smislu korektora postavki plana zbog praktične nemoguć- 
nosti, na aktualnom stupnju razvoja proizvodnih snaga, da plan 
obuhvati više od jezgre glavnine faktora ravnoteže u mikroma- 
kro-razmjerima privrede i da u kretanju ažurno i precizno rav- 
notežno reagira na stalne izmjene varijabla; ujedno, u datim o- 
kolnostima kao indeks pretrpljenog rasipanja rada i neracional- 
nog služenja uvjetima za proizvodnju). Tu se tržište javlja u 
novoj funkciji, a to je da privredu približi definiranju adekvat- 
ne društvene potrebe. Ono što privredni sistem može u tom kon- 
tekstu kao plan-tržište dati, to je sublimirani otisak stvarnih 
kretanja potreba u njihovom toku i stvarnog stanja, a time, u- 
jedno, i instrumentarij ocjene stanja i kretanja, njegova ispra- 
vljanja u kretanju, kao i instrumentarij projektiranja daljega 
kretanja, sve u smislu potpore vrednovanju sa strane udruženog 
rada, tj. ljudskoj kreaciji i odlučivanju udruženog proizvođača. 
Privredni sistem ne može biti mehanizam koji vlada radom, naj- 
manje pak motorna snaga privrede: on ne može biti gospodar 
u reprodukcionom procesu. Govoreno metaforom, privredni sis- 
tem je sluga udruženog proizvođača, i to sluga s konveksnim 
zrcalom u ruci: u njegovu fokusu odražava se u svakom trenut- 
ku vjerna slika privrednog stanja, a promišljanje udruženog pro- 
izvođača je svjetlost koja će se iz fokusa odraziti u budućnost, 
kao čvrsto određeni svjetlosni snop, granica i pravac za dalje 
kretanje oslobođenja rada. 


VII 


Ako količinu proizvoda označimo sa K (a pretpostavimo ne- 
romijenjenu upotrebnu vrijednost, izraženu konstantnom kva- 
itetom Q, tj. stanjem Q = const), onda izraz: 


K 


hž 


iskazuje broj jedinica proizvoda koje daje (proizvod) rada u tra- 
janju od jednog sata ekonomskog Tadnog vremena, izražavajući, 
drugim riječima, proizvodnu snagu rada, »psr«. 

U obliku: 
— = jur (25) 
hž 


dat je pak utrošak radnog vremena za jedinicu proizvoda, što 
bismo mogli nazvati jediničnim utroškom rada, simbol »jur«. 

Jedan je oblik inverzan drugom, a oba izražavaju proizvod- 
nost rada: količina proizvoda je upravno proporcionalna proiz- 
vodnoj snazi rada, a obrnuto proporcionalna jediničnom utrošku 
radne snage. U drugoj relaciji, izrazi (24) i (25) kazuju ono što 
je iskazano i oblikom (23), tj. funkcijom društvene proizvodno- 
sti rada. »Stvarno društveno bogatstvo i mogućnost stalnog pro- 
širivanja društvenog procesa reprodukcije ne zavisi od dužine 
viška rada, već od njegove proizvodnosti i od više ili manje bo- 
gatih uslova proizvodnje u kojima se on vrši«.“ 

Ako se podsjetimo na izraz (14), koji možemo primijeniti i 
u pojedinačnom slučaju s obzirom na pretpostavku o dinamič- 
kom sistemu, jedinični utrošak rada (27) ujedno je i mjera vri- 
jednosti: što više, relativno, potrebnog rada u jedinici proizvo- 
da, on je, relativno, to vredniji; što manje rada, robna jedinična 
vrijednost je manja. Proizvodnost rada je dijalektička negacija 
vrijednosti. Unutar živog rada, kao kretanja samosvijesti o radu, 
sadržana je, dakle, njegova negacija. Ako je ukupno potrebno 
ekonomsko radno vrijeme vrijednost proizvoda koji ulaze u oso- 
bnu potrošnju a ujedno i apstraktan rad (H,), onda će u odnosu 
prema manje uloženom radnom vremenu hž u konkretnu pro- 
izvodnju, zbog rasta produktivnosti rada, biti veća efikasnost 
rada iskazana odnosom: 


H 
—— = REFk 
hž 


U reprodukcionom procesu, razvojem proizvodnih snaga ja- 
ča proizvodnost rada. Proizvodnost rada, kao negacija vrijedno- 
sti u svojoj stalnoj mijeni vodi, do potrebe kontinuiranog mije- 
njanja rasporeda rada unutar fonda ukupnog radnog vremena 
novom zaposlenošću živog rada kojim društvo raspolaže, te je 
dinamični činilac u globalnoj dinamičnoj ravnoteži živog rada u 
društvu. To je prvi oblik u kojemu se odražava i proizvodnost 
društvenog rada i, ujedno, transformira relativni višak vrijed- 
nosti u apsolutni uvjetni višak vrijednosti, mjeren REFk» — 1,00, 
tj. kvalitetom, i uvećanjem živog rada, tj. kvantitetom. 

Da razmotrimo drugi oblik. U izlaganju sistema, do sada je 
u ravnotežnoj ekonomiji radne vrijednosti promatran izdatak u 
radu. On sam o sebi predstavlja i prijemnu stranu, jer se rad 


*) Marx, Kapital, III svezak, str. 755/756. 

ekvivalentno razmjenjuje za rad: sav je rad homogeniziran, a e- 
konomija je, po pretpostavci, u dinamičkoj ravnoteži. Sat homo- 
geniziranog (ili ekonomskog) radnog vremena ne treba, zapravo, 
nikakav vlastiti prijevod ili svoje prerušenje. Ali je nužno razli- 
kovanje izdatne strane rada od prijemne, pa ako je izdatna stra- 
na izražena u potrebnom radnom vremenu, prijemna je izraže- 
na novčanim ekvivalentom, tj. novčanim jedinicama (ne cije- 
nom), i to kategorijom jedinice dohotka proizvođača, za koju 
je opći simbol »n«. Jedinica dohotka proizvođača »n« je novča- 
ni ekvivalent jednog sata rada uz faktor posla 1. Ali »n« nije 
zbroj novčanih jedinica već naslovna »jedinica dohotka proizvo- 
dača«, u kojoj novčane jedinice rastu u razmjeru s proizvodno- 
šću društvenog rada, i to po stopi koja preostaje pošto se od 
stope ostvarene proizvodnosti rada odbije stopa nove zaposle- 
nosti živog rada, te bi to bio drugi oblik izražavanja proizvod. 
nosti društvenog rada uz prvi oblik njegova izraza, a koji se od. 
nosi na povećanje nove zaposlenosti. 

Oblik mjerenja proizvodnosti (produktivnosti) rada u odno- 
su prema kretanju razmjernog rasta novčanih jedinica u (naslo- 
vnoj) jedinici dohotka proizvođača n je ovakav: 


hžu 
K. 


. n = const (26) 


hžu = ukupan potreban živi rad svih odjeljaka društve- 
ne reprodukcije, uvećan novom zaposlenošću; 
količina proizvedenih robnih jedinica TI odjeljka; 
jedinica dohotka proizvođača; 

const = konstanta. 


a 
1 1 


Iz ovog oblika je vidljivo ovo: ako dođe do pada živog rada, 
izraženog u vremenu u jedinici proizvoda namijenjenog osobnoj 
potrošnji, razmjerno će rasti broj novčanih jedinica u (naslov- 
noj) jedinici dohotka proizvođača, tako da je njihov umnožak 
u ravnotežnoj ekonomiji živog rada konstantan. 

Ako pretpostavimo da se ne bi tako postupilo, već da se pre- 
ma stopi povećane proizvodnosti rada (bez uključivanja stope 
nove zaposlenosti u hžu) razmjerno povećaju novčane jedinice 
u jedinici dohotka proizvođača, tada ne bi ostao realan ekonom- 
ski prostor za novu zaposlenost, osim pod uvjetom stvaranja 
strukturne neravnoteže u privredi, što znači nužno bi došlo do 
nepodudarnosti REFK,, kako organski proizlazi iz razmjene dru- 
štvene podjele radnog vremena, i koeficijenta radne efikasnosti 
izvedenog putem cijene, tj. putem razmjene — raspodjele. 

Prvi oblik izražavanja proizvodnosti rada, tj. stvaranje osno- 
ve za novu zaposlenost, možemo nazvati osnovom »minulog ra- 
da« s razloga što taj dio produktivnosti rada nije opredmećen, 
tj. izražen osobnim dohotkom putem rasta novčanih jedinica u 
»jedinici dohotka proizvođača«, dakle nije individualno potrošen, 

već je postao materijalnom osnovom za uvećanje živog rada. 
Zato govoriti o »minulom radu«, a ne o radu kao osnovi uveća- 
nja živoga rada, ne bi bilo konzistentno u smislu odredaba mo- 


dela koji se iznosi. 


Ovim smo se, dakle, približili određivanju ekonomskog zna- 
čenja »jedinice dohotka proizvođača« kao dinamičnog novčanog 
pretvornika oblika vrijednosti u oblik cijene. 


Dakle, drugi oblik izražavanja proizvodnosti društvenog rada 
putem novčanog opredmećenja u suštini je negacija vrijednosti 
time što se opredmećenje dijela proizvodnosti društvenog rada 
vrši u novom obliku, tj. razmjernim rastom novčanih jedinica u 
(naslovnoj) »jedinici dohotka proizvođača«. Tu je, zapravo, iz- 
vor teze da je novac suprotnost vrijednosti, ali u kontekstu raz- 
voja proizvodnosti društvenog rada. Ujedno, u kontekstu proiz- 
vodnosti društvenog rada kao osnove nove zaposlenosti živog 
rada, leži zakon održavanja i rasta društvene radne vrijednosti. 
Ako rastu novčane jedinice u »jedinici dohotka proizvođača« »n«, 
tj. novčanom izrazu za jedinicu rada Ih . 1,000 fp = 1 hž, tada 
dolazi do pada vrijednosti novčane jedinice, što je u skladu s 
Marxovim opredjeljenjem, jer je vrijednost novčane jedinice uvi- 
jek jednaka: 


1 hž 
= v (27) 


n 
gdje je: 
v = vrijednost jedne novčane jedinice. 


Prema obliku (27), ukoliko rastu novčane jedinice u jedinici 
. proizvođača, vrijednost jedne novčane jedinice razmjer- 
no pada. 


Izgleda da je unutarnji smisao cjelokupnog društvenog raz- 
vitka da prevlada novčanu ekonomiju, a to znači da vrijednost 
novčane jedinice ima tendenciju kretanja prema relativnom mi- 
nimumu, što bi bila suština razvoja društvene proizvodne snage 
rada koja se opredmećuje u novčanim jedinicama. U potvrdu to- 
ga navodimo slijedeći Marxov stav: »Prema tome će relativna 
vrijednost novca biti manja u naciji gdje je kapitalistički način 
razvijeniji nego u naciji kod koje je manje razvijen. Iz toga sli: 
jedi da će kod prve nacije biti veća i nominalna namjena, nov- 


čani ekvivalent vrijednosti radne snage. . . Kapital tr. 
489/490). ' ž Nisi 


U iznesenim relacijama (26) i (27) osnovni su elementi za 
teoriju novca u specifičnom smislu kao radnog novca moderne 
epohe, dakle unutarnjeg sadržaja emisionog novca. Dakle, ovdje 
se ne radi o radnom novcu predmarksovog doba, koji je i kakav je 
Marxu dao povoda za kritiku u »Prilogu kritici političke ekono- 
mije«. 

VIII 


Sve do sada iznesene kategorije ili su vremenske, tj. vrijed- 
nosne s obzirom na proizvodne odnose koji se izražavaju u vre- 
menu, ili su vezane između vrijednosti i cijene. Vrijednost se iz- 
ražava u cijeni, tj. u novčanim jedinicama, jedino multiplicira- 
njem vrijednosti novčanim ekvivalentom kao izrazom dostignute 
društvene proizvodnosti rada, dakle kategorijom »jeđinice do- 
hotka proizvođača«, koja je s gledišta izdavanja u radu putem 
društvene verifikacije, razmjene: mjerilo efikasnosti rada, a s gle- 
dišta dohotka, tj. primitka: mjerilo potrošnje. »Jedinica dohot- 
ka proizvođača«, kao ekonomska kategorija, jedinstvo je supro- 
tnosti, tj. mjerilo je vrijednosti i time efikasnosti rada kao i mje- 
ra potrošnje ujedno. 


Razvijeni oblik vrijednosti glasi (20): 
Dpv = (hž. REFk) (27a) 


a transformiran u cijenu, tj. izražen u novčanim jedinicama, ili, 
bolje rečeno, transformiran u razvijeni oblik vrijednosne cijene, 
imao bi ovaj oblik (21): 


Wec = S + (hž.REFk) .n 
vrijednost 
dodatnog rada 


novčani izraz 
vrijednosti 
dodatnog rada 


cijene radne efikasnosti 


»Jedinica dohotka proizvođača«, osim što je mjerilo vrijed 
nosti a time i mjerilo radne efikasnosti i mjerilo potrošnje, ve- 
za je između razvijenog oblika jd perika i razvijenog oblika 
vrijednosne cijene, tj. veza je na relaciji vrijednost — cijena, a 
što bi bilo od velikog značenja za dalji razvoj teorije radne vri- 
jednosti. 


IX 


Cijena je, dakle, vrijednost izražena u novčanim jedinicama, 
tj. multipliciranje vrijednosti jedinicom dohotka proizvođača. 
Prema tome u ovom odlomku raspravljamo o cjenovnim tj. nov- 
čanim relacijama, neovisno o tome što u stvarnosti fenomen cI- 
jena pripada ekonomskoj neravnoteži, te na toj osnovi ekonomi- 
ja oscilira oko vrijednosti. U skladu s našim istraživanjem, cije- 
na oscilira oko razvijenog oblika vrijednosti kao osnove svo- 
je ravnoteže, i to u smislu dinamičke ravnoteže. 

Dva su cenira gravitacije oko koje osciliraju cijene. Prvi -cen- 
tar je koeficijent radne efikasnosti I odjeljka, tj. REFKke, što je 
stopa dodatnog rada, odnosno REFk: — 1, što je stopa uvjetnog 
viška vrijednosti, i to II odjeljka proizvodnje koja ulazi u osob- 
nu potrošnju. Drugi centar gravitacije oko kojeg osciliraju cije- 
ne je »jedinica dohotka proizvođača« »n«. Dakle, centar oscilira- 


hžu 
nja tržnih cijena je razvijeno djelovanje zakona vrijednosti: —— 
2 


= REFke, razvijeni oblik vrijednosti: (REFk: . hž) = Dpvr od- 
nosno razvijeni oblik vrijednosne cijene: /REFk: . hže) .n/ = 
Dpe. U suštini REFk: i »n« su, dakle, kategorije koje, po svom 
smislu, odražavaju oblike životne egzistencije proizvođača, a ob- 
lik koji izražava bit ravnotežne raspodjele društvenog proizvo- 
da prema radu razvijeni je oblik vrijednosne cijene. Kada se 
mjerenje radne efikasnosti u svim ćelijama društvene reproduk- 
cije bude vršilo približno prema »jedinici dohotka proizvođača« 
cjeline društvene reprodukcije* na toj osnovi što će se planskim 
(dakle društveno-odgovornim i znanstveno fundiranim) razvo- 
jem proizvodnih snaga na temelju udruženog rada prevladati 
znatne prezentne razlike u induvidualnim jedinicama dohotka 
proizvođača, i kada koeficijent radne efikasnosti, izveden iz raz- 
mjene rada za ukupna potrošna dobra (dakle za ukupnost raz- 
mjene a ne za svaki pojedinačni slučaj) bude približan koefici- 
jentu radne efikasnosti što proizlazi iz društvene podjele živog 
rada, mjerene REFk-om II odjeljka reprodukcije, onda će se tr- 
žišne cijene transformirati u cijenu radne efikasnosti, koja se 
poklapa s razvijenim oblikom vrijednosne cijene, a to je oblik 
raspodjele društvenog proizvoda prema živom radu, čime bi se 
ostvario princip raspodjele prema radu. 

Pod uvjetom jedinstvene homogenizacije rada koja je, me- 
todski, okvirno demonstrirana,“ možemo, međutim, sve novča- 
ne kvantifikacije prevesti na jezik radnog vremena, i to dijelje- 
njem cijene »jedinicom dohotka proizvođača«. Međutim, još će 
dugo vremena novac biti čvrsto vezan uz živi rad i njegovu pro- 
izvodnost, u kom smislu govorimo o radnom novcu kao negaciji 
vrijednosti i unutarnjem sadržaju emisionog novca. Ako bi se 
novac, naime, kao emisioni, osamostalio prema svojoj temeljnoj 
radnoj uvjetovanosti — proizvodnosti društvenoga rada, ako bi 


*) Danas su prisutne velike razlike između individualnih jedinica do- 
hotka proizvođača ni i nacionalne prosječne jednice dohotka proizvođa- 

nn, a koje se razlike u privredi neće moći prevladati na nižem već sa- 
mo na višem nivou jedinice dohotka proizvođača. 

U uvjetima današnjih društvenih odnosa prisutno je produbljavanje 
razlika između razvijenih i nerazvijenih. 

#5) Homogenizacija rada, ne može, naravno, tehnikom nadomjestiti su- 
štinu: u budućem tek društvu rad će biti stvarno ujednačen, i to na rav- 
m prstene umnog rada, a dotle će raspodjela teći prema radnoj efikas- 

time bila, dakle, izvitoperena njegova prirodna generička veza $ 
proizvođačem, posljedica bi bio društveni odnos u kojem novac 
i organi koji manipuliraju novcem upravljaju radom, a što je 
suština kapital-odnosa ili neprevladanoga kapital-odnosa. 


Iz izlaganja proizlazi da je osnovni oblik razmjene — raspo- 
djele rada u društvu dat razvijenim oblikom vrijednosne cijene. 
Preinake u razmjeni rada dohodnom cijenom predstavljaju pro- 
diranje neradnih faktora u svijet rada. Ako je kapitalistička eko- 
nomija alterirala razvijeni oblik vrijednosne cijene u cijenu pro- 
izvodnje, u kretanju od kapitalizma prema socijalizmu nema raz- 
loga da ekonomija ne bude izgrađena na negaciji cijene proiz- 
vodnje razvijenim oblikom vrijednosne cijene kao oblika u ko- 
jem je jedino moguće provesti princip raspodjele prema živom 
radu i time definirati strukturu dodatnog rada kao vrijednosti 
ekonomskom osnovu ostvarivanja dominacije živog rada u smi- 
slu samoupravljanja. Jer u društvenoj proizvodnji na osnovama 
društvene svojine na sredstvima za proizvodnju, a koje ima kao 
osnovni cilj optimalno podmirenje društvenih i individualnih po- 
treba a ne maksimalizaciju kapitala (u izvornom ili prevedenom 
obliku) opredmećeni rad ne može biti priznat kao stvaralac do- 
date vrijednosti, pa, time slijedom, ni kao prisvajač (dijela) i 
faktor alociranja dodatne vrijednosti, to tim više što dinamička 
ravnoteža u privredi pretpostavlja ulaganja prema kompleksnim 
tj. društvenim a ne individualnim ekonomskim kriterijima, pret- 
postavljajući u tome suprotnost asimetričnoj kapitalističkoj pri- 
vredi. Ekonomiziranje uvjetima rada, mora biti, očito, drukči- 
je utemeljeno, i to izvan svojinskih relacija i prerogativa, koje 
pripadaju jednom prošlom doba i teoriji koja objašnjava nasta- 
nak kretanje i propadanje jednog prošlog vremena.“ Opredme- 
ćeni rad ne može vladati živim, a to se mora jasno očitovati u 
privrednom sistemu samoupravnog društva. S tog stajališta, svi 
pokušaji u nas da se iznađe oblik zakona vrijednosti koji bi od- 
ražavao bit bitka socijalističke robne proizvodnje proumljivani 
su i rađeni pod hipotekom bliže prošlosti, u njenoj sjeni. I tu 
nema nikakve razlike između izravnih pa preimenovanih nasljed- 
nika ili prerušenih. I dobra volja da se u tom kontekstu kaže 
nešto drugo i novo prema onom što je bilo, objektivno stanje 
ne može promijeniti. Novo društvo traži nove principe rada i 


*) Ovo nimalo ne priječi da se o iskorištenju prisutnih materijalnih 
uvjeta za proizvodnju u reprodukciji itekako vodi računa. Na podlozi se 
njihova uvršenja u privrednu analitiku svakako mogu donositi kudikamo 
zrelije odluke. Uostalom, čitava zgrada matematičke ekonomije, koju tre- 
ba nanovo utemeljiti, nalazi svoju punu šansu tek u robnoj proizvodnji 
na društvenom vlasništvu, pod pretpostavkom, naravno, da raspolaže 
adekvatnim sistemom društveno-ekonomskih kategorija u kontekstu kon- 
zistentnog privrednog sistema. Uostalom sam model, u svojoj jezgri, a 1 
u razrađenoj praksi — teoriji raspodjele, bilanciranja, oblicima knjigo- 
vodstva, analitici, informacionom sistemu, planiranju posebno, raspolaže 
razvedenim instrumentarijem za djelovanje na ekonomiziranje uvjetima 
rada i za njihovu reprodukciju. 

hove ekonomske kategorije kao oblike nužnog življenja. Svrhe i 
sredstva ne mogu pripadati različitim svjetovima. Ako pak i ži- 
vimo u okruženju koje djeluje po drugim i drukčijim principi- 
ma, to nije razlog da prihvatimo travestirane oblike koji su ne- 
gacija novog produkcionog odnosa kao izraza jedne nove progre- 
sivne društveno-ekonomske bitnosti. A, za ljude koji hoće i mo- 
raju saobraćati po zakonima svjetsko-historijske nužnosti, mo- 
stovi između različitih sistema, dok ti traju, potrebni su i uvi- 


jek ostvarljivi. 


X 


U prometu između rada i kapitala Marx je utvrdio, već je is- 
taknuto, da se ne javlja vrijednost rada, nego vrijednost radne 
snage kao robe, i to u novčanom obliku najamnine. Njome je 
ostvarena homogenost ekonomskih fenomena zasnovanih na ka- 
pital-odnosu, u suštini na dohocima od privatne svojine, čime je 
ispoljena razlika između potrebnog rada i viška rada i omogu. 
ćeno teorijsko sagledavanje zakona vrijednosti u pojavnom ob- 
liku cijene proizvodnje, polazeći od radne teorije vrijednosti ka- 
ko su je razvili građanski ekonomski mislioci, te je na taj način 
determiniran nerazdvojni dijalektički par najamnina — kapital.“ 


Socijalističko društvo polazi od spoznaje da živi rad stvara 
vrijednost; da stvorena vrijednost pripada u cjelini udruženom 
radniku i da je dodata vrijednost pa prema tome i višak vrijed- 
nosti društveno svojinska kategorija samo nužna materijalna os- 
novica za proširenu reprodukciju i za održavanja društvenih 
funkcija i članova društvene zajednice izvan materijalne proiz- 
vodnje. U skladu s tim, ono realiziranu dodatu vrijednost ras- 
poređuje po svom društvenom promišljanju, u okviru društve- 
nog dogovaranja i sporazumnog stvaranja koncepcije o skladnom 
razvoju društvene cjeline i njenih dijelova kao i o potrebnom i 
mogućem nivou potrošnje, služeći se obvezatno objektiviziranim 
mjerilima ekonomskog sistema koji proizlazi iz oblika djelova- 
nja zakona vrijednosti. U socijalističkom društvu postoji isto ta- 
ko, međutim, »tajna« oslobađanja rada, koje bi razrješenje tre- 
balo da da odgovor na suštinska pitanja pojavnog oblika zako- 
na vrijednosti nove epohe, na pitanja odnosa potrebnog rada i 
viška rada, i to u obliku kojim se prevladava zakon najamnog 
rada odnosno zakon kapitala. Ako je cjelina ekonomskih kate- 
gorija kapitalizma izvedena iz kategorije najamnine (što je ut- 
vrdila kritika kapitala kao društvenog odnosa), što znači iz rad- 
ne snage kao robe, cjelina ekonomskih kategorija prijelazne fa- 


*) Ova nerazdvojivost ima opće značenje za robnu proizvodnju, oda- 
kle javljanje jednog elementa u definiciji pojavnog oblika zakona vrijed- 
nost implicira prisutnost i društveno-ekonomsku određenost drugoga. Za- 
a ke PEmosnće govoriti ni o »socijalističkoj ili specifičnoj cijeni pro- 

je«. 

ze od kapitalizma prema socijalizmu morala bi biti izvedena, pri- 
rodno i logično, i isključivo iz kategorije živog rada (kao svrsis- 
hodno trošenje radne snage koja nije roba) i životnog standar- 
da radnog čovjeka (u razvojnoj dimenziji), mjerenog »jedini- 
com dohotka proizvođača« kao izrazom razvoja produktivnosti 
društvenog rada, i na toj bi osnovici morala biti podignuta či- 
tava zgrada ekonomskih kategorija i instrumenata. Marx je na- 
pisao, kako je već citirano, da je veličina akumulacije u kapita- 
lističkom društvu nezavisna promjenljiva, a veličina najamnine 
zavisna, a ne obrnuto. Odatle bi slijedilo, vice versa, da je u so- 
cijalizmu nezavisna varijabla sistema »jedinica dohotka proiz- 
vođača«, tj. mjera potrošnje, dakle životni standard radnika kao 
stvaraoca vrijednosti (ali što je, ujedno, i mjera radne efikasno- 
sti), a akumulacija da je zavisna varijabla. Ako je proizvođenje 
apsolutnog i relativnog viška vrijednosti u pojedinim oblicima 
pravljenja profita apsolutni zakon kapitalističkog načina proiz- 
vodnje; ako se u njemu radna snaga prodaje, i to samo ukoliko 
sredstva za proizvodnju održava kao kapital, ukoliko svoju vla- 
stitu vrijednost reproducira kao kapital i ukoliko u neplaćenom 
radu pruža izvor dodajnog kapitala, onda te karakteristike nisu 
zakon materijalne reprodukcije oslobođenog rada, potpuno neo- 
visno o tome što svako društvo temelji svoj materijalni razvoj na 
višku rada. 

Opći izraz pripadanja dodatnog rada živom radu bio bi dat 
oblikom: 

Dpc 


hž 


= n.REFk (28) 


te bi se putem izbora nivoa jedinice dohotka proizvođača mo- 
rao provesti dogovor o dimenzijama »odustajanja od potrošnje« 
koja bi predstavljala prostudiranu i dogovorenu ravnotežu izme- 
đu trenutnih potreba proizvođača, potreba za novim zapošljava- 
njem kao i potreba društvene cjeline. U obliku (28) su već ras- 
pr već spomenuta dva centra gravitacije u ekonomiji 

ojom se prevladava kapital-odnos, a to je n i REFk», odnosno 
akumulacioni koeficijent Ak» što je samo preobraženi oblik za 
REFE:: drugo ime za istu suštinu.“ 

U razvijenom obliku vrijednosne cijene obrazac je i raspod- 
jele po živom radu, vodeći računa o reprodukciji dijela i cjeli- 
ne, u razvojnoj dimenziji, po izrazu (29). ' 

Društveni proizvod realizirane proizvodnje u novčanom obli- 
ku društveno je priznato radno vrijeme izraženo u novčanim je- 
dinicama. Ako bismo ga, stoga, podijelili jedinicom dohotka pro- 
izvođača »n«, morao bi dati veličinu »apstraktnog rada« u istom 


x—1 
*) Ak je koeficijent akumulacije, a izveden je iz relacije ma = Ak, 
x 
gdje je x eksponent na bazi e. 

onom homogeniziranom obliku u kojemu izražavamo i živi rad, 
tj. u ekonomskom vremenu. Ako takav apstraktni rad označi- 
mo simbolom »H«, omda je računska transformacija ova: 


Dp H 
Dp = (hž. REFk).n; — = H; —— = REFk (29) 
n 


U tom slučaju je i raspodjela jasna, a odigrava se potpuno u 
sferi rada, s hong karen (H) i konkretnog rada (hž), bez 
utjecaja sredstava rada, jer ona niti stvaraju dodatu vrijednost, 
niti mogu imati udjela u raspodjeli: njihova je reprodukcija pi- 
tanje raspeređa dodatnog rada, a ekonomiziranje sredstvima, 
kao i svim uvjetima reprodukcije, predmet je studija, koji uk- 
ljučuje, kako je navedeno, razvijene analitičko-sintetičke meto- 
đe njihova promatranja, a u kontekstu razvijenog udruženog ra- 
da kao temeljnog odnosa društvene proizvodnje. 

Ako s iznesenih pozicija rekonstruiramo prethodno već dat 
um P= pretpostavimo vrijednosti: Dp = 1.000; n = 10; 


Dp 1000 H 100 
= H = 100; —— = = REFk = 30 
n 10 hž 33,3 
hž.n = 33,3 X 10 = d = 333 (pokriće osobnih dohodaka) 
Dp — (hž.n) = 1000 — 333_ = uvjetni trošak dodatnog 
rada = 667 


odakle slijedi da su i parcijalni rezultati istovetni kao i u raču- 
nu pod (5), samo — po pretpostavci primjera — tisuću puta 
uvećani. 

Agregatna veličina živog rada kao (homogeniziranog) kon- 
kretnog rada (hž) ne sadrži »tajne«. Ali to nisu više načelna već 
operativna pitanja.“ 


XI 


Nema razloga koji bi tražio da se u svijetu realnosti odstupi 
od pojavnog oblika zakona vrijednosti kako je dat u razvijenom 
obliku vrijednosne cijene. 

Pojavni svijet se ispoljava u cjenovnim relacijama, tj. u do- 
hocima, a u pojavnim relacijama cijenu realizacije proizvoda od- 
ređuje tržište, cijenu predmeta rada također tržište, svijetu po- 
unutrenja pripada pak dimenzija živog rada i racionalnog slu- 
ženja materijalnim uvjetima proizvođenja vrijednosti. Što odre- 


.*) Mehanizam pretvaranja prirodnih vremena u ekonomska je poznat, 
Prirodna vremena proizlaze iz evidencije. Njihovo agregiranje i razvija- 
nje, Dem sistema koeficijenata do stvarne dimenzije — vidi kasnije 
izvode. 

đuje cijenu, to je pitanje daljeg razmatranja, jednako kao i pi- 
tanje vezanja cijena uz svijet rada i radne vrijednosti. Ovo bi 
značilo raspodjelu podrediti logici stvaranja vrijednosti, koja im- 
plicira svoju vlastitu negaciju, tj. razvoj produktivnosti društve- 
nog rada. 


Prema tome je oblik zakona vrijednosti u pojavnim relaci- 
jama već iznesen: 


R=S+/(hž.REFKk).n/ (30) 
gdje simboli, kako je više-manje poznato, imaju ovo značenje: 


R=P = proizvod rada, u novčanim jedinicama 
realizirana vrijednost proiz! h, kao net- 
to-veličina; zvod 

S - supstanca, u smislu prona rada, pro- 
porcionalni (ili direktni) utrošak mate- 
rijala, energije i proizvodnih usluga po 
cijeni s kojom ulazi u proizvod, dakle u 
brutto-izrazu; 

hž . REFk = dodatna vrijednost 

n = jedinica dohotka proizvođača, veza izme- 

đu vrijednosti i cijene; 

“ dodatni rad u cjenovnim relacijama, dru- 

štveni proizvod. 


(hž . REFk) .n 


Razumljivo je unaprijed da se izraz (30) odnosi na artikal i 
na sve predmetne agregate, no budući da predmetni agregati 
sačinjavaju ekonomski sadržaj rada jedinica udruženog rada, iz- 
raz se jednako odnosi i na organizacionu strukturu društva, od 
osnovne ćelije udruženog rada do društvene zajednice, od ele- 
mentarne teritorijalne jedinice do društvenog teritorijalnog agre- 
gata; on se odnosi i na bilo koju vremensku jedinicu. U svim 
tim oblicima agregiranja društvenog rada rad se izražava istim 
oblikom. 


Izraz (0) pripada u cjelini i u dijelovima svijetu računskih 
proporcija. R, S i Dp veličine su upravno proporcionalne robnim 
jedinicama, a kako se raspodjela Dp vrši po sistemu proporcio- 
nalizacije, kojom je osnovica variranje REFk (odnosno ekspo- 
nenta x na bazi e)*, slijedi da cijeli izraz vrijednosti pripada 
svijetu proporcija: jednom su osnova proporcijalizacije robne 
jedinice, a drugi puta je to efikasnost rada. To je od nedogled- 
nog značenja za privrednu kombinatoriku, za koeficijenatsko svo- 
đenje odnosa i za primjenu kibernetike u programiranju, u pro- 
jektiranju, u odlučivanju i u operacionalizaciji privrednih pro- 
cesa. 


Na nivou proizvoda rada (artikla), makro-oblik raspodjele 
(kao primarna raspodjela), dat je izrazom: 


R — S = Dpc (31) 

gdje je Dpc = društveni proizvod u novčanim jedinicama.. To 
bi bila nova ekonomska kategorija koja mjeri izdatak u dodat- 
nom radu. Ako je formiran razmjenom, onda je to društveno pri- 
znat dodatni rad. 


Struktura je razvijenog oblika vrijednosne cijene odnosno ci- 
jene radne efikasnosti, što je ujedno i oblik kalkuliranja i oblik 
raspodjele društvenog proizvoda kao dodatog rada je ova: 


Realizacija R 

Materijal izrade — S 

Društveni proizvod Dpc 

Jedinica dohotka proizvođača n 

Društveno priznato radno 1 

vrijeme H = Dpc. — 
n 

Živi rad hž 

Koeficijent radne 1 

efikasnosti REFk =H.— 

Koeficijent akumulacije Ak prema REFk 

Prema REFk, Dpc se 

strukturira na: 

Akumulaciju 

Interni akumulacioni fond 

—pokriće amortizacije 

i vremenskih prenesenih 

vrijednosti I 

Čisti prihod Čp 

Prema REFk, Čp se 

strukturira na: 

Osnovni osobni 

dohodak do 

Ekonomski učinak eu = 1+ Ak 

Osobni dohodak d=do.(1+AKkK) 

Fond društvenog standarda F=čp—d 

Iz ovog slijedi da je: 
Dpc=A+I+d+F (32) 


što je pojavni oblik strukture cijene radne efikasnosti. Svaka 
zasebna ekonomska kategorija, A, I, d i F, postaje osnova ras- 
podjele odnosno dohodna osnova formiranja društveno-ekonom- 
skih odnosa kojima upravljaju udruženi proizvođači. Objektivizi- 


*) Prikaz i izvod tog sistema nije našao mjesta u okviru ovog članka. 

ranom strukturom date su granice bilo kakvom voluntarizmu u 
zahvatanju vrijednosti dodatog rada, što je uvjet ostvarenju di- 
namičke ravnoteže u privredi udruženog rada.* 

Međutim, bit toga oblika je u tome, što na nivou osnovne će- 
lije materijalne proizvodnje identificira putem efikasnosti rada 
tj. poznatog odnosa H : hž; »uvjetni višak vrijednosti«; (A + I 
+ F) i to u njegovom generičkom obliku. Naime, ekonomski si- 
stem izveden na osnovama udruženog rada a to znači na osnovu 
dinamičke strukture cijene radne efikasnosti, mora prevladati 
ove oblike otuđenja viška vrijednosti: kamatu, profit, rentu, po- 
rez na promet proizvoda, i sve druge oblike njegovog otuđenja, 
što su u suštini oblici otuđenja proizvođača od njegovog vlasti- 
tog djela. Zakon vrijednosti koji je u klasnom društvu djelovao 
putem oblika dohodne cijene, koja jest i ostaje uvjet ropstva za 
prao suprotno tomu zakon vrijednosti može djelovati 

ao zakon oslobađanja rada, a uvjet tomu je stavljanje uvjetnog 
viška vrijednosti pod vladavinu udruženog rada. 


zanimljiv je odnos: 


S 
— = Ek (33) 
S 
kao i njegova izvedenica: 
Ek — 1 = Dps (34) 


gdje Ek znači koeficijent ekonomičnosti, a Dps stopu društvenog 
proizvoda. 

Ako pretpostavimo da promatramo istu ekonomsku grupu 
proizvoda rada (koja je određena identitetom ili zamjenjivošću 
predmeta rada u proizvođenju iste ili zamjenjive upotrebne vri- 
jednosti, to će se privreda veoma teško odlučiti za proizvodnju 
koja dovodi do pada koeficijenata ekonomičnosti (uz isti ili po- 
djednak odnos živog rada u robnoj jedinici), dok u isto vrije- 
me koeficijent ekonomičnosti rada u preobraženom obliku sto- 
pe društvenog proizvoda definira i veličinu realizacije (cijenu) 
za robnu jedinicu. Ovo se može ilustrirati primjerom: R = 2000, 
S = 1000. 


R 2000 

— = Fk = =2Ek—1=Dps "1 
S 1000 
R=5S+(S.Dps) (35) 
R = 1000 + (1000 . 1) = 2000 


*) Ovo, naravno, ne znači i vezanje ruku udruženom radniku: čitav 
tekst dokazuje suprotno, no sloboda nije sinonim za odsutnost objektiv- 
nih mjerila društvene odgovornosti i promišljanja, objektivnost mjerila 
vrijednosti postaje uvjet prevladavanja svih oblika stihije, a koja nužno 
dovodi do vladavine monopola. 

Ako je živi rad 50 sati za svaki od proizvoda iste ekonomske 
grupe, privreda će se odlučiti za veći Ek ili za višu stopu Dps pod 
uvjetom da proizvod može realizirati. 

Jedno od ključnih pitanja u tom kompleksu odnosi se na 
definiciju veličine prenesenih vrijednosti. Jer, kako se može ra- 
zabrati, u prenesenim vrijednostima samo su proporcionalne 
veličine; u njima nema ni materijalne režije, ni amortizacije. 


Materijalna režija (troškovi kapacitetne i prometne funkci- 
je) uzeti su, već u »Kritici Gotskog programa« kao odbitna sta- 
vka od prvog (umanjenog) dijela cjelokupnog društvenog pro- 
izvoda; suvremena directcosting-metoda u razvijenoj robnoj pri- 
vredi locira je također u društvenom (netto) realiziranom pro- 
izvodu, a narušila bi i sistem proporcionalizacije ako bi se na- 
šla u veličini S. S amortizacijom — kako je već izvedeno — 
smatramo da se i u ekonomskoj teoriji zbio nesporazum. Prije 
svega, u vulgarnoj teoriji troškova amortizacija je poznata kao 
veličina koja izmiče vezanoj ili shematiziranoj kvantifikaciji, bi- 
lo u pretkalkulaciji, bilo kod bilanciranja rezultata. Jer osnov- 
na sredstva ne samo da fizički stare nego, još opasnije i neiz- 
vjesnije, ona stare i ekonomski. No o prenošenju kvote troše- 
nja (starenja) osnovnih sredstava na konkretan proizvod (što 
bi trebalo da rezultira povećanjem veličine S), sve kada tome 
i ne bi bila na putu sumnjiva kvantifikacija, jedva da može 
biti riječi izvan figurativnog izražavanja. Kada je osnovno sred- 
stvo funkcionalno uspostavljeno, ono predstavlja svojevrsno u- 
ništenje dobara i rada, u najmanju ruku njihovu imobilizaciju. 
Bez dodira sa živim radom te s efikasnošću rada, osnovna sred- 
stva vrijede onoliko koliko vrijedi materijal, ukoliko i ta vri- 
jednost ne bi bila poništena troškovima rušenja, demontaže i 
transporta. Ne tako rijetko, tvornice u trenutku njihova uspo- 
stavljanja više ne predstavljaju prosječan materijalni uvjet za 
efikasnu proizvodnju: tehnika i tehnologija, koja je u njima sra- 
sla i očvrsla, već je zastarjela, za proizvođača predstavlja već za- 
ostajanje u startu.“ Amortizacija može biti razložito locirana 
samo u društveni proizvod na način i po teorijsikm osnovama 
koje su već poznate. Pomno, kontinuirano studijsko praćenje 
razvoja tehnike i tehnologije dat će elemente za svjestan i raz- 
voju primjeran tretman amortizacije koji ne zanemaruje ni fi- 
zičko habanje opreme, ni stupanj njena iskorištavanja, polazeći 
od osnovnog zahtjeva za čuvanjem materijalnih uvjeta proizvo- 
dnje u društvu i za njihovim širenjem. Ne najposlije, to je šire- 
nje, zahvaljujući razvoju nauke i tehnike, zagarantirano čak i 


*) Svijet investicionog opredmećenja; a u praksi se često brkaju fun- 
damentalni pojmovi, nije dominantno mjerilo razvitka jedne privrede: jer 
ono pripada svijetu efikasnosti rada kao izrazu jej nosti služenja ma- 
terijalnim uvjetima proizvodnje života. Otud treba da polazi realna ocje- 
na stanja i razvijenosti svake ekonomije. Smislena ocjena u ekonomiji pri- 
pada prvenstveno svijetu njena funkcioniranja, ne svijetu opredmećenja 
uvjeta za proizvodnju, svijetu tona ugrađenog čelika, betona i stakla, 

onda ako se ekonomskom amortizacijom osigura prosto očuva- 
nje izvorne nabavne vrijednosti osnovnih sredstava. U okviru 
ukupnog fonda potrebnog radnog vremena u društvo ovo znači 
da će se za pokriće amortizacije, a to je proporcija »I« (32) u 
osnovne ćelije udruženog rada »presipati« i na proizvode raspo- 
rediti onoliko pokrića kako to proizlazi iz efikasnosti živog ra- 
da, a ne prema »prijenosu« vrijednosti osnovnih sredstava kako 
to računaju knjigovođe na osnovu državnih propisa. 


Izrazom: 
(hž. REFk) .n = Dpc (36) 


definirana je veličina društvenog proizvoda. U njemu je sadržan 
potreban rad »d« i uvjetni višak dodatog rada, tj. (A +1I+F). 
Ali bez ovakve artikulacije, a time i bez razvijanja veličina 
V + M Marxove analize nerazvijenog oblika vrijednosti, nema 
puta u ekonomiju radnog vremena, a koja predstavlja bit bitka 
socijalističkog društva, tj. suštinu samoupravne socijalističke 
proizvodnje kao njene ekonomsko-sistemske differentiae speci- 
ficae.* Ako je u prethodnoj bilješci kazano da je ekonomsko 
mjerilo razvitka i stanja privrede efikasnost njena funkcionira- 
nja, ona se, istina, može grubo identificirati među-sektorskom 
analizom, iščitati iz gibanja cijena, iz razvoja životnih potreba, 
iz kretanja realnog osobnog dohotka, ali bez uporišta u živom 
radu, bez uočavanja relacije efikasnosti živog rada i uloge jedi- 
nice dohotka proizvođača, takva je analiza lišena onih poluga 
koje mogu poslužiti za svjesno iskorištavanje ukupnog fonda 
radnog vremena kojim društvena zajednica raspolaže, i to ne di- 
rektivnim planiranjem privrednog razvoja iz centra, koje osta- 
vlja značajne potencije ljudske ličnosti neiskorištene, reducira- 
jući čovjeka, u biti, na najamnu radnu snagu, suštinski ostav- 
ljajući ga u položaju postvarenosti i otuđenja, nego odlukama 
odnosno usklađenim studijski fundiranim odlukama udruženog 
radnika samog, polazeći od osnovne ćelije njegova svrsishodnog 
udruživanja u procesu ukupne reprodukcije života. 


XII 


Već je okvirno naznačeno da živi rad — kao agregatna veli- 
čina ima na nivou osnovne ćelije proizvodnje svoju strukturu. 
Ona je data izrazom: 


hž = (hp.fp.kn.ks.ka). pu (37) 


*) Usp. Marx, Kapital, III svezak, str. 756: ». . . poslije ukidanja ka- 
pitalističkog načina proizvodnje, a sa zadržavanjem društvene roizvod- 
nje, ostaje određenje vrijednosti predominantno u tome smislu, što regu- 
liranje radnog vremena i raspodjeljivanje društvenog rada među različite 
grupe proizvodnje, najzad knjigovodstvo o tome, postaju važniji no ikada.« 

gdje simboli znače: 


hp = veličina radnog vremena (i samoga kao agre- 
gatne veličine) u proizvodnji; 


fp = faktor posla (prosječni) u proizvodnji, ih 
pripada parcijalnim poslovima izraženim efek- 
tivnim radnim vremenima u proizvodnji hp, 
tako da hp . fp = ekonomsko, homogenizira- 

no radno vrijeme; 

kn = koeficijent naknada; i. 

ks = koeficijent stajanja, diskontinuiteta u radnom 
procesu; 

ka = koeficijent neophodnog radnog vreihena u 
užem smislu u proizvodnji neoproizvodnog; 

pu = koeficijent globalnog proizvodnog učinka, ko- 


ji je u planskoj projekciji jednak jedinici. 


U različitim ranijim radovima u strukturu živog rada unošen 
je i koeficijent doprinosa za društvene potrebe tzv. »dop«. Me- 
Čutim, pošto je u modelu nađeno rješenje izdvajanja doprinosa 
iz društvenog proizvoda prema efikasnosti rada koju ostvaruje 
osnovna ćelija reprodukcije, koeficijent dop ispao je iz struktu- 
re živog rada. 

Izneseni mikro-oblik živog rada (hž) predstavlja ulaganje u 
radu, tj. trošenja radne snage. 

Već je istaknuto da se veza između trošenja radne snage za 
proizvodnju društveno potrebnog proizvoda i osobnog dohotka 
proizvođača, što je primitak u novcu, uspostavlja putem osno- 
vnog osobnog dohotka kao jedinstva suprotnosti, tj. jedinstva 
izdavanja u radu i primanja u obliku dohotka. Osnovni osobni 
dohodak javlja se i u obliku vrijednosti i u novčanom obliku, pa 
je struktura osnovnog osobnog dohotka ovakva: 


dov = (h.f.pu) vrijednost (38) 
doc =h.f.(pu.1lv).n novčani oblik 
vrijednosti (39) 


gdje je: 


radno vrijeme (kvantitativna dimenzija indi- 
vidualnog rada); 
= faktor posla (kvantitativna dimenzija prema 
po uvjetno kvalificiranog rada); 
oeficijent proizvodnog učinka (individualni 
odnos prema sredstvima i predmetu rada koji 
integrira i aspekt kvalitete, proizvoda rada); 
Iv_= koeficijent lične vrijednosti (individualni od- 
nos prema kompleksnom programiranom raz- 
voju udruženog rada); 
no = jedinica dohotka proizvođača, isti novčani 
retvornik vrijednosti u novčane jedinice o 
ojemu je govoreno kao o pretvorniku robne 
vrijednosti u robne cijene. 

Osnovni osobni dohodak u izrazu vrijednosti (trošenje indi- 
vidualne radne snage) razlikuje se od osnovnog osobnog dohot- 
ka u novčanim jedinicama ne samo zbog primjene jedinice do- 
hotka proizvođača već i zbog elementa lične vrijednosti (lv). To 
je zato što se lična vrijednost uravnotežava s novčanim jedini- 
cama u jedinici dohotka proizvođača tako da se zbog rasta koe- 
ficijenta lične vrijednosti na nivou osnovne ćelije društvene re- 
produkcije razmjerno umanjuje jedinica dohotka proizvođača u 
izračunavanju individualnih udjela u raspodjeli u odnosu pre- 
ma visini jedinice dohotka proizvođača primijenjene za utvrđi- 
vanje radne efikasnosti kao odnosa »apstraktnog i konkretnog 
rada«. Ono što je rečeno za element lične vrijednosti vrijedi i za 
bilo koji dalji koeficijent koji bi se po ma kojoj osnovi unosio 
u novčani oblik osbnog dohotka. To bi bila samo preraspodjela 
novčanih jedinica na osnovama stvorene vrijednosti, jer vrijedi 
relacija: 

n 
hž = 
dov (40) 
i=1 


Kategorija osnovnog osobnog dohotka to upućuje na zaklju- 
čak da postoji i osobni dohodak d. Razlika je u tome što se 
uvećanjem osnovnog osobnog dohotka do za ekonomski uči- 
nak (eu), tj. s pomoću koeficijenta akumulativnosti 1 + Ak = eu, 
o šemu je već bilo riječi, dobiva osobni dohodak (vrijednost) 
dv, pa bismo imali: 


dc =[h.f.(pu.lvy).eu].n novčani oblik (42) 
vrijednosti 
dv=(h.f.pu.eu) vrijednost (41) 


Koeficijent ekonomskog učinka (eu = | + Ak) u biti je re- 
fleks akumulativnosti rada u osobnom dohotku, izveden iz rad- 
ne efikasnosti. U koeficijentu ekonomskog učinka eu = | + Ak 
sadržano ie racionalno ponašanje udruženog proizvođača koji 
nužno vodi računa o ekonomskim međuzavisnostima dijelova i 
cjeline u privrednom biću udruženog rada. 


U tom su koeficijentu ekonomskog učinka spleteni utjecaji: 


— apstraktnog uvjetnog viška vrijednosti REFk: druš- 
tvene proizvodnje, 

— relativnog uvjetnog viška vrijednosti, osnove nove za- 
poslenosti živog rada, ukoliko je REFk osnovne ćelije 
reprodukcije veći od REFk: društvene proizvodnje, a 
koji je izveden iz velike podjele živog rada. 


Tu, zapravo, izgleda da leži, kao i u jedinici dohotka proiz- 
vođača, odgovor na brojna pitanja koja je društveni ekonomski 
razvoj u uvjetima klasne borbe iznio na scenu. 

XIII 


Nakon ovih izlaganja elemenata, put vodi u rasvjetljavanje 
problema monetarne i organizacione sfere udruženog rada kao 
i u razradu ponašanja iznesenog sistema u uvjetima sve domi- 
nantnije svjetske razmjene. Pažljivi čitalac ovog teksta može, 
vjerojatno, naslutiti dalje izvode istraživanja i misli, u domeni 
radne teorije vrijednosti kao i prakse privrednog sistema samo- 
upravnog društva. 

Cijeli izneseni kompleks proizašao je iz razmatranja osobnog 
dohotka proizvođača. To je, zapravo, osnovna ekonomska ćeli- 
ja današnjeg svijeta rada, kao što je to u svoje vrijeme bila 
roba: teorijski, roba je rastvorena, nju je rastvorila marksistič- 
ka misao XIX stoljeća. XX stoljeće je, međutim, vijek uvoda u 
veliki prevrat, u smjenu svjetsko-historijskih društvenih sistema, 
što u svojoj suštini znači reintegraciju živog rada i uvjeta rada 
putem ovladavanja viškom vrijednosti od strane udruženih pro- 
izvođača. 


Pred nama je novo razvijanje jedne nove čovjekove strukture 
nastale razvojem proizvodnih snaga, pa, prema tome, egzistent- 
na je dijalektička negacija negacije, dajući privid kretanju u 
krugu, ali stvarno opisujući spiralu »na kojoj se ništa apsolut- 
no ne ponavlja i koja znači — ma kakvo i ma koliko — uvijek 
napredovanje«. Zakon negacije predstavlja ujedno i konkretiza- 
ciju osnovnog zakona dijalektike-zakona jedinstva suprotnosti. 
Još jednom je na ovom konkretnom primjeru, izgleda, dokazan 
humanistički sadržaj dijalektike, a time i humanistički sadržaj 
daljeg razvitka društva. 


U ovom veoma kratko izloženom radu ispoljavaju se dva 
međuzavisna pravca djelovanja. Jedan obilježava djelovanje u 
složenim organizacijama udruženog rada na praktičnoj transfor- 
maciji modela privređivanja kako je naslijeđen iz dalje i bliže 
prošlosti, i ono se temelji na daljoj razradi teorije radne vri- 
jednosti. To su postignuti veoma značajni praktični rezultati. 
Oni upućuju istodobno na zaključak da samoupravno društvo, 
sposobno da u stvarnosti ubrzano razvija socijalističke odnose, 
mora imati svoj generički ekonomski i organizacioni instrumen- 
tarij kao izraz konzistentnog i novom društvenom odnosu odgo- 
varajućeg ekonomskog sistema. Drugi oblik djelovanja sadržan 
je ki razvijanju teorije, i to u mjeri koju je omogućavao razvoj 
prakse. 


Sinteza iznesenog rada mogla bi se izraziti usporedbom defi- 
nicije društvenog proizvoda kako je daje akademizirana ekonom- 
ska nauka s definicijom društvenog proizvoda kako taj proizlazi 
iz prikazane teorijske prakse. A to, po našem shvaćanju, i izvodi 
na scenu ključne dileme ekonomije kao nauke i kao prakse. 

Za akademiziranu ekonomsku nauku društveni proizvod ima 


oblik: 
Y=L.p (43) 

Y = društveni proizvod 
L = zaposlenost 
p = jedinica proizvodnosti rada. 


Jedinica proizvodnosti rada definirana je oblikom: 


p= ra (44) 


Ako se udubimo u ovaj oblik, na kojemu su, usput budi re- 
čeno, izgrađeni svi dalji matematički odnosi kojima se nastoje 
objasniti fenomeni suvremene ekonomije, moramo doći do za- 
ključka da predstavljaju prostu vrtnju u krugu, bez mogućnosti 
da se teorijska misao iz nje oslobodi i vine na viši stupanj eko- 
nomske spoznaje, a vrtnja u teoriji u praksi znači održavanje 
reprodukcije u odnosima koji su karakteristični za minula vre- 
mena i koji daju upravo onakve ekonomske i društvene rezul- 
tate kako se oni i ispoljavaju u svijetu suvremene dubokokriz- 
ne ekonomije. 

U spomenuti zatvoreni krug kategorija u bezizlaznoj vrtnji 
očito je potrebno prodrijeti istim onim snagama koje taj, zapra- 
vo, prikriva. Prije svega, potrebno je objasniti što je taj L u 
izrazu? Na? je zaključak da je to živi rad »hž«, u onom smislu 
kako je to objašnjeno. S kategorijom »p« stvari stoje, među- 
tim, nešto drugačije, jer je složene prirode. Ona se sastoji od 
koeficijenata radne efikasnosti, kao odnosa između apstraktnog 
i konkretnog rada, i od novčanog ekvivalenta datog u obliku je- 
dinice dohotka proizvođača »n« Kao novčanog opredmećenja ra- 
da. Na osnovi dalje razrade teorije radne vrijednosti s tim bi u 
vezi društveni proizvod imao poznat već oblik: 


Dpc = /(hž . REFk) . n/ (45) 


Zatvoreni krug oblika (43) i (44) probijen je, dakle, kate- 
gorijom živog rada, koeficijentom radne efikasnosti i jedini- 
com dohotka proizvođača. Time se, namjesto uvrštavanja mate: 
matski izvedenog, zamagljenog i neodređenog odnosa »p«, doš: 
lo do spoznaje o tome da u ekonomiji djeluju dva centra gravi- 
tacije, i to REFk — |, kao stopa uvjetnog viška vrijednosti, i 
»n«, jedinica dohotka proizvođača, kao mjerilo rada i mjerilo 
potrošnje, čime bi bio izvršen proboj zatvorenoga kruga svijeta 
postvarenja i otuđenja uz istodobno otvaranje mogućnosti za 
prevladavanje postojećeg privrednog sistema i sistemske bašti- 
ne novim sistemom, koji bi bolje izrazio ekonomske odnose što 
se zakonito javljaju modernim razvojem proizvodnih snaga i dru- 
štvenih odnosa. 

Time su ujedno date nove kategorije, oblici novih odnosa i 
novog življenja, a koje prevladavaju i negiraju profit i najam- 
ninu, klasne kategorije, oblike življenja, koji proizlaze iz kapi- 

talističkih odnosa proizvodnje. To je u stvari prvi uslov kreta- 
nja na putevima ekonomskog oslobođenja rada. - 

Rezultati istraživanja, koji su u vidu skice dati u ovom radu, 
plod su suradnje velikog broja ljudi u nizu radnih kolektiva, 
gdje su vršeni prodori novog od 1954. god. pa sve do danas. Zah- 
valnost treba da ide tim ljudima koji su svojim skromnim ra- 
dom potpomogli zajednički napor na putovima traženja novih 
spoznaja u jednoj tako važnoj sferi ljudskog življenja. Oni ko- 
ji će doći da nastave traženje novuma, što smjenjuje staro, na- 
damo se, da neće moći, a da se ne sjete i ovih koraka koji se 
čine u cilju spoznavanja biti jedog novog svijeta koji se rađa 
kao nužnost. 


XIV 


Prema razmišljanjima nosilaca teorijske prakse cijene radne 
efikasnosti, a na osnovu njihovog djelovanja u radnim kolekti- 
vima, ovaj bi rad do sada kao i dalji rad na toj osnovi značio 
i približavanje koncu ekonomsko-sistemskog eksperimentiranja 
u potrazi za ekonomskim konceptom samoupravnog društva, što 
bi značilo i pobjedu dalekosežnih političkih odluka Saveza ko- 
munista Jugoslavije iz 1941, 1948. i 1950. koje su našu zajedni- 
cu povele putovima samoupravnog socijalizma na tekovinama 
Velikog Oktobra. 


Teorijska praksa o kojoj je riječ našla je do danas odraza u 
novoj ekonomskoj organizaciji niza radnih kolektiva, kao i u 
pismenim radovima, koji su djelomično publicirani za širu jav- 
nost, a djelomično su bili namijenjeni simpozijima, seminarima 
i internim potrebama u pilotskim radnim organizacijama. Au- 
tor je objavio slijedeće radove: 


»Raspodjela prema kompleksnom ekonomskom učinku«, čla- 
nak objavljen »Knjigovođa« br. 10—11—12 1969. (U radu dat je 
prikaz iskustva bilanciranja cjelokupnih društvenih sredstava po 
radnim jedinicama, oblik bilance od klase 0 do klase 9 za svaku 
radnu jedinicu s internim tekućim računima, klica interne ban- 
ke, a što je autor sproveo 1955. god. u poduzeće »Kemikalija« 
export-import«, Zagreb; 

»Raspodjela osobnih dohodaka prema ostvarenom kompleks- 
nom učinku«, izdanje »Progres«, Zagreb, 1960., str. 146; 

»Teze ekonomskog računa društvene proizvodnje, bilance i 
instrumenti s gledišta raspodjela dohotka«, god. 1961, str. 37; 

»Teze — organizacija poduzeća u uslovima decentralizacije 
poslovnih odluka u uslovima razvoja radničkog samoupravljanja 
u sistemu radnih jedinica«, god. 1961, str. 45; 

Periodički obračuni i završni račun prema metodi razvijeni 
oblik direct-costing u poduzeću »Peramida«, Zagreb, 1962. god.; 

»Sistem bilansiranja zasnovan na cijeni radne efikasnosti«, 
Zagreb, maja 1967. (ekonometrijske tablice; obrazac kalkulacije 
i bilanca; kontni plan), štampano za interne potrebe (41 str.); 

(7) Ivan Vlahović — Krešimir Brant: »Sistem bilansiranja 
na bazi radne efikasnosti«, referat objavljen u materijalima Pul- 
skog simpozija Društva ekonomista Zagreb, Zagreb VI/1967; 

(8) Isti autori: »Pregled sistema bilansiranja na bazi cijene 
radne efikasnosti«, Zagreb, krajem 1967, materijal za savjetova- 
nje o sistemu u Opatiji, siječnja 1968. (str. 66); 

(9) Prof. ing. R. Bosner, članak: »Metoda bilansiranja radne 
efikasnosti kao kombinacija metode kalkulacije sa sistemom ras- 
podjele dohotka i osobnih dohodaka«, objavljen u materijalima 
Visoke privredne škole Sveučilišta u Zagrebu, za simpozij u Opa- 
tiji, marta 1968, pod naslovom knjige »Obračun i raspodjela oso- 
bnih dohodaka u radnim organizacijama«, II dio, str. 361—388; 

(10) Ivan Vlahović: — Krešimir Brant: »Cijena radne efikas- 
nosti i ekonomika asocijacije proizvođača«, Zagreb, travnja 1968. 
(str. 273), za savjetovanje privrednika Hrvatske i Slovenije na 
dan 30. V 1968. u Privrednoj komori grada Zagreba; 

(11) Isti autori: »Cijena radne efikasnosti kao funkcija raz- 
voja udruženog rada«, Zagreb 1968 (str. 76), umnoženo za in- 
terne svrhe, zatim štampano u polumjesečniku »Samoupravlja- 
nje«, Zagreb, brojevi 176 (rujan 1969.) do broja 185 (veljača 
1970.) pod naslovom »Djelovanje zakona vrijednosti u socijaliz- 
mu« (u devet nastavaka); konačno objavljeno, pod izvornim 
naslovom, u »Zborniku radova 1960—1970« Instituta za društ- 
veno upravljanje Zagreb, 1970, str. 141—182; 

(12) Isti autori: »Formiranje i raspodjela društvenog proiz- 
voda i samoupravna organizacija udruženog rada na osnovi ci- 
jene radne efikasnosti«, štampano za savjetovanje u Opatiji kra- 
jem ožujka 1971. (187 stranica); 

(13) Isti utori, po inicijativi, pod naslovom i s odobrenjem 
organa upravljanja Zagrebačke mljekare: »Planiranje materijal- 
nog razvoja i razvoja društvenih odnosa u radnoj organizaciji i 
aktuelna pitanja izgradnje sistema samoupravnog planiranja«, 
saopćenje za II kongres samoupravljača Jugoslavije u Sarajevu 
1971; 

(14) Ivan Vlahović — Ivica Gretić: »Prilog raspravi o temelj- 
nim odredbama Ustava SFRJ u oblasti društveno-ekonomski 
odnosa«, juna 1973. god. 

(15) Ivan Vlahović — Krešimir Brant: »Elementi sistema sa- 
moupravne ekonomije na osnovi dalje razrade teorije radne vri- 
jednosti«, Zagreb, 1972. god. str. 228; 

(16) »Interna banka«, elementi konstituiranja i organiziranja 
sistema financijske djelatnosti u samoupravnom društveno-eko- 
nomskom sistemu, Zagreb, 1974, 120 str. 

e e ee ree 
| SVEUČILIŠNI ŽIVOT | 


STOTA OBLJETNICA MODERNOG SVEUČILIŠTA U ZAGREBU 
Predrag Vranicki 


Zagreb 


Pred pet godina, 1969., proslavili smo 300 godišnjicu postoja- 
nja visokoškolske nastave u Hrvatskoj, koja je, ta visokoškolska 
nastava, imala sličnu strukturu a i sudbinu kao i mnoga tadašnja 
u Evropi. Specifičnim i ni malo povoljnim položajem u ovom dije- 
lu Evrope, hrvatski je narod, kao i ostali slavenski narodi ovoga 
područja, sa priličnim zakašnjenjem dobio onu instituciju koja 
je postala jedna od bitnih pretpostavaka razvoja modernog vre- 
mena. Bili smo tada u zaostatku od nekoliko vjekova, te i danas 
još traju napori da se prevladaju ti nesrazmjeri historije. 

Visokoškolska nastava u Zagrebu uglavnom se odvijala sve do 
prve polovine 19. st. u klasičnim okvirima filozofskog, teološkog 
i pravnog studija ili fakulteta. Započevši Leopoldovom poveljom 
od 23. rujna 1669. kao »Academia nova Zagrabiensis«, pa preko 
mandata Marije Terezije od 5. kolovoza 1776. kao »Kraljevska 
akademija znanosti« (Regia scientiarum Academia) sa tri već 
spomenuta fakulteta, ova Akademija je sticajem historijskih okol- 
nosti sredinom 19. st., što se naročito očitovalo u snažnom pritis- 
ku austrougarske apsolutističke reakcije nakon sloma revolucije 
od 1848. bila svedena 1850. godine samo na jednu — Pravoslovnu 
akademiju (Regia Academia iuris) koja je u tom razdoblju pred- 
stavljala jedini kontinuitet Sveučilišta. 

Međutim, radilo se već o 19. st. koje je i kod nas bilo označe- 
no nezadrživim razvojem građanstva, jačanjem nacionalne svije- 
sti a i sve većim potrebama za kadrovima na svim sektorima sve 
složenijeg društvenog života. Hrvatsko građanstvo sve glasnije 
postavlja pitanje akei i kompletiranja visokoškolske 
nastave, što naročito dolazi do izražaja u govoru biskupa Jurja 
Štrosmajera u Hrvatskom saboru još 1861. godine: 


*) Devetnaestog listopada ove godine proslavljena je stota obljetnica 
modernog i rekonstruiranog Sveučilišta u Zagrebu. Objavljujemo uvodnu 
riječ rektora dr. Predraga Vranickog. 

»Sa akademijom znanosti, govorio je Štrosmajer narodnim 
zastupnicima, usko je spojen drugi zavod, koj bez dvojbe svako- 
mu domorodcu vruće na srcu leži i ležati mora. A zavod taj jest 
jugoslavensko sveučilište u Zagrebu. (Živio!) Gospodo! Uzklik i 
pohvala jednodušna, kojom primate izušteno po meni jugosla: 
vensko sveučilište svjedok je, da sam tim dirnuo upravo u živac 
domorodnih željah, da je i taj zahtjev, ko i prvi proiztekao iz 
žive duše naroda našega. Akademija znanosti predpostavlja po 
mom mnienju sveučilište.« (Živio!) ... 


»Gospodo! dužni smo, po mom mnienju, domovini i samim 
sebi; dužni smo akademiji znanostih, koju ustrojismo; dužni smo 
onoj veličanstvenoj zadaći, koju u interesu ustavne slobode i 
sretnije budućnosti naše riešiti imamo; dužni smo u interesu cie- 
loga slavenstva na jugu; dužni smo i braći našoj, koja pod tur- 
skim jarmom stenje; dužni smo krasnoj i miloj omladini našoj; 
dužni smo napokon i slavnom gradu Zagrebu u sredini našoj 
utemeljiti sveučilište.« (Živio!) 


Prilikom jednog posjeta cara Franje Josipa I (1869. g.) čije će 
ime u znak zahvalnosti novo Sveučilište u početku i nositi, dobio 
se konačno pristanak za dovršenje započete akcije. Ali tek je na- 
kon pada bana Raucha i izborne pobjede narodnjaka g. 1871. 
Hrvatski sabor godine 1872. usvojio prijedlog F. Račkog i njego- 
vih drugova da vlada podnese Saboru »osnovu ob ustrojstvu sve- 
učilišta i o načinu, kojim će se troškovi za nj podmiriti«. 

Svečano otvorenje novog Sveučilišta, koje naravno nastavlja 
tradicije stare Akademije, ali koje se rađa u novim historijskim 
uvjetima i time se lišava dominacije crkvenih krugova i postaje 
građansko, bilo je na današnji dan pred 100 godina — 19. listo- 
pada 1874. godine. 


Koliko je to bio značajan datum u razvoju hrvatskog, a mo- 
žemo reći i jugoslavenskih naroda — jer su i tadašnji pregaoci 
i inicijatori bili nošeni plemenitim idejama bratstva jugoslaven- 
skih naroda — najbolje dolazi do izražaja i u govoru prvoga rek- 
tora dr Matije Mesića, profesora povijesti na tadašnjoj jedinoj 
visokoj školi — Pravoslovnoj akademiji. 


. »Velik je dan, što ga slavi vaskoliki hrvatski narod, započinjao 
je svoj govor rektor Matija Mesić. 


To njegovo znamenovanje pojima narod, ili ga u njekih vrstah 
svojih barem sluti; jer na koju se god stranu obazreš, bilo među 
krugove naučnih i visoko naobraženih, ili među ljude srednjega, 
mbe stališta, ili u kućarice dosle preveć zapuštenoga se- 
ljaka našega, svuda ti se kaže njeko neobično veselje, na svih stra- 
nah opažaš znakove, koji ti vele, da hrvatski narod danas slavi 
osobito slavlje. Mora doista da se je sbilo nješto, na što s pono- 
som pozrieva kao na sjajan uspjeh svoga uztrajnoga mara i na- 
stojanja, i u čem vidi izvor i jamstvo daljnjemu napretku još 
većim i zamašnijim posljedkom. .. 

Budući sveučilište tolikoga za naš narod znamenovanja,. pri- 
brojit nam je današnji dan, gdje to sveučilište svetčanim nači- 
nom otvaramo, među najznamenitije dane u poviesti našega na- 
roda. Od danas počima novo, sretnije doba u kulturnoj poviesti 
njegovoj«. : RIBE 

Nije na odmet da ovom prilikom spomenemo i prve vjesnike 
nove klase koja se rađala simultano sa građanskom klasom — 
novine mlade i bez većih iskustava hrvatske radničke klase. U 
svom listu »Radničke novine« urednik Dragutin Kale je pisao: 

19. listopad 1874. jest dan takve znamenitosti po narod hrvali- 
ski, odnosno trojedne kraljevine, do kakove njegova povjest sko- 
ro još nijednoga zabilježila nije; jer može li biti još slavniji čin 
od ovoga, komu su evo tri dana posvećena za proslavu njegovu, 
samo da se proslavi dostojnim načinom onako, kako se imadu 
slaviti čini usrećujući cieli narod. Taj je čin otvorenje hrvatskoga 
sveučilišta, koga je narod tako dugo željno očekivao; a kako i 
nebi, kada se njime udomila u Hrvatskoj prosvjeta i otvorila 
vrata budućem kulturnom životu njezinu. Kojom ćudi je narod 
shvatio znamenovanje njegovo, vidi se odtuda, kako je cieli na: 
rod, bez razlike političkoga strančarstva, stao se truditi oko što 
sjajnije proslave ovoga dana, koji ima u povjesti među najsjajni- 
jim spomenuti još sjajnije blistati dok će biti svieta i vieka«. 

Bio je to u svakom pogledu značajan datum i moramo odati 
priznanje tadašnjim najuglednijim i najprogresivnijim ličnostima 
hrvatskog građanstva, da su osjetili i ostvarili jednu potrebu bez 
koje bi i razvoj najnovije povijesti tekao možda drugačije. Jer, 
univerziteti su u razvoju modernog evropskog svijeta oduvijek 
imali dvostruku ulogu, bez obzira na odstupanja ili prigušivanja 
te uloge: jedna je bila razvoj naučne misli, što je jedna od pretpo- 
stavaka razvoja modernijeg svijeta; a druga formiranje vlastite, 
narodne inteligencije koja je uvelike pridonosila formiranju na- 
cionalne svijesti a time i borbi za nacionalno jedinstvo i oslobo- 
đenje tamo gdje je određena nacija bila pod tuđom dominacijom. 
U tom periodu sve se ovo odvijalo unutar okvira građanskog 
svijeta, a kod nas još sa jakim zaostacima feudalnih i religiozno- 
-ideoloških struktura. 

Međutim, bez obzira na ovakvu situaciju, filozofija i nauka su 
područja eminentno slobodne i kritičke misli, koja se, unatoč 
otporima i gušenjima, probijala svojim istinama, rušila vjekovne 
oficijelne zasade i stavove i pridonosila formiranju nove i slobod- 
nije ličnosti. Novo Zagrebačko sveučilište, u Hrvatskoj koja još 
nije imala niti razvijenu građansku klasu, niti nacionalnu alaba: 
du, i koja će i nakon ovog akta doživljavati jož teške reakcionar- 
ne austrosmađaronske pritiske — moralo je da za svoju egzisten- 
ciju zahvali i dobroj volji jednog historijskog anahronizma — ca- 
ru Franji Josipu — a isto tako da bude prožeto i kršćanskim du- 
hom koji je građanskoj klasi još uvijek konvenirao u njenim 
historijskim aspiracijama. 

I tako nastaje u egzistenciji građanstva, kao i na univerzitetu, 
nerješiv dualizam: znanost, po svom duhu i biti kritička, slobod- 
na, upitna, sa Descartesovom metodološkom sumnjom u njedri- 

ma i protivnik svega nadzemaljskog i u tom smislu iracionalnog 
— i sprega ujedno s religioznim duhom i organizacijom koja je 
braneći svoje dogme ne samo kočila slobodni razvoj znanstvene 
misli nego i nametala svoje kriterije i anatemisala neke od naj- 
sjajnijih rezultata čovjekova istraživačkog uma, kad su došli u 
sukob s njenim idejnim pretpostavkama ili društvenim i ekonom- 
skim interesima. 

Radikalno rješenje ovog dualizma, bez obzira što se i unutar 
njega znanstvena istina probijala nezadrživo — bilo je moguće 
samo nastupanjem one klase koja je svojom fistori jekom voka- 
cijom u krajnjoj liniji rušila sve društvene, klasne privilegije i 
koja je svoju historijsku borbu zasnovala prvenstveno na racio- 
nalnom, znanstvenom uvidu u društvena protivrječja i moguć- 
nosti. 

Marksizam je tako stupio na historijsku pozornicu kao bašti- 
nik najboljih racionalnih i revolucionarnih tradicija, ali i sa no- 
vim dubljim spoznajama historijskog i ljudskog. Marksizam je 
naravno u tom razdoblju bio i od crkve i države ekskomuniciran. 
Ali isto tako kao što je građanska klasa nužno reproducirala i 
proletarijat, tako je i proletarijat bio ona historijska perspektiva 
koja je rađala i novu teorijsku svijest. Pa iako je marksizam bio 
tada proganjan i u društvu i na Sveučilištu — upravo karakter fi- 
lozofije i znanosti kao kritičke i slobodne misli — omogućavao je 
mladim generacijama da prevazilaze postavljeno i posvećeno. 
Iako za to nisu još tada dobivali direktne impulse sa Sveučilišta, 
filozofska i znanstvena misao koja ne poznaje granice, omogućila 
je mnogo lakšu recepciju i marksizma, za što su, ako mislimo na 
njegovu cjelokupnost i dubinu, potrebne mnoge teorijske pretpo- 
stavke koje je Sveučilište moglo da dade. 

Studentski lijevi pokret je bio značajniji signum društvenih 
i idejnih promjena, a mnogi revolucionarni predvodnici novih 
historijskih snaga, mnogi koji su i dali svoje živote u toj borbi 
a mnogi koji se i danas nalaze na ovom historijskom poprištu 
— dobili su prve marksističke poticaje upravo u tom pokretu, 
koji je bio ne samo najtješnje povezan s radničkim pokretom, 
nego je bio i dio tog pokreta. 

Marksizam tako postaje sve prisutnija i odlučnija stvarnost 
hrvatskog i ostalih naroda Jugoslavije, jer su se građanske snage 
sa svojom ideologijom pokazale nesposobne da odgovore zahtje- 
vima, teškoćama i dramatskim zbivanjima novoga vremena. Po- 
kazalo se da su te ideologije ili usko nacionalističke ili naciona- 
lističko-hegemonističke i da su ostvarenje davnog sna još onih 
snaga našeg preporoda koje su osnivale i ovo Sveučilište izvr- 
šile tek one snage koje su svojim internacionaliziranom zasnivale 
jednu dublju viziju humanizma. U suvremenim zbivanjima naro- 
čito razvijenog svijeta stvarni humanizam nose samo one snage 
koje uspijevaju da svojim konceptom i borbom prevladaju, pre- 
vaziđu usko individualno, grupno i nacionalno. 

Socijalizam je međutim, u svijetu započeo u zaostalim i re- 
striktivnim oblicima te je silom pokušao da onemogući otvorenu, 
kritičku i slobodnu znanstvenu i filozofsku misao, a to znači i 

odgovarajuću univerzitetsku praksu. Negativne posljedice su poz- 
nate: staljinizam je neke nauke, naročito društvene, onemogućio 
za nekoliko decenija. Time je ne samo negativno djelovao na raz- 
voj i ulogu marksizma u svijetu, nego je onemogućio da mark- 
sistička i znanstvena misao odigra onu ulogu u razvoju socijaliz- 
ma koju ona može i treba imati. 


Svijet se danas ne nalazi samo u tehnološkoj revoluciji, nego 
sveopćoj znanstvenoj revoluciji. Bez temeljnih analiza društve- 
ne stvarnosti, bez filozofsko-socioloških refleksija i istraživanja, 
ekonomskih i empirijsko-socioloških itd. sve je teže i gotovo 
nemoguće bilo kakvo racionalno upravljanje društvenim proce- 
sima. Sveučilište, naravno i ne samo ono, dobiva time mnogo zna- 
čajnije mjesto. Njegova nekadašnja i parcijalna odvojenost od 
društvenih tokova, potreba, neposrednih zadataka postaje sušti 
anahronizam. Ono ne može biti više golemi mozak koga se ne 
tiče kako ostali dijelovi organizma funkcioniraju nego mora biti 
ukopčano u rješavanje svih problema suvremenog razvoja, kao 
i anticipacijama budućeg. 


To je još potrebnije u našem slučaju kada sveučilište ne služi 
nekim vladajućim klasama, nego postaje sastavni dio samoup- 
ravne organizacije radnih ljudi, udruženog rada, te u unapređi- 
vanju tog procesa u svim njegovim dimenzijama mora sagleda- 
vati svoj primarni zadatak. Upravo ovo historijsko inauguriranje 
samoupravnog procesa, u čemu je historijska zasluga jugosla- 
venskih komunista, omogućilo je i sveučilištu u našoj zemlji 
da izbjegne birokratskoretatistički diktat, cenzuru i sputavanje 
svega onog što čini suštinu znanstvenog i filozofskog. Samoup- 
ravni proces je jedini proces koji omogućava u perspektivi do- 
kidanje ekonomske, političke i ideološke otuđenosti — upravo 
ono što čini bitni smisao Marxove misli i historijske akcije pro- 
letarijata i socijalista. Ne može prema tome biti većeg historij- 
skog zadatka za znanost nego da potpomogne svm svojim sna- 
gama ovu najdublju revoluciju modernog svijeta. 


Socijalizam se ne može uspješno razvijati bez sve veće kul- 
ture pojedinaca. Socijalizam je uvijek u opasnosti dok god pos- 
toje mogućnosti da prevlada mišljenje o svemoći pojedinca, ili 
grupe, o cenzuri mišljenja i umjetnosti, o opasnosti kritike itd. 
Svestrani razvoj sveučilišta, znanstveni razvoj u svim krupni- 
Jim centrima, prevladavanje centralizma, monopolizma i metro: 
polizma i u ovoj domeni, omogućavanje svim regijama socijalis- 
tičke zajednice da imaju ravnomjerni i svestrani razvoj — os- 
dek je preduvjet uspješnog i bržeg razvoja socijalističkog dru- 


Sveučilište je u Hrvatskoj i u tom pogledu doživjelo krupni 
razvitak. Danas imamo već tri, a u kratkom vremenu imat ćemo 
1 četiri sveučilišna centra koji uvijek znače strukturno dovrše- 
nje jedne regije, svjedodžbu njene zrelosti. U ovom momentu 
sigurno je da ovaj razvitak znači za zajednicu koja se oslobađa 
donedavne zaostalosti veliki teret. Ali, to je ujedno investicija 

bez koje nema razvijenog društva i bez koje nema u budućnosti 
realiziranja našeg najvažnijeg cilja — prevladavanja vjekovne 
podjele rada. 

Zaključio bih s konstatacijom da je veliki i sudbonosni put 
učinio i naš hrvatski narod, zajedno s ostalim narodima i narod- 
nostima Jugoslavije, kada je u svojoj narodno-oslobodilačkoj 
borbi i socijalističkoj revoluciji rješavao ne samo pitanje svoga 
nacionalnog oslobođenja, nego i pitanje klasne eksploatacije. 
Isto tako kada se pod vodstvom komunista i dosad najveće lič- 
nosti južnoslavenskih naroda odupro nesocijalističkoj politici 
jednog staljinizma. I kad je uz sve to dosljedno nastavio histo- 
rijski put oslobođenja radničke klase i čovjeka — put samoup- 
ravljanja. 

Uz sve naše teškoće, katkad i promašaje, nepotrebne tenzije 
ili politički pragmatizam — sveučilište je po svojoj znanstvenoj 
i humanističkoj vokaciji pozvano da doprinese maksimalno tom 
oslobađanju, samoupravnom procesu koji je u suštini i po sebi 
historijski najkritičkiji, najdemokratskiji i najperspektivniji. 

DISKUSIJA 


O... 


KULTURA I REVOLUCIJA 


Dobrica Ćosić 


Beograd 


Iskazaću vam nekoliko svojih asocijacija na tragizam stvara- 
nja i slobode pod determinacijama vlasti, s naglaskom na našu 
savremenost. 


»Mi smo se borili za slobodu reči zato da bismo imali moguć: 
nost da govorimo i pišemo istinu. 


Ali, govoriti i pisati istinu, to je umetnost teža od svih umet- 
nosti, jer u svom »čistom« obliku, nepovezano sa interesima lič- 
nosti, grupa, klasa, nacija — istina je skoro u potpunosti gra- 
đaninu nepogodna za korišćenje i neprihvatljiva je za njega. Ta- 
kvo je prokleto svojstvo »čiste« istine, ali istovremeno, to je naj- 
bolja i nama najneophodnija istina... 

... Mi ne smemo zaboraviti na »čistu« istinu, zato što je ona 
najdragocjenije dostignuće naše, najjača vatra našeg postojanja; 
postojanje te istine svedoči o visini moralnih zahteva koje čovek 
postavlja sebi.« 


1: 


»Ma u čijim rukama da je vlast — moje je ljudsko pravo da 
se prema njoj odnosim kritički.« 


Tako je govorio Maksim Gorki Hiljadudevetstosedamnaeste, 
u to je strasno verovao taj izuzetno značajni i uticajni pisac svo: 
ga doba, a iz najnekoristoljubivijih pobuda nije izdržao u toj veri. 

Jer vlast u ime »viših ciljeva i srećne budućnosti« ne podnosi 
ni jednu verničku sumnju ni sledbeničku razliku; takva vlast ok- 
rutno i neprikosnoveno zahteva da pisac u socijalizmu svaku »čis- 
tu istinu« treba da podredi »višim ciljevima«. Za svoju partijnost, 
no Gorki je nagrađen slavom rodočelnika socijalističkog re- 
alizma. 


do Riječ na simpoziju Srpskog filozofskog društva u Divčibarama, 9. II 

Ne znam da li nečija sudbina u našoj epohi pruža toliko pou- 
ka intelektualcima u socijalističkim državama, koliko im nudi 
sudbina Maksima Gorkog. Njegovom sudbinom morao sam da 
se podsetim i da vas podsetim u dijalogu o kulturi i revoluciji. 


I 


Moje polazno saznanje je ovo: tokom čitave evropske istorije 
do dana današnjeg, vlast sa svojim atributima — ideologijom, 
kvara silom, antagonistički je suprotstavljena stvaralačkom 

iću čovekovom, toj »materiji koja misli«. 

Otkad se pamti, svetom zaista vladaju duhovni nihilisti; 
oni su to i kada su ponekad mecene. Od potopa grešnika, kada 
rezignirani Gospod zaključi da je »čovečja misao opaka od po- 
četka«, Kako piše u Knjizi postanja, pa do Staljina, od prvog 
kralja pa do buržoaskih i socijalističkih vlastoljubaca, čovekova 
misao je vlastima zla i opasna. A ona to i jeste, i ne samo vlasti- 
ma. Povesti tragičnih paradoksa u svetu ideja nema kraja; po- 
vest žrtava zbog istina nepodobnih vlastima, ne okončava se 
nijednom dosadašnjom socijalnom revolucijom. Jer kao što se 
zna, kukutom je zaliven sam koren umovanja i savesti u evrop- 
skoj kulturi. I tako od Sokrata do Rasla, od Dantea do Tomasa 
Mana i Majakovskog, od Galileja do Openhajmera i Saharova, 
a na našem tlu od Vuka Karadžića do »moralno-politički nepodob- 
nih profesora« beogradskog univerziteta, traje jedna ista tragedi- 
ja duha sa istim protagonistima. Na tom proscenijumu istorije, 
menjaju se, naravno, kostimi i dektori, imena i alibi, jezik i prolo- 
zi, pauze se skraćuju ili produžavaju, ali, drama se sa sličnim isho- 
dima ponavlja iz generacije u generaciju. U našem veku ta trage- 
dija misli i stvaralaštva imala je zastrašujuće razmere. Međutim, 
i to nije slučajno, nijedan čovekov poraz nije trajno opametio 
čoveka. Drvo saznanja nikako da se obere. Čak i pred izvesnošću 
raja i neizvesnošću slobode, uvek će biti Adama koji će birati 
slobodu po svaku cenu i opredeljivati se za stvaranje bez obzira 
na žrtve. - 

Takvo čovekovo opredeljenje i moć tvore etos i kulture i re 
volucije. Po mom mišljenju, to je ona bit, ono jezgro humani- 
teta u kome se sreću i poistovećuju čin revolucije kao čin pro- 
mene društvene stvarnosti u smeru ljudskih ideala i čin stvara- 
nja trajnih vrednosti kulture. Inače, ako isključimo eshatološke 
ciljeve i idealne projekte revolucije, politička, društvena re- 
volucija u trajanju, i kultura u nastajanju i svom integritetu, bar 
dosada u istoriji, u bitnim vidovima bile su suprotstavljene. U 
tim sudarima čovek koji stvara bio je svagda »na gubitku« 


II 


U uslovima Mi: manipulacije i samomanipulacije, pod či- 
jim pritiscima i osakaćenjima, prividima i mistifikacijama, poku- 

šavamo da mislimo i stvaramo, meni biva osobito značajnim ne- 

ristajanje na vladajuće ideološko poistovećivanje kulture i revo- 
ucije, odnosno, postojećeg političkog sistema sa prirodom i smis- 
lom ljudskog stvaralaštva. Poistovećiavanje kulture i revolucije, 
čini se u socijalističkim prostorima sa dve suštinski suprotstavlje- 
ne, a neravnopravne strane; jedna to čini pragmatično, često lice- 
merno i uvek za potvrdu svog istorijskog legitimiteta, a druga iz 
konformizma, zabluda i svoje društvene nemoći. Ljudi vlasti 
predstavljaju, naravno, onu prvu i nadmoćnu stranu, a ljudi kul- 
ture, razume se, ovu drugu, potlačenu, ali nepobeđenu konačno. 
Danas je, vjerujem. moralni imperativ razotkrivati pragmatizam i 
hipokriziju birokratske vlasti prema kulturi, a neodložno je isto- 
vremeno delati protiv intelektualnog i moralnog komformizma 
takozvane poštene inteligencije, te rezervne armije političke biro- 
kratije, koju ona neprestano suprotstavlja jednoj intelektualnoj 
manjini što uporno služi veličini revolucionarnih ideala i huma- 
nističkim vrednostima. 

Ali, i poistovećivanje kulture sa ljudskim izbavljenjem od zala 
i nesreća koje prate čoveka, takođe, nije više ni malo uzbudljivo. 
Posle svih istorijskih iskustava koja ima čovek dvadesetog veka 
i naše civilizacije, razoran je, i onaj humanistički i prosvetiteljski 
mit svemoći kulture. Njen tron je srušen. Naime, kultura kao tak- 
va, niti je čoveka učinila srećnim, niti mnogo i trajnije boljim no 
što je bio bez znanja i mogućnosti koje su mu dale nauka, umet- 
nost, filosofija. Upravo, iz njihovih zavičaja, rodilo se moderno 
varvarstvo sa nezapamćenim eksplozijama ljudskog zla, sila ag- 
resije i razaranja. Znanje i dobro, znanje i pravda, znanje i čo- 
večnost, očigledno nisu sinonim. Jer, čovek je nesagledno širi i 
dublji no što se svojim razumom ispoljava, ljudske sadržine 
i ljudske moći i potrebe, samo delimično i ne za svagda može da 
pokrije i usmerava kultivisana misao i kultivisano osećanje, 
onaj svesni napor za usvajanjem znanja i traganjem za istinom, 
za stvaranjem trajnih vrednosti i razumevanjem lepote, za po- 
sedovanjem vrline i morala. 

Meni danas nije mnogo ubedljivo ni verovanje da je u bližoj 
budućnosti moguća veća humanizacija znanja i tehnike i više os- 
mišljavanje stvaralačkih potreba i mogućnosti ljudskih. Pitam 
se nije li sama ideja »humanizacije« čoveka i kulture, znanja i teh- 
nike, jedna mimikrična ideologija koja sadrži i normative i repre- 
sije? I nije li antiljudska, tj. antiprirodna težnja ka nekakvom 
osvešćenom. humanističkom totalitetu? Iluzija, mislim, da jeste. 

. Rekao bih, mi intelektualci ako smo revolucionari, nemamo 
više istorijskih prava da se ponašamo kao prvi hrišćani i veru: 
jemo da naša revolucija predstavlja spas ljudskog roda i kraj 
jednog sveta koji, inače, s pretencioznošću i naivnošću nazivamo 
»predistorijom«; mi više nemamo razumnih razloga da se nada- 
mo bliskom i konačnom spasenju, skorom nastajanju društva 
i epohe koje s romantičarskim iluzijama nazivamo početkom 
»zbiljske istorije» čovečanstva. Apokalipsa se nesumnjivo dogo- 

Ja, 1 u tome se proroci nisu prevarili. Ali, čovekovo izbavlje- 
nje od bede i neslobode, nepravde i gluposti, kao da tek treba 

da nastupi, ili što je istinitije, ono odavno nastupa i traje muč- 
no i protivrečno, s lakim sunovraćanjem u nazadnjaštvo. Pro- 
roci dobra i svetlosti, očigledno, da nisu bili u pravu. oP- 
razi su takvi i toliki da samo velikim sumnjama i poricanjima, 
živim istinama i novim saznanjima savremenosti, možemo da- 
nas da odbranimo komunističku i humanističku viziju naše ge- 
neracije. Tradicionalni istorijski optimizam, verovanje u zakoni: 
tost progresa, taj najlukaviji oblik konformizma, mora se pre- 
pustiti ideolozima i hedonistima, ako se želi održati nada u soci- 
jalizam kao moguće društvo slobode i pravde, razuma i savesti. 


Iz ovakvog uverenja proishodi i ovo priznanje: mi smo obma- 
nuti, ali, mi smo i varalice! 


III 


»Vičući svoju mržnju prema bogovima i svoju ljubav prema 
čoveku, Prometej se s prezirom odvraća od Zevsa i odlazi k lju- 
dima da ih odvede u napad na nebo. Ali ljudi su slabi i kukavni, 
treba ih organizovati. Oni vole uživanje i neposrednu sreću; 
da bi izrasli treba ih naučiti da odbijaju med dana. Tako i sam 
Prometej postaje učitelj koji isprva poučava, a onda zapoveda. 
Borba postaje još duža i iscrpljujuća. Ljudi sumnjaju hoće li 
slići u državu sunca i da li ona postoji. Treba ih spasti od njih 
samih. Junak im tada kaže da on poznaje tu državu, i to on 
jedini. Oni koji u to sumnjaju biće bačeni u pustoš, prikovani 
uza stenu, ostavljeni kao plen strašnim pticama. Ostali će od 
tada hodati u tmini iza zamišljenog i osamljenog gospodara. 
Jedini je Prometej postao Bog i vlada nad ljudskom samoćom. 
Ali on je od Zevsa preuzeo samo samoću i okrutnost; on više nije 
Prometej, on je Cezar. Pravi, večni Prometej ima sada lice jedne 
od svojih žrtava«. 


Tako, bajkovito misli Alber Kami o sudbini prometejstva, 
tog mita ljudske nade, tog smisla i ishoda čovekove pobune u 
istoriji. Ali u ovoj bajci o jednoj ljudskoj povesti, ima mnogo 
više lepote, logike i smisla, no što ih ima u stvarnosti te pove- 
sti od Zevsa do Staljina i njegovih sinova. Čovek danas i revolu- 
cionar u 1974. ima razloga da bude istinski nesrećan što njegova 
iskustva i saznanje svega što se zbilo od Hiljadudevetstotinase- 
damnaeste do sada, možda i u najbitnijem ne može da se utka u 
patetično-poetsku viziju Albera Kamija. Yragedija revolucije čiji 
smo savremenici i učesnici, sledbenici i žrtve, verovatno je i u 
tome što su vođstva u tim revolucijama odpočetka preuzeli Zev- 
sovi, a Prometeji su ostali samo vojnici pod Zevsovom koman: 
dom. Zevsovi su istovremeno bili i Čezari koji pobedničku slavu 
nisu uživali u samoći, ali su je potvrđivali okrutnošću; i za raz- 
liku od Julija Cezara, oni u svojim odmaranjima ne čitaju Cice- 
rona i ne uživaju u tihim lepotama. I tragedija i sreća Prome- 
teja je u tome što su neke istine saznavali kasnije i prekasno, 
najbolji su umrli za veru i ne saznavši istinu. Prometejske maske 

na zevskovskim licima bile su savršeno ubedljive; one se jedva 
i sporo razaznaju i zato što su sve bile sazdane od starih snova; 
ali i zato što smo u svetu bez ravnopravnih alternativa, odluču- 
jući se za svoju »sivu satanu«, bili primorani na obmane i samo- 
obmane; i zato što smo za neke iluzije i koristi pristali na ob- 
mane, proizvodeći ih i šireći ih. Mi iz sveta kulture i knjževnosti, 
pogotovu. 

Tako, posle svega što se dogodilo od Pariske komune do sada, 
ieško je ne sumnjati da Zevs, Cezar i Bonaparta nisu samo me- 
tafore i teško je ne verovati da oni nisu bolji predstavnici ljud- 
ske vrste i prirode. I još je lakše i pametnije i danas verovati da 
je Prometej nada i mašta, ideja i više načelo. Pa ipak, čini mi se, 
ni ovakvim i ubedljivijim osvešćenjima, mi se ni za budućnost 
nećemo spasti velikih poraza i obmana. 

S takvim pepelom u ustima, i takvom racionalizacijom isto- 
rijske nade, nikako ne želim da poričem smisao i značaj vere u 
mogućnost napretka i neophodnost i lepotu delanja na strani 
razumnijeg, boljeg, čovečnijeg u ovome svetu. To i zato, što u čo- 
vekovom duhu i pamćenju, prometejske iluzije i žrtve imaju 
moć i vrednost pokretačkih istina; one se lede i ponavljaju u 
svakoj generaciji, ponekad jedino za umetnost i slavu. Za ljude 
kulture i stvaraoce, revolucionarna utopija nije nestvarnost. Da- 
nas je revolucionarna utopija duhovna i moralna visina, kojom 
se suštinski razlikujemo od svih koji pristaju na svet kakav 
jeste. Utopija je postojanje s višim smislom i nepristajanje na 
smrt. 

Ali, samo prihvatanje utopije i ostajanje u njenim nebesima, 
jeste bekstvo od stvarnosti i svojevrstan nihilizam, plemenitih 
ali i naivnih izgovora. Utopija i ideali nisu sadržine stvaralaštva 
i saznanja, one mogu biti njihove pobude i poruke. Kažem, 
mogu biti, podrazumevajući integritet umetnosti, nauke, filo- 
zofije, znajući da se samo sa dobrim namerama ne pišu dobre 
knjige, ne komponuju uzbudljive simfonije, ne slikaju velike 
slike i ne otkrivaju značajne istine. Bez saznajne negacije jedne 
stvarnosti i sveta nepodobnog stvaralačkim potrebama i moćima 
ljudskim, bez duhovne i moralne pobune protiv nesloboda i ne- 
pravdi, bede i sila koje stešnjavaju i skraćuju čoveka, njegovu 
misao i maštu svode na sredstva, kultura sama sebe osuđuje na 
beznačajnost, na tuđe sredstvo, na smrt. 


. Razmišljajući o antinomijama metafora Zevs i Prometej, a 
imajući u vidu ono basnoslovno Eshilovo saznanje neminovnosti 
njihovog susreta kao »zrenja u vremenu« i »saznanja kroz pat- 
nju« o kome je izvanredno pisao Sreten Marić, želeo sam da 
podstaknem i jedno optimističko uviđanje: u ishodima, drami 
1 stvarnosti socijalističke revolucije, sadrže se mogućnosti za 
grandiozna i nova saznanja čoveka i njegovog sveta. Nigde kao 
u socijalističkim prostorima ne može tako ohrabrujuće i spaso“ 
nosno da se potvrdi moć i nepobedivost čovekovog duha, nigde 
se tako on ne kuša, ne izaziva i u besmrtnost i u ništavilo. Soci- 
jalizam je jedino tle u današnjem svetu, na kome, verujem, mo- 
že po motivima i sadržinama da nastane zaista epohalna umet- 

nost. Vidim je u sintezi čovekovog tragizma. Ali, takva umetnost 
može da nastane samo u slobodi. Ne razumeti i ne prihvatiti 
ovaj izazov duhu, znači ostati ispod epohe. 


IV 


Pokušaću da budem još konkretniji i aktuelniji. U našim di- 
lemama i neizvesnostima, moramo se opredeliti i primiti rizik 
TE a Nije ni časno ni razumno zarivati glavu u akadem- 
ski pesak. 

Bekao bih, vedrine su se davno spepelile na našim horizon- 
tima. 

Nas sve jače razjeda osećanje besmisla trajanja pod deprimi- 
rajućim okolnostima i služenju nekim naopakim ciljevima nas sve 
više muči rad i paćenje za lažne potrebe, sveopšta manipula- 
cija čovekom, uniženje ljudske moći na prolazno, potrošno, za- 
bludno; nas duboko onespokojava obezvređenje trajnih vrednos- 
ti i potiskivanje univerzalnih sadržaja i kriterijuma vrednovanja 
u kulturi i društvu suprotstavljenom vrlinama. Kao da smo upor- 
ni da nestanemo iz istorije. 

U ovom trenutku neću da nabrajam sve znane i bitne uzroke 
zašto se u jugoslavenskom prostoru ni posle tri decenije od poli- 
tičke pobede revolucije nije suštinski izmenio društveni položaj 
intelektualnog stvaralaštva, zašto se još nije izvršilo temeljito du- 
hovno oslobođenje od balkanske prošlosti i tradicionalnih iner- 
cija ovog tla, zašto sebi i nespokojnom svetu ugrožavamo nadu 
u demokratski socijalizam i alternativu potrošačkoj kulturi? 

Iz tog društvenoljudskog kompleksa, želim u ovom času da 
naglasim dva negativna momenta naše situacije. 


Naime, nepostojanje slobode stvaranja adekvatne društve- 
nim potrebama, socijalizmu i mogućnostima naše generacije, sa 
dubokom krizom intelektualne i moralne ličnosti u našem po- 
retku, verujem, da dalekosežno određuju stanje u jugoslaven- 
skim kulturama. 


A sve to što se politički događa na području kulture i sa njom 
danas, pravda se »zloupotrebom« slobode stvaranja od strane 
»neprijatelja samoupravnog socijalizma«. Zloupotreba slobode 
je zaista moguća i ona se sve više vrši, ali ne iz stvaralačke sfere. 
U istoriji sveta i ove zemlje, najveću zloupotrebu slobode odu- 
vek su vršili ljudi vlasti i političkih strasti. I u sadašnjosti, mno- 
go češću i mnogo kobniju po socijalizam zloupotrebu slobode 
mogu da čine ljudi političke moći no što to čine ljudi nauke, 
umetnosti i filozofije. Mora se ponovo reći: oduzimanje slobode 
čoveku, to je najkobniji društveni čin. Mudri i oni koji imaju am: 
bicije da vrednostima traju u istoriji, najteže se odlučuju na rizik 
oduzimanja slobode čoveku i narodu. Jer, u načelu i biti, stvara- 
laštvo je najviši izraz i najviša funkcija čovekova, koje sloboda 
i omogućava. A društveni poredak čije mn ja mogu da ugroze 
nauka, umetnost i filozofija, nema ljudskih razloga ni da postoji. 

Podrazumevajući istorijske uslovnosti, sloboda stvaranja u 
socijalizmu, pored ostalog, mora da sadrži: 1) slobodu za isti- 
nu i pravo borenja protviv svačije laži, 2) slobodan izbor tema 
i oblika naučnog i umetničkog mišljenja; 3) društvenu garanciju 
da mišljenje i mašta nisu čovekov greh i politička krivica, da ne 
podležu drugoj sankciji sem poricanju suprotnim mišljenjem. 

Demokratski socijalizam, odnosno, samoupravno društvo je 
ono društvo u kome predstavnici vlasti i političkih foruma nisu 
i jedini predstavnici istine, sudije duhovnih vrednosti, autori: 
tamni stručnjaci za socijalizam, mandatori istorije. 


Drugo nepovoljno i dalekosežno određenje našeg stanja jeste 
duboka kriza intelektualne ličnosti. Kulturu mogu da potvrđuju 
i da poriču društvene ustanove. Ali sudbina kulture, njene visine 
i razmere, nisu u ustanovama nego u slobodnim stvaralačkim 
ličnostima, ličnostima koje izražavaju rekne i obeležavaju 
epohu. A upravo takvih ličnosti naša kultura i društvo imaju 
malo, sasvim malo. I ničim objektivnim se ne omogućuje i ne 
podstiče njihovo nastajanje i ispoljavanje. Ja, narđvno, među 
takve ličnosti ne mogu da ubrojim one nacionalizovane i podr- 
žavljene veličine. 


Dogodio se i traje veliki raskol između razuma i savesti, zna- 
nja i morala, tog ljudsko-društvenog sadržaja, koji Karel Kosik, 
mislim, a pravom, smatra »čovekovom osnovom«. 


Traganje za bitnim istinama naše stvarnosti i govorenja isti- 
ne, postalo je retka strast u jugoslavenskom društvu. Ta se 
strast skoro i ugasila, ne jedino zato što je opasna, nego i zato 
što se ona ne isplati kao napor i rezultat. Istinoljupci i pravdo- 
ljupci do izumiranja su se proredili na našem tlu, ne toliko ne- 
slobodama i nasiljima koliko korupcijama za poslušnost i ko- 
ristima od nje, privilegijama koju donosi stručnost, onda potro- 
šačkim liberalizmom i prosperitetom, jednom rečju, otsustvom 
društvene lestvice trajnih vrednosti. Na intelektualnu dosled- 
nost, na dostojanstvo uma i savesti, malo šta nas u našem dru- 
štvu obavezuje i podstiče. Istina tone u sve dublju ilegalnost. 
Hrabrost je prešla u područje apsurda i tragiku donkihotizma. 
Žrtvovanje za svoja uverenja je odbačena tradicija. Moral je do 
kraja podređen političkom računu i materijalnoj koristi. Velike 
čovekove vrline, kod nas sada borave na policama izvesnih bi- 
blioteka. Pod vladavinom nihilista, i oni koji nešto stvaraju, po- 
staju nihilisti iz sebičnosti i očaja. 


Naravno, inteligencija ne bi bila inteligencija, ako bi joj po- 
nestalo praktične i lukave pameti za snalaženje u ovakvim okol- 
nostima i korisna opredeljenja u njima. 


Želim da kažem: klasične dileme — stvaranje ili nihilizam, 
egoizam ili pripadnost ljudima i narodu, savest ili nemoral u 
javnom životu, lično dostojanstvo ili pokornost pred silom, de- 
lanje ili ravnodušnost — u našim danima imaju sudbinski značaj 
i tragična razrešenja. Biti intelektualac u našim uslovima i delati 

za kulturu i budućnost, danas to znači biti i revolucionar; stva- 
rati socijalistički i po savesti ovde, to ziasta znači »stvarati opa- 
sno«. Da »opasno«! Etično, hrabro, novo. 

Ubeđen sam da životno pitanje i kulture našega tla glasi: 
kako da postanemo društvo demokratskog socijalizma i da se ne 
survamo u potrošački staljinizam? Da bi se ostvarila srećnija 
alternativa, još uvek verujem da je, pored ostalog, neophodna i 
suštinska promena društvenog položaja, uloge i smisla kulture, 
odnosno ujedinjavanje i onganizovanje celokupnih umnih snaga 
naroda i pretvaranje te snage u subjekt istorije. Da inteligencija u 
celini ne ostane sluškinja birokratiji i moralno pokriće istorij- 
skih poraza, a jedan njen tanak sloj samo privilegovana elita u 
sirotinji i duhovnoj bedi naroda, ja ne vidim drugi put. 

e e nn ne: ra e 
POLEMIKA 
M ree, M o i E 


POLITIKANTSKA ISTINA 


Reagirajući na moju diskusiju na Osnovnoj organizaciji SK 
nastavnika Filozofskog fakulteta u Zagrebu od 21. 11. 1973. go- 
dine, Nebojša Popov je u »Praxisu« broj 1 i 2/1974. objavio na- 
pis pod naslovom »Naučna istina i istina jedne politike«. 

Samo naslov pokazuje pretencioznost autora koji, otkrivaju- 
ći »naučnu« istinu, ide u »ozbiljne« diskusije i polemike. Među- 
tim, u suštini to je balkansko-cicvarićevska pamfletistika i zbog 
toga ne želim voditi diskusiju sa cicvarićevskom žurnalistikom, 
jer, strana mi je ne samo suština, već i stil i metoda cicvarićev- 
štine. Zbog toga, ukazao bih samo na neke neistine u napisu 
»Naučna istina i istina jedne politike« suprotstavljajući im či- 
njenice, i to isključivo zbog čitalaca i istine radi. 

U početku svog napisa Nebojša Popov misteriozno ističe ka- 
ko se, eto, čuo glas profesionlnog političara i doktora ekonom- 
skih nauka koji osporava njegovu marksističku opredijeljenost 
i naučni rad, te kako se teško snašao da utvrdi što je i gdje 
rečeno. 

Međutim, ništa nije misteriozno, niti mjesto gdje je rečeno 
niti što je rečeno, jer i sam Nebojša Popov konstatira u nastav- 
ku da se radi o mom istupu na ogranku Osnovne organizacije 
Saveza komunista nastavnika Filozofskog fakulteta u Zagrebu, 
kom su prisustvovali i članovi redakcije časopisa »Praxis«. To 
je jasno rečeno u sredstvima informiranja, koja su govorila ili 
pisala o tome. Prema tome, radi se o normalnom partijskom sa- 
stanku nakon kojeg su novinari tražili dozvolu da koriste moje 
izlaganje. Odmah sam dao pristanak, ali sam objavljivanje uvje- 
tovao time da se prethodno zatraži i od drugih koji su uzeli 
učešće u diskusiji na sastanku, da odobre objavljivanje svojih 
diskusija i izvrše autorizaciju, kako bismo svi bili ravnopravno 
tretirani i kako bi javnost dobila cjelovitiju sliku diskusije na 
sastanku. 

Pošto su neki drugovi odbili da autoriziraju diskusije i daju 
odobrenje za objavljivanje, ja sam autorizirao svoju diskusiju 

i odobrio da je štampa može koristiti. Redakcija »Studentskog 
lista« i »Komunista« objavile su u skraćenim izvodima, i u os- 
novi ravnopravno sve diskusije. VUS je objavio skoro polovicu 
mog teksta, a ostali listovi znatno kraće. Stvar je novinara i re- 
dakcije na što su bacili težište i što su akcentirali. 

Nemam nekih bitnih primjedaba, pogotovo ne na nekorekt- 
nost, ali, sigurno je, ako netko od trideset kartica daje sažet 
prikaz samo na nekoliko da je teško dati sliku cjeline izlaganja. 

U vezi članka, koji sam podvrgao kritici, Nebojša Popov isti- 
če kako je pažnja časopisa »Praxis« u tom razdoblju bila usmje- 
rena na rastuću krizu jugoslavenskog društva pod utjecajem 
nacionalističkog »masovnog pokreta«, i da me, »naučno« diskva- 
lificira, piše: »U to vrijeme, a i danas, Dušan Dragosavac zauzi- 
ma isto mjesto u partijskoj hijerarhiji (zamenik sekretara IK 
CK SKH), što rečito svedoči o njegovoj postojanosti, kao i traj- 
nim mogućnostima da izrazi vlastito opredelenje«. (»Praxis«, br. 
1—2/74. str. 215.) 


Potom ističe da ga nisam potpuno citirao, točnije, da sam 
namjerno izostavljao neke bitne aspekte njegovog teksta. Zbog 
loga ću citirati taj dio diskusije, jako je to manji dio izlaganja 
— tek jedna šestina teksta. 

»Savez komunista ne može prihvatiti teze koje traže njegov 
dijalog s pojedinim grupama, redakcijama, akademskim klubo- 
vima, jer Partija nije akademski klub niti redakcija, već politič- 
ka organizacija. Organizacije i forumi SK ne ulaze u različite 
stručne arbitraže, ali zato kao revolucionarna politička organi- 
zacija i revolucionarni i politički ljudi ulaze u političke proble- 
me, a da bi to činili, uspješnije koriste rezultate nauke. Istina, 
problem je Saveza komunista da što adekvatnije iskoristi rezul. 
tate nauke, ali je isto tako i problem kvalitetne socijalističke 
savremene društvene nauke. Nije samo u tom pogledu insufi- 
cijencija u Savezu komunista već i u savremenoj socijalističkoj 
društvenoj nauci uključujući i filozofiju. Oni koji paušalno »bra- 
ne« »Praxis« (postavlja se pitanje od koga i zašto), naročito is- 
tiču broj 34/1971. godine kao ispravnu reakciju na krizu u Sa- 
vezu komunista, a posebno na prodor nacionalizma u njegove 
redove i organizirano javljanje nacionalizma na političkoj sceni. 


Spadam u one koji misle da je u tom broju bilo zapaženih 
antinacionalističkih danaka (čak bih rekao da su oni u tom bro- 
ju dominirali) — da spomenem samo tekstove Rudija Supeka i 
Predraga Vranickog, što vrijedi i za većinu priloga članova Sa- 
veza komunista i ne samo njih iz Zagreba. No isto je tako činje- 
nica da je u tom broju bilo i antimarksističkih pristupa i čla- 
naka. Za potvrdu ove teze citiram iz tog broja stav i polaznu os- 
novu Nebojše Popova: 

»Osnovne pretpostavke sistema društvenih odnosa u savre- 
menom jugoslavenskom društvu uspostavljene su tokom oslobo- 
dilačkog i građanskog rata (1941—1945. god.). U tim godina- 
ma stvarani su uslovi za eliminaciju dotadašnje vladajuće klase 
i za ukidanje pretpostavki njene vladavine. 


524 


Ža docnija zbivanja posebno su značajna dva sukoba iz tog 
perioda: sukob domaćeg oslobodilačkog pokreta sa stranim oku- 
patorom i sukob unutar oslobodilačkog pokreta, i, šire, unutar 
jugoslavenskog društva. 

Početkom rata ova druga konfrontacija nije bila toliko jasno 
izražena kao što će se to kasnije pokazati. Naime, ustanak je ot- 
počeo kao spontana samoodbrana (krajem maja i u junu 1941. 
godine) od okupatora i, još više, od njegovih domaćih saveznika, 
koji koriste okupaciju za pljačku i teror. Deobe zaraćenih stra- 
na vrše se na nacionalnoj i konfesionalnoj osnovi. U takvim 
okolnostima, ubrzo posle napada Nemačke na SSSR, rukovod- 
stvo KPJ odlučuje da organizuje podizanje i širenje ustanka (to 
ne znači da se komunisti tek od tada uključuju u ustanak), mno- 
gi su to učinili znatno ranije ne čekajući direktivu. Razmah us- 
tanka u toku leta i jeseni iste godine i verovanje da rat neće 
dugo trajati, navodi profesionalne revolucionare, rukovodioce 
KPJ, da krajem 1941. godine iniciraju prelazak na »drugu fazu 
revolucije«, klasnu borbu, borbu za vlast, kako bi se pitanje 
vlasti rešilo pre kraja rata* Time je podstaknuto raslojavanje 
patriotskog fronta, često uz upotrebu brutalnog nasilja. Istra: 
živanja istoričara još uvek nisu jasno pokazala koji je činilac 
uticao na pomenuto raslojavanje, ali je, zasada, izvesno da su 
na to uticali, osim sektaške politike rukovodilaca KPJ, i tradicio- 
nalna kolebljivost seljaštva i politika čekanja građanskih poli- 
tičara, kao i izvesna popustljivost okupatora prema ustanicima 
smišljena radi suzbijanja uticaja komunista na ustanike i raz- 
bijanje jedinstvenog oslobodilačkog pokreta time što će ojačati 
nacionalistički pokreti (u tu svrhu je, između ostalog, pod pri- 
tiskom Nemaca, Pavelić formirao Samostalnu pravoslavnu crk- 
vu u NDH). Nebojša Popov: »Oblici i karakter društvenih suko- 
ba«, »Praxis«, 3—4/1971. str. 331—332.* 


Iz ovoga nije teško uočiti nekorektnu osnovu prema revolu- 
ciji i Komunističkoj partiji koja ju je vodila. Ne vodi se raču- 
na ni o kakvim činjenicama, o istini, već se s tuđih idejnih po- 
zicija, politikanskih pozicija daje kritika jugoslavenske oslobo- 


dilačke revolucije i jugoslavenslog samoupravnog socijalistič- 


2) Vidi _o tome šire: »R. Hurem, Pojava krize narodnooslobodilačkog 
pokreta u Bosni i Hercegovini krajem 1941. i početkom 1942. godine« (ruko- 
pis doktorske disertacije), Sarajevo 1970. godine. 

o) Iz citiranog se teksta vidi polazna osnova Nebojše Popova o našoj 
revoluciji. 

.Po njemu ustanak počinje masovno i spontano. Rukovodstvo Komuni- 
stičke Partije Jugoslavije pod utjecajem (spontanog) ustanka i ulaska 
SSSR-a u rat organizira borbu iz špekulantskih razloga u uvjerenju u 
brzi svršetak rata da bi ugrabila vlast i razbija jedinstveni patriotski 
front uz upotrebu brutalne Sile. To je dobro poznata ideologija »ravno- 
gorskog pokreta«. Također je poznato na čijoj je strani tada bila sila i 
tko ju je brutalno primjenjivao. Po Nebojši Popovu trebalo je ostaviti 
buržoasku vlast. To zadovoljstvo Nebojši Popovu KPJ, nije mogla priu- 
štiti, jer ne bi uspješno izveli oružanu revoluciju, a još manje osigurali 
njen kontinuitet. 

kog sistema. Postavka o sukobu unutar oslobodilačkog pokreta, 
o podjeli zaraćenih strana na nacionalnoj i konfesionalnoj os- 
novi ima, istina, klasnu ali buržoasku osnovu, buržoazija ju je po- 
državala i razvijala. Sa stvarnošću i NOB-om nema mnogo ve- 
ze, kao što i teza o raslojavanju patriotskog fronta uslijed sek- 
taške politike KPJ, i, kako N. Popov kaže, tradicionalne koleb- 
ljivosti seljaštva, kao i popustljivost okupatora prema ustanici- 
ma, nema nikakve veze sa stvarnim kretanjima u revoluciji. 

Komunistička partija nije čekala niti je mogla čekati neku 
čistu socijalističku revoluciju, za koju će imati pripremljenu, 
dobro organiziranu i svjesnu proletersku armiju, i proletersku 
vlast, nasuprot koje će stajati isključivo buržoazija sa svojom 
vojskom i vlasti, sastavljenom od buržoaske klase, jer je nikad ne 
bi dočekala. Naprotiv, povela je revoluciju u agrarno nerazvi- 
jenoj zemlji, s odgovarajućom klasnom strukturom, s mnogo na- 
cija i konfesija, s mnogo klasnih, nacionalnih i konfesionalnih 
suprotnosti i sukoba koje je koristio okupator i njegovi kvislin- 
ški predstavnici — domaća buržoazija. Komunistička partija je 
u revoluciji stvarala revolucionarnu vlast i armiju; prevladava- 
la nacionalne konfesionalne i druge netrpeljivosti; organizirala 
se i borila protiv različitih oportunizama i sektaštva, te svega 
tuđega što je ostalo iz starog društva. Sve je to ona kroz bor- 
bu i revoluciju prevladavala. Naravno da su u revoluciji pojedi- 
ne organizacije i rukovodstva, te pojedini članovi Komunistič- 
ke partije napravili i dosta grešaka. U tom smislu korektne kon- 
kretne kritičke analize sigurno mogu koristiti rasvjetljavanju 
stvari, iako se radi o uspješno izvedenoj revoluciji. Međutim, ov- 
dje se ne radi o tome već o »analizi« revolucije s buržoasko-klas- 
nih pozicija. 

Isto tako je kod Nebojše Popova jasan stav, preuzet iz arse- 
nala antikomunističke propagande, po kojem se staljinizam pro- 
glašava općom karakteristikom socijalističkog društva. To se 
dobro vidi u njegovoj polemici sa Zdravkom Mlinarom i Josi- 
pom Županovim: 

»Ne može se, naravno, sporiti uticaj ruskog staljinizma na 
jugoslavenski sistem uključujući i neposredno preuzimanje broj- 
nih rješenja (političkih, ideoloških itd.), ali za sociološko istra- 
živanje daleko je relevantnije utvrditi na koje tendencije u ju- 
goslavenskom društvu prijanja, nalazi plodno tlo staljinizam kao 
opšta karakteristika socijalističkih društava«. (Nebojša Popov: 
»Sociologija i ideologija«, »Praxis« br. 3—4/1972. str. 420.) 

Isto tako on ističe kako su komunisti-intelektualci pred veli- 
kom dilemom u odnosu prema organizaciji moći: 

»Komunisti-intelektualci, čiji intelektualni angažman nije spo- 
lja limitiran, niti je sinhronizovan s kongresno-plenumskim me- 
rama politike i danas se nalaze pred dilemom u pogledu odno- 
sa prema organizaciji moći« (Nebojša Popov: »Oblici i karakter 
društvenih sukoba«, »Praxis«, 3—4/1971, str. 345). Ovi njegovi 
stavovi limitirani su i sinhronizirani, ali ne sa komunističkih 
kongresa i plenuma. 

o su neke stare teze koje su preuzete iz arsenala građanske 
propagande u odnosu na socijalizam i zato ne predstavljaju ni- 
šta novo. One u stvari odražavaju kontinuitet buržoaske ideo- 
logije pa i suradnika okupatora za vrijeme oružane revolucije na 
jugoslavenskom tlu koji su vodili i raspirivali nacionalne i kon- 
fesionalne sukobe. No, ti su suradnici okupatora zajedno sa svo- 
jim gospodarima, fašističkim okupatorima, pod snagom jedi- 
nog i jedinstvenog oslobodilačkog pokreta, kojim je rukovodila 
KPJ, doživjeli poraz. To im se moralo desiti naprosto zato što 
i nisu sudjelovali ni u kakvoj oslobodilačkoj borbi protiv fažiz- 
ma u Jugoslaviji, već naprotiv, zajedno s fašističkim okupatori- 
ma i za njegov račun, provodili najgori genocid«. 

Ističući kako je naučno poznato da nacionalni i konfesionalni 
sukobi imaju klasnu buržoasku osnovu i da je to bilo jednako 
jasno 1941. kao i 1947., da bi »naučno« tvrdio: »Isto tako pozna- 
to je i to da je partijsko rukovodstvo, u kojem se je i onda na- 
lazio Dragosavac, stajalo na čelu nacionalističkog masovnog po- 
kreta, a pokazalo se i to da nisu svi članovi Saveza komunista 
Hrvatske sledili takvu politiku partijskog rukovodstva.« (»Pra- 
xis«, br. 1—2/74. str. 219.) 

Ovako decidirano proglašenje partijskog rukovodstva Saveza 
komunista Hrvatske deke rukovodstva nacionalističkog »rmasov- 
nog pokreta«, nije novo (isto su činili, i čine, svi velikosrpski na- 
cionalisti), a to se može, ne samo sada, nego kontinuirano čita- 
ti u svim listovima i lecima četničke emigracije, podjednako kao 
u svim propagandnim izdanjima ustaške emigracije: da je to is- 
to rukovodstvo velikosrpsko i unitarističko; od jednih i drugih 
da je staljinističko. I jedni i drugi imaju istu buržoasku i anti- 
komunističku osnovu i iste gospodare, govore istim riječnikom, 
samo sa različitim predznacima. 

Poznato je da su Savez komunista i njegovo rukovodstvo 
napadani gotov istim rječnikom i od svih desnih snaga kao sta- 
ljinistički, pa ni u tome Nebojša Popov nije prvi a niti je origi- 
nalan. Neki su to istaknuti člankopisci »Hrvatskog tjednika«, 
glasila »masovnog pokreta«, zavijali u marksističke i samoup- 
ravne fraze, kao što to čini i Nebojša Popov, ali proglasili nisu 
Savez komunista Hrvatske i njegovo rukovodstvo svojim ruko- 
vodstvom. Naprotiv, Savez komunista Hrvatske, njegov Central- 
ni komitet, a posebno Izvršni komitet i njegova većina, stalno 
su bili pod kritikom ovih. Iz broja u broj »Hrvatski tjednik«, 
kao uostalom i ustaška emigrantska štampa, isticali su »progre- 
sivni nukleus« u rukovodstvu i nekoliko imena, što je Nebojši 
Popovu poznato. Iz broja u broj u glasilu Matice hrvatske — »Hr- 
vatskom tjedniku«, pa i »Omladinskom listu«, koji je jedno vri- 
jeme bio pod njihovim utjecajem, napadano je partijsko ruko- 
vodstvo . Saveza komunista Hrvatske, Savez komunista Hrvat- 
ske, pa i lično Dušan Dragosavac, i to prije nego je Nebojša Po- 
Ko pisao svoj članak u »Praxisu« o hrvatskom nacionalizmu 

ao što su istim napadima izvrgnuti i poslije. 
. Evo što o tome kaže Nebojša Popov: »Da bi povratio polju- 
ljano samopouzdanje, Dragosavac će opet i sebe i druge uvera- 

vati da stoji na braniku uspešno izvedene revolucije, pominjući 
pri tome vojsku i vlast (vidi pomenuti VUS), to je po njemu 
ao znak kontinuiteta revolucije«. (»Praxis«- br. 1—2/74. 
str. 219. 

U »Hrvatskom tjedniku« pod naslovom »Zakon vrijednosti i 
vrijednost jedne kritike« kaže se: »Nezadovoljan radom SUP-a 
i drugih državnih organa i službi, dr Dragosavac zahtijeva, da- 
kle, da intervenira najviše partijsko tijelo Republike. No, da 
vidimo gdje su se ustoličile »antikomunističke snage«. Dr Dra- 
gosavac o tome kaže: »Upozorio bih na jedinstvo antikomunis- 
tičkih stavova i aktivnosti hrvatskih i srpskih šovinista. Tako, 
na primjer, prvi broj »Hrvatskog tjednika« Matice hrvatske u 
svom uvodniku, pored ostalog, piše: »U današnjem povijesnom 
trenutku pred hrvatski se narod — kao glavni zadatak — nedvoj- 
beno ističe dovršenje duhovne i teritorijalne integracije Hrvat- 
skog nacionalnog bića«. Ako je ovaj citat dokaz »antikomunistič- 
ke aktivnosti« Matice hrvatske, komunistička aktivnost ogledala 
bi se u dezintegraciji hrvatskog nacionalnog bića! i bilo bi ned- 
vojbeno da šovinizam buja u Hrvatskoj. I ovdje se postavlja pi- 
tanje, pored ostalog, »je li dopušteno kritizirati staljinizam«. 
(»Hrvatski tjednik«, br. 9/11 .6. 1971. str. 5.) 

Kako se vidi iz ovih citata, na isti način piše i Nebojša Po- 
pov i »Hrvatski tjednik«. Što se tiče moga reagiranja na to, radi 
se o reagiranju na prvi broj Matičinog glasila i to na Plenumu 
CK SKH. 

Slično je i sa slijedećim »diskvalifikacijama«, gdje i jedni i 
drugi hoće prikazati kako to što Dragosavac objavljuje netko 
drugi piše. Evo što u vezi s tim kaže Nebojša Popov: »Da bi po- 
kazao, videt ćemo dalje da li je Dragosavac uopće zainteresiran 
za dokazivanje »sumnjivosti stava« i »polazne osnove«, on će sve- 
jedno, koliko su mu u tome pomogli analitičari iz vlastitog apa- 
rata kojim rukovodi, komotno organizirati dokaze za ocene, ko- 
je je već izrekao, i koje toliko dugo kolaju službenim javnim 
mnenjem«. (»Praxis«, br. 1—2/74. str. 216.) 

A evo opet što piše »Hrvatski tjednik« broj 33/71. godine: »Le- 
njin usuprot Buharinu«: »Iz te unitarističke inspiracije ponuđe- 
na je teza o »suverenitetu radnog čovjeka i udruženom radu«, 
što ju je s toliko »učene« fraze i upravo smiješne pretenciozno- 
sti lansirao drug dr Dušan Dragosavac, drugi čovjek partijske 
egzekutive. Mora se priznati da je naše društvo, a konkretno i 
radni ljudi za koje se on toliko bori, nepravedni prema ovom 
danas sigurno najraspisanijem — jer riječ »najplodnijem« ne- 
ma smisla — »marksističkom teoretičaru u SR Hrvatskoj«. On, 
naime, objavljuje regularno svaka tri mjeseca »goleme svoje 
rasprave« na kojima doduše, radi štab njegovih istomišljenika 
i u njima točno dijagnosticira sve od rekonstrukcije industrije 
pa do rasizma i nacional-socijalizma, naravno, hrvatskog, a čud- 
no naša javnost, pa i Savez komunista Hrvatske ostaju na sve 
to potpuno ravnodušni«. 

Svemu ovome nije potreban nikakav komentar, jer se radi o 
istoj kvaliteti kritike, o insinuacijama i klevetama. Čudno je da 

i danas dobivaju prostor ovakve klevete na stranicama filozof- 
skog časopisa.“ Postavlja se normalno pitanje: kako to da danas, 
kad buržoazija na mnogim točkama u ime demokracije i slobo- 
de vrši najgoru vrst genocida, izgleda da za Nebojšu Popova, i 
ne samo njega, nema ništa pametnije nego napadati načela so- 
cijalističkih revolucija. To su napadi koji se mogu naći svuda u 
antikomunističkoj propagandi, pa prema tome, ne mogu se sma- 
trati, ni novim, ni lijevim, a još manje marksističkim. Nije ko- 
rektno pod vidom kritike staljinizma napadati načela socijalis- 
tičke revolucije, bez obzira da li netko i na taj način, a ima i 
takvih, prašta svoje staljinističke grijehe. Jer, pripisivati stalji- 
nizam partiji i ljudima koji su išli u borbu protiv staljinizma 
kada je ovaj bio na vrhuncu svoje moći, kada je to za mnoge, 
a među njima i za neke sadašnje vrle kritičare socijalizma i po- 
istovjećivanje ovog sa staljinizmom, izgledalo u najmanju ruku 
bezumlje, avantura unaprijed osuđena na Peel Naravno, u 
svemu tome ima dosta sistema, ali nema nikakvog plemenitog 
smisla niti ga može imati. Bespredmetno je voditi diskusiju sa 
ljudima koji evidentno stoje na desnim pozicijama, a pod svaku 
cijenu hoće da se proglase jedinim sucima u socijalizmu. Zbog 
njih ne treba ići u polemiku, pa i kada sam na spomenutom sa- 
stanku govorio o toj temi i kada sam podvrgao kritici tekst Ne- 
bojše Popova, nisam imao namjeru da utječem na njega, a još 
manje da se branim pred njim; niti sada nema potrebe odgova- 
rati na njegov pamflet, jer, svi oni koji su imali prilike da proči- 
taju njegov tekst, mogli su vidjeti da on najbolje ilustrira, ne sa- 
mo suštinu, već i stil i klevetničku metodu. 


Istakao sam neke citate i Nebojše Popova, i »Hrvatskog tje- 
dnika«, kako bih pokazao da nema bitne razlike između nekih 
člankopisaca »Hrvatskog tjednika« i Nebojše Popova, a tada 
pod kritikom ideologa »Masovnog pokreta« nije bio Nebojša Po- 
pov, pa zašto bi i bio? To sve znade i Nebojša Popov, ali znade i 
to zašto rukovodstvo Saveza komunista Hrvatske proglašava sta- 
ljinističkim i nacionalističkim, ali što je i kakvo je rukovodstvo 
SKH nikad nije zavisilo, niti danas zavisi, od Nebojše Popova i 
njegovh istomišljenika. 


Naivno bi bilo iznositi daljnje dokaze i argumentaciju jer to 
za Nebojšu Popova ne vrijedi. 


. *) U kakvoj je to suglasnosti sa stavom redakcije iznesenim u Izvješta- 
ju redakcije »Praxis« podnesen na godišnjoj skupštini Saveza filozofskih 
društava Jugoslavije 29. VI 1973. u Ljubljani. 

, »Redakcija naučnog časopisa, međutim, ako želi da stvori kvalitetan 
ćasopis, ne može objavljivati sve što joj se nudi, već mora umjeti da me- 
đu ponuđenim prilozima odabere i objavi one najbolje, a bez ustruča- 
vanja odbije neadekvatne. Posao je redakcije da po vlastitoj naučnoj sa- 
Vjesti provodi razliku među prilozima i njihovim autorima. Stoga redak- 
cije treba da čine ne oni najomiljeniji ili najpopularniji nego oni koji su 
naučno najkvalificiraniji (što je, naravno, relativno određenje, koje nije 
nezavisno od orijentacije).« »Praxis« br. 5—6/73. g. str. 755. 

Ne ulazim ovdje niti u to što u »Praxisu«, iz broja u broj, 
Nebojša Popov piše isključivo o grijesima socijalizma i naše so- 
cijalističke revolucije, poistovjećujući ove sa staljinizmom. Sve 
to nema nikakve veze s naukom niti s normalnim dijalogom i 
diskusijom. Njegovo pisanje, liči na filozofiju diktatora koji pri- 
jeti političkim posljedicama, ali je sigurno da politički obrazo- 
vani ljudi razlikuju nauku i filozofiju od klevete, kao što i razli- 
kuju različite pravce u filozofiji. 

Nasuprot insinuacijama i klevetama, istina je ideal svih dru- 
štvenih nauka, uključujući i filozofiju, 


Zagreb, 


Dušan Dragosavac 

VAŽNA OBAVIJEST 


Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će godišnja pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi- 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 


MOLIMO VAS DA ŠTO PRIJE UPLATITE VA. 
ŠU PRETPLATU ZA 1975. GODINU! 

ŠU PRETPLATU ZA 1975. GODINU! 


JEDNA OSTAVKA 


LL... _—_—————-——-——-——————— 


PISMO BESIMA IBRAHIMPAŠIĆA 


REDAKCIJI ČASOPISA »PRAXIS« 
Zagreb 


Nakon dugog razmišljanja i izvjesnog kolebanja da se povu- 
čem iz Redakcijskog savjeta časopisa »Praxis« konačno sam od- 
lučio da podnesem ostavku na članstvo u Savjetu redakcije časo- 
pisa. Ova moja odluka uvjetovana je nizom razloga, a pored os- 
talog i time što kao član ŠKJ ne mogu snositi posljedice za po- 
litiku redakcije, s kojom se u mnogo čemu nisam ni ranije sla- 
gao, a u posljednje vrijeme posebno se ne slažem. 

Naime, moje prvo razmišljanje o potrebi da istupim iz Sa- 
vjeta vezano je za slučaj dr Muhameda Filipovića, kada je bez 
uobičajene demokratske procedure sama redakcija donijela od- 
luku o njegovom isključenju iz Savjeta redakcije, o čemu Savjet 
(bar njegov jugoslavenski dio) koliko je meni poznato, nije ni 
pretresao niti odlučivao. Svojevremeno sam usmeno skretao paž: 
nju odgovornim urednicima na ovakav nedemokratski postupak 
i izrazio svoje neslaganje. 

Drugi ozbiljan povod bio je slučaj dr Mihajla Đurića, kada 
je redakcija, bez konsultovanja članstva Savjeta, istupila sa svo- 
jima stavom braneći, istina nedovoljno ubjedljivo, pozicije Mi- 
hajla Đurića s kojima se ni sama nije mogla složiti, a koje je 
ogromna većina jugoslavenskih marksista morala odbaciti kao 
neprihvatljive i kao nacionalističke. O ovome slučaju sam veoma 
dugo svojevremeno razgovarao sa dr Rudijem Supekom i još 
nekim članovima redakcije. Tada sam već imao ozbiljnu namje- 
ru da istupim iz Savjeta redakcije, ali sam tu odluku odložio. 
Nadao sam se da će seu međuvremenu i sama redakcija »Pra- 
xisa« korigovati, tim prije što su slične kritike upućene s mno- 
gih strana na takvu politiku redakcije. | 

Nažalost, moje nade i želje nisu se ispunile, kao ni moja skro- 
mna nastojanja, koliko je to bilo u mojoj moći, da se redakcija 
»Praxisa« koriguje i da zauzme razumniji i konstruktivniji stav 
prema osnovnim tokovima jugoslavenske socijalističke politike. 
. Najnoviji događaji su me još više učvrstili u mojoj odluci da 
i formalno podnesem ostavku na članstvo u Savjetu redakcije, 

kako ne bi bilo nikakve zabune ni u javnosti o mom stavu, tim 
prije što kao član SKJ prihvatam odluke X kongresa SKJ i že- 
lim da doprinesem njihovoj realizaciji u životu. 

Posebno sam bio indigniran najnovijom, za intelektualce neu- 
običajenom, polemikom dr Gaje Petrovića sa drugovima iz Ljub- 
ljane (drugovima Borisom Ziherlom, Vojanom Rusom i drugi- 
ma). O tome sam usmeno razgovarao s novim odgovornim ured- 
nikom dr Ivanom Kuvačićem u aprilu 1974. godine, prilikom su- 
sreta u Dubrovniku, i izrazio svoje neslaganje i protest. 


Na kraju sa žaljenjem konstatujem da je Redakcija »Praxi- 
sa« svojim nedovoljno promišljenim političkim stavovima i pos- 
tupcima, usprkos javne kritike, kao i interne kritike mnogih 
njenih saradnika i prijatelja, propustila historijsku šansu da se 
jugoslavenska filozofska i sociološka misao svestrano razvija na 
dobrobit razvoja socijalizma kako u Jugoslaviji tako i šire u 
svjetskim razmjerama. To je bar moje lično mišljenje, a histo- 
rijska praksa će konačno pokazati da li je neko od nas bio u 
pravu. 


Sarajevo, 20. jula 1974. godine. 
S poštovanjem 
Besim Ibrahimpašić 


BILJEŠKA REDAKCIJE 


Budući da je članstvo u redakcijskom savjetu »Praxis« do- 
brovoljno, ne ostaje nam drugo nego da prihvatimo ostavku dru- 
ga Besima Ibrahimpašića. Voljeli bismo da mu u ovom trenutku 
možemo zahvaliti na dosadašnjoj suradnji, ali možemo samo iz: 
raziti žaljenje što do intenzivnije suradnje s njim, bez naše kriv- 
nje, nije ni došlo. 

Naša želja za suradnjom s Besimom Ibrahimpašićem došla 
je do izražaja još 1966. godine kad smo ga pozvali da postane 
član redakcijskog savjeta »Praxis«. Naša nada da će do suradnje 
s njim doći bila je bazirana na njegovom odgovoru od 14. XII 
1966. u kojem je, prihvaćajući naš poziv, ujedno naglasio: »Na- 
žalost, ja nisam ni po struci filozof nego pravnik koji se sticajem 
okolnosti mora baviti sociologijom kao disciplinom na Pravnom 
fakultetu. Nisam mnogo ubijeđen da sam ni dosadašnjim svojim 
radovima u oblasti sociologije stekao takav ugled kakav zaslu- 
žuje članstvo u Vašem redakcijskom savjetu. No, o tome ko- 
načno ne donosim ja sud, a ako me već predlažete u Vaš savjet 
mogu samo da izrazim svoju zahvalnost za tako visoku ocjenu.« 

Nadali smo se da će Besim Ibrahimpašić svoju zahvalnost pov- 
tvrditi i djelom, a napose da će nam vlastitim teorijskim prilo- 
zima s područja sociologije i filozofije prava pomoći da poveća- 
mo tematsku raznovrsnost časopisa. Na žalost u toku osam go- 

dina Besim Ibrahimpašić nije nam dao ni jedan teorijski prilog, 
nije nam pomogao u angažiranju drugih suradnika, niti je kao 
višegodišnji glavni urednik »Pregleda« pokazao razumijevanje za 
naše inicijative da se uspostavi tješnja suradnja između tog ča- 
sopisa i »Praxisa«. S obzirom na te okolnosti njegovu ostavku 
smatramo razumljivom i zahvaljujemo mu što je sam povukao 
logične konsekvencije. 

Zahvaljujući mu na ostavci, žalimo što je u obrazloženju po: 
segnuo za neprihvatljivim argumentima. 

U arhivi časopisa »Praxis« nema pisama ni dopisa druga Ibra- 
himpašića koji bi potvrđivali njegovu tvrdnju o »skromnim na- 
stojanjima« da se redakcija »Praxis« »koriguje«. Zato je donekle 
razumljivo što on to svoje navodno nastojanje dokumentira 
usmenim razgovorima s pojedincima. Koliko takva pozivanja na 
privatne razgovore mogu opravdati javno djelovanje (ili nedje- 
lovanje) — neka sude čitaoci. 

Međutim, odlučno odbijamo tvrdnju Besima Ibrahimpašića 
da ovu ostavku podnosi među ostalim i zato što kao član SKJ 
prihvata odluke X kongresa SKJ. Ni u odlukama X kongresa 
SKJ ni u bilo kom drugom dokumentu bilo kog foruma SKJ ne 
kaže se da članovi SKJ ne mogu biti u redakcijskom savjetu 
»Praxisa«. Zato ovo pozivanje na odluke X kongresa SKJ sma- 
tramo nedostojnim podvaljivanjem i zastrašivanjem. 

S ozirom na nedrugarski karakter dopisa Besima Ibrahim- 
pašića, odbacujemo njegovo obrazloženje u cjelini, a polemiku 
o pojedinim optužbama smatramo nepotrebnom. 

Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će godišnja pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi- 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 


MOLIMO VAS DA ŠTO PRIJE UPLATITE VA- 
ŠU PRETPLATU ZA 1975. GODINU! 


PRIKAZI I BILJESKE 


D_—_....__—_///——_—___ PPP“ 


Jovan Aranđelović: 


Filozofija i epohalna svest, 


Filozofsko društvo Srbije, 
Beograd, 1973, god., strana 226 


Obzirom na primordijalnost me- 
tode primerenoj teoriji, Aranđelo- 
vić svoju studiju s pravom započi- 
nje analizom metodološkog aspek- 
ta dijalektike. Izvorno poimanje di- 
jalektike kao »istinske vatre Prome- 
teja« (Platon), odnosno razvijanja 
pretpostavke izražene u znanju o 
neznanju (Sokrat), dovodi nas do 
saznanja da dijalektički duh, kao 
»radoznala misao«, živostnost ko- 
ju daje raspravljanju prvenstveno 
iskazuje načinom kojim pristupa 
predmetu rasprave, a ne isključivo 
(životom) predmeta i svoje pred- 
metnosti. Ovo insistiranje na dija- 
loškom (dijalektičkom) raspravlja- 
nju, kao formi, koje treba da rezul- 
tira razrešenjem = protivstavljenih 
mišljenja pokazaće se, međutim, 
kao nebitno. Kritika, kao ostvare- 
na mogućnost dijalektike, uvek i- 
ma vrednosni profil u odnosu na 
»predimet procene«. Moguće ekstre- 
me dijalektičkoj kritici Aranđelo- 
vić nalazi u destruktivnoj kritici 
(i nihilizmu) koja ne nalazi put 
prevladavanja te ostaje na sumnji 
1 u upitnosti (tj. na prvom kora- 
ku dijalektike) i u apologetskoj 
kritici (njen derivat je dogmati- 
zam) kojoj postojeće kao polazi- 
šte dijalektike čini i početak i kraj. 
Apologetska kritika je »oblik u ko- 
jem se ono poznato i jednostavno 
prikazuje« (str. 36.).Celovitost kri- 
ličkog pristupa izražava se kroz i- 
manentnu, unutrašnju kritiku na 
jednoj, i kroz transeuntnu, kritiku 
sa određenog stanovišta, na drugoj 
strani. Imanentna kritika »uzor 
procene« traži u samom gledanju 


ili predmetu, predmetnutim kriti- 
ci. Naime, tako se pokazuje da je 
bilo moguće nešto drugo a ne ono 
što jest i da je nešto (istinsko) Ino- 
guće sa drugim (pseudo) mogućno- 
stima. Pri kritici sa stanovišta 
»kritičar polazi od stanovišta koje 
se razlikuje ili koje protivreči sta- 
novištu čija se vrednost ispituje« 
(str. 34.), tako da se (validnom) 
kritikom izvodi i ustanovljava sam 
uzor procene pokazujući svoju naj- 
bitniju odliku u aksiološkom pro- 
storu. 


Iako »rodno mesto dijalektike 
jeste raspravljanje« ona ostaje sa- 
mo na prilozima svome rezultatu 
— znanju. Ukoliko (formalna) lo- 
gika ispituje relacije struktural- 
nih elemenata znanja (logika ne- 
vezana za ontologiju) utoliko je ne- 
utralna u odnosu na dijalektiku, 
jer je znanje neprotivrečno (da hi 
to uopšte bilo) dok pojava protiv- 
rečnosti ponovo izaziva ofanzivu 
dijalektike. Prevazilaženjem protiv- 
rečnosti dijalektika će iscrpsti »vo- 
ju svrhu, samoukinut će se. Napor 
usmeren  saznanju, pod  opštom 
pretpostavkom da je istina jedin- 
stvena, moraće proći put dijalek- 
tičke negacije razlike (onog razli- 
čilog) u pristupima predmetu, pro- 
blemu. Dijalektika, dakle, ne sin- 
tetizira pojedina, nedostatna, ogra- 
ničena gledanja, nego čitav pristup 
preokreće novom smislu i novom 
tundamentu. Npr.: čovek nije (sa- 
mo) ono čim ga predstavlja upo- 
jedinjen pristup (zoon politikon, 
racionalna životinja itd.), niti je 
sklop svih pojedinačnih odrednica 
(Fojerbah kaže da su um, ljubav i 
snaga volje apsolutna bit čovjeka 
— i ostaje na tome) nego je on o- 
no na čemu se zasniva i iz čega cr- 
pi smisao sve bogatstvo ljudskih 
manifestacija života, a to je čovek 
kao biće prakse. 

Ako je dijalektika ». . . vlastita 
duša sadržaja, koja organski tera 
svoje grane i plodove« (Hegel), on- 
da je njoj samoj nedosledno svo- 
diti je na i u istraživanje iz kojeg 
bi neposredno iskrslo saznanje što 
smo ga hteli postići. Naime, istra- 
živanje izlaganja kao aspekti saz- 
nanja, traže ponovno preispitiva- 
nje. Istraživanjem se predmet raz- 
vija, raščlanjuje, analizira pa njim 
dospevamo do niza fragmentarnih 
saznanja te, ukoliko bi smo ostali 
na nivou (obične) logike, u najbo- 
ljem slučaju stvoriil bismo jednu 
»mozaičku celinu« kao »sistem zna- 
nja« manje-više dobro ukompono- 
van. Ovakav »sistem znanja« celi- 
nu predmeta čini mrtvom, apstrakt- 
nom, lišava je njene dinamike. Di- 
jalektičko izlaganje, koje se deša- 
va uporedo s istraživanjem, jest za- 
pravo misaona reprodukcija život- 
nosti života predmeta; ono je saz- 
navanje, stvaranje isto koliko i is- 
traživanje jer ne čini »apstraktnu 
celinu znanja« nego, ukidajući ma- 
glovitu spoljašnost predmeta ». .. 
misao samim procesom izlaganja 
dospeva u njegovu unutrašnju od- 
ređenost — postaje predmetno zna- 
nje« (str. 73.). Kada se izlaganje 
shvati kao misao koja se bavi sa 
sobom tj. rezultatima istraživanja 
(a ne kao misaona reprodukcija 
predmeta kao konkretnog totalite- 
ta), a isključivo u istraživanju se 
vidi okrenutost misli predmetu on- 
da je konsekvencija da se dijalek- 
tika shvati kao stilistika, retorika, 
»retorički dodatak«. 


Dijalektički saznata, živa celina 
pokazuje da je postala i da će kao 
takva biti nešto drugo što kao mo- 
guće, i baš stoga što je moguće, 
već jest u svom nastajanju. Ovaj 
momenat inaugurira kritiku kao 
bitnu implikaciju dijalektičke filo- 
zofije, jer kritika samo kao takva, 
može biti »praktičko-kritička«, pre- 
vratnička delatnost, može biti put 
prevladavanja kontemplativnog de- 
la-mišljenja spram sveta uopšte. 
Tek dijalektika kao oblik filozof- 
skog i naučnog govora o postoje- 
ćem kritiku čini mogućom, reći će 
Aranđelović (str. 99.). 


Ukoliko kritika, kao neminov- 
nost dijalektike, nije uzrasla s 
njom i u njoj, ukoliko je usisana 
negde izvana, prosto preuzeta iz 


različitih razloga, javiće se razli- 
čiti oblici »tromog mišljenja«. 

Obzirom na marksizam kao »mi- 
sao našeg vremena«, kao »epohal- 
nu svest« Aranđelović veoma misa- 
ono  osvetljava njegovo  bivanje 
spram filozofije i nauke kao date 
i/ili rnoguće epohalne svesti s jed- 
ne, i kao ideologiziranog oblika a- 
pologije postojećeg s druge strane. 
Kao što datoj nauci kao instru- 
mentaliziranoj, obesmišljenoj funk- 
ciji postojećeg odgovara ideologi- 
zirana ustabiljujuća filozofija, ta- 
ko i filozofiji ustanovljenoj i izje- 
dnačenoj epohalnom svešću odgo- 
vara ona nauka koja aspirira i o- 
delovljuje kritičku dimenziju epo- 
halne, prevratničke filozofije. Aran- 
đelović insistira na opovrgavanju 
stava koji izražava provaliju i nes- 
pojivost filozofije i nauke, jer, i 
jedna i druga mogu biti (i jesu) 
misao vremena ukoliko su radi- 
kalne, ukoliko dosežu do čoveka. 
Izlaženjem iz sebe (epohalna) filo- 
zofija umire da bi ponovnim rođe- 
njem u nauci iskazala da je njena 
smrt njen stvarni život,i da bi nau- 
ka iz njenog ideološkog oblika u- 
dahnućem filozofskog »soka« dora- 
sla do svog bitnog, ljudskog, filo- 
zofskog života. U svom istorijskom 
narastanju nauka je osujećena bi- 
lo da se poriče (epohalna) filozofi- 
ja, bilo da se epohalna misao og- 
raniči i zatvori u filozofiju, da se 
smesti u njeno zatočeništvo. Ako 
je ideologija negirala (epohalnu) fi- 
lozofiju to je učinila i sa (zbilj- 
skom) naukom istovremeno, i obr- 
nuto, jer je ». . . &pohalna misao 
poražena u svojoj celini i svome 
jedinstvu« (str. 129.). Ostajući u 
okviru filozofije epohalna misao 
pokazuje svoju nemoć mada je sa- 
čuvala svoj um (»Pirova pobeda fi- 
lozofije«) jer, njena suština je u 
izlaženju iz nje same isto kao što 
je suština nauke (kao epohalne 
svesti) u (filozofskoj) osmišljeno- 
sti čitava njena »posla« da bi uop- 
šte dokazala istorijsku mogućnost 
negacije svoga ideološkog oblika. 
I filozofija i nauka gube svoju sa- 
mostalnost — da bi je sačuvale! 
Jedino ovim putem apstraktna kri- 
tika izražena umom epohalne sve- 
sti u okvirima i iz okvira filozofije 
postaje delotvorna, revolucionarna, 
praktična. 


538 


Da bi »bezobzirna kritika svega 
postojećeg« iole postala stvarnost 
epohalna misao mora napustiti svo- 
ju usamljenost u filozofiji i pro- 
žeti sve sektore i pore epohe iska- 
zujući tako svoj epohalno-revolu- 
cionarnj karakter bez obzira što 
je filozofija rodno mesto radikalne 
kritike. Dakako, ne radi se (isklju- 
čivo) o kritici filozofije i/ili nauke 


nego je njihova kritika etapa na. 


putu kritike celine postojećeg. »Ka- 
pital« kao nauka na način filozo- 
tije to nedvosmisleno = pokazuje. 
Kritika svoju snagu pokazuje time 
što je bit odnosa filozofija spram 
postojećeg i time što svojom eks- 
panzijom zahvata nauku dajući joj 
nov lik. ; 

Protivstavljanjem nauke i filo- 
zofije najviše trpi sama kritika a 
i nauka i filozofija ostaju na suš- 
tinski istoj poziciji: nauka ostaje 
u okvirima (postvarenog) empiriz- 
ma ne Inogavši osmisliti svoju »si- 
rovu građu«, filozofija svom zahva- 
tanju utopije ne može naći oslo- 
nac, mogućnost ozbiljenja. Aran- 
đelović kaže da je »suština u tome 
da misao izlazi iz onog u čemu 
jeste; ana, dakle, u tome ne ostaje. 
Nova nauka moguća je samo tak- 
vim izlaženjem« (str. 152.). On to 
vrlo ubedljivo pokazuje na prime- 
ru istorije: opstojanje istorije kao 
(pozitivističke)  istoriografije, dok 
bude takvo kao što jest uvek će 
rađati potrebu filozofije istorije — 
spekuliranja o načinu i smislu nje- 
nog kretanja utisnutom u istoriju 
spoja; tek kad istorija bude »sves- 
na« da traga za naporom i delatno- 
šću ljudi u stvaranju njihovog sve- 
ta, njihovom samostvaranju, kad 
sama bude taj i takav napor, tek 
tada će se ona moći ustanoviti kao 
nova, oljuđena, utemeljena, dijalek- 
tička nauka. 


.Navodeći neke  protivrečnosti, 
dileme i aporije građanskog shvata- 
nja nauke, logike _ i činjeničnog 
spram vrednosti i vrednovanja, A- 
ranđelović pravi razliku »kritično- 
sti saznajne aktivnosti« (»sprem- 
nost« saznanja da prihvati nove sa- 
držaje koji bi ga bogatili ; menja- 
li) od »saznanja kao kritičke akti- 
vnosti« (kritike postojećeg uslov- 
ljene saznatom istinom). 

Nauka, uprincipljena  vrednos- 

nom neutralnošću, kao kritički o- 
sakaćena jest ustvari scijentizam: 


biće sveta je redukovano na pos- 
tojeću dimenziju, moguće je saz- 
nanje činjenica, stvari kao takvih, 
»saznata« budućnost je projekcija 
dominantnog u postojećem. Među- 
tim, dijalektički saznato postoje- 
će predočava inherntnu tendenciju 
kao moguću budućnost, eventual- 
ni ideal, stremljenje. Takva nauka 
ne može biti vrednosno neutralna 
nego je realni humanizam, »huma- 
nistička kritika postojećeg« na pu- 
tu i sam put bivanja čovekovog 
smisla, čoveka samog. Relacija hu- 
manizam-saznato-kritika postojećeg 
sustiže se u viziji pri čemu je vi- 
zija ». . . neodvojiva od ljudskosti 
težnji i ideala, od nade i čovekovih 
stremljenja. Upravo ta njena širo- 
ka osnova, to njeno ljudsko pore- 
klo, to bogatstvo izvora iz kojih vi- 
zija nastaje omogućavaju da se ona 
pojavi i kao nešto samostalno pre- 
ma saznanju, kao nešto što sazna- 
nje pretpostavlja, kao ono na šta 
i samo može biti oslonjeno. S dru- 
ge strane, vizija se prema znanju 
o postojećem ne odnosi jedino kao 
nešto što je njime određeno, od 
njega zavisno, kao nešto što i sa- 
mo me bi bilo od značaja za shva- 
tanje postojećeg« (str. 193). Prin- 
cipom kritičke usmerenosti vizija 
i nauka se uzajamno konstituišu, 
razlikujući se čine jednu celinu. 


Dogmatizam kao »epohalna sve- 
st izobličena u ideologiju« svoje me- 
rilo i svoje utemeljenje ne nalazi 
u sebi, nego uvek u segmentarnoj 
društvenoj moći (npr. teologiji, po- 
litici itd.). Pri tome, insuficijencija 
te društvene moći hoće da se kom- 
penzira dogmatizmom koji, ukoli- 
ko joj je dosledan i adekvatan, sva- 

svoju principijelnu ideju mora 
ograničavati i otupljavati. »Svrha 
takvog ograničavanja je da se ide- 
ja podredi ili učini nemoćnom — 
ne prema spoljašnjom kao takvom 
— već prema onom spoljašnjom u 
kojem dogmatizam zatiče svoj pri- 
ncip« (str. 201.). Hoteći ograničiti 
(kritičku misao) na dimenziju :p0- 
stojećeg, dogmatičar uvek nalazi 
korespondenciju između njegove 
misli i stvarnosti (redukovane na 
postojeće) tako da mu se vlastita 
Pozicija priviđa kao istinita: dog- 
matizam je nedvosmisleno »stano- 
vište ograničene misli«. Dogmati- 
zam, implictno, ne može da sagle- 
da da je kreatura određene istorij- 

ske konstelacije nego živi u iluziji 
da stvara i prožima »nove istorij- 
ske uslove« polazeći i ostajući u- 
vek na tim postojećim uslovima 
kao svojoj pretpostavci. Taj mo- 
ment —Aranđelović označava kao 
»prezasićenost dogmatizma pretpo- 
stavkama« jer je on u svom kte- 
tanju krajnjim dometom, ciljem, 
dospeo, vratio se na svoju polaz- 
nu osnovu, pretpostavku. Odvojiv- 
ši kiritku od saznanja (kritikuje se 
samo preživelo, prošlo) dogmati- 
zam se »okazuje kao sasvim raz- 
ličita pozicija od filozofije čija kri- 
tička dimenzija po Marxovim reči- 
ma, uvek izaziva užasavanje i ljut- 
nju. 

Bez obzira na pojednostavljenja 
i narušavanja celine kojima smo 
ra što je deo problema koje J. A- 
ranđelović osvetljava prilično te- 
nužno morali pribeći, i bez obzi- 
matiziran u marksističkoj litera- 
turi, svežina i snaga kojom on raz- 
mišlja zaslužuje pažnju čitalaca. 


Nikola POPLAŠEN 


Tomo Vereš: 


Filozofsko-teološki dijalog 
s Marxom 


Biblioteka Obnovljenog Života 6, s. 
218, Zagreb 1973. 


Izdao: Filozofsko-teološki institut 
Družbe Isusove, Zagreb 


Kada se u Salzburgu 1966. 
održavao prvi značajniji dijalog iz- 
među marksista i kršćana, bio je to 
tada nagovještaj jedne realne ide- 
je, da se uvijek držimo principa: 
audiatur et altera pars, a zaključke 
iz razgovora neka svatko stvara za 
sebe, jer kao što kaže Kierkegaard 
u svijetu duha obmanut je onaj, 
koji se sam obmane. Dijalog je bio 
shvaćen kao oblik opće ideje su- 
radnje i koegzistencije u težnji da 
se djeluje »argumentima duha« a 
ne silom i oružjem. Od tada pa do 
danas ideja dijaloga ostaje bitan 
odnos u rješavanju različitih shva- 


ćanja pojedinih pitanja. Možda smo 
se ipak svi skupa više osposobili 
da saslušamo pažljivije što govore 
drugi, koji drugačije misle. Zbog 
toga je dobro da se što više razvi- 
ja ideja tolerantnosti. 

Naš poznati dominikanac T. Ve. 
reš odlučio se na filozofsko-teološ- 
ki dijalog sa Marxom, pa se stoga 
nužno kreće na području filozofije 
i teologije. Na kraju svoga predgo- 
vora on piše: »Svjestan sam da u 
radnji ima nedostataka, nekih ne. 
minovnih, drugih uklonjivih jedno- 
stranih zapažanja, možda i poneka 
stranputica. Ali, neka se uče na nji- 
ma oni koji traže istinu.« To je vr- 
lo simpatično, jer traženje istine 
nije ni za koga lak put. 

Knjiga T. Vereša pokazuje pri- 
mjer kako je iz horizonta teologi- 
je moguće govoriti o Marxu u cje- 
lini, i što je od Marxa u tom od- 
nosu za teologa prihvatljivo. 

Djelo obrađuje ove teme: 1. Je- 
dinstvo misli i prakse u Marxovu 
životu, 2. Marxova kritika ljudskog 
otuđenja (praktična otuđenja, ide. 
ološka otuđenja), 3. Nadvlađivanje 
otuđenja, 4. Ozbiljenje filozofije i 5. 
Smisao — marksističko-kršćanskoga 
dijaloga. Autor je stalno prisutan 
u tekstovima, koje prikazuje u du- 
hu suvremenih diskusija Tu ima 
interesantnih zapažanja koja mogu 
Doticati daljnje razgovore. U prva 
četiri poglavlja iznijeti su proble- 
mi Marxovog učenja, pri čemu au- 
tor ima stalno u vidu rezultate raz- 
voja jugoslavenskog marksizma, 
koji se oslobodio dogmatskog utje- 
caja i shvaćanja. No u nekim svo- 
jim izvodima T. Vereš je toliko teo- 
logizirao Marxa, da se može pomi- 
sliti kako je marksizam do sada 
bio vrlo jednostrano shvaćan, ba- 
rem što se tiče kršćansko-teološke 
tematike. Već u samom uvodu svo- 
je knjige autor piše: »Marxov pro- 
metejski ateizam nema u vidu krš- 
ćanskog Boga u njegovim biblijsko- 
-teološkim obrisima i determinaci- 
jama. On takvog Boga nije pozna- 
vao (s. 18). »Stoga slijedi stav u 
kojem se kaže: »Filozofsko-teološki 
dijalog s Marxovom misli moguć 
je, s jedne strane, zato jer se nmje- 
gov ateizam ne suočava s kršćan- 
skim Bogom u njegovim biblijsko- 
-teološkim determinacijama, već u 

metafizičko-povijesnom obzorju, s 
druge pak strane zato jer »božan- 
stvo« koje Marx svodi na čovjeka 
predstavlja po svom sadržaju ono 
što doista može biti rezultat objek- 
tivacije čovjekove prema beskonač 
nosti otvorene prirode. To je »bo- 
žanstvo« analogno theion u starih 
Grka (18—19)«. Već je iz navedenog 
teksta vidljivo da teologija sebe mi- 
sli isključivo. To je za kritičko mi- 
šljenje neprihvatljivo, jer se sa tla 
religije ne može dokazivati da je 
jedna prava, a druga lažna. Razgo- 
vor o Bogu uvijek je razgovor o 
čovjeku i njegovim idejama, pa je 
Feuerbach Imogao zaključiti da se 
teologija svodi na antropologiju. 

1. Vidjet ćemo u daljnjem izvo- 
du, da T. Vereš u jednom svom član- 
ku piše da je Marx dobro poznavao 
katolicizam. Stoga bi se naš autor 
morao odlučiti koju će tezu zastupa- 
ti. 

Nakon prikaza Marxovog školo- 
vanja autor iznosi problem ekonom- 
skog, socijalnog i političkog otuđe- 
nja prema Marxovom učenju i na 
tekstovima pokazuje Marxovo rje- 
šenje tih oblika otuđenja. Pri tome 
Vereš msli, da se dualistički oblik 
klasne borbe ne može proširiti na 
čitavu povijest, već on vidi druge raz- 
loge u društvenim promjenama. Sto- 
ga piše: »Stara Grčka, Rimsko car- 
stvo i kršćanski srednji vijek nisu 
propali zbog klasne borbe robova 
protiv slobodnih ljudi. Prijelaz iz 
jednog povijesnog razdoblja u dru- 
go bio je rezultat unutrašnje iscrp- 
ljenosti cjelokupnog društva i jav- 
ljanja nove društvene sile. Rimlja- 
ni su pobijedili Grke, barbari su do- 
krajčili grčko-rimski svijet, a sred- 
nji vijek je nestao zbog razvitka 
buržoazije neovisno o klasnoj bor. 
bi kmetova i baruna(80)«. tom 
shvaćanju ostalo je nejasno što je u- 
vjetovalo te unutrašnje iscrpljenos- 
ti cjelokupnog društva. Ako to nije 
klasna borba, teško bi bilo dokazati 
da bi se društvo raslojavalo samo 
na osnovu sloge. čini se da za noviju 
povijest Vereš vidi izlaz u srednjoj 
klasi. »Marxova dualistička shema 
bitno se primjenjuje na suvremenu 
zovljest. No i u suvremenoj povi- 
jesti, osobito u posljednjih šezdeset 
godina sve više dolazi đo izražaja 
vodeća društvena uloga srednjih 
klasa koje ne spadaju ni u buržoa- 


ziju ni u proletarijat. Da li je na 
pomolu nova društvena sila koja će 
prevladati novovjekovni klasni an- 
tagonizam između buržoazije i pro- 
letarijata? To se pitanje mora ne- 
minovno postaviti želimo li s Marx- 
om povijesno — misliti i djelovati 
(80)«. 

Ovdje je dovoljno reći da Marx 
nije nigdje išao za nekim posredo- 
vanjem između buržoazije i prole- 
tarijata, jer to uopće ne odgovara 
ideji ukidanja otuđenja i klasa kao 
daljnjeg razvoja društvenih odnosa. 
Proletarijat sebe ne ukida zasniva- 
njem nove klase, već ukidanjem sva- 
ke klase kao klase, pa time i samo- 
ga sebe. Takav program ne može 
ostvariti neka srednja klasa, niti o- 
na mijenja bit odnosa u klasnom 
društvu, jer sredstva za proizvodnju 
i dalje ostaju u privatnom vlasniš- 
tvu. U poglavlju: ideološka otuđe- 
nja, autor iznosi problem religioz- 
nog, filozofskog i umjetničkog otu- 
đenja, te pokazuje Marxov odnos 
Drema Helegu i Feuerbachu. U pro- 
gramu mijenjanje svijeta treba rije- 
šiti i odnos između teorije i prak- 
se. Tu Vareš piše da »u otuđenom 
svijetu podjele rada kakva je do da- 
nas postojala, teorija i praksa po- 
sjeduju određenu samostalnost, ali 
među njima vlada trajno dijalek- 
tičko jedinstvo uzajamnog djelova- 
nja i međusobnog = prožimanja 
(117)«. Nakon toga slijedi prigovor 
Marxu da taj problem nije ni tema- 
tizirao pa stoga ni riješio. Pogledaj- 
mo: »Očigledno Marx u svom poku- 
šaju ne uspijeva ukazati na jedin- 
stvenu osnovu teorije i prakse, ma 
koliko isticao njihovu međusobnu 
povezanost. Ta je osnova naslućena 
ali nije tematizirana. Praksa bi u 
izvornom smislu trebala predstav- 
ljati element nadilaženja dvojstva 
teorije i prakse, no sama je izvor- 
na praksa određena sviješću. Tirne, 
bar na prvi pogled, nastaje novo 
dvojstvo: ako se »svijest« u Marxu 
ne treba shvatiti kao psihička moć 
ili funkcija, već kao »svjesni bitak« 
to jest kao čovjekovo biće koje se 
kroz svoj praktični odnos prema 
bićima odnosi ujedno prema sebi 
samom, ipak je ona, na neki način, 
dodatna značajka čovjekova bića, pa 
dvojstvo ostaje na snazi (117)«. 


. Dakle traži se praksa koja bi na- 
dilazila teoriju i opet neku praksu. 

To nije odvojeni odnos kao Plato- 
nove ideje i svijet zbiljnosti. Tra- 
ženje prakse podsjeća na Aristo- 
telov prigovor Platonu, koji je po- 
znat pod imenom »treći čovjek«. 
Ako postoji čovjek i odvojena 
ideja čovjeka kao njegova paradig- 
ma u ontičkom smislu, tada pre- 
ma Aristotelu, treba naći nešto tre- 
će što će ih spajati, a to treće tre- 
balo bi imati nešto četvrto itd. Tak: 
vog horizma u odnosu između teo- 
rijei prakse nema kod Marxa. Jer 
prema Marxu praksa nije samo pra- 
ksa već i određena teorija, kao što 
je i teorija oblik prakse. Stoga 
Marx i kaže da je praksa filozofije 
upravo to što je ona u svojoj teori- 
ji. Više o tome može se vidjeti i u 
Marxovim tezama o Feuerbachu. 


Glavne — »aporije« u Vereševoj 
knjizi počinju u petom poglavlju. 
Kako će teolog koji prihvaća Marx- 
ov način tumačenja daljnjeg razvo- 
ja društva, naći rješenje za Marxo- 
vo shvaćanje religije uopće, i po- 
sebno kršćanstva? 

Autor piše: »U Marxovom povije- 
snom programu, vidjeli smo, posto- 
je dva temeljna postulata: 1. da 
2roletarijat razvlasti buržoaziju i 
nasilno ukine privatno vlasništvo i 
2. da novo društvo, oslobođeno po- 
sjedničkog stava spram zbilje, svo- 
jom općom stvaralačkom praksom 
postavi stvarnu osnovu za ujedinje- 
nje svijeta u fazi komunizma i po- 
zitivnog humanizma (173)«. 

Dalje autor piše: »No nigdje, ni 
u Manifestu Komunističke partije, 
Marx ne postavlja zahtjev da komu- 
nisti poduzimaju prozelitsku ideo- 
lošku propagandu i akciju«, već 
razotuđenje svijeta treba postići »re- 
alizacijom proizvodnih mogućnosti 
čovječanstva«. Kakav je tada odnos 
prema povijesti? »Prema kršćanstvu 
povijest dobiva svoj konačni smi- 
sao samo poslije svoga svršetka, a 
prema marksizmu u budućnosti ko- 
ja je kvalitativno različita od pro- 
prošlosti i sadašnjosti. (173—174)«. 
Iz toga slijedi da se i marksisti i 
kršćani nužno dovode u odnos dalj- 
njeg razvoja društva, a time i bu- 
dućnosti. Stoga autor postavlja se- 
bi zadatak koji nije nimalo lak. »Na- 
mjera nam je da u ovom zadnjem 
dijelu naših dijaloških razmišljanja 
pokažemo kako nema apsolutne kon- 
tradikcije između marksističkog a- 


teizma i kršćanskog teizma, s jed 
ne strane, te između marksističkog 
stvaralačkog odnosa spram buduć- 
nosti i kršćanskog nadalačkog od- 
nosa spram Kristove Paruzije, s dru- 
ge (178)«. Na osnovu toga autor mi- 
sli da će moći »pridonijeti tome da 
se uklone prividno apsolutne opre- 
ke između marksističkih i kršćan- 
skih stajališta, te omogućiti da se 
nazru prilike autentičnog dijaloga 
kao razabiranja i sabiranja svih iz- 
vornih mogućnosti čovjeka kao čo- 
vjeka. Ograničujemo se na spome- 
nuta dva antietička stava jer drži- 
mo da se svi ostali izravno ili ne- 
izravno svode na njih (178)«. 


Svoje izvode Vereš gradi na in- 
terpretacijama u kojima treba ko- 
rigirati Marxa. S tim u vezi na str. 
118. od piše: »Problematizacija od. 
nosa između podgradnje i nadgrad. 
nje neočekivano je sasvim odsutna 
u Marxovoj interepretaciji religioz- 
nog fenomea. Ovaj je nedostatak 
sinptomatičan i proizlazi iz Mar- 
xova nedovoljno kritičkog poimanja 
biti religije, odnosno — nekritičkog 
prihvaćanja prosvjetiteljske i feuer- 
bachovske kritike religije. Smatra 
jući da je kritika religije u biti za- 
vršena, on je bez daljnjeg prihvatio 
Feruerbachovu središnju misao da 
Bog predstavlja objektivaciju čo- 
vjekova genetičkog bivstva u trans- 
cendentni svijet. No vrijeme je da 
napustimo tu feruerbachovsku mi- 
saonu naviku i da se zapitamo je li 
čovjek uopće u mogućnosti da ob- 
jektiviranjem svoga genetičkog biv- 
stva dobije za rezultat ono što se u 
povijesti religija, osobito u kršćan- 
sivu naziva »Bog« (118—119)«. 

Dakle, prema autoru već je vri- 
jeme da se napusti jedna misaona 
navika koju je potakao Feruerbach, 
a ta se svodi na to, da je čovjek u- 
činio Boga (prema tome i Boga krš- 
ćanske objave), a ne obratno. Teo- 
lozi polaze od pojma Boga kao ne- 
čega apsolutno sigurnog, pa im je 
neshvailjivo da se može misliti kao 
što je mislio Feuerbach. 


Gledano logički taj bi izvod iz- 
gledao ovako: Da Bog postoji, kaže 
se u Bibliji, a Biblija je božja ri- 
ječ, dakle Bog postoji. Ta se pogreš- 
ka u logici zove circulus vitiosus ili 
circulus in probando (jer je kao 
sigurno uzeto ono, što je trebalo 
dokazivati). Ako dakle teolog misli, 

da nema što da izostavi iz svoga uče- 
nja i vjerovanja, onda bi vjerovat- 
no trebala da učini druga strana 1 
time stojimo pred problemom mar- 
ksističkog ateizma i kršćanskog te- 
izma. 


Marksizam se razlikuje od tra- 
dicionalnog ateizma u tome, što je 
kritiku realizacije shvatio samo kao 
početak svake kritike. Stoga religi- 
ju nije moguće prevladati samo kao 
otuđeni oblik svijesti, već treba iz- 
vršiti i socijalne promjene u koji- 
ma će biti ukinuti otuđeni ljud- 
ski odnosi. Stoga T. Vereš ima pravo 
kad piše da Marxova misao nije 
ateistička u tradicionalnom sriislu 
riječi, no on zatim prigovara »prem:- 
da su u njoj prisutni neki elementi 
prosvjetiteljske i racionalističke ate- 
ističke tradicije evropskog mišljenja 
(usp. 33—35)«. I sada dolazi bitni 
autorov stav: »Marxov se ateizam 
ne javlja kao projekt ljudskog ži- 
vota i svijeta uperen direktno pro- 
tiv Boga, već kao ponuda pozitivne 
mogućnosti ljudskog prebivanja na 
zemlji i njegova beskonačnog raz- 
vitka bez Boga (179)«. I nešto da- 
lje: »Marxov se ateizam ne može po- 
istovjetiti ni s Nietzscheovom poru- 
kom o »Božjoj smrti«, ni sa Sartre- 
ovom tezom o »Božjoj šutnji«, jer, 
prema Marxu, Bog još uvijek živi, 
još uvijek postoji kao objektivacija 
čovjekova genetičkog bivstva i ilu- 
zorna kompenzacija njegove zbilj- 
ske nemoći i postojat će dok bude 
postojao otuđeni čovjek u otuđenom 
svijetu (179)«. A što bi se time tre- 
balo dokazivati? Vereš hoće da po- 
kaže da Marx uopće ne negira Bo- 
ga kršćanske objave, niti tu na nje- 
ga misli, već Boga shvaća kao ljud- 
ski odnos traženja rješenja u apso- 
lutno otuđenom svijetu i taj oblik 
shvaćanja (kao iluzorno rješenje) 
postojat će sve dotle, dok se neuki- 
nu odnosi u kojima je čovjek to- 
talno degradiran. Time smo došli do 
paralelnog pristupa pojmu Boga. 
Vereš je izuzeo Boga objave, da bi 
Marxu ostavio Boga ljudske iluzi- 
je. To se može činiti, ali to nema 
nikakve veze sa Marxovom kriti- 
kom. Izgleda kao da Marx kaže ka- 
ko je sa Bogom kršćanske objave 
sve u redu, ali mi sada govorimo o 
onome što ljudi sebi predočuju u 
Svojoj otuđenoj svijesti i ne znaju 
da pravi Bog postoji. Nažalost nije 


tako. Marxov stav je jasan. Bog, bez 
obzira da li kršćanske objave ili u 
kojem drugom svom obliku vjero- 
vanja, jest ljudska iluzija i ništa vi- 
še. Zašto se to kod Marxa ne želi 
shvatiti? 

Poslije drugog svjetskog = rata 
mnogi mladi teolozi postavili su pi- 
tanje, kako je moguće vjerovati u 
Boga nakon plinskih komora u Hit- 
lerovom 'Reichu i atomske bombe 
nad Hirošimom? Oni pitaju zašto 
Bog nije zatvorio plinske ventile i 
zašto nije spriječio atomsku eks- 
ploziju? Što će teolog reći? Ako se 
to teološki objasni ljudskom slo- 
bodnom voljom, onda ne mijeja na 
stvari postojanje Boga, jer se među 
ljudima sve događa kao da Boga i 
nema. Time dolazimo na problem 
religije »kao da« zbog čega je već 
filozof Fichte bio optužen za ate- 
izam. 

I gdje će tada biti izlaz? T. Ve- 
reš piše: »Ustvrdili smo da nema 
apsolutnog protuslovlja između mmar- 
ksističkog ateizma i kršćanskog te- 
izma. Pogledajmo pobliže na kojim 
razlozima počiva ta tvrdnja. Apso- 
lutno protuslovlje postoji između 
dviju postavki od kojih jedna tvrdi 
isto (sadržajno, a ne verbalno) što 
druga niječe: contraria sunt circa 
idem. Međutim, taj se osnovni za- 
htjev apsolutnog protuslovlja ne o- 
stvaruje u odnosu između marksis- 
tičkog ateizma i kršćanskog teizma 
jer nije riječ o istom Bogu u mar- 
ksističkom nijekanju i kršćanskom 
tvrđenju (179—180)«. 


To je stari primjer u kome se 
kaže da Bog filozofa nije Bog teo- 
loga pa ne govore o istom. Ako ja 
na primjer pišem pojam Bog sa ma- 
lim slovom, tada će teolog moći reći, 
da to nije ono u što oni vjeruju, 
jer njihov Bog je Bog a ne bog. I 
što se je time dobilo? Ništa, jer 
pisali mi ime bog malim ili velikim 
slovom, mislimo i na pojam koji se 
može označiti kao Bog Izraela, ili 
Abrahama, Isaka i Jakova, ili Bog 
objave i slično. 


Filozofija ima pravo da govori o 
religiji i da kritički pokaže što je 
smisao nekog vjerovanja. Tu dola- 
zimo nužno do razlikovanja između 
verbalne i supstancijalne egzistenci- 
je. Na primjer za kršćanskog vjer- 
nika postoje: Bog, anđeli, đavoli, 
raj, pakao i slično. Tu su primjeri 

verbalne egzistencije. Sve to postoji 
za onog koji vjeruje, a za onog koji 
ne vjeruje to ne postoji. Za razliku 
od toga supstancijalna egzistencija 
potvrđuje se u datosti samih bića, 
koja su zbiljska a ne fiktivna. 


Kada je Marx pisao da je religija 
opijum naroda, tada on nije rekao 
da tu izuzima bilo koju religiju. 
Traženje neke posebnosti u Marxo- 
vom mišljenju za pojam Boga u ka- 
toličkom shvaćanju je zadatak koji 
će T. Vereš uskoro objaviti. O če- 
mu se tu radi? U Glasu Koncila (br. 
-1. od 11. 8. 1974) Vereš je napisao 
članak pod naslovom: U povodu 
150 obljetnice — krštenja Karla 
Marxa. Tu Vereš u početku kaže: 
»Karl Marx je kršten prije 150 go- 
dina, 26. kolovoza 1824. Želim isko- 
ristiti ovu prigodu da upoznam na- 
še općinstvo s jednim nepoznatim, 
ali značajnim detaljem iz vjerskog 
života roditelja Karla Marxa i nje- 
ga samoga. O toj temi opširnije ras- 
pravljam u članku koji će biti ob- 
javljen u časopisu »Obnovljeni Ži- 
vot« br. 5/1974.« T. Vereš dalje piše, 
da su Marxovi roditelji prešli sa 
judizma u kršćanstvo (evangelistič- 
ko) zbog tadašnjeg zakona od 1812. 
koji je Židovima zabranjivao vrše- 
nje dužnosti nekih zvanja. Marxov 
otac bio je advokat u Trieru, pa se 
pokrstio da bi mogao ostati u svom 
zvanju. To je povod T. Verešu 
da Marxa još bolje teologizira. On 
u svome članku o tome piše: »Na 
kraju spomenimo još nekoliko ne- 
ospornih podataka iz religijskog ži- 
vota Karla Marxa. Od 1831 do 1835 
pohađao je vjeronauk na gimnaziji 
u Trieru. Živeći pretežno u katolič- 
kom gradu, Karl je u školi i izvan 
nje imao brojne prijatelje iz kato- 
ličkih obitelji. Iz gimnazijskog iz- 
vještaja za 1835, kad je Karl pola- 
gao maturu vidimo da je u njegovu 
razredu bilo više školskih drugova 
koji su se kao maturanti opredijeli- 
li za studij teologije (od kojih je 
jedan kasnije postao biskup u Tri- 
eru). Na temelju ovih i drugih po- 
dataka moramo kazati da je posve 
neutemeljena sve učestalija tvrdnja 
(i u nas) da Karl Marx nije pozna- 
vao katolicizam, nego samo protes- 
tantizamm. Njegova = karakteristična 
šutnja o katolicizmu ne znači da ga 
nije poznavao, nego nešto drugo, o 
čemu će jednom prigodom također 


nastojati kazati barem dio povijes- 


ne istine.« A zašto samo dio? 


U svom daljnjem tekstu toga 
članka Vereš piše da je Marx pri- 
sustvovao zadušnicama za pokojnog 
chartističkog lidera Johna Rogersa. 
O tom istom detalju on u svojoj 
knjizi (na str. 25. u bilješci 12) pi- 
še da su Marxu neki prgovarali što 
je došao na taj vjerski obred, te 
nastavlja: »Kad mu se to prigovo- 
rilo, odgovorio je: 'za mene ta cere- 
monija nema nikakve važnosti. Do- 
šao sam radi svojih prijatelja i da 
iskažem poštovanje prema Roger- 
su.« U Glasu Koncila taj je detalj 
prešućen, pa čitaoci tih novina mo- 
gu zaključiti da je Marx išao na za- 
dušnice, jer je sratrao da je taj čin 
vrlo značajan za zagrobni život nje- 
govog prijatelja. Čemu je to bilo 
potrebno? 


Na kraju tog članka postavljeno 
je pitanje: »Shvaćamo li mi pravo 

arxov »teizam« i »a-teizam«? Evo 
odgovora: »Nema sumnje da ćemo 
jednoga dana na ta pitanja dobiti 
cjelovite i izvornije odgovore nego 
što ih do sada imamo. I u povijes 
nom i u doktrinarnom pogledu.« 


Time ipak dolazimo do pitanja, 
što teologu treba da od Marxa čini 
nekog potajnog poklonika katoliciz- 
ma. Nesumnjivo je da je to slab 
put u ideju dijaloga. Što uopće zna- 
či to naglašavanje 150. godišnjice 
Marxova krštenja. Da li je Marx to 
što su ga roditelji krstili smatrao 
bitnim za svoj život? Ostavimo to 
teološkom domišljanju, a sada po- 
gledajmo završno izlaganje u knji- 
zi o marksističkom odnosu prema 
budućnosti i kršćanskoj eshatolo- 
giji. Kršćanin je aktivni učesnik u 
izgradnji daljnje budućnosti čovje- 
kove egzistencije, a ne neki pasivni 
promatrač zbivanja u svijetu. Marx 
ne daje neki apsolutni program, jer 
je povijest otvoreno zbivanje. O 
tom odnosu Vereš piše: »Marksistič- 
ki projekt budućeg svijeta računa, 
dakle, s Neproračunljivim, predviđa 
Nepredvidivo i nada se Zenadanom. 
Zato je taj projekt radikalno kriti- 
čan i revolucionaran spram svega 
postojećeg. Marksistička nada u 
Nenadano ne uključuje, doduše, na- 
du u Nenadano kršćanske eshatolo- 
gije, ali joj nije ni apsolutno opreč- 

na, jer kršćanska eshatološka nada 
uključuje marksističku imanentnu 
ovosvjetsku nadu (186)«. 


Prema tom shvaćanju marksis- 
tički program razvoja društva i ide- 
je socijalizma uključuje se u krš- 
ćansku eshatologiju, koja je, nad- 
ređeni pojam ovosvjetskom posto- 
janju. Time se izkršćanske eshatolo- 
gije pokušava tumačiti ljudska po- 
vijest koja je samo prolazno sta- 
nje apsolutne budućnosti. To je teo- 
logiziranje koje polazi od svojih do- 
gmi, koje mogu biti samo predmet 
vjerovanja i ništa više. 

I tako smo došli do stava koji 
bi kršćanima mogao poslužiti kao 
orijentacija u dijalogu sa marksisti- 
ma, jer marksisti mogu potaknuti 
kršćane, a kršćani marksiste u ob- 
jašnjavanju problema života. To 
se proširuje i problemom odnosa 
prema svome narodu: »A jedni i 
drugi, marksisti i kršćani, moraju 
mnogo učiti od svoga naroda i od 
njegove dubinske, od — kronologij- 
skog vremena bitno nezavisne tradi- 
cije, da ne bi svojim naglašenim 
univerzalističkim tendencijama za- 
maglili i rastakali njegovo nacio- 
nalno biće, osnovicu na kojoj se 
svagda najuspješnije izgrađuje sret- 
nija ljudska sadašnjost i buduć- 
nost (187)«. Autor ne govori ništa 
više o tome kako se rastače univer- 
zalno biće naroda »univerzalističkim 
tendencijama«, pa nije jasno kako 
bi se narod od toga mogao čuvati. 


U zaključcima svoje knjige T. 
Vereš ponovno ističe da sg je poka- 
zalo »da ne postoji apsolutno pro- 
tuslovlje između marksističkog ate- 
izma i kršćanskog teizma, jer nije 
riječ o istom Bogu«. Stoga izgleda 
da svi mogu biti zadovoljni, a na- 
ročito kršćani, kojima je pokazano 
da Marxova misao uopće ne tangira 
njihovo vjerovanje. 


Poznato je iz povijesti filozofije 
da je skolastička misao prilagodila 
Aristotelovo učenje kršćanskom 
vjerovanju i tumačenju. To. je do- 
velo do skolastičkog Aristotela, koji 
je time prestao biti Grk. Bilo bi ne- 
obično za današnje vrijeme da slič- 
nu imetamorfozu doživi i Marx. Sto- 
ga ostanimo kod stare školske izre- 
ke: Qui bene distinguit bene docet. 


Branko BOŠNJAK 


Alfred Schmidt: 


Geschichte und Struktur 
Reihe Hanser (84) 1971, Minchen 


Zbirka predavanja koju je u po- 
znatoj seriji Hanser objavio Alfred 
Schmidt, jedan od najtalentovani- 
jih filozofamnarksista mlađe gene- 
racije, posvećena je jednom jedi- 
nom pitanju: Kakav se odnos pove- 
sti i strukture mora uspostaviti u 
teoriji koja pretenduje da bude 
markistička? Iako je ovo pitanje 
postalo tema teorijskih rasprava 
ne samo unutar misaonih krugova 
koji se šire oko filozofskog jezgra 
Marxove misli, iako je ono snažno 
prodrlo u centar interesovanja na- 
izgled nenadano, barem za stariju 
generaciju marksističkih mislilaca 
koji su, čini se, smatrali da je spi- 
sak ključnih pitanja i odlučnih di- 
lema odavno već zatvoren — ono 
je već danas zahvaljujući i deli- 
mičnom uspehu metode kao i teo- 
rijskoj agresivnosti strukturalizma 
postalo važan »probni kamen« izoš- 
trenost »dijalektičkog čula« sva- 
kog marksiste. U nizu odgovora na 
ovu dilemu, nizu koji počinje od 
odbacivanja povesti ili negiranja 
povesnosti strukture pa dospeva do 
potpunog apsolutizovanja dijahro- 
ničkog, Marxova metoda i inisao 
su stavljeni pred ozbiljna iskuše- 
nja. Pošto su iskušenja bila velika 
niie neobično da se mnogima uči- 
nilo kako se pojavom strukturaliz- 
ma u samom krilu marksizma ra- 
đa smrtna opasnost po onaj najre- 
volucionarniji naboj Marxove me- 
tode. Pritom se zaboravilo na pro- 
stu istinu da nema te velike misli 
i te plodne metode koja neće do- 
živeti stradanje u rukama svojih 
neukih i nedoraslih = privrženika. 
Stoga i najnovija degradacija Mar- 
xove metode u obliku tzv. struktu- 
ralističkog (altiserovskog) marksi- 
zma govori pre svega o Iisaonim 
dometima i sposobnostima svojih 
protagonista a tek potom može bi- 
ti indikativna i za savremeno sta- 
nje marksizma. 


Shvatajući načelo da izvorna 
Marxova inisao stoji iznad prostog 
razrešenja dileme struktura — po- 
vest, ( kao što u ostalom ona ne 
apsolutizuje ni posebne = članove 
drugih značajnih polarnosti, baza. 

-nadgradnja, subjekt-objekt,  biće- 
mišljenje Analage-Umvwelt, filozofi- 
ja-nauka, itd), Schmidt je ipak iz- 
gleda bio sklon da naglasi primat 
povesnog momenta dijalektičke me- 
tode. Prvo pitanje koje se može 
postaviti toj njegovoj preferenciji 
ne mora biti pitanje njene oprav- 
danosti nego možda još pre gpita- 
nje njene opravdanosti u obliku i 
sa  argumentacijom koju — daje 
Schmidt. Konstatujući zajedno sa 
Adornom sve veći umor od pove- 
sti i to u doslovnom smislu jed- 
nog fenomena koji se ne zapaža 
samo u okvirima akademskih dis- 
ciplina nego i u »prozi života«, u 
svakodnevnici koja više ne dozvo- 
ljava povesno razmišljanje, u vre- 
menu koje protiče suviše brzo i 
nekontrolisano da bi dozvolilo po- 
vesno —osvešćivanje, Schmidt je 
spreman da drugi član dileme — 
strukturu, sistem — nazove onim 
vladajućim principom sadašnjosti 
i postojećeg koji zamagljuje mo- 
gućnost povesnog skoka u ono no- 
vo. Ne bez razloga on kao moto 
svojoj knjizi navodi Nietzschea iz 
Menschliches Alizumenschliches: 
»Rekao bih: preuranjeno je i sko- 
nomije prenet princip razmene »je- 
dnakog za jednako«, koji obezvre- 
đuje mogućnost za ono mnejedna- 
ko i nov čineći od bezvremenog 
tamnicu u kojoj se guši subjekt 
ro besmisleno verovati da bi na- 
predak morao uslediti nužno: ali 
kako bi se moglo poricati da je 
sposoban za refleksiju  povesnog 
kontinuiteta. U analizi uzroka od- 
sustva povesnog  sagledavanja-do- 
gađanja Schmidt se uglavnom drži 
Adornovog razmatranja iz Erzle- 
hung zur Mindigkeit navodeći uz 
Adornovu listu još i naturalistički 
redukcionizam kao važan razlog 
nemogućnosti da povesno usmere- 
nje postane osnova perspektiva sa- 
dašnjosti (S. 12). 


Da li pomenuti uzroci »povesnog 
umora« proizlaze iz sadašnjosti i 
strukture kakve su one po sebi ili 
iz određene strukture sadašnjosti? 
A. Schmidt uočava da Marxova 
koncepcija povesti proizlazi iz pri- 
hvatanja drugog dela ovog pitanja 
izraženog u obliku disjunkcije. Us- 
tvari ovo prihvatanje je nužni us- 
lov prepoznavanja Marxove filozo- 
fije kao dijalektičkog materijaliz- 
ma u kome materijalizam ima zna- 


čenje ovostranosti (Diesseitigkeit) 
koja stoji u dijalektičkom odnosu 
prema prošlosti i budućnosti. Po- 
vlačeći paralelu sa Nietzscheom 
Schmidt određuje Marxovu misao 
oslobođenja kao misao zavisnu od 
»pravilnog shvatanja sadašnjosti«, 
kao što se i kaže u Grundrisse pri- 
likom isticanja važnosti zatečenih 
okolnosti. Međutim i sadašnjost se 
uvek mora shvatiti kao povesna i- 
nače povest ostaje van domašaja, 
a struktura ostaje bez povesti. Od- 
ređenje sadašnjosti (sistema) i bu- 
dućnosti (povesnost) kao odnosa 
zavisnosti nije naravno izvan do- 
mena u kome važe Plehanovljeve 
reči — »Baš vam hvala, sada nam 
je sve jasno« — iako sadržinska 
analiza ove zavisnosti prevazilazi 
zadatak i okvire Schmidtove knji- 
ge. Međutim, ovo je prilika da se 
još jednom ukaže na važnost He- 
gelove kategorije konkretno opšteg 
i na potrebu njenog uvođenja i u 
diskusijama o najopštijim proble- 
mima. Iako Schmidtova knjiga iz- 
vanredno lucidno ukazuje na pret- 
postavke strukturalističke »varija- 
nte« marksizma ona često ostaje 
kritika pretpostavki ne dolazeći do 
sadržajno konkretnih — pozitivnih 
principa. Isto toliko koliko i psiho- 
-analitičari još uvek su nam vpotre- 
bni i terapeuti povesti. 


Na votrebu uspostavljanja jed- 
nog bližeg idejnog dodira između 
Marxove i Hegelove misli ukazuie 
i Schmidt posvećujući svoju knii- 
gu upravo aktualnom očuvanju 
»Hegelovog filozofskog masleđa«. 
Veza Hegelovih i Marxovih ideja i 
pojmova je posebno značajna za 
shvatanje Marxove koncepcije po- 
vesti. Tako to altiserijanci, ospora- 
vaju Marxovo shvatanie povesti 
kao subjektivnog-objektivnog doga- 
đania u kome se mešaju opšte i 
posebno, treba i jeste, politika i 
moral, predstavlia u stvari shva- 
tanje koje proizlazi iz Hegelovog 
iako se od njega razlikuje. Odba- 
cujući hegelovsko nasleđe u Mar- 
xovoi filozofiji oni moraju odbaciti 
svaki poiam nastanka i svaki po- 
iam subjekta kao  »ideologijske 
proizvode« pa kod njih. kako ka- 
že Althusseur, »liudski subiekt. eko- 
nomski, politički ili filozofski ego 
nije centar povesti jer ona uopšte 
mema centra već samo strukturu«. 
Altiserijanci stoga razvijaju teor 

ju transformacionih procesa druš- 
tvenih struktura pri čemu se uspo- 
stavlja prvenstvo  sinhronije nad 
dijahronijom (S. 15). 


Schmidt ističe da strukturalizam 
ima pravo protiv naivnog evolucioni- 
zma koji vjeruje bezazleno u napre- 
dak i linearnost povesti. Upravo zato 
što strukturalizam ima svoje pra- 
vo, makar i ograničeno, nije jedno- 
stavno povući liniju razgraničenja 
između povesno-dijalektičke i stru- 
kturalne metode. Schmidt odbacu- 
je apstraktnu alternativu depoliti- 
zirane nauke povesti i dehistorizo- 
vane politike, kao jedan vid po- 
larnosti povest — struktura, jer 
vjeruje zajedno sa Marxom da ne- 
ma povesti bez strukture niti struk- 
ture van povesti. Na isti način se 
i strogo podvajanje subjekta nas- 
pram objekta i relativizira zahva- 
tanjem ljudske ruke u život priro- 
de u širem smislu, zahvatanjem ko- 
jim dobijamo prerađenu prirodu 
(Hegelova posredovana  neposred. 
nost), ali opet u procesu koji ima 
prevashodno povesni karakter. Pra- 
va dijalektička metoda je istovre- 
meno strukturalna i povesna, sin- 
tetička i analitička, induktivna i 
deduktivna, jer tu deo sadrži u se- 
bi celinu a celina govori o delovi- 
ma, prošlo je negirano, ali očuva- 
no, a istina kao istina je laž. . . 


Ukoliko se uopšte govori o »Mar- 
xovoj nauci povesti« onda prema 
Schmidtu treba stalno imati na u- 
mu da se ona bitno razlikuje od 
historizma time što 1) prevazilazi 
oštru suprotstavljenost prirode 1 
povesti kolektivnom praksom ko- 
Ja ne ostaje na prvobitnom generi- 
čkom jedinstvu čoveka i prirode, 
nego čulni svet shvata kao produkt 
društveno-povesne (kritičke) delat- 
nosti. 2) što odstupa od koncevci- 
je_ čistog imanentizma povesti i u- 
vek teži uspostavlianiu konkretnog 
totaliteta radi otkrivanja smisla 
povesnog događanja i 3) što ne os- 
taje na estetičkom = Diltheyevom 
sagledavanju celina »svetske pove- 
sti« nego dopire do univerzalnosti 
ne ključem koji treba da važi za 
celu povest nego  univerzalnošću 
potreba i univerzalnim razvojem 
individue (S. 25). Ideja jedne tak- 
ve nauke je ideja revolucionarne 


nauke koja »kritički saznaje pove- 
sno kretanje« i koja u sebi uklju- 
čuje i dijalektički i strukturalni 
moment. Po Schmidtu Marxova 
koncepcija »nauke povesti« nije ni- 
šta drugo nego razumevanje pos- 
tojećeg koje razuieva negaciju po- 
stojećeg. 


Istina je da se građansko stanje 
može proučavati iz svoje unutraš- 
njosti kao dat sistem — ali je to 
moguće zato što su »uslovj njego- 
vog nastanka« (Werden) sada već 
prevedeni u »rezultate njegovog po- 
stojanja« (Dasein). Ali ovaj sistem 
takođe podleže aksiomu ex nihilo 
nihil fit. Za razliku od građanske 
ekonomije Marx ne posmatra ka- 
pital kao neki večni odnos već raz- 
matrajući prošlost i buduće posta- 
janje postojećeg prelazi sa logičkog 
na povesti plan. Po Schmidtu kod 
Marxa sama povest pojma, u ovom 
slučaju kapitala, nije narativno is- 
punjenje nego konstruisanje. Time 
on objašnjava kod Marxa odsustvo 
potrebe da se do detalja izlože po- 
vesno prethodeći stupnjevi kapita- 
Ja ako već u njegov pojam uklju- 
čimo ono što stoji s onu stranu 
njegovog sadašnieg oblika (S. 40). 
Stoga naizgled logičko izlaganje u 
Kapitalu ima primat nad istorij- 
skim. Ali, tu Schmidt opominje: 
»da prethodno Marx nije teorijski 
shvatio suštinu kapitala njemu ne 
bi pošlo za rukom da sadržinski 
razvije povesne pretpostavke nie- 
govog nastanka; on nikada ne bi 
znao gde ; kako da ih traži« (S. 
42). apstrahujući od nesuštinskih 
momenata i držeći se strogo »lo- 
gike stvari« Marx paradoksalno do- 
pire bliže povesnom sadržaju. Mar- 
xovu misao Schmidt određuje up- 
ravo zato kao misao koja poput 
Hegelove ima konstruktivni karak- 
ter; iako ona nije neposredna ko- 
pija stvarnosti ona u sebi sadrži 
povest u koncentrisanoj formi. He- 
gel je na sličan način u y»oglavlju 
o nezavisnosti i zavisnosti svesti 
— ropstvu i gospodarstvu — dao 
u stvari in nuce čitavu povest fran- 
cuske revolucije a da je uopšte ni- 
je opisivao. Logička (analitička) 
metoda je i sama povesna, »ogo- 
liena_ pritom od svojih ometaju- 
ćih slučajnosti«. Međutim, tek po- 
vesno može dati ovim stavovima 
logičke metode određenost i stvar- 
nost. 

Marxova dijalektička metoda pre- 
vazilazi strogu  dihotomiju logič- 
kog i povesnog, kao što prevazilazi 
i strogu dihotomiju  faktičnog i 
misaonog, opisa i razumevanja, is- 
traživanja i izlaganja. Marx ne is- 
pituje građanski svet kao istoričar 
niti kao ekonomista, on ga istra- 
žuje sa stanovišta njegove »struk- 
ture koja nastaje« (S. 56). Schmid- 
tova interpretacija dijalektičke me- 
tode otkriva u Marxovom postup- 
ku onaj hegelovski metodološki 
krug u kome se tok nastajanja fi- 
lozofije izjednačuje sa samom filo- 
zofijom a sistem kao okvir istine 
sa istinom samom. On čak ide do- 
tle da upoređujući Marxov metod 
sa odgovarajućim Hegelovim pri- 
medbama iz Enciklopedije dolazi 
do tvrdnje kako je kod Marxa ono 
prvo takođe opažaj (neposredno) 
a pen predstava (ono konkre- 
tno). 


Po Schmidtu Marx je hegelija- 
nac u svom »zasnivanju početka 
koja ide nazad i napred sledećem, 
daljem određenju istog« i pored 
toga što za Marxa shvaćeni svet 
još nije i stvarni svet. U odnosu na 
osnovni proklamovani cilj Schmid. 
tove knjige iz koga proizlaze me- 
todska uputstva za razrešenje gla- 
vne dileme vredno je upozoriti na 
latentnu opasnost da se odbrana 
hegelovskog nasleđa može lako pre- 
tvoriti u svoju suprotnost tako da 
se sama Marxova misao. više ne- 
može odbraniti. A. Schmidt stoji 
na samoj granici preko koje vodi 
samo jedan korak do potpunog ra- 
stvaranja Marxove misli u Hege- 
lovoj filozofiji. Ono »ipak« koje ra- 
zlikuje Hegela i Marxa kod Schmi- 
dta vrlo često ima verbalni status 
leksičkog a ne pojmovnog, filozof- 
skog a ne metodskog diferencira- 
nja. Ono prevratničko u Marxovoj 
filozofiji bez čega se ne može razu- 
meti ni Marxova filozofija ni nje 
govo shvatanje povesti treba ra- 
zumeti polazeći od Hegela ali ne 
ostajući na njemu. Na sreću Schmi- 
dt ne zatvara put onome, onome če- 
ga kod njega nema. Velika vred- 
nost ovih predavanja je u tome 
što ona ukazuju na celovitost Mar- 
XOVvog shvatanja povesti koje na- 
suprot površnom uverenju nema 
fragmentaran karakter. Marxova 
metoda koja destrukturalizuje sva- 
ku sadašnjost čuvajući ipak kon- 


tinuitet u prividno diskontinuira- 
noj prevratničkoj praksi u ovoj 
knjizi dobija svoju značajnu teo- 
rijsku potporu. 


Slobodan ŽUNJIĆ 


Douglas Greenlee, 


Pierce's Concept of Sign 
Mouton, The Hague, 1973. 


1.1. CHARLES SANDERS PFPFEIR. 
CE (1839—1914), američki filozof, 
dao je naziv pragmatizmu, ali se je 
od pragmatizma svojih kolega ogra- 
dio, nazvavši svoj pristup pragmati- 
cizmom. Nakon smrti zanemaren 
(možda dijelom zbog teške prohod- 
nosti njegova pisanja), tek je izda- 
nje sabranih djela (Collected Papers 
of Ch. S. P., Harvard U. P. Cambrid- 
ge Mass. 1931—1935) ponovno upo- 
zorilo na njega, prvenstveno na nje- 
gove logičke i semiotičke spise. Po- 
pularnim među evropskim semiolo- 
zima učinio ga je lingvista Roman 
Jakobson kojeg je u Peircea oduševi- 
la sustavna razvijenost discipline ko- 
ju je Saussure samo postulirao. Da- 
nas je Peirceovo ime nezaobilazno u 
bibliografijama semioloških radova, 
mada od njega u Evropi više po- 
suđuju nego što ga prosuđuju. Gre- 
enlee nastupa iz anglosaksonske fi- 
lozofske tradicije, čiji je dio i Peirce, 
i njegov je rad od rijetkih semio- 
tičkih kritičkih pristupa Peirceovu 
naučavanju. | 

Greenleejeva knjiga  Peirce's 
Concept of Sign (Peirceov pojam 
znaka) izdana je u sklopu Moutono- 
ve biblioteke Approaches to Semio 
ties (Pristupi semiotici) koja, pod 
uredništvom Thomasa A. Sebeoka, 
sabire radove semiotičara s najraz- 
ličitijih područja. Izvorno, Greenlee- 
jeva je Knjiga izrađena kao dizerta- 
cija na Columbia univerzitetu. 


1.2. GREENLEEJEV ZADATAK. 
Zadatak što ga sebi postavlja Green- 
lee u pogledu Peircea, prvenstveno 
je problemski: »više nego predočiti 
Pierceov pogled, .prvenstveni je cilj 
bio unaprijediti razumijevanje zna- 
ka« (str. 133). Kako je, prema Gre- 

enleejevu priznanju u uvodu »ve- 
lik dio Peirceove misli o znakovima 
neposredno mutan. Počevši svojim 
iskopavanjima s vjerom da će dosta- 
tan napor razotkriti kako su sve 
mutnoće duboki uvidi, morao sam 
najzad priznati da su neke od njih 
puste zablude« (str. 5), Greenleeju 
su Peirceova razmišljanja važna he- 
uristički: »Ipak i dalje nalazim da 
Peirceova razmišljanja o znakovima 
zaokupljuju čak i kada su kriva. ..« 
(str. 6), pomažući mu, pri tom, na- 
dasve kao metodološki putokaz: 
»Podjednako smo se pozabavili Peir- 
ceovim PRISTUPOM predmetu zna- 
ka kao i Peirceovim zaključcima, 
jer Peirceov prvi i utemeljujući pri- 
log semiotici nalazi se upravo u nje- 
govu pristupu« (str. 133). 


1.3. FILOZOFSKI ZADATAK SE. 
MIOTIKE. Opća teorija znakova, 
prema Peirceu, filozofska je discipli- 
na, i za nju Greenlee drži da ima op- 
ću filozofsku važnost »po razumije- 
vanje čovjekovih načina povezivanja 
s ostatkom prirode« (str. 10). Od- 
redbu posebnog filozofskog, zadatka 
Greenlee uvodi ovako: »Ako je je- 
dan od razlikovnih zadataka filozo- 
fije da proučava i čini izričitim poj- 
move što leže u temelju različitih 
područja proučavanja, tada prouča- 
vanje znaka zaslužuje filozofsku pa- 
žnju« (str. 7). Zato je posebno filo- 
zofsko pitanje u odnosu na zna- 
kovnu teoriju: »Biti znakom, što 
je to?« (What is it for something to 
be a sign?) (str. 7). 


1.4. PREDMET SEMIOTIKE. 
Ontološki  preformulirano, prema 
Greenleeju, prethodno pitanje glasi: 
»koje wrste objekata mogu djelova. 
ti (function) kao znakovi?« (str. 23). 


Po Peirceu, kaže Greenlee, znakom 
može biti BILO ŠTA (str. 29). 
Zato predmetom semiotike nisu 
vrsta objekata koji su znakom (jer 
bilo koja vrsta objekata može biti 
znakom, pa bili ti objekti pojedinač- 
ni predmeti, ideje ili odnosi) nego 
predmetom je semiotike ono po če- 
mu je bilo šta znakom, uvjeti pod 
kojima je nešto znakom. Drugim ri- 
Ječima, predmetom semiotike nisu 
sami znakovi (kao bića) nego zna- 
kovnost (significance), odnosno zna- 
čenje (meaning) po kojem se, kaže 
Luke utvrđuje da je nešto zna- 
ovno. 


Bilošta može biti znakom, ali 
SVE nije znakom. Zato ie »razlika 
između objekata PROSTO raspolo- 
živih i onih raspoloživih znakovno 
temeljna za Peirceovu teoriju zna- 
kova« (str. 49). 


1.5. RELACIONA NARAV ZNA. 
KOVNOSTI. Znakovnost je relacio- 
ne (relacional) naravi. Prema Peir- 
ceu, navodi Greenlee, »Znak je bilo- 
šta što je povezano s Drugom stva- 
ri, svojim Objektom, s obzirom na 
Značajku, na takav način da dovodi 
Treću stvar, svojega Interpretanta, 
u vezi s istim Objektom, i to na taj 
način da dovodi četvrtog u vezu s 
tim Objektom u istom obliku, ad 
infinitum« (str. 24). Znakovnost se, 
dakle, pokazuje relacijom između 
relata ili korelata (relata, correlati- 
ve), koje Peirce imenuje znakom 
(ili reprezentamenom), objektom 
(ili temeljom) i interpretantom. 


1.6. KARAKTERISTIKE RELA. 
CIONOSTI. Karakteristika je rela- 
ta da su oni određeni međusobnom 
relacijom i samo njome: njihovo 
određenje ne ovisi o  određenosti 
(aktualitetu) pojave koje se javlja- 
ju »kao« relati. Po tome, onda, zna- 
kovnost nije nikakvim pripadnim 
(inherentnim) svojstvom pojave, jer 
se neka određena pojava pokazuje 
znakovnom samo ukoliko se »uklju- 
či« kao relat u danu relaciju, tj. ako 
zadovolji uvjete relacije. To, dalje, 
objašnjava zato bilo šta može biti 
znakovnim (jer je znakovnim po re- 
laciji a ne po sebi), odnosno zašto 
ista određena pojava može biti raz- 
ličitim relatom (već ovisno od toga 
gdje se »uključuje« u relaciju). 


1.7. FUNKCIONALAN PRISTUP 
NASUPROT PSIHOLOGIZMU. Ove 
prethodne sažete značajke što proiz- 
laze iz relacione naravi znakovnosti 
Greenlee naziva funkcionalnim (fun- 
ctional), jer, prema njegovu izriča- 
ju, »bilo šta je znakom ako djeluje 
(function) na stanovit način koji je 
Pcirce opisao kao reprezentiranje 
objekta i određivanje interpretanta« 
(str. 29). 


Taj »funkcionalan« pristup Gre- 
enlee polemički suprotstavlja psiho- 
logizmu: »pristupanje 'značenju' pre- 
ko pojma 'funkcije' omogućava nam 
da izbjegnemo pošast znakovne te- 
orije koju ću nazvati 'psihologiz- 

mom'. Uvijek postoji iskušenje da 
se značenje obradi psihologi:ki, to 
jest, da se svede na mentalni pro- 
ces...«, da se pretpostavi »... da 
značenje mora biti entitet učinjen od 
neke vrste... mentalne građe« (str. 
30—31). Funkcionalan pristup izbje- 
gava psihologizam, jer funkciju ne 
izjednačuje s aktualnim »događa- 
jem« (event) (pa dakle ni s aktual- 
nim psihičkim procesom); »događa- 
ji«, kako se gore pokazalo, dobiva- 
ju »funkciju« tek po relaciji, onda 
kada se u nju »uključe«. 


Polemika protiv  psihologizma 
dobiva u Greenleeja naročitu važ- 
nost pri tumačenju  interpretanta 
(»interpretant« bismo mogli preves- 
ti kao »tumačaj«, »tumačenje«, za 
razliku od onog koji protumačuje, 
tj. »tumačitelja«, »interpretatora« — 
»interpreter« po Peirceu). Interpre- 
tant se gotovo po pravilu tumači 
mentalistički. Budući da je ji inter- 
pretant tek relat, te dakle bilošta 
može biti interpretantom, nije nuž- 
no da to budu baš »mentalne slike«, 
odnosno »mentalne mavike« ili slič- 
no. A ako one to i jesu, ako jesu 
interpretantom, to su po tome što 
se uključuju kao relat u relaciju, 
što dakle, zadovoljavaju neke, o 
psihičkim procesima neovisne, uvje- 
te. 


1.8. POSREDOVANJE. Pri pobli- 
žem određenju, relacija koja se po- 
kazuje znakovnom jest posredova- 
teljske (mediativne) naravi. 


Posredovateljsku relaciju Green- 
lee, prema Peirceu, određuje slije- 
dećim riječima:  »Posredovateljska 
(mediative) relacija izvorno je tri- 
jadička (...) Trijadička relacija sa- 
drži tri korelata ili relata (correla- 
tes or relata) koje Peirceova teori- 
ja znakova obično opisuje kao 'pr- 
Vi', 'drugi' i 'treći'.« (str. 34). 


Pretumači li se to, karakteristi- 
ka bi posredovateljske relacije bila 
u tome što se jedan relat javlja kao 
srednji član, pri čemu se relacija 
između krajnjih relata ostvaruje is- 
ključivo putem njihove relacije pre- 
ma srednjem članu, izravno ne. 


»Ono što znak proslijeđuje posre- 
dovanjem«, kaže Greenlee prenoseći 
Peirceov stav, »jest relacija između 
objekta i interpretanta« (str. 33). 


Reprezentamen (ili znak) posredni 
je relat između krajnjih relata: ob- 
jekta i interpretanta. 


1.9. RAZUMIJEVANJE POSRE. 
DOVANJA. Posredovanje se tako 
pokazuje posebnom značajkom up- 
ravo znakovnog odnosa, pa se Gre- 
enleeju njegovo razjašnjenje poka- 
zuje posebnim zadatkom. 

Za razumijevanje posredovanja, 
kako se ovo izlaže u Peircea, nuž- 
no je pratiti Peirceovu podjelu zna- 
kova na vrste, jer ta se podjela iz- 
vodi upravo prema pojedinačnim 
relacijama između triju znakovnih 
relata. Zato se Greenlee upušta u 
dalje razbistravanje posredovanja 
kritičkom analizom osnovnih rela- 
ta i relacija, odnosno Peirceove po- 
djele znakova na vrste. 

Greenleejev je postupak u ana- 
lizi slijedeći: budući da ono što je 
znakovno odredbeno jesu relacije u 
koje se neka aktualna pojava »uk- 
ljučuje«, to će pri analizi svakog 
relata Greenlee naglašavati niegovu 
relacionu određenost za razliku od 
ne-relacione određenosti same aktu- 
alne pojave koja se »uključuje« u 
relaciju, pri čemu će razvijati ana- 
lizu same relacije koja neposredno 
određuje dani relat, a koja analiza 
ga treba dovesti do prikladnijeg tu- 
mačenja posredovanja. Me 

Svoju analizu Greenlee započinje 
reprezentamenorn. 


1.10. REPREZENTAMEN. Repre- 
zentamen je, kako smo odredili, 
srednji relat u posredovateljskoj 
relaciji, određen time i samo time. 

Prema običajnom imenovanju 
upravo se mjega naziva znakom. 
To čine i Peirce i Greenlee, i po 
ovom potonjem, reprezentamen će, 
odnosno srednji relat, biti »znakom 
samim« (sign itself). 

Aktualnu pojavu ili konkretuum 
koji zadovoljava uvjete pod koji 
ma je šta reprezentamenom (zna- 
kom samim), Greenlee će, prema 
Morrisu, nazvati nositeljem znaka 
(sign-vehicle). NeT 

Prema polaznoj odredbi, nositelj 
znaka može biti bilokakav (i »men- 
talan«, i »fizikalan«, i »pojedina- 
čan«, i »univerzalan« +.) jer »SAM 
znak (sign ITSELF) niti je goli ob. 
jekt (ili događaj), fizički il men 
talni, niti je razred takvih objeka- 
ta, jer 'sam znak' je to što jest za- 

hvaljujući relacijama koje sudje- 
luju u njegovu konstituiranju« (str. 


Sam konkretan nositelj znaka 
nije reprezentamenom (znakom) 
nego je tek uvjetom instancijacije 
reprezentamena. To jest, konkretan 
nositelj znaka tek je uvjet pod ko- 
jim se dani opći uvjeti (znakovne 
relacije) javljaju konkretizirani u 
pojedinačnoj pojavi, pojedinačnom 
primjerku (instance). »Instancija- 
cijom« se zove ovaj proces nalaže- 
nja instanci, konkretnih primjera- 
ka opće relacije. 

Inst mojaćija je važna jer: »sva- 
ki znak označuie aktualno (prije 
nego potencijalno) samo kao kva- 
litativno raspoznatljiva pojedinač- 
nost ili kroz nju« (str. 48). Ali, ni- 
su uvjeti instancijacije oni uvjeti 
po kojima je nešto uopće znakom. 
Ti su u znakovnoj relaciji, te se ta- 
ko odredbenim po reprezentamen 
(»sam znak«) pokazuju isključivo 
relacije reprezentiranja i interpre- 
tiranja, odnosno dva preostala rela- 
ta: objekt i interpretant: »... bitni 
uvjeti znaka jesu da on reprezenti- 
ra objekt i da određuje intepre- 
tant« (str. 49). 


Zato, da bi se odredio reprezen- 
tamen, odnosno njegova uloga u 
znakovnoj relaciji, potrebno je, pre- 
ma Greenleeju, odrediti relaciju re- 
prezentiranja i interpretiranja. 


1.11. . OBJEKT. Relacija repre- 
zentiranja relacija je između repre- 
zentamena i objekta. »Objakt« bi 
bio, prema prijašnjim odredbama, 
relat koji je određen samo relaci- 
jom reprezentiranja, i ničim dru- 
gim. 

Sažmem li (interpretativno, da- 
kako) rezultate Greenleejevih anali- 
za, karakteristike objekta bile bi 
slijedeće: 


Budući da je objekt — relata 
dakle određen relacijom spram re- 
prezentamena, i samom njome, va- 
ljat će razlikovati objekt-relat od 
njegove intancijacije, tj. konkretne 
pojave koja zadovoljava dane uvje- 
te relacije. Greenlee ih terminološ- 
ki razlikuje tako da i objekt-relat 
naziva znakom, ad objekt-znakom 
(object-sign), a instancijaciju pro- 
sto objektom, odnosno, upozorit će 
na Peirceovu razliku između nepo- 
srednog objekta (immediate object) 


koji odgovara objekt-relatu i dina. 
mičkog objekta (dynamical object) 
koji odgovara instancijaciji, samo- 
me objektu. 

Za razliku od reprezentamena 
koji se aktualno ne da razabrati 
bez instancijacije, objekt-znak ka- 
rakterizira aktualitet za koji nije 
nužna instancijacija. Tj. postoje 
aktualizirane znakovne relacije či- 
ji objekt-znak nije konkretan pri- 
mjerak, koja se, kažimo to tradi- 
cionalno, ne odnosi ni na kakav 
konkretan objekt (kao npr. riječ 
nikako ne znači izostanak objekt- 
»jednorog«). No izostanak objekta 
-znaka, jer bez ovog potonjeg ne- 
ma uopće reprezentiranja, dakle ni- 
ti znakovne relacije, odnosno zna- 
kovnosti (ako se znak »jednorog« 
ne odnosi ni na koji konkretni ob- 
jekt, opet svi znademo što on re- 
prezentira, što »znači«, on dakle ima 
svoj objekt-znak). (Instancijaciju, 
kad je u pitanju objekt-znak, Gre- 
enlee, prema Peirceu, zove demon- 
strativnom primjenom (demonstra- 
tive application). 


Onda, pak, kad dolazi do instan- 
cijacije objekt-znaka, odnos između 
objekt-znaka i instanciranog objek- 
ta jest odnos apstrakcije, odnosno 
selekcije, tj. instancijacijacijom ob- 
jekt-znaka ne mogu se držati bilo- 
koje pripadne značajke pojave u 
kojoj se instancira objekt-znak ne- 
go samo neke izabrane, izdvojene. 


Sam instanciran primjerak ob- 
jektznaka, tj. objekt, određen je 
kao (prethodno) iskustvo. Prema 
Peirceu: »Znak može samo repre- 
zentirati objekt i govoriti o njemu. 
On ne može pribaviti poznanstvo s 
njim ili prepoznavanje njegovo. Jer 
to je ono što se u ovome svesku 
misli pod Objektom mekog Znaka; 
naime, ono s čim on pretpostavlja 
poznanstvo s ciljem da u pogledu 
toga pruži neke dalje obavijesti« 
(str. 67). Greenlee razvija Peirceo- 
vu formulaciju tako da tvrdi: »ob- 
jekt je relevantno prethodno is- 
kustvo samo« (str. 68). Uvjeti in- 
stancijacije objekt-znaka (a to mo- 
žemo prenijeti, držim, i na repre- 
zentamen) određeni su iskustveno 
danim prepoznavanjima, »poznan- 
stvima«. S tim, da je znakovna in- 
tervencija u iskustvo (instancijaci- 
ja), selektivna, apstrakciona. 

No, iako iskustvo određuje in- 
stanciju, objekt-znak je određen is- 
ključivo relacijom čiji je relat. Ka- 
ko Peirce dijeli znakove, prema 
prirodi instancijacije, na ikoničke, 
indeksalne i simboličke, Greenlee 
će dokazivati kako je upravo sim- 
boličnost odredbena po znakovnost 
bilo koje vrste znakova, jer je ona 
isključivo relaciono određena. 


Ikonski znak (icon) određen je 
sličnošću objekt-znaka i objekta. 
Sličnost se, međutim, mora pre- 
poznati. Ona podrazumijeva — aps- 
trakciju, odnosno selekciju samo 
nekih podudarnih značajki, odnos- 
no negativnu selekciju svih nepo- 
dudarnih značajki. Zato »ikonsko 
reprezentiranje ovisi o pravilu koje 
rukovodi apstrakcijom koja je je- 
dan od njegovih uvjeta« (str. 135), 
a znakovnost po »pravilu«, po »kon- 
venciji« jest odredba simbolično- 
sti. Ikonski je znak dakle uopće 
znakom po  simboličnosti.  Slič- 
nost je oblik instancijacije. 


Indeksalan znak (index) određen 
je uzročno-posljedičnom vezom iz- 
među objekt-znaka i objekta. Ali ni 
ta veza nije veza između svih zna- 
čajki objekt-znaka i objekta nego 
samo između izabranih; koje će se 
moguće uzročno-posljedične veze iz- 
među znaka i objekta prepoznava- 
ti kao znakovne bit će »konvencio- 
nalno ustanovljeno«. I indeksalna 
je znak uopće znakom po simbolič- 
nosti. Uzročno-posljedična (ili di- 
namička, prema Peirceu) veza iz- 
među obiekt-znaka i objekta samo 
je oblik instancijacije. 

Upravo je simbolički znak (sym- 
bol) isključivo »konvencionalno us- 
tanovljen«, i kod njega je veza iz- 
među objekt-znaka i objekta posve 
arbitrarna, ti. nije neophodno da 
objekt-znak simbolskog znaka bude 
instanciran. Zato njega Greenlee i 
uzima kao oličenje konvencional- 
nosti, uvjetnosti znakovnosti, ono- 
ga, dakle, po čemu se objekt-znak 
pokazuje odredbeno neovisan od bi- 
lokakva mogućeg objekta, tj. bilo 
koje moguće svoje instancijacije. 

Ovom analizom — simboličnosti, 
Greenlee neprimjetno stavlja u pr- 
vi plan pojam »konvencionalnosti« 
umjesto poima »relacionosti«, tako 
da će u daljem tekstu pratiti upra- 
VO »konvencionalitet« znakovnosti. 


1.12. REPREZENTIRANJE. Re 
lacija reprezentiranja, utvrdili smo, 
relacija je između reprezentamena 
i objekt-znaka. 

Ona se oduvijek držala odluč. 
nom po znak i obuhvaćala se nazi- 
vima »stoji za« (stands for), »sto- 
ji umjesto« (stands instead), »oz- 
načava« (designates, denotes), »od- 
nosi se na« (reffers to), »upućuje 
na (indicates), »znači« (means) 
it 

No svi su ti nazivi podrazumije- 
vali određene stavove o naravi zna- 
ka, i s nekima od njih Greenlee po- 
lemizira. Posebno polemizira s iz- 
jednačavanjem = reprezentiranja i 
»odnošenja na« (reffer to) po ko- 
jemu je bitno znakovna veza ona 
između (prema dosadašnjoj našoj 
terminologiji) reprezentamena i ob- 
jekta. Takvo tumačenje reprezen- 
tiranja nije održivo jer ima znako- 
va koji se ne odnose na objekt, tj. 
čiji objekt-znak nije imstanciran. 
Važna je, potom, Greenleejeva po- 
lemika s izjednačavanjem reprezen- 
tiranja i »stajanja za«, »stajanja 
umjesto« (standing for, standing 
instead), jer ovi potonji nazivi pri- 
kazuju znak kao surogat (reprezen- 
tamen kao surogat za objekt), što 
je neprikladno, budući da ono što 
omogućava znakovnost nije nepo- 
sredno iskustveno »zamjenjivanje« 
iskustveno danih  eniteta, nego 
»konvencionalno ustanovljeno« po- 
sredovanje u iskustvu. 


Takva, polemički = intonirana, 
analiza, s nadovezanom analizom 
»simboličnosti«, odnosno »konven- 
cionalnosti«, dovodi Greenleeja do 
preinačavanja stavova u pogledu 
samostalne važnosti  reprezentira- 
nja. 

Ono, naime, što odlikuje relaci- 
ju reprezentiranja, po toj analizi, 
jest konvencionalnost (uvjetnost). 
»Ono što znak čini reprezentativnim 
jest konvencija« (str. 98). »Konven- 
cija ili pravilo interpretacije mora 
ustanoviti temelj I prezent ranja 
(i prema tome znakovnosti).. 
(str. 78). Konvencija pretpostavlja 
komunikacijsko-interpretativno  za- 
jedništvo: »Znak u stvari služi da 
omogući, između ostalih stvari, or- 
ganiziranje zajedničkog sijena za 
uzajamne interpretatore... (str. 
60). Zato »pod reprezentiranjem: 
razumijemo činjenicu da znak po- 

sjeduje posebnu snagu da ga se in- 
terpretira...«. »Drugim riječima, 
reći ćemo da je znak reprezentati- 
van jer je posredovateljski. Ono što 
posreduje stoji zmeđu dvaju relati- 
va i REPREZENTIRA jedan drugo- 
me. (...) Svaki znak, prema Peir- 
ceovoj semiotici, jest interpretant 
nekog prethodnog znaka i tako sto- 
ji u interpretativnoj ili posrednič- 
koj vezi između dvaju .znakova, 
onog kojega interpretira 1 svojega 
vlastitog interpretanta« (str. 97). 

Tako se u Greenleeja relacija re- 
prezentiranja svodi na relaciju in- 
terpretiranja, a posredovanje se vi- 
še ne shvaća kao posredovanje iz- 
među objekt-znaka i interpretanta 
(preko reprezentamena), nego kao 
posredovanje između samih inter- 
pretanata (koji su istodobno i re- 
prezentamenti). Ovaj stav posebno 
razvija govoreći o interpretantu i 
relaciji interpretiranja. 


1.13. — INTERPRETANT. Inter- 
pretant je relat određen relacijom 
interpretiranja spram  reprezenta- 
mena, i samo njome. 

Kako je Greenlee sve relate od- 
redio kao znakove, i interpretant 
će, kao relat, biti znakom. On je 
znakom i po izričitim odredbama 
Peircea. Znakovna je relacija da. 
kle relacijom između tri znaka: 
znaka samog (reprezentamena), ob- 
jekt-znaka i interpretant-znaka. 

Posebnije odredivši sam inter- 
pretant, Greenlee o njemu kaže sli- 
jedeće: »...interpretativan znak re- 
prezentira objekt znaka što ga in. 
terpretira tako što reprezentira taj 
znak« (str. 107), i dalje razvijenije: 
»Interpretativan proces (potencija- 
lan iu aktualan) jedinstven je po 
tome što interpretant jest znak či- 
njenice da je znak što ga interpre- 
tira — interpretiran; i tako značeći, 
is ja m biti konstitui- 
ran kao ponavljanje tog prvog zna- 
ka« (str. 110). tE o 

Raščlanimo li ove Greenleejeve 
tvrdnje, ustanovit ćemo naredne 
značajke interpretanta: a) interpre- 
tant je prijevod znaka (reprezenta- 
mena), odnosno on je prijevodni 
znak, a karakteristika je prijevod- 
nog znaka da ima isti objekt kao 
i dani znak (»Tako 'man' interpre- 
tira homme jer stoji za isti objekt 
za koji i homme«, str. 107); b) in- 
terpretant je objašnjenje, objasnid. 


beni znak ili meta-znak, i njegova 
je karakteristika da mu je objekt- 
-znakom dani znak (reprezentamen) 
zajedno s njegovim (reprezentame- 
novim) objekt-znakom; i c) inter- 
pretant upravo kroz objašnjenje 
prevodi, tj. on time što reprezenti- 
ra znak, interpretira ili objašnjava 
»reprezentiranje objekta« svojstve- 
no tom znaku. . 

Takve tvrdnje o naravi interpre- 
tanta podrazumijevaju osobito svo- 
đenje znakovnih relacija. Naime, 
objekt-znakom nije samo relat s 
kojim je u vezi dani znak (repre- 
zentamen), već je i dani znak (re- 
prezentamen) objekt-znakom imnter- 
pretanta. Budući da je objekt-znak 
određen relacijom prema reprezen- 
tamenu (znaku samom) očigledno 
je da se pri tom interpretant poka- 
zuje i reprezentamenom. Ako se po- 
kazuje reprezentamenom, a repre- 
zentamen je određen i relacijom 
spram interpretanta, onda i sam 
interpretant ima svojega interpre- 
tanta, itd. 

Znakovna se, tritermna, relacija 
tako pokazuje procesom, interpre- 
tativnim procesom u koji ako uđe 
bilo koja pojava odmah dobiva zna- 
čajke svakoga od tri relata, tj. bude 
istodobno reprezentamenom nekog 
prethodnog objekt-znaka, interpre- 
tantom nekog prethodnog = repre- 
zentamena i objekt-znakom nekog 
potonjeg reprezentamena, i time se 
uključuje u proces interpretiranja 
jer i prethodi objekt-znak jest i 
reprezentamen i interpretant a i 
potonji — reprezentant jest ujedno 
interpretant i objekt-znak za neki 
još dalji reprezentamen itd. 


Greenlee, međutim, ispušta iz 
svojih analiza intenpretativnog pro- 
cesa pojam »objekt-znaka«, i cijeli 
proces svodi na odnos između in- 
terpretanta i samog znaka (repre- 
centamena), odnosno na odnos iz- 
među onoga što se interpretira i 
onoga čime se interpretira. Na tu 
činjenicu i posebno — upozorava: 
»Uoči u ovoj rekonstrukciji, ili kri- 
tičkoj reviziji, Peirceova stava o 
trijadičnosti, odbacivanje 'objekta', 
'za koji se stoji', kao jednog od tri 
korelata« str. 111), i ranije: »zna 
kovnu relaciju bilo bi bolje opisati 
kao polijadičku — s neograničenim 
brojem relata — nego kao trijadič- 
ku« (str. 111). Time, ne baš svjes- 

tan toga, Greenlee otpisuje »posre- 
dovanje« kao pojam bitan za zna. 
kovnost. 


1.14. INTERPRETIRANJE. In- 
terpretiranje je prije bilo određeno 
kao relacija između interpretanta i 
reprezentamena. Sada se ono poka: 
zuje — kontinualnim procesom: 
»... interpretacija je inherentno 
kontinualna« (str. 109). A kako se 
relacija  reprezentiranja svodi na 
intenpretiranje (objekt se izostav- 
lja) to se i cijela znakovna relaci- 
ja pokazuje  kontinualnim proce- 
som. 

Ovako protumačenom, Peirceo- 
va se semiotika, kaže Greenlee, po- 
kazuje »PRIRODNOM POVIJEŠĆU 
interpretiranja« (str. 136). Istraži- 
vanje znakovnosti time dobiva dva 
zadatka: »jedan je u zacrtavanju 
kontinuiteta znakovne situacije s 
bilokojom drugom prirodnom stru- 
kturom; drugi je u raspoznavanju 
ONI crta ove situacije« (str. 

). 


Ono što, prema Greenleeju, po- 
vezuje kontinualnu interpretativnu 
znakovnu situaciju s drugim 2priro- 
dnim strukturama bila bi mavika, 
interpretativna navika. Navika se, 
prema Peirceu, dade generalizirati 
tako da se drži bilo kojom pravil- 
nošću ili zakonom u prirodi. Up- 
ravo tumačenje navike kao pravil- 
nosti, drži Greenlee, omogućuje da 
se ona ne shvati. psihologistički 
(mentalistički). Navika je pravil- 
nost, pravilo, konvencija, s tim, da 
se pod »konvencijom« ne misli do- 
govor nego kondicija, uvjet pod ko- 
jim se nešto zbiva. Prema Greenlee- 
jevim riječima: »Navikni karakter 
interpretiranja povlači, vidjeli smo, 
bitno simbolsku narav znaka, a re- 
ći da je znak simbolski znači iz- 
raziti njegov konvencionalni sta- 
tus« (str. 124). 

. Bilo ikoji uvjetujući proces može 
biti znakom, ali svaki uvjetujući 
proces nije znakom. Zato je potre- 
bno naći razlikovnu odredbu zna- 
kovne navike (str. 137). 

. Navika koja još nije znakovnom 
jest npr. asocijaciona navika, au- 
tomatski psihološki proces nadra- 
žaja-reakcije, ili pak kauzalna pra- 
vilnost. Cijela Peirceova teorija tri- 
jadičnosti, odnosno posredovatelj- 
ske naravi znaka, kaže Greenlee, iš- 


la je za tim da ukloni izravnu dia. 
dičku, kauzalmu, automatičku vezu 
kao ne-zznakovnu. Napuštanje trija- 
dičnosti ponovno uskrsava problem 
razlikovanja znakovnosti od auto- 
matičkog, kauzalnog slijeda uvjeto- 
vanja. 


Ovaj problem Greenlee pokuša- 
va riješiti uvođenjem pojma izbo- 
ra, odluke. »Navika je, kažimo, kon- 
vencija, prije nego li nijem ili jed- 
va svjestan refleksni obrazac, upra- 
VO po interpretatorovoj odluci da 
usvoji tu konvenciju, ili da je pri 
hvati na neki drugi način« (str. 
138). »U interpretatorovoj reakciji, 
onda, mora biti neki element izbo- 
ra« (str. 138). »Na ovaj ili onaj na- 
čin, dakle, govoriti o interpretaci- 
ji, govoriti je o nečemu ovisnom o 
pr i odatle o svjesnosti (str. 

). 


Tako se, najposlije, zadatkom 
semiotike pokazuje (svjesnost, svje- 
snost kao izbor među navikama, 
odnosno među konvencijama, uvje- 
tima pod kojima se proslijeđuje 
iskustvo. 


21. O OVOM PRIKAZU. Ovime 
sam zaokružio svoj prikaz Green. 
leejeve knjige. No točnije je reći: 
prikaz problema koji zaokupljaju 
Greenleeja. Pri tome sam nastojao 
sistematizirati Greenleejeve izvode. 
Greenlee teži, dakako, biti doslje- 
dan u svojim odredbama, ali ne na- 
stoji naročito oko njihove siste- 
matizacije. Zato je goj pokušaj 
sistematizacije mužno = selektivan, 
izabirući u Greenleejevim izvodima 
i odredbama samo ono što se da- 
de sistematizirati sa onog stajališta 
s kojeg sam prišao sistematizaci- 
ji. Ostalo je zanemareno. Takav 
pristup zakriva sitne nedosljedno- 
sti, nedorečenosti tumačenog  izla- 
ganja, ali i neke lucidne pojedinač- 
ne primjene osnovnih stavova. Ko- 
rist je od njega što predočava cje- 
linu odredaba i time lakše upozo- 
rava na krupnije nedostatke, od- 
nosno krupnije vrline. 


U narednom dijelu napisa po- 
kušat ću izričito upozoriti na neke 
temeljne poteškoće = Greenleejevih 
izvoda i na njihova moguća rješe- 
nja, koje se, zapretane, ipak može 
naći među Greenleejevim odred. 
bama. 

22. NESRETNOST GREENLE- 
EJEVIH SVOĐENJA. Gledajući cje- 
linu Greenleejevih izvoda, jasno će 
se primijetiti tendencija svođenja, 
svođenja jednog problema na dru- 
gi. Greenlee odredbu reprezentarne- 
na svodi na odredbe reprezentira- 
nja i intenpretiranja, odredbu re- 
prezentiranja svodi na odredbu in- 
terpretiranja, a odredbu interpreti- 
ranja na odredbu svjesnosti. 

To bi svođenje imalo smisla kad 
bi zadnji član svođenja bio pred- 
metom potanke analize koja će da- 
ti razlikovnu odredbu temeljnog 
predmeta: znakovnosti. Ali u Green- 
leeja je stvar obrnuta. On svodi 
ono što je potanje analizirano na 
odredbe koje su nesistematičnije 1 
nepotpunije analizirane. Da bi se 
konačna odredba — svjesnost — 
pojavila kao deus ex machina, ni- 
kako analizirana, tj. nikako ne da- 
jući na znanje kako pomoću nje 
utemeljiti semiotiku. . 

Svođenje je izraz Greenleejeva 
nastojanja da, u duhu Peircea, da- 
de opći filozofski okvir fenomenu 
znakovnosti. Od slabe je, međutim, 
pomoći filozofski okvir koji nije 
nikako analiziran, a služi, u našem 
slučaju, samo zato da izmakne one 
temelje koji su do njega služili po- 
tankoj analizi znakovnosti. 

Činjenica, međutim, da se Green- 
lee tako nesuzdržano predaje svo- 
đenju, uvjetovana je, čini mi se, 
inherentnim poteškoćama s kojima 
se suočava njegova analiza znakov- 
nosti, a koje zapliću traganje za 
plodnijim rješenjima. 

Dvije su najvidljivije poteškoće 
Greenleejevih analiza: prva je cir- 
culus vitiosus u odredbama znakov- 
nih relacija, a druga regressus in 
infinitum u odredbi interpretira- 
nja. 


2.3. ZAČARANI KRUG. Zadat- 
kom semiotike Greenlee je posta- 
vio: odredbu znakovnosti. Znakov- 
nost je potom bila određena kao 
relacija. Greenlee, međutim, slije- 
deći Peircea, proglasivši jedan re- 
lat znakom (reprezentamen — »zna- 
kom samim«), proglašava i druge 
relate znakovima. Znakovnost se 
nekog znaka tako određuje relaci- 
Jom, a relacija je određena znako- 
vema između kojih je. Tako se ula- 
Z1 u začarani krug određivanja zna- 
kovnosti. i 


Greenlee uočava kružnost ovak- 
va određivanja: »Za ireducibilitet 
izvorne trijade rečeno je da znači 
kako su svi njeni korelati znakovi- 
ma. Ali, nije li objašnjenje znaka 
odredbama izvorne trijade, a izvor- 
ne trijade odredbama znakova kruž- 
na i odatle trivijalna?« (str. 106). 

Ali odmah, priznajući kružnost, 
odgovara: — »Neporecivo, objašnje- 
nje je kružno, ali bilo bi preuranje- 
no prokleti ga kao trivijalno; jer 
kružnost, ako se prati u nekim de- 
taljima, pokazat će se ovdje infor- 
mativnom« (str. 106). 

Netnivijalnost, odnosno informa- 
tivnost ovih kružnih odredaba leži 
u činjenici što se upozorava na 
procesualnost znakovnosti (semio- 
zu), tj. na činjenicu da se znak ja- 
vlja uvijek u vezi s drugim znako- 
vnim (čineći znakovni kontinuum), 
u vezi s drugim sustavima znako- 
va (pretpostavljajući prijevod), od- 
nosno da povlači proizvodnju no- 
vih znakova. 

Ali ove »informacije«, ne samo 
da ne lišavaju obaveze da se odredi 
sama znakovnost, već na to napro- 
sto tjeraju: jer da bismo utvrdili 
neki kontinuitet kao baš znakovni, 
neke međusustavske veze kao baš 
znakovne, i neku proizvodnju kao 
baš znakovnu, moramo znati što je 
to znak, odnosno moramo moći 
odrediti samu znakovnost, bez ob- 
zira kako se sami znakovi konkret- 
no javljali. 


24. RJEŠENJE ZAČARANOG 
KRUGA. Greenleejevo se, međutim, 
prihvaćanje začaranog kruga čini 
olakim, jer do začaranog kruga tu 
nije trebalo uopće doći. Što do nje- 
ga ipak dolazi, razlog je u termi- 
nološkoj grešci koja povlači poj- 
movwne greške. 

Ako, naime, znakovnom (onim 
po čemu je nešto znak) odredimo 
relaciju (svejedno da li dijadičku, 
trijadičku ili polijadičku), tada se 
znakom može držati samo ona >o- 
java u kojoj možemo prepoznati 
cijelu tu relaciju, tj. i sve njene 
relative. To će reći, Peirceova tri- 
jada, ukoliko je znakovna, ne mo- 
že biti »sastavljena od znakova«, 
nego je sama ta trijada znakom, 
odnosno znakom bi se onda mogla 
držati sarno ona pojava u kojoj mo- 
žemo pronaći sva tri relata i sve 
među njima dane relacije. Relati 

še ne mogu držati znakovima, oni 
su tek čimbenici znakovnosti. 

Saussureovo poimanje znaka, i 
sosirovska tradicija, u tom je pogle- 
du daleko oprezriija i točnija od 
persovske tradicije i samoga Peir- 
cea. Saussure je također došao do 
toga da znak odredi kao relaciju, 
dvotermnu relaciju. Ali je pri tom 
izričito naglasio kako se znakom 
ima držati upravo ta dvotermna re- 
lacija (relacija »značenja« između 
relata »označitelja« i »označenog«, 
kako se u nas prevode Saussureovi 
nazivi), pri čemu se nijedan relat 
ne može držati znakom, jer on ne- 
ma nikakve odredbene samostalno- 
sti izvan relacije: određen je samo 
relacijom. 

Određenje znakovnosti kao re- 
lacije, odnosno određenje znakom 
samo one pojave u kojoj se dade 
izlučiti cijela dana relacija, ne sina- 
njuje se broj problema semiotici, 
ali time se, nedvojbeno, izbjegava 
kružnost određivanja, barem tamo 
gdje to ne čini persovska tradicija. 


25. NAPREDOVANJE U BES- 
KRAJ. Kako je netrivijalnost kruž- 
nosti u određivanju  znakovnosti 
Greenlee pronašao u interpretativ- 
noj procesualnosti, pokušaj odred- 
be strukture procesualnosti odvodi 
Greenleeja u odredbeno napredova- 
nje u beskraj. Naime reprezenta- 
men je određen tek onda kad se 
interpretira, tj. kad pobudi inter- 
pretant. No kako je i sam inter- 
pretant znakom, i on će to moći 
biti tek kad ga interpretira nared- 
ni interpretant, itd. Drugačije re- 
čeno: nešto je određeno znakovima 
tek kad se to interpretira interpre- 
tantom, no i sam je interpretant 
određen znakovnim tek kad se on 
interpretira i tako u beskraj, opet 
u začarani krug. 

Greenlee također opaža ovaj re- 
gressus, ali ga ne drži ozbiljnim: 
»Sugeriram da su ovi problemi sa- 
mo zabuna, i da nisu ozbiljne pre- 
preke za objasnidbenu dotjeranost 
Peirceove teorije« (str. 112). 

Takav svoj stav prema regressu- 
su Greenlee objašnjava na slijede- 
ći način: »Jer čin je mišljenja ili 
spoznaje kontinuiran u samome se- 
bi (nije podijeljen na odvojeno da- 
ne konstitutivne čine); kao bilo ko- 
ji kontinuum, načelno je djeljiv 
bez granica. Ako to primijenimo na 


zagonetku regressusa objekta i rć- 
gressusa interpretanta, to znači da 
u bilo kojem procesu interpretira- 
nja ne postoji aktualne spoznaje 
koja bi bila apsolutno prva u pro- 
cesu i niti neke koja bi bila apsolu- 
tno posljednja. Jer svaka razluče- 
na spoznaja Inora sama biti proce- 
som i odatle raščlanjiva na konsti- 
tutivne serije spoznaja« (str. 112). 

Time Greenlee ipak ne uspijeva 
ukloniti prigovor o regressusu od. 
redaba; on otklanja samo imaginar- 
ni prigovor o procesu kao regres- 
susu. Na razliku između određenja 
znakovnosti i određenja procesa 
upozorio je još Morris, upucujući 
prigovor Peirceovim — odredbama: 
»Peirce gotovo uvijek određuje 
'znakove' na taj način da je inter- 
pretant znaka i sam znak, i tako 
ad infinitum. (...) To čini da se br- 
ka problem definicije 'znaka' s em- 
Pirijskim pitanjem da 1i znakovi 
uvijek proizvode nove — znakove. 
Ukoliko se ovo razlikuje, uvodi se 
kružnost u definiciju, jer je znak 
određen kao nešto što proizvodi 
znak, koji proizvodi znak, itd., i to 
je zaista neodrživo kao oblik defi- 
nicije samoga 'znaka'. Znakovi, ba- 
rem na ljudskoj razini, često zais- 
ta proizvode serije znakovnih pro- 
cesa, ali mne vidim razloga zašto bi 
ta činjenica o znakovima iorala 
biti uključena u definiciju samoga 
'znaka'« (Charles Morris, Writings 
on the General Theory of Signs, 
Mouton, The Hague, 1971, str. 339). 

Prilagodi li se Morrisov prigo- 
vor Greenleejevim izvodima, reklo 
bi se slijedeće: relacija interpreti- 
ranja, ma koliko sam proces inter- 
pretiranja bio beskrajan, ipak se 
dade svesti na dvoterimnu relaciju 
između onoga što se interpretira 
i onoga čime se interpretira. Ma 
koliko se novih termina pridruži- 
valo, svi će oni biti određeni istom 
dvotermnom relacijom te se zato 
ona neće moći odrediti samim tim 
pridruživanjem. Potrebno je dakle 
odrediti samu tu relaciju, neovisno 
od pridruživanja novih članova, tj. 
neovisno od inoguće procesualno- 
sti samoga aktualnog postupka in- 
terpretiranja. 


26. PROBLEM INTERPRETI. 
RANJA. Rješenje ove kružnosti ovi- 
si oshvaćanju statusa interpretira- 
nja. 

Neprihvaćanje Greenleejeva svo- 
đenja reprezentiranja na interpre- 
tiranje (kao nedovoljno argumen- 
tiranog, jer ono proizlazi iz toga što 
Greenlee u danom trenutku zane- 
maruje svoje relaciono određenje 
znakovnosti, »a osjeća potrebu uve- 
sti novo određenje: konvencional- 
nost) navodi nas, međutim, na iz- 
bor između slijedeće tri mogućno- 
sti: ili ćemo relacijom, koja je od- 
redbena po znakovnost, držati a) 
dvotermnu relaciju reprezentiranja, 
ili ćemo takvom držati b) dvoterm- 
nu relaciju interpretiranja, ili ćemo 
takvom držati c) triterimnu, posre- 
dovateljsku, relaciju. 


Određivanje — znakovne relacije 
kao dvotermne ima velike predno- 
sti, ako ne drugačije a ono po tra- 
dicijskoj uvriježenosti. A uzmemo 
li da je znakovna relacija dvoterm- 
na, nema razloga ne držati relaciju 
interpretiranja istovjetnom s rela- 
cijom reprezentiranja: i jedna i 
druga bit će određene istim parnim 
relatima: kao relacija između onog 
što se reprezentira/interpretira i 
onog čime se reprezentira/interpre- 
tira, s metodološkim značajkama: 
nerefleksivnosti,  nesimetričnosti i 
intranzitivnosti. 


No, ipak se čini da relacija in- 
terpretiranja ima posebniju ulogu 
nego relacija reprezentiranja. Ako 
za to Greenlee i ne pruža baš do- 
kaz, ipak je očigledno njegovo na- 
stojanje da to naglasi. A slično va- 
ži i za Morrisa u kojega se staja- 
lište_ interpretanta — (pragmatičko 
stajalište, stajalište uporabe, funk- 
cionalno stajalište pokazuje nad. 
moćnijim i nad ,semantičkim i nad 
sintaktičkim stajalištima (tj. uvje- 
tuje ih). 


. Poseban status = interpretacije 
Jasnije bismo mogli izreći povukav- 
ši razliku između strukture znaka 
i funkcije znaka. Strukturu znaka 
određuje dvotermna relacija repre- 
zentiranja (i predmetom semioti- 
ke u užem smislu jest upravo 
struktura znaka), a funkciju zna- 
ka relacija interpretiranja. 


No, nameće se onda pitanje, ka. 
kva je onda relacija »relacija inter- 
Dje: ie čemu se ona razli- 
Kuje od relacije reprezentiranja, 
i kakva je njihova veza? si 


2.7. RELACIJA KOMUNICIRA. 
NJA. U prvome redu pojam inter- 
pretiranja upozorava na često za- 
nemarivanu činjenicu: da se nešto 
Dokazuje znakom samo u sklopu 
komunikacije. Koncentracija na 
problem reprezentiranja (značenja) 
čini da se zaboravi notormna činje- 
nica da je nešto znakom po komu- 
nikaciji kojoj služi, odnosno da je 
znak komunikacijsko sredstvo. 

Možemo, dakle, reći: ako je 
struktura znaka određena relacijom 
reprezentiranja (i predmetom je 
semiotike), onda je funkcija znaka 
određena komunikacijskom  relaci- 
jom (i predmetom je teorije komu- 
niciranja). (Shvaćanje interpretaci- 
one situacije kao komunikacijske 
nalazi se nagoviješteno i u Green- 
leeja; vidi odjeljak 1.12. ovog pri- 
kaza.) 

Shvaćanjem relacije interpreti- 
ranja kao relacije komuniciranja, 
omogućuje ponovno pridavanje važ- 
nosti trijadičkoj relaciji posredo- 
vanja. Naime, upravo će relacija 
komuniciranja (a ne relacija re- 
prezentiranja, odnosno — znakovna 
relacija, kako to hoće Peirce) biti 
određena kao tritermna, odnosno 
posrednička. 

Relacija komuniciranja bila bi, 
dakle, tritermna relacija između 
izvorišta (pošiljatelja) — poruke 
(znaka) — ishodišta (primatelja) 
— tako je određuje, najopćenitije, 
i teorija komunikacije. Pri tome bi 
znak (poruka) bio srednji, posred- 
nički, relat, preko kojega se isklju- 
čivo ostvaruje relacija između kraj- 
ir relativa, pošiljatelja i prima- 
telja. 


Ništa pri tome ne kaže da sred- 
nji relativ ne može bit i sam rela- 
cijom reprezentiranja. Odnosno da 
i relati relacije reprezentiranja i 
sami ne mogu biti i dalje relacije, 
te da se radi o složenom znaku (ka- 
kav je npr. umjetnički znak, ili npr. 
svaki diskurz). ; 

Ovo bi bila struktura komumnika- 
cije. Promotrimo li funkciju komu- 
nikacije, mogli bismo je, ovako na 
prečac, odrediti a) kao proizvodnju 
znakova (tj. kao instancijaciju re- 
lacije reprezentiranja, no nje- 
no  usložnjavanje), a na drugom 
kraju kao b) proizvodnju iskustva 
u kojemu se dade sudjelovati (is- 

kustva zajednice). Pri čemu pojam 
»proizvodnje« ostaje otvorenim od- 
ređivanju (predmetom, recimo, po- 
stulirane »prakseologije«, koja za- 
sigurno ne bi bila isto što i »filozo- 
fija prakse«). 


2.8. ZA KRAJ. Ovim najopćeni- 
tijim razgraničenjima čini se da 
se ipak uspostavljaju neke ne-kruž- 
ne i ne-regresivne, dakle teorijski 
perspektivnije odredbe znakovnos- 
ti, kako su, držim, skriveno nagovi- 
ještene već i u Greenleeja. 


Za Greenleeya bismo, pak, mo- 
gli reći otprilike isto što je on re- 
kao za Peircea: često je nerazgovi- 
jetan, ali uvijek poticajan. Jer ne- 
razgovijetnost = proizlazi iz težine 
problema s kojima se poduhvaća, 
a iz toga proizlazi i poticajnost nje- 
gova poduhvata, naročito onda kad 
uspije doći do izričitijih i među- 
sobno povezanijih odredaba: one 
onda upućuju na rješenje zaista 
teških problema znakovne teorije. 


Hrvoje TURKOVIĆ 


Stanley Rosen, 


G.W. F. Hegel. An Introduction 
to the Science of Wisdom, 


Yale University Press, 


New Haven and London 1974, 
p. 302 


Za uvođenje (drugih) u »znanost 

o mudrosti« možda i nije važna sa- 
ma mudrost, bitno je, prije svega, 
raspolagati mudrošću da bi ju se 
nekomu moglo dati, uvesti ga u 
nju. Upravo to i pokušava knjiga o 
kojoj je riječ — uz ograničenje; na- 
mijenjena je »primarno filozofima 
koji govore engleski s malo znanja 
o Hegelu ili bez tog znanja« (p. XI). 
Autor je, dakako, učinio vrlo velik 
napor da bi, »historijski i analitič- 
ki«, pripremio materijal za preno- 
šenje; knjiga svakako obuhvaća naj- 
bitnije sastavine Hegelova mišlje- 
nja — točnije: ona govori o njima. 
eć i sadržaj pokazuje da je autoru 


poznaviše stalo do toga da razloži 
Hegelovo djelo, njegove prethodnike 
i preduvjete (ono kasnije je, s izu- 
zetkom autora i njegovih preteča, 
bezostatno odstranjeno), da izloži 
bitne teze i njihove teorijsko-sistem- 
ske pretpostavke, ali unutar izlaga- 
nja, dapače u njegovoj funkciji (to 
se vidi već, uostalom, i po naslovi- 
ma poglavlja i njihovu redoslijedu: 
1. »Uvod: filozofija i povijest«, 2. 
»Dovršenje povijesti svijeta«, 3. »Su- 
bjekt-objekt«, 4. »Kontradikcije kod 
Platona i Aristotela«, 5. »Refleksija«, 
6. »Od logike do fenomenologije«, 7. 
»Nesretna svijest«, 8. »Prosvjetitelj- 
stvo«, 9. »Apsolut«, 10. »Zaključak: 
intuicija i alienacija«). 

Prvo poglavlje govori o, kako se 
to obično formulira teorijskim i dru- 
štveno-epohalnim — pretpostavkama 
Hegelova filozofiranja. Dok su epo- 
halne pretpostavke uglavnom samo 
ovlaš spominjane, terijske su redu- 
cirane na Platona, Aristotela, krš- 
ćanstvo i Descartesa. Kant je uve- 
den u diskusiju tek kada se govori 
o »logičnoj strukturi povijesti filo- 
zofije«, o Fichteu i Schellingu do- 
statno je, valjda, dati tek nekoliko 
napomena. Drugo poglavlje nastav- 
lja s raspravom o »povijesti i povi- 
jesnosti«, a temeljni je uvid ovako 
formuliran: »Hegel je prvenstveno 
logičar. Naravno, to ne znači da po- 
vijest moramo, želimo li ju razum- 
jeti, podvrći 'logičkoj analizi' u for- 
malističkom smislu tog izraza. Lo- 
gika je u Hegelovu smislu, studij 
logosa, ili riječi boga koja se razot- 
kriva u fundameritalnom toku ljud- 
ske povijesti« (p. 33). Dakako, ra- 
zumije li se logika kao mišljenje 
logosa i sve je ostalo što u knjizi 
slijedi moguće (čak »logično«), pri- 
tom, međutim, ostaje upitnim a) 
odgovara li to Hegelovoj poziciji i 
b) što se pod višeznačnim pojmom 
logos uopće i pomišlja. Hegel, me- 
đutim, svoje određenje logike na ne- 
koliko mjesta jasno iskazuje, jed- 
no od njih glasi: »Logika se prema 
tomu određuje kao znanost čistog 
mišljenja koja za svoj princip ima 
čisto znanje« (»Wissenschaft der 
Logik« I, Werke Suhrkamp, Bd. 5, 
S. 57), a logos pak u drugom kon- 
tekstu, jer u »Logici« nema bitnog 
mjesta, shvaća (i prevodi) kao raz- 
log — (»Vorlesungen iiber die Ge- 
schichte der Philosophie« II, Wer- 

ke Bd. II, S. 71, i druga mjesta). Pa 
ipak ovaj pokušaj interpretacije He- 
gela kao logičara ne sustaje uvod- 
nim pokušajima — na kraju istog 
poglavlja Rosen kaže: »U ovoj svo- 
joj posljednjoj i savršenoj objekti- 
vizaciji čovjek je obdaren 'slobod- 
nom pojmljenom spoznajom te 1s- 
tine kao jedne te iste u svojim na- 
dopunjujućim manifestacijama dr- 
žavi, prirodi i idealnom svijetu". 
Stoga je sadržaj bitne povijesti 1 
logike isti« (p. 46). Ostavljajući po 
strani interpretacijsku vrijednost 
ovako uporabljenog navoda iz po- 
sljednjeg paragrafa »Filozofije pra- 
va«, valja u kontekstu već navede- 
nih primjedbi upozoriti samo na 
»logički« moment same stvari: (1) 
komplicirana rečenica o kojoj je 
riječ (a zauzimlje čitav posljednji, 
360., paragraf »Filozofije prava«) u 
svojem posljednjem dijelu, koji je 
i opet tek djelomično naveden, go- 
vori o državi kao »zbilji uma« u če- 
mu »samosvijest nalazi zbilju svo- 
jeg supstancijalnog znanja i htije- 
nja u organskom razvoju«« pa, da- 
kle, ne daje nikakav povod na skok 
u zaključivanju koji poduzimlje Ro- 
sen, a (2) osim toga za Hegela vri- 
jedi da »određeni narodni duh... 
ima povijest unutar sebe« (»Enzy- 
klopadie der philosophischen Wis- 
senschaften« III, Werke Bd. 10, 548, 
S. 347) i slično, te se, možda, može 
govoriti o tomu da je sam duh u 
jedno i sadržaj povijesti, s logikom 
vak (kod Hegela) stvar izgleda 
drukčije. Sve daljnje teze odatle 
samo »logički« slijede, no neuvjer- 
ljivost temeljnih postavki pogađa i 
sve ono kasnije. 


Treće je poglavlje, konačno, odi- 
sta posvećeno logosu, smislu tog 
pojma od Grka do Hegela. Ujedno 
je ovdje riječ i o tzv. »Differenz- 
schriftu«, te, u vezi s time, i o Hege- 
lovoz razlici spram Kanta, Fichtea i 
Schellinga. Četvrto poglavlje opet 
propituje logičko nasljeđe Platona i 
Aristotela koje je kod Hegela na- 
zočno, dajući vrlo precizna tuma- 
čenja »kretanja« nekih bitnih logič- 
kih kategorija u razdoblju koje ih 
dijeli, pa i kasnije, sve do Wittgen- 
steina (pri čemu autor na temelju 
Wittgensteinova izrijeka: »Iz jed- 
nog se elementarnog stavka ne d4 
izvesti nijedan drugi« (Tractatus...«, 
5.134) tvrdi da »Wittgenstein zastu- 


pa logičku verziju Humeova skepti- 
cizma« (p. 88), premda kod Humea 
skepticizam znači odbijanje svakog 
znanja koje prelazi iskustvo, ali uz 
priznanje matematikei iskustvene 
spoznaje, na što bi se Wittgenstei- 
nov citat također mogao odnositi). 
Peto poglavlje razmatra »samo-pro- 
turječnost prirode analitičkog miš- 
ljenja« i najstrože nastavlja uvod- 
no formulirane teze. Poglavlje je, 
naime, direktno orijetirano na inter- 
pretaciju »Logike«, posebice prve 
knjige, »Nauka o bitku«. Šesto po- 
glavlje, nastavljajući, teži imenova- 
nju razlike (naime, odnosa) »Feno- 
menologije« i »Logike« — autor tvr- 
di da »razvoj zabilježen u Fenome- 
nologiji nije 'interpretacija', nego 
znanstveni opis procesa kojim 
se ljudski duh razvija u filozofijski 
subjekt koji se konačno diže do ra- 
zine Apsoluta. U tom slučaju, struk- 
tura _ Fenomenologije mora biti i- 
dentična sa Znanošću logike, prem- 
da je njezina termopolarna ili povi- 
jesna manifestacija« (p. 127). 


Sedmo poglavlje razmatra samu 
»Fenomenologiju«, odnosno njezine 
temeljne pojmove (posebice »nesret- 
nu svijest« uglavnom u implicitnoj 
polemici s poznatom — Wahlovom 
knjigom). Osmo poglavlje opet u- 
zimlje u razmatranje socijalno-filo- 
zofijski »okvir«, raspravljajući o 
Hegelovu razumijevanju prosvjeti- 
teljstva, religije, dodajući tomu, vje- 
rojatno na bazi »slobodne asocija- 
cije«, ekskurs o Nietzscheovu poi- 
manju nihilizma. Deveto poglavlje 
opet raspravlja o jednoj od katego- 
rija »Fenomenologije« (odnosno te- 
meljnoj kategoriji sustava), apsolu- 
tu. Međutim, autor teži stalnim pa- 
ralelama s »logikom«, pri čemu je 
uglavno riječ o pojmu apsolutne ide- 
je. Ujedno autor raspravlja o pri- 
matu teorije u odnosu teorija-prak- 
sa. Završno poglavlje, dakako, zavr- 
šava onime čime se je i počelo: »po 
mojem mišljenju najveća prednost 
koju se može izvesti iz studija Hege- 
la detaljirano obuhvaćanje onoga 
što znači nastojati 'položiti račun', 
ne o ovome ili onome, nego o bilo 
čemu« (p. 262). Time se ujedno po- 
kazuje i doseg ovakva uvoda; bez 
obzira na obuhvaćanje niza bitnih 
problema i vrlo informiran spisak 
literature o Hegelu, knjiga ostaje 
na pokušaju da se Hegela, preko 

prekratke = interpretacije njegove 
»Logike« kao strukturnog modela 
svega što on misli, sabije u okvire, 
što čitatelju »koji njegovo djelo ra- 


nije nije poznavao« olakšava da spo- 
zna — ono što je već odavno i znao. 


Žarko PUHOVSKI 

| IN MEMORIAM | 


Danko Grlić: 


.MAKSIM KRSTULOVIĆ“ 
Dragi Maksime, 


Zapala me je nadasve teška dužnost da se od Tebe oprostim u 
ime Tvojih prijatelja koji su pratili tvoj umjetnički rad i Tvoje 
učešće na Korčulanskoj školi, koji su te mnogo voljelii koji te 
nikad neće i ne mogu zaboraviti. 


Još dok si bio student Likovne akademije u Zagrebu, a po- 
sebno kasnije u specijalki kod profesora Tartalje, Tvoj je sa- 
svim osebujni, izvanredni likovni talenat dolazio sve jasnije do 
izražaja. Sjećam se i danas razgovora što sam ga s Tobom vo- 
dio prije sedam godina pred izložbu u Galeriji suvremene um- 
jetnosti u Zagrebu, sjećam se one Tvoje uznemirenosti i, Tvojih 
pitanja, traženja, Tvojih iskrenih, dubokih bojazni pred osamlje- 
nošću tako karakterističnih za istinska umjetnička pregnuća. 
Pred Tvojim toliko vlastitim slikama same unutarnje strukture 
kamena, pred tim stijenama obasjanim suncem, osjećao si neku 
čudesnu radost; kao da dodiruješ a time i preobražavaš i mije- 
njaš samu bit postojanja. 


To su radosti koje te kao umjetnika povezuju s onim što je 
bilo prije Tebe i što će biti poslije Tebe. To je ono što se nikad 
ne smiruje i ne povinjava pred neumitnošću nepromjenljive, 
ljudski neoplemenjene, a samim tim zapravo i nestvarne stvar- 
nosti. Mijenjao si i sam tvrdi i hladni kamen. Nikad, — a to i 
jest bio osnovni movens i osnovni smisao Tvog cjelokupnog um- 
jetničkog djelovanja, a to je i kvintesencija same umjetnosti — 
nikad se nisi mogao pomiriti s tim da stvari budu naprosto ta- 
kve jesu. Često nerazumljen, preobražavao si svijet po liku tvoje 
čovječnosti. Prezirući malograđansku ukiseljenost i prebivanje u 
postojećem, Ti si i u životu i u umjetnosti, uvijek nezadovoljan 
postignutim, neumorno tragao, mladenački svježe, s onim nemi- 
rom, s onom nekonvencionalnošću i stalnim bježanjem u novo, 
nepoznato, u neustaljeno, što sitne činovničke, smirene duše pre- 
zirno obično zovu bohemijom, neozbiljnošću i neodgovornošću. 
A bio si ljudski odgovorniji i veći u svoj svojoj mladosti no što 
su to mnogi iskusni, ozbiljni i odgovorni, što su odavno zabo. 


* Riječ na sahrani u ime Upravnog odbora Korčulanske ljetne škole. 

ravili da biti čovjek znači neprestano, ne štedeći se, tražiti i uvi- 
jek iznova polaziti na put. I sve Tvoje izvanredne izložbe u svi- 
jetu iu nas i svi Tvoji toliko spontani i duboko proživljeni is- 
tupi na našoj Korčulanskoj školi, govore ne samo 0 širini Tvojeg 
kulturnog horizonta, već i o Tvojoj ljudskoj angažiranosti koja 
prelazi okvire samo neke poletne, mladenačke darovitosti. 


Teško je, doista je teško, danas i ovdje govoriti o Tvojem ta- 
ko naglo, besmisleno i okrutno prekinutom djelu, ali treba već 
ovdje i sada reći da s Tobom, Maksime, i naša likovna umjet- 
nost i mi tvoji prijatelji, gubimo nešto ne samo prisno i drago, 
već i nešto ljudski veliko zbog čega je vrijedilo živjeti i zbog če- 
ga uopće život nije tek besmisleno i puko vegetiranje već Iug 
sko življenje. A to ostaje i u Tvojem djelu i u našim srcima. To 
ne umire. 


Stoga Te nikad, dragi Maksime, ne možemo zaboraviti. 


Neka je vječna slava Maksimu Krstuloviću! 


MIGUEL ENRIQUEZ JE POGINUO — BORBA SE NASTAVLJA 


Čileanske su ubojice učinile još jedan korak na svom krva- 
vom putu. U sukobu sa snagama čileanske službe sigurnosti, 
negdje u radničkim predgrađima Santiaga, herojski je poginuo 
generalni sekretar Pokreta revolucionarne ljevice Miguel Enri- 
quez. Jedan od najtraženijih, ako ne i najtraženiji čovjek na 
crnom spisku fašističke hunte, pao je onako kako je živio i ra: 
dio — sa oružjem u ruci. Pokret revolucionarne ljevice (dalje 
MIR — Movimiento de Izquierda Revolucionario), na čijem se 
čelu tridesetgodišnji liječnik Enriquez nalazio, = zahvaljujući 
organizacionom ustrojstvu Pokreta i svojoj političkoj mudrosti 
najbezbolnije je preživio državni udar i prvi počeo organizirati 
oružane akcije protiv čileanske fašističke hunte. Oružana borba 
koju MIR uspješno vodi protiv hunte (što priznaje i sam Pino: 
chet), nije samo nužnost u trenutku kad se radi o »ubiti ili biti 
ubijen«, nego proizlazi iz cjelokupnog stava MIR-a, koji je uvi- 
jek bio skloniji oružanom preuzimanju vlasti i diktaturi prole- 
tarijata nego li putu u socijalizam kroz građanske institucije. 

MIR osnivaju 1965. g. marksistički orijentirani studenti na 
sveučilištu u Concepcionu. U početku MIR je imao pristalice naj- 
većim dijelom među studentima. Jedini oblik borbe koji je tada 
prakticiran bile su oružane akcije nalik na one Tupamarosa u 
Urugvaju. Dolaskom koalicije Narodnog jedinstva na vlast MIR 
prestaje biti ilegalna organizacija, mijenja način rada, a doživ- 
ljava i značajne unutrašnje promjene. Od 1971. g. u MIR-u dje- 
luju ove organizacije: FER — Front revolucionarnih studenata, 
FTR — Front revolucionarnih radnika, MCR — Seljački revolu- 

cionarni pokret i MPR — Narodni revolucionarni pokret. U uvje- 
tima građanske demokracije MIR pokušava pridobiti mase. Na 
izborima za CUT (Sindikalna federacija) dobiva 3 posto glasova, 
no najveći uspjeh ima među marginalnim socijalnim slojevima 
— nezaposlenima, stanovnicima favela, Mapucheindijancima. 
Osim organizaciona rada među masama provodi MIR i akcije za- 
uzimanja tvornica, dijeljenja latifundistiške zemlje najsiromaš- 
nijim seljacima i indijancima. Također se osnivaju komunalne 
zajednice seljaka i radnika nalik na sovjete, a vrši se i vojna 
obuka, što se kasnije pokazalo dalekovidno. 

MIR nije učestvovao u vladi Salvadora Allendea, ali nije bio 
ni u opoziciji. Politika MIR-a sastojala se u pružanju kritičke 
podrške vladi Narodnog jedinstva. Ta je kritička podrška iza- 
zvala žestoke reakcije posebno od strane Komunističke partije 
Čilea. Glavne zamjerke na račun MIR-a mogu se svesti na ovo: 
MIR ne shvaća »specifičnost« čileanskog puta u socijalizam i svo- 
jim »avanturističkim« akcijama služi isključivo kao dobar povod 
desnici da izazove građanski rat i sruši ustavnu vladu Salvadora 
Allendea. To je bio odgovor na tvrdnju Miguela Enriqueza da 
reformistička politika i kompromisi sa buržoazijom moraju do- 
vesti do kraha čileanske revolucije. MIR, naime, nije bio protiv 
poštivanja zakona i ustavnog poretka, ali uviđajući, posebno na- 
kon ofenzive desnice u oktobru 1972. g., da će buržoazija primi- 
jeniti sva, pa i neustavna sredstva da sruši narodnu vladu, za: 
tražio da se pređe na stvarno preuzimanje vlasti. U to je doba 
bilo očito da narodna vlada ima u svojim rukama (i to samo 
donekle) instituciju vlade, ali ne i vlast. U jednom razgovoru 
novembra 1972. g. Miguel Enriquez je rekao: »Da bi bilo jasno, 
da objasnimo još da ovdje nije u pitanju revolucija van zakona, 
da se ne radi o oružanoj revoluciji ili revoluciji bez oružja, nili 
o tome da li treba uzeti oružje u ruke ili ne; problem je u tome 
da treba preuzeti vlast, uvesti novu revolucionarnu vladu rad- 
nika i seljaka, zavesti diktaturu proletarijata.« 

Čileanska a još više međunarodna reakcija iskoristila je me- 
đutim činjenicu, što se vlada Narodnog jedinstva nije snašla, 
što je manje koristila raspoloženja radničke baze iz koje je poni- 
kla, a više nego sama buržoazija, dapače protiv same buržoazije 
branila buržoaske tekovine — građanski ustav i građanske zako- 
ne. Ne odričući se ni za vrijeme predsjednika Allendea svoje po- 
luvojne organizacije MIR je fašističku huntu dočekao donekle 
spreman. Osjećajući plimu najcrnje reakcije, nekoliko tjedana 
prije puča MIR prelazi ponovo u ilegalnost. Rukovodstvo orga- 
nizacije nije završilo ni na stratištu, niti je moralo emigrirati. 
U suradnji sa svim antifašističkim snagama Čilea počeo je orga- 
nizirani otpor. U poruci radnicima i revolucionarima Evrope, u 


prorke 1974. g. Miguel Enriquez navodi slijedeće glavne zadat- 
e MIR. 


— Izgradnja političkog fronta otpora sa svim snagama koje 
su spremne za borbu protiv diktature: Frontom nacionalnog je- 
dinstva, progresivnim dijelom kršćanskih demokrata i MIR-om! 
Za izgradnju ovog fronta već smo mnogo učinili. 

— Organiziranje širokog bloka socijalnih sila protiv dikta- 
iure — korištenjem već započetih oblika otpora po tvornicama, 
na selu, u siromašnim četvrtima, na univerzitetima. To je organ- 
ski izraz opozicije diktaturi, bez obzira da li su njeni nosioci čla- 
novi neke partije ili nisu. 

— Program borbe za demokratske slobode i socijalne intere- 
se masa. 

— Oslanjajući se na narodni pokret otpora i na oružane ge- 
rilske grupe bit će moguće izgraditi revolucionarnu narodnu 
vojsku — jedinu snagu koja može pobijediti oficirske gorile, 
srušiti diktaturu i omogućiti proletersku revoluciju. 

Na kraju istog proglasa govoreći o suradnji između revolu- 
cionarnih pokreta Latinske Amerike (ERP — Argentina, Tupa- 
maros — Urugvaj, ELN — Bolivija i MIR — Čile), Miguel Enri- 
quez je rekao: »Zajednički rad urodio je plodom i oživljava go- 
tovo zaboravljenu praksu proleterskog internacionalizma. Borba 
radničke klase, naroda, revolucionara Čilea, dio je borbe svih na- 
roda svijeta. Razbijmo jaram imperijalizma i kapitalizma u cije- 
lome svijetu!« 

Fašističkim državnim udarom nije propao socijalizam niti je 
smrću Miguela Enriqueza propao otpor hunti. Spoznaja da će 
jedino socijalizam osloboditi Latinsku Ameriku bijede i impe- 
rijalističkog jarma sve više jača bez obzira što u neravnopravnoj 
borbi protiv mnogostruko jačeg neprijatelja latinsko-američki 
revolucionari često ne mogu da učine ništa drugo nego da iska- 
žu svoj herojizam. 

Kao što je Che Guevara napustio svoju ministarsku fotelju i 
otišao u bolivijske planine, izgubio bitku ali postao legenda, ta- 
ko danas mnogi znani i neznani vode borbu da bi dobili rat. 
Jedan od njih bio je i Miguel Enriquez. 

Predvidjevši mogućnost pogibije svog sekretara MIR je već 
ranije izabrao njegova zamjenika. 


Nenad Peternac 

Zegreb, 1.stuđenoga 1974.godine 


Qrednujtvo Gao Ja; Pra413 “ 
(Freoxofeta fekattet) 


Rage, Dre Jaloga 3 


Odbor za koordinaciju nauke i tehnologije u SFRJ na svo- 
joj XXI sjednici održanoj 18. i 19.1listopađa 1974.godine, u 
Škopju razmatrao je na prijedlog Komisije za naučne časopise 
OKNT, prispjele zahtjeve za zajedničko financiranje znanstve- 
nih Šasopisa u 1975.godini (natječaj objavljen u "Narodnim no- 
vinama" br. 16 od 1974.godine). 


Odbor za koordinaciju nauke i tehnologije u SFRJ zaklju- 
čio je da se: 


I. DODIJELE SREDSTVA OVIM ČASOPISIMA 


Naziv časopisa 


Glasnik matematički 96.000.- 
Fizika h| 127.000.- 
Collectanea chemica Jugoslavica 190.000.- 
Thalassia Jugoslavica 48.000.- 
5. | Acta entomologica Jugoslavica 48.000.- 
6. | Automatika 120,000. - 
7,» | Arhiv za higijenu rada i 
toksikologiju , : 96.000.- 
8. | Acta međica Jugoslavica 102.000.- 
9. | Acta Pharmaceutica Jugoslavica 85.000.- 
10. | Acta Parasitologica Jugoslavica 42.000. - 
11. | Anaesthesiologia Jugoslavica 67.000,- 
12. | Ekonomist 120.000.- 
13. | Andragogija 70.000.- 
14. | Sociologija sela 110.000.- 
1 15.| Pomorski zbornik 85.000.- 


16.| Revija za psihologiju 20.000«- 


ZA BLe 


iRed. Naziv časopisa mE |I Znos8 
AR pm a arna au 

|17. [Encyclopedia moderna | 120.000.- 

| 18. Onomastica Jugoslavica 48.000.- 
|19.! International Review of the 90.000.- 


1 

|Aesthetics and Socialocy of Music | 

|20. Socijalna psihijatrija | 45.000.- 
i 


21.iActa historico-oeconomica Jugoslaviae 60.000.- 
| 


II - DA SE UVJETNO FINANCIRAJU OVI ČASOPISI 


1. Kineziologija (ako recenzije sa fakulteta u Beogradu i 
2 Sarajevu budu pozitivne) 


2. Scientia Jugoslavicd 


III - DA SE NE DODIJELE FINANCIJSKA SREDSTVA OVIM ČASOPISIMA 


(zbog neudđovoljavanja propozicijama Pravilnika o 
učešću u zajedničkom financiranju naučnih časopisa 
- Biltet OKNT 1/74) 


. Zavarivanje 
. Psihoterapija 
. Stočarstvo 


. Marketing 


2 
3 
m 
5. Fragmenta Herbologica Jugoslavica 
6 
7. Veterinarstvo 


8. Acta Facultatis Međdicae Fluminensis 
9, licta Stomatologica Croatica 


- Bulletin Scientifique upućen na razmatranje Komisiji za si 
stem naučnih informacija OKNT, 
Za časopise "Neuropsihijatrija" i "Nafta" predloženo je 


da se financiraju kao medjurepublički časopisi. 


Obavještavajući vas o zaključcima Odbora, napominjemo da 
imate pravo žalbe Odboru u roku od 15 dana po primitku ove oba-. 
vijesti (preko Republičkog savjeta za naučni red SR Hrvatske 
Zagreb, Amruševa 4/I). Obrazložene žalbe bit će dostavljene Ko- 
misiji za naučne časopisi OKNT koja će utvrditi opravdanost pri- 
govora i svoj prijedlog dostaviti Odboru. Prijedlog Komisije . 
razmatrat će se na sjednici Odbora koja će se održati predvidi- 
vo krajem mjeseca stuđenog. 

PREDSJEDNIK 


PUBLIČKOG SAVJETA ZA NAUČNI RAD 
lan Izvršnog vijeća Sabora SRH 


Akademik Ivan Jurković 


Za fa 


VAŽNA OBAVIJEST 


Obavještavamo sve pretplatnike i čitaoce da će 
jugoslavensko izdanje časopisa »Praxis« od početka 
1975. godine izlaziti tromjesečno što znači da ćemo u 
tom izdanju izdavati godišnje 4 broja po 120—180 
strana (umjesto 6 brojeva po 160 strana koliko smo 
dosad izdavali, odnosno u posljednje vrijeme poku- 
šavali izdavati). 


Ujedno smo prisiljeni povisiti prodajnu i pret- 
platnu cijenu časopisa tako da će godišnja pretpla- 
ta iznosi 120 dinara, a cijena pojedinog broja 35 di- 
nara. 


Žao nam je što u jedanaestoj godini izlaženja 
moramo u isto vrijeme najaviti smanjenje opsega i 
povišenje cijene, no kako je u 1974. godini časopi- 
su uskraćena svaka pomoć iz društvenih fondova i 
kako nemamo garancije da ćemo je u narednim 
godinama dobijati (premda smatramo da na to 
imamo puno pravo te ćemo se za ostvarenje tog pra- 
va i boriti), ove su se mjere pokazale neophodne 
radi održanja časopisa. (Takve mjere predložili su 
nam i sami naši pretplatnici u anketi o kojoj ćemo 
još pisati u jednom od idućih brojeva.) 


Pretplata se uplaćuje na Žiro račun: Hrvatsko 
filozofsko društvo 30101-678-614 (za »Praxis«). 


Pretplatnicima garantiramo da će primiti po če- 
tiri broja u opsegu od 120—140 strana, a ukoliko 
dobijemo pomoć iz društvenih fondova ili poveća- 
njem broja pretplatnika povećamo vlastite prihode, 
opseg broja bit će povećan po mogućnosti na 160 
—180 strana. 

Pe šo idu O i LZ. EEE 


SURADNICIMA I CITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog pri- 
loga je 20 strojem pisanih strana s proredom). Naredni brojevi 
bit će posvećeni slijedećim temama 


ODGOVORNOST INTELEKTUALACA DANAS 
NAUČNO-TEHNIČKI RAZVOJ I SOCIJALIZAM 
SARTRE I MARKSIZAM 

SUVREMENA UMJETNOST I MISAO O UMJETNOSTI 
»KRITIČKA TEORIJA DRUSTVA« 


Svi rukopisi šalju se u dva primjerka na adresu: Redakcija 
časopisa PRAXIS, Filozofski fakultet, Zagreb, Ul. Đ. Salaja 3. 
U obzir dolaze samo rukopisi koji dosad nisu nigdje objavljeni. 
Rukopisi se ne vraćaju. Objavljeni radovi ne izražavaju nužno i 

gledište redakcije. 


PRETPLATNICIMA I NARUCIOCIMA 


Časopis PRAXIS izlazi u jugoslavenskom izdanju, u džepnom 
izdanju (na hrvatskosrpskom jeziku) i u međunarodnom  iz- 
danju (na engleskom, francuskom i njemačkom). Jugoslavensko 
izdanje od 1975. godine izlazi tromjesečno: pojedini primjerak 

stoji 35 dinara; godišnja pretplata iznosi 120 dinara. 


PRETPLATA SE UPLAĆUJE čekovnom uplatnicom na žiro- 
račun: Hrvatsko filozofsko društvo 30101—678—614 (za Praxis). 


ZA NARUDŽBE, INFORMACIJE I REKLAMACIJE, treba se 
obratiti na adresu: Administracija časopisa PRAXIS, Filozofski 
fakultet, 41000 Zagreb, Đure Salaja 3. 


